
ELŐSZÓ 


Történelemről, politikáról és az életemről akarok írni. Ebből mindjárt 
kiderül, hogy ez az írás nem klasszikus önéletrajz. Benne éltem a 
történelemben, és idővel rám talált, majd megfertőzött a politika. 
Igyekeztem az említett három elemet harmonikus egységgé összehozni, 
de nem állíthatom, hogy ez sikerült. Hol a történelem, hol a politika, hol az 
életem uralja a mondanivalót. Ez nem is lehet másként. Történelemről 
beszélek, de nem , a?" magyar történelmet írom. A történelem szereplőiről 
beszélek, de nem az életükről szól a történet, szerepüket csak egy-egy adott 
eseménnyel összefüggésben említem, minősítem. 

A történelem nem romantikus ifjúsági regény, ahol a jók mindig 
győznek, a gonoszok mindig elbuknak, és az utolsó oldalakon harsonaszó 
közben az igazság diadalmaskodik. Nézem Wagner Sándor , Dugovics 
Titusz hősi önfeláldozása? című, Nándorfehérvár ostromáról 1859-ben 
készült festményét. Maga a tömény romantika, az önfeláldozás 
megdicsőülése. Csakhogy Dugovics Titusz tette egyáltalán nem követésre 
méltó példa: a , törököt" le kell lökni a , bástyáról?", nem leugrani vele. A 
történelem általában nem felemelő, lelkesítő olvasmány, a miénk sem az. 
Lehet, ezzel függ össze, hogy vannak, akik tapintatból, néha politikai 
érdekből rejtegetik, válogatják, szűrik a történelem eseményeit. Értelmezik 
és eldöntik, mi az, ami elbírja a nyilvánosságot, és mi az, amit az adott 
korszak nyilvánossága elbír. Ez alól az események egykori résztvevői sem 
kivételek. Vannak, akik rosszul értelmezett honfiúi érzelmeiktől vezérelve 
átírják a történteket. Az sem ritka, hogy fontos könyvek, elemzések tizenöt- 
húsz év alatt feledésbe merülnek, legfeljebb a szűkebb szakma tudományos 
emlékezetében élnek. Ebben az írásban történelmi tényekből, statisztikai 
adatokból, korabeli elemzésekből fogunk véleményt alkotni arról, ami 
történt. Fáradozásunk jutalmául reményeim szerint sok érdekes, eddigi 
ismereteinktől eltérő összefüggést találunk, amelyek segítenek eligazodni 
viharos történelmünk időnként észbontó kacskaringóin. 


Gyenge és kudarera ítélt mindenki, egyén, közösség és nemzet, ha 
balsikerei okát soha — nem saját —— hibáiban, mindig a 
körülményekben, másokban keresi, és találja meg. A , balsors akit régen 
tép", a háromszínű nemzeti önsajnálat megható lehet a Himnuszban, de 
nagy baj, ha elhisszük a feloldozás szavait: , Megbűnhődte már e nép...". 
Ezen jól el lehet érzékenyülni, ám egyrészt a bűnhödés nem igaz, másrészt 
ebből nem lesz korszerű Magyarország, nem lehet , emelkedő 
nemzet". Mondják, hogy utólag könnyű okosnak lenni, hisz utólag minden 
olyan egyszerű, minden olyan világos. Csakhogy ez így közhely. Először 
is utólag sem egyszerű, nem is könnyű a történéseket tárgyilagosan 
elemezni, a  kényszerpályákra, tévedésekre rámutatni. Friss példa 
1956 immár ötvenéves története. Másodszor az utólagos vizsgálódás sem 
haszontalan, mert lehet okulni belőle. Ez az írás nem az utólag 
bölcsek kényelmes nézőpontjából ítél, ahol csak lehet, a kortársak 
rendelkezésére álló ismeretek alapján elemez. Kérdéseket tesz fel, és a 
válaszokat történelmünk közeli és távoli múltjában keresi. Bonyolítja a 
dolgot, hogy olyan válasz kellene, amivel határainkon innen és túl a 
magyarság minél nagyobb része egyet tud érteni. Műkedvelők és 
szakemberek, földművesek — és háziasszonyok, szakmunkások, 
szociológusok és történészek, orvosok, tanárok, ügyintézők és 
közgazdászok számára is - legalább részben - elfogadható. Legalább 
hajlandók legyenek elgondolkozni rajta, vitatkozni róla. Ennek az írásnak 
minden szava vitatható. Ha csak gondolkodásra késztet, már megérte a 
fáradozást. 

Sokat fogok idézni, szeretem az idézeteket. Az olvasó elé tárni minél 
több gondolatot, véleményt, ismeretlen, vagy csak elfeledett tényeket, 
vitatott összefüggéseket. - Van benned valami hittérítőkre emlékeztető 
hajlam - mondta egyszer egy barátom. Ha ez igaz, a misz-szionáriusi hajlam 
bibliamagyarázó őseim - tizennégy lelkész, pap, prédikátor, tanító - három 
évszázados öröksége. Ok a Bibliát tanították, az igét hirdették a falusi nép 
között. Én a hit megbocsátó békéje helyett történelmünk felkavaró 
tanulságait keresem. Három társadalmi rendszerről és két rendszerváltásról, 


egy világháborúról és egy felkelésről akarok beszélni. A történelem szikár 
valóságával szeretném oszlatni a legendák és mítoszok világát. 

Történelmünk tele van mítoszokkal. Minden népnek, nekünk is 
szükségünk van ezekre az andalító történetekre. A mesék világa elandalít, 
de ne keverjük össze a világ történelmével. Vannak kifejezetten ártalmas 
mítoszaink is. A balsors tépte nép mítosza például lefegyverez, számoljunk 
le vele. Vállaljuk fel a múltunkat. Átéltem az 1938—1941 -es 
, hongyarapítás"-t, a második világháborút, 1956-ot, a hatvanas-hetvenes 
éveket. Ami ezekről a közvéleményben él, valóság és képzelet, tények és 
legendák sajátos keveréke. Megélt történelmünk mellett újra itt van, 
betolakodott az életünkbe Irianon is. Mint valami szekrényből nyakunkba 
zuhanó csontváz. Trianon mítoszával is le kell egyszer számolni. Álljunk 
végre a saját lábunkra, biztonságosabb lesz, mint a trianoni könnyáradatban 
hajőkázni. Nincsenek illúzióim, tudom, hogy Irianon a magyar társadalom 
két legkényesebb, legérzékenyebb kérdésének egyike. A másik 1956. Mind 
a kettő körül szélsőségesen eltérő és szemben álló nézetek csatáznak az 
országban és határainkon túl is. írásom mindkettővel szembenéz. Látni 
fogjuk, hogy minden viszonylagos. Az áldozatról kiderül, hogy maga is 
bűnös volt, ennyiben tettestárs saját balsorsában. (íme, megint a balsors.) 
Aki történelmünket mítoszok nélkül, az önvizsgálat igényével szeretné 
látni és megítélni, annak több oldalról meg kell ismernie, körbe kell 
járnia az évtizedek-évszázadok ködébe tűnt eseményeket. Különösen 1526 - 
Mohács; 1848 - a szabadságharc; 1920 - Trianon; 1941-1945 - a második 
világháború; 1956 - a forradalom eseményeit. írásom erre a kalandra hívja 
az olvasót. 

Békésebb történeteket is ígérek. Ilyen a hatvanas évek nyitánya: aki nincs 
ellenünk, az velünk van. Ilyen a fékezett reformok története az első 
vonalból. Hogyan táncoltunk gúzsba kötve? És huszonöt év, túl az 
Operenciás-tengeren, Rio de Janeiróban. Üzleti sikerek és gondok a szamba 
és az ötszörös futballvilágbajnok hazájában. Élmények, tapasztalatok egy 
Európa méretű ország jókedvű, befogadó, toleráns népéről. A karneválról, a 
gazdaságról és a gondokról. És sok mindenről, amiben jobbak, mint mi. 
Végül: a rendszerváltás Rióból nézve. 


Életem párja, Anna, főfoglalkozású kritikusom, folyamatosan bírálta a 
készülő írást. Keményen harcoltunk minden mondatért, minden szóért. A 
szigorú lektor és a megkínlódott szavakat gyermekeként védelmező 
íróember (az íróember nem minősítés, csupán annyit jelent, hogy ezt a 
könyvet valaki írta) azért a végén mindig egyezségre jutott. Kisebb- 
nagyobb részeket különböző minőségben mások is elolvastak, és leírták, 
elmondták - kedvező vagy lesújtó, indulatosan elutasító -véleményüket. 
Tanulságos volt a nemegyszer egymással ellentétes véleményeket olvasni, 
hallgatni. Újra szembesültem a régi igazsággal: minden olvasónak saját 
történelme van, ahány egyéniség, annyiféle vélemény a történelemről. 
Senki nem tud a saját rögeszméitől szabadulni. Ifjú történész megejtő 
nyíltsággal adta tudtomra, hogy nem értek a szakmához, amit Irianonról 
írtam, elfogadhatatlan, vulgármar-xista gúnyirat, tele hülyeséggel és 
csúsztatással. Volt, aki ugyanezt a részt elfogadhatónak, egy másik 
vélemény szimpatikusnak találta. Volt, aki azt mondta, amit írtam, felületes 
történelmi félreértés, egy másik szigorú bírálóm viszont írásomban semmi 
újat nem talált. Egy ,szépségdíjas?" bírálat azért marasztalt el, mert 
gyűlölöm Tisza Istvánt. Más úgy látta, túlzottan kesztyűs kézzel bánok az 
"56-os Nagy Imrével. Egyesek véleménye szerint a második világháborút 
követő negyvenöt év túl pozitívra sikerült, mások kifogásolták, amit a 
korszak negatívumairól írtam. Egyik bírálóm utálta a rendszerváltást, a 
másik lelkesedett érte. Volt olyan is, aki sok új információt kapott, és 
nagyszerűnek talált egy-egy fejezetet. Egy háziasszony, aki saját 
bevallása szerint attól tartott, hogy száraz, unalmas értekezésen kell merő 
udvariasságból átrágnia magát, nem tudta letenni, olyan izgalmasnak találta 
az írás egyik történelmi részletét. Barátom írta, azonosulni tud azzal a 
szándékkal és kísérlettel, hogy az írás kesztyűt dob a balsorsú nemzet 
önsajnáló, önfelmentő mítoszának és mindazoknak, akik ebből élnek és 
politikai tőkét kovácsolnak. Évtizedek óta külföldön élő magyar barátunk 
dicsérte a tárgyilagos írást, az újszerű szemléletet. Jelezte, hogy írásomat 
olvasva sok mindent átértékelt TIrianonnal és 1956-tal kapcsolatban. 
Mindemellett több megértést és tapintatot kért március 15-e és augusztus 
20-a ünnepének. Felhívta a figyelmemet, hogy ez az írás meg fogja osztani 


az olvasókat. Ebben fenntartás nélkül egyetérthetünk, mert ha már az 
előzetes bírálatok így megoszlanak, milyen alapon és miért várnánk mást az 
olvasóktól. E bevezető után mit mondhatok? Írásomat csak mindenre 
elszánt, a világra nyitott, jó idegzetű embereknek ajánlom. 


I. fejezet- Gyökerek 


, Hitehagyott csaliul eretnek leszármazottja " 
Csemoch János hercegprímás 


MEGJELENEK A SZÍNEN 


Családom szerint a szerénység szobrát nem rólam mintázták. El kell 
ismernem, hogy ezt már születésem is ékesen bizonyítja. Aki 1929-ben 
világra mert jönni, az csak egy túltengő önbizalommal megáldott pasas 
lehetett. Fennállásom 75. évfordulójára Gabi lányomtól szépen bekötött 
válogatást kaptam a születésem napján, 1929. szeptember 23-án megjelent 
újságokból, mindnyájunk épülésére ezekből szemezgetek. 

A REGGEL 

, A mezőgazdasági termékértékesítés megoldása a kormány legsürgősebb 
feladata, ... ez a kérdés ... egész gazdasági helyzetünk döntő kérdésévé vált. 
...A kereskedő és a termelő közötti harcok helyett sokkal célirányosabb 
volna egész erővel a kormány ellen fordulni a megfelelő agrár- és 
kereskedelmi politika érdekében. " 

(Évtizedek múltán még mindig itt tartunk! Fia az iparban valamit nem 
lehet eladni, a gyárat bezárják, a munkások az utcára kerülnek. Ha a 
mezőgazdaságban történik ugyanez, a gazdaságot nem zárják be, a 
másoktól beszedett adókból pótolják a termelőknél elmaradt 
bevételt. , Megfelelő agrár- és kereskedelmi politikával" fenntartják azt a 
mező-gazdasági tevékenységet, ami még a költségeket sem fedezi. A 
kormány — legsürgősebb feladata — valóban — ,a  — mezőgazdasági 
termékértékesítés" lenne? Biztos, hogy jól van ez így?) 

S/ily Kálmán rektor szerint , a diploma-túltermelés szempontjából 
legrosszabb a helyzet a gépészmérnöki és vegyészmérnöki szakon. A 
törvényes korlátozás némiképp használt ugyan, de ennek ellenére 
a csonkaországban ugyanannyi a diplomás ember, mint Nagy-Magyar- 


országon volt. A numerus clausus szerintem mondotta Szily rektor -nem 
kultúrgyilkos guillotin, hanem a magyar nemzet érdekeinek megvédésére 
szolgáló eszköz, amelyre Magyarország jövője szempontjából feltétlenül 
szükség van. " 

(A rektor úr az 1920. évi XXV., a numerus clausust előíró, Haller István 
és Teleki Pál nevéhez kapcsolódó törvénycikkről beszél. Nyíltan kimondja, 
hogy ,a magyar nemzet" érdekeit védő törvényről van szó. Csak azt nem 
értem, mit gondoltak azok, akik szobrot állítottak Teleki Pálnak, az első 
európai — zsidótörvény tudományos  megalapozójának, következetes 
védelmezőjének, a náci fajelmélet előfutárának, íme, árnuló szemeink előtt 
bontakozik az új, demokratikus, , európai" Magyarország, a magyar XXI. 
század.) 

, Mint ismeretes, a forradalom után a független magyar bíróságok előtt 
kellett felelnie mindazoknak, akik a gyászos eseményeknek előidézői vagy 
részesei voltak. Elsősorban az őszirózsás forradalom volt vezérét és spiritus 
rektorát, gróf Károlyi Mihályt helyezték vád alá, akit az összes bíróságok 
hazaárulás címén in contumatiam elítéltek. ... Az évekig húzódó perben... 
tavaly hozott ítéletet a királyi Kúria, amely szerint Károlyi összes 
magyarországi birtokait, ingatlanait, ingóságait és összes javait elkobozta 
és a magyar királyi kincstárnak ítélte oda. " 

(Más források szerint a Bethlen-kormány lefoglalta Károlyi összes 
vagyonát, majd szétosztotta a főurak között. - így kicsit más, mint ami az. 
újságokban megjelent.) 

Mit írt az újság száz évvel korábban? 

Közaazpasác: , Ő Császári Királyi Fő-Herczegsége az ország Nádor 
Ispánya kegyes parantsolatjából közhírré tétetik: hogy a méltósá-gos Báró 
Orczy Família kertje közelébb a Ludovicea Nemzeti Katona Intézet részére 
megvétetett. Ennek folytán némely fák és füvek is elár-vereztetnek, de az 
Izraeliták a Licitatióból ki vannak zárva. " 

(A hírek dátuma 1829. szeptember 23., pontosan 115 évvel a holokauszt 
előtt.) 


, Haller István: Válság van éspedig nagy válság. Nem politikai válság, 
hanem gazdasági válság, amelyet nem lehet egy-két miniszter kicserélésével 
megoldani. ...Az egész nemzetet össze kell fogni és a válság nagyságához 
mérten kivétel nélkül mindenkit a fedélzetre szólítani. " 

(Az , egész nemzet" összefogása nyolcvan évvel ezelőtt is jámbor óhaj 
maradt. Változott itt valami?) 

Esrr KURÍR 

, Bécs, 1929. szeptember 23. Bürgerkrieg! Polgárháború. A Heim-wehr 
nagygyűlésén belépésre és harcra szólítottak fel minden fegyverbíró osztrák 
férfit a zsidók igája ellen. ... Vasárnap egy bécs környéki faluban kisebb 
összetűzésre került sor a  Heimwehr-legénység és szociáldemokrata 
munkások között, ... a , Vörös Sólyom" nevű szocialista cserkészegylet tagjai 
megtámadták a Heimwehreket. " 

(2007 augusztusában - közel nyolcvan évvel a Bécs környéki 
polgárháborús események, több mint hatvan évvel a holokauszt és a 
második világháború befejezése után -, amikor e sorokat írom, a magyar 
szélsőjobboldal elérkezettnek látta az időt, hogy nyíltan fajgyűlölő, uszító 
beszédei, a durva verbális agresszió után a tettek mezejére lépjen, 
egyenruhás , honvédő? alakulatait az utcára vigye. Ebből polgárháborús 
összetűzések csak azért nem lesznek, mert napjainkban a szóéiul isláknak 
sem a , Vörös Sóíyom"-hoz hasonló cserkészegyletük, sem más, hasonló 
önvédelmi szervezetük nincs.) 

PEsri NapLó 

, Mi történik és mi lesz Palesztinában? Emin Husseini főmufti, a 
Palesztinái arabok vezére és dr. Chairn Weizmann, a cionista világszervezet 
elnöke cikket írt a Pesti Naplónak: 

Emin  Husseini: Demokratikus kormányzatot akarunk, amelyben 
számának arányában része van Palesztina minden elemének: a 
mohamedánoknak, a keresztényeknek és a zsidóknak egyaránt. 
Követeljük, hogy szűnjék meg az a politika, amelynek egy célja van: 
megalapítani a zsidók nemzeti otthonát. 


Chaim Weizmann: Az arabok legalábbis olyan jól megértik a tiszta és 
határozott rendelkezéseket, mint bármelyik más nép. Ezért az angolok, 
zsidók és arabok érdekében egyaránt fontos volna, hogy Palesztina 
lakossága végre egyszer és mindenkorra megértse, hogy az angol kormány 
kétségbevonhatatlan kötelességét teljesítve, a legnagyobb határozottsággal 
igyekszik megkönnyíteni a zsidó nemzeti otthon felépítését. " 

Népszava (a Magyarországi Szociáldemokrata Párt Központi Közlönye.) 

, Bethlen miniszterelnök végre mégis megszólalt. ... Meglehet, hogy a 
demokrácia leszólása angol nyelven nem olyan parlagi, de angol nyelven is 
leszólás és lebecsülés és az angol nyelv sem elég nagy kulissza ahhoz, hogy 
a miniszterelnöknek a demokráciától való irtózását leplezze. 

De találkozik egy másik nyilatkozattal, ... amely éppen ellenkezően: az 
ország demokratikus átszervezésétől vár igen jelentős dolgokat. ... Többek 
között a magyar jövőt is... Ennek a másik nyilatkozatnak a gazdája Henry 
de Jouvenel, egy magyarbarátnak hirdetett francia államférfi megmondja 
őszintén, hogy aki Magyarországon demokrá- 

ciát vet, az Franciaországban rokonszenvet arat. Ez a rokonszenv pedig, 
amelynek kizárólagos forrása csak a magyar demokrácia lehet, jelent 
valamit a békeszerződés revíziójának szempontjából is. ... Ámde a magyar 
reakció az ilyen diplomatikus, de mégis erélyes figyelmeztetésekre a 
megértésnek egyetlen jelével sem válaszol. " 

Ennyit tallóztam a születésem napján megjelent sajtóból. Elismerem, 
nem valami örömteli olvasmány. 


TARKABARKA CSALÁDOM 


Amíg dolgoztam, nem nagyon érdekelt a családfám. Ami azt illeti, időm 
sem nagyon volt arra, hogy az őseimmel foglalkozzam, jó ideig a kor sem 
ösztönzött a felkutatásukra. Családunk múltjáról csak felületes ismereteim 
voltak. Eszmélő gyerekként kíváncsian hallgattam a felmenőinkről szóló 
családi beszélgetéseket. Sok mindent meg is jegyeztem. Hallottam apám 
dédapjáról, aki szűrszabómester volt valamelyik szepességi faluban. A 
fiáról, apám nagyapjáról, a szepesszent-györgyi tót tanítóról meg arról, 


hogy mi - ha egyáltalán lehet erről beszélni - csak nagyon távoli 
rokonságban vagyunk, lehetünk Csemoch János hercegprímás családjával. 
Anyám őseit emlegetve többnyire református prédikátorokról, tanítókról és 
lelkészekről szóltak a történetek. Amikor aztán az ember nyugdíjas lesz, 
hirtelen temérdek ideje támad, amivel nem tud mit kezdeni. Érdekelt is, 
honnan származunk, időm is lett a kutatáshoz, elhatároztam, hogy 
felderítem a családfámat. Zsuzsi lányom ismerősétől tudtuk meg, hogy 
nevünk az ősszláv , cirnu"?-ból származik. Szlovák változata a ,,cierny", a 
nyugati szláv nyelvekben megjelent változata a , cemoch". Jelentése: , sötét 
bőrű személy". A ,Csernok? a szó magyar nyelvi változata. A 
hercegprímás eredetileg Cernoch Ján, a szlovák politikai katolicizmus 
képviselője, később lesz Csernoch János és esztergomi érsek. 

Megtudtam, hogy a múlt század hatvanas éveiben az USA-beli Salt Laké 
Cityben székelő mormon egyház mikrofilmre rögzítette az egyházi 
anyakönyveket. Ezek a - mormonok által készített - filmek a Magyar 
Országos — Levéltár — Filmarchívumában  kutathatók, — ami nagyon 
megkönnyítette a munkámat. Történelmünket ismerve meglepett, hogy az 
anyakönyvek többsége milyen jó állapotban maradt fenn. A munka során 
kiderült, hogy a családfakutatás nagyon izgalmas foglalatosság, olyan, mint 
egy kirakójáték. A háború alatt családi irataink elvesztek, így az 
édesapámról és édesanyámról emlékeimben fennmaradt néhány adatból 
lépésről lépésre - ősről ősre - derítettem ki, építettem fel a családfát. Az 
anyakönyveket böngészve a szülők, nagyszülők, dédszülők nem okoztak 
gondot. A 16 ükszülőből is mindenkit sikerült megtalálnom, bár ez már 
körülményesebb volt. Visszafelé keresgélve az időben a találati arány 
természetesen romlik. A 32 szépszülőből 17-et, az őket közvetlenül 
megelőző ősszülő generáció 64 tagjából pedig csak 21-et sikerült 
azonosítanom. Eddig összesen 6 generáció 126 felmenőjéből 68-at, a 
hetedik generációból - ez már a XVIII. század eleje - 12-t, a nyolcadikból 
egyet, összesen 81 felmenőmet sikerült felfedeznem. Több esetben közel 
300 évet visszakeresve, 1717-ben sikerült ősszülőkre lelnem, mindenki 
anyakönyvi bejegyzéssel igazolva. Ez csak részben dicséri az én 
kitartásomat, nagyobb részben Bihartorda, Debrecen, Földes, Makó, 


Monostorpályi és Pest református, Budapest és Holló-Lomnic (Holumnica) 
evangélikus, Baj, Bábolna, Gánt, Oroszlány, Pusztavám és Tata katolikus 
egyházközségeinek, prédikátorainak, lelkészeinek, papjainak érdeme, akik 
pontosan vezették, árvizek, tűzvészek, háborúk ezer viszontagsága 
közepette is épségben megőrizlek az anyakönyveket. A katolikus egyház 
születési, házassági és halálozási anyakönyveiben több adatot találtam, mint 
a református és az evangélikus egyház szűkszavú matrikuláiban. Izgalmas 
munka volt a kel háromszáz éves, archaikus stílusú latin, magyar, német 
anyakönyvi bejegyzéseket olvasgatni. 

Tarkabarka családom tipikus monarchiabeli família: magyar, német, szláv 
vér , kavarog e szívben". Az anyai ág 95 százalékban református és magyar. 
Anyai nagyanyám Szigeti Berta, az ő egyik őse az 1717-ben született 
Szigeti Mihály. Róla Monostorpályi református egyházközsége születési 
anyakönyvének címlapján találtam a következő bejegyzést: , Mikor a 
nevezett ekklésiának méltatlan tanítója volt Szigeti Mihály a die 15 julii 
1749. Prédikátor Szigeti Mihály uram alatt építtetett ez a templom." Ez a 
Szigeti Mihály néhány év múlva Bihartordára került, a község anyakönyvét 
a vonatkozó bejegyzés szerint 1757-ben , Szigeti Mihály prédikátorsága 
idején" nyitották meg. Az ő leszármazottja Szigeti Balázs, az ükapám, 
gazdálkodó volt Bihartordán, papkisasszonyt vett feleségül. Előbb a falu 
bírója, majd a karrier csúcsán postamester lett. Találtam prédikátor, illetve 
lelkész őst a Szabolcs megyei Balkányban, a Békés megyei Szeghalmon, a 
Hajdú-megyei Vámospércsen és a Bihar megyei Zsákán is. A XVIII. 
században élt református prédikátorok és a , Debreczeni Nemes Collégium" 
nyitott, európai szellemiségét dicséri, hogy 1746-ban született másik 
ősapám, Szikszai József a század hatvanas éveiben , felment a Külső 
Országi Akadémiákra Németországban és Hollandiában és oda fel el töltvén 
2 esztendőket és 5 holnapokat s onnan hazajővén hivattatott Vámos Pércsre 
Prédikátornak". (Tiszántúli Református Egyházkerület Levéltára, Debrecen) 
Anyai ágon eddig egyetlen nem magyar ős került elő. Egyik szépanyám, az 
evangélikus vallású Maria Margarete Ihiel a németországi Schwerinből 
származott, az anyakönyvi bejegyzés szerint ötvösmester családjából. 
Magyarországon alistáli Laky Károly ötvösmesterhez ment férjhez. Az 


alistáli Laky család III. Ferdinánd Habsburg császártól 1649-ben kapott 
nemességet. , Komárom megyében fekszik Lak helysége, melyben Laky 
nevezetű család már a XVII. században birtokos volt. Czímereslevelet III. 
Ferdinándtól 1649. február 4-én István nyert. Győrmegyei levéltár. 
Kihirdette ugyanezen évben Komárom megye." (Nagy, 1860, 15) 

Alistál csallóközi falu. A hagyomány szerint neve az , alsó istálló" névből 
rövidült. — Alistáli Laky Károly - nemesi előneve ellenére  - 
nem földbirtokairól, gulyáiról és méneseiről, nem is gáláns kalandjairól 
volt híres. A XIX. század elején híres ötvösmester Budapesten, a 
belvárosi Szervita téren volt üzlete. Néhány munkáját a művészettörténet is 
számon tartja. A Németországból származó Maria Margarete Thiellel kötött 
házasságából született fia, alistáli Laky Adolf, apja foglalkozását követte, 
ötvös-aranyműves volt ő is. Tizenkilenc évesen részt vett a 
szabadságharcban, majd Világos után elmenekült az országból, és évekig 
Párizsban élt. Nincs írásos nyoma, csak feltételezem, hogy az 
ötvösmesterségben képezte magát, mert amikor a XIX. század ötvenes évei 
elején az enyhülésnek köszönhetően hazajött, átvette apja jól menő 
belvárosi üzletét. Ötvösmesterként olyan jó híre volt a Monarchiában, hogy 
1. Ferenc József megkoronázása előtt ő restaurálta a királyi koronát és azt a 
két ékszerdobozt, , amelyekben az 50-50 ezer arany koronázási ajándékot 
átnyújtották a királyi párnak". Gazdag ember volt. Lám, már akkor sem volt 
mindegy, hogy valaki arannyal foglalkozott, vagy birkával. Laky Adolf 
vagyona nagy részét, összesen hárommillió koronát, a református egyházra 
hagyta. Ez akkoriban, 1910-ben, tekintélyes vagyonnak számított, ebből 
építették Budapesten a Fasori református templomot és a parókiát. Az egész 
építkezés mintegy 7-800 ezer koronába került, vagyis az adományozott 
összeg negyede elég volt rá. (Új Magyar Életrajzi Lexikon. 2002, 57 és 59) 

Laky Adolfról Budapesten utcát neveztek el, mellszobrát felállították a 
templomkertben, de ma már elég elhanyagolt állapotban van. Húga, Laky 
Emma, az én ükanyám Iatár János szeghalmi református lelkészhez ment 
férjhez. A családjáról fennmaradt feljegyzésekből arra lehet következtetni, 
hogy tetemes részt kaphatott bátyja örökségéből, mert gyermekei jelentős 
összegű alapítványokat tettek. 


Az apai ág a felvidéki Szepes vármegyéből származik. Apai nagyapám 
Szentgyörgyön (Jurské) született, evangélikus vallású tót-cipszer családban. 
Apja Csernok Pál, szlovák származású tanító volt a faluban. Nagyapját, a 
családi elbeszélések , becsületes szürszabójá"-t egyelőre nem sikerült 
megtalálnom. Nagyapám 1900-ban Budapestre került, az Országos 
(iyüjtőfogházban lett tanító. A családi emlékezet szerint Csernoch János 
hercegprímás egy alkalommal meglátogatta az intézményi. ,le a család 
eretnek ágából származol, ti a reformáció idején elhagytátok az igaz. hitel" 
, kedveskedett" nagyapámnak, amikor be-mulallák neki. Anyja, Renner 
Amália családja valószínűleg Németországból jött a Szepességbe, és a 
Késmárk melletti Rókus faluban telepedett le. Ez a falu a XVIII-XIX. 
században tele volt a Renner család leszármazottaival. Renner Sámuel — 
Renner ükapám, Kis-Lomnic (Lomnicka) evangélikus tanítója - örökül 
hagyott ránk egy német nyelvű, fatáblás, evangélikus imádságos könyvet. A 
könyvet bizonyos Simon Gediccus, , a szent írások doctora?, Brandenburg 
nagyhercegének udvari prédikátora írta, 1601-ben Lipcsében nyomtatták. 
Két kisebb imakönyv is tartozik a hagyatékhoz, az egyiket 1670-ben, a 
másikat 1732-ben adták ki, ugyancsak Lipcsében. A három-négyszáz 
éves imakönyvek elég jó állapotban vészelték át a történelmet, a 
család nagy becsben tartott emlékei. A  Renner-ág leszármazottja 
Renner János fizikus - nagyapám unokatestvére a Fasori Evangélikus 
Gimnázium tanára, majd igazgatója, aki 1925-1926-ban Indiában, 1927- 
1928-ban Franciaországban végzett geofizikai méréseket az Eöt-vös- 
ingával. Munkásságáért az ötvenes években Kossuth-díjat kapott. Apai 
nagyanyám mindkét ágon katolikus, házassága után tért át az evangélikus 
hitre. Ősei Komárom megyei német és szlovák bevándorlók. Apja, a 
dédapám, császári és királyi méneskari főhadnagyként szolgált Bábolnán, 
néhány hónappal lánya születése előtt halt meg tüdőgyulladásban. 
Mindössze 33 évet élt. Pedig apja a Komárom megyei Esterházy-birtok 
uradalmi fővadásza volt - apai örökség a mesterség és a beosztás is 
feltételezhetjük hát, hogy meg tudták fizetni az orvosokat. Fiatalon elhunyt 
dédapámat a fényképe szép férfiként őrizte meg. Nagyanyám anyai ágán 
egy magyar juhászdinasztiát és német származású mesterembereket 


találtam. Furcsa világ! A jelek szerint a magyar tisztikarra a két világháború 
között jellemző kasztrendszer Ferenc József Monarchiájában nem - vagy 
nem úgy - létezett. Ezt abból gondolom, hogy dédapám, a császári és királyi 
főhadnagy, 1875-ben gond nélkül feleségül vehette egy számadó juhász 
leányát, ami Horthy Miklós tisztikarában elképzelhetetlen lett volna. A 16 
ükszülőm alapján számítva 55 százalék magyar, 23 százalék német és 22 
százalék szlovák (tót) vér van bennem. Meg is látszik rajtad, mondta egy 
barátom, de nem tudom, hogy kritikának vagy dicséretnek szánta. 

Az ősszülőkig visszamenve, az asszonyok a háztartásban, a ház körül 
vagy a gazdaságban dolgoztak, és a gyermekeket nevelték. Kivéve anyai 
nagyanyámat, aki tanítóképzőt végzett, és férjével együtt tanítóként 
dolgozott a Hajdú megyei Nádudvaron. A foglalkozást tekintve felmenőim 
között 14 protestáns (református és evangélikus) prédikátort, tanítót és 
lelkészt, 13 gazdálkodót és juhászt, 9 iparost (asztalos, aranyműves, ács, 
festő, molnár, nyerges, 2 ötvösmester, szűrszabó), 2 gazdatisztet, 2 uradalmi 
fövadászt, 2 katonatisztet (a méneskari főhadnagy és apám, az állatorvos 
őrnagy) és 1 jegyzőt találtam. Családunkban a református volt a többségi 
vallás (50 százalék) a maradékon egyenlő arányban osztozott az 
evangélikus és a katolikus egyház. Apám családja Szepes és Komárom, 
anyám családja Tolna és Hajdú vármegyéből származik. 

Apám 1926-ban végzett a Ludovika Akadémián. Ennek külön története 
van. A ,pesti" (valójában a szentgyörgyi) nagypapa az Országos 
Gyűjtőfogházban volt tanító, felesége a háztartást vezette. Nem vetette fel 
őket a pénz, mint ahogy a nagypapa szentgyörgyi néptanító apját sem. 
Amikor apám sikeres gimnáziumi érettségi vizsgát tett, felmerült a kérdés, 
hogyan tovább. Szülei, akárhogy forgatták, mindig odajutottak, hogy mivel 
nincs pénz, nincs mese, el kell menni a MÁV-hoz vagy a postához 
tisztviselőnek. Egy jó tanuló számára a család ennél valami jobbat szeretett 
volna. Összeült a rokonság, hogy valamelyik egyetemre ösztöndíjas vagy 
ingyenes helyet szerezzenek. Ehhez természetesen protekció kellett 
(harminc év múlva szocialista összeköttetésnek fogjuk nevezni). Találtak is 
egy nyugdíjas katonatisztet, az ő kapcsolatai segítségével apámat felvették a 
Magyar Királyi Honvéd Ludovika Akadémiára, egyidejűleg a Magyar 


Királyi Állatorvosi Főiskolára, ingyenes hallgatónak. (A király nélküli 
királyságban minden intézmény , királyi" volt.) A hely úgy volt ingyenes, 
hogy viszonzásul szerződést kellett kötnie a magyar állammal, melyben 
kötelezte magát, hogy a Ludovika Akadémia elvégzése után honvéd 
állatorvosként 15 évig a hadsereg kötelékében marad. Ez jól kitalált 
kötelezvény volt, mert 15 év alatt egy tiszt elérte legalább a századosi- 
őrnagyi rangot, akkor meg már ki olyan bolond, hogy otthagyja a tiszti 
karriert. Apám így lett katonaliszt és így lett a Magyar Királyi Honvédség 
állatorvosa. Az Akadémia befejezése után Székesfehérvárra helyezték a 2. 
sz. honvéd vonatosztályhoz. A , vonat" — vagy hadtáp, franciából torzítva a 
,trén? (train) - lóval, szekérrel szállította a lőszerből, élelmiszerből, 
ruházatból, lótápból álló ellátmányt, az utánpótlást, a hadsereg központi 
elosztó raktárából a csapatokhoz. A lovakhoz kellett az én édesapám, aki 
1927-ben megnősült, elvette egy nádudvari református tanítócsalád leányát, 
Dúzs írónkét. Guba a gubához, suba a subához - és mivel a tiszt úrban 
megszólalt a tanító vér -, tanító a tanítóhoz házasodjon. A sors néha giccses 
regénybe való történetet ír. Hogyan lehet egy hajdúsági, isten háta mögötti 
faluban élő tanító leánya egy hivatásos katonatiszt, egy , tiszt úr" felesége? 
Véletlenül. Egy hajszálon és jő nagy adag szerencsén múlt, hogy ez a 
korabeli lényképek tanúsága szerint nagyon jóképű - férfi nem Bátaszéken 
volt  MÁV-forgalmista, hanem ott feszített  díszegyenruhában a 
székesfehérvári honvédkórház parancsnoka, egy orvos őrnagy, vacsoráján. 
A sötétkék ,atilla? - ez nem én vagyok, ez egy ,t" és két , 7, a tisztek 
díszegyenruhájának zubbonya volt annak idején - egy vagyonba került, 
részletfizetésre, hitelből csináltatták. (Mesélték, hogy a szabónál apám 
állatorvosi diplomája és nem a tiszti rangja volt a jó kezesség.) A vacsorán 
bemutatták egy szende falusi kislánynak, a 19 éves Irénkének. A találkozó 
úgy jöhetett létre, hogy Irénke anyukája, Berta mama - abban az időben 
falusi tanítónő a Hajdú megyei Nádudvaron - és az őrnagy úr felesége, 
Vilma néni, testvérek voltak, és  Irénke éppen Fehérváron, a 
nagynénjénél nyaralt. (Milyen furcsa a sors. Itt volt ez a két testvér, Berta és 
Vilma, két papkisasszony, a biharkeresztesi református lelkész két lánya. 
Evek múlva az őrnagy úrból ezredes, Vilmából méltóságos asszony, 


Bertából pedig nyugdíjas falusi tanítónő lett. Később fordult a szerencse. A 
háború után Vilma fia, egy orvos százados nem élte túl az 
amerikai hadifogságot, Berta lánya, az én anyám pedig hazasétált Prágából, 
a menekülésből.) A jövővel azonban egyelőre senki nem foglalkozott. A 
fiatalok egymásba szerettek, és rövidesen megtartották az esküvőt. Az első 
gyermek, jómagam, 1929-ben, Pál öcsém 1933-ban született. 

Apámat 1935-ben Székesfehérvárról Várpalotára helyezték, ott lettem 
iskolás, ott jártam az első három elemit. Már elemista koromban tanultam 
németül, egy idős hölgy, , tanti" adott nyelvórákat. Ebből az időből csupán 
néhány halvány emlékem maradt. Harmadik elemista lehettem, nniikor 
kivették a mandulámat, és erről beszámolót kellett írnom a tanító bácsinak. 
Büszke voltam, mert Mandulaműtétem című , müvemért" nagyon 
megdicsért. Családi kirándulásokra emlékszem a Vértes virágos völgyeibe. 
Meg apám asztaltársaságára, jókedvű, jóízű, nemegyszer csípős vitáikra, 
amit én a szomszéd szobából hallgattam, bár nem sokat értettem belőle. 
Résztvevők: a katolikus plébános, az evangélikus lelkész, a zsidó körorvos 
és apám, az evangélikus katonatiszt. Az a kis társaság a világnézeti 
tolerancia és a f elekezeti béke mintája volt, és az is maradhatott volna, ha a 
társadalmat nem az ellenkező irányba terelgetik. A papok nevére nem 
emlékszem. Az orvos dr. Heisler Antal volt, , Tóni bácsi". Sűrűn járt 
hozzánk, és nem csak azért, mert ő volt az orvosunk, foglalkozásától 
függetlenül is ő állt legközelebb a családhoz. Jóvágású, vonzó férfi volt, 
gondolom, anyám ezért is rokonszenvezett vele, apám meg éles eszét, 
kellemes társaságát élvezte. Velünk, gyerekekkel is sokat bolondozott, 
injekciós tűi és priznicei ellenére is szerettük. Mindnyájunk kedvence volt. 

- Anyádnak biztos volt valami gyengéd kapcsolata ezzel a Tóni 
bácsival, onnan van ilyen jó kereskedelmi érzéked - ugratott évtizedekkel 
később zsidó barátunk, amikor sikeres külkereskedő lettem Brazíliában. 

- . Tudod, az én édesanyám igazán megérdemelte volna a sorstól, hogy 
két ilyen vonzó férfi, apám és a Tóni bácsi szeresse, mert később, 1938-tól 
1945 szeptemberéig alig látta a párját, és a következő húsz év sem hozott 
sok örömet számára - válaszoltam eléggé el nem ítélhető, de őszinte 
cinizmussal. - Mindemellett, ha létre is jött ez a gyengéd kapcsolat, nem 


lehettem a , gyümölcse", mert évekkel korábban, Székesfehérváron 
születtem. Másrészt meg micsoda rasszizmus ez? - adtam vissza a kölcsönt. 
Csak az lehet ügyes kereskedő, akiben zsidó vér van? Én már tizenkét 
évesen, fényképésztanoncként bizonyítottam kiváló üzleti érzékemet. 
Várpalotához kötődő emlékem az Anschluss. A család és az 
, asztaltársaság a rádiót körülülve hallgatta a németek bevonulását Bécsbe. 
Emlékszem, a bécsi nép eksztázisban ünnepelte a Vezért és az egyesülést 
Németországgal. Szünet nélkül zúgott a Sieg! Heil! Sieg! Heil! Ez a fajta 
tömegmegmozdulás újdonság és szokatlan volt számunkra. Azt nem tudom, 
hogy a rádió körül ki mit gondolt, de arra emlékszem, hogy senki nem volt 
sem lelkes, sem boldog. A hangulatot inkább kissé nyomottnak, 
elgondolkodónak mondanám. Valami olyasmi is elhangzott, hogy nem lesz 
jó nekünk ez a német szomszédság. Nem sokkal később 
megtapasztalhattuk, mi a különbség: rádióban hallgatni, hogy tőlünk távol 
mi történik, vagy részévé válni a történelemnek. Lelkesítő, sőt megható volt 
hallani, ahogy , a nép" követelte az , elrabolt magyar területek visszaadását, 
de riasztó és kijózanító lett, amikor a mi ajtónkon kopogott a háború. Egyik 
este mama bejött a hálószobába, sírva átölelt, és a fülembe súgta: , Megy a 
papa a cseh határra." Lett nagy sírás, és a papa ment. Az elején nagyon úgy 
nézett ki, hogy háború lesz a csehekkel, ez okozta a félelmet és a fájdalmat. 
Ezzel — bár senki nem hívta, nem várta - családunkba is betört, engem is 
elért, utolért Irianon. Ma már azt is tudom, hogy Irianontól senki nem 
szabadulhat. Akarja, nem akarja, követi az embert, mint az árnyéka. A 
legváratlanabb helyeken kerül terítékre. Fogyatékos műveltségű és igen 
művelt emberek, vagy akik ez utóbbit csak mímelik, rágódnak rajta ma is 
lankadatlanul. Egyesek bánatosan, ami legalább elviselhető, mások 
indulattal, ami taszít. Sok embernek még ma is Irianonnal van baja, 
, elszakított véreink?-et panaszolja, miközben látni valóan fogalma sincs, 
miről beszél. Sebzett lelkű emberek , hazafias" téveszméikkel tudatosan, 
vagy egyszerű butaságból vezetik félre az ifjúságot. Évtizedeket hagytunk 
magunk mögött, túléltünk egy borzalmas világháborút és egy forradalmat, 
és a mai napig nem tudtunk leszámolni, megbékélni vele, kigabalyodni 
belőle. Ha nem beszélünk róla, nem teszünk semmit, száz év múlva is ezen 


fog egy csomó, balsorsban , utazó" honfitársunk sopánkodni. Nézzünk hát 
szembe Irianonnal. Egy nemzet soha be nem gyógyult sebeivel, százezrek 
máig ki nem beszélt bánatával. 


II. fejezet - Irianon drámája - bűn és 
bűnhődés 


Vagy jöni fog, ha jőni kell, 

A nagyszerű halál, 

Hol a temetkezés fölött 

Egy ország vérben áll. 

S a sírt, hol nemzet sűlyed el, 
Népek veszik körül, 

S az ember millióinak 
Szemében gyászköny ül. 
Vörösmarty Mihály: Szózat 


SEBEK, KÖNNYEK, VÁDAK 


Dosztojevszkij tollára kívánkozó történet. Vagy Vörösmarty Mihá-lyéra, 
aki 1836-ban, évekkel a szabadságharc leverése és sok évtizeddel Trianon 
előtt írta e sorokat. Vátesz volt? Nem tudom. Az viszont tény, hogy több 
mint nyolcvan évvel megelőzve az eseményt, romantikus túlzásaival együtt 
is pontosan fejezte ki a magyarság Versailles utáni kétségbeesett 
lelkiállapotát. Ma már persze tudjuk, hogy Irianon nem volt halál, sem sír, 
a nemzet sem süllyedt el. Könnyet sem ejtett őri ütik senki. Gondolom, nem 
meglepő, hogy a népek, melyek körűivel irk. nem sajnálkoztak, nem sírtak 
balsorsunkon. Igyekeztek szerzeményüket, Aradot és Kolozsvárt, Kassát és 
Komáromot, Szabadkát, Zombort és Újvidéket mielőbb biztonságba 
helyezni. A korabeli magyar elit, az elcsatolt területekről származó 
fönemesség számára pedig egyszerűbb és hasznosabb volt fenntartani, 


folyamatosan felmutatni a nemzet fájdalmát, mint nyugtatni a feldúlt 
lelkeket, a gazdasági és kulturális felemelkedés okos tervein dolgozni. 
Hosszú évtizedek tévelygése után rálépni végre arra az útra, amelynek 
végén az ország lakosaiból a nemzet polgárai lesznek, akiket a társadalmi 
béke, a jog, a tisztes megélhetés és a gyarapodás reménye vár. Nem léptünk 
rá. Mert ha a történelmi Magyarország nem is, a rendi Magyarország túlélte 
a nagy nemzeti kataklizmát, a rendi Magyarországnak pedig nem 
kellettek ezek a polgári értékek. Főleg nem kellettek váteszek. Ne 
csodálkozzunk. Szűk évszázaddal korábban Széchenyi Istvánra sem figyelt 
senki, pedig ő főnemes, tehát ,kebelbeli", az uralkodó osztály, a 
,hemesi nemzet" tagja volt. Valamivel több mint háromszáz évvel 
korábban, 1510-1514 táján TIemesvári Pelbárt ferences szerzetesre sem 
figyeltek a hatalom birtokosai. Azt a franciát se méltatták figyelemre, aki 
1502-ben járt Magyarországon, és a jobbágyokkal kapcsolatos riasztó 
tapasztalatairól írt. Pedig hasznos lett volna figyelni rájuk, mert - 
mint később kiderült - a ,nemesi nemzet" számára , életbe vágó? 
dolgokról beszéltek. 

Ismerjük a régi mondást szigorú tanítónkról, a történelemről: ,, Historia 
est magistra vitae." Vagyis a történelem az élet tanítómestere - mondták, 
mondják idealista lelkek. Kérdés, ki milyen tanuló? ,,A történelem 
mindössze arra tanít meg bennünket, hogy az emberiség semmit nem tanul 
a történelemből." (Albert Einstein) Végre egy örömhír: valami, amiben mi 
is belesimulunk az emberiség átlagába. Igen, mi is csapnivalóan rossz 
tanulók voltunk. Vagy nem bánom: árnyaljuk, pontosítsuk, enyhítsük a 
közös felelősséget. Elfogadom, nem méltányos többes szám első személyt 
használni, hisz évszázadokkal korábban élt eleink túlnyomó többsége 
számára nem sok lehetőség adódott, hogy beleszóljanak az ország sorsába. 
Nem is voltak felkészülve erre. Nyilvánvaló a felelősség különbözősége 
egy nemesi birtokon a jószágot gondozó jobbágy, egy ferences barát, vagy 
mondjuk Csáky Miklós püspök, Szapolyai (Zápolya) János és a többi 
főnemes esetében. Járjuk körül nemzeti mítoszainkat. Ha nem nézünk be a 
kulisszák mögé, nem kutakodunk elfeledett könyvek után a könyvtárak 
hátsó polcain, örök időkre megrekedünk a háromszínű giccs, a , csonka 


Magyarország nem ország, egész Magyarország mennyország", , hiszek 
Magyarország feltámadásában", , nemzeti nagylétünk nagy temetője, 
Mohács",  ,áruló Görgey", — , hazaáruló Károlyi",  , országvesztő 
kommunisták", "Trianon, hol nemzet süllyed el", meg a ,, 64 vármegye?" 
típusú , történelem" szintjén. Egyebek mellett látni fogjuk, hogy sem 
Görgey, sem Károlyi nem volt áruló, nem a kommunisták vesztegették el az 
országul és ,egész Magyarország? nem volt , mennyország". Irianon 
bölcsőjét pedig nem 1918-ban, hanem a XV. században, nem 
Franciaországban, hanem - egyszer ezzel is szembe kell néznünk - 
Magyarországon faragták. 

Egyik nemzeti fogyatékosságunk, az önvizsgálatra való képesség hiánya, 
a felelősséget elhárító közgondolkodás végigvonul egész történelmünkön. 
Az áruló  ,oláhra-rácra-tótra? — mutogatni történelmünk ,,haladó 
hagyománya", megtalálhatjuk már Petőfinél: 

Te rác, te horvát, német, tót, oláhság, 
Mit marjátok mindnyájan a magyart? 
Török s tatártól, mely titeket védett, 
Magyar kezekben villogott a kard. 
Élet vagy halál! 

Trianonhoz vezető utunk szempontjából mellékes, ezért tekintsünk el 
attól, hogy a Nemzeti dal költője meglehetős nagyvonalúsággal kezelte a 
történelmet. Közismert, hogy ,török s tatártól"? nemhogy a , rác-horvát- 
német-tót-oláhságot", de saját magunkat, a Magyar Királyságot sem tudtuk 
megvédelmezni. A költő keserű szemrehányásai jól példázzák a nemzet 
legjobbjaiban is fellelhető, , elhárító" lelkialkatot, az önvizsgálatra való 
készség teljes hiányát. Közgondolkodásunk Petőfi óta alig változott. Sokan 
vannak, akik a magyar hazát , mardosó" szomszéd népek mellett - nehogy 
valaki a mi hibáinkat, vétkeinket kezdje sorolni , más felelősöket is 
találnak. . Vannak, akik Nagy-Magyarorszag feldarabolásáért Wilson 
amerikai elnököt és Clemenceau francia miniszterelnököt hibáztatják. 
Előbbit a be nem tartott ígéretek miatt, utóbbit, mert , utálta a magyarokat". 
Gyalázzák , a züllött hazaáruló" Károlyi Mihályt és a polgári radikális Jászi 


Oszkárt. Mások Kun Bélát és a , vörösöket", sőt az egész magyar baloldalt 
átkozzák (akik, ha tehették, , genetikailag kódolva rárontottak a magyar 
nemzetre"). A felelősök között találkozhatunk ,az antant diplomaták 
szórakoztatására felajánlott román asszonyok bájaival"? (,kedves", nem?), 
az első világháborúval, de a sorban ott van Mohács és a török megszállás is. 
Tessék, tessék! Olyan ez, mint egy falusi búcsú. Lehet választani. És lehet, 
napjainkban is lehet pirulás nélkül, komoly képpel mondani olyan, a két 
világháború közötti időszak irredenta lázálmában született, eszement 
szövegeket, , hogy / a —— Irianonban elrabolt területeket ,az 
őszirózsás forradalom vesztette el". A köztudat és a történelemoktatás 
állapotáról elénk táruló kép riasztó. Kérdem, miféle , véleményekből" 
nőttek ki a mai felnőtt generációk? Kik és mit tanítottak-tanítanak 
gyermekeinknek és unokáinknak az iskolában? Még ma is magyarázni kell 
- bár honfitársaink jelentős része nem fogadja el, mert az iskolában, 
baráti körben, jobboldali politikusoktól és a külvárosi kocsmákban 
mást hall -, hogy az ország kétharmadát nem az őszirózsás forradalom, 
nem a Tanácsköztársaság, nem a franciák és nem a magyar baloldal 
, ármánykodása", hanem - évszázadok történelmi kényszerűségei mellett - 
saját mulasztásaink, hibáink, sőt bűneink miatt veszítettük el. 

A történelem kényszerpályáival nincs mit kezdenünk, de ne fogadjuk el, 
ne higgyük, hogy a mi történelmünk csupa-csupa kényszerpálya volt. 
Trianon dolgában is csak akkor jutunk előre, ha következetesen keressük, 
hol, mikor, miben hibáztunk. Mikor adódott választási lehetőség? Volt-e, s 
ha igen merre, másfelé vezető út? Mi volt ebben a keserves történetben a mi 
részünk, a mi mulasztásunk? Netán bűnünk, bűnös hanyagságunk? Mit 
csináltunk rosszul, jóra való restségből vagy gőgből, mikor gyűlöletből, 
indulatból, gyávaságból? Mikor mulasztottunk el időben szólni egy jó szót, 
baráti kezet nyújtani, megragadni a pillanatot az együttműködésre? Mert 
voltak ilyen pillanatok. Határainkon kívül és itthon is. Mit csináltunk 
rosszul a kiegyezés után, az első világháború kitöréséig, majd a háború 
végéig? Miben hibáztunk a reformkorban, 1840-1849 között, vagy éppen 
háromszázötven évvel korábban, a XV-XVI. század fordulóján? Egy-egy 
fordulóponton egy jobb választás a történelmi kényszereket is módosíthatta 


volna. Trianon nem könnyű, nem kellemes téma. Irianon nem egyszerű - 
fekete-fehér színekkel nem leírható - történet. Irianonról éppen ezért kell 
nyitottan gondolkozni, beszélni, vitatkozni. Sine ira et studio. Harag nélkül. 
Előítéletek nélkül. Elismerem, ezt könnyebb kimondani, mint gyakorolni. 
Az viszont biztosan nem vezet sehová, ha a balsorssal, trianoni sérelmeink 
legendájával szédítjük magunkat, egymást és az ifjúságot. A szomszéd 
népek meg a , vérengző" magyarokról szóló legendáikkal az ő Íróságukat. 
Ha tájékozatlan, félmüveit vezérekkel megáldott-megvert nacionalisták, 
naiv magyarkodók vagy jobboldali szélsőségesek dúlják fel a társadalmi 
békét. Ha józan ész, végrehajtható elképzelés és a legcsekélyebb jó szándék 
nélkül hatvannégy vármegyét vizionálnak és köztereinken lengetik - csak a 
nyilas uralom óta közismert és utált - piros-fehér zászlóikat. Elnéztem a 
zászlók mögött sorakozó arcokat. Mit mondjak? Riasztó, lehangoló 
tanulmány volt a kép, amit honfitársaimról kaptam! Bevallom, nem lettem 
tőle sem büszke, sem boldog. A XXI. században Magyarországon van 
város (vannak városok?), ahol ,, Irianon-kereszt"-et állítanak. Egy 
rádióműsorban dicsekedett vele a jobboldali polgármester. Ijesztő! Egy 
másik falu közepére meg az egykorvolt Nagy-Magyarország térképét 
rakták. Kőbe vésve! Nem tudom, pedig jó lenne tudni, mire való egy ilyen 
kereszt, egy ilyen térkép? Ha  mementó lenne, a magyarság 
önpusztító nacionalizmusára emlékeztetne, még akár hasznos is lehetne. 
Tartok tőle, nem erről van szó. Van, aki Nagy-Magyarország-térképet 
ragaszt a gépkocsijára, más kiteszi üzlete kirakatába. Nyomasztó látvány, 
elemi ismeretek hiányáról, — beszűkült, — zavarodott, — rögeszmés 
gondolkodásról árulkodik. 

Csak azért, hogy tudjuk, mindenki tudja, miről beszélünk, az 1910-es 
magyar népszámlálás adatait felhasználva bemutatok néhányat a panaszolt 
64 vármegyéből. Kezdjük Szepes megyével, ahonnan apámszármazik: itt 56 
százalék szlovák, 22 százalék német és 7 százalék rutin mellett mindössze 
11 százalék magyar élt. Néhány városban ránk nézve jóval kedvezőbb volt a 
helyzet: Iglón 33, Lőcsén 32, Késmárkon 21 százalék volt a magyarok 
aránya, de egyetlen városban sem közelítette még az 50 százalékot sem. A 
falvakat is magukban foglaló kerületekben sokkal kevesebb: az iglói 


kerületben 7, a késmárkiban 5, az ólublóiban 3, a lőcseiben pedig 
mindössze 2 százalék volt a magyar. A szomszédos Sáros megyében 59 
százalék szlovák, 22 százalék rutén és 5 százalék német mellett 10 
százaléknyi magyar élt. Zólyom vármegyében 12, Túróéban 10, Liptóban 5, 
Trencsénben 4, Árvában 3 százalék volt a magyarok aránya. Nézzük az 
ország déli és keleti végeit. Horvátországban mindössze 4 százalék, a nyolc 
horvát megye közül Verőcében 14, Szerémben 7, Pozsegában 6, Belovár- 
Körösben 4, de Modrus-Fiuméban 0,9, Zágrábban csak 0,4, Varasdban 0,2, 
Lika-Krbavában pedig mindössze 00 százaléknyi magyart találunk. 
Nézzük, mi volt a helyzet Erdélyben, mert ezzel kapcsolatban 
különösen sok téveszme terjeng e hazában. A Trianonban Romániának ítélt 
területen 55 százalék román (a népszámlálás , oláh"-nak nevezte), 9 
százalék német és 2 százalék egyéb, nem magyar népesség mellett 34 
százalék volt a magyarok aránya. A határhoz közeli megyék 
közül Szatmárban tetemes, Biharban szerény magyar többséget (65, ill. 
53 százalék) találunk. Ugyanakkor Szilágy és Kolozs megyékben 
38, Torda-Aranyosban 26, Arad megyében 22, Szolnok-Doboka megyében 
21, Alsó-Fehérben 18, Hunyadban 16, Máramarosban 15, Iemesben 12, 
Beszterce-Naszódban 8, Fogarasban és Krassó-Szörényben 7, Szeben 
vármegyében pedig csupán 6 százalék magyar élt 1910-ben. (A magyar 
Szent Korona országainak 1910. évi népszámlálása, 1912.) Összesen 
harminc elcsatolt vármegyét említettem, ebből egyetlenegy megyében volt 
számottevő magyar többség. Ugyan milyen jogon, milyen alapon ágálnak a 
,64 vármegye" lovagjai. Több haszon származik mindnyájunk, az egész 
magyar nemzet számára, ha félretesszük sebeinket, előítéleteinket, a sértett 
nemzeti büszkeséget, és , kívülről", a semlegesek szemével megvizsgáljuk, 
hogyan jutottunk -jutott el a , Szent Korona ezeréves Magyarországa?" - 
TIrianonhoz? 


"TRIANON BÖLCSŐJE 


Trianon olyan dráma, amelynek csak a vége biztos, és bizonyos mértékig 
önkényes a választás: hol kezdjük e keserves történetet. Visszamehetnénk 


az időben akár a tatárjárásig, vagy a magyar őstörténetben Etelköz és 
Levédia koráig, ez nem sokat segítene. Könnyen olyasféle vitathatatlan 
következtetésekre juthatnánk, hogy ha például Levédiában maradunk, 
biztosan nem lett volna Trianon. 

Bűn és bűnhődés? Igen! Több ok-okozati kapcsolat támasztja alá, hogy 
az , eredendő bűnt" valahol a XV. században kell keresnünk. A főúri rend 
megosztottsága mellett jobbágyaik féktelen elnyomása együtt és 
törvényszerűen vezetett Dózsa György parasztlázadásához, az ország 
védelmi képességének végzetes meggyengüléséhez, Mohácshoz, a török 
megszálláshoz, végül az ország három részre szakadásához. Mindez együtt, 
századok alatt, számos áttételen keresztül Trianonhoz. A Magyar Királyság 
már a XV. században sem volt egységes, a főrendek érdekellentétei nyomán 
már 1440-ben két királya volt az országnak. (Engel - Kristóf - Kubinyi, 
2005) 

Szűk két évtizeddel később a , két király? változat megismétlődött. Az 
1458-ban királlyá választott I. Mátyás ellenében a főurak egy csoportja - a 
nagy hatalmú Garai László nádor és Újlaki Miklós erdélyi vajda 
vezetésével - a Visegrádról ellopott és az országból korábban kicsempészett 
koronával III. Frigyest koronázta királlyá. Hol van még ekkor Mohács? 
Hogyan mérhető ehhez a mély megosztottsághoz a mohácsi csatavesztés? A 
TIrianonhoz vezető történet hajnalán felsejlik a hatalomért egymással 
versengő, királycsináló bárók árnyéka, a mélyben pedig ott forrong az 
elnyomott, végsőkig elkeseredett jobbágyság. A feudális, rendi 
Magyarország egymásnak feszülő kettősét látjuk, ahol Irianon bölcsőjét 
faragták. 

A magyar közvélemény túlnyomó része ma is ott tart - történészek is 
mondják nekik , hogy Mohács fordulópont, tragédia, a csatavesztés miau 
, szakadt három részre az ország". Nem hiszem. Mohács csak 
következmény, nem előzmények nélkül, és nem véletlenül lett ez a 
jelentéktelen falu , nemzeti nagy létünk nagy temetője", balsorsunk örök 
jelképe. Miért panaszoljuk, hogy minden bajunk okozója volt? Láttuk, 
a bomlás már 1440-ben, 86 évvel a mohácsi csata előtt nyilvánvaló, ebből 
akkor azért nem. lett tragédia, mert déli határainknál még nem jelent meg 


egy erős török hatalom. A helyzet I. Mátyás uralkodásának 
sikertörténetként elkönyvelt időszaka alatt is csak keveset javult. Halála 
után pedig — két gyenge uralkodóval, II. Ulászlóval és II. Lajossal 
súlyosbítva - folytatódott a bárók vetélkedése a hatalomért, miközben 
az ország gazdasági és katonai ereje rohamosan gyengült. Az 1440— 
1526 között eltelt évtizedek elég bizonyítékul szolgálnak arra, hogy a 
bárók és a köznemesség már a XV. században sikerrel dolgoztak a királyi 
hatalom, vele az ország meggyengítésén. 1526-ban már régen nem 
volt , nemzeti nagyiét", nem volt mit eltemetni. De ha maradt is még valami 
belőle, nem Mohácsnál buktuk el. Irianon szempontjából az 1514-ben 
kitört és levert Dózsa-féle parasztfelkelés sokkal nagyobb jelentőségű 
állomás volt, mint Mohács. Következményei, az emberben és anyagban 
egyaránt jelentős veszteség, a , pórnéppel szemben kialakult bizalmatlanság 
és Werbőczi törvényei vezettek végül oda, hogy a Magyar Királyság a XVI. 
század derekán megszűnt létezni. 

A Dózsa-felkelés leverésétől Mohácsig tizenkét év telt el. Gyorsan és 
anélkül, hogy Magyarország felkészült volna a délről fenyegető török 
veszélyre. A Török Birodalom a korábbi fegyverszünet megújítását 
ajánlotta, de alig hagyva időt a válaszra, sereggel érkezett az ország déli 
határaira. Ekkor Magyarország kihagyott egy esélyt: , Szulejmán, ha 1520- 
ban még nem is kötötte fegyverszüneti ajánlatát meghódolási feltételekhez, 
de szabad átvonulást kért Bécs felé." (Kosáry, 1978) A kérést és az ajánlatot 
az ország urai botor módon válasz nélkül hagyták, ráadásul a szultán 
követét börtönbe zárták (egyes források szerint megölték). , A kör tehát 
bezárult: foglya Magyarország, amely anélkül dobott kesztyűt a szultánnak 
1520-ban, hogy megfontolta volna a következményeket." (Szakály, 1981) 
Az 1520-1526 közötti időszakra vonatkozóan (is) vita van a történészek 
között. , Szelim szultán halálával fia, az ifjú Szulejmán tisztázni akarta az 
évtizedek óta homályos, béke és háború közt lebegő magyar-török 
viszonyt." (Hóman-Szekfü, 1939, 602) Vannak, akik súlyos hibának tartják, 
hogy Szulejmán ajánlatát válasz nélkül hagyták (Perjés, 1979 és 2001). 
Mások mentségeket keresnek és találnak a király és a nemesség számára, 
mondván, hogy a békeajánlat nem is volt komoly, egyébként is, bármit 


csinálnak, semmiképpen sem tudtak volna ellenállni a sokkal erősebb török 
hatalomnak (Kubinyi András). Kezdjük egy lépéssel élőbbről a 
gondolatmenetet: nem biztos, hogy ellen kellett állni. Én Perjés Géza 
véleményére hajlok A fegyverszünet, a béke, még ha viszonylagos is, 
sokkal jobb változni, mint a háború. Aki időt nyer... Arról nem is beszélve, 
hogy más kiinduló helyzetben, más feltételek mellett a következmények is 
módosulhatnak. Az viszont tény, hogy , a magyarok - és főként a köznemesi 
vezetők - a háború mellett voltak, minden tárgyalást ellenezve?. (Kubinyi, 
2007, 152) Erre nagyon gyenge érv azt mondani, hogy a magyarok azért 
nem akartak tárgyalni, mert nem bíztak a török ajánlat őszinteségében. 
Őszinte az ajánlat, vagy nem, ki tudott belelátni a szultán fejébe? Nagyobb 
a valószínűsége, hogy , dicső?" eleink azért nem akartak tárgyalni, mert 
túlságosan is bíztak a , magyar kard" csodatévő erejében. Mert túlbecsülték 
lehetőségeiket, nem számoltak az erőviszonyok konok 
törvényszerűségeivel. Megkérdezem: az általuk választott út hova vezetett? 
Mohács jobb volt? Egy húszezres hadsereg pusztulása jobb volt? A 
százötven éves török uralom jobb volt? Sokkal jobb eredményt lehetett 
volna elérni, ha tárgyalnak a török ajánlatról, beleegyeznek, hogy a török 
hadsereg átvonuljon az ország déli részén, és akár adót is fizetnek a 
szultánnak a békesség fejében. Korabeli példa: Erdély! Ja, hogy a magyar 
büszkeség nem tűrte a hűbéri megalázkodást? A történelem válaszolt 
helyettem: az uralkodó elit önként nem fogadta el a megalázó hűbéri adót, 
erre a török fegyverrel alázta meg az egész országot. Bethlen Gábor 
felmérte és tudomásul vette, hogy a török szultán hadserege erősebb, mint 
az erdélyi fejedelemé, és nem szégyellte megfizetni a béke adóját. 
Megbízható forrásokból tudjuk, hogy II. Lajos is felmérte az 
erőviszonyokat, majd kijelentette, hogy 60 ezer katonát tud kiállítani a 
török sereg ellen. És nem tárgyalt. Kivonult a mohácsi síkra, ahol kiderült, 
hogy mindössze, ha 25 ezer katonája jött össze. Nem mondanám, hogy II. 
Lajos jobb üzletet kötött, mint Bethlen Gábor. A fegyverszüneti ajánlat 
kudarcát követően Szulejmán 1521-ben elfoglalt három fontos erődöt, 
Szabácsot, Zimonyt és Nándorfehérvárt, amelyeket a király magukra 


hagyott. Az erődöket később sem sikerült visszafoglalni, ami később súlyos 
következményekkel járt. Szabad volt az út Mohácsig. 

Az országot belső ellentétek gyengítették, a veszélyérzet sem működött. 
A bárók és a köznemesség egy része háborúzni akart a törökkel. Másik 
része nem akart háborúzni, a Szapolyai-párt pedig egyenesen a török- 
francia szövetségben látta, kereste a kiutat, a szultán ugyanis Franciaország 
szövetségeseként érkezett déli határainkra. Szokás azt is panaszolni, hogy 
egyetlen uralkodó, egyetlen ország sem segített, Európa magára hagyta a 
magyarokat az oszmán áradattal szemben. Ez csak részben igaz. És az is 
igaz, hogy VII. Kelemen pápa budai nunciusának, ,, Burgio Antalnak 
személyes áldozatkészsége és lelkes izgatása sem hatja meg annyira 
urainkat és vármegyéinket, hogy a hadjáratra szükséges költség összegyűlt 
volna." (Beöthy, 1900, 3 1) Más megoldás nem lévén, a királyi kincstár 
elrendelte az egyházi arany- és ezüstkincsek beolvasztását. A magyar 
ötvösművészet számos remeke került az olvasztókba. E téren az igazi nagy 
kárt a széthúzó főrendi osztály szűkkeblűsége okozta az országnak. 
, Művészetünknek mohácsi vésze nem Szulejmán császár bevonulásával 
kezdődik Mátyás palotájába, hanem ezzel a rendelettel." (Beöthy, 1900, 32) 

Mondja el a kortárs, amit látott és gondolt. Jászi Oszkár Burgio pápai 
nunciusra hivatkozva azt mondja, hogy Mohács nem volt sem véletlen, sem 
meglepő. Burgio jelentései azt mutatják, hogy pontosan látta az ország 
gazdasági és morális csődjét. , Fia Magyarországot a veszélyek örvényéből 
három forint árán ki lehetne ragadni, azt hiszem, három ember nem 
találkoznék, aki magát elszánná erre az áldozatra"? -írta 1525-ben a pápa 
követe. (Jászi, 1982, 306) 

Találunk magyar szemtanút is. Szerémi György, Szapolyai János 
káplánja, 1540 körül írta le, mit tudott a nép. ,Az aljasságnak, a 
kapzsiságnak, —— orgyilkos, hitszegő vetélkedésnek, az ország 
prédálásának, minden emberi és isteni törvény tagadásának ez a fertelmes 
kavalkádja, a magyar történelemnek ez az alvilági fergetege - ez élt a nép 
lelkében, ezt tudta a magyar urairól! S ha a tárgyi tényekben téved is 
az előadó, nem csalatkozik a lényegesben, a magyar úri osztály jellemének 
megítélésében." (Márai, 2007, 298) 


Mohácsról azon a romantikus mítoszon kívül, hogy , nemzeti nagylétünk 
nagy temetője? volt, elég keveset tudunk. Láttuk, hogy a magyar 
köznemesség, az urak egy része és a király nem akart tárgyalni, háborúzni 
akartak a törökkel. Ez ugyan a magyar kivagyiság szokásos lolclötlensége 
volt, de utólag kénytelenek vagyunk elfogadni. Maradnak a kérdések: ha 
valaki háborúzni akart, miért nem készült fel a háborúra? És 
felkészületlenül, egy huszonötezres hadsereggel miért ment neki a 
többszörös túlerőben lévő török hadseregnek? És miért kellett pont a 
mohácsi síkság kellős közepén megütközni? Ebben aztán végképp nem 
lehet semmi rációt felfedezni. Hadászati szempontból az lett volna ésszerű, 
hogy megszállják a Dráva északi partját, és e természetes védővonal mögül 
nagyobb eséllyel szállnak szembe velük. Ha pedig a Dráváról lekéstek, 
miért nem vártak össze egy kedvezőbb helyen egy nagyobb sereget? 
További kérdés: mire várt Szegeden Szapolyai (Zápolya) János hadserege? 
Szapolyai a török szövetség híve volt, nem zárható ki, hogy nem akart a 
török szultán elleni táborba szállni. Tervei között a korona megszerzése is 
szerepelt, ehhez pedig szüksége volt a hadseregére, nem akarta egy 
értelmetlen és esélytelen harcban, későbbi szövetségese ellen 
felmorzsoltatni. Persze Frangepán Kristóf horvát, és Brandenburgi György 
cseh-morva csapatával kapcsolatban is feltehetjük a kérdést, miért 
késlekedtek? Előbbi Zágrábig, utóbbi Győrig jutott. Beöthy Zsolt idézett 
emlékbeszédében részben magyarázatot ad az ellentmondásokra, ezzel 
azonban újra csak a bárókat vádolja, az ország vezetésére való 
alkalmatlanságukat bizonyítja: , A tolnai, szegszárdi, bátai, majd mohácsi 
táborba lassan gyülekező, kevés számú, egyenetlenkedő, rosszul fölszerelt, 
hol csüggedő, hol meg elbízott, vezértelen sereg sorsa eleve meg volt 
pecsételve, Zápolya János és Frangepán Kristóf, akik Erdély és 
Horvátország felől jelentékeny erővel közeledtek, hasztalan sürgették a 
királyt és az urakat, hogy vonuljon vissza a sereg Buda felé, míg ők s a cseh 
és morva hadak megérkezhetnek; hiába emelt szót Tomori maga. Kísérlete 
is, hogy a Drávánál tartóztassa föl az ellenséget, ... elkésett. Az utolsó 
napokban ... mindenki hinni kezdett a győzelemben, az Isten és vakmerőség 
csodájában, Hunyadi János legendájának feltámadásában." (Beöthy, 1900.) 


Hit, vakmerőség, Isten, csoda és persze a legendák. Ismerős fogalmak. A 
végeredményt ismerjük, mindig ugyanaz. , Nézzük meg: a mi Lajos 
királyunkat a szorgalmatlanság hová tette ... Hiszen esztelenség, hiszen 
gondatlanság volt, sem maga, sem török erejét meg nem tudni, idején neki 
nem készülni, több segítségeit meg nem várni ... csak mint egy vak veréb 
magát utolsó szerencsére bízni." (Zrínyi, 1650) - írta százhúsz év múlva a 
hadvezér és költő Zrínyi Miklós. II. Lajos király mint , vak veréb", hröink 
túlbecsülése, lehetőségeink téves megítélése már-már magyar hagyomány. 
Rátámadni a többszörös túlerőre nemzeti rögeszme. Mohács, Világos, 
Przemysl és Voronyezs édestestvérek, mintha nem is lenne közöttük három- 
négy évszázad. 

Mohács a magyar királyi hatalom, a magyar főnemesség, röviden a 
középkori Magyar Királyság teljes csődje. A főnemességé kétszeresen is, 
mert egy ilyen királyért, II. Lajosért is ők voltak felelősek. Sem II. Lajos, 
sem az apja, II. Ulászló nem az égből pottyantak Magyarország trónjára. 
Nem is idegen hatalmak fegyveres túlereje ültette őket oda, hanem a mohó 
magyar főúri rend. Beérett a bárók , nagyszerű" stratégiájának, a központi 
hatalom felszámolásának gyümölcse. És a nemzet, több generáció négyszáz 
éves történelme, kis túlzással a magyar jövő lett néhány szűk látókörű 
főrend - elsősorban Garai László nádor és Újlaki Miklós erdélyi vajda - 
hatalomvágyának áldozatai. — Idézem Nemeskürty István találó 
összefoglalóját: a mohácsi tragédia , igazi vesztese, a magyar nép ártatlanul 
bűnhődött a szűk látókörű nemesség, egy gyenge kezű uralkodó, egy saját 
hatalmi helyzetét kihasználni nem tudó, majdnem-pápa főpap és egy 
megkenhető pénzhajhász fiskális hibájából". (Nemeskürty, 1975) Gyűlnek, 
gyűlnek ajelöltek a Trianonért viselt felelősség hosszú listájára. 

Mohács csak egy epizód, egyetlen összecsapás a törökkel vívott 
számtalan ütközet közül. A több mint húszezer halott fájdalmas veszteség 
volt, de a parasztfelkelés áldozatához képest nem mondható rendkívülinek. 
Arról nem is beszélve, hogy az elveszett bizalmat is fel kell írni a felkelés 
veszteséglistájára. A paraszt nem bízott többé uraiban, a földesurak még 
ennél is kevésbé bíztak-bízhattak jobbágyaikban A felkelés és Mohács 
között eltelt tizenkét év alatt jó néhány évjárat fegyverfogható korba érett, a 


főúri rend azonban, 1514 véres tanulsága után nem is gondolhatott arra, 
hogy jobbágyai kezébe még egyszer fegyvert adjon. A felkelők számára 
nézve nehéz megbízható adatot találni, de különböző forrásokat összevetve 
hozzávetőlegesen 50-60 ezerre tehetjük. Készítsünk egy gyors számítást. 
Mohácsnál Tömöri mintegy 25 ezer katonával számolhatott. Ha ehhez 
hozzáadunk a keresztes háborúra toborzott mintegy 50 ezres hadseregből, 
szerényen számítva 20-25 ezer, Szapolyai seregéből 15 ezer, 
Frangepán nyugatról, Báthori István északról közeledő csapataiból összesen 
további 15 ezer katonát... Le se merem írni: ez egy közel 80 ezres hadsereg. 
Ez a hadsereg, részben mint emberanyag, akkor létezett. Ha már a 
köznemesség nem akart tárgyalni a törökkel, legalább fel kellett volna 
készülnie a háborúra. A 20-25 ezer parasztkatona nyilván csak lehetőség 
volt. De ha megszervezik, felszerelik, rátermett katonák vezetésével a 
mohácsi síkon lehetett volna, erősíteni a magyar sereget a törökök ellen. 
Nem lehetett. Miért? Mert Bakócz Tamás esztergomi érsek legsürgősebb 
teendője az volt, hogy a keresztes hadjárat szervezésére kapott pápai bullát 
kihirdesse; mert II. (Jagelló-Dobzse) Ulászló, Bakócz és a királyi tanács 
együtt is képtelen volt megszervezni és élelmezni az összegyűlt elégedetlen 
jobbágyok több tízezres, irdatlan seregét, rátermett vezérről sem 
gondoskodtak; mert a főuraknak csak az adómentesség volt fontos, a haza 
védelme már nem annyira, II. Lajos táborába nagyon lassan gyülekezett a 
,kevés számú, egyenetlenkedő, rosszul fölszerelt? sereg; mert a 
segédcsapatok, egyesek szerint a föurak - elsősorban Brandenburgi György 
és Szapolyai János - között fennálló ellentét miatt, nem érkeztek meg 
időben; mert a király nem hallgatott azokra, akik a segédcsapatok bevárását, 
visszavonulást javasollak, mint egy ,vak veréb", nekiment a többszörös 
túlerőben levő török seregnek. Legalább ennyit érdemes átgondolni 
történelmünk egyik "hőskölteményé"-ről, hogy a ,balsors? táplálta 
fájdalom könnyein át, dicső" eleink balfogásait is felfedezzük. 

Szokás arra hivatkozni, hogy Magyarország három részre szakadásának 
az oszmán terjeszkedés, a 150 éves török uralom volt az oka. Ez azonban 
csak saját felelősségünk szokásos elhárítása. A , balsors" felelőssége. Éppen 
ellenkezőleg történt. A százötven éves török uralom is következmény. Az 


Európa dolgaiban tájékozatlan nemesség hatalmasai, a bárók hozták az 
országra. Ők okozták az ország részekre szakadását, a középkori 
Magyarország felbomlását. A követendő stratégiát illetően sok híve volt a 
Habsburg-kapcsolatnak, de erős volt a török szövetség tábora is. A kérdés: 
nyugat vagy kelet? Ez sem volt ilyen egyszerű. A Habsburgokkal a török 
ellen, vagy a török francia szövetséggel a Habsburgok ellen, ez volt az igazi 
alternatíva. (Máig emlegetjük, hogy Európát védtük a , pogány török"-től, 
holott csupán a Habsburgokat védtük a török-francia szövetségtől.) Lett 
volna harmadik út is, a Bethlen Gáboré, ez azonban nem kellett a gőgös 
magyar nemességnek. A követendő út kérdésében meglévő ellentét 
természetesen az új király személyében is megmutatkozott. 
Magyarországnak 1526-ban, Mohács után ismét, egyszerre két királya is 
volt: Szapolyai János, akit az országgyűlés I. János néven királlyá választott 
— őt meg is koronázták -, és Habsburg Ferdinánd, akit Báthori István nádor 
és csoportja emelt ellenkirállyá (koronázás nélkül). Ne felejtsük el, hogy 
Budát a törökök csak 1541-ben, tehát Mohács után 15 évvel foglalták el. 
Nem nagy dicsőség, de nem árt, ha tudjuk, hogy a Ferdinánd-párt és 
a — Szapolyai-párt — háborúskodása jóvoltából. — Pontosabban abból 
következően, hogy Szapolyai halála után Ferdinánd el akarta foglalni 
Budát, és ellene a nemzeti párt a török szultánt hívta segítségül. Aki ugyan 
megvédte Budát Ferdinándtól, de - ha már ilyen messzire eljött hazulról - 
megtartotta magának. A török nem saját kezdeményezésre jött másodszor 
Magyarországra. Behívták. A nemzeti király, Szapolyai János hívei. 
Mondják, hogy ha hívják, ha nem, Szulejmán mindenképpen bejött volna, 
mert közelebb akart kerülni Bécshez. Lehet. A lényeg a tény, hogy a 
Szapolyai-párt és a Habsburg-párti Báthori István, egy másik magyar 
főnemes, hatalmi  vetélkedésükkel, gyengítették az ország védelmi 
képességét, és ez biztosan hozzájárult ahhoz, hogy Magyarország fővárosa 
és középső része százötven évre török uralom alá került. TIrianon tényleges 
oka azonban nem a török hatalom, hanem az ország védelmi képességének 
meggyengítésével a megszállást előkészítő, majd a török hadsereget behívó 
magyar nemesség. 


Ezekben az évtizedekben Európa másik végén, Franciaországban, Párizs 
és Orleans között megépítették a kontinens első műútját. Magyarország 
akkoriban éppen a török sereggel birkózott. A jelek szerint a háborút jobban 
szerettük, mint az útépítést. A nemesi nemzet nem munkára, nem építésre, 
harcra szocializálódott. Nem lehet csodálkozni, hogy amikor különböző 
lehetőségek, megoldások merültek fel, mindig a , kard ki kard!" filozófiája 
került előtérbe, ez volt a végső megoldás. 


ELVETÉLT REFORMOK 


Mohácstól Trianonig hosszú évszázadok tévedésekkel, hibákkal, 
bűnökkel teli, keserves útja vezetett. A XVIII. században volt egy ígéretes 
reformkísérlet. — II. — József  —— megpróbálta kiemelni évszázados 
elmaradottságából ezt a  vármegyéibe és latin nyelvébe süppedt, 
archaikus Magyarországot. Nem sikerült. Miért? Mert a reformok sértették 
Magyarország, értsd: a nemesi nemzet kiváltságait. És a német nyelv 
bevezetése jó ürügy volt a reformok ellen lázítani. Nem ám a magyar, 
hanem a latin nyelv védelmében. Népünk legalább megtanult volna 
még egy nyelvet. Urainknak a latin nyelv kellett. Hogy miért? Ki tud 
erre értelmes választ adni? Azt mondták, hagyomány, szerzett jog. 
Őseink, meg a magyar kard. Hogy ennek mi köze ahhoz, hogy latinul vagy 
németül beszélünk-e, az sötétben maradt. Mint - tisztelet a kivételnek - 
többé-kevésbé az egész magyar nemesség. És a nép? Az meg kit érdekeli? 
A birtokosságot biztosan nem. Sem a katolikus egyházat, sem a földe 
"urakat. Nekik elég volt, ha a nép megérti az egyszerűen megfogalmazott 
parancsokat, válaszként el tud mondani két értelmes mondatot, fizeti a 
dézsmál, a tizedet, hétköznap robotol és vasárnap elmegy a templomba. 
Paradox helyzet: az osztrák császár a foldesurai - a magyar nemesi nemzet 
és az egyház - ellenében akarta felemelni a magyar jobbágyot, az 
iparosokat, kereskedőket. Nem kellett. A magyar rendeknek az Aranybulla, 
a katolikus egyháznak a tanulatlan-tudatlan nép kellett. Mert az ilyen nép a 
földeken és a templomban is jobban kezelhető. A reformer császár halála 
után egyik vármegyénk megyegyűlése tárgyalt ,,II. József Ő Felsége 


rendeletéinek megszüntetéséről. ... Örvendezhetnénk, hiszen a ránk 
erőltetett , Habsburg  regulákat levetve, — visszatérhetünk  —— őseink 
hagyományaihoz. ... A házaknak falaira erőszakosan fölföstött numerusok 
mindenütt letöröltessenek, ... Minden vármegyebéli foglalatosságokban s 
correspondenliákban bé hozott német nyelvnek eltörülése után az addig 
szokásban volt, de egynéhány esztendőktül fogva elhagyott deák nyelv 
helyretétetik." (Vámos, 2000, 83-85) Jellemző, hogy a házszámok letörlését 
a megyegyülés megéljenezte. Hát persze, visszatérhettek az , ősök 
hagyományaihoz". 

És maradtunk, amik voltunk. A jövedelmeiket külföldön felélő főrendek, 
a félmüveltnek is csak nagy jóindulattal nevezhető köznemesség, csekély 
számú, gyenge iparos-kereskedő réteg és a félállati sorban tartott, 
jogfosztott, nyomorgó jobbágyság. Egy országban, ahol a XIX. század 
közepén nem voltak járható utak. 

Magyarország nemcsak gazdasági, hanem szociális téren is el volt 
maradva — a  — nyugati országoktól:  ,A szociális —— reformok 
tekintetében Magyarországot évszázadok választották el Európa nyugati 
országaitól: ... kényszerűségből, kényelmi szempontból olyan észjárás és 
olyan lelkivilág fejlődött ki, amely sötét tudattalanságában volt a maga 
alacsony létének..." Minden bajunk oka és forrása  ,,...az 
anakronisztikus magyar hűbériség, amely egy henye, de a saját érdekeivel 
szemben rendkívül éber uralkodó osztályt tenyésztett ki, amely azokat a 
történelmi alkotmány kulisszái mögé rejtette". (Pethő, 1925, 20-22) A 
földbirtokos osztály elleni lázadások évszázadokon keresztül a jobbágy- 
földesúr viszony gazdasági indítékú ütközetei voltak. A jobbágyok 
elnyomásából fakadó ellentétek mellett a nemzetiségi szempontok fel sem 
merültek. Emlékeztetek Budai Nagy Antal magyar-román, Horea és Closca 
román-magyar és Péró szerb-magyar parasztlázadásaira, ahol magyar— 
román—szerb parasztok együtt harcoltak — zömmel magyar - földesuraik 
ellen. 

A XVIII-XIX. század fordulójára a helyzet fokozatosan megváltozol!. A 
továbbra is szociális indítékú mozgalmakban előbb megjelent, majd 
meghatározó szerepet kapott a nemzeti jelleg. Ezt a változást a magyar 


nemesi nemzet nem érzékelte. Egyrészt, mert baromként kezelte, ezért nem 
figyelt a pórnép mozgolódására. Másrészt, mert figyelmüket elvonta, 
fogyatékos szellemi erőiket lekötötte az uralkodó háztól elszenvedett, vélt 
vagy valós sérelmeik napirenden tartása. A többnyire a Habsburg-házzal 
huzakodó nemesség számára észrevétlen maradt, hogy a magyar nemzetnek 
az idők folyamán a nemzetiségi kérdés lett a legnagyobb gondja. Ami a 
XIX. század elején, a nemzeti öntudat ébredezésével, Magyarország 
számára már a lét és nemlét súlyos dilemmájaként merült fel. Mert a 
magyarság - ezt akár ,magyar paradoxonénak is nevezhetjük - 
kisebbségben volt saját hazájában. Innen kezdve már csak a belső kiegyezés 
volt az egyetlen esély a történelmi Magyarország megmentésére. Ezt a 
nyilvánvaló tényt azonban csak a nemzet legjobbjai ismerték fel. A 
következő évtizedekben az egyezkedés alázata helyett a nemesi nemzet 
gőgje, a magyar felsőbbrendűség mítosza, az erőszak következett. Az út 
végén pedig törvényszerűen ott várt Trianon. 

Vannak, akik nem szeretik a , mi lett volna, ha? típusú kérdéseket, pedig 
néha bizony hasznos, mert tanulni lehet belőle. Például hősködés helyett 
türelmet, dagályos szónoklatok helyett mértéktartást, vakszerencse helyett 
számítást, körültekintést. Megtanulni, hogy hideg lejjel vegyük számba 
lehetőségeinket. Mindez évszázadokra visszamenőleg fájdalmasan 
hiányzott történelmünkből. A jóra való készség, az elkötelezettség, a 
tájékozottság hiánya nem egyenlő a nemzetet , régen lépő balsors7-sal. Nem 
kell utólag okosnak lennünk. Mindig, a XV-XVI. század fordulóján is, volt 
kortárs, aki időben figyelmeztetett a nemzetei fenyegető veszélyre, és 
mindig volt más lehetőség, mint vakon a katasztrófába rohanni. 

Miután a középkori Magyar Királyság - uralkodó elitjének alkalmai 
lansaga, a feudális anarchia következményeként - Ausztria alávetett 
tartománya lett, a magyar , nemesi nemzet" két út között választhatott. Egy: 
mérsékeli az országán belüli nemzetiségi és szociális feszültségeket, 
békességet teremt. Kettő: kellő mennyiségű sót szór a saját hibájából 
elvesztett függetlenség sajgó sebére, és ismétlődő, de teljességgel 
reménytelen közjogi és/vagy fegyveres konfliktusokat gerjeszt — mint 
például Thököly Imre és Rákóczi Ferenc felkelése — Ausztriával és a 


Habsburg-házzal szemben. Mondanom sem kell, hogy a nemesség 
bámulatos , éleslátással" a folyamatos konfliktus politikáját választotta, 
újabb károkat okozva ezzel az országnak, , hőn szeretett magyar hazájá"- 
nak. 

Mielőtt a magyarok és , kisebbségeik", a nemzetiségek témájában bárki 
bármit mond, annak tudatában tegye, hogy Magyarországon a magyarok 
aránya az össznépességen belül a XVIII. század végén (az 1780-as 
években) mindössze 29-30, a XIX. század negyvenes éveiben is csupán 35- 
37 százalékra tehető. Más szóval a nem magyar anyanyelvű 
nemzetiségeknek (román, horvát, német, szlovák, szerb, rutén), a 
, kisebbségeknek", közel kétharmados többségük volt az országban. Valahol 
itt kell keresni a Irianonhoz vezető út következő szakaszát. Mielőtt 
átadnánk magunkat indulatainknak, vagy keseregnénk egy sort a , balsors" 
miatt, vegyük észre, és vegyük végre tudomásul, hogy Trianon nem a 
bennünket körülvevő világ rosszindulatából és nem 1919-ben született. A 
feudális uralkodó osztály, a rendi Magyarország saját jól felfogott érdekeit 
sem volt képes felismerni, a XIX. század elején sem volt tudatában annak, 
hogy helyzete milyen súlyos. Példaként említem a legbékésebb nemzetiség, 
a szlovákok fellépését. Egy szlovák küldöttség 1842-ben ,az uralkodó 
részére címzett hatpontos beadványt nyújtott át... az államtanács elnökének, 
amelyben a magyar országgyűlés magyarosító szándékú törvényeivel 
szemben az uralkodó közbenjárását és a szlováknyelvűség megerősítését 
követelték". (Szarka, 1993, 97) A magyar politikai elit nem ismerte fel, 
hogy a nemzetiségekkel kialkudott megegyezés nélkül nincs semmi esélye 
Ausztriával szemben. Elég baj, hogy a fokozatosan elszigetelődő 
Széchenyi Istvánon kívül senki nem vetett számot a helyzettel. Tetézte a 
gondokat, hogy az egészséges életösztön, a veszélyérzet sem működött. 
Nézzünk szembe a korral, amiről beszélünk. Elismerem, sokkal könnyebb 
és felemelőbb volt Pesten arról írni, vitatkozni, hogy Pozsonyban Kossuth 
megint milyen nagyszerűt mondott az országgyűlésben, mint a geográfia és 
a korszellem perifériáiról a fővárosba hozni, Pozsonyban a döntéshozók elé 
tárni a ,bocskoros oláh parasztok" vagy a , tót atyafiak" panaszait. Azt sem 
gondolom, hogy a nemzetiségeinkkel kötött bármilyen megegyezéssel 


elkerülhető lett volna a szabadságharc bukása. Az orosz beavatkozás 
bármilyen helyzetben Ausztria javára döntött volna. Mégis el kell 
gondolkozni azon (ha semmi másért, a használható tanulságok 
reményében), hogy talán jobb lett volna először saját házunk táján — 
egyezkedve, nem karddal meg sortűzzel, de türelmes tárgyalásokkal - 
rendet tenni. Ez egyrészt jó felkészülés lehetett volna az ilyesfajta 
dolgokban teljességgel járatlan magyar nemességnek, az Ausztriával később 
folytatandó tárgyalásokhoz. Másrészt, az egységes Magyarország láttán 
talán a Habsburg-ház is jobban hajlott volna bizonyos engedményekre, 
abból kiindulva, hogy bármilyen rossz megegyezés jobb lehet, mint egy 
esetleg elhúzódó háború. Csupa volna, volna, volna — ez igaz. Ám az nem 
vitatható, hogy miután az események a fegyveres konfliktusig fajultak, a 
bukás szükségszerű és elkerülhetetlen volt. De hősködés (Kossuth) helyett 
engedményekkel (Széchenyi) elkerülhető lett volna maga a konfliktus, az 
orosz beavatkozás és végül Világos. 

Széchenyi István mondta a XIX. század elején, a mintegy 65 százaléknyi 
, nemzeti kisebbség"-gel, a nemzetiségeinkkel való kiegyezés lontosságára 
utalva, a következő drámai szavakat: ,S ha mi nem ismerünk indulatos 
felhevültünkben józan czélt és mértéket, midőn magyarságunkat 
megkedveltetni (!), terjeszteni akarjuk, mikép kívánha-lunk tót-, horvát-, 
oláh-, rácz-, német-ben sat. hideg vért, mérsékletet s igazságot viszont az ő 
sajátjuk védelmében? Nekik is mosolygott a nemzetiség angyala, ők is meg 
vannak híva tökéletesülhetésük által az emberiségnek tón egy láncolatját 
alkotni. ... De amiképpen mi bánunk velük, úgy bánnak ők mivelünk. ...S 
azért hagyjunk fel Istenért szűk-lelkű vitatásainkkal valahára már; mert 
most van még idő szebb frigynek kötésére, vagy soha többé. Eldődink a 
frigyet könnyen köthették volna, mi mostaniak már csak nehezen, utódink 
tán soha többé, ezt ne felejtsük." (Széchenyi, 1985 [1858], 54-56) 
Széchenyi a lényegről beszélt. A szelektív magyar nacionalizmusról, ami 
nagyjából annyit jelentett, hogy csak a magyarok nacionalizmusa jogos és 
igazságos, hogy jön ahhoz egy ,tót vagy egy oláh", hogy egyáltalán 
nacionalista legyen? , Nekik is mosolygott a nemzetiség angyala? - 
figyelmeztetett Széchenyi 1835-ben! Aki előre látta, hogy az Ausztriával 


történő szakítás - részben éppen a magyarság szempontjából nagyon 
kedvezőtlen népességi arányok miatt - tragikus lesz a magyar nemzet 
számára. A főnemesség köreiben forogva, a birodalom sorsát alakító 
főrendekkel, esetenként személyesen Metternich herceggel is tárgyalva, 
Kossuthnál jobban meg tudta ítélni a helyzetet. Ezért szorgalmazta, 
hogy először Ausztriát, a Habsburg-házat felhasználva, gazdaságilag 
erősödjünk meg, majd utána foglalkozzunk a magyar nemzet 
szabadságával. Széchenyi figyelemre méltó  realitásérzékét értékeli 
Kosáry Domokos: , Azt is látta, hogy Ausztria nagyhatalmi létéhez 
szívós nemzetközi érdekek fűződnek. S felismerte a nemzetiségekkel 
való konfliktus fenyegetését is. Ezért már  1842-i akadémiai 
beszédében határozottan fellépett az erőltetett magyarosítás ellen. ... reális 
veszedelmeket is meglátott a Habsburg-hatalom és a nemzetiségek 
frontjain kibontakozó kettős küzdelemben." (Kosáry, 1981, 30) Kosáry 
Domokos így folytatja: , Nemcsak a Habsburg-hatalommal szemben 
intett zarándoki önmegtagadásra", hanem a nemzetiségek, az erőszakos 
magyarosítás dolgában is." Elítélte azt a magyar nacionalizmust, 
, amely egyszerre akart a Habsburg-birodalommal szemben nemzeti 
szabadságot (önmagának) és más nemzeti mozgalmakkal szemben 
hegemóniát, egyeduralmat (ugyancsak önmagának)." (Kosáry, 1981, 36) 

, A közhangulatot a birtokos osztály irányította. Nemzetiségi tájakon élő 
része makacsul szembeszállt a más ajkú tömegek szociális követeléseivel is, 

a magyar szupremácia alapjáról utasított el mindenfajta politikai 
engedményt. ... Hogy Batthyány nem tudott, nem akart megértőnek 
mutatkozni a nemzetiségi törekvések iránt, ez érthető. De miért nem tudott, 
nem akart nála megértőbb lenni Kossuth, akit Windischgratz támadása után 
már nemcsak a belátás, de a kényszer is a megbékélésre ösztökélhetett 
volna?" (Száraz, 1988, 306-307) Válaszom: képesség hiányában. Attól még 
nem lesz államférfi valaki, hogy képes a hívei előtt egy óra hosszat 
szónokolni. 


RÖVIDLÁTÓ RADIKALIZMUS 


Magyarország történelmét a XIX. században sem a józan ész vezérelte. 
Sem a nemesi nemzetnek, sem a liberális reformereknek nem kellett 
Széchenyi István, az arisztokrata szalonokban lekicsinylőén emlegetett 
, Stefferl". A főnemességnek és az udvarnak forrófejű, naiv felforgató, a 
forrófejű liberálisoknak túlságosan konzervatív. ,,A  közfelfogásnak 
Széchenyitől eltávolodását szinte villámként világítja be a jellemzés, melyet 
egy másik kitűnő hazafi, Beöthy Ákos nyújt Széchenyiről. ... A liberális 
nemzedék államférfia, ... kénytelen volt Széchenyiben a liberális tanok 
ellenségét ismerni fel, azt, ki a szabadságnak mindent átalakító erejében 
nem hisz és politikai feladatának elvont eszmék terjesztése helyett a 
meglevőből kiinduló pozitív alkotó munkát tartja. Széchenyi Beöthy szerint 
is reálista volt, ellensége a Kossuth által képviselt idealizmusnak, mely az 
anyagi jólét gondját másodhelyre téve, mindenek előtt szabaddá akarta 
tenni a nemzetet. A nemzet pedig Széchenyitől elfordulva ,elismerte az 
idealizmus felsőségét a realizmus felett és amint később kiderült, nem is 
volt oka megbánni azf - teszi hozzá Beöthy." (Szekfű, 1989, 11) Abban a 
romantikus korban számos ilyen szárnyalni tudó , kitűnő hazafi", mint 
például a liberális Beöthy Ákos, , Tingatta?" Irianon bölcsőjét. Engedtessék 
meg azonban, hogy mi, földhözragadt késői utódok, illő tisztelettel 
kételkedjünk abban, hogy Világos, Arad és az azt követő közel húsz év 
nem volt elég ok százszorosán megbánni ,az idealizmus felsőségét a 
realizmus lelett?". Sajátos délibábos szemlélet, amire Pethő Sándor már 
1925-ben rámutatott: ,A magyar népből pedig emlékezet óta soha 
nem hiányzott a/, hogy időnkénti felgerjedéseinek mámorában túlbecsülje a 
maga hatalmát s kitermeljen magából olyan lelki diszpozíciókat, amelyek 
elhályogosítják szemevilágát a valósítható és valósíthatatlan dolgok éles 
megkülönböztetésével szemben." (Pethő, 1925, 31) A nemzetnek 
pontosabban annak a szűk csoportnak, amely a nemzet nevében beszélt - az 
, idealizmus felsősége? és Kossuth, a nagyot álmodó és még nagyobbakat 
mondó jogász kellett. A szabadság csalóka mámora kellett. Olyan 
kicsinyes, prózai dolgokkal, mint folyamszabályozás, az ipar és a 
mezőgazdaság fejlesztése vagy járható utak az Alföldön - ráérünk majd a 
szabadság kivívása után foglalkozni. ,A magyar föld nagy politikai 


termőtalajából, a vármegyeiségből sarjadzott az a határtalan optimizmus, 
amelynek déli napsugárzásában elvesztek vagy elmosódtak a veszedelmek 
felhői..." (Pethő, 1925, 31). A populista néptribun - mint a történelem 
folyamán annyiszor hatásosabb volt, mint a konzervatív, realista 
arisztokrata. A , valósítható és valósíthatatlan? dolgok megkülönböztetése 
az ország vezető rétegének évtizedek múltán, 1868-ban, 1914-ben, 1941- 
ben sem sikerült. És milyen a magyar balsors? Az , istenadta nép? minden 
rosszat eltanult uraitól, és 1956-ban megismételte mindazt, amiről már 
évtizedekkel korábban kiderülhetett volna, hogy zsákutca. Magyar átok, 
magyar sors, magyar balsors. 

, Apám apja 48-ban tizenhét éves volt - írja Illyés Gyula. - Azt az időt a 
tamási erdőben töltötte. -.Szedték a katonát akkoriban a magyarok is, a 
németek is ... mink meg elmentünk az erdőbe. Két telet húzott ki az erdőben 
... fogalma sem volt arról, hogy mikor ütött ki a szabadságharc, azt sem 
tudta, hogy egyáltalán kiütött. ... Mindezt igen egykedvűen beszélte el, 
eszébe sem jutott, hogy bujdosása egyik felében - amikor Kossuthék 
verbuváltak - gyáva volt, a másik felében pedig - amikor a császáriak 
soroztak - hős." Majd így folytatja: , Nálunk azt mondja a szegénység: mért 
adjam én oda a 19 esztendős fiamat katonának, hiszen nekem semmim 
sincs? Mit védelmezzen az én fiam? A kutyabőrösök búzaföldjeit?" (Illyés, 
2003, 61-62, 79) Ennyit a , lelkes nép? mítoszáról, amint özönlik a zászlók 
alá. 

A földhözragadt valóság, a , realizmus" - mint a történelemben mindig - 
most is áttört az , idealizmus?" ködfelhőjén, a bajok heteken belül 
jelentkeztek. A magyar elit nem mondott le ,az ősök vérrel szerzett" 
örökségéről, az , államnemzet-koncepcióról", így a nemzetiségek, szerbek, 
horvátok, románok, szlovákok azonnal szembekerültek a magyarsággal. És 
ahogy romlott a nemzetiségek viszonya a magyar kormánnyal, az osztrák 
diplomácia azonnal felhasználta őket a magyarok ellen. Magyarország - 
ahogy Széchenyi félte, megjósolta - két hónap alatt két tűz közé került. 
Március és június között a szerbek és a szlovákok nyelvhasználatot, a 
szerbek önálló szerb vajdaságot, a románok autonómiát akartak, a horvátok 
a Magyarországtól való elszakadást követelték. Júniusban már elkeseredett 


harcot vívtunk a Délvidéken a szerbekkel. , Most már mindent veszni látok! 
Bécs szövetkezni fog ellenünk zZágrábbal és felfalnak bennünket." 
(Széchenyi, 1978, 1277) Következzék ismét egy szlovák példa: , Stúrék 
nemzeti radikalizmusának kiváltó oka azonban elsősorban a magyar 
kormányzat kezdeti merev elzárkózása minden nemzetiségi követelés elől, 
mi több, kíméletlen üldözése mindennek és mindenkinek, ami és aki a 
magyar forradalom programjában nem szereplő követelésekkel állt elő. 
Stúr, Hodza és Húrban ellen májusban Szemere belügyminiszter 
rendelete alapján elfogatóparancsot adtak ki. Ezzel a szlovák nemzeti 
mozgalom és a magyar kormányzat közötti kooperáció minden esélye 
szertefoszlott. Stúrék ezt követően a prágai szláv kongresszuson, Zágrábban 
Jellasicsnál, majd végül Bécsben az udvarnál kerestek és találtak 
támaszt nemzeti célokért folytatott küzdelmükhöz.? (Szarka, 1993, 101- 
102) A jövőre nézve tragikus, hogy a politikában aktív magyar 
közvélemény elutasította a fontolva haladó Széchenyit, a Kossuth által 
képviselt " radikális utat választotta.  Hallhatott számos lángoló, 
fellengzős beszédet, lobogtathatta a zászlóit (ebben mindig nagyok 
voltunk), örvendezhetett Budavár visszavételén, a dicső tavaszi hadjáraton 
és Branyiszkón. Ám következett Debrecen, a trónfosztás, és Temesvár, 
ahol az utolsó reménység, a közepes képességű Dembinszky tábornok 
serege semmisült meg. És mivel minden oroszok cárja nem ijedt meg 
Kossuth lóra pattanó kun legényeitől, elküldte kozákjait, hogy , rendet 
tegyenek Végül jött a végjáték, Világos , gyászos mezeje? és Arad. És nem 
mellékesen megszületett Viddinben az önigazolás nagy találmánya a nagy 
, koncepció": Görgey tábornok , árulása? . 

Nézzük meg közelebbről ezt az ,árulás"-t. Világosan mutatja, hogy a 
felelősségelhárító, másra mutogató szemlélet milyen erősen munkált még a 
legnagyobbakban is. A katonai erőviszonyokat számba véve sehol nem 
találjuk Kossuth igazságát. Az áruló-koncepció Viddinben született, 
előzménye, gyökerei azonban a szabadságharcot végigkísérő Kossuth- 
Görgey ellentétben keresendők. , Haladó hagyomány"? nálunk, hogy a 
, magyar kard" legyőzhetetlen, s ha elleneink közül valaki ezt nem véve 
tudomásul, mégis legyőzte hős seregeinket, az csakis árulás miatt 


következhetett be. Hazafias lelkek szerint, ha Görgey nem árulja el a hazát, 
a szabadságharcot is győztesen fejezhettük volna be. Ennek ugyan semmi 
köze nem volt a realitásokhoz, ez azonban senkit nem érdekelt. (A 
tájékozatlan, tudatlan tömeget, ahogy napjainkban, százötven évvel ezelőtt 
is könnyű volt félrevezetni.) Kossuth és Görgey nézeteltérését megelőzte 
Kossuth és Széchenyi ellentéte. Széchenyi ellenében Kossuth győzött, és 
felelőtlenül belesodorta a nemzetet egy eleve kilátástalan fegyveres 
konfliktusba. Hamar kiderült, hogy Kossuth tévedett. Lehet emlegetni a 
nagyszerű forradalmat vagy a hősies szabadságharcot, a történelem 
Széchenyit igazolta. Kossuth politikáját semmi nem menti, rövidlátó 
nacionalista radikalizmusa megágyazott Irianonnak. A fegyveres harc előre 
látható bukását túléltük volna, a nagyobb baj az volt, hogy a Irianont 
közvetlenül megelőző évszázad derekán a magyarság és a nemzetiségek 
között annyira megromlott a viszony, hogy a kölcsönös bizalmatlanság 
légköre évtizedek múlva megakadályozza Nagy-Magyarország , belső 
kiegyezésé"-t. Széchenyi jóslata beigazolódott: ,utódink tán soha 
többé" nem tudják a nemzetiségekkel a , frigyet" megkötni. A két politikus 
vitája után, már a harcok közepette jött Kossuth és Görgey, a politikai és a 
katonai vezető ellentéte. A szűk látókörű megyei világból az országos 
politikába került, a szómágiában verhetetlen politikus és egy Prágában 
tanult, ,tudósi teljesítnényre képes természettudományos műveltségű", 
világlátott katonatiszt ellentéte. 

Beszéljen maga Kossuth. Idézzünk először 1849. augusztus 11-i, 
közvetlenül az ország elhagyása előtt ,A nemzethez!" intézett 
kiáltványából: , A szerencsétlen harcok után, ... nincs többé remény, hogy 
az egyesült osztrák és orosz nagyhatalmasságok ellen az önvédelem harcát 
a siker reményével folytathassuk. Arad vára, augusztus 11-én." (Küzdelem, 
hukús, megtorlás. 1978, 119-120) 

, Nincs többé remény" - írta Kossuth egy olyan kilátástalan helyzetben, 
amikor nagy valószínűséggel már csak a menekülés foglalkoztatta. 
Mindemellett bölcs felismerés. Annál nagyobb a meglepetésünk, amikor a 
kormányzó egy hónappal később, menekülés közben, de már biztonságban, 


a magyar határon kívül született, híres-hírhedt viddini (ma Vidin, város a 
bolgár-román határon) levelét olvassuk: 

, Viddin (Törökország) Szept. 12. 1849. Az Angol- és Frankhonban-i 
magyar követ- s diplomáciai ügynökségeknek!! Szegény szerencsétlen 
hazánk elesett. Elesett nem ellenségeink ereje, hanem árulás s alávalóság 
által ... O, hogy ezt megértem, s mégsem szabad meghalnom. Görgeyt 
felemeltem a porból, hogy magának dicsőséget, hazájának szabadságot 
szerezzen. És ő a hazának gyáván hóhérjává lön." (Küzdelem, bukás, 
megtorlás. 1978, 203) A levél így folytatódik: , Gödöllőről visszamentem 
Debrecenbe, hol... le kellett a gyáva árulás hídját égetnem végképp a 
függetlenségi nyilatkozattal, melyet a nép lelkesedéssel s annyi erőfeszítési 
készséggel fogadott, hogy ha Görgey mesterkélt árulással nem lép közbe, 
megtörjük a fél világ erejét is győzhetlenül." (Küzdelem, bukás, megtorlás. 
1978, 205) 

Ez egy hazug levél. Rosszabb: ez egy ostoba levél. Az ember nem hisz a 
saját két látó szemének. Érdemes megfigyelni a helyzetértékelés egy 
hónapon belül bekövetkezett változását. Arad, augusztus 11.: , nincs többé 
remény, hogy az egyesült osztrák és orosz nagyhatalmasságok ellen az 
önvédelem harcát a siker reményével folytathassuk." Viddin, szeptember 
12.: , Szegény szerencsétlen hazánk elesett. Elesett nem ellenségink ereje, 
hanem árulás s alávalóság által." Mivel mégiscsak Magyarország egykori 
kormányzójáról beszélünk, nem mehetünk el szó nélkül sem egy ilyen 
hazug állítás, hogy , nem ellenségink ereje, hanem árulás által", sem a 
gyerekesen nagyzoló kijelentés mellett, hogy , megtörjük a fél világ erejét 
győzhetlenül". Ez a levél Görgey tábornoktól ország-világ előtt elvette a 
becsületét. Attól a katonától, akit Kossuth Lajos, a pánikszerűen menekülő, 
rettegő ember, otthagyott a Kossuth kormányzó felelőtlen politikája által 
létrehozott csődtömeg kellős közepén. Az a politikus írt ilyeneket, aki 
felelőtlenül belevitte az országot ebbe a kilátástalan kalandba. Aki négy 
héttel azelőtt azt mondta a nemzetnek, hogy , nincs többé remény", és 
miután magát biztonságba helyezte, hirtelen rájött, hogy menekülése miatt 
rossz színben tűnhet fel hívei és a szélesebb közvélemény előtt, gyorsan 
keresett valakit, akinek a nyakába varrhatja az általa létrehozott 


egész csődtömeget. És miután Görgeyben megtalálta, megszületett a 
viddini levél. Hagyjuk az álságos és patetikus felkiáltást, hogy , mégsem 
szabad meghalnom". (Ugyan már, miért ne lenne szabad?) Imponáló az 
a gyors gondolati átalakulás, ahogy egy hónap alatt a , nincs többé 
reményből" egy ,nem ellenségink ereje, hanem árulás által?" elesett 
haza lett. Búcsú a tisztesség utolsó morzsáitól. 

A levél a továbbiakban felsorolja a magyar seregek elhelyezkedését: 
Komárom körül 45 ezer, Bács-Bánátban 30 ezer, Erdélyben 40 ezer, 
Sárosban és Máramarosban 18 ezer, Péterváradon 8 ezer, összesen 141 ezer 
ember. (Küzdelem, bukás, megtorlás. 1978, 206) Kossuth így folytatja: 
, Ellenünk három tábor állott, de szakadozva, 80 000 osztrák, 140 000 orosz 
s Jellasics a déli ármádiával 40 000 főnyi erővel." (Küzdelem, bukás, 
megtorlás. 1978, 206) Ez összesen 260 000 fő, közel kétszer annyi, mint a 
Kossuth szerint hadra fogható magyar haderő. Ezzel a haderővel akarta 
Kossuth, saját levele bevallása szerint fegyver és lőszer nélkül, , a fél világ 
erejé"-t megtörni. És ezek után nem Kossuth a felelőtlen politikus, hanem 
Görgey az áruló tábornok. Görgey írja visszaemlékezésében: , Sokat és 
sokfélét beszélt Kossuth ... és világosan láthattam belőle, mennyivel 
könnyebb neki a haza elvesztését az én nyakamba varrni, mintsem 
bűnbánón bevallani: arra csábította a nemzetet, hogy a maga törvényes 
igazát odadobja egy olyan eszme kedvéért, melynek megvalósításához nem 
volt elég ereje." (Görgey A., 1988, 383) 

Jellemző az 1848-49-es viszonyokra az egykori kormánytag, Szemere 
Bertalan 1859-ben egy magyar újságnak adott önkritikus nyilalkozata, 
amelyben kitért a szabadságharc bukására: , Oka, mivel ez idő folytában 
félig titokban, félig nyíltan megszületett, fejlődött s felnőtt egy új eszme, a 
nemzetiségé, s roppant hatalmát más fajoknál mi nem ismervén fel kellőleg, 
nem vevők azt illő számításba. ... bizony csak valljuk meg, az akkor 
véletlenül kiütni látszott, de régóta belsőleg forrongott nemzetiségi 
eszmének s mozgalomnak nagy fontosságát s messze horderejét nem fogtuk 
fel." (Jancsó, 405) Miért nem kérdezték meg Széchenyit? A nemzet 
jövőjéért aggódók számára már akkor világos volt, hogy a nemzet 
, lánglelkű vezére? és környezete hibás döntések sorozatával járult hozzá a 


bukáshoz. Számítás és tervezés, előrelátás, higgadt, átgondolt cselekvés 
helyett fellengzős, nagy beszédek, felelőtlen álmok, vak indulatok, 
szabadjára eresztett érzelmek irányították a nemzet lépteit. Egyik 
katasztrófából a másikba. Kossuth nem volt hajlandó ,paktálni? a 
Habsburgokkal, végül senki, az ördög sem volt hajlandó paktálni sem vele, 
sem a magyarokkal. Feltétel, , paktum" nélkül adtuk meg magunkat az 
orosz cárnak. Nem okos dolog ezért - saját hibáink bevallása és a 
tanulságok elemzése helyett - utólag a balsorsot emlegetni, Görgey 
tábornokra, Ferenc József császárra, az orosz beavatkozásra vagy a 
pánszlávizmusra mutogatni. 

A bő másfél évtizedes Bach-korszak magyarsággal szemben elkövetett 
bűneiről mindent elmondtak már, ezeket felesleges megismételni. Azt 
viszont ki kell emelni, hogy a korszak névadója, a Magyarországon sokat 
átkozott Bach, megkísérelte a rendi Magyarország avítt lársadalmi- 
gazdasági-közigazgatási rendszerét modernizálni, Európa nyugati feléhez 
közelíteni. , A renegát Alexander Bach egy ponton forradalmár maradt: 
nagyon komolyan vette a jobbágyfelszabadítást, és a nagy reformot minden 
ellenállással szemben végrehajtotta." (Alapos okkal feltételezhető, hogy a 
, Bach-korszak?" egyoldalúan negatív képei éppen a jobbágyfelszabadítás 
miatt háborgó nemesség terjesztette, festegette a valóságosnál feketébbre.) 
, Közigazgatási és politikai téren lefektette egy modern állam alapjait." 
(Jászi, 1982, 176) Ha a reformok tovább folytatódnak, másféle történelem 
jutott volna a XX. század magyarsága számára. 


Eltékozolt évtizedek 


A reformok sajnos nem folytatódtak. Pedig az 1867-es kiegyezés, 
különösen az 1868-as,  Deák-Eötvös-féle — nemzetiségi — törvény 
elvben lehetőséget adott erre. A következő évtizedek azonban - Jászi hiába 
tagadja - azt a véleményt igazolták, hogy ,a magyar uralkodó 
osztályok sohasem vették komolyan ezt a törvényt, és csak bizonyos bécsi 
körök megnyugtatására szavazták meg, azzal a hátsó gondolattal, hogy 
később a gyakorlatban nem fogják alkalmazni, vagy hogy az 


uralkodó osztályok titkos álláspontja ugyanaz volt 1867-ben, mint 1848- 
ban: a nemzetiségek teljes asszimilációját kívánták megvalósítani." 
(Jászi, 1982, 411) Nem Deákot és Eötvöst, a magyar uralkodó osztály 
szándékait " minősítem. Eötvös József külön figyelmeztetett az 
erőszakos beolvasztás veszélyeire: , Elérhetjük, hogy a nemzetiségek 
szabad mozgását a községben s megyékben megakadályoztatván, a 
hangokat elnémítjuk, melyek most némelyeket annyi félelemmel töltenek 
el; elérhetjük, hogy az összes nevelést a kormány kezében 
központosítva, azt saját nyelvünk terjesztésére eszközül használhatjuk; de 
azt: hogy az országban létező különböző nemzetiségek egyéniségűknek 
öntudatát elveszítsék, hogy saját nemzetiségűkért ne lelkesüljenek: azt ezen 
az úton éppúgy nem fogjuk elérni, mint mások, kik azt a magyar 
nemzetiség irányában ugyanezen eszközökkel megkísérték; s az 
eredmény, melyre számolhatunk, csak abban áll, hogy e mozgalom, melyet 
közéletünk felszínéről leszorítánk, annál mélyebben gyakorolja hatását; 
s azon ellentét, mely most a magyar nyelv ellen létezik, a magyar állam, a 
haza egysége elleni ellentétté változnék által." (Eötvös, 1978 [1865], 447- 
448) Látnoki szavak! 

Amit Eötvös elkerülni javasolt, néhány évtizeden belül sajnálatos 
valósággá vált. Széchenyi a század negyvenes éveiben, Eötvös két 
évtizeddel később próbálta észhez téríteni a magyar felsőbbrendűséget már- 
már eszelős konoksággal hirdető és érvényesítő nemességet. Hiába, 
reménytelen vállalkozás volt. Miután a magyar főnemesség 1867-ben 
kiegyezett a Habsburg-dinasztiával, többé senki és semmi nem tudta sem 
meggyőzni, hogy hibás, sőt önveszélyes úton jár, sem letéríteni arról az 
útról, amely törvényszerűen vezetett Irianonhoz. , A magyar nemzetiségi 
törvény rendelkezései elérhették volna a Deák és Eötvös által kitűzött célt: 
nem az ország lakóinak elmagyarosítását, amit Eötvös tébolynak nevezett, 
hanem átformálásukat a magyar állam lojális polgáraivá; nem külsődleges, 
formai egységet, hanem az érzelmek egységét." - írta a Monarchia 
meggyőződéses támogatója. (Hisenmann, 1982, [1904] 411) A következő 
fél évszázadot azonban nem Deák és Eötvös eszméi, hanem , tébolyult" 
akarnokok, a vármegyék beszűkült világából a nagypolitikába emelkedett 


dzsentrik, Bánffy Dezső és a két Tisza, továbbá az elvakult nacionalista 
főrend, Apponyi uralta. A nemzet vesztére! A jogok fokozatos 
megosztása, méltányosság helyett a , magyar szupremácia? eszméje 
diadalmaskodott. Ami eleve lehetetlenné tett bármilyen érdemi lépést az 
országot kíméletlen szívóssággal belülről emésztő kór, a többségben levő 
, kisebbség? jogfosztott helyzete orvoslására. A kiegyezés után, kis 
túlzással, csupán annyiban változott a helyzet, hogy a magyar nemesség, 
a korábban időnként mérséklő erőként fellépő osztrák ellenőrzés 
nélkül nyomta el a , nemzeten?" kívül rekedt magyar és nem magyar 
milliókat. A nyugat-európai és a tengerentúli elemzők ebből nem a rendszer 
általánosan elnyomó jellegét, hanem szelektíven, csak a nemzetiségek 
elnyomását, a magyar sovinizmust vették észre és használták fel ellenünk. 
Miközben a Monarchia osztrák fele jelentős lépéseket tett a nemzetiségi 
kérdés megoldására, magyar politikusok egész sora, egymást követő 
miniszterelnökök képviselték azt a magyar szupremáciá-nak nevezett 
öngyilkos eszmét, azt a belpolitikai zsákutcát, amire néhány évtized múltán 
Trianon adta meg a választ. De addig még hosszú, szenvedésekkel teli, 
göröngyös út állt az ország előtt. 

Amikor az említett magyar politikusok nemzetiségi politikáját bíráljuk, 
indítékaikat keressük, nézzük meg újra az ország későbbi sorsai döntően 
befolyásoló nemzetiségi arányokat. Mint korábban láttuk, a magyarság 
kisebbségben volt az ún. , történelmi?" Magyarország területén: arányuk az 
össznépességen belül 1787-ben mindössze 30 százalék. Ez jórészt 
történelmi adottság, csak részben vezethető vissza a tatárdúlás és a hosszúra 
nyúlt török uralom okozta vérveszteségre. 

, Kétségtelen, hogy a magyar birodalom már keletkezésénél különböző 
nemzetiségeket foglalt magában. ... nemzetiségi tekintetben soha eggyé 
nem válhatott, s függetlenségének századaiban a mohácsi csatáig mindig 
csak mint politikai nemzetiség tűnik lel" írta Eötvös. (Eötvös, 1978 [1865], 
358, 360) Már a honfoglaló magyarok találtak itt szlávokat. Régészeti 
feltárások jelezték, hogy a Duna és a Tátra közötti területen már a VI. 
században nagyobb számban éltek szláv népek. AIX. századból származó 
írásos források tesznek először említési ,a Duna másik oldalán - supra 


Danubium - fekvő Nitrawa (Nyitra) helységről, ahol 828 táján Adalrám 
salzburgi érsek pannonjai útja so rán templomot szentelt fel." 
Továbbmenve: ,A 9. század végi Nagy-morávia többsége szláv 
nemzetiségű volt, ... Rastislav és Szvatopluk vezetésével. ... Anonymus 
krónikájában a Sclavi Nitrienses (nyitrai szlávok) megnevezés is előfordul." 
(Szarka, 1993, 17, 29) A nem magyar népesség számát és arányát, az itt 
talált őslakosok mellett, magyar királyok tervszerű betelepítései is növelték. 
I. István a XI. században, II. Géza a XII. században hívott az országba 
német telepeseket. Részben a gyéren lakott területek benépesítésére a 
Szepességbe, részben a bizánci betörések ellen, határvédelmi feladattal Dél- 
Erdélybe. Ezek a betelepítések 3-400 évvel előzték meg a török 
megszállást. Később, a XVII-XVIII. században a Havasalföldről jelentős 
román bevándorlás is történt. A lényeget tekintve így alakult ki Nagy- 
Magyarországon a XVIII. század végére a magyarság hozzávetőleges 
adatok szerint mintegy 30 százalékos aránya. , Mintha a nézet, melyet Szent 
István fiának adott tanácsaiban kimond, hogy "egynyelvű s szokású 
ország gyenge! - ,unius linguae uniusgue moris regnum imbecille et 
fragile est" ... utódai által kormányzási szabályul fogadtatott volna el: a 
királyi hatalom nem az ország különböző népeinek asszimilációján 
dolgozott, sőt inkább abban kereste feladását, hogy a birodalom egyes 
részeinek sajátságai feltartatván, a viszony, melyben azok a koronához 
állnak, ne változzék meg." (Eötvös, 1978 [1865], 359) Illő 
tisztelettel csupán annyit tennék hozzá, hogy az imbecille szó - ami 
, szellemi fogyatékos"7-t, , gyengeelméjű"-t jelent - kimaradt a magyar 
fordításból. Miért? Szent István intelme magyarul valahogy így hangzott: 
, egynyelvű s szokású ország szellemileg elmaradott és gyenge". 

A XIX. század derekán, 1842-ben 35-37, a kiegyezéskor, 1867-ben 42-44 
százalék volt a magyarok aránya az országban. Nehéz arra válaszolni, hogy 
ilyen körülmények között a kiegyezést követő kormányok miért nem 
keresték a nemzetiségekkel a megegyezést, sőt - a magyarság , szerzett 
jogait" védelmezve - mereven elutasították az anyanyelv használatát, 
továbbá az általános és titkos választójogot követelő nemzetiségek 
képviselőit. Tegyük fel, hogy elismerjük az uralkodó elitnek a történelmi 


Magyarország megőrzésére irányuló igyekezetét, elfogadjuk a választójog 
kiterjesztésével kapcsolatos aggodalmaikat. Akkor is elfogadhatatlan, hogy 
legalább az anyanyelv használatában nem voltak rugalmasabbak, 
engedékenyebbek. Az akkori ismeretek, kortárs figyelmeztetések, a 
korabeli nyilvánvaló mellőzését kérem számon. Ismét Eötvöst idézem: 
, Mert, nem tagadom, hogy a nemzetiségeknek adott teljes szabadság e 
hazát veszélyekkel fenyegetheti; de nem akarom kikerülni e veszélyeket oly 
eszközök által, melyeknek következései még veszélyesebbek." (Eötvös, 
1978 [1865], 461) 

Röviddel azután, hogy Ausztria és Magyarország (jobban mondva a 
Habsburg-ház és a magyar főnemesség) között 1867-ben létrejött 
a kiegyezés és kialakult a dualista Osztrák-Magyar Monarchia, fokozatosan 
teret nyert a dualizmus német és szláv ellenzéke. A Monarchiában a század 
végén összesen mintegy 45 százalék volt a szláv (cseh, morva, szlovák, 
horvát, szerb, rutén, lengyel, szlovén) népek aránya. Sokan voltak, akik 
tartottak attól, hogy a jelentős szláv kisebbség előbb-utóbb bajt hoz a 
dualista berendezkedésű Monarchiára. A kiutat abban látták, hogy a 
dualizmust valamiféle föderalizmussal kell felvállani. Ferenc József 1871- 
ben ,a konzervatív és föderalista szellemű Karl von Hohenwart grófot... 
nevezte ki miniszterelnöknek. Az új kormányprogramot a kereskedelmi 
miniszter, a Svábföldről származó, a bécsi egyetemen oktató közgazdász és 
szociológus Albert Schaffle fogalmazta", akinek határozott elképzelései 
voltak a Monarchia szövetségi állammá alakításáról. (Merre, 2000, 247) 
Voltak tehát gondolkodó elmék a birodalomban, akik előre látták, hogy a 
lakosság közel felét képviselő szlávok elégedetlensége bajt okozhat. Az 
ígéretes föderalista tervekből azonban nem lett semmi, és nem fogják 
kitalálni, miért. 

Azért, mert a dualizmus osztrák ellenzői, a német centristák mellett ,a 
dualizmusért reszkető ... magyar vezetők is olyan heves ellenállást fejtettek 
ki az új alkotmánytervezettel szemben, ... hogy a császár meghátrált, és 
letéve az összebékítés egész tervéről, menesztette Hohenwart kabinetjét." 
(Jászi, 1982, 189) A magyarok , fel voltak háborodva, hogy felsőbbrendü 
szerepüket meg merték kérdőjelezni." (Herre, 2000, 248) És kik voltak ezek 


a magyar vezetők? Szinte hihetetlen, de tény, mindenekelőtt idősebb 
Andrássy Gyula gróf, aki , összeférhetetlennek tartotta a magyarság 
politikai túlsúlyával azt a formációt, amely a cseheknek a magyarokéhoz 
hasonló állási biztosi tott volna a monarchiában. Nem hitte, hogy a 
monarchia három láhon is tud járni. Mindenekfelett félt attól a 
visszahatástól, amelyet a cseh előretörés okozhat a felvidéki tótságra ... És 
ki merte volna garantálni, hogy a cseh aspirációk kielégítése nem von maga 
után hasonló törekvéseket a délszlávok között is?" - írja nem kis 
megértéssel Pethő Sándor. (Pethő, 1925, 83) Akár mi, a hálás utókor, is 
megérthetjük Andrássy aggodalmát, és egyetérthetünk abban, hogy a 
délszláv törekvések ellen senki nem adhatott garanciát. Sőt ez a lépés akár 
magyar sikernek is nevezhető, hisz megerősítette Magyarország 
kedvezményezett helyzetét a Monarchiában. A baj az, hogy e rövid távú 
gondolkodás csak átmeneti sikert hozott, miközben nem számolt azzal a 
végzetes hatással, hogy visszavonhatatlanul szembeállította a szláv népeket 
a dualizmus két vezető nemzetével, az osztrákkal és a magyarral. Ezt sem 
én mondom utólag: Széchenyi István hirdette fáradhatatlanul 1835-tól 
1848-ig; Eötvös József mondta 1865-68-ban; Ferenc József császár 
megértette, Hohenwart gróf miniszterelnök és Albert Scháffle pedig 
elismételte 1871-ben. A kisebbségek mozgalmait - néhány kivételesen 
széles látókörű politikus (Deák, Eötvös) kivételével - mindenki lebecsülte. 
Ahogy azt az ,apróság"7-ot is, hogy ezek a , kisebbségek?" többségben 
vannak a Monarchiában és közelebbről Magyarországon is. ,A 
föderalizációs tervezet ilyeténképpen ott végezte, ahol számos más 
dokumentum: a Habsburg-monarchia elszalasztott 
lehetőségeinek irattárában." (Herre, 2000, 249) 

Andrássynak - Ferenc Józsefre gyakorolt hatása révén - jelentős szerepe 
volt a Monarchia szövetségi állammá alakítását célzó osztrák tervek 
megbuktatásában. Az őt követő miniszterelnökök, elsősorban Tisza 
Kálmán,  Bánfíy Dezső, és Tisza István, továbbá Apponyi 
Albert kultuszminiszter ennél tovább mentek: kemény 
következetességgel képviselték és érvényesítették az erőszakos asszimiláció 
elnyomó politikáját. Tisza Kálmán például , becsukatta az egyetlen tót 


középiskolát, az államhatalom sommás megtorlásával felelt azokra az 
üzelmekre, amelyek ... legtöbbször  Deák-Eötvösék nemzetiségi 
koncepciójának végrehajtása érdekében izgattak." (Pethő, 1925, 91) 
Bánffy például ,komolyan hitt a magyarországi nemzetiségi kérdés 
olyanirányú elintézésének sikerében, amelyet Szolnok-Doboka vármegyei 
főispánsága idején képviselt. Nálunk is követőkre talált az a türelmetlen és 
kíméletlen porosz iskola, amely csupán a számok kétszerkettőjét látta a 
nemzetiségi kérdés megoldásában, s azt hitte, hogy a gazdasági, politikai és 
kulturális elnyomás kitörli az élők sorából a poseni lengyelséget és a 
lotharingiai franciákat." (Pethő, 1925, 103) Megjegyzem, Szolnok-Doboka 
vármegyében 1910-ben 21 százaléknyi magyar állt szemben 75 százaléknyi 
románnal. Ennek alapján azt kell mondanom, hogy Bánfíy nemzetiségi 
politikája szembe ment a józan ésszel. Még a liberálisnak tartott 
miniszterelnök, Széli Kálmán is ilyeneket mondott 1908-ban: , Egyetlen 
kategorikus imperatívusz vezérel minket: a magyar állameszme 

Magyarországnak megvan az ősi, szent és törvényes joga egy ilyen állam 
eszméjének az erősítésére. A magyarok a magyarok számára foglalták el ezt 
az országot, és nem másoknak. A magyar szupremácia és hegemónia 
teljesen jogos." (Jás/i, 1982, 415) Károlyi írta Apponyiról: , Legnagyobb 
hibáját akkor követte el, amikor kultuszminiszter korában, kiáltó ellentétben 
Deák és Fötvös szellemével, megalkotta azt a hírhedt iskolatörvényt, 
amely . nem-magyar  nemzeteinknek annyi keserűséget, nekünk, 
magyaroknak, annyi bajt szerzett. ... Apponyi is a régi Magyarország sírásói 
közé tartozik." (Károlyi, 1977, 58-59) A legjobb akarattal sem 
lehet mondani, hogy a magyar nemesi nemzet rendelkezett volna akár a 
legcsekélyebb realitásérzékkel. Igazán nem sok idő, mindössze tíz év múlva 
jött Irianon, a rendi Magyarország azonban tíz évre sem volt képes előre 
látni, előre gondolkodni. Bárhonnan közelítjük, arra a kő vetkeztetésre 
jutunk, hogy a nemzetiségeknek legalább azt a törekvését méltányolni 
lehetett, illetve kellett volna, hogy a kormány biztosítsa számukra az 
anyanyelvi oktatást és a helyi közigazgatásban a saját nyelv használatát. A 
nemzetiségi kérdés rendezésére már akkor is voltak egyszerű, közismert 
lépések. Eötvöst 1865-ből már idéztem. Jászi 1911-ben - amikor még 


mindig lett volna idő a cselekvésre - írt a nemzetiségi béke 
megvalósításának feltételeiről: ,jó iskola, jó közigazgatás, jó bíráskodás a 
nép nyelvén ... és a nyelvhasználat, a művelődés szabadsága minden 
nemzetiség számára". (Jászi, 1982, 23) Okos tanács volt, meg kellett volna 
fogadni. 

A magyar asszimilációs politika egyetlen sikerét a magyarországi zsidó 
lakosság körében aratta. Az emancipációs, majd a recepciós törvény 
megadta a , mózesvallásúak"-nak az egyenjogúságot, és a zsidóság ezért 
hálás volt a magyar nemzetnek és a magyar uralkodó osztályoknak. A 
zsidóság készséggel tette magáévá a magyar szupremácia eszméjét, és 
csaknem száz százalékban zsidó vallású magyarnak vallotta magát, növelve 
így a magyar nemzetiség súlyát az összlakosságon belül. Nem jelentéktelen 
rétegről volt szó: , 1840 és 1910 között a városokban a zsidó népesség 
aránya 2,2 százalékról 9,6 százalékra, ezen belül például Budapesten 19,7 
százalékról 23,1 százalékra növekedett." (Gyurgyák, 2001, 78) Ez a 
,paktum" a magyar uralkodó körök és a zsidóság között olyan jól 
működött, hogy a századfordulóra csaknem eltűnt a közéletből a nyílt 
antiszemitizmus. Irianon után a magyar uralkodó elitnek már nem volt 
szüksége a zsidók hazafiságára. Hazafias nemzetalkotókból egyik napról a 
másikra a forradalmakért felelős hazaárulók lettek. A  Teleki-féle 
tudományosan megalapozott rasszizmus nyomán pedig - mivel egyre több 
félresikerült , keresztény? egzisztencia gondolta úgy, hogy balsikereinek a 
zsidók az okai -törvényszerűen erősödött az antiszemitizmus. A 
következmények ismertek. 

Magyarországon a nemzetiségi kérdéssel együtt a választójog is 
napirendre került. A feudális rendszer évszázadokon át szinte érintetlen 
uralmával szemben az állampolgári jogokból kirekesztett milliók egyre 
erősödő mozgalma feszült helyzetet teremtett. , Maga Ferenc József császár 
is bár gondolatvilágát és érzelmeit illetőleg tipikus abszolutista uralkodó 
volt - rátukmálta az általános választójogot a régi ausztriai rendszerre, és 
még Magyarország vonatkozásában is latolgatta ezt a lépést, de itt 
összeütközésbe került a magyar feudális osztályokkal." (Jászi, 1982, 114) A 
két trónörökös, a liberális Rudolf és a mereven abszolutista Ferenc 


Ferdinánd felfogása ebben az egy kérdésben azonos volt: , Rudolf a 
feudalizmust tartotta birodalma legfőbb ellenségének, Ferenc Ferdinánd 
pedig elszánta magát arra, hogy megtöri a magyar nemesség uralmát, és 
jogegyenlőséget szerez az elnyomott szláv és román nemzetiségeknek." 
(Jászi, 1982, 114) Nem zárható ki, hogy e folyamat eredményeként nem 
csupán a szláv és a román, de a magyar gazdasági cselédek sorsa is jobbra 
fordult volna. Ebben a történetben az is lényeges, hogy miközben 
Ausztriában 1907-ben megvalósult az általános és titkos választójog, 
Magyarországon a felnőtt lakosságnak még 1914-ben is csak mintegy 6-7 
százaléka rendelkezett választójoggal. A magyar politikai elit, a főrendek, 
semmiképpen nem akartak lemondani évszázados kiváltságaikról, nem 
akartak osztozni a jogokban. A birtokosság érdekeit nézve azt még csak 
meg lehet érteni, hogy gazdasági cselédeiknek nem akartak anyanyelvi 
oktatást, még kevésbé általános és titkos választójogot adni. Kevésbé 
érthető, hogy nem volt veszélyérzetük, pedig a nemzetből kirekesztett 
magyar és nemzetiségi milliók elégedetlensége nőttön-nőtt. Károlyi Mihály 
írta: ,Igen, az voltam, sok éven át öntudatlan cinkosuk. De amikor 
felismertem, hogy  hazafiságuk puszta szólam, sokat emlegetett 
"becsületük" csupán tartalmatlan illemkódex, az uralkodóhoz való hűségük 
merő önzés, buzgó katolicizmusuk pedig a tanulatlan emberek feletti 
uralmuk eszköze, akkor nem tudtam tovább elviselni ezt a környezetet, és 
otthagytam őket." (Károlyi, 1977, 183) 

Így érkeztünk 1913-hoz, Tisza István második miniszterelnökségéhez, 
aki, elődeihez hasonlóan nem vett figyelembe semmilyen figyelmeztetést. 
A soviniszta magyar közvélemény lelkes tapsai mellett, konok 
következetességgel folytatta az erőszakos asszimiláció politikáját, és 
elzárkózott minden engedménytől a választójog kiterjesztése kérdésében is. 
E konokság már a Monarchia osztrák politikusait is aggasztotta. ,, 1913-ban, 
közvetlenül a világháború kitörése előtt jelentette ki Conrad von Hötzendorf 
vezérkari lönök, hogy Romániát a hármas szövetség szempontjából 
elveszettnek kell tekinteni a magyar soviniszta politika által a románok 
körében keltett elkeseredés következtében." Czemin gróf bukaresti követ 
, ismételten figyelmeztette Bécset, hogy Magyarország nemzetiségi 


politikáján változtatni kell, különben Románia csatlakozni fog az 
antanthoz." Ferenc Ferdinánd főherceg kérte Vilmos német császárt, 
, győzze meg Tiszát a magyar nemzetiségi politika revideálásának 
szükségességéről. A bécsi német követet ... meg is bízták, hogy minden 
adandó alkalommal figyelmeztesse Tiszái, sürgős változtatásra van szükség 
a románokkal szembeni politikájában". Tisza tett is néhány halvány 
kísérletet, de ,képtelen volt kiszabadulni a saját merev politikai 
felfogásának hatása alól, amely szerint a nép nem tudatos tényező a 
közéletben7. Tisza nagy hatalmú szövetségesre, patrónusra lelt Vilmos 
német császárban. Jászi írja: , 1914 márciusában a német császár és a 
Habsburg-monarchia legbefolyásosabb államférfija tökéletesen egyetértett a 
dualista alkotmány megtartásában és abban a szlávellenes politikában, 
amely az Osztrák-Magyar Monarchia legsúlyosabb irredenta problémáját, a 
délszláv egység kérdését megoldhatatlanná tette, s ami végül a szarajevói 
katasztrófához vezetett." (Jászi, 1982, 501) Mivel Tiszával nem lehetett 
dűlőre jutni, így megnő a felelőssége mindenekelőtt a magyar 
országgyűlésnek, amely asszisztált ehhez az önveszélyes politikához, 
másrészt magának Ferenc Józsefnek is, mert nem távolította el Tiszát a 
kormány éléről. Tisza mindig azzal érvelt, hogy , Magyarországon csak 
akkor lehet demokráciára gondolni, ha már sikerült megmagyarosítani a 
tízmillió nem magyart. így soha nem juthattunk volna az általános 
választójoghoz, hiszen a magyarok asszimilációs képessége sohasem volt 
nagy." (Károlyi, 1977, 60) 


Az első "nagy háborúban" 


Majd jött 1914, az első világháború kitörésének éve. ,, A történelem csak 
nagyon ritkán dob olyan lehetőséget egy nemzet elé, mint 1914-ben. 
Magyarországnak most lett volna alkalma arra, hogy egész súlyával 
szembeforduljon a császári házzal és a minden magyar nemzeti érdektől 
elkülönült háborúval. ... Ez a hivatás a magyar politikusokra hárult, akik 
azonban pártkülönbség nélkül ... izzó lelkesedéssel állottak a háború 
oldalára. Tisza István magyar miniszterelnök ugyan a koronatanácson és az 


uralkodóhoz intézett különlevelében is, kétségtelenül szót emelt a háború 
ellen, de hamar elhallgatott, nem szállott szembe a ballhausplatzi és 
vezérkari, háborút akaró klikkel, sőt rövidesen egész le nem becsülhető 
energiájával a háború oldalára állott." (Kádár, 1978, 35-36) Tisza Istvánról 
széles körben terjesztették, el is terjedt róla, hogy ellenezte a háborút. Egyes 
visszaemlékezések szerint főként azért, mert látta, hogy Szerbia 
megtámadása világháborúhoz vezet, az erőviszonyokat ismerve világos volt 
számára, hogy a Monarchia elbukik a háborúban, a háborús vereség káoszt, 
ez pedig a történelmi Magyarország végét jelenti. Kristálytiszta logika, 
lehet, hogy igaz, lehet, hogy így történt. Annál különösebb, hogy ez a 
megalapozott ellenkezés nem volt hosszú életű, a magyar miniszterelnök 
rövid néhány hét alatt beadta a derekát. A Ferenc Ferdinánd trónörökös 
elleni merénylet napja, 1914. június 28-a után egy hónappal Ferenc József 
mellett gróf Tisza István is aláírta a császár , Népeimhez!" című, 1914. 
július 28-i szózatát: , Mindent megfontoltam és meggondoltam ... És bízom 
a Mindenhatóban." Attól most tekintsünk el, hogy abban az időben 
valamennyi, egymással harcban álló uralkodó - Ferenc József mellett 
a szerb király és az orosz cár is - a Mindenható áldásában bízott. Még az is 
lehet bár ismerjük el, ehhez nagyfokú cinizmus kell -, hogy mindnyájan 
őszintén hittek és bíztak a Mindenható segítségében. Tisza István aláírása 
az uralkodói szózaton jogilag a magyar miniszterelnök ellenjegyzése volt. 
Ország-világ előtt azt bizonyította, hogy a magyar miniszterelnök a háború 
ügye mellett áll. Súlyosbító körülmény, ha meggyőződése ellenére tette. 
Lehet, hogy közben meggyőzték? Mivel, nem tudom. Ezek tények, minden 
más csak Tiszát mentegető magyarázkodás. 

A háború elkerülése érdekében Magyarországnak szembe kellett volna 
fordulnia a császári házzal. Milyen érdekes és mennyire jellemző: a nemesi 
nemzet a XVII-XIX. században saját jogai és saját függetlensége 
védelmében nemegyszer fogott fegyvert Ausztria, a Habsburg-ház ellen. 
Természetesen minden ilyen esetben a nemzet üdve volt a zászlókra 
hímezve. Amikor egyszer Magyarország léte forgott kockán, a főnemesi elit 
nem akarta, vagy nem merte ezt a lépést megtenni. Pedig 1914-ben nem 
kellett volna Bécs ellen vonulni. Már volt külön magyar országgyűlés, 


csupán annyit kellett volna mondania, hogy Magyarország nem akarja ezt a 
háborút, sem pénzzel, sem katonával nem vesz részt benne. Erre azért nem 
kerülhetett sor, mert egy ilyen lépés előtt rendbe kellett volna tenni 
dolgainkat: ki kellett volna egyezni horvátokkal, románokkal, szerbekkel és 
szlovákokkal. Erre pedig - tisztelet a nagyon kevés kivételnek - 
Magyarországon senki nem volt hajlandó. Szabad nyelvhasználatot, 
szavazati jogot és - még kimondani is borzalmas - autonómiát kellett volna 
adni a nemzetiségeknek. Ezt pedig nem csak Tisza, nemcsak a politikai- 
nemesi elit, a magyarok nagy többsége sem akarta. Ez volt az akadály, nem 
a kiegyezési szerződés. Ezért nem volt semmi realitása annak, hogy 
Magyarország a háború és Ausztria ellen forduljon. Egy ilyen lépésnek 
a — nemzetiségi autonómia volt az ára, ezt az árat pedig 
Magyarországon senki nem volt hajlandó megfizetni. íme, a XX. század 
elejére már széles rétegekbe leszivárgott a magyar felsőbbrendűség 
eszménye, megmérgezte a magyarság gondolkodását. Lehet, hogy nem 
tudtuk volna a háborút megakadályozni, mert nálunk nagyobb hatalmak, 
hatalmasabb érdekek háborúzni akartak. De talán ki lehetett volna maradni 
belőle, lehetett volna vonakodva, passzívan nézni. Legalább meg kellett 
volna kísérelni, A miniszterelnök lemondásával és más közjogi 
lépésekkel látványosan el lehetett volna határolódni. Tiszának nem volt 
kötelező az uralkodó szózatát aláírni, nem volt kötelező a miniszterelnöki 
székben maradni. Volt arra példa, hogy egy politikusnak hogyan kell 
cselekednie, ha nem ért egyet a követni tervezett politikával. , Annak 
idején Széli Kálmán mint pénzügyminiszter otthagyta a kormányt, mert 
nem helyeselte Bosznia és Hercegovina megszállásának tervét. Tisza 
számára tehát adva volt az út és a mód, amelyet követnie kellett volna, 
ha háborúellenes álláspontján mindvégig kitart" - írta Pethő Sándor 1925- 
ben. (Pethő, 1925, 180) Vannak, akik arra hivatkoznak, hogy mivel a 
Monarchiában a hadügy közös volt, Magyarország semmit nem tehetett a 
hadüzenet ellen. A háború után Apponyi is azzal mentegetőzött a 
béketárgyaláson, hogy Magyarország ,abban a pillanatban, amidőn a 
háború kitört, nem bírt teljes függetlenséggel". 
Ellenkezőleg, Magyarországnak voltak jogai, tehetett volna, tennie kellett 


volna a háború ellen. Mert Apponyi azt is mondta, hogy Magyarország 
,Ccsak részleges befolyást — gyakorolhatott — az Osztrák-Magyar 
Monarchia ügyeire". Tisza István azonban még ezt a , részleges" befolyást 
sem tudta - személyes elkötelezettségei miatt valószínűleg nem is akarta - 
érvényesíteni. Erre utal az a tény, hogy magyar miniszterelnökként nem tett 
olyan háborúellenes lépést, ami  megronthatta volna viszonyát az 
uralkodóval és Vilmos német császárral, aki háborúzni akart. Ebben a 
mulasztásban Tisza, miniszterelnökként, első számú felelős volt ugyan, de 
el kell ismernünk, nem állt egyedül. A parlamenti ellenzék nacionalista 
jelszavakkal hangoskodó része osztozik a felelősségben. , Nemzeti 
elkötelezettségű" honfitársaink okkal sírhatják tele a párnahuzatot, Nagy- 
Magyarország térképét, vagy napjainkban piros-fehér csíkos zászlóikat. 
Uraival együtt a korabeli magyarság nacionalista, soviniszta többsége is 
osztozik a Irianont közvetlenül megelőző két évtized politikai vakságáért, a 
háborúért viselt felelősségben. 

A népet és a katonaságot buzdítandó, lelkes versikék is születtek: 
, Megállj, megállj, kutya Szerbia, nem lesz tiéd soha Bosznia", meg ilyen, 
hogy , foly a vad rác kutya vére, megtanítunk a magyarok Istenére!" (Már 
megint a kutya meg a magyarok Istene). Virágeső, büszke nóták. Fel! 
Szerbia ellen! Uraink és hű kiszolgálóik, a sajtó, buzgón szították a nép 
gyűlöletét a , kutya Szerbia? ellen. Merthogy így jobban harcol a baka. Ó, a 
szent-aljas , naivitás"! Mint említettem, az előrelátás soha nem volt népünk 
erőssége. , A magyar politikai társadalom külpolitikai tájékozatlanságában 
és naivitásában elhitte, hogy a nagyszerű hadsereg majd rendet csinál a 
részeg csárdában és Európa, mint már annyiszor, meghajlik a tények 
hatalma előtt ... Nem tudta, talán nem is akarta tudomásul venni, hogy olyan 
erők tusáznak az oszt-rák-magyar-szerb viszály fölött, amelyek nem is 
annyira a monarchia sorsával törődnek, mint azzal, hogy véget vessenek 
Németország kontinentális túlsúlyának". (Pethő, 1925, 179) 

A magyar politikai elit nem csak külpolitikai téren volt , naiv és 
tájékozatlan? - bár az sem megbocsátható sajnos belpolitikai, szociológiai 
és társadalompolitikai tájékozottsága sem érte el a minimálisan 
megkívánható szintet. Tudom, hogy van, aki inkább hisz a 


háromszínü szónoklatoknak, és irtózik a statisztikai adatoktól. Ez azonban 
ne zavarjon bennünket abban, hogy újra és újra segítségül hívjuk a száz- 
kétszáz évvel ezelőtti népesedési adatokat. (Forrás: Jászi Oszkár, 
Száraz György és Szekfű Gyula írásai.) Mielőtt folytatnánk - nehogy 
valaki szemünkre vesse, hogy utólag és felelőtlenül okoskodunk —, 
nézzük meg, amit 1911-ben, három évvel az első világháború kitörése 
előtt bárki láthatott, aki látni akart: milyen volt 1910-ben a népesedési 
helyzet az Osztrák-Magyar Monarchiában. A rendelkezésre álló, , vágóhídra 
küldhető" — emberanyag — mennyisége ugyanis meghatározó része 
az erőviszonyoknak. A statisztikák aggasztó képet mutattak azon 
keveseknek, akik kíváncsiak voltak rá. 1910-ben a Monarchia kereken 51 
milliós lakosságából 46 százalék volt szláv (cseh, morva, szlovák, horvát, 
szerb, lengyel, rutén), és emellett volt még 6 százaléknyi román is. A két 
, uralkodó" nemzet, a német (23) és a magyar (20), ösz-szesen 43 százalékot 
képviselt. A hadseregben e két nemzet és a nemzetiségi legénység aránya 
szempontjából nem volt sokkal jobb a helyzet. Ezeknek, a jelentős részben 
szláv ezredeknek kellett volna az orosz cár csapatait legyőzni. A szerbeket 
sem sikerült. 

A Magyarországra számított statisztikai adatok azt mutatják, hogy 
országában a magyarság — a XIX. század nyolcvanas éveitől egészen az 
első világháború befejezéséig — továbbra is kisebbségben volt. A 
Horvátországgal együtt számított Nagy-Magyarország területén a magyarok 
aránya az összlakossághoz viszonyítva 1910-ben 48 százalék volt. A 
növekvő arány azonban nem a magyarság gyorsabb szaporodásain utal. 
Részben az önkéntes asszimiláció eredménye volt, részben azonban arra 
vezethető vissza, hogy - az évtizedeken át folytatott erőszakos magyarosítás 
következtében - 1910-ben mintegy 600-700 ezer román, szlovák, ruszin, 
szerb és német kényszerből vallotta magát magyarnak. Ha ennek hatását 
figyelmen kívül hagyjuk, a magyarok aránya 1910-ben mintegy 44-45 
százalékra tehető. Ez is csak úgy, ha a 4,5 százaléknyi zsidóságot a 
magyarsághoz számítjuk. Mivel ezt a zsidóságot szűk három évtized múlva 
a magyar kormányok kiközösítették a magyar nemzetből, a kibontakozó 
antiszemitizmus, majd a holokauszt ismeretében az eljárás jogossága utólag 


megkérdőjelezhető. Magyarországon 1910-ben zsidóság nélkül csak 
mintegy 40 százalék volt a magyarok aránya. 

Ilyen népességi arányok mellett, minden józan megfontolást félretéve, a 
soviniszta magyar közvélemény eget verő lelkesedésétől kísérve, 
megtámadtuk Szerbiát, egy inkább ürügynek, mint igazi indítéknak 
felfogható , casus belli? alapján. Hogy megbüntessük egy merényletért, 
melyben sem közvetlen, sem közvetett részvétele nem volt egyértelmű, még 
kevésbé bizonyítható, és melyben az az osztrák főherceg vesztette életét, 
akivel évek óta kölcsönösen utáltuk egymást. Nem valami meggyőző 
indíték egy világháború kirobbantására. Az ugyanis teljesen nyilvánvaló 
volt, hogy Szerbia megtámadása a Monarchiát elkerülhetetlenül háborúba 
sodorja Oroszországgal, a pánszlávizmus élharcosával és fő patrónusával. 
Azzal a hatalommal, amely addig is minden alkalmat megragadott, hogy a 
Monarchia terjeszkedésével szemben növelje befolyását a Balkánon. 
Különösen gyanússá teszi az egész ügyet, hogy német források szerint León 
von Bilinskit - a Monarchia Bosznia és Hercegovina kormányzásáért felelős 
miniszterét - a merénylet előtt több mint három héttel , a szerb nagykövet, 
Jovan — Jovanovic is — ligyelmeztette egy esetleges merénylet 
veszélyére"? (Ilerre, 2000, 431) 

Kádár Gyula elemzése a katonai és gazdasági erőviszonyokról a 


Monarchia vezérkarának és politikusainak elképesztő 
felelőtlenségről tudósít: , A központi hatalmak nem is 1918-ban, hanem már 
1914 végén elvesztették a háborút. ... A háború megindulásakor 


Németország és a Monarchia összesen 3,7 millió főnyi katonai erővel 
rendelkeztek. ... Ezzel szemben az antanthatalmak — orosz, francia, angol, 
belga, szerb, montenegrói — 5,7 millió fővel kezdik a háborút. Az 
erőtöbblet tehát nyersen az antant oldalán van." (Ebben a számításban még 
nincs figyelembe véve az Amerikai Egyesült Államok biztosra vehető 
beavatkozása, ami után már nincs mit számolni, a , Térdre! Imához!" 
vezényszó következik. - Cs. A.) ,A Monarchia hadiipara alacsony 
fokú ...Az antanthatalmak gazdasági ereje szinte korlátlan, egymás 
megsegítésének komoly akadálya nincs. A központi hatalmak a 
háborút lényegesen gyengébb katonai erőkkel, kisebb gazdasági-anyagi 


adottságokkal, ... mintegy gyűrűbe zártan kezdték el. Mivel a háború 
felidézésének ódiumát az elkezdés révén magukra vették, mondhatni, 
világviszonylatban ellenük fordult a hangulat, erkölcsileg magukra 
maradtak." (Kádár, 1978, 41-44) Mondhatja valaki, hogy könnyű több 
mint hatvan évvel később, utólag okosnak lenni. Csakhogy ezek az 
adatok nem valami új kutatás eredményei, a háborút megelőzően a 
Monarchia vezérkarának is rendelkezésére állottak. A Monarchia 
hadügyminisztere 1913-ban figyelmeztetett, hogy , egyidejűleg nem lehet 
Oroszország és a Balkán ellen is háborúzni, az esélyek: kettő a háromhoz 
a — Monarchia  ellen?.  (Herre, 2000, 448) A felelőtlenség 
iskolapéldájául nézzük Conrad von Hötzendorf nyilatkozatát, miszerint ez a 
háború ,va bangue játék lett". (Herre, 2000, 448) Magyarul: az első 
világháború kirobbantása hazárdjáték volt - mondta a Monarchia 
vezérkari főnöke! A legegyszerűbb számításokkal kimutatható hátrányos 
katonai helyzet, a nyilvánvaló nagy kockázat igazán meggondolásra 
késztethette volna a háború híveit. Nem késztette. Pedig ha , bölcs" eleink, 
a , nemesi nemzet", egy kicsit tájékozottabb a világ dolgaiban, magától és 
időben rájöhetett volna, hogy a túlerő ellen vívott háború eleve kudarcra 
van ítélve. A háború kirobbantása ostoba és felelőtlen, ráadásul - ahogy 
Tisza István megérezte, de nem tett ellene semmit - önpusztító lépes volt. 
Közeledik a dráma utolsó felvonása, ez volt a Irianon felé tett utolsó 
lépések egyike. 

A végelszámolásnál lényegesen kedvezőbb helyzetbe kerülhettünk volna, 
ha már 1916-ban felismerjük és belátjuk, hogy a háború nagyon rossz 
döntés volt, szánjuk-bánjuk bűneinket. Fegyverszünetet kérünk és az 
antanttal különbékét kötünk. Ha lehet, a Monarchiával együtt, de akár tőle 
függetlenül, ha kell. Mindenáron keresni kellett volna a menekülés útját a 
nyilvánvalóan várható katasztrófából. Az osztrák-német vezérkar árulást 
kiáltott volna, de legalább valamit megmenthettünk volna a kirajzolódó 
csőd elől. Vannak, akik vitatják ezt a lehetőséget, azzal érvelve, hogy 
Magyarország a Monarchiától függetlenül nem léphetett fel. Úgy persze 
nem, hogy a magyar politikai és katonai elit még 1917-ben sem látta be, 
hogy a hadihelyzet teljesen reménytelen. A Monarchia másfél-két év múlva 


végleg megszűnt, ezt kellett volna valamivel előbbre hozni. Az iszonyú 
veszteségek, a romló gazdasági helyzet hatására a közvélemény már nem 
volt sem lelkes, sem egységes, nem állt a háború és , nagyszerű" vezetői 
mellett. Ennek ellenére nem állítom, hogy egyszerű volt a feladat. A 
személyeket sem látom, sem Bécsben, de még Budapesten sem, akik 1916- 
ban egy ilyen lépésre rászánták volna magukat, akik ki tudták volna vezetni 
a Monarchiát, vagy Magyarországot a várható katasztrófából. A 
hatalom csúcsán még reménykedtek, hogy miben, azt nem tudom. Ha 
Magyar-ország - felismerve helyzete reménytelenségét és látva a 
nemzetiségi mozgalmakból kirajzolódó veszélyeket - különbékét köt, 1916- 
1917-ben talán még lehetett volna alkudozni, netán vitatkozni a 
feltételeken. 1919 1920-ban már biztosan nem lehetett. És az is bizton 
állítható, hogy 1916-1917-ben kedvezőbb feltételeket kaphattunk volna 
annál, mint amivel végül Irianonban találkoztunk. 

Mivel Magyarország politikai-katonai elitjének sem elég esze, sem elég 
lelkiereje nem volt, hogy önállóan keresse a menekülés útját, az 1916-os 
esélyt elmulasztottuk. Észből sem volt elég, ez nem kétséges, de az ésszerű 
döntés fő akadálya mégis a túltengő gőg volt. A Gondviselés azonban még 
egyszer lenézett ránk: 1917-ben volt még egy esély egy nagyon előnyös 
különbékére. Jeszenszky Gézától tudjuk, hogy , IV. Károly trónra lépése 
után, ... 1917 végén, az oroszországi bolsevik hatalomátvétel, az olaszok 
caporettói súlyos veresége és Románia összeomlása nyomán komoly 
formában fölmerült a Monarchiával kötendő különbéke gondolata, s ez 
esetben az antant kész volt elejteni a (cseh és román) emigránsoknak tett 
ígéreteket. Smuts tábornok, a brit háborús kabinet tagja, az 1917. november 
19-i szövetségesközi konferenciajóváhagyásával 1917. december 18 19-én 
Centben titkos tárgyalásokat folytatott Mensdorff volt londoni osztrák 
magyar nagykövettel. Smuts az egész délszláv térséget, sőt Ukrajnát is el 
tudta volna fogadni egy föderálissá átszervezett Monarchia részének a 
Németországgal való szakítás fejében. Lloyd George brit miniszterelnök 
és Wilson amerikai elnök 1918. január  5-én, illetve  9-én 
nyilvánosan Ausztria-Magyarország népeinek autonómiája, de területi 
integritásának megőrzése mellett foglalt állást. A császár-király és Ausztria- 


Magyarország vezető politikusai azonban nem akarták vagy nem 
merték vállalni német szövetségesük cserbenhagyását, ezért a különbéke 
helyett a kölcsönös engedményeken alapuló általános békét szorgalmazták." 
(Jeszenszky, 2005) Ezt miért nem tanították a két világháború között a 
történelemórákon? Az amerikai elnök és az angol miniszterelnök nyilvános 
állásfoglalása alátámasztotta az ajánlat komolyságát. A szó szoros 
értelmében tálcán kaptuk a megoldást. Tegyük hozzá, hogy jó, sőt a 
körülményekhez képest nagyon jó megoldást. Emlékeztetek, hogy Ferenc 
József már 1871-ben megkísérelte a Monarchia szövetségi álammá 
alakítását. Tervét - az egyetlent, ami a Monarchiát megmenthette volna - 
osztrák politikusok közreműködése mellett, magyar főrendek buktatták 
meg. Az antant pontosan ugyanezt javasolta. Egy kivérzett, az összeomlás 
küszöbén álló Monarchiának, benne a nemzetiségi túlsúly miatt a 
legnagyobb veszélynek kitett Magyarországnak! El kellett volna fogadni, 
hisz nem volt veszítenivalónk. De ellöktük a békére felénk nyújtott kezet. 
Néhány osztrák és magyar politikus és vezérkari tiszt megakadályozta. 
Nincsenek véletlenek. Ha ismerjük a körülményeket, és figyelembe vesszük 
a német fegyverbarátság hallatlanul erős kötőerejét, ez is érthető. A közepes 
képességű tisztekből álló vezérkar - amely arra is alkalmatlan volt, hogy 
felismerje, és 1914-ben jelentse uralkodójának azt a félelmetes különbséget, 
ami 3,7 millió és 5,7 millió katona között feszült — a német szövetség 
tántoríthatatlan híve volt. Tisza Istvánnal együtt, aki elolvadt Vilmos 
császár néhány leereszkedő gesztusától. Ráadásul a föderalizmusnak és a 
jogok demokratikus megosztásának még a gondolatától is irtózott. 
Látókörének beszűkültségére jellemző, hogy még 1918 őszén sem hitte 
el, hogy geszti birtoka a békekötés után román fennhatóság alá kerül. Pedig 
1918 elején - a parlamenti többség vezéreként - akár döntő szava is lehetett 
volna. Ő azonban a Monarchia végóráiban azon fáradozott, hogyan 
szabotálja a jogok kiterjesztésére vonatkozó uralkodói szándékot és a 
megegyezést a nemzetiségekkel. Az ő személyes korlátain elbukott az 
utolsó utáni lehetőségünk is! 

Ez volt a , balsors? utolsó húzása, ami Magyarországot szétdarabolta. 
Nem az őszirózsás forradalomban, nem a Tanácsköztársaságban, nem 


Trianonban kell keresni és , megtalálni" a felelősöket. Az antant felkínálta 
nekünk a tisztességes kiutat. Abból a zsákutcából, amibe az elvakult 
magyar nacionalizmus - az osztrák-magyar szoldateszka segítségével - 
manőverezte , Magyarországot. A Monarchia urai azonban milliók 
tragédiájából, az iszonyú emberáldozatból, a front minden mocskából, a 
hátország  nélkülözéséből, a hazug jelszavak  erkölcstelenségéből, 
mindenből makulátlan fehér glaszékesztyűvel akartak kikerülni. Mintha 
nem lett volna elég az önámításból, újabb üres jelszavak mögé bújtak, mint 
a tiszti kardbojt becsülete és a szövetségi hűség. Volt egy kegyelmi pillanat, 
amikor a , balsors? évszázadai: Dózsa-felkelés és Mohács, török megszállás 
és Habsburg-uralom, 1848-1849 megvadított nemzetiségei és a kiegyezés 
utáni erőszakos magyarosítás ezek mind, mind feledésbe merültek. Garai 
nádor és Werbőczy, Kossuth és Szemere, Apponyi Albert és Tisza István 
ballépései felett egy pillanatra szemet hunyt a történelem. Tisza Istvánnak 
megadatott, hogy az utolsó pillanatban mindent jóvátegyen. Államférfivá 
magasodhatott volna az utolsó felvonásban. Ha 1918. január 10-én - 
Lloyd George és Wilson idézett beszédeire reagálva - bejelenti, hogy 
Magyarország felmondja a dualizmust, a további vérontás elkerülése 
érdekében fegyverszünetet kér, kilép a háborúból, és elfogadja az antant 
rendezésre vonatkozó javaslatait. Ausztria nem volt abban a helyzetben, 
hogy ezt fegyverrel megakadályozza. Az év elején nem látta a nyilvánvalót? 
A bejelentés elmaradt, helyette jött a ,vak veréb? változat. Nem tudom, 
hogy 1917-1918 fordulóján mégis miben bíztak? Netán abban, hogy Lenin 
és a bolsevikok , megoldják" a problémát? Ott álltunk a huszonnegyedik 
órában, a katonai megoldás legcsekélyebb esélye és egyetlen, államférfinak 
nevezhető politikus nélkül. 

Tisza István 1918. október 17-én bejelentette a parlamentben: 
elvesztettük a háborút. Anyaghiány és teljes csőd jellemezte az általános 
helyzetet. A németek visszavonulóban, az osztrák-magyar csapatok 
felbomlóban voltak. A király e bejelentéstől számított két hét múlva, 1918. 
október 31-én nevezte ki Károlyi Mihályt Magyarország miniszterelnökévé. 
Ezek tények. Károlyi csődgondnoki feladatot kapott, mégis vannak, akik - 
történelemhamisítástól és egészen alpári gyalázkodástól sem visszariadva, 


magukat a Horthy-rendszerbe visszaálmodva — Károlyi nyakába varrják 
Trianont. Károlyi Mihály kormányzását hibáztatják, hogy a kiegyezés óta 
konokul és ostobán eltékozolt évtizedek csődtömegéből hetvenkét nap alatt 
nem tudott egy ép , ezeréves" Nagy-Magyarországot kihozni. Miután a ,,va 
bangue? játékot az urak elbukták, rajta kérték-kérik számon, hogy két 
hónap alatt miért nem tett csodát. Ehhez nincs mit hozzáfűzni! Jeszenszky 
Géza nem tartozik e kórusba, bár ő is érinti a Károlyi-kormány felelősségét: 
, Sajnos mi magyarok is hozzájárultunk saját balsorsunkhoz: a győztesek 
ígéreteiben és a majdani békekonferencia méltányosságában bízó Károlyi- 
kormány nem látta sem értelmét, sem esélyét a fegyveres ellenállásnak, 
ezért az antant által átadott jegyzékben kiürítendőnek megjelölt 
országrészeket harc nélkül föladta." (Jeszenszky, 2005) Jeszenszky abban 
látja Károlyi felelősségét, hogy , harc nélkül föladta". Miért? Ha Erdélyt és 
a Felvidéket véres harcok árán adja fel, az jobb lett volna? Mit kellett volna 
tennie? Szétlövetni Kolozsvárt, Rozsnyót és Kassát? Mint a ,, dicső" utódok 
tették 1944-ben Budapesttel, a náci Német Birodalom szolgálatában? Miket 
beszélek, szétlövetni? Kivel, mivel, a túlerővel szemben? A mitikus székely 
hadosztállyal? Amely a magyar történelmi folklórban már egyenesen Csaba 
királyfi rangjára emelkedett, annyi helyen kellett volna megmentenie a 
hazát. Biztos vagyok benne, Jeszenszky sem gondolja komolyan, hogy ha 
nem ürítjük ki , harc nélkül" a kijelölt területeket, akkor az antant felteszi a 
kezét, és azt mondja, , Pardon, ha nem, hát nem. Maradjatok, ha már ott 
vagytok". Nem értem Jeszenszkyt. Ő is hivatkozik az antant jegyzékére, 
ami nyersen megmutatta a sajnálatos tényt, hogy Magyarország sorsáról a 
győztes hatalmak döntöttek. Tudjuk, a Tanácsköztársaság megpróbálta 
másként, csapatai a Felvidék egy részét vissza is foglalták. És mi történt? 
Jött az antant fenyegetése, és vissza kellett vonulni a kijelölt demarkációs 
vonalra. . Annyit azért ismerjünk el és  nyugtázzunk, hogy a 
Tanácsköztársaság vörös hadserege legalább megkísérelte a lehetetlent: a 
régi ,K und K" hadsereg tisztjeinek vezetésével északon és keleten is 
fellépett a benyomuló cseh és román csapatok ellen. Miközben Horthy 
Miklós, a magyar , nemzeti hadsereg? fővezére - tiszti különítményei élén - 


ölbe tett kézzel, türelmetlenül várta, hogy a román királyi hadsereg leveri a 
proletárdiktatúrát, és végre indulhat a bosszúhadjárat Magyarországon. 
Tökéletesen mindegy, hogy Károlyi bízott, vagy nem a , majdani 
békekonferencia méltányosságá"-ban. Akkor már senki nem törődött a mi 
, bizalmunk?"-kal, ott már nem voltak alternatívák. A fronton az osztrák- 
magyar hadsereg alakulatai - legelőször a nemzetiségi ezre-dek - 1918 
végén sorban megtagadták az engedelmességet, mindenki ment haza. A 
flottát át kellett adni a horvátoknak. Ezek után milyen haderővel kellett 
volna megállni a , Kárpátok bércein"? Ebből a szempontból Jeszenszky 
2005-ben ugyanúgy hibás körben mozog, mint Apponyi 1920-ban. Úgy 
tesz, mintha 1918-1919-ben bármilyen magyar kormánynak döntési 
alternatívái lettek volna. Jelentem: nem voltak! Legalább utólag nem 
kellene egy alapjaiban téves, önpusztító politikát bűnbakok keresésével 
mentegetni. Egyetértek Jeszenszky-vel magam is oldalakon keresztül 
bizonygattam hogy ,mi magyarok is hozzájárultunk saját balsorsunkhoz". 
De nem az őszirózsás forradalom, hanem a nemzetiségek gátlástalan 
elnyomása, és nem Károlyi Mihály, hanem Apponyi Albert és Tisza István. 
Az a rendi Magyarország, amely évszázadokon keresztül rosszabbnál 
rosszabb helyzetekbe kormányozta a magyar államot. A huszonnegyedik 
óra követelményét sem volt képes felismerni. A realitások felmérése és 
tudomásulvétele helyett a nagyurak kivagyiságát választotta. Még azt sem 
mondhatom, hogy úgy tettek, mint aki tizenkilencre lapot kér, hátha a kuoni 
pásztor jön. Ez kockázatos ugyan, de bejöhet. Nem. Az urak húszra kértek 
lapot! És megkapták Trianont! Mit lehet erre mondani? Elismerésre méltó 
viszont - mert segíti a hazug mítoszok kigyomlálását a nemzeti 
emlékezetből —, hogy Jeszenszky Géza kijelenti: , A döntésekben a 
Tanácsköztársaság kikiáltásának közvetlenül nem volt szerepe, inkább 
ennek fordítottja az igaz: a Kelet-Alföld kiürítését elrendelő Vix-jegyzékre 
adott kétségbeesett reakció volt a magyar Kommün. ... de a nacionalizmus 
erősebbnek bizonyult, mint az internacionalizmus.? (Jeszenszky, 2005) 
Tegyük hozzá: sajnos. Említésre érdemes, hogy évtizedekkel korábban írt 
műveiben Jászi hasonlóan vélekedett. Akit Irianonért sok alaptalan 
támadás ért és ér még ma is. Azt a Jászit támadják szellemi törpék, aki I. 


Ferenc József, Kari von Hohenwart és Albert Scháffle mellett azon kevesek 
közé tartozott, akik felismerték, hogy a Monarchiát szövetségi állammá kell 
átalakítani, fennmaradásának ez az egyetlen esélye. 

Az antant által felajánlott, nagyon előnyös béke nem kellett, az első 
naptól teljesen reménytelen, értelmetlen háború tovább folytatódott, , így 
látja az ember, hogy milyen súlyos volt a Monarchia helyzete, nem volt 
ennivaló, nem volt ruha, ... Ha nem jött volna a belső és külső front 
összeomlása, pár hónap múlva az általános anyaghiány miatt kellett volna 
letenni a fegyvert. ... Az egész háború alatt (!) ... nyomasztó volt a 
lőszerhiány, különösen a tüzérségi. ... állandóan az volt a jelszó: lőszerrel 
spórolni, mert nincs. 10 lövéssel pedig nem lehet csatát megvívni, s pláne 
nyerni." (Shvoy Kálmán titkos naplója és emlékirata, 1918-1945. 1983, 28, 
31) És a háború után volt képük - sokan ma sem szégyellik - azt az 
ostobaságot hangoztatni, hogy ,a hadsereg helytállt a frontokon, csak a 
hátország hátba döfte hős fiainkat". 

A történelmi Magyarország bukását sokan sokféleképpen magyarázták, 
magyarázzák máig. Megfontolásra érdemes idézni Iaine francia 
történetbölcselő megállapítását, amely szerint ,a tudatos és szándékos 
rombolás mindig csak másodlagos eleme a felfordulásnak. Az elsődleges 
elemeket a régi uralom belső korhadtságában és tehetetlenségében, a 
korszerű reformoktól való irtózásában kell keresnünk". (Pethő, 1925, 224— 
225) Korhadtság, tehetetlenség, irtózás a reformoktól. Kíméletlenül kopogó 
szavak. Jól jellemzik a történelmi Magyarország utolsó néhány évtizedét. 


Bűnhődés 


Amikor a magyar kormány megkapta a békefeltételeket az új határokkal, 
gyászba borult az ország. Tegyük hozzá: joggal! , Balsejtelmekkel ugyan 
1918 ősze óta mindenki el volt telve, de ezek a kegyetlen, képtelen, 
igazságtalan területi és gazdasági diktátumok olyan mély megrendülést 
okoztak, hogy egy pillanatra egyetlen fájdalom közösségében egyesült 
minden párt, minden világnézet, sőt talán ez volt a lelki egységnek utolsó 
mozzanata, amely a megszállott területekre is kihatott." (Pethő, 1925,220) 


A történelem olyan, amilyen. Elviseljük. De a korabeli Magyarországon 
nem volt ember, aki ne érezte volna egekig kiáltó igazságtalanságnak, hogy 
magyar falvak és városok egyszer csak egy cinikus és ostoba nagyhatalmi 
önkény rajzolta, új határok túloldalán, egy idegen országban találták 
magukat. A győztes hatalmak persze ezt is megtehették, de akkor előtte 
nem kellett volna a népek önrendelkezési jogáról meg az igazságról annyit 
beszélni. Az aláírás napján, 1920. június 4-én megjelent sajtó tükrözte az 
ország gyászát, kétségbeesését. Egy szemelvény a sok hasonló közül: , A 
budapesti templomokban ma délelőtt megkondultak a harangok, a 
gyártelepek megszólaltatták szirénáikat és a borzongós őszies levegőben 
tovahömpölygő szomorú hanghullámok a nemzeti összeomlás fájdalmas 
gyászai jelentették: ma délután 4 óra 30 perckor írták alá Irianonban a 
magyar meghatalmazottak a békeokmányt." A tudósítás folytatása híven 
tükrözi a veszteség mértékét, az igazságtalanság miatt érzett haragot, a 
tehetetlenség, a kiszolgáltatottság elkeseredését: , Ma tehát elszakították 
tőlünk a ragyogó magyar városokat: a kincses Kolozsvárt, a Rákócziak 
Kassáját, a koronázó Pozsonyt, iparkodó Iemesvárt, vértanúk városát, 
Aradot, és a többit mind, felnevelt kedves gyermekeinket, a drága, szép 
magyar centrumokat." (Napló, 1920. június 4.) A veszteség még 
fájdalmasabb, ha hozzátesszük, hogy Kolozsvár utolsó nagy királyunk, 
Mátyás szülővárosa, Kassa polgárait, patríciusait Márai örökítette meg több 
írásában. Én hozzáteszem Komáromot, Jókai városát, ahol egy évig 
gimnáziumba jártam. A maradék országban apáink, nagyapáink könnyes 
szemmel énekelték a Himnuszt: Balsors akit régen tép... Képletesen szólva 
feketébe öltözött az ország. Nagy-Magyarország magyarlakta falvai, 
városai. Nehezen hegedtek a sebek, lassan múlt a gyász, csitult a fájdalom. 
Nem vethetjük senki szemére, nem is csodálkozhatunk, hogy ebben a 
légkörben nem volt helye a hideg fejjel elvégzett tárgyilagos elemzéseknek. 
Ehhez a művelethez a hideg fej mellett még a papír is hiányzott, mivel a 
papírgyárak kapacitásának mindössze egy százaléka maradt új határainkon 
belül. 

Egy valamivel higgadtabb — eltelt hetven év -, de a tárgyilagos elemzést 
ugyancsak nélkülöző vélemény: , Úgy gondolom, hogy közép-európai 


bajaink egyik nagy okozója az első világháború utáni úgynevezett 
békerendszer, amelyet a második világháború után megerősítettek." (Raffay, 
1990, 5) Itt már hangot kell adnunk rosszallásunknak, mert hetven év és egy 
újabb elbukott háború után, 1990-ben, ilyet már nem lett volna szabad 
leírni. Raffay később árnyaltabban fogalmaz: ,, Trianon tragédiáját nem lehet 
megérteni csak a békeszerződés szövegéből, illetve az azt megelőző 
tárgyalásokból. Gyökerei a nagyhatalmak, különösen Franciaország 


magyarellenességében ... és a magyar nemzetiségi és külpolitika 
tévedéseiben vannak." (Raffay, 1990, 7) A , nagyhatalmak", a , franciák", a 
bennünket körülvevő világmindenség magyarellenessége — ez ellen a 


hamis, önfelmentő, önbecsapó szemlélet ellen írtam ezt az egész fejezetet. 
Ezt a ,körkörös", magyar-ellenességet - horvátok, románok, szerbek és 
szlovákok vesznek körül - évszázadok alatt jórészt mi magunk 
, szerveztük". Magyarország 1914-ben részese volt a világháború 
kirobbantásának. Mégis, mit szerettek volna rajtunk a nagyhatalmak, 
angolok, franciák, oroszok, akikkel háborúba keveredtünk? Vagy a 
környező népek? Akiknek bezártuk az iskoláit, és évtizedeken át arra 
kényszerítettük őket, hogy magyarrá váljanak. Akkor is, ha utálták. Először 
a kényszert, azon keresztül a magyar halaimat, végül a magyarságot, úgy 
egészében. De van itt más is. A világpolitika nem szeretet vagy utálat 
kérdése. Elnyomó hatalomként uralkodtunk a nemzetiségek felett, elvártuk, 
hogy ezt az állapotot fogadják el létük örök formájának. És még 
szeressenek is érte. Ne feledjük, folyamatosan azt hangoztattuk az 
országgyűlésben, hogy minket a magyar állameszme vezérel. Egymást 
követő miniszterelnökök tevékenykedtek ennek jegyében. Mint korábban 
említettem, Széli Kálmán, a liberálisnak mondott miniszterelnök, 1908-ban 
kertelés nélkül kijelentette: , A magyarok a magyarok számára foglalták el 
ezt az országot, és nem másoknak." A magyar országgyűlésben, előtte is, 
utána is, mondtak ennél nagyobb butaságokat is, és 1908-ban senki, 
legvadabb rémálmaiban sem gondolt arra, hogy bő egy évtized múlva az 
ország Irianonnal szembesül. Nem vették észre a vigyázatlanságot, hogy ez 
egy kétélű, önveszélyes filozófia. A magyarok a kard, az erő, a , foglalás" 
jogát emlegették, és ezzel szembe lehetett szegezni egy másik, hasonló 


og7-ot. Jó, elfogadjuk, hogy a magyarok egykor maguknak foglalták el ezt 
az országot. Most meg más, erősebb , kardok", francia segítséggel csehek, 
románok, szerbek, horvátok foglalják el - maguknak. Az antant ezt nem 
mondta ki, csak gátlástalanul gyakorolta. Ezeknek a népeknek ugyanaz volt 
az ,igazságuk", mint ami a magyaroknak volt évszázadokon át: az erő, a 
foglalás , igazsága". Hasznos lehet, ha néha kívülről szemléljük magunkat. 
Nem a világ igazságtalanságain kell bánkódni, a világ, velünk együtt, már 
csak ilyen. Hasznosabb - éppen Trianon kapcsán — saját hibáinkat 
felismerni, elismerni és tanulni belőlük. 

A mondat második részével lehet valamit kezdeni, a , nemzetiségi és 
külpolitika tévedései"? több tanulságot kínálnak. Erről beszéltem oldalakon 
keresztül, nem ismétlem meg. Nem vagyok mazochista. De ha örökösen azt 
ismételgetjük és — panaszoljuk, hogy a magyarságot körülvevő 
, magyarellenes világ? volt minden bajunk okozója, és nem mondjuk ki, 
hogy a Trianont közvetlenül megelőző magyar kormányok, személy szerint 
Tisza Kálmán, Bánfíy Dezső, Apponyi Albert és Tisza István tévútjai, 
embertelen nemzetiségi politikája a legfőbb oka , közép-európai bajainknak, 
akkor megint csak írtunk még egy könyvet a több száz meglévő mellé. 
Amelyben - , a nem, nem, soha bohócai és az egyetlen akácfát sem adunk 
oda csirkefogói" (Jászi, 1982) elborzasztó szövegeit támogatva - csak a 
sebeinket nyalogatjuk, és további száz évre megmérgezzük a légkört a 
Kárpát-medencében. Ahelyett, hogy közösen kimondanánk: a térség 
népeinek gazdasági és kulturális felemelése érdekében együttműködésre 
vagyunk ítélve. Az elmúlt századokban erényeink és hibáink is hasonlóak 
voltak. Itt az ideje, hogy őseink harcát , békévé oldja az emlékezés". Bár itt 
is szívesen pontosítanék: őseink, úgy általában nem voltak harciasak, 
például az én dédapám, a tót tanító Szepes vármegyében biztosan nem. 
Ezért is jobb, ha az egykori Nagy-Magyarországra vonatkoztatva is csak az 
örök elégedetlenek, a hivatásos békétlenek harcáról beszélünk. 

Térjünk vissza Irianonhoz. Emlékeztetőül elevenítsünk fel néhány 
adatot. . Nagy-Magyarország (Horvátországgal együtt) 324 ezer 
négyzetkilométernyi területének több mint kétharmadát (71 százalékot) 
elveszítette, az , új" Magyarország számára mindössze 93 ezer négyzet- 


kilométer, a régi terület 29 százaléka maradt. Elvesztettük az utak és a 
vasutak több mint 60, az ipar több mint 70 százalékát, az erdők túlnyomó 
részét, bányákat, gazdag gabonatermő területeket. Elképesztő csapás 
bármely ország számára. Az igazság kedvéért tegyük azonban hozzá, hogy 
e területek nagyobb részén nem magyarok, hanem románok, horvátok, 
németek, szlovákok, szerbek, ruszinok laktak és dolgoztak. Nagy- 
Magyarország kereken 21 millió lakosából 7,5 millió (a régi teljes lakosság 
36 százaléka) maradt a megcsonkított országban. A 21 millió lakosból 
kereken 10 millió volt a magyar, ebből a csonka országban 6,7 millió (67 
százalék) maradt. A trianoni békediktátum 3,3 millió magyart, a Nagy- 
Magyarországon élő magyarság 33 százalékát, az ország új határain kívül, 
az esetek jelentős részében a határ másik oldalára , helyezte". E temérdek 
igazságtalanság sem ment fel azonban a kellemetlen kötelezettség alól, 
hogy múltbéli működésünket önsajnálat és önfelmentés nélkül, kritikusan 
elemezzük. Már csak azért sem, mert könnyebb a velünk szemben 
elkövetett igazságtalanságot emlegetni minden haszon nélkül, évtizedekig 
mint saját hibáinkat felismerni. Jogtalanságról azért nem beszélnék, mert 
egy békekonferencia nem az a műfaj, ahol a legyőzöttek jogairól 
értekeznek. 

A trianoni dráma utolsó felvonásához érkeztünk. Nézzük, hogy a 
főszereplő, Apponyi Albert gróf és a rendi Magyarország hogyan 
vizsgázott. Előrebocsátom: rosszul, sőt nagyon rosszul. Mindenekelőtt téves 
volt a koncepció. Irianoni védekezésünk - a nagyhatalmakra nézve sértő 
módon — teljesen figyelmen kívül hagyta a nemzetközi realitásokat. Nem 
ügyeltünk arra, hogy a nagyhatalmak érvelésünkben legalább a csíráit 
felismerhessék saját elképzeléseiknek, szándékaiknak. (Ehhez képest Kádár 
János folyamatosan a sztratoszférákban járt a szovjetekkel való 
kapcsolataiban!) Az ,ezeréves múlt"-at, , nemzetközi igazság"7-ot és 
, történelmi jog?"-ot emlegető magyar koncepció nem adott lehetőséget arra, 
hogy a nagyhatalmak képviselői legalább néhány kis részletben egyet 
tudjanak érteni velünk. Azzal a felfogással ugyanis Clemenceau vagy Lloyd 
George nem tudott mit kezdeni, ami nagyjából úgy hangzott: Magyarország 
a világ legcsodálatosabb fóldrajzi gazdasági és politikai egysége, ahol a 


népek boldogságban, békességben élnek, és ezt az ezeréves, már-már isteni 
egységet nem lehet, nem szabad megbontani. , Egész Magyarország 
mennyország" — hirdette a hazug jelszó. 

Emlékezetes beszédében Apponyi már a szerepfelfogásban tévedett. O az 
elkerülhetetlen meggyalázásra kiszemelt szűzi ártatlanság panaszait adta 
elő, nem gondolva arra, hogy a győztes hatalmak képviselői egy 
többszörösen félrelépett, kikapós asszony bűnbánatát akarták hallani. 
Apponyi ezzel indított: , De tétovázás nélkül nyíltan kimondom, hogy a 
békefeltételek, úgy, amint Önök szíveskedtek azokat nekünk átnyújtani, 
hazám számára lényeges módosítások nélkül elfogadhatatlanoknak 
látszanak." Ha Magyarország , abba a helyzetbe állítanék, hogy választania 
kellene ennek a békének az elfogadása vagy aláírásának visszautasítása 
között, úgy tulajdonképpen azt a kérdést kellene feltennie magának: legyen- 
e öngyilkos azért, hogy ne haljon meg." (Apponyi Albert beszéde... 2003, 
121) Apponyi - ahelyett, hogy szorgosan kereste, kerestette volna azokat a 
szavakat, mondatokat, gondolatokat, amelyekkel hangosan, lelkesen és 
bűnbánóan egyetérthetett volna - a legrosszabb taktikát választotta: az 
egészet elutasította. Innen már eleve ellenszenvvel figyelték minden szavát. 
Senki sem szereti, ha nyilvánosan hülyének, sőt gazembernek nevezik. 
Clemenceau se szerette. 

Jó szándékát bizonyítandó, és az előző kemény felütés hatását tompítva 
kijelentette, hogy , olyan közös álláspontot keresünk, amely a kölcsönös 
megértést lehetővé teszi". Majd közölte, hogy , Uraim, ezt az álláspontot 
már megtaláltuk". Dicséretes gyorsaság.  Arkhimédésszel kiáltotta: 
Heuréka! Megtaláltam! Ám , kölcsönös megértés"-t kínáló megoldást 
nagyjából azonos fegyveres erők birtokában szokás keresni. Apponyi 
egyenrangú felek béketárgyalására készült, holott már nem volt sem 
gyalogsága, sem tüzérsége. Kis túlzással, az volt a feladata, hogy egy 
háborúban legyőzött ország képviselőjeként közleményeket vegyen át a 
győztesek képviselőitől. Hőstenort énekelt, nem vette észre, hogy ő csak a 
harmadik alabárdos a drámában. Nézzük, mi volt az a javaslat, ami 
Apponyi szerint a , kölcsönös megértést" kínálta a feleknek? ,Ez a 
nemzetközi igazságosságnak, a népek szabadságának nagy eszméje, 


amelyet a Szövetséges Hatalmak oly fennen hirdettek, továbbá a béke, a 
stabilitás és az európai újjáépítés nagy, közös érdekei." (Apponyi Albert 
beszéde... 2003, 121) Apponyi nem érzékelte, hogy az általa idézett 
fennkölt eszmék leginkább a Le Monde és a New York Times hasábjain 
szoktak hangos sikert aratni, de a gyakorlatban a nagyhatalmak egyike sem 
gondolta komolyan. Nem is vették jó néven, hogy szembesítették őket 
korábbi — szövegeikkel. Nekik — különben sem tavalyi fennkölt 
nyilatkozataikkal, hanem Románia igényeivel kellett törődniük. Ne 
legyenek illúzióink: a történelem tanulsága szerint a győztes hatalmak soha 
nem az elfoglalt térség békéje érdekében, kizárólag saját jövőbeni 
befolyásuk megalapozásáért tevékenykedtek. Apponyi nem számolt azzal, 
hogy - befolyásos pártpolitikusként és kultuszminiszterként - ő maga is az 
, erőszakos . magyarosítás — apostola? volt, személyesen felelős a 
nemzetiségek elnyomását, erőszakos beolvasztását célzó politikáért. Az 
asztalnál ülő politikusok ezt természetesen pontosan tudták, így Apponyi 
szavai hamisan csengtek a teremben. 

Csakhogy ezekben a válságos, fordulatos időkben józan irányításra, a 
realitások alapján álló józan stratégiára, egyben Párizs urainak ésszerű 
befolyásolására lett volna szükség. Az Apponyi által képviselt gondolatkör 
nem ilyen volt. Lényege: a békekötésnél a régi Magyarország integritásához 
való ragaszkodást, ... a régi magyar állam megbonthatatlan egységét kell 
hangsúlyozni. ... Ennek a gondolkodás-módnak ... az a hibája, hogy ... a 
nemzetiségek feletti magyar hegemónia megszűnését sem volt képes 
tudomásul venni. ... Az a furcsa helyzet alakult ki, hogy Párizsban ... a 
csehszlovák, román és jugoszláv álláspontot tekintették az ,etnikai? elv a 
nemzeti elv képviselőjének és védelmezőjének. A magyart viszont 
olyannak, amely ezzel szemben ... nem .nemzetiő, hanem ,birodalmi" 
koncepciót fejezett ki." (Galántai, 1990, 135-136) 

Beszédében Apponyi arra is hivatkozott, hogy Magyarország , abban a 
pillanatban, amidőn a háború kitört, nem bírt teljes függetlenséggel és csak 
részleges befolyást gyakorolhatott az Osztrák-Magyar Monarchia ügyeire, 
és amely nemzet ezt, mint a legutóbb nyilvánosságra hozott okmányok 
bizonyítják, fel is használta arra, hogy helytelenítse azokat a lépéseket, 


amelyeknek a háborút elő kellett idézniük.?" (Apponyi Albert beszéde... 
2003, 122) Nem akarok erős szavakat használni, de nem lehetett könnyű 
mindezt pirulás nélkül előadni. A nagyhatalmak képviselői nem néztek a 
szónok szemébe, hogy ne hozzák zavarba. Mert emlékeztek, hogy Tisza 
István magyar miniszterelnök a szerbeknek küldött ultimátum és a 
hadüzenet után sem mondott le, sőt aláírta Ferenc József szózatát, nem 
csekély tekintélyével támogatta a háborúi. Emlékeztek, hogy maga a szónok 
annak idején, a hadüzenet hírére így kiáltott fel: , Végre!" Emlékeztek rá a 
világsajtóból, hogy a magyar parlament és a magyar közvélemény tomboló 
lelkesedéssel fogadni a szerb hadüzenet hírét. Arra is emlékeztek, hogy 
1917-1918 fordulóján Magyarország nem fogadta el békeajánlatukat. Ez 
utóbbi különösen sérthette önérzetüket. 

Apponyi ,a nem magyar fajok állítólagos elnyomását" emlegette holott 
az elnyomás nemzetközi fórumokon köztudott volt. , Magyarországot 
illetően érzelmeim kevésbé voltak megosztottak. Megvallom, hogy erre a 
turáni törzsre heves utálattal tekintettem, és még tekintek ma is. ... A 
magyarok századokon át elnyomták nemzetiségi  alattvalóikat. A 
felszabadulás és a büntetés órája elérkezett? - vallotta be Harold Nicolson 
brit diplomata. (Romsics, 2003, 772) Nem vitatható, hogy a magyar 
uralkodó osztályok magyar alattvalóikat is elnyomták Azt azonban nem 
lehetett elvárni egy - saját bevallása szerint is elfogult - brit diplomatától, 
hogy ezt észrevegye. Az alattvalók elnyomásában a nyelvhasználat 
szabadsága volt az egyetlen különbség: az elnyomott magyar milliók 
használhatták  anyanyelvűket, az elnyomott nemzetiségek  millióitól 
megtagadták e jogot. Nagy hiba volt. 

Aztán jöttek a korábbról unalomig ismert érvek. , Ez a terület, amely 
Magyarországot alkotja, és amely jogilag ma is Magyarország, századokon 
át rendkívül fontos szerepet játszott Európában, különösen Közép- 
Európában a béke és biztonság fenntartása tekintetében. ... A történelmi 
Magyarország töltötte be ezt a feladatot, az egyensúly és a stabilitás 
állapotának fenntartását, biztosítva így Európa békéjét a keletről fenyegető 
közvetlen veszedelmekkel szemben. Ezt a hivatást tíz századon át töltötte 
be és erre egyedül organikus egysége képesítette." (Apponyi Albert 


beszéde... 2003, 125) Mondta ezt annak a Magyarországnak a képviselője, 
amely mint önálló állam a megelőző közel négyszáz éven át nem is létezett. 
Gratz Gusztáv szerint ,a  békeküldöttség gyakorlatilag merőben 
megvalósíthatatlan kívánságokkal lépett fel, amelyek Magyarországon 
kelthettek ugyan rokonszenves visszhangot, de ama külföldi tényezőknél, 
amelyek számára készültek, még csak komolyan sem voltak vehetők." 
(Galántai, 1990, 78) 

Kétség nem fér hozzá, hogy a trianoni béke igazságtalan, sőt aljas, 
, imperialista rablóbéke? (Lenin) volt. Nem az elcsatolt, összesen mintegy 
10 millió nemzetiségi lakosság miatt, mert - bár Apponyi ezt sem volt 
hajlandó tudomásul venni - ezt az adott helyzetben természetesnek kell 
tekintenünk. A velük együtt és - mivel többnyire nem etnikai szigetekről 
volt szó - szükségtelenül más országokba helyezett 3,3 millió magyar miatt. 
A békekonferencián Apponyi Albert , követelte , mégis megtagadták tőlünk 
még a lehetőségét is, hogy az elszakítandó területek sorsáról népszavazás 
döntsön. , Amidőn ezt követeljük, hivatkozunk a Wilson elnök úr által oly 
kiválóan szavakba öntött nagy eszmére, mely szerint... az államok 
lakosságának egyetlen része sem helyezhető akarata, megkérdezése nélkül, 
mint valami marhanyáj, egy idegen állam fennhatósága alá." (Apponyi 
Albert beszéde... 2003, 123) Apponyinak igaza volt: 1920. június 4-én 3,3 
millió magyart, megkérdezésük nélkül, , mint valami marhanyájat", idegen 
államok fennhatósága alá helyeztek. Biztos vagyok benne, hogy a 
nagyhatalmak képviselői saját hazájuk parlamentjében egy marhanyájra 
sokkal nagyobb gondot fordítottak, mint Irianonban erre a 3 millió 
magyarra! Más kérdés, hogy Magyarország - egy ,,tettestársként" 
kirobbantott, majd elbukott háború után - nem volt abban a helyzetben, 
hogy bármit , követeljen". Ezért, bár Apponyinak kétségkívül igaza volt, 
felesleges, sőt káros volt ilyen hangot megütnie. Ugyanakkor az is igaz - és 
Apponyi védelmében meg kell említenünk —, hogy hozzátette: , Még 
egyszer mondom, hogy alapjában véve ez a fő kívánságunk, amelyet a 
béke-konferencia elé terjesztünk. Ha egykori területünk, a történelmi 
Magyarország érdekében felhozandó érveink az Önök szemében nem 
lesznek eléggé döntőek, úgy azt javasoljuk, hogy kérdezzék meg az érdekelt 


népességet. Előre is alávetjük magunkat ítéletüknek.?" (Apponyi Albert 
beszéde... 2003, 124) Ha a jog és a tisztesség is helyet kapott volna a 
békekonferencia asztalánál, ezt a kérést, ezt az ajánlatot nem lehetett volna 
figyelmen kívül hagyni. Mégis figyelmen kívül hagyták, ineil Versailles- 
ban nem jogról, nem igazságról, hanem a győztesek akaratának 
érvényesítéséről - amint azt egy brit diplomata nyersen kimondta: 
, büntetés7-ről - volt szó. A magyar delegáció abban a hitben éli, hogy egy 
békekonferencián vesz részt, holott erről szó sem volt. Nem is lehetett, mert 
nem egyenrangú felek ültek az asztalnál. Sőt az asztalnál csak a győztes 
hatalmak képviselői ültek, a legyőzött Magyarországot a konferencia csak 
meghallgatta. És utána határoztak, egy háborúban vesztes ország területéről, 
népeiről, vagyonáról. Hegyeinkről, erdeinkről, folyóinkról. Városainkról és 
falvainkról, templomainkról és iskoláinkról. Mindenről. A magyar 
delegáció más múlni ra készült. Nem volt képes arra, hogy a győztesek 
hatalmi játszmájaban a Magyarországra kirótt veszteséget mérsékelje, a 
nagyhatalmak tervezetével szemben kisebb-nagyobb engedményeket 
kolduljon. 

Már a békeküldöttséget vezető személy kiválasztása tökéletes félreértés 
volt. Versailles-ba nem évadnyitó bálra hívtak, nem is tudományos előadást 
akartak hallani , a magyar Szent Korona országainak ezeréves alkotmányá"- 
ról. Olyan feladatról volt szó, ahol kellő alázattal, rugalmasan, többféle 
megoldásra nyitottan, kis lépésekkel kis eredményeket elérve kellett volna 
működni. Soha nem , nagyúrként", többször akár , szatócsként? is. 
Alkudozva és koldulva, ha kell. Gróf Apponyi Albert a habitusa, politikai 
múltja, meggyőződése, Nyugat-Európában kialakult rossz híre miatt 
teljességgel alkalmatlan volt egy ilyen feladatra. Nézzük, mit tudtak róla a 
kortársak. , Apponyi grófnak rossz a reputációja Nyugat-Európában, és ezt 
ő maga is nagyon jól tudja"? - mondta Sir George Clerk angol diplomata a 
Főtanács egyik ülésén. , Apponyi szemére hányható, hogy mindig elvakult 
germanofil és a kis nemzetiségek elnyomásának buzgó védelmezője volt. 
Nyilvánvaló, hogy ezek a tények nem ajánlóak a számára a Ianácsnál" - 
fűzte hozzá Philippe Berthelot francia diplomata. Az antant két olyan 
diplomatájának véleményéről van szó, akik tevékenyen részt vettek a 


magyar  békefeltételek kidolgozásában.  Apponyit  ,hírhedtté vált 
iskolatörvényében (1907) jelentkező nacionalizmusa, amellyel később sem 
szakított, aligha tette a külföld előtt szimpatikussá." (Galántai, 1990, 71-72) 
Nem kell külön részleteznem, hogy mire számíthatott az Apponyi vezette 
magyar delegáció. Jászi Oszkár írta, hogy Apponyi  ,a 
kényszermagyarosítás és a nemzeti háború egykori apostola volt. (Jászi, 
1989, 73) Lássuk, mit írt Károlyi Mihály: ,, 1910-ben, amikor ... még Tisza 
szenvedélyes érvelésének hatása alatt állottam,... ő kifejtette nekem, hogy 
előbb a húszmillió magyar állampolgár nem magyar felét is meg kell 
magyarosítani és csak akkor, ha ez megtörtént, lehet és szabad beszélni 
demokráciáról Magyarországon ... Andrássy Gyula és Apponyi Albert a 
nemzetiségi kérdésben szakasztott úgy gondolkodtak, mint Tisza István." 
(Jászi, 1989, 431) Nyolcvan év múlva Paul 

Lendvaitól olvashatjuk: , Gróf Apponyi Albert, aki 1906 és 1910 között 
volt közoktatási miniszter és nagy nyelvtudású, humanista, meggyőződéses 
katolikus volt, vitte keresztül a magyarosítás legkeményebb előírásait és az 
alkalmatlan vagy engedetlen népiskolai tanítók elleni szankciókat. A 
hírhedt , Lex Apponyi" alapján a nemzetiségi iskolák száma 1899 és 1914 
között felére csökkent." (Lendvai, 2001, 298) Eötvös már harminc évvel 
korábban, Jászi pedig Apponyi kortársaként ismételten figyelmeztetett a 
nemzetiségek nyelvén történő oktatás fontosságára. És mit tett erre a 
miniszter: felére csökkentette a nemzetiségek nyelvén oktató iskolákat. 
Hiába volt aztán a fellengzős nagy beszéd, Apponyi is hozzájárult ahhoz, 
amit 1920-ban Trianonban kaptunk. 

Nem gondolom, hogy a békekonferencián elmondott bármilyen 
beszéddel lényeges változtatásokat lehetett volna elérni. A baj az volt, hogy 
a magyar küldöttség a szakértői tárgyalásokon erre a beszédre készült, 
ennek szellemében gondolkodtak, az ezt megalapozó érvrendszert próbálták 
a franciákkal és az angolokkal elfogadtatni. Okosabb taktikával, 
rugalmasabb tárgyalásvezetéssel, szerényebb fellépéssel talán meg lehetett 
volna menteni a határ mellett egy-két várost, néhány falut. Ha kezdettől 
fogva arra összpontosítják erőfeszítéseiket, a szakértői tárgyalásokon és 
informális csatornákon azzal érvelnek, hogy a tervezett határ másik oldalára 


kerülne a nagyobb városok közül Komárom (90 százalékos magyar 
lakossággal), Kassa (75 százalék), Nagyvárad (91 százalék), Szatmárnémeti 
(95 százalék), Rimaszombat (90 százalék), Beregszász (96 százalék), és 
még két-három tucat falu, ahol a lakosság nagy többsége magyar. Ezzel 
esetleg lehetett volna valamit kezdeni. Ismétlem: esetleg. Abban azonban 
biztosak lehetünk, hogy az előkészületek egy éve alatt, és Apponyi 
beszédében erre, és csakis erre kellett volna összpontosítani. A , nemzetközi 
igazságosság" és a , népek szabadsága? elveit már akkor is legfeljebb 
érettségi tételnek használták, az , ezeréves Magyarország? Versailles-ban 
senkit nem érdekelt. Ha valóban őszinte volt Lloyd George brit 
miniszterelnök - Jeszenszky Géza által említett - megdöbbenése a magyar 
békefeltételek igazságtalansága miatt, ezzel nem 1920 januárjában a 
békekonferencián kellett volna szembesülnie. Jóval előbb, a magyar 
kormánytól, a brit-magyar kapcsolatok nem hivatalos csatornáin kapott 
érvelő dokumentumokból. Csakhogy ilyen - baráti, személyes kapcsolatok 
korábban nem jöttek létre, amikor kellettek volna, nem léteztek. ,,A 
politikai tényezők nem tulajdonítottak kellő jelentőséget annak a rendszeres 
diplomáciai munkának, amelyet a cseh, a román és a délszláv emigráns 
csoportok, nemzeti bizottságok évek óta kifejtettek" írja Ormos Mária. ,,És 
nem tudatosították kellőképpen azt a hátrányt sem, hogy e bizottságokkal 
párhuzamos magyar bizottság nem alakult, az új magyar kormánynak alig 
voltak kapcsolatai, s nélkülözte azokat a diplomáciai, személyes és baráti 
kapcsolatokat, amelyekkel mások rendelkeztek." (Ormos, 2003, 733) A 
XX. század magyar bárói nem voltak hajlandók az angol és francia 
polgárokhoz leereszkedni, és erre ráment 3 millió magyar. 

Ha már nem tudtunk támogatókat szerezni a nagyhatalmak diplomatái 
körében, ezt belátva nem , legszentebb ezeréves jogainkért", hanem — a 
vesztesekhez jobban illő alázattal — Komárom és Nagyvárad kilencven, 
Párkány és Dunaszerdahely száz százalékos magyarságáért kellett volna 
fáradhatatlanul érvelnünk. De nekünk az , ezeréves magyar igazság", 
területi integritás, a , Szent Korona?" Magyarországa kellett. így aztán 
Beregszászt és Komáromot, Párkányt, Kassát és Nagyváradot sem tudtuk 
megmenteni. 


A , MAGYAR IGAZSÁG? 


A mérgezett szó: Irianon! Mit lehet ma mondani Irianonról, amit az 
elmúlt, közel kilenc évtized során nem írtak meg, nem mondtak el. Mi van 
még, van-e még olyan fájdalom, amit nem sírtunk, nem ordítottunk bele a 
világba? Volt már minden. Volt Lenin, aki azt mondta, hogy a versailles-i 
béke a gyengébb nemzetekkel szembeni kegyetlen erőszak, egy imperialista 
rablóbéke volt. De hát Lenin vörös posztó volt a területi revíziót követelő, 
arról álmodozó magyar elit szemében - ma is az -, szavait meg se hallották a 
korabeli Magyarországon. És volt Rothermere lord, aki hirdette, hogy 
, Justice fór Hungary" (Igazságot Magyarországnak). Őt szerettük, mert bár 
fellépése egy jottányit sem változtatott a trianoni határokon, szavai 
gyógyírként hatottak a nemzet sebzett lelkére. Mert a magyar igazságot 
hirdette. És volt Hiszekegy. (, Hiszek egy Istenben, hiszek egy hazában, 
hiszek egy isteni örök igazságban" - inádkoztuk mindennap az iskolában.) 
Volt , Mindent vissza", mert , Csonka-Magyarország nem ország, egész 
Magyarország  mennyország!". (E  , mennyország"-ról a nyomorgó, 
jogfosztott milliók mesélhettek volna érdekes történeteket.) És volt Márai 
Sándor, aki - miközben joggal siratta a Csehszlovákiához, Romániához, 
Szerbiához , csatolt" magyarságot, az erdélyi és felvidéki patríciusokat - 
egyúttal arra ösztönözte az anyaországot, hogy ismerje meg jobban a 
szomszéd országokban élő magyarokat, és értelemszerűen a velük élő 
románokat, szlovákokat, szerbeket. Azt már én teszem hozzá, hogy ily 
módon a magyar közgondolkodás megkezdhette volna a rugalmas 
elszakadást , a kása nem étel, a tót nem ember", a , foly a vad rác kutya 
vére?" meg a , szőröstalpú oláh" típusú magyar szemlélettől. Márai többet 
mondott-tett az elszakított magyarságért, az anyaország magyarságáért, a 
Duna-medence egymásra utalt népeinek közeledéséért, a békességért, mint 
a két világháború közötti magyar kormányok együttvéve. Az 
ismerkedésből, barátkozásból nem lett semmi, mert a magyar politikai elit 
Trianon után is illúziókat kergetett, és mintha mi sem történt volna, 
, történelmi . Magyarország"-ról, a  Kárpát-medencén belüli magyar 
szupremáciáról álmodozott. 


Évtizedek múltán is megértjük, átérezzük - amennyire ez egyáltalán 
lehetséges - a szülőföldjükről elűzöttek veszteségét, a vagonlakók 
tízezreinek keserűségét, akiknek ez a szó: Irianon, a család kcltészakítását, 
a szülőföld elvesztését jelentette. Nekik is érdemes azonban 
elgondolkodniuk arról a korról, amikor az ő családjuk is az , uralkodó 
nemzet"-hez tartozott, amikor a magyar földesúr birtokán a román 
gazdasági cselédnek az amerikai rabszolgáknál is rosszabbul ment a sora. 
(A XIX. század derekán az USA-beli sajtóban jelent meg ilyen beszámoló 
Erdélyről.) Gyakran van úgy, hogy mások bűneiért együtt bűnhődünk. 
Őszintén kérdezem: hova vezet, ha mindenki mindig a sérelmeit emlegeti? 
Száz éven keresztül. A trianoni dráma óta eltelt közel egy évszázad 
begyógyíthatta volna a sebeket. Valószínűleg be is gyógyította volna, ha 
hagyják. Az még csak érthető - ha nem is fogadható el hogy közvetlenül az 
események után, a két világháború közötti két évtizedben, az érzelmek 
határoztak meg szinte mindent, a józan meggondolásnak kevés tere volt a 
sérült lelkekben. Erre a lázas állapotra gyógyírt találni még egy józan 
politika szamára is embert próbáló feladat lett volna. A Horthy Miklós 
kormányzó nevével jelzett korszak politikája, politikusai teljességgel híján 
voltak ezeknek az erényeknek. Éppen ellenkezőleg, a jogtalanság, az 
igazságtalanság, a nemzeti szintre emelt fájdalom napirenden tartásával 
mintegy tartósították a sebzett állapotot. 

Igazságot Magyarországnak! Persze! Ám ezzel több baj van. Először is 
ilyesmi csak romantikus költők, idealista filozófusok és az operettek 
világában létezik. A történelem hatalomról és érdekről szól. Továbbmenve 
az a baj, hogy a történelem tanúsága szerint az , isteni örök igazság?" csak 
azoknak jár, akik kiérdemlik. Valljuk be szépen, mi magunk vajmi keveset 
tettünk azért, hogy érdemesek legyünk a Gondviselés kegyeire. Végül azt is 
be kell látnunk, hogy szegény Gondviselés szinte lehetetlen helyzetbe 
került, mert a magyar igazságot egyeztetnie kellett a forró imákba foglalt, 
de ellenkező célú román, szlovák, szerb és horvát igazságokkal. Persze, 
igazságot. De kinek az igazságát? A támadónak milyen igazsága lehet? 


Csak a remény 


Trianon. A mérgező szó. Még ma, közel egy évszázad múltán is képes 
viharokat kavarni. Pontosabban ez így nem is igaz. Tapasztalatból tudom, 
hogy lehet higgadtan is beszélni arról, ami történt, miért történt, mi 
mennyiben vagyunk felelősek azért, ami történt? Sajnos vannak gátlástalan, 
beteg lelkű emberek, akik ezzel a szóval ma is képesek megosztani 
Magyarország népét. Felelőtlen emberek TIrianon-emléknapot akarnak. 
Mire akarnak emlékezni? Arra, hogy évtizedeken keresztül elnyomtuk a 
nemzetiségeket? Arra, hogy tevőlegesen részt vettünk egy háború 
kirobbantásában, amit annak rendje és módja szerint el is buktunk? Netán 
arra, hogy nemzetünk , bölcs vezérei? több mint kilencven évvel ezelőtt a 
legegyszerűbb számtani művelet elvégzésére és megértésére is 
alkalmatlannak bizonyultak? Tehetségtelen utódaik még gyermekeink, 
unokáink lelkét is ezzel akarják mérgezni? Ma is vannak, mindig lesznek 
tájékozatlan emberek, miért ne lennének? Akinek gondot okoz, hogy miből 
fizesse a lakbért, a villanyszámlát, miből vegyen cipőt, ruhát a gyereknek, 
attól nem lehet elvárni, hogy kilencven-száz évvel ezelőtti penészes 
történeteket böngésszen. Vannak ugyanakkor olyanok, akik visszaélve a 
tájékozatlansággal, ötven-húsz-tíz évvel ezelőtti sérelmeiket, jóra való 
restségüket, tehet-ségtelenségüket, lustaságukat csomagolják ebbe a szóba, 
ebbe az eseménybe. Amiről alig van ismeretük, de mindig kéznél van és 
iszonyúan jól hangzik. Mindig voltak, ma is vannak tájékozatlan, tudatlan, 
naiv emberek, akik minden bajunk forrását Irianonban keresik, és 
mindenért Károlyi Mihályt, Kun Bélát, a kommunistákat, sőt napjaink 
szocialista politikusait okolják (megtörtént esetről beszélek). Jellemző, a 
korabeli közhangulatra, hogy 1938-ban még Márai Sándor, ez a 
mértéktartó, kifinomult ízlésű és ítélőképességű polgár sem riadt vissza 
attól, hogy ilyeneket írjon felvidéki tudósításaiban: , A visszaúton kísérőm, 
ez a lelkes, művelt és kedves katonatiszt, az új magyar katonatiszttípus 
bronzba önthető példánya, ... hosszan néz egy szál fehér őszirózsát, amelyet 
kezébe nyomtak a tornai lányok. - Milyen különös kérlek - mondja 
csendesen. - Ezt az országrészt, mint a többit, az őszirózsás forradalom 
vesztette el. S most, mikor visszatér a Felvidék, megint őszirózsát 
dobálnak." (Márai, 2004, 147) Ezt az ostoba, gyermetegen hazug 


, történelmet"? tanították-tanulták-tanultuk 1920 óta, és sokan szülők és 
pedagógusok - még ma is ezt adják tovább lányainknak, fiainknak, 
unokáinknak, hogy a méreg nemzedékeken keresztül tovább hasson. Kevés 
aljasabb dolog van a világon, mint a lélekmérgezés. 

Magyarország politikai elitje vakon rohant a vesztébe, ami egyúttal a 
történelmi Magyarország veszte is lett. A késői utódok pedig egymást 
marják, mert vannak akik - másra, jobbra való tehetség híján a múltban élik 
ki magukat, és személyes kudarcaikért száz év múlva is Irianont átkozzák. 
Másokat, velem együtt, ez taszít, a nemzeti önvizsgálatot hasznosabbnak 
tartanánk. Sokan vagyunk, akik szívesen elfelejtenénk Versailles-t, és az 
Európai Unió korában szívesebben beszélnénk Brüsszelről. Semmi értelme 
azt ismételgetni, hogy Irianon tette tönkre Magyarországot. Ez egyszerűen 
nem igaz. Láthattuk, hogy Irianon csak következmény, a törvényszerű 
végkifejlet. Bölcsőjét a XV-XVI. században Magyarországon, magyarok 
faragták. A XIX. század negyvenes éveiben, a reformkorban, a magyar 
nemesség  Ausztria-ellenes mozgalma, szabadságharca ringatta. Ha 
Széchenyi Istvánra hallgatnak, és a Habsburg Birodalomban békén maradva 
a pórnép felemelésén, művelődésük elemi feltételein munkálkodnak, a 
gazdasági és kulturális gyarapodás útját választják, néhány évtized alatt 
megerősödve, az ország területén élő nemzetiségekkel a ,frigy"-et, 
frigyeket megkötve, jobb helyzetben várhatták volna a századfordulót. De 
eleink a kiegyezés után sem frigyeket kötöttek, hanem nemzetiségi 
milliókat igyekeztek magyarrá átgyúmi. A magyar uralkodó osztályok 
, történelmi Magyarországáét nem lehetett megmenteni, de nem tévedünk 
nagyot, ha azt mondjuk, hogy e fogyaték az országnak a , nemesi nemzeten" 
kívül élő nagy többségét, a nincstelen tömegeket, nem rázta volna meg. 
Viszont a magyar etnikum számára a trianoninál biztosan kedvezőbb 
határok között - valamilyen laza államszövetség keretében, vagy azon kívül, 
ha kell - kedvezőbb helyzetet, ésszerűbb jövőt lehetett volna kialakítani. 
Ehhez persze le kellett volna mondani évszázados nemesi előjogokról, de 
így lett volna esély arra, hogy létrehozzuk a többségükben magyarlakta 
területek Magyarországát. A magyarok Magyarországát. A nemesi előjogok 
néhány évtized múlva így is elvesztek, csakhogy a választott megoldással 


elveszett az ország is. Nagy-Magyarországot azonban nem Trianon, nem az 
őszirózsás forradalom és nem Károlyi Mihály, hanem évszázadok feudális, 
hűbéri rendszere, saját politikai elitje tette tönkre, robbantotta fel. 
Trianonban találkozónk volt a Történelemmel, és az benyújtotta a számlát. 

A közgondolkodás gyógyítása, a történelmi tudatosság színvonalának 
emelése érdekében - mentségek keresése helyett - jó lenne gyakrabban, 
esetenként részletesebben elemezni, hogy a magyar történelem egyes 
sorsfordulóin miben hibáztunk, hol tévesztettünk utat. Ettől még nem 
kellene sem a Kossuth-szobrokat, sem más szobrokat beolvasztani vagy 
szoborparkba vinni. Viszont oldódna sokak fájdalma,  keserűsége, 
tárgyilagosabban tudnánk megítélni a múlt történéseit, helyzetünket, 
korlátáinkat és lehetőségeinket. Hiszem, hogy ilyen akciók után jobb 
szívvel, nyitottabb lélekkel tudnánk egymás szemébe nézni. TIrianon 
sebeiért főként és elsősorban saját magunkat okolhatjuk. Az iszonytatóan 
hosszú, közel öt keserves évszázad során ugyanis mindig volt alternatíva, 
mindig volt másik út, amit választani lehetett volna. Tudom, hogy nem lehet 
visszafelé leírni valamilyen elképzelt történelmet. Abban viszont biztosak 
lehetünk, hogy ahhoz a kálváriához képest, amit 1920-ban Irianonban a 
győztesek kiróttak ránk, bármelyik elképzelt változat sokkal jobb helyzetet 
kínált volna Magyarországnak. 

Fel kell hagyni az értelmetlen sérelmi politikával, ami az indulatok 
felszításán kívül semmire nem való. Nem tesz jót hírünknek a 
nagyvilágban, az egységesülő Európában pedig csak gyanakvást kelt. 
Nálunk is, szomszédainknál is, majd mindenkinek vannak sérelmei. A 
sebek idővel begyógyulnak, ha felelőtlen emberek aljas indítékból, vagy 
csak butaságból, újra meg újra fel nem tépik azokat. Ady Endre írta az első 
világháború végóráiban: 

Ezer zsibbadt vágyból mért nem lesz 
Végül egy erős akarat? 
Hiszen magyar, oláh, szláv bánat 
Mindigre egy bánat marad. 
(Magyar jakobinus dala) 


Felejtsük el, hogy 1920-ban a bánat végül nekünk jutott, a következő 
évtizedek a magyar tragédia haszonélvezőinek sem a felhőtlen boldogságról 
szóltak. Higgyük és hitessük el mindenkivel, hogy ma már mindennek 
semmi jelentősége. Higgyünk József Attila gyönyörű versének, és tegyünk 
meg mindent, hogy egyszer valóra váljon: 

A harcot, amelyet őseink vívtak, 
békévé oldja az emlékezés, 
s rendezni végre közös dolgainkat, 
ez a mi munkánk, és nem is kevés. 
(A Dunánál) 
Nem tudom, magyar költő írt-e ennél szebbet? Okosabbat biztosan nem. 


III. FEJEZET - A második nagy 
háborúban 


, A gazemberek oldalára álltunk." 
Teleki Pál - 1941. április 3. 


UT A TRAGÉDIÁHOZ 


Láttuk, hogy Irianont évszázadok hosszú során át jórészt mi magunk 
, építgettük" magunknak, némi önkritikával és kis túlzással azt is 
mondhatjuk, megérdemeltük. Az ukrajnai katasztrófa, a scsucsjei Don- 
kanyar és Uriv (Voronyezs) története sem sokban különbözik ettől. Bárki 
mondhatja, hogy egy ország, melynek vezető rétege, értelmiségének 
jelentős része húsz éven keresztül a körkörös gyűlölet szellemét terjesztette, 
területi revízióról álmodozott, avítt irredenta, buta nacionalista és szennyes 
fajgyűlölő eszmékkel, a magyar felsőbbrendűség mítoszával mérgezte a 
magyar közvéleményt, nem is érdemelt mást. Ez így szépen összeáll, sőt 
logikus is, csakhogy az éremnek van egy másik oldala. Mi közük volt ehhez 


azoknak a tíz-és százezreknek, katonáknak és civileknek, akik értelmetlenül 
pusztultak el Ukrajnában és Auschwitzban, Mauthausenben vagy Budapest 
ostrománál. Mi köze volt a ,nemzeti-keresztény?" elit önpusztító 
országlásához az özvegyeknek és árváknak, a magukra maradt szülőknek? 
Mi közük volt mindehhez a haláltáborokba hurcolt százezreknek? Nyilván a 
semminél is kevesebb. Nincs megrázóbb, nincs felháborítóbb, nincs 
megalázóbb, mint az értelmetlen pusztulás! A közel egymillió ember és 
a nemzet vagyonának 40 százaléka! Iszonyatos számok! Az a 
pusztulás pedig,, ami a háborúval és a háborúban ránk szakadt, még a 
politikai és katonai elit maga elé tűzött céljai szempontjából is teljesen 
értelmetlen volt. Bármennyire igyekeztek, Európát nem tudták megvédeni a 
bolse-vizmustól, a Vörös Hadsereg Európa szívéig menetelt. Nem 
tudták megtartani a visszacsatolt magyarlakta területeket sem. Az 
istenadta nép meg csak elszenvedte, ahogy pusztult az embere, a családja, a 
vn gyona, a reménye. Mindene. 

Kezdjük az elején, mert a doni tragédia sem az égből, nem váratlanul 
pottyant az ölünkbe, közvetlen előzményeit 1920-ban kell keresnünk. 
Mindenekelőtt abban, hogy Nagy-Magyarországgal ellentétben a , Rendi 
Magyarország? érintetlenül túlélte a trianoni katasztrófát. És kiválasztotta 
magának vitéz nagybányai Horthy Miklóst, egy volt tengerésztisztet, hogy 
kormányozza az országot. Horthy Miklós az első világháborúban néhány 
évig Ferenc József császár adjutánsa volt. A Monarchia elit fegyverneme, a 
haditengerészet admirálisa. Tengerész-katona, akit fegyelemre, a vörösök 
gyűlöletére, az egyszerű nép lenézésére neveltek. Csupa rokonszenves 
tulajdonság, igazi érték a magyar nagybirtokos arisztokrácia, a Monarchia 
szellemében nevelkedett tábornoki kar és a katolikus egyház szemében. Ez 
utóbbiak számára még a kormányzó református vallása sem okozott gondot. 

Horthy Miklós fővezér 1919 novemberében, a , nemzeti hadsereg?" élén 
vonult be Budapestre. Bemutatkozó beszédében nem rejtette véka alá, hogy 
mire számíthat a , bűnös város", sőt az egész ország: ,Ez a város 
megtagadta ezeréves múltját; ez a város sárba tiporta a nemzet koronáját, a 
nemzet színeit ... Megbocsátunk akkor, ha ez a megtévelyedett város 
visszatér megint hazájához, ha szívéből, leikéből szereti ... a szent koronát, 


a kettős keresztet, szereti a három hegyet és a négy folyót, szóval magyar 
hazáját és magyar faját." (Pilch, 1928, 277) Viszolygok ettől a beszédtől. Ki 
nem állhatom ezt a fellengzős stílust, mégsem kerülhetem meg, hogy ne 
tegyem szóvá, utólag ne utasítsam el a rendi Magyarország magabiztos 
hangját, a beígért leplezetlen diktatúrát, a , fehér bűnbocsánat" fenyegető, 
agresszív feltételeit. (Azt se feledjük, hogy ez a , nemzeti hadsereg", amely 
bemasírozott a románok által kiürített Budapestre, korábban egyetlen 
puskalövést sem kockáztatott, hogy ,a forrón szeretett hazá"7-t, a , szent 
korona" Magyarországát a cseh és román csapatoktól megvédje. Az már a 
történelem fintora, egyben a , nemzeti-keresztény?" Magyarország - és mai 
hívei — szellemi színvonala, hogy ezek után a Tanácsköztársaság volt 
és maradt a , nemzetáruló vörös bitang", Horthy Miklós és , nemzeti 
hadserege" pedig , nemzetmentő? hős.) Lássuk, mit követelt a fővezér 
magyar népétől? , Szívéből, leikéből" szeretnie kell: — a szent koronát, 
annak is, aki nem legitimista és nem katolikus. Akinek nincs 
szüksége szimbólumokra ahhoz, hogy érezze, tudja a magyar állam 
ezeréves múltját, akinek a korona csak egy bizonytalan eredetű múzeumi 
tárgy. Horthy Miklós is csak mint tárgyat szerette, azon már nem 
buzgólkodott, hogy királyt keressen hozzá; - szeretnie kell a római pápa 
apostoli kettős keresztjét, ami engem legfeljebb a római katolikus 
egyház térítési buzgalmára emlékeztet. Ám szeresse, aki hívő katolikus, 
vagy aki akarja, de nem hinném, hogy egy protestánsnak ezt szeretnie 
kellene; - a három hegyet, melyekből kettő csehszlovák fennhatóság 
alá került, egyébként is, mit lehet szeretni egy hegyen?; - a négy 
folyót, melyekből egy soha nem volt magyar folyó, a másik három pedig 
részben román, részben szerb uralom alá került. Egyébként mit lehet 
egy folyón szeretni?; - és szeretnie kell a magyar fajt. Akkor is, ha 
normálisan gondolkodó emberként az a meggyőződése, hogy egy fajt nem 
lehet szeretni. Sem gyűlölni. Embereket lehet szeretni, vagy nem szeretni, 
de egy fajt, úgy általában? Válogatás nélkül? Horthy , belépője? a harcias 
katolicizmussal feldúsított nacionalista diktatúra fenyegetése volt. 

A kormányzó a maga képére és hasonlatosságára válogatta ki azt a 
polgári és katonai elitet, akikkel huszonöt éves országlása alatt a döntéseket 


hozta. Ők együttesen képviselték azt a szemléletet, amely mindent és 
mindenkit a nemzet sebei ápolásának, a területi revízió politikájának rendelt 
alá. Az elvakult nacionalizmust, amely az egész országot a , Nem! Nem! 
Soha!" rabszolgájává tette, és amely egyenesen vezetett 1941-1945-höz, 
történelmünk legnagyobb katasztrófájához. 

Az ,új" Magyarország hamar berendezkedett. Annyira gyűlölték 
mindazt, ami  1918—1919-ben történt, hogy Horthy Miklós 
kormányzó rendszere nemcsak a kommunistákat üldözte, az őszirózsás 
forradalom miniszterelnökét, gróf Károlyi Mihályt sem kímélte. Vád alá 
helyezték és elítélték. A keresztény kurzus terrorral kezdte, és egy 
bűnbaknak kikiáltott politikus birtokainak eltulajdonításával folytatta. Nincs 
mii csodálkozni, hogy a király nélküli királyságot kormányzó tenger nélküli 
tengernagy országában a forradalomért gróf Károlyi Mihályt von ták 
felelősségre. Azért, mert az alig több mint két hónap alatt, 
amíg miniszterelnök volt, nem tudta megmenteni a hazát. Azon az 
emberen álltak bosszút, aki teljesen reménytelen helyzetben, félig- 
meddig kényszerből vállalta az őszirózsás forradalom kormányfőjének 
szerepét. Azért a forradalomért, amelyért elsősorban a megelőző 
évtizedekben uralkodó főnemesi elit felelőtlensége, önzése, bűnös 
mulasztásai okolhatók. Tisztelet a nagyon kevés kivételnek. Talán éppen 
bűntudatuk - ha volt egyáltalán - váltotta ki a bosszút. Mivel az új 
rendszer nem vonhatta felelősségre a nagybirtokosokat - sem a katolikus 
egyházat, sem a főrendeket - az elmaradt földreformért, a nyomorban 
és tudatlanságban tartott paraszti százezrekért. Sem a nagyiparosokat 
a kiuzsorázott munkásokért, sem az előző két évtized kormányait a 
nemzetiségek elnyomásáért, az elmaradt választójogi reformért az 
értelmetlen háborúért. Az igazi felelősök közül senkit semmiért nem 
lehetett felelősségre vonni. Egy rendszer saját magát mégsem ültetheti 
a vádlottak padjára. És - bár kétséges, helyes-e valakit politikai 
hibákért jogilag felelősségre vonni - megtalálták, és felelősségre vonták 
Károlyi Mihályt, aki egyébként már korábban elmenekült az országból. 

Ha elfogulatlanul vizsgálódnak, láthatták volna, hogy a két forradalom 
éppen az általuk okozott nyomor, reménytelenség, elkeseredettség és düh 


következtében robbant ki. Egy vezérkari tiszt írta a naplójába az első 
világháború utolsó napjaiban: ,, 1918. november 16.: Aki tárgyilagos, annak 
meg kellett érteni a helyzetet, meg kellett érteni, hogy miért tört ki a 
forradalom, de azt is, hogy egészen új iránynak, kormányzásnak, az 
emberekkel való tisztességesebb bánásmódnak kell jönni. Mert a 
forradalmat a múlt bűnei, igazságtalanságai, elsősorban a munkássággal 
való igaztalan és antiszociális bánásmód idézte elő. Nemcsak a bécsi 
kamarilla, az osztrák kormány, hanem a magyar kormány és hatóságok is 
féltek a munkásságtól. ... Törődni, foglalkozni kellett volna velük, közéjük 
menni, bajaikat meghallgatni, s azokat orvosolni kellett volna." (Shvoy 
Kálmán titkos naplója és emlékirata, 1983,33) 

, Lisztességesebb bánásmódról szó sem volt. A politikai elit a trianoni 
katasztrófa után sem akart hallani átfogó földreformról, még kevésbé 
általános, titkos választójogról. Láttuk, hogy még Bethlen István - a korszak 
leginkább elfogadható politikusa - is arról értekezett, hogy a magyar nép 
éretlen a demokráciára. Pedig külföldön rossz szemmel nézték a 
demokrácia hiányát. , Henry de Jouvenel — egy magyarbarátnak hirdetett 
francia államférfi — megmondta őszintén, hogy aki Magyarországon 
demokráciát vet, az Franciaországban rokonszenvet arat." (Népszava, 1929. 
szeptember 23.) A figyelmeztetésnek azonban nem volt foganatja. , A mai 
kormányzatnak az egész világon olyan reakciós, oligarcha, feudális híre 
van, ami már egyedül is akadálya minden revíziós fellépésnek." (Nagy, 
1929) Mindezt egy kortárs, a Bethlen-kormány egykori igazságügy- 
minisztere mondta. A hatalom - a nagybirtokos osztály, a katolikus egyház 
és a tábornoki kar véd- és dacszövetsége - azonban süket volt minden 
bírálatra. Ebből az elitből fájdalmasan hiányzott a készség, hogy az ország 
érdekeit nézze, a nemzet javát szolgálja. A magyar felsőbbrendűség 
mítosza, mint valami halálos vírus, a veszélyérzetet is kiölte belőlük. 

A Hungary Of Today című angol nyelvű folyóiratban megjelent cikkéből 
megtudhatjuk, hogyan vélekedett Bethlen István a demokráciáról: ,A 
reakció szemrehányását azért kapjuk, mert még nem csináltuk meg az 
általános, titkos választójogot, de én kétlem, hogy a legtágabb és titkos 
választójog csalhatatlan garanciája a szabadságnak és a demokráciának... 


Egyetlen nemzet sem született hamisítatlan — demokráciában, a 
demokráciához fokozatosan kell minden nemzetet nevelni." (Bethlen, 1929) 
A cikk írója csak azt felejtette el, hogy Magyarország több évtizedes 
késésben volt a demokráciára nevelés terén, a csíráit sem lehetett felfedezni, 
hogy a kormánynak lenne valamilyen elképzelése, hol, mivel kellene ezt a 
nevelést elkezdeni. A , fokozatos nevelést is el kell egyszer kezdeni. 

Nemcsak a Népszava támadta Bethlen István demokráciafelfogását Márai 
Sándor, a világot járt, megbecsült polgári író és publicista a Magyarországra 
érkezett háború forgatagában riasztó képet festett a korszakról és elitjéről: 
, Mindinkább kitetszik, hogy mindazért, ami történt és még történni fog, 
Bethlen István és emberei viselik a felelősségei. Horthy műveletlen volt és 
korlátolt, báb az okos, cinikus, gőgös és művelt Bethlen kezében. Nagy 
felszabadulás lehetett számára, mikor Bethlen bukása után végre a 
zupásőrmester Gömbös állott rendelkezésére, ez az otromba parvenü, aki 
hajbókolva kiszolgálta ura minden reakciós, lappangóan fasiszta hajlamát. 
... De Bethlen tudta a dörgést; ő és emberei játszották el huszonöt év előtt a 
lehetőséget, hogy Magyarország demokratikus ország legyen. Ez a 
felelősség végzetes. ... Minden osztályérdek maradt Bethlen számára, aki 
szentül hitt abban, hogy csak a nagybirtokos arisztokrácia jogosult a 
nevelésre és vezetésre. ... Magyarország ma talán nem lehetne Svédország, 
de legalábbis Csehország lehetne ... s mi a valóság? Elvérzett az ország, 
mely egyik végletből a másik véglet felé tántorog." (Márai, 2006, 142-143) 
A kritikus szavakat a ,cinikus, gőgös és művelt?" Bethlen István 
felelősségéről, Horthy Miklós , reakciós, lappangóan fasiszta? hajlamáról a 
korszak egy polgára írta. A huszonöt éves , nemzeti-keresztény- 
konzervatív?" rendszer hibáiról, bűneiről tudósított. Ahol a , nemzeti? a 
magyar felsőbbrendűség mellett a nácizmussal kötött szövetséget; a 
, keresztény" a zsidó honfitársak megbélyegzését, kirekesztését, kifosztását 
és legyilkolását; a , konzervatív" pedig -Tiszától Bethlenen át Telekiig - 
a demokráciától való beteges irtózást jelentette. Szavak, amelyeket 
évtizedekre lejárattak és bemocskoltak. 

Nyilvánvaló, hogy a műveltség megszerzéséhez mindenekelőtt a 
gazdasági alapokat kellett volna megteremteni százezrek számára, 


elsősorban a szegényparasztság felemelésével. ,Annyi bizonyos, hogy 
a három hold alatti törpebirtokosok - majdnem egymillió ember -, az 1 300 
000-et kitevő szorosan vett agrármunkás, az évek óta munkanélküli 
kubikusok, a földreform és a krízis következtében elbocsátott 
mezőgazdasági cselédség két és félmillió embert legalább is kitesz, s ez 
a sok-sok ember, országunk lakosságának majdnem egyharmada 
biztos munka és jövedelem nélkül, alkalmi jótékonysági akcióknak 
kitéve tengődő éhező és fázó, tápláló élelmet, melegséget és 
minden kultúrszükségletet nélkülöző életét. Életnívóját pontosan ismerjük, 
és ha statisztikai felvételek alapján készült adatokat olvasunk 
táplálkozásáról, ruházatáról, gyermekei neveléséről, akkor kifordul az 
ember szájából a falat, és meleg szobában is végigborzong hátán a hideg. 
Széchenyi István száz év előtt kilencmillió jobbágy sorsán háborgott 
és állapítá meg, az ,ember méltósága? nevében is, hogy ez a 
kilencmillió szegény ember minden terhek türelmes viselője s egyúttal a 
magyarság utolsó záloga, reménye, fenntartója." Az ,ember méltósága? ma 
is végveszélyben van, mint száz év előtt." - írta Szekfű Gyula. 
(Szekfű, 1989, 420-421) így nézett ki 1930-ban az agrárszegénység 
Magyarországon. Az adatokat a háború előtt nem ismertem, de már 
gyerekfejjel közelről láttam, érzékeltem a pusztai nép nyomorát, amiről 
Szekfű Gyula írt. Olyan közegben, ahol a megélhetés is gondot okoz, 
nehéz demokráciára nevelni az embereket. 


Vannak, akik azon vitatkoznak, hogy , fasiszta? volt-e a Horthy-rendszer, 
vagy csak , fasisztoid", vagy netán már csaknem demokratikus jogállam. 
Valószínűleg mindezekből volt benne valamennyi, még talán a 
demokráciából is egy kevés. Más volt ez a rendszer a megtorlás véres 
hónapjaiban, más a békés harmincas évtizedben, és más a negyvenes évek 
háborús körülményei között. Fő jellemzői azonban végigkísérték a huszonöt 
évet: feudális jellegű gazdaság hűbéri hatalmi viszonyokkal, revíziós 
propagandával és fajgyűlölettel dúsított magyar felsőbbségtudattal. Göbbels 
írta naplójába 1940 novemberében, hogy a magyarországi , korrupt feudális 
rendszer oly messze van tőlünk, mint a Nap a Holdtól. Semmire sem 
fogunk soha menni Magyarországgal. Egyszer meg kell semmisítenünk." 
(Zinner-Róna, 1986, 37) Mibo István írta 1978-ban: ,Azt az állítást 
megkérdőjelezném, hogy a Horlhy-rendszer nem volt diktatúra. Azt 
mondanám inkább, hogy a Horthy rendszer oligarchikus jellegű palástolt 
diktatúra volt. ... nem volt fasiszta diktatúra." (Bibó, 1986, 317) 
Javasolnám, hogy amikor nevet keresnek a rendszernek, mielőtt tanítják az 
ifjúságnak, lehetőleg ne feledkezzenek meg Nagy Emilről, Bethlen egykori 
igazságügyminiszteréről (, reakciós, oligarcha"), Márairól, aki benne éli 
( lappangóan fasiszta"), Göbbelsről, aki meg akarta semmisíteni (, korrupt 
feudális") és Bibó Istvánról, aki tudományos igényű pontos jellemzési adott 
(oligarchikus, palástolt diktatúra"). Meg arról sem, hogy amikor például a 
békési agrárproletárok minden lépését, minden szavát csendőrök vigyázták, 
őket nem nagyon vigasztalta, hogy a fővárosban a jómódú polgárság egy 
meghatározott részének netán valóban voltak messziről és évtizedekkel 
később — demokratikusnak tűnő jogai. 

A magát előszeretettel , kerszténynek" nevező rendszer Károlyi Mihály 
mellé hamar megtalálta a trianoni katasztrófa fő bűnöseit is: a zsidókat. 
Nem mondhatnám, hogy vadonatúj ötlet. ,, 1096-ban Emico rajnai gróf 
gyülevész seregei a Rajnától Regensburgig és Prágáig lemészárolják vagy 
áttérésre kényszerítik a zsidó közösségeket." (Száraz, 1984, 490) A 
keresztes hadjáratra toborzott csőcselék a XI. század végén a Köln melletti 
Gretzben, a XII. század derekán Mainz-ban és Bolgnában gyilkolta a zsidó 
lakosságot. Akkoriban több városban az adósságokat a hitelezők 


legyilkolásával , rendezték". Európa számos országában évszázadokon 
keresztül alkalmazták a zsidók elleni pogromot a társadalmi-gazdasági 
gondok , kezelésére". Hát persze! A zsidók! Nem ám a több százezer holdas 
latifundiumait görcsösen védelmező katolikus egyház, nem is a több tízezer 
holdas birtokaikhoz ragaszkodó főrendek. Nem a nyomort csendőrökkel 
, kezelő?" úri hatalom. Nem! A zsidók, sőt a zsidó értelmiségiek. A 
, megoldás": törvényt kell hozni a zsidó értelmiségiek korlátozására. 
Érvényesülésük , arányos csökkentésé"-re, ahogy azt gróf Teleki Pál 1919- 
ben kifejtette. (Milyen , igazságos", milyen , méltányos? volt, hogy csak 
, arányosan?" akarta csökkenteni.) Ez még nem a ,végső megoldás" - 
akkoriban az , endlösung", még ismeretlen fogalom volt -, az Auschwitzba 
vezető útnak , csupán?" az első lépése. Horthy Miklós - bár napjainkban 
szorgalmasan tagadják - maga is antiszemita volt. Ennek bizonyítékát 
a XXI. század magyar jobboldalán buzgólkodó történészek és filmrendezők 
— bármennyire igyekeznek — nem tudják kiradírozni a történelemből. , Én 
egész életemben antiszemita voltam, zsidókkal sohasem érintkeztem. 
Tűrhetetlennek tartottam, hogy itt Magyarországon minden minden gyár, 
bank, vagyon, üzlet, színház, újság, kereskedelem zsidókézben legyen? - 
írta 1940. október 14-én Teleki Pálnak küldött levelében. (Karsai, 2007) 
Ennyi. Mit kell ezt kerülgetni, takargatni? A rendszer nap mint nap hirdette 
magáról, e nélkül a levél nélkül is tudni lehetett a nyilvánvalót. Horthy 
Miklós saját , képére és hasonlatosságára", olyan politikai elitet emelt maga 
mellé, amely egy fajvédő törvény eszmei-elméleti megalapozásában és 
előkészítésében (Ieleki Pál földrajztudós), egy ilyen törvénytervezet 
kidolgozásában (Haller István újságíró, kultuszminiszter), egy ilyen törvény 
elfogadtatásában (Gömbös Gyula katonatiszt, fajvédő politikus) és 
megszavazásában (a magyar országgyűlési képviselők nagy többsége), 
végül a törvény aláírásában és kihirdetésében (Teleki Pál gróf, már mint 
miniszterelnök), együttműködtek vele. Pont a kormányzó ne lett volna 
antiszemita? 

Lehet vitatkozni, ki mennyiben felelős, az azonban tény, hogy 
Magyarország szégyenére megszületett a XX. századi Európa első zsidó- 
törvénye, az 1920. évi XXV. tc., más néven , numerus clausus?" (zárt szám). 


Haller István kultuszminiszter, aki a törvényjavaslatot 1920. szeptember 2- 
án a magyar országgyűlés elé terjesztette, nem kis büszkeséggel mondta: 
, Bizonyos az, hogy minket abban, amit most törvényben akarunk lefektetni, 
senki nem előzött meg." (Nyerges, 2003, 45) A miniszter úr igazat mondott, 
bár semmi oka nem volt erre a büszkeségre. 1920-ban vagyunk, Adolf 
Hitler és a náci Németország majd csak tizenhárom év múlva jelenik meg a 
történelem színpadán. Erre a törvényre nem lehet azt mondani, amivel a 
második és harmadik zsidótörvényt napjainkban is mentegetik, hogy 
kifejezetten , a zsidók érdekeit szolgálta", mert védte őket a magyar náciktól 
és egy esetleges német megszállástól. Furcsa , védelem". Hol volt a 
második és harmadik zsidótörvény idején, 1938-ban, vagy akár 1940-ben a 
sokat hivatkozott német nyomás? Ilyenről még 1941-ben, a háborúba való 
belépésünk idején sem beszélhetünk. Vannak, akik vitatják Teleki Pálnak 
a törvényben játszott szerepét, mondván, hogy a törvényjavaslatot Haller 
István kultuszminiszter készítette elő és terjesztette a T. Ház elé. Ezzel az 
elmélettel az a baj, hogy , Gróf Teleki Pál, aki majd e minőségében aláírja a 
numerus claususról szóló törvényt, még nem volt miniszterelnök, amikor 
1919. szeptember 15-én kifejtette a Pesti Élet című lapnak, hogy "a zsidók 
szellemi téren való érvényesülését arányosan le kell csökkenteni", s hogy 
álláspontja félreérthetetlen legyen, hozzátette: , Ami most történik, az semmi 
egyéb, mint fajok harca. (Nyerges, 2003, 45) Nem utólag mondom, Teleki 
előre igazolta, hogy a numerus clausus fajvédelmi törvény. Már csak azért 
sem kellene Teleki szerepét tagadni a törvény létrejöttében, mert az egy 
évvel korábban nyilvánosan megfogalmazott követelése (,le kell 
csökkenteni ) félreérthetetlen felhívás volt a törvényjavaslat kidolgozására. 
Miniszterelnökként pedig aláírta a korábban általa sürgetett törvényt. 
Először kizárjuk az egyetemekről, aztán sárga csillaggal megbélyegezzük, 
gettóba zárjuk, végül  legyilkoltatok őket. A magyarországi 
zsidóüldözés nem a német megszállással, nem 1944. március 20-án, hanem 
1920 szeptemberében, a numerus claususszal kezdődött. A , nemzeti- 
keresztény" Magyarország ekkor tette meg az első lépést a magyar 
holokauszthoz vezető úton. 


Volt aki durvábban fogalmazta meg ugyanazt: 1920. szeptember 17-én 
Gömbös Gyula jelentette ki a T. Házban: ,, Itt zsidókérdésről, a zsidókérdés 
intézményes megoldásáról van szó. Mi, akiket e jelszavak mellett 
választottak meg, nem is dönthettünk másképp!" (Nyerges, 2003, 46) 
Gömbös nyolc év múlva is hangsúlyozta a törvény jelentőségét: ,,A 
numerus clausus törvénye, igenis fajvédő törvény. Amikor megszavazták 
fajvédő törvényt akartak kreálni egy faj ellen." (Nyerges, 2003, 46) 
Gömbös Gyula 1928-as nyilatkozata, Szily 1929-es beszéde bizonyítja, 
hogy ez a törvény nyolc-kilenc év múlva is élt. Az első , zsidótörvény"-t 
később törvényszerűen követte a második, majd a harmadik. Természetesen 
mindez ,a zsidók védelmében?7. A lejtőn nem lehetett megállni. Az 
úgynevezett keresztény konzervatív elit lépésről lépésre készítette elő a 
talajt - és a pontos nyilvántartásokat - a szélsőjobboldal, a későbbi magyar 
nácik számára. 

Naplórészlet: , 1933. október 30.: A zsidó temetőben emelt hősi emlékmű 
leleplezése... Néhány szavam volna Szeged város zsidó polgártársaihoz. A 
háború öldöklő kegyetlensége nem ismer vallási vagy bármilyen 
különbséget. A halálban mindannyian egyesülünk, ott nincs többé köztünk 
különbség. Ez a hősi emlékmű is ezt jelzi. Tanuljunk, okuljunk ebből... Mi, 
szegedi katonák, nem ismerünk az életben semmilyen megkülönböztetést. 
Ezért emeltük zsidó polgártársainkkal együtt ezen emlékművet, amely az 
első ilyen az országban. Hazánk szebb jövője érdekében, így fogunk 
legjobban hódolni a hősök emlékének, akik közül sokan, keresztény és 
zsidó kezet fogva, egymást átölelve élték át az élet legnagyobb szenvedését, 
a halálfélelmet és mentek át a túlvilágra, s ki tudja, hányán alusszák közös 
sírban örök álmukat." Beszédem ... nagy szenzációt okozott." (Shvoy 
Kálmán titkos naplója és emlékirata, 1918-1945. 1983, 118-119) 

Shvoy Kálmán altábornagy beszéde hivatalos körökben nagy 
felháborodást keltett, rövidesen nyugdíjazták. Nem , fért bele? abba a 
megbízható tábornoki karba, amelyet Horthy Miklós maga válogatott. Tény, 
hogy ez a tábornoki kar — tisztelet a nagyon kevés kivételnek — 1944 
októberében, a kiugrás, az utolsó utáni lehetőség sorsdöntő óráiban, részben 
elárulta, részben cserbenhagyta a Legfőbb Hadurat, akire felesküdött. 


Gyerek voltam, sok mindent hallottam a felnőttektől, amit nem is 
értettem. Márai híres, sikeres polgári író volt, mondja el ő, amit megélt, 
amit látott. , De mit tanult ez a nemzet Trianonból? Semmit. Felnevelt egy 
zsebrák, basáskodó, önző és műveletlen középosztályt, s utált mindent és 
félt mindentől, ami igazi műveltség? (Márai, 2004 [1945] 110) Olvassuk 
tovább Márait, pontosan bemutatja a két világháború között uralkodó 
rendszert: , Az elmúlt huszonöt év kontraszelekciója ludatosan szorította 
hátra a kísérleteket, melyek demokrata középosztályi akartak nevelni - 
mindenki gyanús volt, zsidóbérenc, vagy titkos bolseviki, aki demokrata 
nevelésről szólott. Most pontosan ez a réteg hiányzik." (Márai, 2004 
[11945], 123—124) Irianon után huszonöt év leli el, és a korszak egyik 
neves polgári írója joggal azt panaszolja, hogy hiányzott a demokrata 
középosztály. - , Mi történt itt huszonöt éven ál? ...Mindenki zsidó volt, 
vagy zsidógyanús, vagy  zsidófeleséges, vagy dekadens angol- és 
franciabarát, szabadkőműves és koinmu nista, akit joggal lehetett 
gyanúsítani, hogy minőséget akar... ez a gyökeréig romlott magyar 
középosztály még mindig nem akarja, nem meri látni a valóságot" - 
olvassuk keserű kifakadásait. (Márai, 2004 [1945], 89, 195) 

Újra meg újra meggyőződöm róla, hogy jó Márait olvasni. Ilyeneket ír: 
, Nem kívánhatom az emberektől, hogy igazságosak legyenek. De 
magamtól  megkövetelhetem ezt, akkor is, ha minden és 
mindenki igazságtalan körülöttem. Nincs módom engedményekre 
magammal szemben." Mielőtt bárki , társutas"-nak bélyegezné, gyorsan 
megjegyzem, hogy Márai a háború után sem lett , Rákosi Mátyás elvtárs" 
udvari költője. E minőségben egyébként is Aczél Tamás és Csoóri Sándor 
buzgólkodtak. — Aczél — Tamás Sztálin-díjat is kapott, ettől 
annyira meghatódott, hogy néhány év múlva a ,szabad világ"-ot 
választotta. Csoóri viszont itt maradt nekünk, hogy , őrizze a lángot", a 
tiszta magyar erkölcs felett őrködjön. Néhány részlet egy 1952-ben írt, 
igazán megható verséből: 

Rákosi elvtársnak szállj az ablakába, 
s illendően, szépen kocogtass be nála 
Mondd meg neki, mondd meg, így, ahogy üzenem: 


hogyha felépülök, tüstént fölkeresem 
és a színe előtt teszek hitet rája: 
én leszek a leghűbb ifjú katonája. 
Aranyos madaram 

Ahogy elnézem, 1947-ben ennél különb verseket írtam a gimnázium 
lapjába, mégsem akartam sem költő, sem , hű ifjú katona? lenni. Ma, 2007- 
ben, amikor e sorokat írom, Csoóri Sándor, , Rákosi elvtárs? egykori 
, leghűbb ifjú katonája", válogatott , magyar értelmiségiek"? élen (similis 
simile gaudet — a hasonlók együtt biztosan jól érzik magukat) hirdeti a 
magyar nemzeti diktatúra igéit. Nem kérek belőlük, sem az , igéik"-ből. 


A GONDVISELÉS KEGYE 


Ám láss csodát, a harmincas évek végén a Gondviselés megsajnált 
bennünket. Az ima meghallgattatott, és egy sóhajtásnyi időre győzött az 
igazság, a mi igazságunk. 1938-ban a Felvidék magyarlakta területei, 1939- 
ben Kárpátalja, 1940-ben Észak-Erdély, 1941-ben Bácska visszatért az 
anyaországhoz. Nem vagyok benne biztos, hogy megérdemeltük a 
Mindenható kegyét, mert e nevezetes években szégyenletes események 
történtek Magyarországon. Az időbeni egybeeséseket nem lehet 
megkerülni: 1938-ban és 1939-ben is született egy-egy zsidótörvény. 1940- 
ben ,a Turul, úgy is, mint a radikális fiatal antidemokraták akkori 
szövetsége" elsőként követelte , a numerus NULLUS bevezetését a zsidó 
hallgatókkal kapcsolatban." (Nyerges, 2003, 47) Újvidéken pedig 1941-ben 
megkezdődött a zsidó vallású és lezsidózott honfitársaink tömeges és 
intézményes megsemmisítése. 

Az új honfoglalás úgy kezdődött, hogy 1938 őszén Budapest lázban 
égett. — Tüntetések voltak,  , Mindent  vissza!",  ,. Kassát vissza, 
Pozsonyt vissza! " skandálta a tömeg. (Ezek pont annyira voltak spontán 
megmozdulások, mint amennyire általában a politikai tüntetések.) 
Ettől ucm volt mindenki felhőtlenül boldog, sőt volt aki kifejezetten 
pánikba esett. , Hiszen nekünk nincs hadseregünk! Kétségbeejtően néz 
ki minden. Nem fejlődött itt semmi! Lőszerhelyzetünk siralmas, 


fegyverzetük gyenge. Ezzel a rosszul kiképzett, rosszul felfegyverzett 
hadsereggel háborút kezdeni bűn volna"? - fakadt ki Szombathelyi Ferenc 
altábornagy. (Kádár, 1978, 301) Kilencéves gyerek voltam, fogalmam sem 
volt a katonai erőviszonyokról. Apám tett egy olyan megjegyzést, hogy a 
csehekkel szemben nincs semmi esélyünk, meri harci felszerelésük 
korszerűbb, mint a miénk. 

Nem is kezdtünk háborút - akkor még nem mert az ismert bécsi döntés 
következtében a Felvidék többségében magyarlakta területei visszakerültek 
az anyaországhoz. Pozsonyt ugyan nem, de Komáromot, Kassát, Ungvárt és 
Munkácsot visszakaptuk. Akkor nem gondoltuk, hogy kurta boldogság lesz 
ez, végül szűk hat évig tartott. Apámat egy mozgósított alakulathoz 
vezényelték, vitéz dálnoki Miklós Béla ezredes parancsnoksága alatt 
Rimaszombatra vonultak be. A város lelkes magyarjai boldogan, 
torkukszakadtából skandálták. , Vitéz Miklós ezredes!" Száz meg száz 
ölelés, csók, könny, virágeső. Túláradó boldogság. Márai Sándor a Pesti 
Hírlapot tudósította, a helyszínről írta meg a Felvidék magyarlakta falvai, 
városai, köztük szülővárosa Kassa visszatérésének könnyes boldogságát. 
Nem lehet megindultság nélkül olvasni az Andrássyak ősi várkastélyáról, 
, Krasznahorka büszke váráról", ,a kis, zsúpfödeles, szegény bodrogközi, 
Sajó-völgyi, abaúji, Gömör-vidéki falvak?" szemérmes öröméről, a 
szegényebb házakra kitűzött papírzászlókról írt sorait. Mondom én, a 
szepességi tót-cipszer tanító unokája. , Kassán megint egyszer magyar 
betűket írok, nem tudok egészen tárgyilagos maradni: az emlékek olyan 
erővel rohannak meg, úgy elborítanak, hogy nem tudok többé tudósítást 
írni, csak vallomást" - írta. (Márai, 2004, 128-129) Megértjük és vele 
érzünk. Az ugyancsak felvidéki származású Reviczky Ádám írta, aki 
ludovikás akadémistaként díszőrséget állt a kassai díszemelvény mellett: 
, Körülöttünk részeg volt a város, és nem csupán az italtól. A Kassai 
Újság délutánra már hozta a délelőtti eseményeket, és mindenki újra meg 
újra átélte azokat. ... de valami nyugtalanság is vegyült az örömbe, ... az 
igazi fosztogatás ... később és azáltal vette kezdetét, hogy a visszacsatolt 
területeken megszerveztük a magyar közigazgatást!" (Reviczky 1985, 302- 
303) Reviczky Ádám annak a Reviczky Imre alezredesnek a fia, aki a 


második világháborúban emberségével tűnt ki az 
általános embertelenségben. , Fehérek közt egy európai" volt. Szolgált a 
visszacsatolt Felvidéken és Ukrajnában, majd különböző 
magyarországi beosztásokban zsidó munkaszolgálatosokat mentett. A 
háború végén valaki feljelentette, a nyilasok letartóztatták és a 
sopronkőhidai fegyházba zárták. Az új rendszerben előbb ezredessé 
léptették elő, majd a ,hálás haza? 1950-ben nyugdíjazta. 1952-ben 
nyugdíját is megvonták. A megélhetésért egy Tüker-pincében szenet 
lapátolt, amikor 1956-ban, hatvanévesen, szívrohamot kapott és meghalt. A 
Jad Vasem kitüntette, Izraelben, Cfáton utcát neveztek el róla. 

Ahogy az már csak lenni szokott, a bevonulás ünnepe után a szürke 
hétköznapok következtek. Apám, amikor hazajött, elmondta, hogy a 
felvidéki visszatérés közelről nem volt olyan felhőtlen nagy boldogság. 
Amikor a magyar hadsereg bevonult, az egeket ostromolta a lakosság 
öröme. Asszonyok, lányok, könnyek, csókok. Ez eltartott két hétig. Aztán a 
virágok elhervadtak, a , visszatért" magyarság pedig - a szlovákokkal együtt 
— riadtan és hitetlenkedve nézte, ahogy a csehszlovák demokrácia helyébe 
jött, és hamar berendezkedett a Magyarországról küldött főispán, a 
szolgabíró, a csendőr, a magyar közigazgatás. A Horthy-Magyarország. El 
lehet képzelni a magyar és nem magyar lakosság csalódását. Csoda, hogy 
nem szerették? Egy hónap múlva a felvidéki magyar nép, a szlovákkal 
együtt, mélységesen utált bennünket - foglalta össze a lényeget apám. 

Reviczky Ádám hasonló tapasztalatokról számolt be: , A Felvidéket az 
úgynevezett anyaországiak valamiféle meghódított gyarmatnak tekintették. 
... Elkerülhetetlen volt hát a konfliktus a húsz évet a cseh államban átélt 
lakosság és az oda visszatértek között jórészt emiatt, hiszen az utóbbiak 
valamiféle jóvátételt vártak el kimaradt hasznukért, és elvakult 
rendelkezéseikkel meg amazok végrehajtása közben egyformán ütöttek 
csehet, szlovákot, magyart. Mindezt betetőzte, hogy a két évtizedes 
revizionista fájdalmakra gyógyírt a Horthy-Magyarországon konzervált 
reakciós-feudális szellemben találó elöljárók, visz-szukapott posztjaikon, 
veszedelmet láttak a széthullott Csehszlovák Köztársaság polgári 
demokráciájának minden vívmányában, és esendői ségcl uszítottak a 


bátrabban — gondolkodókra, — elsősorban a kommunistákra és a 
szociáldemokratákra... Mi a legsötétebb feudalizmust is bevittük magunkkal 
1938-ban, amit már itthon sem lett volna szabad tűrnünk." (Reviczky, 1985, 
315, 318) 

A beszámoló így folytatódik: , Most pedig itt voltak ezek a frissen gazdát 
cserélt városok és falvak, az azokban lakó munkások, parasztok, 
tisztviselők, tele lelkesedéssel...kétszeres tapintatra lett volna szükségük. 
Ezt bizony sem ők nem kapták meg, ... sem a magyarságot vállaló más 
nemzetiségűek, ... hanem kaptak sok otromba kioktatást, hogy itt bizony 
minden alaposabb és szigorúbb lesz, mint a "kozmopolita cseh világban 
volt". S a szavak nyomatékát a csendőrpofonok adták." (Reviczky, 1985, 
319-320) 

Márai Sándor, aki 1938-ban, a Felvidék magyarlakta részének 
vissszatérését ünnepelve, érzelmeitől elragadva nem tudott tárgyilagos 
maradni, 1945-ben, keserű tapasztalatokkal a háta mögött így írt: , De a 
valóság, hogy a magyarság nem azon a napon vesztette el Kassát, amikor az 
orosz csapatok oda bevonultak; elvesztettük, véglegesen, a napon, mikor 
1938 novemberében Horthy csapatai megjelentek a Dóm előtt. Elvesztettük, 
mert amit hoztunk, a legrosszabb fajta reakció volt, tunya és kapzsi 
hivatalnokok, pökhendi, műveletlen közigazgatási és katonai szervek 
önkénye volt; mert hoztuk a magyar méltóságosuram-szellemet egy 
városba, mely a csehek alatt megismerte a demokráciát, hoztunk mindent, 
ami rossz volt a trianoni Magyarországon. ... Ekkor vesztettük el igazán, 
talán örökre Kassát. S megérdemeljük ezt a büntetést, mert nem érdemeltük 
meg Kassát. Nem akadt becsületes őslakos Kassán ez években, aki ne várta 
volna vissza a cseheket. (Márai 2006, 40—41) Igaz, kegyetlen szavak. Az 
igazságot gyakran csak kegyetlen szavakkal lehet kimondani. 

Kárpátaljára Melega Gabriella - Háros Ervin barátunk édesanyja - 
emlékezett. (Elmondta emlékeit, de a könyv megjelenését már nem várhatta 
meg. Szerető családja, barátai és e könyv kegyelettel őrzik emlékét.) A 
színhely Ungvár, a főszereplő a szlovák származású Melega család. A 
pátriárka Melega Mihály, városszerte ismert és megbecsült, jómódú 


kocsigyártó. Szlovák gyökerei ellenére katolikusnak és magyarnak vallotta 
magát, gyerekeit is így nevelte. 

Fia, a XIX. század utolsó éveiben született Sándor - édesapja kívánsága 
ellenére - nem tanult tovább, inkább beállt a monarchiabeli vasúthoz 
tanoncnak. Egész élete a vasút, fokozatosan emelkedő beosztásokban az 
államvasutaknál dolgozott. A Ferencvárosi pályaudvarról ment nyugdíjba. 

A trianoni békeszerződés rendelkezései szerint Ungvár Csehszlovákiához 
került. Sándornak mindenekelőtt meg kellett tanulnia csehül, hogy 
munkájában ne legyenek nyelvi nehézségei. Az első világháború végén 
családot alapított. Felesége, Scheffer Ilona - egy mélyen vallásos, nagyon 
magyar érzelmű kassai leány - tót családból származott. Gyermekeik közül 
ifjú Sándor 1921-ben, Gabriella- - aki a történetet mesélte - 1925-ben 
született. Abban az időben Ungvár a csehszlovák állam részeként fénykorát 
élte. A csehszlovák demokráciában a két gyermek magyar nyelvű katolikus 
óvodába, majd cseh nyelvű iskolába járt. Sándor megtanult csehül, 
gyermekeit is cseh iskolába járatta, mert a boldoguláshoz tudni kellett az 
állam hivatalos nyelvét. 

A család békében, viszonylagos jómódban élt. Sándor a vasútnál jó 
fizetést kapott, munkájáért megbecsülték. Szóba sem került, hogy felesége, 
Ilona dolgozzon. Ungváron senkit nem üldöztek, mindenki nyugodt 
légkörben, békében élt. Az iskolákban május 1-jén és a vallási ünnepeken - 
a zsidó ünnepeken éppúgy, mint a katolikus, a református és az evangélikus 
vallás ünnepein — tanítási szünet volt. A csehszlovák postánál előfizettek 
magyar lapokra, köztük egy korabeli női magazinra, a Délibábra. Ezeket 
rendben mindig megkapták. Az ungvári színház túlnyomórészt magyar 
darabokat játszott, nagy sikerrel. Ez rendszeres programja volt a Melega 
családnak. És soha nem maradhatott el egy litkos szertartás: Ilona — a tót 
származású, magyar érzelmű asszony minden délben bezárta az ablakokat, 
hogy kicsorduló könnyelit törölgetve meghallgassa a déli harangszót és a 
magyar híreket. 

Ennek a békés világnak 1938 őszén egyszeriben vége szakadt, Amikor 
november 10-én bevonultak Ungvárra a magyar csapatok, Melega Mihály 
és menye, Ilona, kitörő örömmel fogadták a változást. A város apraja- 


nagyja a Szobránc utca két oldalán, velük együtt integetett a bevonuló 
magyar katonáknak. A hadsereget napokon belül követte a magyar 
közigazgatás. Ezeket az anyaországból, Magyarországról 
érkezeti embereket , anyás"-nak nevezte el a köznyelv. A Felvidék más 
városaihoz hasonlóan itt is hamar kiderült, hogy az őslakosok és az 
, anyások" között jelentős ellentétek feszülnek. Az őslakosok szemében 
az — ,anyás" magyarok egy kiéhezett, neveletlen, műveletlen, 
erőszakos csürhe tagjai voltak, akik egyetlen céllal: harácsolni, zsákmányt 
gyűjteni érkeztek Ungvárra, Kárpátaljára. 

A cseheket kezdettől fogva üldözték. Akik nem mentek el maguktól, 
azokat vagonba rakták, és Lengyelországba szállították. Vagyonukat 
elkobozták, házaikba beköltöztek. (íme, Magyarországon már 1939-ben 
megjelent a vagon mint az etnikai-politikai gyűlölet levezetésére szolgáló 
, népmozgalmi" eszköz. Ne legyenek illúzióink, a holokauszt főpróbája 
zajlott Kárpátalján. - Cs. A.) Mindez - érthetően - erős visszatetszést váltott 
ki az őslakosok körében. A cseh iskolát bezárták. Melega Gabriella is az 
újonnan megnyílt magyar iskolába került. Az új magyar tanár 
lekommunistázta, mert korábban a cseh iskolába járt. A 13 éves Gabriella 
egy , anyás" magyar tanártól hallotta először ezt a szót: kommunista. Nem 
tudta, nem értette, hogy mit jelent, csak a hangsúlyból érezte, hogy a 
kommunista valami nagyon megvetendő dolog. Az ,anyások? között 
általánossá vált az őslakos magyarok lekommunistázása. Apját, Melega 
Sándort, is lekommunistázták és lefokozták a munkahelyén, mert a csehek 
alatt is a vasútnál dolgozott. Ezért nem volt megbízható a nemzeti- 
keresztény Magyarország számára. A csehek, amikor elmentek, hívták, 
hogy menjen velük, mert Kárpátalján a fasizmus következik. Sándor nem 
ment, de hamarosan látnia kellett, hogy cseh kollégáinak igazuk volt. 
Maradásáért az , anyások"-tól meg is kapta a Jutalmat". 

Kárpátaljára rövidesen valóban megérkezett a fasizmus. Amikor a 
zsidókat elkezdték  összefogdosni és gettóba zárni, a nagyon 
magyar érzelmű Melega Mihály is belátta, hogy ez nem az a magyarság, 
amire ö a Monarchia idején oly büszke volt, és onnan kezdve szlovák 
nemzetiségűnek vallotta magát. 


, Én csak annyit tudok, hogy a visszacsatolás idején a magyar hatóságok 
a csehszlovák földreform által földhöz juttatott magyar parasztoktól 
fokozatosan visszavették a földet, először bérletekké alakították, azután a 
bérleteket a földbirtokosok szabadon fölmondták. A Horthy-rendszer 
történetének ez az egyik legsötétebb pontja? - emlékeztet Bibó István. 
(Bibó, 1986, 317) 

A második bécsi döntés 1940-ben Észak-Erdélyt is visszaadta 
Magyarországnak. Nagy volt a boldogság országszerte, Nagyvárad és 
Kolozsvár, Csíkszereda és Marosvásárhely ismét magyar lett. Horthy 
Miklós Magyarországa azonban itt sem tagadta meg magát, az ünnepélyes 
bevonuláskor Észak-Erdélyben is , bemutatkozott". Megdöbbentő epizód 
Baia Mare - Nagybánya Mártírjainak Emlékkönyvéből: , Weisz Kálmán: 
Nagybánya visszatért. Városunk is ,boldogan? tért vissza az anyaország 
keblére ... Nagybányán is nagy volt az előkészület a vitéz honvédek 
fogadására. A Platty-házon egy régi, megfakult zászló lengett, amelyet 
Platty György felesége, a zsidó Steinfeld Rózsa rejtegetett. ... Szeptember 
7., szombat délelőtt volt (1940). Mi zsidók siettünk a sabeszi imát korán 
befejezni, verőfényes napsütésben robogtak be ,Horthy Miklós legszebb 
katonái" .... Mi nagybányai zsidók is a magyar nemzeti színekkel feldíszítve 
lelkesen tapsoltunk a ,kinek zsidó lány a babája, kössön kötelet a nyakába" 
nótával bevonuló magyaloknak. A Szatmáron megjelenő Szamos című 
napilap is ünnepi köntöst öltött, Figus Illinyi Albert (akinek a pofája húsz 
évig be volt fogva) a következőket írta ünnepi cikkében: Nem reflektálunk a 
zsidók tapsaira, megjelenésükkel és jelenlétükkel ne rontsák el a mi 
ünnepünket. ... Fokozatosan kezdték megmutatni az új urak valódi, 
sötét . szándékaikat. A  kémelhárító váratlanul csapott le a 
kommunistagyanús fiatalságra, és a garanyi intemálótáborba vitték a 17-22 
éves fiúkat és leányokat.  Fentieket követően megkezdődtek a 
munkaszolgálatra való  behívások. ... A  behívottakat nemsokára 
menetszázadokban Ukrajnába, kényszermunkára vezényelték. ... ott 
hullottak el, nyelte el őket Ukrajna földje." (Reviczky, 1985, 417—419) Az 
utókornak pedig ma radt a szégyen. 


Harmadik ,oországgyarapító vállalkozásunk", Bácska visszafoglalása, 
1941-ben nemzetközi botrányt kavart. Magyarország - azzal az ürüggyel, 
hogy a bácskai magyarok veszélyben vannak - megtámadta Jugoszláviát. 
Teleki Pál miniszterelnök búcsúlevelet írt Horthy kormányzónak, majd 
öngyilkos lett (Horthy Miklós titkos iratai. 1963, 292) 

, Főméltóságú Úr! Szószegők lettünk - gyávaságból - a mohácsi beszéden 
alapuló örökbéke szerződéssel szemben. A nemzet érzi és mi odadobtuk 
becsületét. A gazemberek oldalára álltunk - mert a mondvacsinált 
atrocitásokból egy szó sem igaz! Sem a magyarok ellen, de még a németek 
ellen sem! Hullarablók leszünk! A legpocsékabb nemzet. Nem tartottalak 
vissza. Bűnös vagyok. 

1941. ápr. 3. Teleki Pál" 

A levélnek Jugoszlávia megtámadása volt a közvetlen indítéka, de volt 
egy hosszabb időszakot felölelő történelmi háttere. A , szószegők lettünk" 
arra utalt, hogy szűk négy hónappal korábban, 1940. december 12-én 
Belgrádban Jugoszlávia és Magyarország, , Európa két vitéz nemzete 
örökös barátsági szerződést" kötött. (A Tolnai Világlapja, 1941 elején.) 
Magyarország, engedve a magyar revíziós körök nyomásának, 1941 
áprilisában hitszegő módon megtámadta azt a Jugoszláviát, amelyel 
korábban , örökbéke?" szerződést írt alá. E lépést azzal indokolta, hogy a 
délvidéki magyarokat kell megvédeni a szerbek atrocitásaival szemben, de 
ebből a  búcsúlevél tanúsága szerint egy szó sem volt igaz. 
Öngyilkosságában az is szerepet játszhatott, hogy bár tudományos 
rasszizmusa a náci Német Birodalom oldalán jelölte ki a helyet, magyar 
nacionalista politikusként féltette az országot az egyre lény égetőbb német 
befolyástól. Helyzetét bonyolította, hogy a német , szocializmus"? nemzeti 
köntösben sem fért össze konzervatív világnézetével. 

Teleki fokozatosan ébredt rá politikája csődjére. Németország 1941 
áprilisában benyújtotta a számlát a Felvidék és Erdély egy 
részének — visszacsatolásáért. —— Diplomáciai  — puhatolózásaira pedig 
megkapta  —— Nagy-Britannia —— kormányának figyelmeztetését: ha 
Magyarország átengedi a német csapatokat, megszakítják a diplomáciai 
viszonyt, ha megtámadja Jugoszláviát, Nagy-Britannia hadüzenetére 


számíthat. Ez az egyértelműen elutasító válasz az angol kormány jóindulatú 
megértésében bízó Telekit végképp megrendítette, és nem látván más 
kiutat, valószínűleg ez adta a végső lökést végzetes tettéhez. Búcsúlevele, 
bár az írás csak a jugoszláv konfliktusról beszél, közvetve a két 
évtizede folytatott politika csődjének beismerése, egyben súlyos ítélet 
Magyarország Jugoszlávia elleni  támadásáról.  Öngyilkossága egy 
önmagát vádoló politikus kétségbeesett lépése, ami nem akadályozhatta 
meg az elkövetkezőket, mert a magyar politikai elit sajnos nem értette meg 
a levél üzenetét. 

Vannak olyan vélemények, amelyek szerint Telekit, ha nem lett volna 
öngyilkos, a fajelmélet terén kifejtett elméleti munkássága miatt háborús 
bűnösként felelősségre vonták volna. Mások a földrajztudós és főcserkész 
Telekinek megbocsátották, hogy a faj elméletet szolgálta. Munkásságát oly 
nagyra értékelték, hogy emlékére szobrot emeltek, ami megbocsáthatatlan, 
kihívó gesztus volt a fajgyűlölet több százezer magyar áldozatával és a 
fajgyűlöletet elítélő milliókkal szemben. Ne csodálkozzunk, a tapintat soha 
nem tartozott a keresztény-nemzeti magyarok erényei közé. 

A korábban idézett Reviczky Ádám cserkészként tisztelte Teleki Pált, a 
magyar Főcserkészt, de az általa képviselt fajelmélet miatt egyértelműen 
elítélte. , Most a sokból kiemelt egyetlen írás is könnyen kiváltja 
ellenkezésemet. Eszerint Telekinek 1941 előtt is tudnia kellett arról, hogy az 
angol hivatalos álláspont a magyar revíziót illetően egyértelműen elítélő 
volt. ...Teleki bőven szolgáltatott alapot ahhoz, hogy az antiszemitizmus 
vádjával illessék, és ez nem vágott össze az angolszász orientációval, még 
kevésbé a humanista tudósról kialakult általános képpel." (Reviczky, 1985, 
284-285) 

, AZ atrocitásokból egy szó sem igaz!" Megdöbbentő szavak. Egy 
miniszterelnök hullarablóknak, legpocsékabbnak nevezte saját nemzetét. 
Azt a sok millió embert, akik nem is tudtak semmit a politikai 
elit balfogásairól. És a semminél is kevesebb befolyásuk volt az 
eserrié nyekre. Ne tessenek a felelősséget a nemzet nyakába varrni. 
Újvidékért nincs közös felelősség! A délvidéki aljasságokért - és a 
bosszúért, amit az ott élő magyar lakosság a háború után elszenvedett - az 


utókor előtt a felelősséget Horthy Miklós kormányzó, Bárdossy László és 
Teleki Pál miniszterelnökök és a korabeli magyar kormány, ebben a 
sorrendben, viselik. Reviczky Ádám közel volt az eseményekhez: , Műszaki 
gyakorlóterünkön egy ideig nélkülöztük a gyakorlásra összeszerelt ... 
hídelemeket; tudtuk, hogy ... valahol a Dunán van rájuk szükség ... de 
amikor ezek visszakerültek hozzánk, némák voltak. ... Pedig ezek a néma 
hídelemek éppen nekünk, tisztjelölteknek, kik talán a legilletékesebbek 
voltunk, elmondhatták volna, hogy a Teleki által árulásnak mondott 
délvidéki támadás volt valójában az első igazi olyan alkalom, amikor a 
magyar katonatiszt a nagy fegyverbarát oldalán kivetkőzött emberi 
mivoltából. Kassán csak a selyemharisnya-üzletek kiürítésében jeleskedtek 
néhányan, Erdélyben ok nélkül lövöldöztek ijedtükben, de ott a Zenta, 
Zombor és Újvidék közötti háromszögben már vérgőzös, szédült 
bosszúállóként törtek rá szerb, zsidó és magyar férfiakra éppen úgy, mint 
asszonyokra és gyerekekre." (Reviczky, 1985, 350) Shvoy Kálmán 
emlékirataiban olvashatjuk: , Újvidéken 4720 embert öltek meg, 1200 
zsidó, 500 magyar, a többi szerb. ... nem tudom mi lehetett ott, mert vitéz 
Deák ezredes ... II. oszt. érdemkeresztet kapott, a hadiszalagon: ,a dél- 
bácskai kommunista lázadás leveréséért?." (Shvoy Kálmán titkos naplója és 
emlékirata, 1918-1945. 1983, 238) Apám a Felvidék és Erdély után 
természetesen a Délvidéken is részt vett az , országgyarapító" hadjáratban. 
A jelek szerint pótolhatatlan volt, nélküle nem működött a hadsereg 
lóállománya. Zomborból küldött haza egy lapot, ahol csillaggal megjelölte 
az egyik templom tornyát: , Ezt lőtték szét." Hazatérte után mesélte el, hogy 
nagy lövöldözés és pánik volt, a toronyból géppuskázott egy orvlövész, 
azért kellett szétlőni a tornyot. 

Kádár Gyula (1944-ben vezérkari ezredes) többet tudott, erről és másról 
is megírta, amit tapasztalt: , Egy légvédelmi ágyú a toronyba akarván lőni - 
hogy miért, azt senki nem tudja -, szétlő egy szobrot, a tornyot csak a 
harmadik lövésre találja el. ... Egy tartalékos főhadnagy valahonnan 
embereket vesz maga mellé, és a görögkeleti templomba megy - önálló 
elhatározásból -, mert ,ott csetnikek vannak?. Elfogja az öreg papot, és 
járőre előtt küldi fel a toronyba. Lövés csattan, az elöl menő pap fejlövéssel 


összeesik. Délben a hadtestparancsnok dicsérő-leg említi nekem az esetet. 

. Követelem az eljárás megindítását gyilkosság miatt. Nem történik 
semmi. ... Tény, hogy én sem holt, sem eleven csetniket egész idő alatt nem 
láttam. A pánik eredménye: hat-nyolc saját halott és harminc-harmincöt 
sebesült." Kádár Gyula így foglalta össze a bácskai , hadműveletek"-et: 
, Szereplésünk arcpirító volt. Emberileg, katonailag, erkölcsileg. Újabb 
súlyos figyelmeztetés lehetett volna a magasabb vezetésnek! ... De a vezetés 
nem látott és nem akart látni." (Kádár, 1978, 371-372, 374) Az újvidéki 
vérengzés igaz történetét Cseres Tibor 1964-ben megjelent Hideg napok 
című regénye, és két év múlva Kovács András hasonló című, a regény 
alapján készült döbbenetes erejű filmje mondta el. Mindkettő nagy vihart 
kavart, a közvélemény egy része nem tudta elviselni a tények 
kíméletlen feltárását. 

A tisztikar felelőssége letagadhatatlan. Már a nagybányai bevonuláson 
énekelt, durván antiszemita , dalocska? sem hangozhatott volna el, ha ott 
egy, csak egyetlenegy emberséges tiszt van, vagy legalább egy olyan, 
akiben cseppnyi jóízlés lett volna. Aki érzékelte volna, hogy nem a 
rongyosgárda, hanem egy katonai alakulat élén menetel -lovagol. Aki 
különbséget tudott volna tenni a csőcselék és egy hadsereg között. Aki tudta 
volna, hogyan kell egy honvédalakulatnak és egy tisztnek, egy 
, úriembernek" viselkednie. Pedig ott, egész biztos, hogy magasabb rangú 
törzstiszt is volt. Ne csodálkozzunk ,,A tiszti étkezde klubszobájában 
minden asztalkán ott virít a Signal, a német diadalok szócsöve, a germán faj 
felsőbbrendűségének dokumentuma ... És ott van a Der Stürmer is. Nyíltan 
folyik a faji izgatás, a zsidó gyűlölő propaganda. Származási igazolásról 
beszélnek, be kell szerezni a papírokat, nagyszülőkig bezárólag. 
Korbácsot kínálgatnak min denkinek. Kétujjnyi széles bivalybőr, faragott, 
díszes famarkolattal. Mark Twain könyvében ilyennel verték a néger 
rabszolgát. De ez. a korbács mások részére készült. A markolaton 
csigavonalban körülfutó faragott felírás - vehetjük használati utasításnak is - 
ezt mondja: Kutyának - asszonynak - zsidónak. Tehát már itt tartunk" - írta 
Bárczy János, egykori ludovikás, az orosz frontot megjárt hivatásos 
tiszt (Bárczy, 1981, 196-197) 


A Felvidék, Kárpátalja, Észak-Erdély, Bácska igazi öröm lehetett volna, 
ha nem keseríti meg mindaz, ami a visszacsatolás után ezeken a területeken 
történt. A történtek pedig azt bizonyítják, hogy nem érdemeltük meg a 
kivételes szerencsét. Kaptunk egy esélyt, de nem tudtunk felnőni a 
történelmi feladathoz, nem tudtunk élni a , megszenvedett igazsággal", az 
ölünkbe hullott lehetőséggel. A Jugoszlávia elleni hadjáratban való 
részvétel pedig jelezte, hogy a magyar , nemzeti-keresztény" elit képtelen a 
világban tájékozódni, és veszélyérzete sem működik. A magyarok viselt 
dolgait aztán Genfben és Londonban, Párizsban és Washingtonban, csehek, 
románok és szerbek kellően kiszínezve, széltében-hosszában terjesztették. 
Nem is kellett nagyon színezniük semmit, a megdöbbentő tények magukért 
beszéltek. A hazugságspirál Trianonnal kezdődött, Újvidékkel folytatódott, 
és mivel a rendi Magyarország elitje ilyen jól belejött, menetrendszerűen 
jött Kassa, a szovjet bombázás hazugsága. Igazat adok Telekinek. 
Valóban , hullarabló?, valóban a , legpocsékabb? volt, de nem a nemzet, 
hanem politikai-katonai elitje. 

E honszerző mozgalmak közepette békésen, bár azt nem mondhatom, 
hogy nyugodtan folyt, folydogált az életünk. Békésen, mert még béke volt, 
de nem nyugodtan, mert apámat már 1938-ban , elszólította a haza", később 
ebből rendszer lett. 1938-ban a Felvidék, 1940-ben Észak-Erdély, 1941-ben 
a Délvidék volt műsoron. A család meg hónapokig élt férj és apa nélkül. 
Katonasors, vonta meg a vállát a békés polgár, a reggeli újságját böngészve. 
Nem volt ebben semmi különös. Ha és amikor választani lehetett, nem a 
főispán vejét, hanem a tót tanító államköltségen kitaníttatott fiát 
mozgósították és küldték e honszerző vállalkozásokra, majd bő egy évvel 
később az orosz frontra. Amikor apánk hazatért a Felvidékről, 
Bántapusztára helyezték. Három rövid , békeév"? következett. Nem tudtuk, 
mi vár ránk, így gondtalanul örültünk az életnek. Bántapuszta a honvédség 
gazdasága volt, ahol a hegyivadász alakulatok számára kistermetű lovakat 
tenyésztettek. Ezek a hegyekben géppuskát, lőszert, élelmiszert cipeltek. 
Rövid ideig apám volt a gazdaság parancsnoka. Bántapusztán találkoztam a 
, puszták népéivel, József Attila , kitántorgott" másfél milliójához hasonló, 
szegény pusztai emberekkel. Nem gondoltam, hogy kilenc év 


múlva, nyolcadikos gimnazistaként Székesfehérváron, egy kollégium 
diákjainak fogok előadást tartani Illyés Gyula Puszták népe című 
szociográfiájáról. Mennyivel más volt az az előadás nekem, aki, ha nem is 
velük, de közvetlen közelükben éltem, és nemcsak láttam, de gyerekként is 
szinte a bőrömön éreztem a szegénységüket, a nyomorukat, mint annak, aki 
csak olvasott róla vagy hallgatta az előadást. Tízéves gyerekként a 
játszótársaimon, a béresek gyerekein keresztül ismertem meg közelről, 
hogyan élnek. Amikor a nagy kergetőzésben elfáradtunk, bementünk a 
tanyára, és valamelyik srác mamája kent nekünk zsíros kenyeret, jól 
megsózva. Felséges volt. Az emlékezet megőrizte, és amikor később 
találkoztam Illyés Gyula írásával, újra magam előtt láttam a nyomort. A 
nyomorúságos körülményeket, ahogy laktak. Az egyetlen, földpadlójú 
teremből álló, olyan 30-35 négyzetméteres vályogházat, egyik sarkában a 
tűzhely kéménnyel, a másik három sarkában, rissz-rossz lepedőkkel 
elkerített , lakosztályok"-ban, egy-egy család. Víz a gémeskútban, vödör, 
lavór, teknő. így laktak, így éltek a béresek. Illyés Gyula népe, a szegény, 
pusztai nép. A gazdaságban a lóistállók szebbek,  civilizáltabbak, 
egészségesebbek voltak. Bántapusztai élményeim jelentős szerepet 
játszottak abban, hogy a felszabadulás után jogosnak és igazságosnak 
éreztem a földreformot, a nagybirtokok lelősz tását a szegények között. 
Bántapusztát nagyon szerettem. Végeláthatatlan nagy terek, virágos 
mezők, kedves fasorok. És a szabadság. Mi kell több egy 
gyereknek Hajnalban mentem a béresekkel szántani. Nagy élvezet volt. 
Ökrökkel szántottunk, néha odaadták az ostort meg az ekeszarvat. Büszke 
voltam, hogy amikor kiabáltam, az ökrök nekem is 
engedelmeskedtek. Lehet ám, hogy mindegy volt, mit kiabálok, , ők" 
nélkülem is tudták, hol a barázda vége, mikor kell fordulni. Évekkel később 
lovakkal volt hasonló élményem. Két lóval Sárkeresztesen dolgoztam egy 
gazdánál a betakarítási munkáknál. Amikor először, üresen, kimentünk a 
földjére, tucatnyi kisdülő, nagydülő, olyan fordulj-jobbra-most-meg-balra 
út volt a földek között, míg célhoz értünk. Amikor a második 
fordulót kezdtük, kifele menet szabadjára engedtem a gyeplőt, hagytam, 
hogy a lovak menjenek a saját fejük után. Alig hittem a szememnek, 


szépen kimentek a földre, és megálltak a táblánál, ahol dolgoztunk. Pedig 
akkor látták a környéket másodszor. Apám engedte, így nagy 
élvezettel játszottam a béresgyerekekkel, sok izgalmas dolgot tudtak. 
Kukorica-csutkából meg drótból csináltunk ökröket, cigarettahüvely 
dobozából meg szekeret. Megtanultam szederfára mászni. Mézédes fehér 
szeder termett a pusztán, a gyerekek kedvenc csemegéje. Egyszer 
nagyon megjártam. Felfelé a fán már túl voltam a fele úton, amikor 
megcsúszott a támaszkodó lábam, és kezdtem csúszni lefelé. Ahhoz már 
nagyon magasan voltam, hogy elengedjem a fa törzsét, és leugorjak, így hát 
szorítottam vitézül, miközben a kéreg szépen felszántotta a meztelen 
mellemet. Mert mondanom sem kell, hogy egy szál klottgatyában töltöttük 
az egész napot. (Pünkösti Árpádnak üzenem - aki a kilencvenes évek elején 
találóan írta a magyarkodókról, hogy még ,,a klottgatyájuk is nemzetiszínű" 
-, hogy a mienk, 1939-ben, még egyszerű, póri, fekete klottgatya volt.) 
Valahogy leértem a földre, persze a hasam meg a mellem tele volt sebekkel, 
égett, mint a tűz, ráadásul féltem, hogy mit kapok majd apámtól. Amint 
hazaértem, jelentkeztem az irodában. Apám szó nélkül végigmért, bevitt a 
kezelőbe, vattával letisztogatta a sebeket, aztán szépen, akkurátusán, jódos 
vattával megkenegette mind a huszonkettőt. Nem mertem megnyikkanni 
sem, pedig csípőn, fájt piszkosul. Apám meg közben jót mulatott magában. 
Máskor jobban vigyázz - ennyi volt az intelem. 

Bántapusztán tanultam meg a lovakkal bánni. Hogyan kell nyugodt 
mozdulatokkal, hogy meg ne ijedjen, oldalirányból megközelíteni, mert 
csak hátra tud rúgni, oldalra nem. Hogyan kell ápolni, csutakolni, 
lóvakaróval tisztítani. Hogyan kell felszerszámozni, befogni, hajtani. 
Hogyan kell tartani a gyeplőt, hogy fogjad is a lovat, de ne 
érezze kellemetlennek a jelenlétedet, a szájában a zablát. Volt olyan ló, 
amelyik, ha túl keményen fogta az ember a szárat, a fogai közé kapta a 
zablát, és ettől a fogat irányíthatatlanná vált. A jól tartott gyeplő segíti is 
a lovat. Mit tagadjam, nagyon élveztem. Megtanultam kocsikereket 
cserélni, megkenni a tengelyt és sok hasonló dolgot. Az ember 
sohasem tudja, mi mire jó. Ez a játékosan szerzett sok fontos tudomány 
néhány évvel később nagy segítségünkre volt a menekülésben. 


Időközben a család Balatonszárszón egyszerű, de kényelmes nyaralót 
építtetett, itt töltöttük a szünidőt anyámmal. Apám, amikor nem ,,a hazát 
meg Európát védelmezte", hanem éppen itthon volt, szabadsága idejére jött 
le hozzánk. Szerény ház volt, és nem különösebben jó helyen, két 
kilométerre Balatonszárszótól. Valószínűleg mindkét szempont szerepet 
játszott abban, hogy a háború után nem vették el, nem államosították. 
Szárszóhoz több minden kötődik: Szent István, majd később, 1943-1944- 
ben felnőtté válásom, a háború, és a háború után, 1945-ben a fosztogatás. 
Hogy jön ide Szent István? Úgy, hogy a boldog békeidőben augusztus 20- 
án, vagy ahogy akkoriban hívtuk, , szentistvánkor", az volt a szokás, hogy 
este, sötétedés után a tó partján, nagy tüzeket gyújtottunk. Mi, gyerekek 
előtte napokig szorgalmasan gyűjtöttük a tűzhöz való anyagot, száraz 
fadarabokat, amiket a víz a partra vetett, meg nádat. Ebből olyan jó két 
méter magas nagy bogba! raktunk, hogy jó sokáig égjen. Felemelő látvány 
volt, ahogy este, egy illőben, egyszerre csak körbe-körbe a Balaton partján, 
meggyulladlak a máglyák. Mint tüzes gyöngysor fogták körül a tavat. 
Utólag elgondolkodom első királyunk ünnepén. Élveztük a tüzet, nagyon 
szép volt a körben lángoló Balaton, de ez a nap nálunk soha nem vált a 
szó igazi értelmében ünneppé. Csak jóval később vettem észre a tüzek, 
a látványosság mögött meghúzódó mondanivalót. Nem tartozik rám, nem is 
akarom minősíteni, hogy katolikus vallású honfitársaim 
miféle legendákban, csodákban, szentekben hisznek. Szívük joga, sőt a 
vallásszabadság egyenesen demokratikus jog. Félreértések elkerülése végett 
mondanám, nem akarok én sem oltárképeket, sem szobrokat döntögetni, 
senkit nem akarok , deheroizálni". Amíg ezek a szentek és héroszok a 
bennük hívő emberek magánügye marad. Amíg nem válnak kötelezővé, 
nem kezdenek belopakodni a világi terekre, az állam életébe, semmi bajom 
velük.  Turistaként, itthon vagy külföldön szívesen látogattuk a 
templomokat. Az esztergomi, vagy a Szent István-bazilikát. A párizsi 
Notre-Dame-ot, Chartres (amikor ott jártunk, éppen Albinom Adagiólát 
játszották az orgonán), Reims, Salamanca székesegyházait. A riói bencés 
templomot. Néhány kivételtől eltekintve elítélem a szobordöntögetők buzgó 
együgyűségét. A szobrok legtöbbször neves művészek alkotásai, elég nagy 


az ország, elférnek a köztereken, a templomokban, a múzeumokban, az 
emberek szívében, mindenki tetszése szerint válogathat közülük. I. (Szent) 
István államalapító érdemét nem nekem kell elsorolni, kőbe van vésve az 
ezeréves magyar történelemben. I. István, külországból érkezett szerzetesek 
segítségével letelepítette, megtérítette a félig nomád magyarokat. Ezért a 
katolikus egyház szentté avatta. Ez az ő magánügyük. A késői utókor 
okulására azonban nem lehet elég sokszor elmondani, hogy a történelemben 
nincsenek , szent" emberek, az emberiség, benne Magyarország, történelme 
a legkevésbé sem alkalmas erkölcsi érzékünk nemesítésére. Az erkölcsről 
alkotott felfogás egyébként is koronként jelentős változásokon ment át. 
Még egy ilyen - látszólag kikezdhetetlen - életmű, egy makulátlan 
erkölcsűnek tudott uralkodó is rákényszerült, hogy országa és népe jövőjét 
mérlegelve az államról, vagy az erkölcsről alkotott mai felfogás tükrében 
vitatható, sőt elfogadhatatlan döntéseket hozzon. A történelmi hűség 
kedvéért, az I. (Szent) Istvánról őrzött kép árnyalása céljából említem, hogy 
egyik lehetséges utódja, Endre herceg, , szent" királyunk dinasztikus tervei 
elől a Kijevi Nagyfejedelemségbe menekült, mert nem óhajtott 
unokatestvére, Vazul (a , fülembe forró ólmot öntsetek?" Vazulról van szó) 
sorsára jutni. Ez inkább családi, dinasztikus hátterű harc volt, és erősen 
kétséges, hogy mennyiben szolgálta, ha szolgálta egyáltalán, az ország 
érdekeit. Az említett Endre herceg, aki később E András néven 
Magyarország királya lett, Kijevben talált menedéket. Ez a kapcsolat elég 
bensőséges lehetett, mert Endre feleségül vette Jaroszláv kijevi 
nagyfejedelem leányát, a szépséges Anasztáziát. Egy igazán tiszteletre 
méltó uralkodó történelmi kényszereinek bemutatása érdekében idézem fel, 
hogy eme I. (Szent) István, a Géza fejedelem utódlásáért, a hatalomért 
folytatott harcban rokonát, Koppányt, a régi, nomád életforma hívét és 
védelmezőjét -aki egyes történészek szerint Árpád fejedelem ükunokája 
volt -, leverte és híveivel együtt lemészároltatta. Ez egyébként abban a 
korban nem volt különleges esemény. Koppány megsemmisítése volt az 
ár, amit a kereszténység felvételéért, ha Nyugathoz, Európa 
civilizáltabb feléhez való közeledésért az uralkodónak, országa-népe 
jövőjéért meg kellett fizetnie. Akkoriban ez egyidejűleg szolgálta a , hazá"-t 


és a , haladás"-t, és ma nem nevezzük I. (Szent) Istvánt ezért sem 
, véreskezű"-nek, sem , tömeggyilkos"-nak. 

Bántapusztáról apámat a 12. tábori tüzérosztályhoz, Iolnára helyezték. 
Tolnán, a nyári szünidőben, emlékezetes két hónapot töltöttem szüleimmel. 
Apám kölcsönadta a fényképezőgépét, egy Voigtlander-Bessát, amit nagyon 
büszkén vittem magammal és mutogattam mindenfelé, nagyon jó amatőr 
gépnek számított akkoriban. Én pedig buzgón fényképeztem mindent, ami 
utamba került. Fényképész lettem. Apám, látva nagy buzgalmamat, 
beajánlott egy helyi fényképészhez tanoncnak, hogy tanuljam a szakmát. A 
mester megtanított negatívról másolni és nagyítani, ő hívta elő a filmeket, 
én pedig másoltam, nagyítottam, megrendelés szerint. Naponta három-négy 
órát dolgoztam nála, fizetést is kaptam. Amit kerestem, abból fedeztem 
fényképész-szenvedélyem költségeit. Egyik nap lemásoltam az első 
tekercs filmmel, majd amikor a kész képeket ellenőriztem, majd?" hanyatt 
estem. Ösztönösen körülnéztem, egyedül vagyok-e a sötétkamrában, mert 
egy sorozat aktképet találtam. Nem profi csinálta, annál sokkal izgalmasabb 
amatőr munka volt. A női test korán felkeltette érdeklődésemet. 

Apámnak volt két unokatestvére, mindkettő szép arcú, jó alakú, vonzó 
hölgy, szép, szabályos  domborulatokkal megáldva. Ritka családi 
összzejöveteleinken kiskamaszként titokban bámultam nem is nagyon 
rejtegetett bájaikat. (Hölgyeim, férfiszemmel nézve, ez a selyemruhák nagy 
előnye.) Ez a filmtekercs volt azonban az első alkalom, amikor 
a fantáziálások kora után ruhátlan női testet láttam. Egyelőre csak 
fényképen. Nagy érdeklődéssel tanulmányoztam a soha nem látott, 
izgalmasabbnál izgalmasabb képeket. Volt ott minden, szénaboglya 
aljában, istállóban széna között, virágos mezőn, ülve, állva fekve. Egy jó 
alakú, mosolygós, szép fekete hajú nő, nem takargatva semmit 
bájaiból. Elkezdődött szexuális felvilágosodásom elméleti része. Első 
fejezet: A női test. Annyira belefeledkeztem a női szépség csodálatába, 
hogy egyszer csak a mester rám kopogott, és kérdezte, mi lesz a napi 
megrendelésekkel? Összekaptam magam, és némi késéssel ugyan, de 
szépen, gyorsan elkészítettem a rendeléseket, így végül a mester is meg volt 
elégedve. Ettől kezdve szinte minden héten jött egy-két tekercs hasonló 


amatőr aktfelvétel. Nem volt unalmas munka, és még fizettek is érte. A 
mester tudott a fényképezőgépemről, és egyik nap elküldött a laktanyába, 
ahol apám is dolgozott, hogy keressek meg egy katonát, és készítsek róla 
felvételeket. Elmentem, megcsináltam. Két nap múlva vittem a 
megrendelőnek a kész képeket. Összegyűlt vagy húsz katona, 
lefényképeztette magát. Ez aztán rendszeressé vált, az üzlet megindult, 
szépen kerestem. Egyszer az egyik katona félrehívott, hogy a menyasszonya 
ruhátlan képeket kér tőle, vállalnám-e? Persze hogy vállalom, semmi 
akadálya, mondtam kicsit meglepődve. Az üzlet csábított, nem zavart, hogy 
ruhátlan kép lesz, gondoltam, legfeljebb felszámítok valami felárat. 
Férfiakt? Miért ne? Kínos lett volna, ha lebukunk, de nem történt semmi 
baj, a laktanyaudvar egy félreeső sarkában, az istállók mögött gond nélkül 
megcsináltuk. A menyasszonyom szeretni fogja - mondta elégedetten a 
katona, amikor átadtam a kész képeket. Én is reméltem, hogy sikerünk lesz 
a hölgynél. Azt nem tudom, hogy a katona visszajött-e a Don-kanyarból... 

A negyedik elemit és a középiskolát anyai nagyszüleimnél folytattam, 
akik időközben nyugdíjba mentek, és Nádudvarról Székesfehérvárra 
költöztek. Nagyapáméknál laktam a kertvárosban, jó 25-30 perc 
gyalogmenet volt az iskoláig. Ami tavasszal meg nyáron 
egészséges testmozgás, de télen, tízfokos hidegben, viharos szélben, 
rajztáblával nem volt kellemes séta. Nem volt mit tenni. Mivel reggelenként 
nemhogy autó, de még egy vacak hintó sem várt a ház előtt, így aztán 
minden reggel szépen bemasíroztam az iskolába. Amikor gimnazista lettem, 
beléptem a cserkészcsapatba, büszkén hordtam a cserkészegyenruhát, az 
árvalányhajas kalappal. Egy rokonszenves katolikus pap, Langhammer 
János volt a parancsnok. Az idill azonban néhány hónapig tartott csupán. 
Először a katonásdi lett ellenszenves, aztán meg a vallásos nevelés. A 
katolikus vallásosság végképp idegen volt nekem, az pedig egy katolikus 
cserkészcsapat volt. Mit keresek én itt? - kérdeztem egy nap magamtól. Egy 
vasárnap cserkészegyenruhában kellett bemenni az iskolába. Ott a 
cserkészcsapat szép rendbe felállt, és elindultunk. Nem mondták meg előre, 
hogy templomba, méghozzá katolikus templomba megyünk. Ott álltunk a 
két padsor között, miközben folyt a mise. Egyszer csak nagy csilingelés, 


mire az egész templom letérdelt. Csak én álltam ott meglepődve, egyedül, 
mint egy árva kóró a mezőn. Mit mondjak, nem volt kellemes. Hirtelen nem 
is tudtam, mit csináljak. Letérdelni semmiképpen nem akartam, mert 
mi nem szoktunk térdepelni a templomban. Ettől függetlenül nagyon 
szégyelltem magam. Nagy sietve jött az egyik cserkésztiszt, és kikísért 
a templomból. Kellemetlen élmény volt, ezután az incidens után végképp 
elegem lett a cserkészkedésből, és kiléptem. 

A tanulás nem okozott gondot. Gabi lányom kedves barátnőjénél 
megmaradt , a — gimnázium 1942-1943-as évkönyve, és az 
érintettséget felfedezve felajánlotta. Ebben az áll, hogy harmadikos 
gimnazistaként szíínjeles, , kitűnő? tanuló voltam. ,, Vastag betűs" - ahogy 
akkoriban mondták, mert a kitűnők nevét vastag betűvel nyomtatták az 
évkönyvben Emlékezetem szerint első-másodikban is ott voltam az élen, 
az osztályban végig jó tanulónak számítottam. Csak tornából és énekből, a 
melléktárgyakból kaptam mindig kettest. Nem tudtam hátrafelé 
bukfencezni, énekórán pedig Szemere tanár úr külön szólt: Mindenki 
énekeljen, csak a Csernok ne. A tanrendben hittanóra is szerepelt, ami 
természetesen katolikus hittant jelentett. Mi, , másvallásúak" az iskolában, 
semmittevéssel töltöttük ezeket az órákat. Viszont hetente egyszer el kellett 
menni hittanórára, az evangélikusoknak az evangélikus lelkészi hivatalba, 
ahol Nagy Tibor lelkész tartott hittanórát. Mivel ez mindig a , hatodik 
órában", úgy egy óra körül történt, el lehet képzelni, hogy korgó gyomrunk 
nem tett jót hitbuzgalmunknak, mentünk volna haza, ebédelni. Ezekben az 
években szüleimtől távol éltem, így sem ők, sem nagyapámék nem nagyon 
zaklattak, hogy tanulj már. De akkor mi volt, ami ösztönzött? Úgy 
emlékszem, valahogy mindig jól akartam dolgozni, úgy éreztem, el kell 
végeznem, amit rám bíztak. Szégyelltem, ha nem jelesre feleltem, még 
jobban, ha év végén nem voltam , tiszta jeles", azaz , kitűnő" tanuló. Alsós 
gimnazista koromban szoktam rá az olvasásra, főleg a történelmi 
regényeket, a regényes életrajzokat szerettem. Surányi Miklós Egyedül 
vagyunk című Széchenyi-életrajza mellett elolvastam mindent, ami a kezem 
ügyébe került. Mindenekelőtt a korszak divatos íróit. Sorban jöttek a 
Gárdonyi-, Jókai-, Mikszáth- és  Móricz-regények. Herczeg Ferenc 


történelmi regényei, Harsányi Zsolt életrajzai Liszt Ferencről és Munkácsy 
Mihályról. Csak példaszerűen Móra Ferenc Aranykoporsója, Zsigray 
Julianna Erzsébet magyar királyné és Ég az Alföld című regénye. Zilahy 
Lajos A fegyverek visszanéznek című műve. Pearl S. Buck Az édes anyaföld 
című kínai története. A titokzatos Kínáról akkoriban semmit nem tudtam, 
ez hívta fel figyelmemet a könyvre. Mereskovszkij Első Sándorról és Nagy 
Péterről írt regényes életrajzai. És sok más, amelyekre már nem is 
emlékszem. Végül a kor sztárja, Margaret Mitchell Elfújta a szél című 
regénye az amerikai polgárháborúról. Megengedem, hogy nem az irodalom 
csúcsa, de a férfi főhős, Butler kapitány figyelemre méltó dolgokat mond 
benne az eget verő önbizalmú déli uraknak: , Nekünk délieknek, egyik 
legnagyobb hibánk, hogy vagy nem utazunk eleget s nem ismerjük a 
világot, vagy nem válik eléggé hasznunkra az, amit látunk. ... Legutóbb 
Északon töltöttem néhány esztendőt. Sok mindent láttam, amit önöknek 
nem volt alkalmuk látni ... a gyárakat, a műhelyeket, a hajódokkokat, a vas- 
még szénbányákat ... Mink van nekünk? Megmondom: gőgünk van, 
gyapotunk van és rabszolgánk van. Ők vemének meg minket egy hónap 
alatt, nem mi őket." (Mitchell, 1942) Az egész regényből ez a néhány sor 
tetszett a legjobban, ezért szerettem meg az írást. E néhány sorban elmondta 
az észak-déli konfliktus lényegét, az erőviszonyokat és a harc várható 
kimenetelét. Legfeljebb az egy hónap bizonyult költői túlzásnak. Amikor az 
amerikai Dél viszonyait jellemezte, mintha az elmaradott Magyarországról, 
a , magyar ugar"7-ról beszélt volna. Egy magyar Butler kapitány is 
megkérdezhette volna már az első világháború előtt, hogy mi van 
nekünk? Hs mindjárt válaszolhatta volna: gőgünk van, felsőbbrendűségünk 
van és rabszolgasorban tartott cselédeink vannak. Ezzel bizony nehéz 
háborút nyerni. De mondjuk ez hagyján, felejtsük el. A nagyobb baj, hogy 
1920 után sem változott semmi, 1941-ben, egy vesztett háború és Irianon 
után nagyjából ugyanott tartottunk, mint huszonhét évvel azelőtt. Nem 
sokkal előbbre, mint az amerikai Dél 1861-ben, a polgárháború 
kirobbanásakor. Mink volt nekünk 1941-ben? Gőg és felsőbbrendűség, 
nagybirtokok és nyomorgó gazdasági cselédek. A másik oldalon jóval több 
, gyár és műhely, vas- és szénbánya?" működött, ez az apróság azonban 


sajnálatos módon elkerülte a háborúra áhítozó magyar politikai és katonai 
elit figyelmét. Mint ahogy az is, amire ugyancsak a már említett Butler 
kapitány hívta fel az egyik hősködő ültetvényes iljú úr figyelmét: ,, Talán 
hallott már valaha Napóleonról? Ő jegyezte meg: az Úristen is azon az 
oldalon van, ahol erősebb a hadsereg." 


VAKON A VESZTÜNKBE 


1941 halmozottan szerencsétlen év volt Magyarország számára. Nem 
Teleki Pál miniszterelnök öngyilkossága (,Nem tartottalak vissza. Bűnös 
vagyok.") miatt. Nem az , örök barát?" Jugoszlávia elleni hit szegő támadás 
vagy az Újvidéken történt megbocsáthatatlan tömeggyilkosság miatt, amiért 
- néhány szadista magyar tiszt, tiszthelyettes és katona bűneiért - a háború 
után ártatlan bácskai magyarok ezrein álltak bosszút a szerb partizánok. 
Nem. A Szovjetunió elleni támadás miatt, ami a korlátolt és felelőtlen 
politika iskolapéldája. E döntés nem a véletlen műve volt, a történelemben 
nincsenek véletlenek. Egyenesen következett abból a revizionista, rasszista, 
antikommunisia politikából, amit a magyar kormányok 1920, Trianon óta 
folytattak 

A Szovjetunió elleni német támadás napján, 1941. június 22 én, Winston 
S. Churchill, Nagy-Britannia miniszterelnöke szózatot intézett a világ 
népeihez, amelyben többek között a következőket mondta , Látom az orosz 
katonát, amint szülőföldjének mezsgyéjén áll, és azt a földet védelmezi, 
ahol anyja és felesége a szeretteinek életéért, a család kenyérkeresőjének, 
hősének, oltalmazójának hazatéréséért imádkozik. ... Mindenkivel tudatom 
Őfelsége kormányának elhatározását ... Eltökéltük, hogy elpusztítjuk 
Hitlert, és gyökerestől kiirtjuk a náci rendszert. ... Sem Hitlerrel, sem 
bűntársaival nem bocsátkozunk alkuba, nem tárgyalunk. ... Minden ember 
és minden állam, aki és amely Hitlerrel tart, az ellenségünk. Ez a mi 
politikánk, ez a mi nyilatkozatunk. Következésképpen minden tőlünk 
telhető segítséget megadunk Oroszországnak és az orosz népnek." 
(Churchill, 1989, 529-530) 


Nem késett az Amerikai Egyesült Államok egyértelmű nyilatkozata sem. 
Június 23-án Sumner Welles, a  külügyminisztérium magas rangú 
tisztviselője hivatalos nyilatkozatában egyebek mellett a következőket 
mondta:  , Amerikának ma egyetlen igazi ellensége van, Hitler 
Németországa, és egyetlen veszedelem fenyegeti: Hitler esetleges 
győzelme." (Karsai, 1963, 471) 

Churchill beszéde és Sumner Welles nyilatkozata világszerte nagy 
feltűnést keltett, nyilván a magyar külügyminisztériumban is hallgatták, 
olvasták. Biztosra vehetjük, hogy Horthy Miklós kormányzó, Bárdossy 
László miniszterelnök, a koronatanács és a kormány tagjai órákon belül 
megkapták a magyar fordítást. Nem lehetnek kétségeink, hogy a magyar 
külpolitikáért felelős valamennyi személy június 24-én már ismerte Nagy- 
Britannia és az Amerikai Egyesült Államok álláspontját a Szovjetunió elleni 
német támadásról. Tudták, hogy Churchill - a bolsevizmus ellen érzett 
minden fenntartását, sőt utálatát félretolva - , minden tőlünk telhető 
segítség"-et megígért , Oroszországnak és az orosz népnek". A magyar 
politikai és katonai elit tehát további döntéseit mindezek ismeretében hozta. 

Mindnyájan, Horthy Miklós kormányzó és Bárdossy László 
miniszterelnök is, tudhatták, ha ebben a háborúban Hitler Adolf 
Németországához, a nemzeti szocializmushoz kötik Magyarország szekerét, 
akkor a Szovjetunió mellett Nagy-Britanniával és az Amerikai Egyesült 
Államokkal, az angolszász világbirodalommal kerülünk szembe. Ne mondja 
nekem senki, hogy 1941-ben józan ésszel el lehetett képzelni Németország 
és Japán győzelmét az angol-amerikai-szovjet koalícióval szemben. Nem 
ismerték fel az angolszász hatalmak nyomasztó gazdasági fölényét? A 
Szovjetunió hatalmas területeit, kiapadhatatlan emberanyagát? Egyetlen 
pillanatra sem kapott teret gondolkodásukban a , földhözragadt" 
materializmus? Nem ismerték Napóleon örök érvényű mondását az Úristen 
részrehajlásáról az erősebb hadsereg javára? Nem ismerték a mondást, hogy 
ahol elefántok harcolnak, letapossák a füvet? Mindent és mindenkit. 
, Minden ember és minden állam az ellenségünk." Ennél világosabban nem 
lehet fogalmazni. Az említett meggondolásokat félresöpörve a magyar 
vezetés arra számított, hogy Németország a legrosszabb esetben is képes 


lesz az erőviszonyok kiegyensúlyozására és a békekötésben megőrzi 
európai hegemóniáját. Ne tőlem kérdezzék, hogyan jutottak erre 
következtetésre, mert ez a várakozás, vagy inkább remény, már 
megszületése pillanatában teljesen alaptalan volt. Emlékeztetek Churchill 
miniszterelnök beszédére: , Eltökéltük, hogy elpusztítjuk Hitlert, és 
gyökerestől kiirtjuk a náci rendszert. ... Sem Hitlerrel, sem bűntársaival nem 
bocsátkozunk alkuba, nem tárgyalunk." Az eltökéltség tehát 
kinyilváníttatott, a gazdasági, katonai háttér pedig ott volt az orrunk előtt. 
Egyébként az angolszász hatalmak szándékairól nem kellett a világpolitika 
jósdáit megkérdezni. Az első világháborúban Németország összeomlásáig, 
féltétől nélküli megadásáig folytatták a harcot. Németország katonai 
meggyengítése érdekében egészen odáig elmentek, hogy a Monarchiának 
kedvező különbékét ajánlottak, ha kilép a háborúból. A második 
világháborúban Németország szempontjából a helyzet sokkal rosszabb volt: 
a nemzeti szocialista eszmével nem lehetett tárgyalni, még kevésbé 
kiegyezni. 

Mindezt nem utólag kérem számon a korabeli magyar kormányon 
Idézem balatonszárszói szomszédainkat, egy budapesti ügyvédet és 
családját, akik rendszeresen hallgatták a BBC-t. Az angol rádióból pontosan 
tudták, mi történik a világban, azt is, hogy Magyarország mire számíthat, 
milyen veszély fenyegeti. Azt is tudták, hogy megbízhatnak bennünk, ezért 
tartózkodás nélkül elmondták, amit megtudtak. Erre azt lehet mondani, 
hogy egy rádióból tájékozódó angolbarát pesti polgár (, biztosan zsidó") 
nem valami megbízható forrás. Rendben van, mondok hivatalos forrást. 
Barcza György londoni magyar követ írta naplójába 1939. április 16-án: , A 
szövetségesek az első csatákat el fogják veszíteni, városaikat a németek 
össze fogják bombázni, de az utolsó csatát, mint eddig mindig, mégis 
megint az angolok és társaik fogják megnyerni, és az lesz a döntő." 
(Lukacs, 2007, 45) Amit idéztem naplóbejegyzés. Mondhatná valaki: 
magánügy. Azt azonban biztosra vehetjük, hogy e vélemény Teleki Pálhoz 
is eljutott, amiből önként következik, hogy Teleki bizalmasai közül 
néhányan ugyancsak ismerték Barcza György értékelését. Egyébként nem 
kellett vezető politikusok naplóiban kutakodni. Egy vidéki helyőrségben 


szolgáló orvos ezredes - a keresztapám - mondta a feleségének, amikor 
küszöbön állt a német invázió Anglia ellen: , Ne féltsd te az angolokat, majd 
jön Amerika." A németek még nem támadták meg a Szovjetuniót, virágzott 
a német-szovjet béke, egy vidéki magyar katonaorvos számára mégis 
magától értetődő volt az amerikai beavatkozás. Józan ésszel egyszerűen 
nem érthető, hogy a vezérkar, a miniszterelnök, a kormány, a kormányzó 
miért nem számolt vele. Az egészben az a döbbenetes, hogy egy nem túl 
bonyolult matematikai feladatról volt szó. Az első két alapművelet: 
összeadás-kivonás. Fel sem tudom fogni, hogy a magyar politikai és katonai 
elit miben bízott? A , vak veréb? szindróma jegyében egy lapra, ráadásul 
előre kiszámíthatóan rossz lapra tették fel az ország jövőjét. Nem találtam 
más magyarázatot: a náci fajelmélettel való azonosulás és a vak 
antibolsevizmus veszélyérzetüket is háttérbe szorította. Érzelmi alapon 
dönteni egy ország sorsáról súlyos felelőtlenség. Ez az, amit számon kérek 
tőlük. A két világháború közötti , úri rendszer?" így is megbukott, de 
önpusztító gerjedelme az országot is magával rántotta a katasztrófába. 

Még ma is vannak - sőt ma vannak csak igazán ezen a furcsa, vegyes 
magyar "jobboldalon?" akik a legképtelenebb elméleteket elővezetve 
igyekeznek mentegetni Horthy Miklós és rendszere felelősségét. Jobban 
mondva felelőtlenségét, hogy beugratták Magyarországot a nagyok 
játszmájába, és a náci Németország oldalán elmasíroztunk a Donig. Életerős 
magyar férfiak, katonák és munkaszolgálatosok tízezrei pusztultak el 
Ukrajna hómezőin. Voltak, ma is vannak olyan megértő, felmentő 
vélemények, miszerint , nyilvánvaló volt, hogy az összeurópai folyamatokat 
irányító Német Birodalom szívóhatása alól hosszú távon Magyarország sem 
térhet ki." (Stark, 1991, 7) Egyáltalán nem volt nyilvánvaló, és ugyan miért 
nem térhetett ki? Hogy is van ez? Egy sor európai ország: Belgium, Dánia, 
Csehszlovákia, — Hollandia, — Jugoszlávia, — Lengyelország, Norvégia, 
Portugália, Spanyolország kitérhetett, csak éppen pont Magyarország nem? 
Olvastam olyan véleményt is, hogy , Magyarország a német nyomásnak 
engedve csatlakozott az agresszióhoz?". Nem akarok durva jelzőket 
használni, bár a tragikus következmény megéremelné: ez egyszerűen nem 
igaz. Német nyomásról még az 1941. június 22-i támadás után sem lehet 


beszélni. A miniszterelnökre és a kormányzóra nem Hitler, hanem a 
háborúba való belépést szorgalmazó németbarát magyar vezérkar gyakorolt 
nyomást. Kádár Gyula írta, hogy a németek , nem számoltak Magyarország 
hadbalépésével, csak Romániáéval és Finnországéval. A Barbarossa- 
tervben Magyarország még megemlítve sincs. Még ők is belátták, hogy 
Magyarország számára a Szovjetunió elleni háborúban nem lehet olyan célt 
sem megjelölni, mint a románoknak és a finneknek. Magyarország 
felajánlkozott." (Kádár, 1978, 386) Ne mondja nekem senki, hogy nyomás, 
szívóhatás és a földrajzi környezet! Csehország, szinte Németország 
, ölében", sokkal rosszabb helyzetben volt, sokkal nagyobb , szívóhatásának 
volt kitéve, mégsem hódolt be Hitlernek. A német hadsereg megszállta az 
országot, ennek ellenére - velünk ellentétben - jelentősebb károk nélkül 
vészelte át a háborút. Igaz, hogy Lidicét a németek földig rombolták, de ez 
egyetlen és egyedi eset, a Heydrich prágai német helytartó elleni merénylet 
megtorlása volt. 

Értjük és nem kicsinyeljük le a korabeli magyar kormány dilemma ját. 
Az  1938-1941 között visszacsatolt területeket Németországnak 
köszönhették,  megtartásukat is a németek győzelmétől remélték. 
Ugyanakkor Ante Pavelics Horvátországa, Antonescu Romániája és Tiso 
Szlovákiája, vagyis németbarát, de velünk ellenséges államok vettek körül. 
Nem volt könnyű a döntés, mert Németországnak nem tetsző magatartásunk 
esetén a visszacsatolt területek veszélybe kerülhettek. Azt is kockáztattuk, 
hogy a németek előbb-utóbb megszállják az országot. Mindez igaz, de 
voltak más mérlegelendő szempontok is. Németország akkor már — a 
Balkánt is számításba véve — három fronton harcolt. Hitler nem kérte a 
kormányzótól a magyar részvételt, kizárt dolog, hogy vonakodó 
magatartásunkra 1941-ben azonnal ilyen drasztikus lépéssel, megszállással 
válaszolt volna. Hónapokat, akár egy évet is nyerhettünk volna 
tárgyalásokkal, jó szándékunk és katonai  felkészületlenségünk 
hangoztatásával, északkeleti határaink azonnali megerősítésével. Aki időt 
nyer, életet nyer. A németek részéről komoly fellépésre leghamarabb 1942 
elején került volna sor, amikor a szovjet fronton nyilvánvalóvá vált a 
villámháború kudarca, és az elhúzódó hadjárat nagyon megterhelte a német 


hadsereget. Mivel Magyarország megszállása jelentős csapatokat vont 
volna el a harctérről, mindez mérsékelte az azonnali megszállás kockázatát. 
Nem voltak felesleges hadosztályaik. Kétlem, hogy nagyon kétes 
harcértékű magyar hadosztályok bevetéséért saját erejüket gyengítették, 
gyengíthették volna nyugaton vagy az orosz fronton. Mindezek mérlegelése 
mellett, tételezzük fel a legrosszabbat: a németek 1942-ben végül mégis 
megszállják Magyarországot. Az emberben, anyagban, vagyonban várható 
veszteségek a magyar csapatok esetleges ellenállása esetén sem közelítették 
volna meg az Ukrajnában, a haláltáborokban, a magyarországi, különösen a 
budapesti harcokban elszenvedett összes veszteségünket. Mindezek mellett 
arra is gondolni kellett volna, hogy a gigászok birkózásából ki kerül ki 
győztesen? Milyen lesz a háború utáni világ? Már csak azért is, mert ez volt 
a kor egyetlen igazi, kiemelkedően fontos kérdése. A kis államok többsége 
ezt mérlegelte és ehhez igazította stratégiáját. Már akinek volt ilyen. A 
magyar politikai elit a jelek szerint lel sem tette magának ezt a kérdést. 
Vagy ha igen, vágyai felülírták a realitásokat, rossz és még rosszabb 
válaszokat adott rá. Ha a háború befejezése a németek megszállta semleges 
államként találja országunkat, a visszacsatolt területek sorsát illetően is 
egészen más, sokkal kedvezőbb megítélés alá kerülhettünk volna. Erre 
nézve - mint látni fogjuk - Molotov szovjet külügyminiszter határozott 
ígéretet is tett. Utólag derült ki, de visszamenőleg alátámasztja a 
mondottakat, hogy ,a náci Németország szövetségesei közül Bulgária volt 
az egyetlen ország, amely nem üzent hadat a Szovjetuniónak, jutalmul 1945 
után megtarthatta azokat a területeket, amelyeket még a második 
világháború elején német és olasz segítséggel szerzett meg (vagy vissza)." 
(Karsai, 2007) Ráadásul nem egymagunkban hajókáztunk a kényszerek és a 
lehetőségek szírtjei között, voltak a közelünkben követésre érdemes példák 
a mérlegeléshez. Más államok előrelátó vezetői kiszámolták, hogy mi lesz a 
világháború vége, és rövid időre szóló előnyökért nem adták el országuk 
jövőjét. Nem csatlakoztak a Berlin-Róma tengelyhez, nem kötelezték el 
magukat a nemzeti szocialista Németország mellett. Jobban tudtak 
számolni. Közülük Lengyelország és Jugoszlávia harcolt a németek ellen. 
Ebből a szempontból nem jön számításba az a gyakran hangoztatott érv, 


hogy kényszerből harcoltak, mert a németek megtámadták őket. Persze, de 
azért támadták meg okét, mert nem voltak hajlandók behódolni a Német 
Birodalomnak. Lengyelország nem járult hozzá a danzigi (gdanski) 
korridorhoz  (, folyosóhoz"), Jugoszláviában pedig megbuktatták a 
németbarát kormányt. Teleki a túlvilágról üzenve igyekezett Horthy 
kormányzót  visz-s/alarlani a jóvátehetetlentől. Nem sikerült. A rendi 
Magyarország beszűkült, rögeszmés gondolkodású politikai és katonai elitje 
nem ériem- lelöki üzenetét. A nemzeti szocialista Németország mellé állt, 
és a , hagyományos fegyverbarátság" jegyében háborúba vitte, történelme 
legnagyobb katasztrófájába sodorta az országot. Nem én mondom utólag, 
Teleki Pál írta 1941. április 3-án a kormányzónak: , a gazemberek oldalára 
álltunk". Egyetértek. 

Az egészben az a döbbenetes, hogy kezdetben Horthy Miklós kormányzó 
helyesen látta a helyzetet, számolt a nem kedvező erőviszonyokkal: , Ennek 
megfelelően adtam választ Hitlernek, és közöltem, hogy Magyarország 
nincs abban a helyzetben, hogy Oroszországnak méghozzá minden kihívás 
nélkül - hadat üzenjen. Az ilyen lépés a két ország méretei között fennálló 
igen nagy különbségre és erőink csekély voltára tekintettel valóban 
nevetségesnek látszott előttem" - olvashatjuk emlékiratában. (Horthy, 1993, 
250) Bölcs szavak, kár, hogy mindössze négy napig voltak érvényben. 
, Június 26-án az a hír lepett meg bennünket, hogy Kassát és Munkácsot 
bombatámadás érte. Werth vezérkari főnök jelentése szerint az azonnali 
vizsgálat azt állapította meg, hogy a támadást szovjet repülőgépek hajtották 
végre. ... Ezzel a ,kihívás" bekövetkezett, és június 27-én megjelent a 
hivatalos nyilatkozat: Magyarország a felségterületén végrehajtott... 
ismételt szovjetorosz légitámadás miatt a Szovjetunióval hadiállapotban 
lévőnek tekinti magát." (Horthy, 1993, 250-251) A szovjet kormány 
nevében Molotov külügyminiszter sikertelenül próbálta a magyar kormányt 
meggyőzni: Magyarországnak sokkal jobb lenne, ha kimaradna ebből a 
háborúból.  Kristófíy József moszkvai magyar követ június 23-i 
megbeszéléséről a következőket jelentette kormányának: , Molotov ma 
délelőtt " kéretett, kérdést intézett Magyarország  állásfoglalásával 
kapcsolatban a német-orosz konfliktussal szemben. Közölte velem, hogy a 


szovjet kormánynak, mint azt már több ízben kijelentette, nincs követelése 
vagy támadó szándéka Magyarországgal szemben, nem volt észrevétele, 
hogy magyar követelések Románia kárára megvalósuljanak, e tekintetben a 
jövőben sem lesz észrevétele. Az események gyors menete folytán azonban 
szovjet kormánynak mielőbb tudnia kellene, hogy Magyarország 
szándékozik-e részt venni a háborúban, vagy semleges magatartást kíván- 
e." (Karsai, 1963,471—472) Karsai így folytatja: , Kristófíy ... távirata ... 
június 24-én érkezett meg a Külügyminisztériumba. Bárdossy átvette 
Kristófíy jelentését, de elfelejtette közölni kormányának tagjaival, továbbá 
nem mutatta be Kristóffy sürgönyét Horthynak sem." A háború után , azzal 
védekezett: ,az ideges hangulatban a sürgöny jelentősége elsikkadt". Abban 
azonban nem befolyásolta Bárdossyt e napok ideges hangulata, hogy a 
sürgönyt el ne juttassa a magyar és a német vezérkarhoz. Tehát mégsem 
sikkadt el a sürgöny jelentősége! ... Béldy altábornagy mondotta a 
Bárdossy-perben: ,Kristófíy sürgönye után a magyar és a német vezérkar 
megkettőzte erőfeszítéseit - Magyarország hadbalépése érdekében." 
(Karsai, 1963,473) 

Tehát megtörtént! Mégis, és mégse, hiába reménykedtünk. Mégis 
háborúzunk! A magyar uralkodó elit, mint egy megszállott, rohant a 
vesztébe. Mégse sikerült! Most sem sikerült, egyszer, csak egyetlenegyszer, 
értelmes döntést hozni. Tekintsünk el az Emlékirat furcsa, személytelen 
fogalmazásától:  , megjelent a hivatalos közlönyben", meg hogy 
, hadiállapotban lévőnek tekinti magát". Miért nem írta a kormányzó úr, 
hogy hadüzenet nélkül megtámadtuk a Szovjetuniót? Ialán maga is 
szégyellte? Sem a történelem tálcán kínált tanulságai, sem - enyhén szólva 
nem kedvező - saját múltbéli tapasztalataink nem vették el a nemzeti- 
keresztény elit, a kormány, a vezérkar, a politikusok és a katonák kedvét 
egy újabb oroszországi kalandtól. Még ki sem hevertük sem az első 
világháború, sem Trianon megrázkódtatásait. Hadseregünk még egy 
Csehszlovákia elleni háborúra sem volt alkalmas. Mégis, bő negyedszázad 
múltán ismét indíttatva éreztük magunkat, hogy ezt, az egészen más 
súlycsoportba tartozó nagyhatalmat, a Szovjetuniót megtámadjuk. Megható 
lehet a visszacsatolt területek megtartásának szempontjaira hivatkozni, de 


az elérzékenyülés könnyein át azonnal be kell látnunk, hogy ez a hivatkozás 
teljesen értelmetlen. Ha valaki vette volna magának a fáradságot és számol, 
mérlegeli a háború várható végső kimenetelét, láthatta volna, hogy az 1940- 
1941-ben visszakapott területek legalább részleges megtartására az egyetlen 
halvány reménysugár nem Hitler, hanem Molotov ígérete volt. 
Megjegyzem, a , lövészárok" túloldaláról, az angolszász hatalmaktól, nem 
kaptunk semmilyen biztatást. Nem volt miben válogatni, egyedül a szovjet 
kormány üzent valamit, a szovjet kormány ajánlatát azonban Bárdossy nem 
továbbította Horthy Miklósnak. Megjegyez hetjük, bár utólag sokra nem 
megyünk vele, hogy a kormányzó szép kis miniszterelnököt választott 
magának és az országnak. Mert milyen , úriember", milyen , közszolga" az, 
aki a háború és béke, százezrek élete és halála, egy ország vagyona, jövője 
kérdésében becsapja, félrevezeti az államfőt, a Legfőbb Hadurat? 
Szomorúan állapítjuk meg, hogy politikai és katonai elitünk, már szinte 
hagyomány, semmit nem tanult a történelemből. XII. Károly svéd király 
(Poltava) és Napóleon kudarcai, Ferenc József, Tisza István és az első 
világháború, Przemysl és Máramarossziget tanulsága, meg sem érintették 
ezeket az urakat. A tájékozatlanság és az előrelátás hiánya, a 
provincializmus mellé felzárkózott az antibolsevista düh, a rettegés a 
bolsevizmustól. Ebből valóban nem következhetett más, mint amit 
megéltünk. 

Molotov már akkor pontosan tudta, mi lesz a háború kimenetele, és a 
végén kik ülnek majd a győztesek asztalánál. Megengedem, nem volt nehéz 
dolga. Olvasta Churchill június 22-i beszédét és Sumner Welles 23-i 
nyilatkozatát. Ő, egy , bolsevista? - ellentétben a , kifinomult?" magyar úri 
osztállyal — mindkettőt megértette. Összeadta (első alapművelet) a 
Szovjetunió, . Nagy-Britannia és az Amerikai Egyesült Államok 
rendelkezésére álló hadosztályokat, tüzérséget, légierőt, összevetette a 
hasonló német adatokkal (második alapművelet), és máris tudta, hogy még 
az Úristen is az ő koalícióját támogatja. Azt is tudta, mi lesz a háború vége. 
Mindezt egyébként Berlinben és Budapesten is tudhatta mindenki, aki nem 
volt lelkiismeretlen, fanatikus, vagy menthetetlenül ostoba. Nem kis 
balszerencsénkre északkeleti szomszédunk , bolsevista? ország volt, és a 


horthysta politikai és katonai elit zsigeri antikommunizmusa minden érvet, 
minden józan megfontolást felülírt. Semmilyen más szempont, a haza és a 
nemzet - lépten-nyomon nagy pátosszal emlegetett — jól felfogott érdeke 
sem került, nem kerülhetett mérlegelésre. A háborúba való belépés 
szempontjából igazán jelentéktelen? ama részletkérdés sem keltette fel 
hadvezetésünk figyelmét, hogy a magyar hadsereg kiképzése és felszerelése 
nem volt alkalmas a Szovjetunió elleni támadó hadműveletekre. Védelemre 
sem nagyon, de ez egy későbbi történet lesz. 

Álljunk meg ennél a szerencsétlen , hadiállapotban lévőnek tekinti 
magát" nagyképűségnél. Az önértékelés kóros hiányánál, a , vak veréb?" 
stratégiánál. A magyar történelem legnagyobb katasztrófájának első 
lépésénél. Horthy Miklós kormányzó június 23-án, helyesen, úgy ítélte meg 
- idézzük újra, mert fontos -, hogy , Magyarország nincs abban a 
helyzetben, hogy Oroszországnak - méghozzá minden kihívás nélkül - 
hadat üzenjen. Az ilyen lépés a két ország méretei között fennálló igen nagy 
különbségre és erőink csekély voltára tekintettel valóban nevetségesnek 
látszott előttem". Nem egy kártyapartiról csevegünk, több millió magyar 
állampolgár sorsával terhes mondatokról van szó! A következő évek során 
százezrek pusztultak el néhány bután odavetett hányaveti szó miatt. Kizárt 
dolog, hogy a háborúból való kimaradásunkat esetleg követő német 
megszállás ennyi áldozattal járt volna. Először is megkérdezném - nem 
akarok én kötekedni, de az embernek kiveri a szemét vagy hasra esik benne, 
ha nem írhatja le a kérdéseit: Egy: Ha megtörtént a , kihívás", az 
egyszeriben feloldotta hadüzenetünk , nevetségességét"? Kettő: A kihívás 
egyszeriben eltörölte ,a két ország méretei között fennálló igen nagy 
különbséget"? Három: Tessék mondani, egy kihívást , erőink csekély 
voltára? való tekintet és mérlegelés nélkül, úriember módjára, el kell 
fogadni? Mert ha nem, a kormányzót, és a miniszterelnököt kizárják az úri 
kaszinóból? Hogy is van ez? Nem mondhatom, évtizedek múltán sem 
mondhatom, hogy nevetséges. Mert tragikus volt! Megdöbbentő kép egy 
rendszer vezetőinek ,egylépcsős"7, saját szövegeiket lépten-nyomon, 
gyakran napokon belül, meghazudtoló gondolkodásáról. Emlékszünk, 
Zrínyi Miklós hogyan jellemezte a mohácsi síkon vitézkedő II. Lajos 


királyunkat? , Hiszen esztelenség, hiszen gondatlanság volt, sem maga, sem 
török erejét ineg nem tudni, ... csak mint egy vak veréb magát utolsó 
szerencsére bízni." , Esztelenség, ... gondatlanság, ... mint egy vak veréb" 
pontos jellemzés Horthy Miklós kormányzó, Bárdossy László 
miniszterelnök és a magyar kormány 1941. júniusi ténykedésére. Pedig 
nekik még csak meg sem kellett tudakolniuk a Szovjetunió erejét, hisz 
maga a kormányzó fejtette ki Hitlernek három nappal korábban az , igen 
nagy különbség"-et. Három nap alatt elfelejtették? Elég lett volna ránézni a 
térképre, hogy az összes felelős személy azonnal fél év betegszabadságra 
menjen. Esetleg többre. Abban a reményben, hogy államtitkárok mégsem 
jelenthetik be ,a hadiállapot beálltá"-t. A XX. század derekán közel 
egymillió magyar ember esett áldozatául annak, hogy 1941. június 26-án 
hiányzott, ismét fájdalmasan hiányzott egy államférfi. Közepes 
képességűnek is csak nagy jóindulattal nevezhető hivatalnokok és 
katonatisztek ágáltak a színpadon, érzelmeiktől vezérelve, hibát hibára 
halmozva döntöttek százezrek életéről, egy ország sorsáról. 

A nagy manipuláció közepette, izgalmukban, összevissza beszéltek. Az 
állítólagos szovjet bombázással kapcsolatban Horthy Kassát és Munkácsot, 
más források Kassát, Köőrösmezőt és Rahót emlegették. A magyar 
honvédség második világháborús részvételével foglalkozó, gazdagon 
dokumentált, figyelmet érdemlő könyvében Ungváry Krisztián is említi ezt 
az eseményt. Először megállapítja, hogy , Június 26-án azonban szovjet 
gépek Rahó és Kőrösmező térségében támadásokat hajtottak végre, Kassát 
pedig felségjelzés nélküli gépek támadták". (Ungváry, 2004, 20) Majd 
hozzáfűzi: , Kőrösmező és Rahó esetében nem vitatott, hogy az incidenst 
szovjet gépek követték el. Bár a kassai bombázás körülményei mindmáig 
tisztázatlanok, itt is a szovjet légierő beavatkozása a legvalószínűbb." 
(Ungváry, 2004, 529) Ungváry egy hadtörténeti műhöz méltatlanul, 
felületesen kezeli ezt a fontos epizódot. Azon az alapon, hogy ,a 
legvalószínűbb", elég nagy felelőtlenség ilyen megállapítást tenni. 
Megjegyzem, tanulságos megfigyelni, ahogy jobboldali kötődésű hazai és 
magyar emigráns történészek bizonygatják, hogy a tettes , valószínűleg? a 


szovjet légierő volt. Aki ma nem így vélekedik, az vulgármarxista, társutas, 
vagy egyszerűen kommunistabérenc. 

Ami a provokatív , szovjet" légitámadásokat illeti, több megjegyzésem 
van: Egy: Azt a mondatot, hogy , Kassát provokációs céllal felségjelzés 
nélküli gépek bombázták", az elmúlt évtizedekben több százszor leírták. 
Anélkül, hogy bárkinek feltűnt volna, hogy ez egy értelmetlen mondat. Aki 
eldugja a felségjelzését, az nem provokál, éppen ellenkezőleg, nem akarja, 
hogy felismerjék. Milyen provokáció az, ahol nem lehet tudni, ki a 
provokátor? 

Kettő: Ha a magyar vezérkarnak ürügy kellett a hadba lépéshez, miért 
nem a ,nem vitatott"-nak minősített kőrösmezői és rahói támadásra 
hivatkoztak? Miért kellett a , tisztázatlan" kassai bombázást elővenni? 
Netán azért, mert az említett másik kettő sem volt egyértelmű? 

Három: Szívesen olvastam volna Ungváry érveit, hogyan jutott arra a 
következtetésre, hogy Kassán is ,a szovjet légierő beavatkozása a 
legvalószínűbb". Éppen ellenkezőleg: az adott időpontban és körülmények 
között egy ilyen szovjet akció teljesen valószínűtlen, szinte kizárható. 
Ungváryval ellentétben legalább megkísérlem megindokolni. Alig hihető, 
hogy egy váratlan német támadás (június 22.) után négy (!) nappal (június 
26), a felkészületlen, légierejének jelentős részét az első napokban már a 
földön elvesztő, nehéz helyzetben lévő szovjet hadsereg a német támadás fő 
irányától távoli térségben hajtson végre egy semleges állam polgári 
célpontjai ellen hadászatilag értelmetlen légitámadásokat. Azokban az első 
napokban a szovjet hadseregnek volt éppen elég más gondja. Se ereje, se 
figyelme nem lehetett ilyen kalandokra. Nem látom azt a szovjet érdeket 
sem, ami — számukra katonailag több mint kritikus helyzetben - egy mind 
katonailag, mind politikailag jelentéktelen Magyarország provokálását 
indokolta volna. 

Négy: A kőrösmezői és rahói esetekről sem olvastam semmilyen 
bizonyítékot, így kételkedem, hogy az a szovjet légierő akciója volt. Ha 
Kőrösmezőnél és Rahónál szovjet felségjelű gépek támadtak, miért 
bíbelődött a szovjet légierő azzal, hogy Kassán felségjelzés nélküli 
gépekkel bombázzon? Milyen bizonyítékai vannak Ungvárynak arra, ..nem 


vitatott", hogy szovjet gépek támadtak? A közismerten elfogult magyar 
vezérkar manipulált irományai? Civil, laikus szemtanúk, akik a/l mondták, 
hogy , sárga csíkos, felségjelzés nélküli" gépek voltak? Neláu a rahói 
postamester lánya úgy látta? 

Öt: Tudom, hogy a diplomáciában minden, és mindennek ellenkezője is 
lehetséges. Az azonban nem életszerű, hogy először felségjelzés nélküli 
gépekkel bombáznak bennünket, másnap Molotov külügyminiszter 
moszkvai követünknek kijelenti, hogy nem ők voltak a támadók. Kérdezem: 
ha már ilyen sikeresen provokáltak, miért kellett másnap letagadni? 

Hat: Van két hírem... Az egyik hír korabeli, hallottam, amint a felnőttek 
beszélték. Apám említett bájos unokatestvérei közül az egyik egy 
repülőtiszthez ment férjhez, aki már 1941 őszén mesélte: a magyar 
légierőnél nyílt titok, hogy nem szovjet, hanem felségjelzés nélküli német 
gépek bombázták Kassát. A másik hír az ötvenes évekből származik. Egy 
barátunk családja tartotta a rokonságot Krúdy Ádám repülő századossal, és 
tőle tudták már 1941-ben, amit Krúdy a miniszterelnöknek jelentett, hogy a 
felségjelzés nélkül támadó repülők német gyártmányú gépek voltak. 

Hét: És van két emlékiratom. Kádár Gyula írta: , Ismerjük a kassai 
bombázás körülményeit ... ürügyet kellett keresni Magyarország számára. ... 
Elenyészően kevés ember hitte el, hogy a támadást szovjet gépek hajtották 
végre. A józan ész is ellene szólott: miért tették volna? Ellenségeik számát 
akarták növelni? Számos véleményt hallottam - tisztek körében is -, hogy 
ha még valóban szovjet gépek voltak is, miért nem kért a kormány előbb 
felvilágosítást, magyarázatot, mielőtt hadat üzent? ... Tudjuk azt is, hogy 
Bárdossy miniszterelnököt Krúdy Ádám, Kassán szolgálatot teljesítő repülő 
százados figyelmeztette, hogy a gépek német gyártmányúak voltak ... ezt 
igen gondosan titkolták." (Kádár, 1978, 387) 

Íme, voltak a magyar tisztikarban logikusan gondolkozó tisztek, nem 
mindenki volt fanatikus antibolsevista. A másik, korábban idézett emlékirat 
1953-ban Buenos Airesben jelent meg. Ebben írja Horthy Miklós 
kormányzó a következő figyelemre méltó mondatokat: , Nem kímélhetem 
meg Bárdossyt attól a szemrehányástól, hogy azokban a válságos napokban 
eltitkolta előttem moszkvai követünk egyik távira-liil, melyről csak három 


évvel később értesültem. Ekkor Bárdossy, nyomatékos kérésemre, be is 
ismerte ezt a tényt. Kristófíy követ távirata azt a jelentést tartalmazta, hogy 
Molotov Magyarország semleges magatartása esetére az erdélyi kérdésben 
a Szovjet támogatását helyezte kilátásba. Ennek az ajánlatnak komolyságára 
vallott, hogy követségünknek június 23-át követőleg nyolc napon át 
lehetővé tették, hogy a szokásos rejtjeles táviratok útján érintkezzék 
Budapesttel." (Horthy, 1993, 251) Az ajánlat komolyságát az is 
bizonyíthatta, ha valaki bizonyítékot keresett volna, hogy a Szovjetuniónak 
vitái voltak Romániával Besszarábia hovatartozása miatt. Feltűnhetett 
volna, hogy Molotov nem a Felvidék vagy Bácska, hanem a Romániával 
vitatott Észak-Erdély ügyében ígért támogatást. De Bárdossy László 
miniszterelnök és Werth Henrik, a vezérkar főnöke nem bizonyítékokat, 
háborús ürügyet keresett. Egyébként ezen nem (ezen sem) kell meglepődni, 
a történelem 1941-ben is csak önmagát ismételte: a Monarchia vezérkara 
1914-ben is háborús ürügyet keresett és talált a szarajevói merényletben. 
Azzal a lényeges különbséggel, hogy a merénylet igaz volt, a szovjet 
bombázás pedig nem. 

A kormányzó emlékirata a kassai bombázásra is kitér: , Moszkva 
ezenkívül erélyesen cáfolta, hogy magyar városok ellen intézett ,kihívó? 
bombatámadásokat szovjet repülőgépek hajtották végre. ... Moszkva 
cáfolata - szemben saját vezérkari főnökünk jelentésével - megfelelt a 
valóságnak!" (Horthy, 1993, 251) Megdöbbentő lehetett a kormányzónak, 
hogy egy bolsevik, egy kommunista igazat mondott. Egy magyar királyi 
vezérezredes, egy magyar úr pedig hazudott, mint egy lekvárlopáson kapott 
pákosztos kisdiák! Csakhogy ezért a , csínyén" több százezer honfitársunk 
az életével fizetett! (Nem egészen értem, hogy Horthy Miklós beismerése 
után miért serénykednek egyes  hadtörténészeink, hogy a szovjet 
érintettséget . bebizonyítsák? A tájékozatlanok agymosása, netán 
oroszellenes hangulatkeltés a cél? És ez mire vezet? Tévednek, ha úgy 
gondolják, hogy Horthy Miklós emlékiratait ma már senki sem olvassa.) Az 
emlékirat így folytatódik: , Erre a keserű megállapításra a tények 
kényszerítenek. Bárczy István miniszterelnökségi államtitkár 1944-ben 
olyan titkos összejátszásról tett nekem utólag jelentést, amilyennek 


lehetőségével sohasem számoltam. (Megismétlem: hiányzott egy államférfi! 
- Cs. A.) Az előzmények közvetlen ismerete alapján mondta el Bárczy, 
hogy Krúdy Ádám százados, a kassai repülőtér oktatótisztje írásban 
jelentette Bárdosss miniszterelnöknek, ő saját szemével látta, hogy a 
bombákat német gyártmányú repülőgépek dobták le. Időközben azonban a 
hadiállapot mai beállott." (Horthy, 1993,251-252) Kérdezem: és ha beállott? 
Nem volt ott semmi kőbe vésve! Ha szabad kérdeznem, netán nem lehetett 
volna szólni, hogy pardon, tévedtünk? Bárczy János másként emlékszik. 
, Pista bácsi (nagybátyjáról, a Horthy-emlékiratban említett Bárczy István 
államtitkárról van szó - Cs. A.), bármennyire el szerették volna süllyeszteni 
a kassai repülőtér parancsnokának, Krúdy Ádámnak a jelentését, 
megszerezte azt, és meggyőződött arról, hogy Kassát nem bombázták, nem 
bombázhatták oroszok.... Minisztertanács, Koronatanács. Pista bátyám, 
tudomásom volt róla, két alkalommal kért magánkihallgatást Horthynál. 
Beszélt, bizonyított, érvelt, vitatkozott. Feltárta a Szovjetunió nagykövetétől 
kapott üzenet tartalmát is, hogy ameny-nyiben most kinyilvánítjuk 
semlegességünket, tehát ha távol tartjuk magunkat a Szovjetunió ellen 
indított háborútól: teljes mértékben számíthatunk a Szovjet támogatására az 
országhatáraink újbóli megállapítása tárgyában összehívandó nemzetközi 
konferencián." (Bárczy, 1981, 277-279) Bárczy János visszaemlékezése 
szerint tehát Horthy nem három évvel később, hanem — Bárczy Istvántól 
— azonnal értesült Krúdy és Kristóffy jelentéséről. 

Magyarország belépését a háborúba a magyar és a német vezérkar kéz a 
kézben készítette elő. Ezt Ungváry is alátámasztja: , A német vezérkar valós 
elvárásait Kurt Himer, a magyar vezérkarhoz kirendelt német összekötő 
tábornok emlékiratából, valamint az ő, László Dezső hadműveleti 
csoportfőnöknek tett kijelentéseiből ismerjük. Himer szerint: minden 
magyar segítséget mindenkor elfogadunk. Nem akarunk követelni, de amit 
önként ajánlanak, köszönettel vesszük." (Ungváry, 2004, 19) A titkos német 
óhaj és a magyar felajánlkozás a két vezérkar szintjén összetalálkozott. Már 
csak a megfelelő ürügyet kellett megszervezni. 

Ugyanez Karsai Eleknél: , Június 23-án délelőtt ... Halder vezérezredes, a 
német szárazföldi hadsereg vezérkari főnöke telefonon a következő utasítást 


adta Himer tábornoknak: Most az a fontos, hogy a magyar katonai szervek a 
politikai vezetést mozgásba hozzák, hogy azok maguk ajánlkozzanak... 
Nem támasztunk követeléseket, mert az ilyenekért fizetni kell; azonban 
minden támogatásért, különösen a gyorscsapatokért, hálásak lennénk." 
(Karsai, 1965, 5-6) Persze , szegény?" Halder nem gondolta, hogy a 
, gyorscsapat" nálunk egy lovas- és két gépkocsizó dandár mellett néhány 
kerékpáros zászlóaljat jelentett. így aztán szépen átvertük egymást: Halder 
ingyen megkapta a titkon óhajtott , gyorscsapatok"-at, mi meg huszárokat 
küldtünk az orosz tankok ellen. Meg biciklistákat, tartalék belső gumi 
nélkül. Kabaréba illő történet lenne, csak az a baj, hogy mindjárt az elején 
több ezer magyar katona halt meg Ukrajnában azért, mert Werth Henrik 
vezérezredes, a magyar honvédvezérkar főnöke mindenáron háborúzni 
akart. Nem vallotta be a kormányzónak, hogy a rendelkezésre álló magyar 
csapatok nem alkalmasak támadó célú bevetésre. 

Karsai Elek fontos részletről tudósít: , Mint a háborús bűnösök nürnbergi 
perében kiderült, Kassa bombázásának ötlete Fütterer német tábornoktól és 
László (Laucsek) tábornoktól, a magyar vezérkar hadműveleti osztályának 
vezetőjétől — ered. —— Ujszászy tábornok (tanúként) elmondotta 
vallomásában: Fütterer és László azt javasolta, hogy bombáztassuk 
Magyarország határmenti területeit ... szovjet gépeknek álcázott német 
repülőgépekkel. Krúdy Ádám ... aki végignézte a bombázást, 
kétségkívül megállapította, hogy német hadigépekről van szó." (Karsai, 
1963, 474175) 

Újszászy tábornok tanúvallomása, Krúdy Ádám repülő százados 
jelenlese, Horthy Miklós kormányzó emlékirata, és az összes logikus érv 
alapján biztosak lehetünk abban hogy a kassai provokációt a magyar 
vezérkar aktív közreműködésével a németek szervezték és hajtották végre. 
Persze a , sikeréhez kellett Horthy Miklós kormányzó is, , aki maga sem 
tudta tovább kordában tartani a Szovjetunióval szemben érzett utálatát? - 
írja Ungváry Krisztián. (Ungváry, 2004, 20) 

Kitérő: A magyar közszolgálati televízióban 2007-ben fiatalokkal 
beszélget két, történésznek mondott személy a második világháborúról. 
Szóba kerül a kassai bombázás is, történészeink fontoskodva elmélkednek 


azon, hogy ki bombázott. Iermészetesen előkerül a cirilli betűs bomba, 
mint döntő bizonyíték a szovjetek ellen. Más semmi. Kristóffy távirata, 
Krúdy jelentése, Újszászy vallomása, Horthy emlékirata - Karsai Elek és 
Bárczy János írásait nem is említem , mind erről egyetlen szó sem esik a 
beszélgetés során. Mint mérlegelendő kérdés sem merül fel ezek közül 
senki és semmi. Agymosás!? Ennyit a műsorban szereplő két történész 
irányultságáról vagy felkészültségéről. A műsorvezetők — ketten — szó 
nélkül hagyják. Itt tartott a közszolgálati , ismeretterjesztés?, közvélemény- 
formálás, 2007-ben Magyarországon. 

Foglaljuk össze a tényeket. Egy: Horthy Miklós kormányzó, Bárdossy 
László miniszterelnök és a magyar kormány ismerték Churchill beszédét, 
amelyben korlátlan támogatást ígért a Szovjetuniónak. Kettő: Ha az első 
világháború története nem lett volna elég, Sumner Welles hivatalos 
nyilatkozata alapján biztosra vehették, hogy az Amerikai Egyesült Államok 
be fog avatkozni az angol-szovjet szövetség oldalán. Három: Tisztában 
voltak azzal, hogy a Szovjetunió milyen hatalmas erőt képvisel. Négy: És 
mind e tények ismeretében el tudták képzelni, hogy Németország, és 
oldalvizén Magyarország, megnyerheti ezt a háborút. Nem tudok mit 
mondani. 

Amit eddig elmondtam azt támasztják alá, hogy lett volna más lehetőség 
is, mint a hadüzenet. A hadiállapot beállásának bejelentése - ha így jobban 
tetszik kényes ízlésű hadtörténészeinknek. Arra nem is gondolnak, hogy a 
helyzet így rosszabb? Ha nem volt hadüzenet, akkor mi a fenét kerestünk 
Ukrajnában? Orvul, hadüzenet nélkül támadtunk meg egy velünk szemben 
békés szándékait hangoztató országot? Egy nagyhatalmat? Ez így , úribb", 
elegánsabb, szebb? A Szovjetunió nem akart tőlünk semmit. Sőt barátságos 
gesztusként ünnepélyesen visszaadta a  48-as zászlókat, amelyeket 
Paskievics herceg zsákmányolt 1849-ben Világosnál. Mi változott? A 
németek 1941-ben nem követelőztek, csak a vezérkari szintű szelíd 
kérelemig merészkedtek. A szovjetek igyekeztek rábeszélni a magyar 
kormányt, hogy maradjon veszteg. Több oldalról bizonyított, objektív 
lehetőség volt arra, hogy kimaradjunk ebből a , nagyszerű kaland"-ból. Nem 
minden kockázat nélküli lehetőség, de nem is lázálom. Csakhogy az 1941- 


es magyar politikai és katonai elit múltját, neveltetését, meggyőződését oly 
mértékben áthatotta a zsigeri antibolsevizmus, hogy ha Molotov szovjet 
külügyminiszter Észak-Erdély mellé megígéri Nagy-Magyarországot, és 
ráadásul még a cári koronaékszereket, Horthy Miklós kormányzó és 
Bárdossy László kormánya azt is visszautasította volna. Erről van szó, 
kedves olvasó. Nem kell szemérmesen félrenézni, mellébeszélni. Nézzünk 
szembe , nagyszerű" múltunkkal. A Teleki Pál és Haller István tudományos 
rasszizmusán, Gömbös Gyula, Imrédy Béla, Milotay István, Oláh György 
és Rajniss Ferenc fajgyűlölő és antikommunista eszméin nevelkedett 
magyar elit — egy Werth Henrik vezette vezérkar, egy Bárdossy László 
vezette magyar kormány - semmilyen körülmények között nem maradt 
volna ki a német szövetségből, a Szovjetunió elleni háborúból. De ezek a 
szereplők nem a semmiből kerültek a magyar politika élvonalába. Ezt a 
szervezetet húsz év alatt Horthy Miklós kormányzó hozta létre, utólag ne 
panaszkodjon, hogy félrevezették. Hitlernek írt levele bizonyítja, hogy 
világosan látta helyzetünk reménytelenségét egy oroszországi hadjáratban. 
Ezen mit változtatott a kassai bombázás? Részlet egy altábornagy 
naplójából: , Horthy különben egy igen gavallér, derék úr volt, de nem volt 
meg az ítélőképessége, az önálló akarata, annak volt igaza, aki utoljára volt 
nála, ezért uralta a környezete, az pedig kalandorokból, stréberekből, 
tökfilkókból s osztrák szoldateszka gazemberekből állt." (Shvoy Kálmán 
titkos naplója és emlékirata, 1918—1945. 1983, 129). Ifjabb Bethlen István 
egy visszaemlékezésében hasonlóképpen nyilatkozott Horthyról: , Meg kell 
mondanom, hogy Horthy egyik gyengéje a befolyásolhatósága volt. 
Roppant veszélyes volt az, hogy előtte mindig annak volt igaza, akivel 
utoljára beszélt." (Nagy, 1981, 10) 

Azon is érdemes elgondolkodni, hogy a magyar politikai és katonai elit 
soraiban sem 1941-ben (támadás a Szovjetunió ellen), sem 1942 
decemberében (Uriv , előestéje?) senkinek nem tűnt fel, hogy a "keresztény 
Európa?" nem kért a bolsevizmus ellen harcoló magyarok védelméből. 
Ellenkezőleg, a bolsevizmussal szoros szövetségben, ellenünk harcolt. Egy 
ország politikai elitje, saját osztályszempontjaiiol el vakítva képtelen a 
hazája érdekében tevékenykedni, ezt meg lehel érteni. Ilyenre, és nem csak 


Magyarországon, számtalan példa van a történelemben. Az azonban több 
mint aggasztó, és az esetek többségében katasztrofális végkifejlettel 
fenyeget, ha ennek az elitnek az elemi veszélyérzete sem működik. 
Példákkal tele a magyar történelem. 

Mit várhattunk Horthy Miklóstól? 1941-ben, vagy még később, 1944-ben 
már kár volt sopánkodni, azzal a politikai és katonai vezető réteggel, a 
jelentős hányadában a nácizmussal rokonszenvező magyar tisztikarral már 
nem lehetett semmit tenni. Magyarországnak még a román megoldás sem 
adatott meg. Még az úri Magyarország által lépten-nyomon 
lepocskondiázott , balkáni"? Románia szintjére sem értünk fel. A román 
királynak és a román tisztikarnak ugyanis több esze, több becsülete, több, a 
néppel szemben érzett elkötelezettsége volt, mint hazánk politikai elitjének. 
Még az is elképzelhető, hogy ilyen magasztos dolgok, mint becsület, meg 
elkötelezettség, nem játszottak szerepet. A román király egyszerűen csak 
tudta - mert volt hozzá műveltsége, volt veszélyérzete —, hogy vörösök ide, 
bolsevisták oda, ha nem áll át hozzájuk, Románia elveszíti Észak-Erdélyt. A 
képlet ilyen egyszerű volt. Tény, hogy a román királynak fontosabb volt 
Románia, a hazája érdeke, mint a saját trónja! Ő tudta, hogy Észak-Erdély a 
tét, és erről neki az oroszokkal kell tárgyalnia. Mi nem tudtuk. Pedig mi 
hozzájuk képest kedvezményezett helyzetben voltunk, mert nekünk egy 
Molo-tov nevű bolsevik miniszter időben, három évvel korábban szólt, 
próbálta beleverni a kemény magyar fejekbe, hogy mit kéne csinálni. 
Reménytelen vállalkozás volt! Ide kívánkozik az összehasonlítás: , A román 
zsidók 60 96-a túlélte a holokausztot. Antonescu 1942 őszén határozottan 
megtagadta az óromán területeken és  Dél-Erdélyben élő zsidók 
deportálásának engedélyezését." (Karsai, 2007) 

Magyarország sorsa 1920-ban, Horthy Miklós kormányzóságával, a 
nacionalista, irredenta és fajvédő polgári elit és tisztikar hatalomra 
kerülésével évtizedekre eldőlt. A német szövetség, a Szovjetunió 
megtámadása és a magyar holokauszt a kiegyezés óta ápolgatott - 1920 és 
1941 között revizionizmussal és fajgyűlölettel , feldúsított? - magyar 
felsőbbrendűség politikájának egyenes, — mondhatjuk törvényszerű 
következménye volt. (El kell gondolkoznunk azon, hogy a mai - 


elenyészően csekély létszámú - mérsékelt jobboldalon, ezt a korszakot 
tekintik példaképnek. Egy jobboldali demokrata képviselő büszkén mondta, 
hogy az ő nemzeti-keresztény-konzervatív meggyőződését senki nem 
kérdőjelezheti meg, mert az ő apját Horthy Miklós avatta katonatisztté a 
Ludovika Akadémián. No comment — megjegyzés nincs.) Ebből a robogó 
vonatból nem lehetett menet közben kiszállni, ezt a vonatot vezetői elvitték 
egészen a nyilvánvaló és előre látható összeomlásig. Iegyük hozzá: a 
magyar nemzet történelmének legnagyobb katasztrófájáig. 


Csapataink elindulnak 


A tisztikar nagy részében, különösen a vezérkarban, hurráoptimista 
hangulat uralkodott. A tábornokok közül azonban Szombathelyi Ferenc 
altábomagynak, a Kárpát-csoport parancsnokának rossz előérze-tei voltak. 
Simonffy-Ióth Ernő vezérkari százados visszaemlékezése szerint a 
hadműveletek megindulása előtt a Tatár-hágónál , végigmért bennünket és 
síri hangon megszólalt. Mi lesz ebből, uramisten, mi lesz ebből? Kellett 
nekünk ebbe a marhaságba beleugrani? Kész katasztrófába, a vesztünkbe 
rohanunk." (Simonfíy, 1981, 18) Részlet egy naplóból: ,, 1941. szeptember 
6.: Werth Henrik vezérezredes, vezérkari főnök állásától fel lett mentve. ... 
Utóda Szombathelyi (azelőtt Knausz) Ferenc altbgy., akit csúnya jellemű, 
stréber, rosszindulatú, nem magyarnak ismertem meg a háborúban, ahol a 
39. ho.-nál alattam szolgai! Szombathelyi nem odavaló, makacs, beképzelt, 
kis kapacitású ember, aki amellett erőszakos." (Shvoy Kálmán titkos 
naplója és emlékirata, 1918-1945. 1983, 227) Szombathelyi vezérezredes, 
vezérkari főnök súlyos felelőssége, sőt bűnös mulasztása, hogy a helyzet 
tökéletes ismeretében sem utasította Jány Gusztáv hadseregparancsnokot a 
magyar harcászati szabályzat elveinek megfelelő kitérő  védelemié 
Ellenkezőleg, vita nélkül továbbította Horthy merev védelemre vonatkozó 
parancsát: , Legfelsőbb hadurunk elrendeli, ellenséges támadás esetén a 
saját állásokat és támpontokat feltétlenül tartani kell. Vissza menni senkinek 
sem szabad. Nincs hátra, csak előre van.... Kétszázötvenezer magyar férfi 
áll a Don partján 1943. január 12-én. A hőmérséklet váratlanul jelentősen 


csökken: mínusz 35 fokot mutat a hőmérő. Befagytak az akkumulátorok, az 
őrök keze ráfagy a puskára. Vakító fehérség, csend. Csak meghalni lehet, 
hátrálni nem." (Nemeskürty, 1972, 38-41) A fronton lévők mind ki voltak 
szolgáltatva, bizonyos mértékig még Jány hadseregparancsnok is, hisz 
német vezénylet alá rendelték. Szombathelyi Ferencnek azonban volt 
választási lehetősége. Senkinek nem volt kötelező a vezérkari főnök 
székében ülni. Megrendült egészségi állapotára hivatkozva bárki kérhette 
nyugállományba helyezését. Horthyt és Szombathelyit sokkal nagyobb 
felelősség terheli a 2. magyar hadsereg pusztulásáért, mint Jány Gusztávot! 

Ungváry Krisztián azzal mentegeti a magyar hadvezetést, hogy a magyar 
honvédség technikai színvonala, felszereltsége megfelelt a környező 
államok színvonalának. Az volt a , szerencsétlensége?", hogy a legjobban 
felszerelt, legerősebb szovjet hadsereggel , kellett"? megmérkőznie. Ez a 
, kellett" erős csúsztatás, emlékeztetek Molotov ajánlatára. Ungváry 
túlságosan megértő. Nem kellett! Láttuk, hogy Horthy tudta, Szombathelyi 
is tudta (tegyük hozzá: az egész ország tudta -Cs. A.), akkor pedig Werth 
Henrik vezérkari főnöknek is tudnia kellett, hogy katonailag nem vagyunk 
egy súlycsoportban a szovjet hadsereggel. Éppen ebben áll a magyar 
politikai és katonai vezetés felelőtlensége, hogy ilyen közismerten 
hátrányos helyzetben vállalták, erőltették, sőt provokálták a hadba lépést a 
Szovjetunió ellen. 

Egy szó, mint száz, nem volt ellenvetés. Csapataink, tegyük hozzá, mert 
nem lehet eleget ismételni, hisz ezrek vesztek oda emiatt: rosszul felszerelt, 
felkészületlen csapataink már 1941-ben megindultak. Több tízezer katonát 
kihajtottak Ukrajnába, pedig tudták, hogy semmi esélyük. Ungváry írja, 
hogy a , gyorshadtest harcainak mérlege nem volt túl biztató. 3730 elesett, 
megsebesült, hadifogságba esett, valamint 830 beteg katona, megsemmisült 
a kisharckocsik 10096-a, a könnyűharckocsik 8096-a. ... Az Ansaldo 
kisharckocsik már egy lencseföldön sem tudtak áthaladni (a lencseszárak 
beakadtak a lánctalpak közé) és kézifegyverrel is át lehetett lőni 
páncélzatukat.?" (Ungváry, 2004, 33) A hátországban hamar elterjedtek 
olyan hírek, hogy a kisharckocsinak nevezett pléhdobozok egy repceföldön 


is elakadnak (lencse, repce, egyre megy), és a szovjet lövészek egyenként 
lövik ki őket. 

A németek az első hetekben nagy győzelmeket arattak, a tervezett 
villámháború azonban kifulladt. A német hadsereg jelentős veszteségeket 
szenvedett, ezért Hitler és a német vezérkar 1942 elején az egész magyar 
haderő bevetését követelték. Végül, hosszas alkudozás után egy három 
hadtestből álló hadsereg kiküldésében állapodtak meg. A csapatokat rövid 
felkészítés után 1942. április-június hónapokban indították a keleti frontra, 
amikor itthon már világossá vált, hogy a háború elveszett. Ezt apám és 
orvos százados rokonunk 1942. augusztus-szeptemberi harctéri tapasztalatai 
mellett Shvoy Kálmán idézett naplójára alapozom, amelyben 1942. április 
26. és június 5. között ezeket a bejegyzéseket találjuk: 

, 1942. április 26.: Hitler a Reichstagban beszélt... Reám azt a benyomást 
tette, hogy Németországban nagyon rosszul állhatnak az ügyek, s itt a vég! 

1942. május 16.: ... Sok hír, vélemény, de majd mind azt mondja, hogy a 
németek nem bírják megnyerni a háborút. Összeomlanak. 

1942. június 5.: ... Általános vélemény: a németek elvesztették a 
háborút." (Shvoy Kálmán titkos naplója és emlékirata, 1918-1945. 1983, 
241-242) 

Ha Shvoy Kálmán nyugalmazott altábornagy mindezt tudta, akkor 
egészen biztos, hogy a magyar vezérkar, a magyar kormány, sőt maga I 
lorthy Miklós kormányzó is már jóval előbb tudta. Csak nem volt 
lelkierejük a németeknek nemet mondani, a  ,,bolsevisták"7-tól 
fegyverszünetet kérni. Első lépésként még csak ki sem kellett volna ugrani 
a háborúból, csak nem lett volna szabad a 2. hadsereg feláldozásával még 
jobban beleugrani. Úgy látszik, százezer magyar katona leláldo zása a 
hadvezetés számára nem volt túl nagy ár azért, hogy a németek két 
hónappal tovább húzzák. 

A második magyar hadsereggel lép be negyedszer is a magyar 
történelembe az én családom. Apámat 1942 júniusában vagonírozták be 
(legénység marhavagon, tisztek személykocsi), hogy a többi kétszázezer 
halálra szánt szerencsétlennel együtt az a , megtiszteltetés" érje, hogy részt 


vehet az ,antibolsevista keresztes hadjáratiban. Népünk a második 
világháború idejére annyival azért már okosabb lett, hogy frontra induló 
csapatainkat nem kísérte tomboló lelkesedés sem virágeső, mint 1914-ben. 
Azt még csak lehet mondani, hogy az első világháború kitörésében a 
magyar nép, mindent elsöprő lelkesedésével, legalábbis , társtettes? volt, a 
második világháború kitörésére ez már biztosan nem igaz. Népünk nem 
osztozott a keresztény kurzus, a politikai, katonai és értelmiségi elit nagy 
boldogságában. Semmilyen lelkes búcsúztató közönség nem volt a 
székesfehérvári pályaudvaron sem, amikor apám alakulata ment a frontra. 
Hol maradt a virágeső? Hol voltak már az olyan ostobán hetyke dalocskák, 
hogy , Megállj, megállj, kutya Szerbia..."? Virágeső sehol, az 1941-1942-es 
dalok pedig...? Hát igen, a dalok rossz előérzetű, szomorú dalok. , Ma este 
indulunk a frontra...", és , Az állomáson messze földre indulásra kész, egy 
katonavonat...". Az elválás fájdalma, a visszatérés reménye. , Ne félj, én 
visszajövök hozzád..." és ,, Viszontlátásra, hadnagy úr!" meg ,És hogyha azt 
írja, hogy jönnek mind vissza már, hazafelé..." A katona biztatja kedvesét: 
, Velünk az Isten, kis Kató!" Nem tudom, ettől megnyugodott-e a kedves, 
tartok tőle, hogy nem nagyon. (Később kiderült, hogy ez a dal tévedés volt, 
mert Isten nem velünk, hanem - eléggé el nem ítélhető módon - a 
bolsevistákkal volt.) Ezeket a szövegeket olyanok írhatták, akik soha nem 
hallottak Bonaparte Napóleon örökbecsű mondásáról, miszerint hiába az 
ima, , az Úristen is az erősebb hadsereget támogatja". Persze, ha hallották se 
sokra mentek vele, mert erős hazafias meggyőződésből azt gondolták, hogy 
a mi lóvontatta tíz és feles ágyúink az , erősebb tüzérség". Arról meg sem a 
dalszerzők, sem ,bölcs?"? hadvezetésünk nem tudott, talán csak a 
Gondviselés tudta, az meg nem szólt senkinek, hogy a Donnál teherautókra 
szerelt rakétakilövő sorozatvetők várják gyanútlan honvédeinket. A 
, Katyusák". Apám szerint már félelmetes hangjuk komoly károkat okozott 
a magyar csapatok harckészségében. 

Itthon - még sokan emlékezünk rá - a rádió és a filmhíradó igyekezett 
lelkesíteni a közvéleményt. Fenyegetően: , Amit a plutokraták és a 
bolsevisták Európa számára hoznak, az nem a szabadság és kenyér, hanem a 
kizsákmányolás, éhség és halál." A plutokrata a kövér bankár volt, szivarral 


a szájában. Jellemző, hogy Rákosiék egy az egyben átvették és uszították 
vele a közvéleményt. Vagy patetikusan: ,,Ismét harcol a magyar. Az 
önvédelem adta kezébe a fegyvert, és ő bátran elfogadta." Arra a kérdésre, 
hogy mégis miféle , önvédelem" jegyében vonultunk ki a Donhoz, nem volt 
értelmes válasz. Egyébként értelmetlen válasz sem volt. Horthy Miklós 
rendszere nem úgy volt berendezve, hogy válaszoljon a nép egyszerű 
gyermekeinek. Mondjuk arra a több, mint jogos kérdésre, hogy ha már úgy 
alakult, hogy elég oktalanul beléptünk ebbe a háborúba, miért nem a 
, Kárpátok bércein"? védtük a hazát? Azt a hazát, amelyet senki, ismétlem, 
senki nem támadott meg. Megint mi voltunk a támadók, és kétezer 
kilométerre a haza keleti határától, a Donnál , önvédekeztünk". Kizavarták a 
második magyar hadsereget a Donhoz, és volt képük azzal hülyíteni a 
nagyérdeműt, hogy a fegyvert (és milyen elavult fegyvert, meg biciklit a 1- 
34-es harckocsik, a sorozatvetők és a géppisztolyok ezrei ellen) ,az 
önvédelem" adta a magyar baka kezébe. Biztosan pirulnom kellene miatta, 
de ez az igazság: családunk nem volt boldog, és olyan ostoba sem, hogy 
büszke legyen erre az idióta , keresztes hadjárat"-ra. Mai harmincévesek 
büszkék (2007-ben hallottam a rádióban), hogy ,mi magyarok 
felszabadítottuk az orosz népet". Iszonyú. (Albert Einstein: , Csak két dolog 
végtelen, a világegyetem és az emberi butaság, de az elsőben nem vagyok 
biztos.") Ha az ő apja, nagyapja ment , felszabadítani", és ottveszett 
Oroszországban, az ő magánügye. Ha akar, ám legyen büszke családja 
szegény magyar katonájára. Bennünket azonban hagyjon ki ebből az 
együgyű, össznépi magyar büszkeségből, meri az én családom nem akarta 
felszabadítani az orosz népet a , kommunista iga" alól. 

Ezzel a , felszabadítással" egyébként van egy kis baj, ugyanis 
, felszabadított?" ukránjaink valahogy nem kértek belőle. Hetek alatt pusztító 
partizánharcba kezdtek ellenünk. Hallgassunk meg egy szemtanút. A 
bolsevizmus elleni keresztes hadjárat eszméjének egyik legfanatikusabb 
híve, vitéz  Lóskay Ferenc ezredes jelentette Jány Gusztáv 
hadseregparancsnoknak: , Én az orosz népről egészen más benyomást 
szereztem, mint ahogyan ezt az előző hadjáratokban részt vevőktől 
hallottam. A falusi nép a szovjettel meg volt elégedve, kevés munka mellett 


megélt, ruházkodni is tudott, gyermeke ingyen tanult, és ha tehetséges volt, 
állami költségen továbbvitte ... A városi lakosság az elmúlt 25 év alatt 
elhelyezését megtalálta, ennek megfelelően élt, és általános felfogás szerint 
a szorgalmas ember jól élt, bár a jobb életért nagyon meg kellett 
dolgozniuk. Ipari munkásokkal nem beszéltem. A fiatalság azonban teljes 
mértékben a szovjet híve, és csakis ezzel magyarázható a terjedelmes 
partizánmozgalom. A cári középosztály leszármazottai... ma teljes értékű 
hívei a szovjetnek, sőt, a velük született intelligenciánál és szélesebb 
látókörnél fogva annak vezető embereivé váltak. ... Az általam bejárt 
területen mindenütt egészséges fajt találtam. Feltűnő volt a nők és a 
gyermekek frissessége és üdesége ... A nők erkölcsös életet éltek, és 
vágyakoztak férjeik után. Szerették gyermekeiket. A gyermekek egész nap 
a szabadban éltek ... koldussal nem találkoztam. Az iskolák jól felszereltek 

az országban nincs analfabéta. ... Amerre Oroszországban jártam, 
mindenütt a szovjet visszatérését kívánják. ... Bár a lakosság barátságos volt 
velünk szemben, midőn azonban az utolsó csapatokkal valamely község 
elhagyására készültem fel, zárkózottabbak lettek, és az utolsó lépcsőre 
gyakran megnyitották a tüzet." (Nemeskürty, 1972, 67-68) 

Itthon a mi életünk hónapokon keresztül a folyamatos rettegés volt. A ki 
nem mondott kérdés nap, mint nap ott ült anyánk szemében: hazajön-e? 
Csak az tudja elképzelni, aki végigélte, milyen az, napról napra, hónapról 
hónapra félve várni a híreket. Mi már akkor összerezzenniük minden 
csengetésre, féltünk a levelektől, reszkettünk a táviratoktól. A Donnál és 
Ukrajnában veszett tízezrek családjaival együtt mi is panaszolhatnánk, hogy 
már jóval az ötvenes évek előtt, sokkal többen féltük a csengetést. A 
postást, a hírt, hogy ,a haza védelmében...", szóval, hogy örökre 
elveszítettük. Anyánk a férjét, a társát, mi gyerekek az apánkat. És 
emlékezzünk azokra, akiknél nem is csöngettek, csak betörték az ajtót, és 
vitték az egész családot. Aki mindezt végigélte, az tudja: a mi idegeink sem 
felejtenek. Anyám élete 1938-ban megtört. Attól kezdve, néhány hónapos 
kihagyásokkal hét éven keresztül várta haza a férjét. A háború alatt 
menekült volt, korábbi, gondtalan élete soha többé nem tért vissza. 


Apám a fronton a 12. könnyű hadosztályhoz beosztott lóvontatású 
tüzérosztály vezető állatorvosa volt. Hadosztályparancsnok: vitéz nemes 
stanogorai Solymossy (Stanoilovic) Ulászló vezérőrnagy. Hadosztály- 
parancsnokság egy Petrovszkaja nevű faluban, néhány kilométerre az első 
vonaltól. A hadosztály feladata a scsucsjei Don-kanyar keleti szélének 
védelme volt. A , folyamvédelem" hamis biztonságában, mert e viszonylag 
rövid szakaszon a szovjet hadseregnek sikerült egy hídfőt megvédenie és 
fenntartania. Ez azt jelentette, hogy a kijelölt ezred hiába tartotta a frontot 
keleti irányban, a folyó felé, később a támadás északról, Scsucsje, a hídfő 
felől jött. Az itthoniak természetesen nem tudták, hogy az apa, testvér, fiú 
hol, merre , védi a hazát és Európát a bolsevizmustól", ez hadititok volt. 
Levelet, csomagot az alakulat tábori posta-számára kellett címezni. 
Akkoriban terjedt el a hadseregben az egyszerű, de ésszerűen gondolkodó 
magyar bakáról szóló történet, aki a következőt írta haza a feleségének: 
, Azt kérded hun vagyok? Nem szabad megírni. De ezt a büdös falut 
Pohorliknak híják, ússe tudod hun van." Egy szakaszvezető kérdezte 
apámat: , Őrnagy úr, mi a francot keresünk mi itt?" Miután apám szégyellte 
mondani, hogy , Ham. hát önvédelemből vagyunk itt, védjük a hazát, meg 
Európát a bolsevizmustól", így hát okosan vonogatta a vállát, és a körlet 
rendje után kezdett érdeklődni. így a kérdés a levegőben maradt. (Ez azért 
jellemző a front különös hangulatára, mert egy hazai laktanyában egy 
szakaszvezető nem mert volna egy aranygalléros tisztnek ilyen kérdést 
feltenni.) Vitéz Lóskay Ferenc ezredes, 1942. december 14. és 1943. január 
14. között helyettesként a 19. hadosztály parancsnoka írta ,, Vezető 
társadalmi rétegünket - arisztokrácia, földbirtokos, közigazgatás, képviselők 
stb. - a harctéren nem találtuk ... földműves népünknek főleg nincstelenjei 
voltak a harctéren, s ezek a háború célját nem tudták vagy nem akarták 
megérteni." Vécsey Béla alezredes, a 35. gyalogezred parancsnoka: , A 
legénység 90 százaléka földhözragadt nincstelen, akinek nagyon nehéz 
megmagyarázni, hogy miért küzd kétezer kilométerre a határokon túl." 
(Nemeskürty, 1972, 25-30) 

Az oroszokkal apámnak egyetlen közvetlen kapcsolata volt. Egy elfogott 
orosz katonát vallattak a hadosztály-parancsnokságon, de semmit nem 


sikerült kiszedni belőle. Arra a kérdésre, hogy honnan jött, melyik faluból, 
milyen alakulattól, mindig azt válaszolta: , Za Donu", vagyis hogy a Don 
túlsó partjáról. Ettől persze az elhárítótiszt, egy főhadnagy nem volt túl 
boldog. Mivel a főhadnagyot a parancsnoka elhívta valamiért, apámat, aki 
ugyan állatorvos volt, de mivel lótáp hiányában a lovak elég hamar 
elpusztultak, munka nélkül üldögélt éppen a parancsnokságon, beküldték a 
fogolyhoz, hogy vigyázzon rá. (Jól jellemzi a magyar hadseregben uralkodó 
szellemet ez az apróság: ló ugyan már nem volt egy darab se, de az 
állatorvos csak maradjon a fronton, jó lesz foglyot őrizni meg vizet hordani 
a konyhára.) Az orosz elég elcsigázott állapotban volt, , voda, voda", vizet 
kért, apám meg, akinek ez a világ legtermészetesebb dolga volt (normális 
ember módjára azt gondolta, hogy a háború az háború, de azért az ember 
egyenruhában se vetkőzzön ki emberi mivoltából), adott neki vizet. Na, 
éppen visszajött a főhadnagy, és nagy patáliát csapott, hogy apám 
tönkretette az egész napos munkáját. Mint kiderült, a fogolynak nem adtak 
inni, így akartak vallomást kicsikarni tőle. Mintha nem lett volna teljesen 
mindegy, hogy a számunkra felfoghatatlanul sok orosz hadosztály közül 
éppen melyik , fekszik" a Don túlsó partján. Apám örült, hogy ép bőrrel 
megúszta, mondván, neki azt mondták, vigyázzon, hogy a fogoly, ne 
szökjön meg; de azt nem mondták, hogy ne adjon neki vizet. Erre a 
vaslogikára nem tudtak mit mondani. 

Apám 1942 karácsonyára szabadságot kapott, és hazajött. Nagy öröm, 
ünnepi ebéd, könnyes viszontlátás. - Elvesztettük a háborút. - közölte, 
amikor komolyra fordult a szó. Ez szűk családi körben hangzott el, ahol 
anyám nagynénje, Vilma néni, és a férje, Lajos bácsi, a fehérvári 
honvédkórház orvos ezredes parancsnoka is rész vettek. Mindenki 
megdöbbent. Apám elmondta, hogy a front egy öreg szitához hasonlít, amin 
több a lyuk, mint a szita, az oroszok ott jönnek át a vonalainkon, ahol 
akarnak. Sokkal nagyobb a tűzerejűk. Az élelmiszer-ellátás akadozik, a 
legénység nagyon leromlott egészségi állapotban van, sorra dőlnek ki az 
emberek. (Más beszámolókból tudjuk, hogy 1942 decemberében a 
fegyverzet, lőszer, ruházat és élelem hiánya már katasztrofális méreteket 
öltött. Még puska sem volt elég, a leváltó csapatok fegyvertelenül érkeztek 


a frontra.) , Csak engedje a jó Isten, hogy ezeket a fegyverzeti hiányokat 
valahogyan pótolni tudjuk, mielőtt az orosz támadás megindul, mert hogy 
arra nem sokáig kell várni, az biztos" - jegyezte fel 1942. december 22-én 
és 1943. január 9-én Vécsey Béla alezredes, a 35. gyalogezred parancsnoka. 
(Nemeskürty, 1972, 17-19) Keresztapám szótlanul hallgatta végig a 
beszámolót, majd hozzátette: , Lajoska két héttel ezelőtt nagyjából 
ugyanezeket mondta." Lajoska, a fiuk orvos századosként, Voronyezs 
térségében, más frontszakaszon szolgált. Nem is találkoztak, mert ő 
korábban jött szabadságra, de ugyanazt mondta, mint apám. Szaladjunk 
előre az időben. Ifjú dr. Veres Lajos túlélte Voronyezst, a háború végén 
amerikai fogságba került, és ott egy hadifogolytáborban - a Nemzetközi 
Vöröskereszt tájékoztatása szerint egy félreértés folytán - az egyik őr 
agyonlőtte. Lajoska nem beszélt angolul, az őr nem értett magyarul, és ez 
egy ember életébe került. Egy a sok százezer tragédiából. A családot, 
természetesen elsősorban a két öreg szülőt, nagyon lesújtotta a tragikus 
eset. 

Visszatérve 1942 decemberébe, apámat felrendelték a Honvédelmi 
Minisztériumba. Elbeszélése szerint a hadsereg főállatorvosa, egy ezredes, 
tisztigyűlést hívott össze, hogy meghallgassák egy frontharcos, egy élő tanú 
harctéri beszámolóját a Don menti helyzetről. Apám szépen, 
fegyelmezetten beszámolt a helyzetről, azt persze ott nem mondta el, hogy 
elvesztettük a háborút. Tőle beszámolót kértek, nem a véleményét. 
Különben is, a háború kimenetelét nem egy állatorvostól kérdezték, azt a 
vezérkariak tudták. Láttuk, mennyire tudták. Ettől függetlenül akkor se 
mondta volna, ha kérdezik, mert ott, azonnal lefokozzak és 
rémhírterjesztésért börtönbe zárják, vagy még rosszabbul is járhatott volna. 
Az ezredes a végén gyanútlanul megkérte, hogy ha már ott van. ugyan 
domborítaná ki a hadsereg felső vezetésének fontosságát. Mit ér a felső 
vezetés a front szemszögéből? — tette fel a kérdést a főnök 

Na, ezt nem kellett volna, mert az , öreg frontharcos", addig is rosszul 
tűrte az itthon dekkoló tisztek fontoskodó kérdéseit. - Ezredes úr! Őszinte 
lehetek? - kérdezte apám. 


- . Kérlek, micsoda kérdés ez? Hát persze! Hisz magunk között vagyunk 
- hangzott a válasz. - Ezredes úr! Alázatosan jelentem, szart ér -jelentette 
apám, nagy tisztelettel. 

Persze nagy felzúdulás a hallgatóság soraiban, hisz a kritika a 
minisztériumi, vezérkari urakat kellemetlenül érintette. - Na de kérlek, hogy 
mondhatsz ilyet? Mivel tudod ezt alátámasztani? - kérdezte az ezredes. 

- Ezredes úr! A gyalogezredek létszáma nincs feltöltve, vonalaink 
gyengék, nem fognak ellenállni egy orosz támadásnak. Az oroszoknak több 
golyószórójuk, géppisztolyuk van, mint nekünk karabélyunk. Lötyögő 
Maxim géppuskájuk húsz-harminc fokos hidegben is lő, mint a veszedelem, 
amikor a mi precíz géppuskánk befagy. Német aknavetőhöz belga lőszert 
kaptunk, így az aknavető nem működött. A csapatok nem kapnak elég 
utánpótlást. Vagy lövünk, vagy eszünk, vagy a lovak esznek! Mivel lótáp 
alig érkezett, a lovak kidőltek. Ez azt jelenti, hogy tüzérségünk nem 
mozgatható, egy orosz támadás esetén minden odavész. (Rövid két hét 
múlva mindez szóról szóra bekövetkezett -Cs. A.) A legénységnek nincs 
téli ruhája, az élelmezés a napi minimális kalóriát sem biztosítja. 
Mindehhez tessék elképzelni mínusz 25-30 fokot. 

Mivel egy élő frontkatonáról volt szó, , akik tudvalévőén nem is teljesen 
beszámíthatók", mondogatták ezúttal is a minisztériumban, így a dologból 
nem lett semmi. Nem dicsérték meg a szónoklatért, és kimaradt az esedékes 
alezredesi előléptetésből. Néhány nap múlva keresztapám, az ezredes, szólt 
apámnak. Barátilag figyelmeztették a minisztériumból, , szólj kérlek a 
Palinak, hogy ne beszéljen hülyeségeket, mert baja lehet belőle. Végül is 
háború van, kérlek, és a hadsereg vezetésének tekintélyét meg kell őrizni." 
Meg lehetett volna kérdezni, hogy ami nincs, azt hogyan lehet megőrizni, 
de erre a beszélgetés során valószínűleg nem került sor. Elismerem, nem is 
lett volna semmi értelme. 

Egy tábornok naplójából. 1942. december 26.: , Utána a kaszinó. ... 
Werth és Jekelfalussy átjöttek ... nagy csata fejlődött ki. Kánya elemében 
volt, Bárczy és Prónay hevesen beszéltek. Ienor: Ostobaság volt az orosz 
hadüzenet. Még Werth is elismerte." (Andorka Rudolf naplója, 1978, 279) 
Kicsit későn jött Werth vezérezredes úr beismerése, ám még ezután, 1943 


januárjában is az embertelen parancs ment a frontra: , nincsen hátra, csak 
előre van". 

A szabadság hamar elfogyott, vissza kellett menni a frontra. Pontosabban 
csak apám gondolta a vonaton, hogy megy vissza a frontra. Mi már tudtuk, 
hogy nagy baj van, mert ahogy kifelé mentünk a pályaudvarról, a 
hangosbeszélőn sorolták a táboriposta-számokat, hogy kik ne szálljanak 
vonatra, hanem haladéktalanul jelentkezzenek a budapesti nem tudom 
milyen parancsnokságon a további beosztás végett. Az utcán csoportosult 
járókelők már suttogták, este a rokonoktól mi is megtudtuk a számunkra 
akkor ijesztő hírt: az angol rádió bemondta, hogy Voronyezsnél az oroszok 
áttörtek, a front összeomlott. A csapatok özönlenek vissza. Már aki életben 
maradt. Apámnak szerencséje volt, mert ha négy vagy öt nappal korábban 
megy vissza, lehet, hogy nem éli túl az áttörést. Később Kijevben tudta 
meg, hogy a 12. hadosztályt az orosz támadás  felmorzsolta. 
Maradványainak különösen nehéz dolguk volt, mert egyrészt a Don- 
kanyarban kelet felé ők voltak a legmesszebbre, eléggé elszigetelten, 
másrészt mert Jány Gusztáv hadseregparancsnok tétovázása miatt későn 
kapták meg a visszavonulási parancsot. Január 14-én estére a 12. hadosztály 
megsemmisült. , Vitéz Solymossy Ulászló vezérőrnagy rezignáltan írja, 
hogy a kora délutáni órákban a 12. könnyűhadosztály arcvonala már teljes 
szélességben lel volt borítva ... az egész tüzérség elpusztult; oly tartalék, 
mely az ellen séget negyedóránál huzamosabb ideig feltartóztathatta volna, 
már nem állott rendelkezésünkre." (Nemeskürty, 1972, 112) A magyar 
csapatok visszaözönlő maradványaival apám Kijevben találkozott. 

Kijevben apám csak rövid időt töltött, valamikor 1943 tavaszán 
hazarendelték, és a komáromi 6. tábori tüzérosztályhoz osztották be. A 
család ezúttal Tolnáról Komáromba költözött. A városban volt gimnázium, 
így én is csatlakoztam a családhoz, és a IV. osztályt a komáromi 
bencéseknél végeztem, kitűnő eredménnyel. Mindennap imádkoztunk. 
Reggel az Üdvözlégy, Ave Maria, gratia plena..., a tanítás végén a 
Miatyánk, Páter noster, gui es in coelis..., skandáltuk lelkesen, latinul. A 
bencéseknél is jól éreztem magam. Egyenrangú diák voltam, a paptanárok 

nem éreztették velem, hogy , más vallású" vagyok. A laktanya területén volt 


egy tiszti épület, abban laktunk. Bántapusztai nosztalgiából elég sok időt 
töltöttem az istállókban, haverkodtam a lovászokkal, kártyáztunk, ittunk. 
Egyszer úgy berúgattak, hogy alig találtam haza. A tüzérek megtanítottak 
az ágyú (bocsánat: a löveg) részeire. A cső, a bölcső, alsó lövegtalp, felső 
lövegtalp, a tengely a kerekekkel - fújtam, mint egy igazi tüzér, és nagyon 
büszke voltam a tudományomra. A Schwarzlose gépfegyver szétszedésére 
és összerakására is megtanított az egyik géppuskás kezelő. (Ez egy német 
precizitással megszerkesztett és kidolgozott fegyver volt, csak nem szerette 
az orosz telet. Az volt a baj, hogy mi éppen az orosz télben akartunk vele 
lövöldözni. Végül is a vezérkar feje sem káptalan, nem gondolhattak 
mindenre.) 

Komáromból három dologra emlékszem, az egyik az 1944. március 19-i 
német bevonulással, a másik kettő a zsidóüldözéssel függött össze. A német 
alakulatok órákon át ott vonultak a laktanya melletti úton. Az egyik erődben 
egy tiszt a szakaszával megkísérelt ellenállni, de azonnal le fegyverezték 
őket. A német megszállás és a romló hadihelyzet miatt elég ideges volt a 
városban a hangulat, a hatóság egyre agresszívebb lett. Egyesek a 
komáromi zsidóság begyűjtésével gondolták megállítani — Zsukov 
páncélosait Ukrajnában. Valamikor májusban  levenlelóglalkozásról 
ballagtam hazafelé, amikor kiáltozásra, sírásra leltem figyelmes, és láttam, 
amint az utca másik oldalán rendőrök öregeket, asszonyokat, gyerekeket 
ráncigáltak ki egy ház kapuján, és lökdöstek fel egy teherautóra. 
Nyomasztó, félelmetes látvány volt, összeszorult a gyomrom, és 
igyekeztem gyorsan eltűnni a rendőrök látóköréből. Nem szégyellem, 
féltem, napokig tartott, mire megnyugodtam. Komáromban is állomásozott 
zsidó "munkaszolgálatos század. A helyőrség tisztjei igényelhettek 
szakembereket, akik napközben a liszt lakásán dolgoztak, csak este kellett 
visszatérniük a szállásukra. Apain több alkalommal kért hol festőt, hol 
asztalost. Klein úrra, az asztalosra és egy festőre emlékszem, akik nálunk 
napokig elbíbelődtek, kaplak reggelit, ebédet, meg csomagoltak is nekik 
estére. Kipihenhetlek magukat, és este visszamentek a körletbe. Anyám is 
csak egy pillanatig csodálkozott, hogy miért kell kétszer kifesteni a 
konyhát, és háromszor átfesteni a konyhabútort, amikor az elsőre is olyan 


szép volt. Nem volt hosszú idő, mindössze két-három hét, amit nálunk 
töltöttek, ennyit tudtunk könnyíteni a sorsukon. 

A háború után, mikor elkezdték közös felelősségünket emlegetni, sokat 
gondolkodtam azon, hogy tényleg csak ennyit lehetett tenni? Itt volt az én 
apám esete. Igazán nem akarok mentségeket keresni számára, de egyrészt 
alig volt itthon, másrészt egy állatorvos ugyan mit tehetett? Komáromban 
volt két bakája meg egy szakaszvezetője, összesen két pisztoly és két 
karabély jelentette e négy fő tűzerejét. Nem is folytatom, mert nevetséges 
lenne elemezni, hogy mit tehetett volna ez a négyfős csapat. Azt hiszem, 
hogy három zsidótörvény és húszévnyi folyamatos antiszemita uszítás után, 
fajvédő és antibolsevista szellemben nevelt tisztikar mellett, a negyvenes 
években már semmit nem lehetett tenni. Sem 1941-ben, még annyit sem 
1944. március 19-én, és a semminél is kevesebbet október 15-én. Reviczky 
Imre alezredes kivétel, úgy is mondhatnánk, a , rendszer hibája"? volt, hogy 
egy ilyen tisztességes gondolkodású törzstisztet zsidó munkaszolgálatosok 
parancsnokává neveztek ki. Ebben a beosztásban tett meg mindent a 
parancs noksága alá rendelt munkaszolgálatosok érdekében. 

Apám csak néhány hónapig volt itthon, néha mesélt a magyui megszálló 
alakulatok ukrajnai viselt dolgairól. Egy kijevi klinika elsó emeletére 
bekötött lovakról, a tiszt urak céllövőversenyéről egy kijevi patikában. Az 
oktalan kegyetlenkedésekről, a felgyújtott falvakról, a tűzből menekülő 
asszonyok és gyerekek legéppuskázásáról. Ezekről Kijevben, a 
főparancsnokságon a tisztektől hallott - hol borzadva, hol dicsekvően 
előadott - rémtörténeteket. 

- Az oroszok rövidesen megszállják Magyarországot, rágondolni is rossz, 
minek nézünk elébe — mondta lemondóan. Aztán ismét kivezényelték a 
frontra. Ezúttal legalább nem kellett sokat utaznia, a front, a Vörös 
Hadsereg már megközelítette a Kárpátok előterét. 

Időközben Szárszón, 1943-1944 nyarán, megtörtént a felnőtté válásom. 
Na nem a kellemesebb, nem a szexuális része, az sajnos még váratott 
magára, hanem a kevésbé kellemes, a fizikai munka. A dolog nevelő 
célzattal, némi anyai , segítség7-gel úgy kezdődött, hogy zsebpénzt nem 
kaptam. - Ha pénz kell, menj dolgozni, menj a faluba munkát keresni - 


mondta anyám, aki egy tanító lányaként nem zsúrokra járt, hanem a putnoki 
leánynevelő iskolában tanulta a házimunkát és a kertgondozást. 

Mentem, és korán megszoktam a nehéz fizikai munkát. Első évben, 14 
évesen, útépítésnél dolgoztam egy hónapot. Nagy bitumenkeverő gépből 
vastalicskákba folyatták a forró, képlékeny bitument, és nekünk, 
segédmunkásoknak kellett eltolni a talicskát a munka helyszínére, ahol oda 
öntöttük, ahova a mester mutatta. Iszonyú volt. Nem annyira a talicska, 
mint a forró kátránygőz. Két nap alatt megperzselte a lábamon a bőrt, 
mintha túlzásba vittem volna a napozást. De szégyen lett volna 
megfutamodni (már megint a szégyenérzet), ezért anyám mindenféle 
kenőcsök segítségével kezelte a lábamat, és mentem tovább dolgozni. A 
következő nyáron egy vert falú ház építésénél kaptam munkát. Két 
deszkafal közé kellett hordani az agyagos földet. 

Nem volt könnyű munka. Abban az időben tizenkét órás volt a munkám, 
reggel hattól este hatig dolgoztunk. Délután öt óra felé már nagyon lassan 
múlt az idő, néha már alig álltam a lábamon. A naptár 1944 júniusát 
mutatta, az építkezésen találkoztam, illetve dolgoztam együtt. Csepelröl 
szökött munkásokkal. Szűkszavúan csak annyit árultak el, hogy a gyár 
hadiüzem, a parancsnok egy német lett, ezek után nekik nem volt 
maradásuk. Nem voltak nagyon közlékenyek, én se kérdezősködtem. Itt 
történt, hogy harcolnom kellett a megdolgozott béremért. Az első hét végén, 
a fizetésnél kiderült, hogy nekem fele napszámot, , gyerekbér"-t akarnak 
adni. 

- A férfiakkal együtt, ugyanúgy dolgoztam, mint ők, a talicskám sem 
volt soha félig megrakva, így nem igazságos, hogy én feleannyi bért kapjak, 
mint ők - mondtam szelíden. 

- Ha sokat pofázol, kihívjuk a csendőröket - hangzott a fenyegető válasz. 
(Gyakorló munkásként, személyes tapasztalatból "mondhatom, nem 
kommunista propaganda volt, hogy a munkást lépten-nyomon becsapták, 
kizsákmányolták, és ha meg mert szólalni, csendőrkézre adták.) Apám 
éppen második fellépésén volt Ukrajnában, gondoltam magamban, érdekes 
lesz, amikor elmondom a csendőröknek, hogy egy frontharcos fiával 
akarnak kibabrálni. 


- Az bizony jó lesz, ha jönnek a csendőrök, legalább mindjárt 
elmondom nekik a panaszomat - hangosan csak ennyit mondtam a 
gazdának, aki motyogott valamit a nagypofájú suhancokról, de végül 
csendőrök nem jöttek, én pedig megkaptam a rendes bért. Senki nem tudta, 
ki fia-borja vagyok, mindig inkognitóban dolgoztam. Szóltam, mert a gazda 
igazságtalan volt. Egész héten szakadásig dolgoztam, a bérfizetésnél mégis 
meg akart rövidíteni. Azt azonban nem hiszem, hogy az apai háttér nélkül is 
ki mertem volna nyitni a számat. 

1944-ben Szárszót is elérte háború. Az amerikaiak délről jöttek 
Budapestet bombázni, és a Balaton felett találkoztak a fogadásukra felszállt 
magyar és német vadászrepülőkkel. A tó felett volt a nagy légiharc. Az 
amerikai gépek többször mélyrepülésben gépágyúval támadták a déli part 
mellett húzódó vasútvonalat, amitől úgy jó ötven méterre volt a házunk. 
Amikor a rádióban meghallottuk a riasztást, hogy , Achtung! Achtung! 
Lichtspiele!? és , Bácska, Baja!", bevonultunk az ebédlőasztal alá, 
gondolván, hogy legalább a gépágyútól védve leszünk. Szerencsénkre a 
házat nem érte találat, nem hiszem, hogy az asztal bármitől megvédett 
volna. 

Mint köztudott, 1944 mozgalmas év volt Magyarországon. Mi hárman - 
anyám meg a két gyerek - Balatonszárszón éltük át a gyermeteg kiugrási 
kísérletet. A kormányzó antibolsevista meggyőződése és az események 
ismeretében nem lehetünk biztosak, valóban elszánta magát, hogy 
megtagadja és a gyűlölt bolsevistákkal kart karba öltve megtámadja a náci 
Németországot. Racionális számítás alapján valószínűleg világosan látta, 
hogy mit kellene tennie, érzelmei azonban nem engedték, hogy megtegye, 
amit a józan ész diktált. Ezért sikerült olyan felemásra és bukott meg a 
kiugrási kísérlet. Amikor Horthy kiáltványát beolvasták a rádióban, 
fellélegeztünk, örültünk, hogy apánk hazajön, de hamar jött a hideg zuhany, 
hogy a harcot folytatni kell. Horthy végül még a kiugrást is olyan 
kétbalkezesen, fehér kesztyűsen csinálta. A Gestapo és az SS ellen! Mi 
úriemberek vagyunk, adunk a katonabecsületre. Előre szólunk Hitlernek, 
hogy elegünk van, holnap cserbenhagyjuk a , nagy szövetséges?7-t, eláruljuk 
az ügyet. És utána csodálkozunk, hogy mire felvirrad a másnap, a német 


hadsereg megszállja a budai Várat, és a magyar nácikat, a nyilasokat ülteti a 
hatalomba. Rövid helyzetkép 1944  októberéből: szervezetlenség, 
tanácstalanság jellemezte ezeket a napokat. Az 1. hadsereg parancsnoka, 
dálnoki Miklós Béla vezérezredes - akinek hadseregével együtt 
kulcsszerepe volt a kiugrási tervben -, vezérkari főnökével, Kéri Kálmán 
ezredessel együtt, egyszer csak átment az oroszokhoz. Beszéljen a 
szemtanú, Simonffy-Ióth Ernő vezérkari őrnagy a kritikus órákról: 
, Október 16-án reggel ... Debrecenben ... értesültünk (kisbamaki) Farkas 
Ferenc szájából a kormányzói proklamáció teljes elvetéléséről, majd nem 
sokkal később híre jött, hogy Miklós Béla vezérkari főnökével, Kéri 
Kálmánnal együtt átszökött az oroszokhoz. ... Az átszökött" kifejezést 
Miklós Béla vonatkozásában ... sem érzem helytelennek." 

Majd így folytatja: , Egy hadseregparancsnok több mint kétszázezer 
katonájával együtt "átállhat", de katonái cserbenhagyásával csak -szökhet. ... 
Estére Huszton voltam (ahol) kiviláglott, hogy egy esetleges átállásra a 
hadsereg-parancsnokság Huszton maradt vezetői lélekben egyáltalán nem 
voltak felkészülve, s az oroszokhoz szökött Miklós Béláról és Kéri 
Kálmánról csak a legnagyobb döbbenet és rosszallás hangján tudtak 
beszélni. ... megismétlem: történelmi hibát követett el Miklós Béla, amikor 
1944 augusztusában úgy vette át a hadseregparancsnokságot, hogy jó tíz 
héten át a Pesten már fontolgatott átállás lélektani előkészítése érdekében 
semmit sem tett, sem legközvetlenebb munkatársait, sem magasabb 
parancsnokait bizalmasan nem tájékoztatta a várható fejleményekről. Nem 
értettem Miklós Bélát. A legelemibb kötelességek közé tartozott, s 
gondolom, tartozik ma is minden hadsereg szolgálati szabályzatában, hogy 
a parancsnok nem hagyhatja sorsára hadseregét. Ha Miklós Béla átküldi 
Kérit, hogy információk és parancsok hiányában tájékozódjék a volt 
ellenségnél, ez rendben van. Akkor hiába küldenek Budapestről nyilas 
beállítottságú új hadseregparancsnokot, Miklós néhány tábori csendőre 
segítségével le tudja tartóztatni őket. Ha ezek után a németek kezdenek el 
fenyegetőzni, s esetleg erőszakos lépéshez folyamodnak, ám tessék, ellen 
lehet állni, kétszázezernyi ember van kéznél erre. De nem ez történt: a 
parancsnok nélkül maradt, meglazult fegyelmű hadsereg felett Szálasiék 


még októberben átvették a parancsnokságot, majd az egész hadsereget 
alárendelték a Wehrmachtnak ... Az E magyar hadsereg ezzel számunkra 
megszűnt létezni." (Simonffy, 1981, 113—114) Ilyen előzmények után, 
évtizedek múlva a rendszerváltó elit Kéri Kálmánt — gondolom, érdemei 
elismeréséül - vezérőrnaggyá, majd vezérezredessé léptette elő. 

Balatonszárszón ért a nyilas hatalomátvétel. Ötpercenként bemondták a 
rádióban: , Beregfy Károly vezérezredes azonnal jöjjön Budapestre." 
Hallottuk, hogy nem fegyverszünet készül, ellenkezőleg, a , szittya 
förgeteg? majd visszaveri ezt ,az egész bolsevista hordá"-t. Ebben mi 
egyáltalán nem bíztunk. Hadügyekben igazi kontárok módjára nem értük fel 
ésszel, hogy ha kétezer kilométeren keresztül ez nem sikerült, akkor mégis 
miből gondolják, hogy az utolsó ötven kilométeren jön a fordulat? Gyanús 
volt az is, amikor a rádió elkezdte ismételgetni: , Nagypéntek nélkül nincs 
feltámadás", és mivel a front nagyon közeledett a Balatonhoz, felpakoltunk 
és hazamentünk Komáromba Elég kalandos utazás volt. Fehérvárig még 
csak eljutottunk valahogy, de onnan már nem volt tovább személyvonat. 
Komáromba indítottak egy három mozdonyból álló szerelvényt, mondták a 
vasutasok, hogy ha akarunk, azzal elmehetünk. Mit volt mit tenni, 
felpakoltunk a szerkocsira és elvonatoztunk Komáromba. Mozdonyon még 
úgysem utaztam. Az út végén úgy néztünk ki, mint egy hivatásos 
szenesember a munkanap végén. Másnap az orosz ékek elérték Siófokot. 
Mi egy napot késünk, Szárszón rekedtünk volna. 

Komáromban a háború kellős közepébe csöppentünk. A laktanya, ahol 
laktunk, közel volt a Duna-hídhoz, amit folyamatosan bombáztak. Elég sok 
időt töltöttünk az óvóhelynek kinevezett pincében. Nem hiszem, hogy a 
födém kibírt volna egy bombát, vagy akár csak az összedűlő ház romjait. 
Gyakran remegett alattunk a föld a becsapódásoktól, de szerencsénkre a 
laktanyát nem találták el. Azt hiszem, nem is keresték, a célpont a híd volt. 
Az alatt a két hónap alatt, amíg "44 őszén otthon voltunk, a hidat nem 
sikerült lerombolni. Néhány bomba eltalálta, jó nagy lyukakat ütött a 
hídtesbe, de abombák nem robbantak fel. 


A KOMÁROMI PONTONHÍD 


Féltünk a bombázástól, féltünk a várható harci cselekményektől és 
féltünk a Vörös Hadseregtől. Ez több mint elég volt a döntéshez, hogy a 
család nyugatra menekül. Tudtuk, hogy Komáromban semmiképpen nem 
lesz maradásunk, mert a laktanyából az orosz katonaság nyilván ki fog 
zavarni. Mi a Nagy Októberi Forradalomról akkoriban leginkább azt tudtuk, 
hogy a cári hadsereg tisztjeit, családtagjaikkal együtt, a forradalom alatt 
lemészárolták. Tudtunk arról, hogy Katyn mellett az oroszok tízezer lengyel 
hadifogoly tisztet kivégeztek. Katynnal kapcsolatban ez a tízezer áldozat 
ment át a köztudatba. Nemrég olvastam Dmitri Volkogonov, egykori szovjet 
vezérezredes Sztálinról írt könyvét. A szerző szerint 1940-ben a Katyni 
körzet három  hadifogolytáborában,  Kozelskben, — Ostakhovban és 
Starobelskben tartották fogva a lengyel tiszteket. E három táborból a 
vonatkozó iratok szerint április-május hónapban összesen 15 131 foglyot 
, szállítottak el", akik azonban , sehova nem érkeztek meg". (Volkogonov, 
2004, 376) Volkogonov szerint korabeli iratok bizonyítják, hogy a három 
tábort Berija parancsára létesítették, és a hozzá beosztott , különleges 
ügyosztály" hatáskörébe tartoztak. Mindettől eltekintve tudtuk, hogy 
háborús cselekmények kellős közepén tartózkodni nagyon veszélyes. 
Ráadásul nem egyszerű, érzelmileg nem , semleges"? háborúról volt szó. 
Apám elmondta, hogy a megszálló német és magyar csapatok falvakat 
égettek fel, orosz és ukrán parasztokat gyilkoltak le azzal a gyanúval, hogy 
partizánok vagy azok segítői voltak. , Segítő", kollaboráns meg nagyon 
könnyen lehetett bárki, aki például ebédet adott partizán fiának. Nem kellett 
hozzá túl nagy fantázia elképzelni, hogy az orosz hadseregben sok olyan 
katona harcol, akit fűt a személyes bosszú. Száz szónak is egy a vége, két 
kocsira felraktuk az úton szükséges használati tárgyakból meg az értékes 
dolgokból ami ráfért, és anyám, a nagynénje, Vilma néni, a nagybátyja, az 
időközben nyugalmazott orvos ezredes, meg a két fiú, a 11 éves öcsém és 
én, elmenekültünk az országból. Bécsen éjszaka átvergődve egy magyar 
hidászalakulattal együtt masíroztunk a Duna északi partján nyugat felé, a 
semmibe. Az osztrák gazdák nem adtak szállást a menekülőknek, így aztán 


erdőkben, a szekerek mellett, a földön aludtunk. Reggelre belepett a dér, 
ami április elején nem szokatlan azon a tájon. Egyszer kóborló német 
katonák állítottak meg, és élelmiszer után kutattak a szekérben, de miután 
az oldalszalonnák óriási szerencsénkre valahogy összekeveredtek a lovak 
szénájával, felháborodva mondták egymásnak, hogy ,der Speck ist 
furchtbar?" (a szalonna borzalmas), és kellőképpen megundorodva tőle, 
meghagyták nekünk. Linz környékén a német tábori csendőrség nem 
engedett tovább nyugat felé, északnak fordítottak. Budweis (Budejovice) 
felé menetelve egy kis faluban éjszakára egy cseh gazdánál kaptunk szállást 
és vacsorát. Anyám meg mi ketten az öcsémmel, a házban aludtunk, az 
öregek lent maradtak a pajtában, ott is voltak fekhelyek. Éjszaka a még 
Ukrajnában átállt, és a német hadsereg kötelékében harcoló Vlaszov 
tábornok csapatából néhány katona , vlas/ovci partizani" felkiáltással betört 
a pajtába, élelmiszereket rabollak a  szekereinkről, és többen 
megerőszakolták Vilma nénit. Keresztapám a pajta egy távolabbi zugában a 
szénában békésen végigaludla a/ esc ményeket, és másnap reggel 
szemrehányón kérdezte keresztanyámat, hogy miért nem kiáltott 
segítségért. Ennek az erőviszonyok ismeretében nyilvánvalóan semmi 
értelme nem lett volna. - Vilma bolond lelt volna kihagyni egy ilyen soha 
vissza nem térő alkalmat - jegyezte meg némi cinizmussal apám a háború 
után. Ami nem jelenti azt, hogy a fehérvári kamasz lányok elszenvedte 
erőszakkal kapcsolatban is ilyen megértő lett volna. Bár azt azért 
hozzáfűzte, hogy a háborúban ez sajnos gyakran előfordul, mert az állandó 
halálveszélyben élő, harcoló katonákat nehéz féken tartani. 

Eddig nem ért bennünket semmi különös erőszak, de hát mindig van egy 
első eset. Háborúban - ráadásul egy felbomlott, menekülő hadsereg 
visszavonulási területén - nem életbiztosítás masírozni. Ennek megfelelően 
nyomott hangulatban, de kellőképpen értékelve azt, hogy élünk, vonultunk 
tovább északnak. Néhány nap alatt Prágában találtuk magunkat. Ez 
valamikor május elején lehetett, ott ért bennünket a prágai felkelés, amikor 
a prágaiak ellenállás nélkül lefegyverezték a német helyőrséget. Egy 
gazdánál szálltunk meg. Két szekérrel meg négy lóval nem volt könnyű 
szállást találni, de a csehek rendesebbek voltak, mint az osztrákok. 


Csehországban mindig befogadtak valahol, soha nem aludtunk a szabadban. 
Biztonságban, szobánk ablakából néztük, ahogy civil fegyveresek 
kísérgették a foglyul ejtett német tiszteket, katonákat. Mindez a 
fegyverletétel előtt pár nappal történt. A prágai kerületi hatóság 
tisztességesen bánt velünk, egy Prága közelében lévő kis falut, Sedlecet 
jelölték ki számunkra tartózkodási helyül. A falubeliek barátságosan 
fogadtak, úgy két-három hetet lehettünk ott egy Prusa nevű öreg 
parasztgazda házában. A falu éppen nagy gondban volt. Azt találgatták, 
hogy vajon ki lehet az apja a hetvenéves, öreg Prusa bácsi fiatal menyecske 
felesége nemrég született fiának, mert a rosszindulatú, irigy vénasszonyok 
szerint az öreg biztosan nem. Biztos jele annak, hogy kitört a béke, a 
falubeliek, csehek, magyarok, mindnyájunk nagy örömére. A háború végét 
egy kis eszem-iszommal együtt ünnepeltük. Úgy két-három héttel a 
fegyverletétel után, amikor már valamelyest rendeződtek a körülmények, 
kaptunk egy úti okmányt , Irene Csernochove? és családja részére, akik 
Komárnóba utaznak. Ezzel elindultunk hazafelé, a Prága-Brno-Érsekújvár- 
Komárno-Komárom útvonalon. Útközben a négy lóból egy elpusztult. Én 
kólikával , kezeltem", majd a később megérkező cseh állatorvos 
agyhártyagyulladást állapított meg. Még az is lehet, hogy neki volt igaza. 
Száz szónak is egy a vége, szegény lovunk kimúlt, kellett egy ló. A gazda, 
akinél megszálltunk, összehozott egy orosz katonával, akinek volt egy eladó 
lova, szép, jól táplált almásderes, és egy karóráért eladta nekünk a lovat. Ó, 
minő naivitás! Alig mentünk két-három kilométert, egy másik orosz katona 
megállított, szó nélkül kifogta a lovat a hámból és elvitte (még jó, hogy a 
hám megmaradt). Fél óra alatt vesztettem egy karórát, úgy, hogy ez nem 
volt egy igazán sikeres üzlet. Kis karavánunkat eléggé lehangolta a kudarc. 
Nem is annyira az óra elvesztése, hanem az a körülmény, hogy negyedik ló 
hiányában, az egyik szekeret húzó egy szem lovat kímélni kellett, vagyis 
többet kellett gyalog menni a kocsi mellett. Meg egy kicsit bonyolultan 
vonultunk, mert a három ló, két szekér összeállítás a nagy magyar Alföldön 
valószínűleg nem okozott volna gondot, de lévén Csehország eléggé 
hegyes-völgyes vidék, hegynek fel úgy közlekedtünk, hogy az egyik szekér 
egy lóval a lejtő alján maradt, a család egyik felével. Én, a család másik 


felével, felvittem a kétlovas szekeret az emelkedő végére, ott kifogtam az 
egyik lovat, és lementem a másik szekérért, ami e manőver segítségével 
ugyancsak két lóval ment fel a dombtetőre. Lefelé persze ment minden, 
mint a karikacsapás. 

Ilyenformán mentünk, mendegéltünk kelet felé. Néha orosz teherautó- 
oszlop jött velünk szembe, de nem szólt hozzánk senki. Menet közben 
utolértünk egy román tüzéralakulatot, éppen az út széli erdőben pihentek. 
Keresztanyám, Vilma néni, sokáig élt Hajdú megyében, jól beszélt románul, 
mindjárt megtörtént a kölcsönös bemutatkozás. Férjél, a nyugalmazott 
orvos ezredest a román tisztek nagy tisztelettel kezelték. A román 
parancsnok, egy őrnagy, meg a tisztjei is nagyon segítőkészek és 
barátságosak voltak, felajánlották, hogy menjünk velük, ők is hazafelé 
tartanak. Két, három napig együtt is meneteltünk a román tüzérekkel, de az 
ember legtöbbször jódolgában veszíti el a józan ítélőképességét, mi sem 
voltunk kivételek. Mivel a román tüzérek nagyon kényelmesen, hosszú 
pihenőkkel masíroztak hazafelé, előrementünk, elhagytuk a biztonságot 
jelentő , katonai fedezet"-et. Meggondolatlanságunkért hamar megkaptuk 
méltó büntetésünket. Brno előtt, egy kis faluban, morva milicisták 
megállítottak, betereltek egy zárt udvarra, és szépen, szisztematikusan 
kiraboltak. Most már a jócskán , megkönnyebbült" szekerekkel könnyebben 
haladtunk tovább Komárom felé. 

Cseh-Komáromba - illetve Komámóba, mivel a csehek már átvették a 
hatalmat - már csak egy szekérrel és egy pár lóval érkeztünk. Útközben 
ugyanis elpusztult még egy lovunk, és mivel a két szekér rakománya a bmói 
, incidens? után szépen felfért egy szekérre, a második szekeret némi 
élelemért, szénáért, zabért eladtuk egy szlovák gazdának. Komámóba érve 
mentünk egyenest a Dunához, hogy majd megyünk tovább Magyarországra. 
Igen ám, de a hidat nem találtuk, mert felrobbantották. A ,, bölcs? német 
hadvezetés ugyanis úgy gondolta -azt hiszem 1944 végén magyar 
hadvezetés már nem létezett, korábban is csak mímelték -, hogy bár a Vörös 
Hadsereg úgy kétezer kilométeren keresztül kergette őket az ellenállás 
legcsekélyebb esélye nélkül, de hopp, itt van ez a Komárom, meg ez a híd. 
Ez az a pont, ahol meg fogjuk állítani ezt a , bolsevista hordá"-t. Hogyan? 


Azt ők se nagyon tudták. A német hadseregnek már nem volt üzemanyaga, 
egy teherautó húzott másik kettőt, egyik harckocsi húzta a másikat, alig volt 
lőszerük. A német bakák nagy része is utálta már az egészet, egyetlen 
törekvésük volt, hogy élve hazajussanak. Ha egyáltalán volt még hova, ha 
volt még kihez. De a katonai vezetés, a , szoldateszka? fanatizmusa nem 
ismert határokat. , Wir kámpfen bis zum letzten Zug? - olvastuk a fehér 
betűs feliratot a német katonai teherautókon. Amikor az oroszok 
Debrecenben voltak. A magyar humor jegyében valaki egy éjszaka a 
,Zug7-ot fehér festékkel kiegészítette , Anzug"-ra. Vagyis, hogy nem az 
utolsó leheletig, hanem csak az utolsó gatyáig folyik majd a harc. De 
visszatérve a hídhoz, valami bomlott agyú stratéga emlékezett 
hadiakadémiai tanulmányaira, hogy az ellenséges támadás lefékezésére a 
folyón található hidakat fel kell robbantani. Ezek az idióták, a gazemberek - 
mérgelődtem magamban - felrobbantották a hidamat, amin átkelhettünk 
volna. De semmi baj, kiderült, hogy van pontonhíd. Ez szükségmegoldás, 
arra való, hogy a hadsereg akkor is haladjon, ha az ellenség felrobbantja a 
hidat. Valószínűleg azt a német hadiakadémián nem tanították, vagy a 
vezénylő tábornok annak idején, mint bohó ifjú akadémista, éppen lógott az 
óráról, így nem tudta, hogy egy híd felrobbantása legfeljebb ha órákra tudja 
feltartóztatni az ellenség előrenyomulását, mert, davaj, davaj, és áll a 
pontonhíd. A lényeg: ott volt, működött a pontonhíd, harckocsik súlyát is 
elbírta. El bizony, csak azt nem tudtam, hogy mi hogyan fogunk átkelni. 
Abban az időben ugyanis nagyon alacsony volt a Duna vízállása, és a 
pontonhíd mélyen alattunk lebegett a vízen, a le- és felhajtó rész nagyon 
meredek volt az én két lovamnak. 

Furcsa, hogy mindig azt mondom: én. Ennek egyszerű a magyarázata: ott 
és akkor a kis családi karavánban rajtam kívül anyám, a nem egészen 
tizenkét éves öcsém, anyám nagynénje és hatvan év körüli, beteges 
nagybátyja volt. Vagyis a magam szűk tizenhat évével én voltam a férfi. 
Sőt: a FÉRFI. Aki a családban egyedül tudott bánni lóval, szekérrel, ami 
akkor létkérdés volt számunkra. Mindezt egyébként még Bántapusztán 
tanultam meg az uradalmi kocsisoktól. Nem volt idő elmélkedni, mert a híd 
a szovjet hadsereg hídja volt, és mint olyan, eléggé el nem ítélhető módon a 


szovjet csapatok mozgását szolgálta (tetszenek látni, ezek a , ruszkik?" már 
akkor is milyen önzők voltak). 

Davaj, davaj - nógattak a katonák, hogy ne ott a hídfőn oldjam meg az 
emberiség nagy filozófiai problémáit. Mondom magamban, jó-jó, lemenni 
csak lemegyünk valahogy, csak győzzük, én meg a lovak, pontosa libán a 
lovak meg én, tartani a szekeret, hogy valahogy egészben érkezzünk le. De 
aztán? Mi lesz aztán? Ez a két ló hogyan húzza fel a megpakolt szekeret 
azon a meredek feljárón, hát az érdekes lesz. Mindegy, menni kellett. 
Lánccal lekötöttem a két hátsó kereket, és elindultunk. A lovak már szinte a 
seggükön csúszva , emberül" tartották a szekeret, és szépen le is érkeztünk a 
tulajdonképpeni hídtestre anélkül, hogy a híd két oldalán folyamatosan 
vonuló Vörös Hadsereg személyi állományában kárt tettünk volna. És bár 
felfelé teljesen reménytelen vállalkozásnak ígérkezett, gondoltam 
magamban lesz, ami lesz, nekiindulunk. Levettem a láncokat a kerekekről, 
szegény lovacskáim behunyták a szemüket, és együtt bátran nekiindultunk a 
meredeknek. Mentünk vagy két métert, és akkor, ahogy az előre látható 
volt, a szekér lovastól elkezdett csúszni visszafelé. Ebben a pillanatban egy 
tiszt kiáltott valamit, mire egy csomó orosz katona megrohanta a kocsit. Na, 
mondom, szervusz világ, ezek most lovastól, szekerestől bedobnak a 
Dunába. Tévedtem! Mint a hangyák, körülvették a lovakat meg a szekeret, 
és nagy davaj, davaj mellett, amivel magukat éppúgy lelkesítették, mint 
engem meg a lovakat, a szó szoros értelmében szinte ölben felvitték a 
fogatot a rakpartra. Hű, gondoltam, ez meleg volt. Elővettem minden orosz 
tudásomat, hogy szpaszíba, szpaszíba, mire veregették a hátamat, meg 
mondtak nekem oroszul mindenfélét. Annyit értettem, hogy nicsevó, meg 
amivel nyugtatták a két hölgyet, hogy mamuska, nye bojsza, nye bojsza. 
Elmondhattuk, hogy - nagy meglepetésünkre - a Szovjetunió Vörös 
Hadserege a tenyerén hordozott, így hozott be Magyarországra 


IV. FEJEZET - Háború után 


Élet a felszabadulás és a gyűlölet országában. 


A RÉGI-ÚJ HAZA 


Komáromban a laktanyában szovjet csapatok állomásoztak, ezért úgy 
gondoltuk, inkább nem  érdeklődünk maradék  bútoraink és 
egyéb ingóságaink hogyléte és holléte után. Megállás nélkül mentünk 
tovább, és baj nélkül megérkeztünk Fehérvárra, nagyapámékhoz. Nagy volt 
az öröm, nagy szó volt akkor, hogy mindenki élt. Csak a két 
katonáról, apámról és Lajoskáról nem tudtunk semmit. A viszontlátás 
öröme után láttuk, hogy tető van, de a ház ablakai helyén deszka meg papír 
díszeleg. Az öregek elmondták háborús élményeiket. Mesélték, hogy 
Fehérvár kétszer cserélt gazdát, előbb német, aztán orosz tiszt lakott 
náluk. A kert végébe egy német légelhárító ágyút ástak be, amit aztán az 
oroszok aknavetővel , kerestek". Az aknavető nagyon hatékony fegyver, de 
nem egy távcsöves puska, így a találati mező eléggé szétszórt. Egy szó, 
mint száz, az egyik akna telibe kapta a házat, de nagy szerencsénkre főfalra 
esett, és néhány téglát leverve még a padláson felrobbant. Ennek volt két 
előnye meg egy hátránya. Egyik előnye az volt, hogy - mivel az akna nem 
, ment le? a pincébe - nagyapámék életben maradtak. A másik, hogy 
megmaradt a ház. Ha a pincéig lemegy az akna, csak egy kráter marad a ház 
helyén. Se nagymama, se nagypapa, se ház. Az előnyökkel összevetve - 
hogy nagyszüleim élnek, és ráadásként még a ház is megmaradt - szinte 
említést sem érdemelt az a hátrány, hogy a robbanás elfújta a tetőt meg az 
ablakokat. Nem felejtettük el apám szavajárását. Ha anyám valamivel 
elégedetlen volt, mindig azt mondta neki: , Drágám, a sajtban a sajtot kell 
nézni, nem a lyukakat." A , sajt"-ot néztük, nem a bedeszkázott ablakokat, 
és így - bár a látvány alapján minden okunk meg lett volna rá nem estünk 
kétségbe. Az öregek, nem sokkal a harcok elmúltával, az ékszereik és némi 
m  hanemű  beáldozásával  megcsináltatták az új tetőt, anyám 
ékszereiből lettek az új ablakok. Amit úgy sikerült a hős morva 
partizánoktól meg menteni, hogy amíg ők hátul a szekerek kifosztásával 
voltak elfoglal va, azt a kis táskát, ami a szekér elején volt a lábunk alatt, és 
amiben az ékszerek voltak, pléhpofával és nagy lélekjelenléttel, egy öl 
szérűi val együtt felmarkolva, a lovak elé dobtam. Majd amikor végeztek 


a fosztogatással és elengedtek, a szénát a táskával együtt bedobtam a 
saroglyába és az ékszerekkel együtt elvonultunk. (Kis diadal a nagy 
kár mellett.) 

Amikor a fehérvári ház körül nagyjából rendeződtek a dolgok volt tető, 
ajtók meg ablakok -, felültünk anyámmal a szekérre, és elkocogtunk 
Szárszóra. A házat kifosztva találtuk. Bútorainkat meghagyták, de elvitték a 
szivattyút, az edényeket, az ágyneműt meg a ruhákat. Mivel elég 
valószínűtlennek látszott, hogy a szovjet hadseregnek éppen a mi 
szivattyúnk, két pámaciha meg anyám pongyolája hiányzott a háború biztos 
megnyeréséhez, bementünk a faluba érdeklődni. Térültünk, fordultunk, 
régről voltak jó ismerőseink, így megtudtuk egy-két, egyébként tehetős 
parasztgazda nevét, címét, akik részt vettek a fosztogatásban. Bizonyságául 
annak, hogy arrafelé milyen ügyes, szorgalmas népek laknak. Bementünk a 
rendőrségre, elmondtuk, mi járatban vagyunk. Vita nélkül kaptunk két 
rendőrt, akikkel elmentünk, hogy amit lehet, visszaszerezzünk. Nem jártunk 
hiába, egy kocsiderékra való ruhaneműt, ágyneműt, edényt sikerült 
visszakapni. Mindez jól jött az újrakezdéshez, bár csak egy része volt az 
ellopott holminak. 

Rosszabbul jártunk komáromi lakásunk bútoraival és felszerelésével. 
Amit apám tizenhét évi munkájával, anyám  takarékosságával 
összegyűjtöttek - három szoba bútorát, ágy- és asztalneműt, étkészletet, 
ruhát, szőnyegeket, nem tudom, hány száz kötet könyvet -, a laktanyában 
lévő lakásunkból "44. október végén egy bakonyi kis faluba vitették, egy 
ismerős parasztgazdához. Háború után, amikor meg akartuk köszönni az 
őrzést, kiderült, hogy egy szalvéta nem sok, annyi sem maradt. Egy zokni 
se! - Hogy-hogy? - kérdezte apám. - Elvitték az oroszok. - volt a szűkszavú 
válasz. Elképzeltem, amint a Vörös Hadsereg rohamozza Berlint, és az 
egyik  1-34-esre a  kredencünk, a másikra meg a háromajtós 
könyvszekrényünk van felkötve. Mit mondjak? Nem volt életszerű. Apám, 
amikor , nyugatos? katonatisztként hazajött az amerikai hadifogságból, 
örült, hogy él, és mivel nem akart magának bajt, meg sem kísérelte a nép 
körében rendőrséggel kerestetni a bútorainkat. Mindenesetre nem volt 
felemelő élmény, nem ápolta bennünk a nemzeti összetartozás érzését, 


amikor szembesültünk azzal, amit - egyébként nem is szegény sorsú - 
honfitársainktól elszenvedtünk. Balatonszárszó és Bakony-nemtudommi 
légvonalban olyan 60-70 kilométerre lehetnek egymástól, és milyen hasonló 
felfogás! Jelenthetem, kedves olvasó, hogy népünk egy része már jóval 
Rákosi elvtárs és a moszkvai kommunisták megérkezése előtt, nagy 
élvezettel és sikeresen gyakorolta más javainak eltulajdonítását. Erre már a 
Horthy-korszak vége felé rászokott, amikor a zsidótörvények nyomán némi 
,zsidóvagyonra"? tehetett szert az ügyesebbje. A hivatalbéli urak 
vagyonokat, vállalatokat, különleges ékszereket  , szereztek", az 
egyszerű falusi nép az asztalt meg az ágyat, a fazekat meg a pámacihát vitte 
haza. Amikor pedig a kevesek visszajöttek a halálból, a fogságból, a 
menekülésből, nem találtak, nem kaptak vissza semmit. A kép úgy teljes, ha 
hozzátesszük, hogy hasonló vagy még rosszabb sorsra jutottak a birtokosok 
kúriái, kastélyai is. A hasonlóság szembetűnő: mindegy volt, hogy gettóba, 
majd haláltáborba hurcolt zsidó fűszeres, orvos, vagy ügyvéd, frontot járt 
katonatiszt vagy földbirtokos úr - az istenadta nép osztálykülönbség és 
fajgyűlölet nélkül vitte, ami a keze ügyébe került. 

Nem mondhatom, mert nem tudom, hogy ez mennyire volt általános az 
országban, az azonban tény, hogy a mi ingóságaink 90 százaléka erre a 
sorsra jutott. Márai Sándor Naplóját olvasva kiderül, hogy Budapesten és 
Leányfalun is hasonló volt a helyzet. És mi történt néhány év múlva? Azok, 
akik korábban természetesnek vették  honfitársaik vagyonának 
eltulajdonítását, fel voltak háborodva, és szidták a kommunistákat, amikor a 
földet, az állatokat, a boronát meg a vetőgépet be kellett vinni a közösbe, a 
termelőszövetkezetbe. Megjegyzem, az ötvenes években a kitelepítettek 
sem jártak jobban. A lakásukból ismerősöknek, barátoknak megőrzésre 
átadott értékes berendezési, lei-szerelési tárgyaikat - bútort, szőnyeget, 
festményt, porcelánt , amikor a kitelepítésből visszatértek, csak részben 
vagy egyáltalán nem kapták vissza. A hivatkozás többnyire az volt, hogy 
elvitték az ávéhások. Ismerek kitelepített családot, akiknek évek múlva a 
megőrzésre átadott, majd letagadott herendi porcelán étkészletükben 
szolgálták fel a , barátaik?" az ebédet. A műveltségére oly büszke magyar 
középosztály sem vizsgázott jobban, mint az egyszerű nép. Nem csak az 


oroszok és a kommunisták okozta szenvedésekről kellene megindító 
történeteket mesélni az ámuló utókornak. Arról is beszélni kellene, hogy 
népünk jelentős része - osztálykülönbség nélkül - semmivel sem volt 
különb, mint a megszálló német, vagy orosz katonaság, vagy az új urak. 
Nép és vezérei, jól megérdemeltük egymást. 

Az utcában hamar elterjedt, hogy megjöttünk, a szekér meg a két ló elég 
feltűnő volt, így aztán nemsokára meglátogatott a harmadik szomszéd. Egy 
parasztgazda, akinek egy közeli faluban is volt háza meg földje. - Nagy 
bajban vagyok - mondta a gazda. Learatni még csak learattunk, a kasza 
megmaradt a háborúban, de a kocsit-lovat elvitték a katonák, így nem 
tudtunk betakarodni, nem tudtuk a gabonát a földről a szérűbe behordani. 
(így mondta: , a katonák". Akkoriban járt arra magyar, német, orosz katona, 
egyik se kérdezte, csak vitték, ami kellett, amit értek. Ahogy az háborúban 
mindig és mindenütt lenni szokott. Már csak ezért is háromszor meg kéne 
gondolni a fent levőknek, hogy háborúzzanak-e, mert mindig a szegény, 
ártatlan nép látja kárát.) 

- Sárkeresztes itt van nem messze Fehérvártól, nem jönnél el kocsival, 
lóval hozzám elvégezni a betakarítást? — kérdezte tőlem a gazda. Mivel se 
családfőnk, se pénzünk, se ennivalónk nem volt, jól jött az ajánlat. 
Anyámmal megegyeztek, nem tudom, hány zsák búzában, meg a szállás, 
ellátás nekem meg a két lónak, és másnap hajnalban indultunk. 
Bántapusztáról valamennyire ismertem a mezei munkát, de hát az akkor egy 
gyerekjátéka volt. Itt meg kellett fogni a vasvillát rendesen, és segíteni a 
rakodásban. Lerakodás után este nekem még a lovakat is el kellett látnom. 
Úgy dolgoztam, mint akármelyik béres egy uradalomban. Az első két- 
három este az izomláztól alig tudtam mozgatni kezem-lábam, csak beestem 
az ágyba. Aztán megszoktam. Minden nap hajnalban, még sötétben keltünk, 
és este már sötét volt, mikor lefeküdtünk. Néha azt hittem, állva elalszom 
rakodás közben, de aztán belejöttem. Szégyelltem volna pihenőt kérni, 
amikor mindenki dolgozott. Kubikos koromból emlékeztem, hogy ha az 
ember áthúzza magát a holtponton, utána már könnyebb. Összeszorítottam a 
fogamat, és dolgoztam tovább. Ha korábban, a háború alatt keserves volt 
kivárni a tizenkét órás munkanap végét, el lehet képzelni milyen kemény 


próba volt tizenöt-tizenhat órát dolgozni naponta. Igaz, közben 
megedződtem: gyalog megjártam Prágát, és egy évvel idősebb lettem. 
Szerencsére nem kaptunk esőt, így aztán szépen, rendben behordtunk 
mindent. Megkaptam a kialkudott zsákokat, hazahoztam a család egész évi 
, kenyéré"-!. Nagyon büszke voltam, hogy szűk tizenhat évemmel én lettem 
a család , kenyérkeresője7". Ezután a nagy siker után érzékeny búcsút 
vettünk lovacskáinktól. Hűséges társainktól, , akik?" végig kitartottak 
mellettünk a menekülésben, és szekerestől visszaadtuk őket a hadseregnek. 
Merthogy valamikor a háború előtt az övék volt, a megőrzés fejében eddig 
használhattuk. Örültek, hogy egyáltalán valamit visszakaptak a nyugatra 
vitt lovakból, szekerekből, rengeteg vagyonból. 

Születésnapi ajándékul édesapánk is megjött. Elmesélte, hogy 
Ausztriában a parancsnoksága alá beosztott lóellátó oszlopot (magyarul 
lókórházat) összevonták az 1. sz. huszárhadosztállyal. Ez akkor már csak a 
nevében és emlékeiben volt hadosztály, jó, ha egy ezredre való hadra 
fogható lovat meg huszárt össze lehetett volna szedni, és velük meneteltek 
nyugat felé. Egy nap szembejött egy dzsip, két amerikai katonával, akik 
minden teketória nélkül elfogták az alakulatot. I,ovastul, szekerestül, 
huszárostul, mindenestül. Az oszlop élén haladt az amerikai dzsip, utánuk 
szép sorban a foglyul ejtett hadosztály. A hadifogolytáborban elszedték a 
szolgálati pisztolyát meg a biztonság kedvéért az óráját is. Csak ott nem a 
, davaj csaszi", hanem a , come on?" járta. Elvették, és nem is adták vissza 
soha többé. A fogolytáborban hamarosan megjelentek a , fejvadászok". 
Mérnököket, orvosokat, állatorvosokat toboroztak az Egyesült Államokba 
és néhány nyugat-európai országba. Apámat egy dán cég, vágóhíddal és 
húsfeldolgozó üzemmel kiegészített nagy sertéstenyésztő, -hizlaló vállalat 
képviselője győzködte, hogy menjen hozzájuk Dániába. Apám nem volt 
kalandvágyó természet, visszajött a családjához, a támogatásra szoruló 
öreg szüleihez. Pedig ha belevág, ha megpróbálja, a következő néhány 
évtizedben másként alakul a sorsunk. Viszonylag rövid hadifogolyélet után 
(,a fene se akar benneteket itt potyára etetni" felkiáltással) egy csoporttal 
hazaküldték. Komáromban a  Monostori-erődben átesett egy rövid 
biztonsági szűrésen, és mivel semmilyen feketelistán nem szerepelt, 


hazaengedték a családhoz. Később a Honvédelmi 
Minisztérium igazolóbizottsága megjegyzés nélkül igazoltnak nyilvánította, 
így — folytathatta a katonai szolgálatot az — új, — demokratikus 
hadseregben. Egyidejűleg csináltatott egy csinos zománctáblát, mely azt 
hirdette a járókelőknek, hogy itt egy állatorvos lakik, és a szolgálatukra 
áll. A magángyakorlat lassan beindult, és olyan jól jövedelmezett, 
hogy szüleim két év alatt, Fehérvár belterületén vettek egy hatszáz 
négyszögöles termő gyümölcsöst. Ez a kétlaki aranyélet csak rövid 
ideig tartott: 1946-ban, még bőven a kommunista hatalomátvétel előtt, a 
kisgazda . Nagy Ferenc  miniszterelnöksége és az ugyancsak 
kisgazda  Tombor Jenő honvédelmi minisztersége alatt, apámat 
bélistázták, nyugdíj nélkül elbocsátották a hadseregből. Apám nem örült 
neki, de nem is rázta meg különösebben. Hála az állatorvosi diplomának, ez 
nekünk nem okozott anyagi problémát sem. Ez a kellemes időszak egészen 
addig tartott, amíg el nem kezdődött a termelőszövetkezetek szervezése. Ez 
megölte a magánpraxist, de mivel apámról nagyon jó vélemény volt 
szakmai körökben, kinevezték az Állami Mesterséges Megtermékenyítő 
Szolgálathoz. Mondhatom, ha apámnak netán volt is olyan titkos 
nosztalgiája, bánata, hogy nem lett ezredes és méltóságos úr, nem látszott 
rajta. Biztosan jobb dolga lett volna, ha az előző élete folytatódik, de ezen 
túltette magát, és nagyon jól beilleszkedett az új rendszerbe, az új 
helyzetbe. Értékelni tudta, hogy mások nála sokkal rosszabbul jártak. 
Elővette a diplomáját, háború előtt is szerette a szakmáját, és dolgozott mint 
állatorvos. A szaktudása segítette abban, hogy felszínen maradjon, ne 
kerüljön olyan helyzetbe, mint mondjuk egy volt tüzértiszt, aki csak 
portásnak vagy segédmunkásnak tudott elhelyezkedni, hogy a családját 
valahogy eltartsa. Vagy mint Reviczky Imre ezredes, aki a háború alatt 
példát mutatott emberségből, és a háború után - emlékszünk rá - egy Tüker- 
pincében szenet lapátolt a megélhetésért. A szénlapátolás egyébként az 
ötvenes években kedvenc büntetés volt a hatalom által nemkívánatosnak 
ítélt elemek számára. Argentínából a háború után hazatelepült kommunista 
házaspár - a barátaink - harminc évvel később mesélték, hogy hazatérésük 
után az őket körülvevő gyanakvás miatt a férj csak a MÁV-nál tudott 


elhelyezkedni vagonkirakó segédmunkásnak. Együtt lapátolta a szenet 
horthysta katonatisztekkel. Megjegyzem, én megértem ezt a gyanakvást. 
Mit gondolhatott az a szegény elhárítótiszt. Itt van ez a házaspár, csinos 
argentin feleség, művelt, értelmiségi férj. Ahelyett, hogy örülnének, hogy 
Argentínában, a tangó hazájában, a világ másik végén lehetnek, hazajönnek 
a félig romokban heverő, nyomorgó Magyarországra. Ezek vagy hülyék, 
vagy mazochisták, vagy amerikai kémek. Amíg ez kiderül, biztos, ami 
biztos, menjen csak szenet lapátolni. Az a változat, hogy esetleg hívő 
kommunisták, eszébe sem jutott. Néhány évtizeddel később a férj 
nagykövet lett Dél-Amerikában. így kerek ez a kedves kis magyar világ. 

Anyám nehezebben tűrte az új helyzetet. Alkalmazkodott ő is a 
megváltozott viszonyokhoz, hisz falusi kislány volt valamikor, de az ő sorsa 
nagyobbat változott, romlott, mint apámé, aki végül is a szakmájában 
maradt. Anyám régen nagyságos asszony volt, szépen berendezett 
háromszobás lakásában cselédlány szolgálta ki, fiatalasszony korában, a 
háború előtt társaságba járt. A háború teljesen kifosztotta. Otthona ami egy 
korabeli középosztálybeli asszony életének középpontja volt megsemmisült. 
Szinte mindene odaveszett. Nagyapáméknál, egy szerény, kétszobás házban 
laktunk. Eleinte nyolcán, később tartósan hatan. Müveit társasági csevegés 
helyett pedig velem együtt a disznóólat takarította. Meg kecskét fejt. 
Zokszó, panasz nélkül, nagy elszántsággal, szorgalommal csinálta, amit 
kellett, de meg tudtam érteni, hogy ez a nagy változás megviselte. 
Meglátszott a kedélyén. 

Közismert, hogy 1945-ben és 1946-ban nagyon nehéz, volt a háború 
utáni Európában. Magyarország különösen sokat szenvedett, és a háború 
okozta károkat a családok is csak nehezen és lassan tudták pótolni. Ennek 
kézzelfogható jeléül, mivel ruhám még csak akadt, de cipő és nagykabát 
nem, magyar katonabakancsban és német katonaköpenyben jártam iskolába. 
A bakancsot apám mentette haza a háborúból, a német köpenyt meg 
nagyapáméknál hagyta az oroszok elől sietve távozó gazdája. Legalább a 
rangjelzést vágd le róla - mondta Cseh tanár úr, az osztályfőnökünk. 

Nyáron, a bakancsot kímélendő, fatalpú szandál volt a lábbelim. 
Gumilapot ragasztottam a talpára, hogy legalább ne  csattogjon. 


Mit mondjak, nem volt nagyon elegáns. Ennivaló alig volt. A városiak 
falura jártak ruhát élelemre cserélni.  Kukoricamálé, sült tök, 
melasz gyakran szerepelt étrendünkben. A család  húsellátásának 
biztosítása érdekében két disznót hizlaltunk, a tejet kecskéink adták. Egész 
formás kis gazdaságot működtettünk, amivel persze elég sok, nem nagyon 
kellemes munka is járt. Amikor pénzért már semmit nem lehetett 
kapni, 1946-ban, a nyári szünetben, munkát kaptam a Szent György 
Kórház rendbehozatalánál. Kapáltuk az udvart ellepő gazt, maltert hordtam 
a kőműveseknek meg anyagot a cserepeseknek, egy kétemeletes ház 
tetejére. Fel a nyeregig, ahol a kúpcserepeket rakták. Dolgoztam 
asztalosoknál is. Miután megtanítottak, hogyan kell a golyó- meg 


gránátszilánk szaggatta ajtófélfákat javítani - ilyen ajtó meg volt 
számolatlan, csak győzzem javítani —, önállóan dolgoztam. Itt vittem a 


legtöbbre, segéd lettem. (Gondoltam, most már akár Munkácsy Mihály is 
lehetnék, hisz ő is asztalosinas volt Lieb Miska korában, Békéscsabán.) 
Az egészben az volt a legjobb, hogy természetben kaptuk a bért. 
Egyszer tököt, paradicsomot, sárgarépát, máskor zöldbabot meg 
valamilyen gyümölcsöt kaptunk, ami jól jött a család élelmezésében. 

Ami a politikai változást illeti, keveset értettem belőle. Nem mondhatom, 
hogy repestünk a boldogságtól, de gondjaink nagy többsége az elbukott 
háborúval, ingóságaink elvesztésével, a szegénységgel függött össze. Nem 
azon sóhajtoztunk, hogy megszálltak az oroszok. A , ruszkik". Ez ugyanis 
szerintünk természetes következménye volt annak, hogy oktalan módon 
megtámadtunk egy nagyhatalmat. A háború természetesen elveszett, a 
győztes hadsereg pedig megszállta az őt korábban megtámadó országokat. 
Ilyen egyszerű volt az eligazodás. Mi választottuk ellenségnek az oroszokat, 
nem ők támadtak meg minket. Mi nyomultunk be kétezer kilométerre az ő 
országukba, mi gyilkoltunk, gyújtogattunk Ukrajnában. Akkor most senki 
ne panaszkodjon. Jobban meg kellett volna gondolni. Esztelen, felelőtlen 
döntéseknek kellemetlen következményei vannak. Akkoriban mi nem 
vitattuk, nem is gondolkoztunk azon, hogy 1945-ben felszabadulás, 
megszállás, vagy mi volt Magyarországon. Személy szerint nem voltunk 
érintettek. Mivel elmenekültünk, nem szenvedtünk a harci cselekmények 


miatt. Azt sem éreztük, hogy felszabadultunk, mert a náci-nyilas hatalom 
korábban velünk nem foglalkozott, uralmuk jelentős részében nem 
is tartózkodtunk Magyarországon. Ugyanakkor, ha nem voltunk 
teljesen hülyék vagy vakok - és nem voltunk - látnunk kellett, láttuk is, 
hogy a háború minden borzalmától meggyötört ország nagyobbik 
részének felszabadulás volt, ami történt. Felszabadulás elsősorban a német 
és magyar nácik uralma alól. Ezt nem kellene napjaink 
, rendszerváltó hősei"-nek és a korról csak torz és felületes ismeretekkel 
rendelkező, tapasztalatlan fiatalabb korosztályoknak ennyire lebecsülniük. 
Ne hallgassanak korunk hamis , prófétái"-ra. Én nem voltam jelen, nem 
vagyok hiteles, Márai Sándor viszont jelen volt, méghozzá a 
sűrűjében. Meséljen hát a szemtanú, aki nem üres és hazug frázisokban, de 
egész életében, minden szívdobbanásában, valamennyi leírt sorában ízig- 
verig magyar és polgár volt: , Az élet csakugyan mindennél végtelenebb. I 
la valaki félesztendő előtt megjósolja, hogy eljön a nap, mikor Horthy és 
entourage-a szorongva, reménykedéssel várja valahol a bullái várban a 
felszabadító bolsevista csapatok megérkezését... És ez a nap eljött... Ez az 
ország többségében őszintén reakciós és németbarát. Minden csizmás, 
formaruhás reakció tetszik itt a bugrisnak. (Nem tudok nem gondolni a 
2007-ben utcára küldött ,nemzetmentö" gárdákra, és azokra, akik 
körülöttük bábáskodnak - Cs. A.) A németek valóban varázslók. Sikerült 
megvalósítaniok a csodát, hogy minden lisztes séges ember őszintén és 
forró reménykedéssel várja az oroszokat, a bolsevistákat, akik valóságosan 
mint felszabadítók érkeznek. I n is így várom az oroszokat. Két napja mind 
hosszú utat tettünk meg. két napja, hét hónapja, huszonöt éve." (Márai, 
2004 [19451, 242 24.1) Akinek ez nem tetszik, ne velem, Márai Sándorral 
vitatkozzon. De kéretik óvatosan bánni a szavakkal, mert az író 
behozhatatlan előnyben van: ő átélte, amiről beszél. Az író mellett egy 
szociáldemokrata visz-szaemlékezése legyen a másik példa arra, hogy a 
kortársak - bár sokféleképpen élték meg azokat az éveket - a 
felszabadulásról és a szovjet hadseregről nagyon hasonlóan gondolkoztak: 
, Soha el nem múló hálával adózom a dicsőséges Vörös Hadseregnek, mely 
kétszer szabadított ki a magyar fasizmus karmai közül? - írta egy 


szociáldemokrata szakszervezeti vezető, akit , messze a Dunától, a Don 
partján, 1943. január 13-án szabadított ki a 401-es különleges büntetőszázad 
rabságából a Vörös Hadsereg." (Kossá, 1984, 5, 441) A 401-es 
különleges büntetőszázadot azzal küldték ki a Donhoz, hogy , minél 
hamarabb megdöglenek ezek a zsidók meg kommunisták, a keret annál 
hamarabb hazatérhet". A századból összesen harmincnégyen maradtak 
életben, az emberek közel 80 százaléka aknaszedésben pusztult el. Aki 
túlélte az aknákat, azt a , keret" néhány szadista katonája egyszerűen 
agyonlőtte. 


Ugyanilyen fontos volt százezrek számára, hogy felszabadultak a 
nagybirtok, a több százezer holdas katolikus egyház és a többi földbirtokos 
uralma alól. Személyes tapasztalat alapján, meggyőződéssel mondom, 
akkor is, ha egyeseknek ez , vulgármarxizmus". Legyen. A tények ritkán 
törődnek azzal, hogy kinek tetszik, kinek nem, még kevésbé azzal, hogy az 
utókorban ki mit mond róluk. A két világháború közötti társadalom 
kasztrendszere után a korábbi kirekesztettek, a nincstelenek gyermekei 
számára is megnyílt a felemelkedés útja, lehetősége. Tudom, mert 
néhányukkal később együtt dolgoztam a Központi Statisztikai Hivatalban. 
Nem fájt nekik, hogy , a régi urak"-tól elvették a házat, rangot, de ezt talán 
meg lehet érteni. Más oldalról nézve azt is tudom és megértem, hogy 
másként élték meg a felszabadulást azok a fehérvári családok, ahol fiatal 
asszonyokat, tizenéves lányokat erőszakoltak meg az orosz katonák. Mint 
ahogy az is érthető, hogy mindazok, akik elvesztették korábbi kivételezett 
társadalmi pozícióikat, befolyásukat, vagyonukat, kiszorultak a jó 
állásokból, nem érezték magukat felszabadulva. Ellenkezőleg. 

Korán kapcsolatba kerültem a rendőrséggel. Egy nyári vasárnap 
barátokkal nézelődtünk a városban, amikor elterjedt az utcán, hogy 
Fehérvár szovjet városparancsnoka, Piszarenko ezredes, betiltott valamilyen 
katolikus körmenetet. , Ezért beverik a Piszarenko ablakait" -mondtam nagy 
bölcsen. Teljes kívülállóként, hisz nekem aztán semmilyen körmenethez 
nem volt semmilyen közöm, nem is érdekelt. Egy szempillantás alatt 
odalépett hozzám egy civil, hogy menjek vele. Kérdezem hova? Mondja, 


hogy a rendőrségre, mert lázító kijelentéseket tettem. Na, gondoltam, én 
marha, most jól kinézek. Nem volt mit tenni, mentem. A rendőrségen a civil 
nyomozó a folyosón leültetett egy padra, és eltűnt. Én meg ott ültem szép 
csendben, és várakoztam. Nem bántottak. Nem szólt hozzám senki, rajtam 
kívül egy lélek sem volt a folyosón. Se rendőr, se civil. Vártam úgy négy 
óra hosszát, mire kijött egy rendőr, hogy mehetek haza. Otthon már nagy 
volt az izgalom, hogy hova tűnhettem. Elmondtam, mi volt, mire kaptam 
apámtól egy megérdemelt jókora pofont, az egyetlent egész életemben. - 
Miért nem férsz a bőrödbe, van nekem e nélkül is elég bajom - ez volt a 
kísérő szöveg. Nagymama jóvoltából még valami ebédet is kaptam, 
pedig már négy óra felé járt az idő. 

Tanulmányaimat Fehérváron, az Állami Ybl Miklós Gimnáziumban 
folytattam, különösebb esemény nélkül. Jó hangulatú diákélet folyt. 
Néhányan iskolai lapot alapítottunk ,,Mi Életünk" címmel, havonta jelent 
meg, iskolai hírekkel, novellákkal, sportrovattal. Egyszer valaki szóba hozta 
a szerkesztőbizottságban, hogy vers is kellene. Rám cselt a választás, így 
lettem költő. Egyik versemről írták a helyi lapban, hogy , biztatóan induló 
költőjük is van a gimnazistáknak", de volt annyi önkritikám, hogy kezdeti 
sikereim ellenére nem a költői pályát választottam. Nyolcadikos koromban, 
mint az irodalmi önképzőkör diákelnöke, előadást tartottam az egyik 
kollégiumban Illyés Gyula Puszták népe című szociográfiájáról, a pusztai 
szegény emberek éleiéről. I leiemből nem hiányzott a szerelem sem. Egy 
gimnazista lánnyal, Marikával, későbbi feleségemmel, a tánciskolában 
szövődött a nagy szerelem. Egy alkalommal megkért, írjam meg a magyar 
dolgozatát. í gy hölgy kérését már akkor sem tudtam visszautasítani. Én 
megírtam, ő beadta. A siker sajnos elmaradt, mert feltűnt az idegenkezűség: 
, Mari, megeszem a kalapom, ha ezt te írtad" - hangzott a magyartanár 
ítélete, aki jót mulatott a dolgon, nem csinált ügyet belőle. Marika édesapja 
tagja volt a szociáldemokrata pártnak "jóakaratú"? ismerősök besúgták 
apámnak, mondván ,hem helyes, hogy , a fiad egy 
kommunista villanyszerelő lányával sétálgat". így vigyáztak az 
erkölcseimre. Vagy osztályuk , tisztaságára"? Apám szóba hozta az ügyet, 
és bár én próbáltam magyarázni, hogy a szociáldemokrata nem egyenlő a 


kommunistával, ebben nem jutottunk egyetértésre. Egyik tanárunk is 
szociáldemokrata volt, fiával, Morvai Gusztival együtt tettük rendbe a 
párt könyvtárát. Ott valószínűleg találkoztam Marx műveivel is, de 
akkor nem keltették fel a figyelmemet. 

Egyszer vége lett a gondtalan diákéveknek, 1948-ban fejeztem be a 
nyolcadik osztályt. Apám azt ígérte, ha kitűnő lesz az érettségim, kapok egy 
szép karórát. Ez már valami, gondoltam. Az érettségi előtt bezárkóztam 
házunk egyik szobájába és tizennégy napon keresztül, kisebb szünetektől 
eltekintve reggel nyolctól este nyolcig-kilencig tanultam. Az eredmény nem 
is maradt el. A magyar érettségin a , Bánk, a bán és a férj" című tételt 
húztam. A többi tárgy is jól sikerült, így kitüntetéssel érettségiztem, és 
jutalmul kaptam egy Tissot órát. Néhány hét múlva kiderült, hogy a kitűnő 
érettségivel nem sokra megyek, legfeljebb bekereteztethetem. Jobb ötlet 
híján, apám tanácsára, az állatorvosi egyetemre jelentkeztem, bár az állatok 
gyógyítása egyáltalán nem vonzott. Nem kellett sokat aggódnom, mert 
színjeles bizonyítvány ide, kitűnő érettségi oda, , hely hiányában?" nem 
vettek fel. Nem számoltunk azzal, hogy dúlt a , kulturális forradalom". Egy 
év múlva megismételtem a kísérletet, , hely hiányában" újra elutasítottak. 
Közben hallottuk a híreket, hogy a magamfajtákat (akiknek atyja ludovikás 
tiszt és/vagy állatorvos volt) mind kirúgták az egyetemről. Azt meg 
sem próbáltam kideríteni, mi volt a nagyobb ,bűnöm?": apám 
katonatiszti múltja vagy állatorvosi diplomája. A kettőt együtt végképp nem 
tudták elviselni. Tudomásul kellett vennem, hogy bár ez csak egy 
kulturális, de a forradalom az forradalom. Ezzel a politika belépett az 
életembe. Hozzá kell tennem, mert a kor jellemzéséhez és a lényekhez ez is 
hozzá tartozik, hogy három év múlva, 1951-ben öcsémet, ugyanazzal 
a származással, minden gond nélkül felvették ugyanerre az 
állatorvosi egyetemre. Addigra csitult a forradalmi düh? Megszerezte a 
diplomát, és Keszthelyen lett állatorvos. 

Mit lehetett tenni? Apám kapcsolatai révén sikerült bejutnom az 
Agrártudományi Egyetem keszthelyi karára. Tizenkilenc éves voltam, és 
Keszthelyen néhány kellemes hónapot töltöttem. Azzal kezdődött, hogy 
nagyszabású évnyitó gazdászbált rendeztek. Egy tánc itt, egy tánc ott, 


minden kör után egy-egy pohár bor az egészségünkre. Nem csoda, hogy egy 
röpke óra alatt elég emelkedett lett a hangulat, az enyém is. Egy rámenős 
gazdászlánnyal tánc közben összebújtunk, össze is melegedtünk. Egyszer 
csak fülembe súgta, tud valami ennél jobbat, menjünk innen. Ügyesen 
kiszöktetett a teremből, és egy közeli házban lévő albérleti szobája 
kényelmes ágyában mindenféle pajzán dolgokat műveltünk. Több pohár bor 
után is emlékeztem néhány nagyon kellemes részletre, de mivel ez nem egy 
pornográf könyv, ezeket a szerkesztő úgyis kihúzta volna. Amikor 
visszamentünk a terembe, a lány udvarlója már halálra keresett. Erre rögtön 
kijózanodtam. Negyedikes lakótársaim mentettek ki a karmai közül. A 
kellemes báli éjszaka után, csak másnap vettem észre, hogy valaki lelopta a 
hajtókámról a jelképünket, az elefántcsontból faragott búzakalászt. Az 
egyetemen igyekeztem rendesen megfelelni, nem foglalkoztatott, hogy 
akarok, vagy nem akarok gazdász lenni. Azokban az években senkit nem 
érdekeli, hogy bármelyikünk mit akar. Azok nem olyan évek voltak. 
Időnként hangos menetek vonultak az utcákon, hogy ,, Vesszen 
Mindszenty", meg ehhez hasonlók. Mindszenty bíboros enyhén szólva 
nem volt családunk kedvence, az ellene szervezett utcai megmozdulásokban 
ennek ellenére nem vettem részt. — Ellenkezett a világról 
alkotott felfogásommal. Az utcai ordibálás, mindenféle zászlók lengetése 
nem az én ízlésem szerint való. Keszthelyen néhány hónapot 
töltöttem, amikor az egyetem vidéki karait - Debrecen, Keszthely, 
Magyaróvár megszüntették, mert ezeken a karokon, úgymond, 
, eluralkodott a reakciós szemlélet". Vagy ahogy a pártzsargont kifigurázva 
mondtuk: , Az ellenség keze betette a lábát." A vidéki hallgatóknak, így a 
keszthelyieknek is, az  agráregyetem budapesti karán kellett 
felvételizniük. Két kitűnő és két jeles félévi vizsgával, különösebb izgalom 
nélkül, magabiztosan vonultam be a felvételire - és jól pofára estem. Nem 
vettek fel. (Megtanultam, hogy az önbizalom fontos, de nem 
minden.) Kérdezte az egyik vizsgáztató, hogy mit tudok Marx Károlyról. - 
Nem tudom, ki az a Marx Károly - válaszoltam meglepődve. Akkor 
hallottam életemben először ezt a nevet. Az egyik professzor, aki látta az 
indexemet, próbált segíteni, de hát én még a nevet sem hallottam, így 


segíteni se tudtak. Mentegetőztem, hogy nekünk annak idején sem 
a gimnáziumban, sem a keszthelyi karon nem tanítottak semmit 
Marx Károlyról, akkor meg honnan ismerném, de ez ott senkit nem 
érdekelt. Megköszönték szépen, és mehettem, amerre láttam. Ebből 
értesültem, hogy még mindig dúl a kulturális forradalom. Mit volt mit tenni, 
hazamentem Fehérvárra, ahol biztosítási ügynök lettem a Fonciére 
Biztosítónál. Se azelőtt, se azután nem bicikliztem annyit, mint akkor, már- 
már megutáltam ezt a kedves járművet. Hétről hétre biciklivel jártam a 
falvakat, kötöttem a gazdákkal jég- meg tűzkár elleni biztosításokat. Ezt a 
taposómalmot csak az enyhítette, ha szép lány vagy vonzó menyecske volt 
a háznál, ahol éjszakára megszálltam. Akkoriban a boldogság kicsi 
morzsáival is beértem. 

Mivel ez a biztosítási ügynökösködés nem nagyon vált be, jelentkeztem 
egy tanfolyamra, ahol könyvelőket képeztek a szövetkezetek számára. El is 
kezdtem a tanfolyamot. Megbarátkoztam a gondolattal, hogy szövetkezeti 
könyvelő leszek Csákváron. - Biztos, jobb lesz, mint biciklizve leélni az 
életemet. - gondoltam. A véletlen (a sors, a szerencse, a Gondviselés?) 
azonban közbelépett. Ebben az időben találkoztam Fehérváron egy 
gimnáziumi osztálytársammal. - Hogy vagy, hogy vagy, mit csinálsz? - 
kérdezte. - Könyvelő leszek - feleltem. - És te? Kiderült, hogy őt felvették a 
budapesti, Mester utcai Üzemgazdasági és Kereskedelmi Főiskolára. 
Kérdeztem, ezt meg hogy csinálta, hisz tudtam, hogy vezérkari ezredes volt 
az apja. -Karádi József, egy nagyon rendes, jóindulatú ember a párttitkár, 
miért nem próbálod meg te is? - kérdezte a barátom. 


EGY DEKLASSZÁLT FŐISKOLÁS 


Úgyis terveztem egy budapesti utazást cipővásárlás céljából, hát 
gondoltam,  — megpróbálom. Előbb megvettem a cipőt, aztán 
mérsékelt reményekkel, elvillamosoztam a Mester utcába, és kerestem a 
Karádi elvtársat. Viharsebes politikai fejlődésem következményeként azt 
már tudtam, hogy egy párttitkárt így kell szólítani. Azonnal fogadott. 
Elmondtam, miért jöttem. Elmondtam mindent, az állatorvost, a 


katonatisztet, Keszthelyt, a siker érdekében azért megmutattam az 
érettségi bizonyítványomat is. Mivel ő nem kérdezett Marx Károlyról, fél 
órán belül fel voltam véve az Üzemgazdasági és Kereskedelmi 
Főiskolára. Októbert mutatott a naptár, már egy hónapja javában folytak az 
előadások. Pénzem persze nem volt, hogy a beiratkozási díjat kifizessem, 
hát fogtam magam, elmentem egy zálogházba. Zaciba csaptam a vadonatúj 
cipőmet, befizettem a beiratkozási díjat, és mint főiskolai hallgató nagy 
büszkén hazamentem. 

Hol a pénz? - kérdezte anyám, aki látta, hogy cipő nélkül érkeztem haza, 
és anyagi ügyekben mindig a lényegre tapintott. - Cipőt vettem. feleltem. - 
És hol a cipő? - hangzott a logikus kérdés. - A za-ciban. válaszoltam, és 
elmeséltem nagy diadalomat. Na, lett nagy paláver.. 

Úriember nem viszi zálogházba a cipőjét - jelentette ki zord atyám. 

Mondtam, hogy nem maradtam zokniban, hisz az újonnan vett cipőt, egy 
vagyontárgyat, tettem zálogba, ami szerintem egy elszegényedett 
úriemberhez nagyon is illő dolog volt. Ezt, mint nagyon logikus 
magyarázatot, igazán el lehetne fogadni - gondoltam magamban. 

- Aztán meg micsoda dolog, mi ez a főiskola? kérdezték fitymáló 
hangon. - Felsőoktatási intézmény, ahova felvettek, közöltem 

Csak nagyon nehezen csitult a házi izgalom. Már akkor is fejlett rá 
beszélőképességem hatására, lassan  megbarátkoztak a gondolattal, 
cs elismerték, hogy helyesen cselekedtem. Mert akármilyen is ez a főiskola, 
mégis egy felsőoktatási intézmény, és utána biztosan jobban el le hét 
helyezkedni annál, mint mondjuk egy falusi szövetkezet könyveié se. Én 
meg rögzítettem magamban, hogy életem első élő párttitkárja minden 
ceremónia nélkül, azonnal fogadott. Udvarias volt, 
türelmesen meghallgatott, elhitte, amit mondtam - ami egyébként az első 
szótól az utolsóig igaz volt -, és azonnal felvett a főiskolára. Egyetlen nap 
régen adott ennyi jót, ennyi örömet. Ez a párttitkár minden kétséget 
kizáróan rokonszenves kommunista volt, amiből számomra önként adódott 
a bölcs megállapítás, hogy nem szabad általánosítani, a kommunisták sem 
egyformák. Nekem ez az epizód nagyon kellemes, a jövőre nézve biztató 


élmény volt. Feledtette az állatorvosi meg az agráregyetemmel kapcsolatos 
kedvezőtlen tapasztalataimat. Az igazsághoz az is hozzátartozik, hogy én 
nem nagyon vágytam sem az állatorvosi, sem az agrár szakma után, 
valószínűleg ezért nem éreztem olyan nagy sérelemnek a két kudarcot. 

A háború után, nagyjából erre az időre, felmértem a helyzetet. Annyira 
azért már tudtam tájékozódni a világban, különben sem kellett nagy ész 
hozzá, hogy felismerjem: a következő néhány évtizedet ebben az új 
rendszerben fogjuk leélni. Következésképpen az egyetlen értelmes 
életstratégia az, ha az ember megtalálja a helyét az új viszonyok között. Egy 
pillanatig sem merült fel bennem, hogy a kommunisták ellen hergeljem 
magam. Személy szerint nekem okom sem volt rá. A régi rendszer 
híveinek, az új rendszer kárvallottjainak nagy része nem jutott el eddig a 
felismerésig, előbb csak titokban, később nyíltan is lázadtak a rendszer 
ellen, de ez egy későbbi történet. Az emberiség olyan nagy kérdései, mint 
ország és haza, nemzet és társadalom - még kimondani is szégyen - nem 
foglalkoztattak. Sok millió más magyarral együtt akkoriban a saját 
családom helyzetével, a saját személyes jövőmmel kellett törődnöm. 
Megállapítottam, hogy az új rendszer sem engem, sem a családomat nem 
taszította nyomorba, segédmunkási sorba. Érzékeltem és értékeltem a 
különbséget, hogy nem kerültünk olyan helyzetbe, olyan megpróbáltatások 
közé, ahova a két világháború között kialakult felső középosztály a háború 
után került. Osztályalapon történő üldözésüket nem tartottam igazságosnak, 
de nem foglalkoztam vele. Láttam, hogy az új rendszer, igaz, hogy 
nagyjából olyan harmadrendű állampolgárként kezel, de létezni engedi a 
családomat. Apám dolgozhat a szakmájában, én pedig elvégzem ezt a 
főiskolát, lesz tisztességes, valószínűleg nem rossz, megélhetésem. Úgy 
gondoltam, hogy ezt a sok tekintetben kedvező helyzetet annak is 
köszönhetjük, hogy az előző rendszerben is átlagos, alsó középosztálybeli 
család voltunk, az új rendszernek sem volt különösebb oka, hogy üldözzön. 
Kifejezetten kedvező jelként értékeltem, hogy egy kommunista 
párttitkár milyen emberségesen járt el velem ügyemben. Arra persze nehéz 
lett volna magyarázatot találni, hogy miért vagyok én harmadrendű 
állampolgár? Még apámra vonatkozóan sem fogadtam el, aki az előző 


rendszerben katonatiszt volt, és ebbeli minőségében szolgálta a hazát: 
tisztességesen gyógyította a hadsereg lovait és a parasztok teheneit. 
Értettem én, hogy népi hatalom van, nagyjából és felületesen azt is, 
hogy miért. Ehhez a nagy felismeréshez egyébként nem kellett Marxot 
behatóan tanulmányozni. De hát mi közöm nekem ehhez? Úgy gondoltam, 
hogy a korábbi rendszerben sem tartoztunk az uralkodó osztályhoz. Akkor 
most miért kellene nekünk bármilyen hátrányt elszenvedni? Mint vidéki 
gyerek, elsősorban a zsellérek, a szegényparasztok, a gazdasági cselédek 
sanyarú sorsát ismertem. A munkások életéről csak annyit tudtam - igaz, ez 
elég tömény és kemény , tanulmányút" volt -, hogy én is voltam munkás, 
bérharcot is folytattam a ,kizsákmányolok? ellen. A háború előtt a 
, katonatiszt ne politizáljon"? alapelv szellemében családunk csak ritkán és 
nagyon felületesen foglalkozott ilyen kérdésekkel. Az előző rendszer 
irredenta, fajgyűlölő politikája, díszmagyaros pózolása nálunk mindenkit 
taszított. A világháborús részvételt a régi elit felelőtlenségének tartottuk, 
következményeit velünk együtt az egész ország megszenvedte. Amit én 
annak idején mindebből felfogtam, abból a háború után az alakult ki 
bennem, hogy a régi rendszer megérett arra, hogy valami más, valami 
igazságosabb világ legyen. Általában a régi rendszer leváltásával nekem 
nem volt semmi bajom. Az új rendszert sem szerettük, de tudtuk, hogy 
tudomásul kell vennünk, be kell illeszkednünk. Azokat a zárt körben 
elsuttogott hülye szövegeket hogy egy hónapon belül, de legkésőbb egy év 
múlva jönnek az amerikai csapatok és felszabadítanak a , bolsevista iga" 
alól, egy percig sem vettük komolyan. TIudtunk Teheránról, Jaltáról és 
Potsdamról, más is tudhatott róla, ha akart. Aki meg nem akart tájékozódni 
a világban magára vessen. 

Ahogy visszagondolok az 1938 utáni évekre, szó, ami szó, nem az ,úri 
középosztály" zsúrjain nevelkedtem. Várpalotán olyan rövid ideig laktunk, 
hogy szüleimnek nem alakult ki ilyen társasága. Bántapusztán végképp nem 
volt társasági élet. Tíz-tizenöt éves gyerekként és serdülőként - a származás 
szerint természetszerűleg vegyes iskolai kapcsolatok mellett - földművesek, 
béresek, kocsisok, lovászok, munkások, kubikusok, katonák között 
mozogtam. Otthonosan, jól éreztem magam közöttük. Székesfehérváron 


nagyapámék egyszerű emberek, szerény élethez szokott falusi tanítók 
voltak. Nem volt olyan alkalom, ahol egy ,úrifiúra" általában jellemző 
gondolkodásmód, életfelfogás, viselkedés kialakulhatott volna bennem. 
Minden bizonnyal ez is magyarázza, hogy a háború után lelki válság és 
zökkenők nélkül megtaláltam helyemet az új világban. És valószínűleg ez 
magyarázza fogyatékosságaimat és - ha vannak - erényeimet is. 

Mivel Karádi József párttitkár jóvoltából tanulhattam, bennem helyreállt 
a társadalmi egyensúly. Budapestre költöztem, két másik fehérvári fiúval 
közösen béreltünk egy szobát. Megkezdődött a vidéki , kisfiú" fővárosi 
élete. Attila a kőrengetegben. El sem lehet mondani, milyen hátrány volt 
vidékinek lenni. Kiigazodni ebben a nagy, nyüzsgő városban, ami nagyon 
más volt, mint mondjuk Bántapuszta, vagy akár a város, Székesfehérvár. 
Aztán a fővárosi élet. Az a könnyedség, tájékozottság az élet hétköznapi 
dolgaiban, a művelődés, a szórakozás színvonalasabb lehetőségei, a vidéki 
darabossággal, esetlenséggel szemben. Az új, merőben más helyzetbe 
beleszokni, beletanulni nem ment könnyen, nem ment egyik napról a 
másikra. A szántásban, betakarításban, cserepeseknél és kubikusoknál, vagy 
akár az asztalos- vagy a tényképészszakmában szerzett tapasztalataimmal 
nem sokra mentem. Mindemellett azt is kár lenne tagadni, hogy a fizikai 
munkával szerzett ellenálló képesség, kitartás nagy hatással volt 
életfelfogásom kialakulására, ennek később a szellemi munkában is hasznát 
vettem. Másodévesek voltunk, amikor felszínre került egy politikai 
botrány. Egy pesti, jómódú nagypolgárok gyerekeiből - csinos, jól öltözött 
lányok, — elegáns fiúk  - alakult csoportról —— kiderült, — hogy 
rendszerellenes gyűléseket tartottak, és ezért kizárták őket a főiskoláról. Én 
nem csapódtam sehova, az említett csoporthoz sem, ők sem keresték az én 
társaságomat, így csak nagyon felületes benyomásaim voltak róluk. 
Nem voltak rokonszenvesek, lekezelték a többieket, főként az 
egyszerűbb, vidéki gyerekeket. Azt nem tudtam, igaz volt-e vagy sem, 
amivel vádolták őket. Az igazat megvallva, nem érdekelt az ügy, nem 
foglalkoztam vele. Visszahúzódó vidékiként elég magányosan éltem. 

A második év vége felé - kétéves volt a főiskola, és ekkor már 
Közgazdasági Főiskola volt a neve -, káderezőbizottság alakult. Egy 


professzor volt az elnöke, tagjai a személyzeti osztály, a pártszervezet meg 
az ifjúsági szervezet képviselői. Elkezdődtek a beszélgetések a 
végzős hallgatókkal. A tanulmányi eredmény és a beszélgetésen kialakult 
benyomások alapján döntötték el, hogy ki, milyen munkahelyet kap, 
kit hova fognak kiközvetíteni. A balul sikerült  agráregyetemi 
káderezés rossz emlékével vártam, hogy szólítsanak. Amikor sorra 
kerültem, leültem, és igyekeztem okos képpel várni a kérdéseket. - Nincs 
nekünk a Csernok Attilával sok beszélnivalónk, mert ismerjük a Csernok 
Attilát, aki értelmiségi származású létére jól érzi magát a 
munkásgyerekek között nyitotta meg a beszélgetést a bizottság elnöke. 
Meglepett, és mit tagadjam, kicsit kihúztam magam. Fontos, kedvező 
változás volt az életemben, hogy bevezető szavai szerint időközben 
, értelmiségi származású"-vá léptem elő. Jólesett, hogy a professzor meg a 
bizottság engem így látott, észrevették és méltányolták, hogy én nem 
játszottam az eszemet (valóban nem játszottam), másként viselkedtem a két 
év alatt, mint amit a származás alapján lehetett volna következtetni. Hozzá 
kell tennem, hogy aki hozzám barátilag közeledett, azzal én is barátságos 
voltam. Azt az ismeretség első óráiban soha nem tudtam, hogy esztergályos, 
gazdag ügyvéd vagy gyárigazgató voll-e a papa. Már csak azért sem, mert 
nem érdekelt. A kapcsolat jövőjét az döntötte el, hogy rokonszenvesek 
voltunk-e egymásnak. A bizottság azt is megállapította, hogy a tanulmányi 
eredményeim jók voltak, és öt pere után békével elbocsátottak. Még a tanév 
vége előtt kaptam egy levelet a Központi Statisztikai Hivataltól (KSH), 
hogy a tanév befejezése után szíveskedjek a Keleti Károly utcában, a 
személyzeti főosztályon megjelenni, mert ott fogok dolgozni. Ezt én akkor 
a rendszer pozitív gesztusának fogtam fel, vettem egy mély lélegzetet, hogy 
na, a harmadik rendből a második rendbe kerültem. A behívóban megjelölt 
napon - egy kis utazótáskával és egy teniszütővel a hónom alatt - 
megjelentem a KSH személyzeti főosztályán. - Elnézést kérek a teniszütő 
miatt, de megyek haza Fehérvárra, és már nincs idő, hogy visszamenjek érte 
a lakásomra - szabadkoztam. Nagyon kedvesen fogadtak, mondták, hogy 
semmi baj, pihenjem ki magam, és augusztus 1-jén jelentkezzem munkára. 


A STATISZTIKAI HIVATALBAN 


Történelmi dátum: 1951. augusztus 1-jén kezdtem dolgozni a KSH-ban, a 
közgazdasági főosztály pénzügyi osztályán. Pikler (később Péter) György 
volt az elnök, Zala Júlia a főosztályvezető. És Kecskeméti Zsuzsa volt az 
egyetemistaként bejáró , külsős", kedves, szerény, éles eszű, mindig 
jókedvű kolléga. Ezt eléggé el nem ítélhető dicsekvésből említem, mert 
hogy ő volt az, akit napjainkban Ferge Zsuzsa néven híres, tudós 
akadémikusként tisztelhetünk. A KSH-ban nagyon jó volt a légkör. Néhány 
hét elmúltával már önálló munkát, érdekes, izgalmas feladatokat kaptam. 
Szerettem, amit csináltam. Nagyon jó volt az összhang az osztályon, én 
voltam a kezdő, és mindenki segített, ha szükség volt rá. így aztán hamar 
belejöttem. Később a pénzügyi osztály beolvadt a mérleg osztályba, ahol a 
nemzeti jövedelmet számították. Ez az egész a népgazdasági 
mérlegrendszer keretében történt, ahol kiszámítottuk a nemzeti jövedelem 
termelési (ipar, mezőgazdaság stb.) és felhasználási (lakosság fogyasztása, 
beruházások stb.) adatait, ezekből állt össze a társadalmi termelés és a 
nemzeti jövedelem mérlege. A mi osztályunk készítette a költségvetés 
mérlegét, a hitelmérleget és a lakosság pénzforgalmi mérlegét is. Ebben az 
időben kapta az osztály azt a feladatot, hogy számítsuk ki az 1938. évi 
nemzeti jövedelmet 1950. évi forintban, hogy összehasonlítható adatokkal 
tudjunk a háború előtti utolsó békeéven keresztül a múlthoz kapcsolódni. 
Izgalmas munka volt. Nekem az építőipar adatait kellett kiszámítanom. 
Szorgalmasan bújtam a könyvtárakat, gyűjtöttem az adatokat. 
Magasépítés, mélyépítés, házak, lakások, gyárak, utak, csatornák. Tégla, 
cement, mész, faanyag, bitumen, kavics, aszfalt.  Kőművesek, 
betonozok, ácsok, burkolok, útépítők. Bérek és munkaórák. Végül 
összeálltak az építőipar adatai és a 38-as nemzeti jövedelem is, 
összehasonlítható forint árakon. Érdekes volt tanulmányozni a háború előtti 
időkről szóló statisztikákat. Elismerést kaptunk a munkáért. 

A KSH-ban az adatok hasznosításának kétféle módszerét alkalmaztuk. 
Az egyik, az ún. klasszikus módszer: adatok-táblázat-kiadvány. A másik a 
, kis szöveg, kis tábla? módszer, amely az adatokat , meg is zenésíti", ahogy 


mondani szoktuk. Ez a módszer szöveges elemzésekkel tarkított, élővé 
varázsolt statisztikai adatokat adott a kormánynak és a nyilvánosságnak. 
Elnökünk, Péter György szokta volt mondani, hogy mi ismerjük legjobban a 
saját adatainkat, ésszerű, hogy mi mondjuk el, mit lehet a számokból 
kiolvasni. A statisztika, az adatok, számok birodalma - a közhiedelemmel 
ellentétben - izgalmas világ. A népszámlálás tízévenként ad részletes képet 
az ország lakosságáról. Ez úgynevezett teljes körű felmérés, mindenkit 
megkérdeznek és számba vesznek, végül az összes begyűjtött adatot 
feldolgozzák. Nem ilyen teljes körű felmérés alapján, hanem reprezentatív 
módszerrel készült például a háztartás-statisztika, ahol a háztartásoknak 
csak egy töredékét kérdezték meg, és annak alapján vontak le 
következtetéseket az. egész ország jövedelmi viszonyairól, fogyasztási 
szokásairól. 

A nemzetközi összehasonlítások fontos összefüggésekre, teendőkre 
hívták fel a figyelmet. Az egészségügyet és az oktatást bemutató ada tok 
utaltak például arra az ésszerűtlen, pazarló jelenségre, hogy nálunk - a 
lakosság számához viszonyítva - túl sok kórház és egyetem van, több, mint 
Európa gazdagabb országaiban. Hosszan lehetne sorolni a statisztika sok- 
sok területét, ahol figyelmet érdemlő elemzéseket ké szítenek és hoznak 
nyilvánosságra. Érdekes, sőt izgalmas az ország, a társadalom és a gazdaság 
életét, tevékenységét bemutató gazdasági mérlegek világa. A társadalmi 
(nemzeti) termelés, a nemzeti jövedelem (az országban létrehozott új érték) 
adatai sok fontos információt rejtegetnek, amelyeket a KSH - talán az 
ötvenes évek első felét leszámítva - rendszeresen nyilvánosságra hozott. A 
ma használatos GDP (Gross Domestic Product), magyarul bruttó hazai 
termék, egyrészt abban különbözik a rendszerváltás előtt használatos 
nemzeti jövedelemtől, hogy az állóeszközök (épületek, gépek stb.) 
értékcsökkenését is tartalmazza. Másrészt a KSH a kilencvenes évektől az 
ipar, az építőipar, a mezőgazdaság, a közlekedés és a kereskedelem 
teljesítménye mellett a ,hazai termék7-ben a szolgáltatások (oktatás, 
egészségügy, közigazgatás) értékét is számításba vette. Egyébként a KSH 
már vagy húsz évvel a rendszerváltás előtt rendszeresen számított 
, bővített" nemzeti jövedelmet, amely tartalmában, megegyezett a nyugati 


országok számítási rendszerével, vagyis tartalmazta a szolgáltatások 
teljesítményét is. A KSH már az ötvenes években nemzetközileg 
elismert intézmény volt. Ezt nemzetközi kapcsolataink, az ENSZ 
különböző statisztikai munkáiba történt bekapcsolódásunk révén és 
adataink megbízhatóságával értük el. Az első perctől kezdve szerettem a 
szakmát, a statisztikát. Mondhatom, hogy a legmegbízhatóbb társ, ha 
tisztességesen bánnak vele. 

Jól éreztem magam, érdekelt a munka, és soha fel nem merült bennem, 
hogy miért nem vagyok magasabb rangban. Ha nekem valaki 1952-ben 
vagy 1953-ban azt mondja, hogy ebben a rendszerben én osztályvezető 
leszek a KSH-ban, hát biztosan kinevetem. Ezzel szemben tény, hogy a 
KSH-ban 1951. augusztus 1-jén segédelőadóként kezdtem, és gyorsan 
haladtam előre a ranglétrán. Egy év múlva előadó, másfél év múlva, 1953 
januárjában három kedves hölgy vezetőjeként csoportvezető lettem, és 
rövid két év elmúltával, 1955-ben - bár nem voltam párttag - kineveztek 
osztályvezetőhelyettessé. 

Az ötvenes évek első felének legizgalmasabb kérdése a reálbér, a 
reáljövedelem, az életszínvonal, a lakossági fogyasztás alakulása 
volt. Órákat töltöttünk együtt a főnöknő, ,a Júlia" (Zala Júlia 
főosztályvezetőről van szó) szobájában. Öten-hatan körbetérdeltük az 
asztalt, középen nagy táblázatok, és kerestük a legjobb megoldásokat. 
Hogyan beszéltessük a számainkat, mit emeljünk ki, mi a legfontosabb, mi 
a legjellemzőbb. Szerettem ezeket a családias hangulatú szeánszokat. Jókat 
vitatkoztunk, adott esetben a főnöknővel is, kiegészítettük egymás érveit, 
mindnyájan sokat tanultunk. 

Házasságkötésemre is egy ilyen , térdeplős" szeánszról kéredzkedtem el a 
főnöknőtől. Kedves volt, megértette. - Menjen, de háromra jöjjön vissza, 
mert még meg kell beszélnünk valamit - válaszolta. Arra már nem 
emlékszem, hogy mit is kellett akkor éppen megbeszélnünk, de biztosan 
nagyon fontos és sürgős volt. Ez nem volt különleges, akkor ilyen világ 
volt. Nem voltam templomba járó ember, csak amikor diák koromban 
minden vasárnap kötelező volt. Mivel 1952-ben nem volt nagy divat 
templomba járni, így természetesen először templomban esküdtünk. 


Újpesten találtunk egy evangélikus papot, aki minden bürokratikus 
ceremónia nélkül összeesketett bennünket a római katolikus Marikával, 
diákkori nagy szerelmemmel. Még tanúkat is ő szervezett. Elmentünk a 
kerületi anyakönyvvezetőhöz is, ő is összeadott, és ezzel kész volt a 
házassági szertartás. Nem volt fehér esküvői ruha, kinek volt akkor arra 
pénze, az ötvenes évek eleganciájának megfelelően mindketten egyszerű 
utcai ruhában voltunk. Nem volt százszemélyes esküvői ebéd, se szülők, se 
rokonok, csak mi ketten, meg a teljesen ismeretlen tanúk. Az esküvőt 
tizenegy és fél három között lebonyolítottuk, és háromra vissza mentem a 
haza üdvét szolgálni. 

Nagyon boldogok voltunk a háromszor két méteres cselédszobában, amit 
béreltünk. Volt benne egy ágy, egy szekrény, meg egy szék. Ha mind a 
ketten bementünk a szobába, azt csak úgy lehetett megoldani, ha ágyba 
bújunk. A mézeshetek alatt ez rendben is lett volna, de mivel tudtuk, hogy 
előbb-utóbb jönnek a hétköznapok, a biztonság kedvéért vettünk egy 
társbérleti szobát. Nem a közértben árulták, emlékszem, ,kéz alatt? 
ezerötszáz forintba került. Istenem, társbérlet. Maga volt az ígéret földje. 
Szerintem sokan vannak, akik ma nem is értik, mit jelent ez a szó. A mi 
esetünkben egy olyan négyszer négy méteres, külön bejáratú szoba volt. 
Elvben fürdőszoba használat is járt hozzá, amit azonban csak a főbérlő 
hálószobáján keresztül lehetett megközelíteni. A körülményekre tekintettel, 
tapintatból, nem óhajtottunk élni eme jogunkkal, egy nagy lavór 
beszerzésével a szobánk fürdőszoba is volt egyúttal. A helyzetből adódóan 
rendszeres programunk volt, hogy sűrűn jártunk közfürdőbe. Fürdőszobás 
lakásunk csak néhány év múlva, 1958-ban lett, amikor a KSH adott egy 
szoba-hallos, fürdőszoba-konyhás leválasztott lakást. Maga volt a boldog 
mennyország. Tulajdonképpen minőségi csere volt, az egyszobás 
társbérletünket átadtuk a KSH-nak. Ez olyan , mindenki lép egyet" 
megoldás volt: aki albérletben lakott, örült a társbérletnek, mi meg örültünk, 
hogy társbérletből önálló lakásba költözhettünk. De ez már egy későbbi 
történet. Feleségem statisztikus volt a Kőöőfaragó- és 
Épületszobrászipari Vállalatnál. Az 1960-as népszámlálás után sikerült 
némi különmunkára is szert tenni. Esténként otthon kódoltuk a 


népszámlálás kitöltött kérdőíveit, ez is hozott valamit a konyhára. Nem 
mondom, hogy felvetett a pénz, de igényeinket jövedelmünkhöz igazítottuk, 
és gond nélkül éltünk. Nagy örömünkre 1959-ben itt született első 
kislányunk, Gabriella Mária. Az első öt hónap szülési szabadság után egy 
ideig szomszédunkban Angi néni gondozta, később én vittem ölben, le a 
Csaba lépcsőn, végig a Csaba utcán a KSH bölcsődéjébe, majd 
óvodájába. Mondanom sem kell, hogy útközben nagyon összebarátkoztunk. 

A hivatali munka mellett sportoltam. Gimnazista koromban Fehérváron 
megtanultam teniszezni, ezt folytattam a KSH-ban, tagja lettem a hivatal 
teniszcsapatának. Egy héten kétszer edzés, hét végén versenyék, jót tett az 
ember egészségének. A tenisz arra is megtanított, hogy soha nem szabad 
feladni, a jó eredményért pedig keményen meg kell küzdeni. Az elmélet a 
gyakorlatban is működött, nem egy mérkőzést nyertem vesztett helyzetből. 
A teniszről azért is beszélni kell, mert a rendszerváltás után, valamikor a 
múlt század kilencvenes éveiben, Rio de Janeiróban fültanúja voltam egy 
beszélgetésnek. Vezető beosztású magyar közalkalmazott - az előző 
rendszer borzalmait ecsetelendő -egy fogadáson azt találta mondani a brazil 
külügyminisztérium  —— egyik munkatársának: , Képzelje  — szinyor, 
Magyarországon az ötvenes években a kommunisták még a teniszt is 
betiltották." Nem tudtam, hova nézzek, mert pirulnom kellett, annyira 
szégyelltem magam. A panasz természetesen nem igaz. Ez sem, mint annyi 
más, amit az ötvenes-hatvanas évekről napjainkban összehordanak. 
Jellemző, hogy egyesek az előző rendszerről, még ilyen huszadrangú 
ügyekben is miket találtak ki. El nem tudtam képzelni, honnan szedték 
ezeket a hülyeségeket. Nem is érdekelt. Az egészen fiatal olvasóknak 
mondom, hogy a KSH-nak már az ötvenes évek elején, 1951-ben, amikor a 
főiskola elvégzése után ott kezdtem dolgozni, volt teniszcsapata. Ez a 
csapat vagy tíz másik csapattal együtt a Budapest I. osztályban küzdött a 
magasabb osztályba kerülésért. A bajnokság első helyezettje a nemzeti 
bajnokság harmadik osztályába került. Ez volt az NB. III., ahova nekünk 
nem sikerült bejutni. Volt NB. II. és NB. I. is, ahol Asbóth József, Ádám 
András, Katona Zoltán, majd a későbbi években Gulyás István és 
Taróczy Balázs is játszottak. Magyarországon az ötvenes években olyan 


színvonalas  teniszélet volt, hogy Asbóth József - aki mindig 
krémszínű vagy fehér hosszúnadrágban játszott - a tenisz Mekkájában, 
Wimbledonban, az angol nemzetközi bajnokságon harmadik lett, 
Körmöczi Zsuzsa pedig 1958-ban megnyerte a fÍrancia nemzetközi 
bajnokságot, a Roland Garrost. 

Valahogy megtaláltak a labdarúgók is, hogy vállaljam el a csapat mellett 
az intézői teendőket. Később én lettem a szakosztályvezető, sőt egy évig 
edző is voltam, mert nem volt pénzünk hivatásos edzőre. 

Ha már a sportnál tartunk, elmondom, hogy az ötvenes évek első felében 
három nagy sportesemény foglalkoztatta az ország közvéleményét. 1952- 
ben 16 aranyérmet szereztünk a Helsinkiben rendezett olimpiai játékokon. 
Tizenhatszor hangzott fel a magyar himnusz, nagy volt a boldogság az 
egész országban. Helsinki tizenhat aranyérme gyógyír volt súlyosan 
megsértett nacionalista érzelmeinkre. Valahogy úgy éreztük: igaz, hogy 
nagyon elvertek minket a háborúban, ám még is ott vagyunk a világ 
élvonalában. Mi, magyarok! Ez a tehetséges kis nép! Ki törődött azzal, 
hogy Rákosi meg a kommunisták? Az olimpia alatt kit érdekelt a diktatúra, 
a koncepciós perek meg a szegénység? Én is készítettem a faliújságra olyan 
kimutatást, hogy ha egymillió lakosra számítjuk az aranyérmeket, mi 
vagyunk az elsők a világon. Érdekes volt megfigyelni, hogy még a rendszer 
kárvallottjai között is nagyon sokan (többségben?) voltak, akikben a 
nemzeti érzés felülírta a sérelmeket. Az azóta megismételhetetlen öröm 
szerzői megérdemlik, hogy az utókor minden lehetséges alkalommal 
megemlékezzen a nevükről: Csermák József kalapácsvető; Hódos Imre, 
Szilvásy Miklós birkózók; Gyenge Valéria, Székely Éva, Szőke Kató úszók; 
Keleti Ágnes, Köröndi Margit tornászok; Kovács Pál kardvívó; Papp László 
ökölvívó; Takács Károly lövészet; a labdarúgó-, a kard, az öttusa- és a 
vízilabdacsapat, a 4 x 100 méteres női gyorsúszó váltó. Nem 
gondoltam volna, hogy a Rákosiról elnevezett rendszer haszonélvezői, 
elkényeztetett sztárjai közül napjainkban többen rendszeresen ott feszítenek 
egy harcosan, de elképesztően alacsony színvonalon antikommunista 
párt sajtójában és vezére mögött a különböző díszemelvényeken. 


Egy évvel később, 1953-ban, London szinte felülmúlta Helsinki 
dicsőségét. Az egész ország a londoni mérkőzés lázában égett. Az 
Aranycsapat Wembley-ben 6:3-ra legyőzte a legendás angol válogatottat. 
Ami kétszeres diadal volt, mert előtte kilencven évig senki sem tudott 
győzni az angolok otthonában. A labdarúgásért rajongó magyarok a 
mennyekben jártak. Nacionalizmusuk édes gyógyírt kapott Irianon óta be 
nem gyógyult sebeikre. Bevallom - bár barátaim akkoriban majdnem 
megvertek ezért -, én nem lelkesedtem sem az Aranycsapatért, sem a 
rendszer körülrajongott sztárjaiért. A diktatúra kedvence, a Farkas Mihály 
által agyonimádott , száguldó őrnagy" (Puskás Ferenc) nekem különösen 
ellenszenves volt. Nem bocsátottam meg, hogy a hatalom szétverte 1948 
nagyszerű bajnokát, a Ferencvárost. 

A magyar labdarúgó-válogatott 1952-ben olimpiai bajnokságot nyert, 
1953-ban, Londonban 6:3-ra, majd Budapesten 7:1-re, mondhatni 
tönkreverte Angliát. A világon senki el nem tudta képzelni, hogy ne a 
magyarok nyerjék az 1954-es világbajnokságot. Senki, kivéve a 
nyugatnémet csapat szövetségi kapitányát, Sepp  Herbergert. A 
szorgalmas németet, aki megállította a magyarok  diadalmenetét. 
Megtörtént, amit mindenki lehetetlennek tartott: a világ akkor 
vitathatatlanul legjobb csapata, Helsinki olimpiai bajnoka, a magyar 
labdarúgó válogatott az 1954. évi világbajnokság berni döntőjében 3:2 
arányú vereséget szenvedett Nyugat-Németországtól. Az eredmény 
csalódást okozott, országos felháborodást váltott ki. Budapesten kisebb 
zavargások is voltak. (Többen később "56 főpróbájaként minősítették ezeket 
az utcai megmozdulásokat. Szerintük a labdarúgás csak álcázás volt.) Azóta 
sokféle elemzés magyarázta a kétségkívül váratlan eredményt, mert a 
hagyományos magyar felfogás szerint csapatainkat - sem a harcmezőn, sem 
a labdarúgó pályán - tisztességes körülmények között nem lehet megverni. 
Ha mégis megvernek, amögött biztosan valami ármány van. 

Visszatérve az asztalt , körbetérdeplő" szobába, az ötvenes évek első fele 
nem volt könnyű időszak. A háborúban az ország a nemzeti vagyonának 
mintegy 40 százalékát elvesztette. A parasztságot szövetkezetekbe 
kényszerítették, a mezőgazdaság termelése visszaesett. Egy alacsony 


teljesítményű mezőgazdaság mellett erőltetett iparosítás folyt, törvényszerű, 
hogy mindezt az életszínvonal szenvedte meg. Nem lehetett szólni ellene, 
mert az volt a szöveg, hogy , az imperialis-lak ki akarják robbantani a 
harmadik világháborút, és nekünk fel kell készülnünk, akkor is, ha 
áldozatokkal jár". Hát áldozat volt bőven, mondhatni általános volt a 
szegénység. A KSH különböző, akkor , szigorúan titkos? minősítésű, 
jelentései folyamatosan és kendőzetlenül beszámoltak a kormánynak a 
gazdasági helyzetről. Az 1957 augusztusában kiadott, Adatok és adalékok a 
népgazdaság fejlődésének tanul mányozásához - 1949-1955 címet viselő 
összefoglaló kötet bizonyltja, hogy például a reálbérről, a reáljövedelemről 
vagy a beruházások ról részletes, tényszerű beszámolókat készítettünk. 
Valamikor 1951 elején, az 1951-es ár- és bérrendezés hatásait elemző egyik 
jelentésünk kimutatta, hogy a reálbér 1950-ről 1952-re, két év alatt közel 20 
százalékkal csökkent. Az eredményt annak rendje és módja szerint 
szépen elküldtük a Népgazdasági Tanács titkárságának. Gerő elvtárs nem 
szerette.  Visszaküldték, hogy nézzük meg jobban, biztosan történt 
valami hiba a számítás során. Persze, hiba mindig becsúszhat. Még a teljes 
körűnek számító népszámlálási  adatfelvételek végeredménye sem 
tekinthető száz százalékig pontosnak. Még kevésbé lehet ezt feltételezni 
a gazdaságra vagy az életszínvonalra vonatkozó számításokról. Megnéztük 
újra meg újra, találtunk valamit, ami fél százalékkal javította az eredményt. 
Megint benyújtottuk a jelentést. Megint nem szerették, Gerő Ernő nem 
fogadta el a számokat, mondván, hogy az lehetetlen, amit a KSH mond. 
Mint később megtudtuk, Gerő és környezete rossz néven vette, hogy Péter 
György, egy ilyen , régi kommunista elvtárs", nem volt hajlandó elfogadni 
,az egyedül helyes álláspont?-ot. Nem tudom, mi történt a kulisszák 
mögött, de az tény, hogy két hét múlva a KSH szigorúan titkos hivatalos 
jelentésében közöltük: 1952-ben, 1950-hez viszonyítva — tehát két év alatt 
—, 18 százalékkal csökkent a munkabérből élők egy keresőre jutó 
reáljövedelme. (Adatok és adalékok a népgazdaság fejlődésének 
tanulmányozásához. 1949-1955. Központi Statisztikai Hivatal, Budapest, 
1957. A KSH jelentés száma: Ált. 17/1953. febr.) Olyan is előfordult, hogy 
a kormány egy nagyon sürgős megrendelését elkészítendő, kölcsönadtak az 


Országos Tervhivatalnak, ahol két napot és a közte levő éjszakát megállás 
nélkül végigdolgoztuk. 


HOMMAGE A PÉTER GYÖRGY 


A Központi Statisztikai Hivatal, bármennyire hihetetlen, már az ötvenes 
években a progressziót képviselte. Ez nem csak a szakmai munkában 
érvényesült, a hivatalon belül kialakult légkörben is érzékelhető volt. Nem 
lehet eléggé értékelni és elismerni az elnök, Péter György érdemeit abban, 
hogy az embertelenség, a koncepciós perek, a kitelepítések, a politikai 
türelmetlenség, az erőszak, egyszóval: a diktatúra éveiben a KSH az 
emberség, a nyugodt szakmai munka, a normális emberi lét szigete, oázis 
volt Magyarországon! Péter György személye ajándék volt a magyar 
statisztikai szolgálatnak! Politikai tekintélye a falakon kívül tudott tartani 
egy sor olyan dolgot, ami máshol akadálytalanul beömlött az 
intézményekbe. Belülről, hála az ő személyes tulajdonságainak, nem 
lehetett ilyeneket gerjeszteni. Nálunk a főosztályon dolgoztak olyan 
, deklasszált?" elemek, mint egykori államtitkár, méltóságos úr fia, kirúgott 
katonatiszt fia, kirúgott szerzetes, régi nagypolgári család leánya. És 
dolgoztak tisztviselők gyermekei és tehetséges — munkás- és 
parasztszármazású kollégák is. Voltak párttagok és voltak pártonkívüliek, a 
, pártonkívüli bolsevikok", ahogy emlegettük magunkat. Osztályharcos 
szellem nélkül, nagy egyetértésben és kölcsönös megbecsülésben 
dolgoztunk. Az egész főosztályra érvényes, hogy szerettük a szakmánkat. 
Ezt a lenézett, meg nem értett, sokat ócsárolt, nemegyszer - és nem mindig 
a hatalom áldozataként - megerőszakolt statisztikus szakmát. Tisztességes 
szakmai munka folyt a főosztályokon, azzal az igyekezettel, hogy mindig 
javítsuk a módszereinket. Péter György nem is engedte, hogy silány 
jelentés, vitatható megállapítás a hivatalon kívülre kerüljön. Nemegyszer 
fordult elő, hogy ha valami egy jelentésben nem volt világos számára, 
lehívta az érintetteket, és rákérdezett az általa vitathatónak ítélt részekre. 
Velem is előfordult, hogy a főosztályvezetővel együtt le kellett mennem az 
elnökhöz megbeszélni egy-egy jelentést. Egy ilyen találkozón 


nagyon leégtem. Az elnök nézegette a lakosság pénzügyeiről készített 
össze-foglaló mérleget, és az egyik adatnál megjegyezte, úgy érzi, ott 
valami hiba van. - Az lehetetlen, Péter elvtárs - mondtam őszinte 
tisztelettel, megbocsátó mosollyal, de az ifjú szakember eget verő 
önbizalmával. 

Én a maga helyében azért megnézném még egyszer ezeket a számokai, 
mert itt valami nincs rendben - mondta az elnök. 


Hát jó, egy elnökkel az ember nem vitatkozik, lelmentem a/ irodába, 
leültem az asztalhoz, és néztem a papírt. Most mit nézzek rajta, az elmúlt 
három héten kéttucatszor megnéztem, ez az adat biztosan jó mondtam 
magamban. Gondoltam üldögélek még pár percig, aztán visszamegyek. Már 
szedelőzködtem, hogy indulok, amikor, szinte ösztönösen, a biztonság 
kedvéért még egyszer ellenőriztem a számokat. Azt hittem, elájulok. Egy 
helyen úgy adtam össze, hogy hét meg hat az tizennégy. Beigazolódott a 
KSH-ban sűrűn emlegetett mondás: a legnehezebb matematikai művelet az 
összeadás. Nagyon haragudtam magamra. Hogy lehettem ilyen hülye? 
Bűnbánó pofával mentem vissza, és mondtam, hogy az elnöknek igaza van. 
- Elnézést kérek a hibáért, és köszönöm, hogy észrevette. - Látja, jegyezze 
meg, egy adatot nem lehet elégszer ellenőrizni. Megjegyeztem, azóta 
minden adatot háromszor ellenőrzők. Az elnök szakmai érdeklődése, 
igényessége, az egy kicsit tudós, egy kicsit vezető, egy kicsit politikus, 
közéleti ember, azokban az években nagy előny volt a KSH számára. 
Egyben biztosíték is arra, hogy nyugodtan tudtunk dolgozni, új megoldások 
után kutatni. Nagyon határozott, erős akaratú vezető volt, ezt kár lenne 
tagadni, de nyitottan gondolkodó, vitára kész ember. Természetesen 
mindezt nem egyedül csinálta, olyan főosztályvezetőket választott maga 
mellé, akik ezt a szellemet képviselték. 

Mint aki egykor a KSH-ban kezdett dolgozni és tizenhat évig volt a 
Hivatal munkatársa, elfogultan csak a szépre, jóra emlékezem. Huszár 
Tibor, aki csak szakmailag volt elfogult, de soha nem dolgozott a KSH-ban, 
egy alkalommal elismeréssel említette, hogy a Hivatal fontos szerepet 
játszott a hazai szociológia megalapozásában. A KSH fogadta be 1956 után 
az ellenségnek minősített Andorka Rudolf, Cseh-Szombathy László, Ferge 
Zsuzsa és Kemény István tudományos kutatókat. , Mindez természetesen 
felkeltette a belügyi szervek figyelmét is, de Péter a BM-összekötő 
figyelmeztetéseit figyelmen kívül hagyta, és - mint Szabady Egon (a 
népesedés-statisztikai főosztály vezetője volt abban az időben - Cs. A.) a 
vele készült interjúban említette - helyetteseivel is figyelmen kívül 
hagyatta. A BM vezetésének tehát volt miért törlesztenie." (Huszár, 2006) 


Péter Györgyről sokan vélekedtek úgy, hogy öntelt, lenézi az embereket. 
Készben az előző rendszer néhány híve vélekedett így, részben az 
, elvtársak" találták ki, hogy lejárassák a pártban. Mivel azt 
mégsem mondhatták, hogy ,ez a Péter elvtárs bizony sokkal műveltebb 
meg okosabb nálunk", így hát ki kellett találni valamit. Mivel a Horthy 
börtöneiben eltöltött nyolc év súlya politikailag kikezdhetetlenné tette, 
így találták ki, hogy lenézi az elvtársait. Pedig ő csak a hülyéket, a szellemi 
szegénylegényeket nézte le. Igaz, hogy azokat nagyon. Az, hogy , büszke" 
volt, ostobaság. Ugyan mire volt büszke, a szegedi Csillagban töltött nyolc 
évre talán? Tény, hogy nagyon felkészült szakemberként határozott volt, 
mindig tudta, mit akar. És ezt mind a pártvezetés, mind az apparátus nagyon 
rosszul tűrte. Mivel a tervutasításos irányítási rendszer korszerűsítését 
javasolta, már 1951-1952-ben vitába keveredett a Tervhivatal elnökével, 
Vas Zoltánnal és közvetve a mindenható Gerő Ernővel is. 

A Szabad Népben megjelent cikke az 1968-as gazdaságirányítási reform 
előfutára volt. Első, korai fecske az az idő tájt még elég szürke égen. Akkor 
még nem tudott áttörni, a pártvezetésben nem volt fogadókészség. 
Akkoriban a legkisebb eltérést a dogmáktól eretnekségnek, , elhajlás"-nak 
bélyegezték. Eleinte csak annyit tudtak összehozni ellene, hogy , gőgös", 
majd amikor már nem átallotta a , nagyok dolgá"-ba, a gazdaságpolitikába 
is beleütni az orrát, akkor már fajsúlyosabb dolgok jöttek: először csak 
annyi, hogy , nézetei eltérnek a szocialista gazdaságelmélet alapelveitől". 
Amikor már ,levertük az ellenforradalmat"? (értsd: a szovjet csapatok), 
megjött a bátorság, akkor már kéményedért a jelző: Péter György is 
, Tevizionista"? lett, azokkal együtt, akik hajszálnyira el mertek térni az 
éppen időszerű vonaltól. És milyen vonaltól? Amit néhány félművelt, 
beijedt káder politikai ismertető Tüzelőkből, az ötvenes évek közismert 
brosúráiból, kínjában összetákolt. Majd 1957 végén, a megszilárdult 
politikai helyzetben, jött a nehéztüzérség is: , Van egy komoly és jogos 
aggodalom amiatt, hogy a helyzet normalizálódásával fátyolt borítunk olyan 
dolgokra is, amelyekre nem lehel fátyolt borítani. Ezek közé tartozik Péter 
György súlyos tévedése is, amelyik rokonságban van az ismert és 
meggyőződésem szerint 


Jugoszlávia népgazdaságára is káros jugoszláv, a piacol fetisizáló 
nézetekkel." (Kádár János 1957. október 15-én, Friss Istvánnak írt 
leveléből.) Péter György már nem , elvtárs?, csak per , Péter György". Arról 
az emberről beszéltek így, aki 1935-ben - amikor azok az , elvtársak", akik 
1954-ben, 1957-ben, 1968-ban bírálták őt, sőt ítélkeztek felette, még fel 
sem tünedeztek a kommunista mozgalomban az illegális kommunista párt 
központi bizottsága titkárságának tagja volt. Azok után, hogy Vas Zoltán és 
mások több alkalommal kifejtették, hogy a gazdaságirányítás jugoszláv 
módszerei hatékonyabbak, mint a szovjet módszerek, Kádár János leírta - 
vagy valaki leírta neki, és ő aláírta -, hogy a , piacot fetisizáló nézetek" 
milyen " károsak  , Jugoszlávia népgazdaságára". — Kádár János 
gazdaságelméleti kérdésekben nem volt járatos, nem sok fogalma lehetett a 
jugoszláv gazdaságban alkalmazott irányítási módszerek előnyeiről és 
hátrányairól. Akkor meg miért nem maradt a politikánál, miért vállalkozott 
ilyen szakmai okfejtésre? Megjegyzem, Péter György nem fetisizálta a 
piacot, sem Jugoszlávia, sem más országok vonatkozásában. Nem fetisizált 
soha semmit, mert nemzetközi tapasztalatokkal rendelkező, széles látókörű 
szakember volt. , Nem lehet valami pártosabb, mint az igazság felderítése" - 
mondta egy tanácskozáson. A KSH ebben a szellemben dolgozott. A 
, fetisizálni" egyébként a korabeli pártbürokraták együgyű zsargonjának 
egyik kódszava volt ,az ellenség felismerésére, leleplezésére és 
megbélyegzésére". 

Mindemellett Péter Györgyöt nem váltották le a KSH éléről, gondolom 
az illegális mozgalomban szerzett tekintélye óvta meg ettől, valamint az a 
körülmény, hogy a KSH nem volt első vonalbeli intézmény. 

Származását akkoriban nem ismertem, múltjából is csak annyit tudtam, 
hogy évekig börtönben volt kommunista szervezkedésért. Meggyőződésem, 
hogy mindazért, amit a Központi Statisztikai Hivatal elnökeként a magyar 
statisztikai szolgálatért, a gazdasági reformokért, az ország boldogulásáért 
tett, ezért a két évtizedes munkáért magas kormánykitüntetést érdemelt 
volna. Méltatlanul bántak vele. Nem kapta meg ezt az elismerést. Akik 
valamennyire ismerték az ügyet, egybehangzóan állították, hogy a 
pártvezetés szektás vonala a belügyesekkel karöltve - egy messziről bűzlő, 


nyíltan soha meg nem fogalmazott, zavaros koncepciós bűnügyben - le 
akarta járatni a közismert reformert. Péter Györgyöt az ellene folytatott 
hajsza annyira megviselte, hogy a kórházban, ahol gyógykezelték, 
öngyilkos lett. Később megtudtuk, hogy az öngyilkosság eszköze egy kés 
volt, és ez csak erősítette a gyanút, hogy nem állt össze a vád, ezért pártbeli 
ellenségei meggyilkoltatták. Erre nincs bizonyíték, de a történet akkoriban 
szájról szájra terjedt Péter György tisztelői körében és a kétely ma is él. Az 
mindenesetre alapos ok a gyanúra, hogy temetése , zártkörű" volt. Ebben a 
tisztátalan ügyben nem lehet elmenni szó nélkül Kádár János felelőssége 
mellett, akinek mindjárt az elején le kellett volna állítania a belügy 
koncepciógyártó buzgalmát, amit a bosszú fűtött. Nem tette, inkább mosta 
kezeit, és a törvényességre hivatkozott. Milyen álságos ez a hatvanas évek 
Magyarországán. E , törvényesség? jegyében folytatott 
hajsza következményeként lett öngyilkos a hetvenes években Tömpe 
András, aki - bár a szovjet elhárítás tisztjeként évekig dolgozott külföldön - 
a sztálinizmus következetes ellenfele volt. A csehszlovákiai bevonulás miatt 
lemondott nagyköveti beosztásáról, és hazajött állomáshelyéről. Nem tudok 
szabadulni attól, hogy a gyermek- és ifjúkor nélkülözéseinek késői 
hatásaként Kádár Jánosban mindig volt - talán nem is tudatos - ellenszenv 
az értelmiségiekkel, a , nadrágos? emberekkel szemben. Péter György 
ráadásul zavarta a politikáját. Friss Istvánnak írt leveléből megtudtuk, hogy 
Kádár már évek óta nem rokonszenvezett vele. 

Nem tudok posztumusz kormánykitüntetést adományozni, az én szavam 
még ahhoz is kevés, hogy ezt javasoljam. Arról nem is beszélve, hogy 
manapság, amikor Fekete János, az MNB egykori elnökhelyettese és Marjai 
József egykori miniszterelnök-helyettes kitüntetését megkérdőjelezik, a 
politikai meggyőződésének meg nem felelő személlyel a köztársaság elnöke 
- akit a kézfogásért is fizetnek - nem fog kezet, I lom Gyula egykori 
miniszterelnök kitüntetését egy Zavaros és álságos hivatkozással 
visszautasítja, ilyen országban, ahol ilyen közszereplők vannak, nem sokra 
mennék egy ilyen javaslattal. Ebben az írásban a tiszteletadásnak azt a 
formáját választom, ami lehetővé teszi, hogy minél többen megismerjék. 
íme, az Elnök rövid életrajza: 


, Péter (Pikler) - a továbbiakban Péter - György a radikális polgári 
mozgalmakban nagy érdemeket szerzett Pikler család sarjaként Buda pesten 
született. (Apja Pikler J. Gyula Orvos, statisztikus, 
szociológus, közgazdasági író, sokoldalú ember volt.) Egyetemi 
tanulmányait Bécsben és Münchenben folytatta, illetve fejezte be. 
Hazatéréséig biztosítási statisztikusként és tanárként Ausztriában és 
Olaszországban teve kenykedett. 1932-ben tért haza Magyarországra, és 
bekapcsolódott az illegális — kommunista  — mozgalomba. Polgári 
egzisztenciáját nem adta fel, itthon is biztosítási  statisztikusként 
helyezkedett el. Egyidejűleg Bécs és Budapest között kockázatos 
futárszolgálati megbízásokat vállalt. Péter György 1935-től letartóztatásáig, 
1936. januárig a központi bizottság által megalakított Titkárság tagja. 1936- 
ban 15 év fegyházra ítélték, büntetését a szegedi Csillag börtönben töltötte. 
1944-ben, amikor a politikai elítélteket útnak indították nyugatra, 
megszökött. Rövidesen Budapestre jött, és 1945-től 1948-ig az Országos 
Társadalombiztosítási Intézet vezérigazgatója volt. 

1948-ban nevezték ki a Központi Statisztikai Hivatal elnökévé, ebben a 
beosztásában közel húsz évig tevékenykedett. Nevéhez fűződik a Hivatal 
átszervezése, a korábbi szemlélet megváltoztatása. Ennek keretében nagy 
súlyt helyezett a statisztikai adatok elemzésére. Működésének első éveiben 
megalapozta és kifejlesztette a központi tervgazdálkodás statisztikai bázisát. 
Később sor került a korszerű nemzetijövedelem-számítás megszervezésére, 
majd a népgazdasági mérlegrendszer bevezetésére. A szolgáltatásokat is 
felölelő nemzeti jövedelmet is kiszámították, ami lehetőséget adott arra, 
hogy a nemzetközi összehasonlítás nemcsak a KGS1I-országok között, 
hanem a nyugat-európai országokkal is elvégezhető legyen. Ez akkor úttörő 
vállalkozás volt a KGSI-országokban. Már 1949-ben megindította a 
háztartás-statisztikai — adatfelvétel — megszervezését. — Elnöksége alatt 
jelentősen fejlődtek az életszínvonalra vonatkozó számítások. Ezek 
nemzetközi összehasonlítására is sor került. Elnöksége alatt került sor két 
tudományos intézet, a Gazdaságkutató Intézet és a Népességtudományi 
Kutató Intézet, továbbá három statisztikai középiskola megszervezésére. Az 
ő égisze alatt, 1958-ban - Európában másodikként - tudományos folyóirat is 


indult, Demográfia címmel. 1949-től a Statisztikai Szemle főszerkesztője, 
1958-tól a Demográfia szerkesztőbizottságának elnöke. 1950-től 1964-ig a 
budapesti Marx Károly Közgazdaságtudományi Egyetem tanszékvezető 
egyetemi tanára volt." (Központi Statisztikai Hivatal honlapja.) A magyar 
statisztika az ő személyes közreműködésével jutott olyan színvonalra, ami 
már az ötvenes évek végén kivívta a különböző nemzetközi szervezetek 
elismerését. 


Az ÖTVENES ÉVEKRŐL 


A Horthy-rendszert nem sajnáltam. Azon már inkább elgondolkodott az 
ember, hogy miért pont Rákosi Mátyásnak kellett következnie? Gondoltam, 
ha valaki tizenöt évet tölt egy ország fegyházában, nem okos dolog később 
ugyanott az ország teljhatalmú vezetőjévé kinevezni. A bosszú, a 
revánsvágy mindenképpen felszínre tör benne, és ez nem jó az ország 
népének, de azoknak sem, akik kinevezték. Rákosit a hívők Isten átkának, a 
cinikusok Sztálin büntetésének tekintették. Én ez utóbbiakhoz tartoztam, 
mondván, hogy Sztálin elvtárs azért büntetett, mert 1941-ben ellöktük a 
Szovjetunió baráti kezét. (Ez sem volt újdonság sokat próbált népünk 
történelmében, 1917-ben is elutasítottuk a nagyon kedvező béke 
lehetőségét.) Egy nagyhatalom nem nyel le egy ilyen sértést. Elismerem, ez 
a nézet sem sokkal jobb, mint az ,, Isten átka". 

Nem szerettem, de lelki válság nélkül tudomásul vettem az új rendszert. 
Sőt félig-meddig történelmi igazságtételnek fogtam fel, és több évtizedes 
realitásnak tekintettem. A politikától nagyon távol kerestem a helyemet, a 
jövőmet. Világképem, felfogásom jelentősen eltért attól, amit a Magyar 
Kommunista Párt, majd a Szociáldemokrata Párttal toriéul egyesülésből 
1948-ban létrejött Magyar Dolgozók Pártja (MDP) képviseli. Persze 
bizonyos különbségeket már akkor is érzékeltem. Azt azért felületes 
szemlélőként is láttam, nincs olyan, hogy ,a kommunisták", az MDP-n 
belül is voltak, már akkor felismerhető, különböző árnyalatok. Azzal nem 
mondok semmit, hogy a vitatható  gazdaságpolitikát szélsőséges 
diktatúrával elegyítő Rákosi-csoport (Rákosi Mátyás, Gerő Ernő, Farkas 


Mihály és Révai József) , messziről" is nagyon ellenszenves, Nagy Imre 
viszont, akinek a nevét korábban nem ismer tem, 1953. júniusi, emlékezetes 
beszédétől kezdve rokonszenves volt számomra. A miniszterelnök beszédét 
általános megkönnyebbülés, várakozás és remény fogadta. Szinte tapintható 
volt, ahogy egy nemzet fellélegzik. Éreztük, hogy reformokat akar, és 
nagyon vártuk a változásokat. Mértéktartó, óvatos bizalommal néztük a 
jövőt. Derűlátásomat mérsékelte, hogy az előző kurzus olyan meghatározó 
figurái, mint Rákosi, Gerő, Farkas Mihály vagy Kovács István (a budapesti 
első titkár) az új felállásban is megőrizték pozícióikat. Mitől lesz itt 
változás? - kérdeztük egymástól. Ez a felemás személyi politika 
kendőzetlenül megmutatta a helyzet ellentmondásait, azt a tényt, hogy 
mindnyájan kommunisták, és íme, végül minden kommunista együtt 
maradt. Az idő hamarosan igazolta kételyeinket, Moszkvában megfordult a 
széljárás és Rákosi 1955-ben diadalmenetben tért vissza a hatalomba. 
Jellemző a korra is, meg a gondolkodásomra is, hogy mindez bennem azért 
nem érvényesült valami nagy elvi tisztasággal. Például főnökeimet, Péter 
Györgyöt, továbbá Mód Aladámé, Zala Júlia, Fazekas Béla és Lukács Ottó 
(akiről hallottuk, hogy az angol hadsereg századosaként részt vett a 
németek elleni harcokban) főosztályvezetőket, akik mindnyájan MDP-tagok 
voltak, saját személyes tapasztalataim alapján tiszteltem és becsültem. 
Külön tanulmány tárgya lenne azt elemezni, hogy a két munkáspárt 
egyesülése után megalakult új párt, az MDP, mennyiben volt , kommunista" 
párt. Iagjai közül világnézetét tekintve ki volt kommunista, ki volt 
szociáldemokrata, parasztpárti, — polgári radikális, netán — minden 
meggyőződés nélküli opportunista, , megélhetési"? párttag. (Nem meglepő, 
hogy már akkor is, és később a Magyar Szocialista Munkáspártban is 
létezett ez a köpönyegforgató , emberfajta". Ma a jobboldali pártokban vagy 
körülöttük serénykednek.) Körülbelül így állt össze az MDP, ez az , egypárti 
többpártrendszer", amire nem lehetett azt mondani, hogy ez egy 
kommunista párt. 

Csak a nyugati jobboldali sajtó belpolitikai fogyasztásra szánt 
publicisztikája és a hazai , lappangó" jobboldal tett egyenlőségjelet az MDP 
és a kommunizmus, az MDP tagjai és a kommunisták közé. A 


valóság ennél sokkal árnyaltabb volt. A KSH felsorolt vezetői közül 
tulajdonképpen csak Péter György az, aki egyértelműen kommunista volt. 
De ez sem ilyen egyszerű. Már az ötvenes évek elején is látszott, a 
szélesebb közvélemény is érzékelte, hogy az MDP-n belül legalább két 
fő vonal van. Kommunista volt Rákosi, Gerő, Farkas Mihály, Révai József, 
Kovács István, és kommunista volt Nagy Imre, Kádár János, Donáth 
Ferenc, Péter György és Vas Zoltán is. De micsoda különbségek már az 
1953-as MDP-ben! Hangsúlyoznom kell, mert több száz ember életét 
közvetlenül érintette, hogy a KSH-ban már az ötvenes években a 
kommunizmus liberális, reformer változata volt érvényben. Ez vonatkozott 
az elnökre, a főosztályvezetői karra, sőt a pártszervezetre is. Egy 
alkalommal - valamikor "56 elején - részt vettem az elnöknél egy szűk körű 
megbeszélésen. , Sztálinnak az a legnagyobb bűne, hogy megölte a szabad 
gondolkodást a Szovjetunióban" - mondta Péter György a szakmai vitát 
követő, szűk körű, kötetlen politikai eszmecsere során. 

Családi indíttatásom mellett a KSH-ban uralkodó liberális légkör is 
szerepet játszott abban, hogy a két világháború közötti keresztény kurzusra 
jellemző, együgyű antikommunista szemlélet bennem nem alakult ki. Ehhez 
persze az is hozzájárult, hogy nekem egyes kommunistákról kedvező 
tapasztalataim voltak. A dolog egyébként egyszerű és viszonylag könnyen 
megérthető: a számomra ellenszenves Rákosi-vonallal abban az időben nem 
kerültem személyes kapcsolatba. Az utólag koncepciósnak nevezett pereket 
családom kommunista belügynek tekintette (Rajk László, Szőnyi Tibor, 
Szalai András). - Rajk útjában volt Rákosinak, a kommunisták egymást 
irtják, ez nem tartozik ránk, jobb, ha ettől távol tartjuk magunkat - foglalta 
össze apám. Mivel mi soha nem rokonszenveztünk a kommunistákkal, 
Rákosi és társai diktatúrája különösebben nem rázott meg. Nem került 
válságba a világnézetünk, nem omlott össze a hitünk. A terror áldozatául 
esett tábornokok (Pálffy György, Sólyom László, Beleznay István, Illy 
Gusztáv, Pórffy György, Révai Kálmán és társaik) csak egy cinikus 
megjegyzést érdemeltek egykori tiszttársaiktól: - Gyurka meg a többiek 
csak azt kapták, ami árulásért Horthy hadbíróságától is kijárt volna nekik! - 
ennyi volt az egykori horthysta tisztek nekrológja az áldozatok, néhány 


évvel korábban még bajtársaik felett. (Apám otthon elmondta ezeket a 
kiszólásokat, de a témát magába zárta, nem foglalkozott vele.) Akkoriban, 
igaz, távolról és felületesen, úgy éreztem, hogy ezek a tisztek túlságosan 
naivak és jóhiszeműek voltak. Horthy Miklós ludovikás tisztjei mégis mit 
vártak Rákosi Mátyástól és pártjától. Rákosiékat kifejezetten zavarta az 
őszintén baloldali érzelmű tisztek jelenléte a hadseregben. A katolikus 
püspökök (Mindszenty József, Grősz József) ügye végképp hidegen hagyott 
bennünket. Családunk nem volt vallásos család, nálunk a vallás, különösen 
a katolikus vallás, eszmélő gyerekkorom óta sokadrangú ügy, többnyire 
kritika tárgya volt. - Azt mondjátok, hogy Isten mindent lát, mindenütt jelen 
van, a legkisebb élőlénynek is gondját viseli, vagyis ha hívő vagyok és 
Istenhez fordulok, nincs szükségem közvetítőkre, nincs szükségem rátok - 
mondta apám annak idején a várpalotai asztaltársaság két papjának. 
Mindszenty-Pehm József meg nálunk valamiért különösen népszerűtlen 
volt. Ha családi, vagy baráti körben nagy ritkán szóba került, csak úgy 
emlegették, hogy ,Pehm József, a korlátolt falusi plébános". Mondanám, 
mielőtt valaki kálvinista elfogultságot vagy gyűlöletet emlegetne, hogy 
Károlyi Mihály, egy katolikus vallású arisztokrata, 1952-ben , veszedelmes, 
reakciós politikus"-nak nevezte Mindszentyt. (Károlyi, 1977, 12) A 
, korlátolt? és a , veszedelmes reakciós?" nem áll messze egymástól, sőt a 
kettő jól kiegészíti egymást. 

Külön kell szólnom a kitelepítésekről. A hírek csak lassan szivárogtak be 
a közvéleménybe, még távolabbi rokonaink érintettsége, anyám 
nagynénjének és családjának kitelepítése is csak késve jutott el hozzám. A 
családban ezt mindnyájan elutasítottuk. Felháborítónak, igazságtalannak 
éreztük, de a tehetetlenség belenyugvásával fogadtuk: most mit tudunk mi 
ez ellen tenni? Semmit. Csak 1953-ban hagyhatták el száműzetésük 
helyszínét, és mivel régi lakásukba, Budapestre, nem térhettek vissza, 
Budajenőre költöztek. 

Régi barátunk, a haladó gondolkodású, baloldali érzelmű Mester Jánosné, 
Rapaich Hanna mesélt családja viszontagságairól, elmondta kitelepítésük 
igaz történetét. Történetet egy rendszerről, benne gonosz, közömbös és 
jólelkű emberekről, gyűlöletről és együttérzésről, bosz-szúvágyról és segítő 


kezekről, szenvedésről és reményről. Az ötvenes évek első felének 
Magyarországáról. A ruhmwerthi Rapaich család horvát eredetű katonáktól, 
a horvát határőrvidékről származik. A pátriárka - Hanna szépapja -, Rapaich 
Xavér (Sava) Ferenc császári és királyi százados 1770-ben, a 
Horvátországbeli Lika-Krbava vármegyében, Krbavicán született. Ferenc 
császártól 1824-ben , ruhmwerthi" előnévvel nemességet kapott. Három fia 
közül Dániel a bécsújhelyi katonai akadémia elvégzése után a 2. sz. horvát 
határőrezredben szolgált. 1848-ban  tüzértisztként részt vett a 
szabadságharcban, 1849-ben alezredessé, majd ezredessé léptették elő. 
Világosnál esett fogságba, Aradon a hadbíróság halálra ítélte. Az ítéletet 
Radetzky tábornagy közbenjárására 18 évi várfogságra enyhítették, 
Olmützből 1851-ben kegyelemmel szabadult. (Bona, 1978, 278) A sors 
furcsa játékaként négy évvel idősebb bátyja, Rapaic Manó, 1848-ban 
Jellasics seregében - egy horvát ezred századosaként - a magyarok ellen 
harcolt. A szabadságharcos Rapaich Dániel apja horvát volt, sem anyja, sem 
felesége nem volt magyar. Mégis, a szabadságharc után, , eh" helyett, 
magyarosan ,,.cs"-vel írta a nevét. Rapaics Dániel unokája, Hanna 
nagyapja, ruhmwerthi Rapaich Richárd 1882-ben Budapesten született. A 
budapesti piarista gimnáziumban folytatott középiskolai tanulmányai után ő 
is a katonai pályát választotta. 1900-ban elvégezte a honvéd I .udovika 
Akadémiát, majd 1906-ban a bécsi császári és királyi hadiiskolát. Az első 
világháború idején vezérkari tisztként huszonhét hónapot töltött a fronton. 
Kétszer tüntették ki a Vaskoronarenddel, kétszer a Signum Laudisszal, és 
megkapta a III. osztályú Katonai Érdemkeresztet. Az összeomlás idején a 
honvédelmi miniszter számysegédje. 1919. augusztus 7-től 1920. január 15- 
ig a fegyverszüneti bizottság elnöke. Egy év múlva kormánymegbízott lett a 
nemzetközi Katonai Ellenőrző Bizottságnál. E beosztásában 1926-ban 
tábornokká léptették elő. 1929-ben vitézzé avatták, 1930-ban altábornagy, 
1936-ban lovassági tábornok. Két év múlva, 1938-ban, saját kérésére, 
nyugállományba helyezték. Nyugállományú lovassági tábornokkeni ve/ 
éavívdisi rangot kapott. 

A Drasche cég igazgatójának kérésére 1941 júliusában , készséggel 
interveniált Endre László pestmegyei alispánnál, aki kitérő választ adott, 


majd a belügyminiszternél 15 Pilisvörösvárt jogtalanul letartóztatott zsidó 
egyén szabadon bocsátása ügyében. ... a letartóztatottakat szabadon 
bocsátották" - olvassuk dr. Sasvári Géza egyetemi tanai 1948. február 2-án 
kelt , Nyilatkozatában". 

A háború után egy ideig az ország el volt foglalva azzal, hogy a 
megelőző keresztény kurzus által ránk hozott háború iszonyú pusztításaiból 
valahogy talpra álljunk. A negyvenes évek végén, az ötvenes évek elején 
azonban a hatalom, az MDP-t vezető négyesfogat, elkezdte , élezni az 
osztályharcot". Miután befejezték a pártban és a hadseregben a véres 
leszámolást, megfélemlítették az egyházakat, új ellenséget kerestek. A 
Szabad Nép írta 1951. augusztus 7-én: , Ismételten foglalkoztunk azzal az 
uszító- és rágalomhadjárattal, amelyet a nyugati imperialista kormányok 
folytatnak a Magyar Népköztársaság ellen azért, mert - uram bocsáss - 
merészeltünk fővárosunkból arisztokratákat, fasiszta tábornokokat, Horthy 
csendőr- és rendőrtisztjeit, gyárosokat és bankárokat kitelepíteni." A pártlap 
felteszi a kérdést, hogy kiket védenek ,az amerikai imperialisták", és 
válaszol is rá. Több felsorolt név közül kettőt emelek ki: , A múltkor már 
megneveztünk néhány nevet: ... vitéz Rapaics Richárdot és Kárpáti 
Camillót, Horthy tábornokait." Megismerve élettörténetét, ennek az alpári, 
uszító irománynak egyetlen , vádja" igaz: vitéz Rapaich Richárd valóban 
Horthy tábornoka volt. A kor , harcos? stílusában írt cikk , összeesküvő, 
konspiráló,  — rémhírterjesztő?" társaságnak, a  ,népi demokrácia 
ellenségeinek?" nevezi a kitelepítetteket, akik , budapesti luxusvilláikban" 
szolgálták , az amerikai imperializmust". Nem tudom. De tartok tőle, hogy a 
névtelen cikkíró, sőt a főszerkesztő sem tudta, hisz válogatás nélkül, 
vizsgálat nélkül, , osztályharcos? alapon uszított az , osztályidegenek" 
ellen. Egy fantom, egy általánosítás, egy társadalmi osztály ellen, 
melyben hibák, sőt bűnök mellett erényeket is találhatunk. Nem helyes 
Beregfy Károly, Heszlényi József és  kisbamaki Farkas Ferenc 
vezérezredeseket akik együtt meneteltek Szálasi Ferenc nyilasaival vagy 
például azokat a csendőrtiszteket, akik részt vettek a deportálásokban, 
összemosni és együtt kezelni nagybaczoni Nagy Vilmossal, ruhmwerthi 
Rapaich Richárddal és Shvoy Kálmánnal, akik a tábornoki kar tisztességes 


részéhez tartoztak. Az általánosításban mindig vannak túlzások, a háború 
után is sok kárt okozott ez, az együgyűségig leegyszerűsített, harci program. 
A múlt század ötvenes éveiben kényszerből eltűrtük, ma már elítéljük ezt a 
módszert, de hát akkor ez volt a szokás. (Amit mára leporoltak, a 
, keresztény"- és az , ifjú demokraták" pontosan ugyanígy szónokolnak.) 

Jellemző a módszer aljasságára, hogy Rapaich Richárdot szükségesnek 
tartották külön kiemelni, név szerint megbélyegezni, jóllehet általánosító 
vádjaikból egyetlen szó sem volt igaz. Rapaich Richárd nem volt fasiszta, 
ellenkezőleg, segített zsidó honfitársainak. Egészen biztosan nem szőtt 
összeesküvést, mert ha ez a vád igaz lenne, akkor nem kitelepítésre, hanem 
hazaárulási perben halálra ítélték volna. Nem volt luxusvillája, egy 
háromszobás lakásban lakott fia négytagú családjával együtt. A családjára, 
feleségére, fiára, menyére, unokáira végképp nem illettek az általánosító 
vádak, mégis kitelepítették őket. Még a tizenéves unoka is pusztuljon 
Budapestről, ne rontsa a levegőt, ne tolja , az amerikai imperializmus 
szekerét" a fővárosban. Főleg ne , szőjön összeesküvést a népi demokrácia 
ellen". Hetedíziglen? 

, A munkásosztály nevében"? és a , haza védelmében" Rapaich Richárdot 
1951 júniusában - feleségével, a háború előtt különböző polgári 
beosztásokban dolgozó fiával, és annak családjával együtt -Jászkisérre 
telepítették. A kitelepítés lebonyolítása pontosan úgy történt, ahogy számos 
elbeszélésből megismertük: a hajnali teherautó, a fejenként húszkilós 
csomag, durva rendőrök, kíméletlenség. Olyan emberekkel szemben, akik 
előéletükkel nem szolgáltak rá erre. Nem érdemelte meg Rapaich Richárd, a 
második világháború előtt nyugalmazol! tábornok, a felesége, fia, menye, és 
a két unoka meg még ennyire sem. Jakab Áron gazdálkodó házában kaptak 
egy szobát. A hattagú család elég szűkösen fért el, de mégis, az emberhez 
közeli körülmények közé kerültek. Nem úgy, mint Görgey Gábor 
Vadászszőnyegében a Topporczy család, akiknek nem egy gazda házában 
egy szobát, hanem az udvarán egy nagyobb méretű tyúkólat utaltaki ki. 
Nekik, mielőtt új , otthonukba? beköltöztek, először ki kellett takarítaniuk a 
több év alatt lerakodott trágyát. Hanna elmondása szerint Jakab Áron szép 
ember volt. Családja jóindulattal, emberséggel fogadta őket A jólelkű 


gazdától helyzetük javítására később kaptak még egy szobát, hogy jobban 
elférjenek. 

Hanna meséli, hogy a nagymama - Rapaich Richárd felesége - leírta a 
kitelepítés egy napját: , 1951 - Egy augusztusi nap Jászkiséren. Megszólal a 
Wecker. Hajnali 3 óra. Látom, kint még fénylenek a csillagok, alig, hogy 
dereng. Odébb a falnál, a rekamiéról feltápászkodik fáradtan egy ember. 
Összekészülődik zseblámpa fényénél, majd hallom a korsócsörömpölést, 
vízlocsogást. Ekkor mozdul meg egy másik, alig látható alak, nesztelenül 
felveszi pongyoláját és kimegy a konyhába. A jó asszony melegíti a kávét, 
amivel útra, munkára engedi jó emberét, aki idáig alig hogy hajnalt látott, 
hisz soha lump nem volt, este rendesen feküdt, hogy reggel nyolcra a 
hivatalban legyen az íróasztal mellett. Most kitelepített és csépel, már hat 
hete megfeszített munkával napi 16 órát. Alig alhat, alig van pihenés, alig 
van valami jó falat, csépelni kell, szalonna, hús nélkül, megállás nélkül, 
mert azok, akik idáig e munkát végezték, most autón járnak ki, nézni, hogy 
dolgoznak az olyan nagyon gyűlölt urak. Még biztatás, jó szó, elismerés 
sincs, csak gyűlölet és butaság a szemükben. És az ,urak? csépelnek. 
Kicsépelik a búzát, rozsot, árpát, zabot, kicsépelik az erejüket, a hitüket, 
reményüket. 

És elindul a napi munka, minden nap ugyanúgy, egyformán, legfeljebb 
egy mosás, vagy vasalás, vagy néha egy betévedt ismerős hozza a 
változatosságot. ... Közben van a postavárás. Ha levél jön, mennyi öröm, ha 
nincs posta, bús csalódás. ... Már sötét van, este nyolc óra. Kiülünk a 
tornácra, és várjuk, hogy feltűnjön egy biciklilámpa és hazatérjen egy 
piszkos, fáradt, rosszkedvű, agyonnyúzott ember - az én fiam - , a 
cséplőgép mellé szerződött munkás. Harangoznak, kilenc óra. Bent a 
szobában, a teknőben locsog a víz, mosakszik a munkássá lett hajdani 
igazgató, mossa le magáról a port, a piszkot, a keserűséget, a megalázást, 
mosná le magáról a kultúrigényt, a diplomáit, még az étvágyát is szeretné 
lemosni. ... Én az urammal ülök kint a tornácon, felnézünk az égre, de 
mintha most a csillagok oly halványan fénylenének, vagy csak a 
könnyeinktől nem látjuk jól őket. No, de már hozzák is a kis 
petróleumlámpát, pár tányér kerül az asztalra, együtt fogyasztjuk a vacsorát: 


Nyers tej, vajas kenyér, paprika. Mint hajdan a földhözragadt, nincstelen 
parasztok. De azok olyan boldogok lehettek, ha saját otthonukban felehettek 
le. Mi hontalanul vagyunk, és nem vagyunk szabadok. Mint a bűnösök. De 
az úristen szeme mindent lát, keze mindenüvé elér, áldani vagy verni tud. 
Legyen az ő akarata szerint, most és mindörökké, Ámen." 

Mit lehet ehhez hozzátenni? Egyáltalán, szabad-e ehhez bármit 
hozzátenni? Azt is csak vonakodva, a rend kedvéért mondom, hogy ,a 
földhözragadt, nincstelen parasztok? bizony sem vajas kenyeret, sem 
paprikát nem nagyon láttak. Zsíros kenyér sóval, ennyire tellett. És nem 
nevezhetjük otthonnak azt a földes , szobá"-t, ahol gyakran három család 
húzta meg magát. Ezt a társadalom felsőbb rétegeiből csak azok tudhatták, 
akik a két világháború között kapcsolatba kerültek Magyarország elesett 
szegényeivel. A marosvásárhelyi Fabiny Ilonának, a nagymamának 
mentségére szolgál, hogy nem voltak közvetlen tapasztalatai. A kitelepítés 
1953-ban, a kommunista Nagy Imre miniszterelnökségét követően ért 
véget. A család Felsőgödre költözött, mert a kitelepítettek nem térhettek 
vissza Budapestre. Erre már csak azért sem volt lehetőség, mert elhagyott 
lakásaikban mások laktak. Rapaichék három szobájába három család 
költözött. 

Annyira nem olvastam újságot, hogy még annyit sem tudtam a 
kitelepítésekről, ami a Szabad Népben megjelent. Miközben az országban 
jórészt ártatlan családokat ily módon üldöztek, mindezek mellett - 
mindezekkel ellentétben - az én közvetlen kommunista kapcsolataim 
kulturáltak, korrektek, rokonszenvesek voltak. A KSH-ban nem voltam 
, osztályidegen". Egyértelmű és világos volt számomra, hogy Nagy Imre és 
csoportja az ország javát akarja. Annyira közel inek azért nem éreztem 
magam hozzájuk, hogy csatlakozzam a reformkommunista vonalhoz. 
Akkoriban az ambícióim nem ostromoltak elérhetetlen csúcsokat. 
Sorsommal, helyzetemmel, munkámmal meg voltam elégedve. - Ahhoz, 
hogy én a KSH-ban csoportvezető vagy osztályvezető-helyettes legyek, 
nem kell a politikába, a nagyok dolgába beleütnöm az orromat - gondoltam 
magamban. Az is igaz, nem is keresett senki, hogy csatlakozzam. Ennek két 
oka volt. Egyrészt a közgazdasági főosztályon dolgoztam, ahol a gazdasági 


folyamatok elemzésével, értékelésével, emellett módszertani kérdésekkel 
foglalkoztunk. A gazdaságirányítás, a tervgazdaság működési rendszere 
nem tartozott hozzánk. Másrészt fiatal, névtelen pártonkívüli szakember 
voltam, a gazdasági reform tapasztaltabb, fajsúlyosabb személyeket kívánt. 
Valamikor 1953-ban hajszál híján az MDP tagja lettem, főnöknőm, Zala 
Júlia javasolta, hogy vegyenek fel a pártba. A KSH pártszervezetében 
elvben mindenki egyetértett, de mivel tartottak attól, hogy a , kerületből" 
valamelyik ,okos"? majd felfedezi, hogy egy , horthysta tiszt fiát akarják 
becsempészni a pártba", azzal vették le napirendről, hogy várjunk egy 
kicsit. A szakma elismert. Bár nem voltam párttag, "53-54 körül el akartak 
vinni a Népgazdasági Tanács (NT) titkárságára. A , Gerő-titkárságra", 
ahogy egymás közt emlegettük. Ez akkor nem jött össze, mivel pártonkívüli 
voltam, gondolom a ludovikás apukának sem örültek. Végül elálltak az 
ötlettől, vagy ott valaki megfúrta, ki tudja. Azt is csak később tudtam meg, 
hogy a Közgazdaságtudományi Intézet és az Országos Tervhivatal is el 
akart vinni, de főnöknőm, Mód Aladámé nem járult hozzá. Akik 
kiszemeltek, meg sem kérdezték tőlem, hogy mennék-e hozzájuk. Saját 
jószántamból nem mentem volna, mert jól éreztem magam a KSH-ban. 
1956 elején még nem érzékeltem semmit a politika hullámaiból. 
Dolgoztam. Eredményes munkám elismeréséül a KSH kormánykitüntetésre 
javasolt, és 1956. április 4-én az Országházban, Dobi István, az Elnöki 
Tanács Elnöke kezéből átvehettem a Munka Érdemérem elnevezésű 
kormánykitüntetést. Ez akkor a harmadik fokozat volt, a későbbi Munka 
Érdemrend bronz fokozatának felelt meg. Hozzá kell tennem, hogy a 
kitüntetés átvételének ünnepélyes pillanatában megtisztelve éreztem 
magam. Büszke voltam és örültem szakmai munkám legfelsőbb 
elismerésének. Dobi István a kezét nyújtotta, én megtiszteltetésnek 
tekintettem, és örömmel elfogadtam az elnök felém nyújtott kezét. 


A GAZDASÁGRÓL 


A történetnek ez a része az ötvenes évek első felében játszódik. Túl 
vagyunk a koncepciós pereken, kommunista riválisok, horthysta 


katonatisztek, papok likvidálva vagy börtönben, a horthysta elit kitelepítve, 
lassan, fokozatosan előtérbe kerültek a gazdasági gondok. Itt valamit 
elöljáróban el kell mondani. A romba dőlt, gazdaságilag kivérzett Európa 
számos országa, újjáépítési gondjai enyhítésében, a háború után élvezte a 
, Marshall-terv?"-nek nevezett amerikai segélyprogram áldásait. Erre 
Magyarországnak is nagy szüksége lett volna, hisz a háborúban nemzeti 
vagyonának mintegy 40 százalékát elvesztette. , A közvetlen anyagi károk 
értéke kb. 22 milliárd pengő volt, amely a háború előtti évek átlagos 
nemzeti . jövedelmének mintegy  4-5-szöröse." (Fontosabb adatok 
Magyarország 30 éves fejlődéséről. 1975) A szovjet érdekszférába került 
kelet-európai országok azonban, köztük Magyarország is - szovjet 
parancsra - elutasították a Marshall-tervet. , Az imperialisták átlátszó 
törekvésé"-t, hogy ezekre az országokra kiterjesszék a befolyásukat. Hogy a 
Szovjetunió . Vörös Hadseregének állandó jelenléte mellett  ,az 
imperialisták" ezt hogyan képzelték végrehajtani, azt nem tudtam 
kihámozni a hírekből, de biztosan volt valami nagyon ravasz elképzelésük. 
Valószínűleg azt gondolták, hogy ha a Coca-Cola valahova beteszi a lábát, 
ott rövid időn belül ösz-szeomlik a kommunizmus. (Ebben egyébként volt 
valami.) Magyarorszag , döntését" lehet vitatni, csak nem érdemes, mert 
egy megszállt ország nyilvánvalóan a megszálló hatalom elvárásai szerint 
kénytelen működni. Ezt lehet nem szeretni - annak idején mi sem szerettük 
-, de nem lehetett figyelmen kívül hagyni. Miután Horthy Miklós 
kormányzó nemzeti-keresztényei, a német nácikkal közös vállalkozásban, 
nyakunkra hozták a szovjet hadsereget, a szovjet hatalmat, a háború utáni 
Magyarország - bármilyen politikai színezetű kormányzat - vajmi keveset 
tehetett ennek egyenes következményei ellen. Nem kaphattunk a Marshall- 
segélyből, így - a méreteihez viszonyítva egyik legnagyobb kárt szenvedett 
európai ország - Magyarország nem tudta gazdaságát kiegyensúlyozni. 
Különösen úgy, hogy mindjárt a háború után tennie kellett az elesett, 
nyomorgó tömegek helyzetének javításáért és világháborús veszteségei 
mellé még jóvátétellel és egy újabb világháborúra való felkészüléssel is 
terhelték. Mindez együtt 1952-ben elkerülhetetlenül az életszínvonal 
jelentős csökkenéséhez, ellátási zavarokhoz vezetett. Az eleve nehéz 


helyzetet az önkényes gazdaságpolitika hibás döntései tovább 
súlyosbították. 

Mind e külső és belső nehézségek ellenére az ország gazdasága lassan 
talpra állt és az első évtizedben - a körülményekhez képest - elismerésre 
méltóan fejlődött. Ezt manapság nem illik emlegetni, nem illik bele , az 
ötvenes évek"7-ről sötét színekkel festett szenvedéstörténetbe. Az újjáépítés 
sürgető feladatai mellett az új rendszer - évszázados mulasztást jóvá téve - 
megvalósította a földreformot. Ezt - meglehetősen hiányos társadalmi- 
politikai ismereteim mellett is -  bánta-pusztai élményeim alapján 
korszakalkotó, nagyon fontos lépésnek tartottam. A földreform több mint 
400 ezer családnak adott gazdaságonként 20 holdnál kisebb földet. A 
földosztás következtében megduplázódott, 3 millió holdról 6 millió holdra 
nőtt a kisbirtokok területe. E 10 holdnál kisebb gazdaságok aránya az 
összes földterületen belül 19 százalékról 39 százalékra nőtt. Egyidejűleg a 
200 holdat meghaladó nagybirtokok és latifundiumok közel 7 millió holdat 
kitevő területe több mint 60 százalékkal kisebb lett, 2,7 millió holdra 
csökkent. Arányuk a földosztás előtti 43 százalékról 16 százalékra esett 
vissza. (Szakács, 1971) 

A  gazdaságpolitikában elkövetett hibák — a mezőgazdasági 
termelőszövetkezetek szervezésénél alkalmazott erőszakos módszerek, az 
ágazatban feltétlenül szükséges fejlesztések elmaradása - következtében az 
ötvenes évek első felében a mezőgazdaság csak szerény mér-tökhon 
fejlődött. A mezőgazdasági termelés értéke 1955-ben csak I8 százalékkal 
volt magasabb az 1950 évinél. Ugyanebben az időszakban a főleg a 
nehézipar erőltetett fejlesztése eredményeként - az ipari termelés 86 
százalékkal nőtt. Az iparosítás erőltetett üteme sok jogos kritikát kapott és 
kap. Azt sem szabad azonban elfelejteni, hogy évtizedek elmaradását kellett 
rövid idő alatt behozni. Az említett ötéves időszakban a nemzeti jövedelem 
32 százalékkal, a lakosság fogyasztása 25 százalékkal emelkedett. Az 
, utolsó békeév" (1938) színvonalát a nemzeti jövedelem 1950-ben mintegy 
25, 1955-ben 65 százalékkal múlta felül. 

Mindez jelzi, hogy a mai közbeszédben történelmietlen, igazságtalanul 
egyoldalú a háború utáni első évtized elítélése. A háború utáni új történelem 


nem Rákosi Mátyással, hanem Budapest romjaival, a felrobbantott 
hidakkal, a lerombolt, kifosztott országgal kezdődött. Az első két-három év 
a romok eltakarítása, az újjáépítés, az új, értékálló pénz megteremtése 
jegyében telt. Tény, hogy 1949-től kibontakozott a diktatúra, a 
törvénytelenség, a koncepciós perek, a recski intemálótá-bor, az önkény. Ez 
azonban a történetnek csak az egyik, ma sem kell bizonygatni, hogy a sötét 
oldala. Abban biztos vagyok, hogy nem a fontosabbik oldala, mégis ez kap 
eltúlzott hangsúlyt a korról szóló visszaemlékezésekben. Emlékeztetni kell 
arra, hogy ebben az utólag sokat gyalázott évtizedben több millió magyar 
nagyon nehéz körülmények között, tisztességgel dolgozott azon, hogy a 
háború következtében teljesen megbénult ország újra működjön. Úgy, 
ahogy lehetett. Kiemelkedjen abból a szörnyűségből, amibe a Horthy 
Miklós kormányzó nevével jellemzett , nemzeti-keresztény? korszak és 
rendszer polgári és katonai elitje vitte. Az egyszerű embernek legyen 
reménye. Legyen kenyér és ruha, működjön a közlekedés, az oktatás, az 
egészségügy. Igaz, hogy kenyér nem mindig volt a boltokban, ha volt, nem 
volt jó a minősége. A ruha bizony egyszerű volt, az olcsó egyenkabátról 
, lóden-korszaknak?" neveztük ezeket az éveket. A háború alatt, a harci 
cselekmények miatt a legnagyobb veszteséget szenvedett közlekedés csak 
nehezen, lassan javult. Takarítottuk a romokat, új cserepet vittünk a 
háztetőkre, kijavítottuk a gránát szaggatta ajtókat és ablakokat. Mit 
tagadjuk, szánalmas kis szükséghidat építettünk a Dunán, felrobbantott, 
elpusztított gyönyörű hídjaink helyén. De ismét volt híd a , vén folyón", és 
akkor ez volt a fontos. Mi, a háború miatt sokat szenvedett nép - 
lehetőségeink szűkre szabott korlátai között jól vagy rosszul - igyekeztünk 
napról, napra élhetőbbé tenni ezt az országot, amelyet egy tébolyult 
rögeszme háborúba sodort, és egy aljas lázálom romba döntött. Nehéz 
körülmények között gyógyítottuk a sebeket, új hidakat építettünk, tettük 
amit kellett és amit lehetett. Az egész ország munkája, erőfeszítéseink 
eredménye tükröződött az ipar és a mezögazdaság, az oktatás és a kultúra 
fokozatos fejlődésében. A nemzeti jövedelem és a lakosság fogyasztása 
szerény, de érzékelhető növekedésében. Az élet fokozatos javulásában. 
Abban, hogy a magyar nemzet a háborúban elszenvedett iszonyatos 


veszteségek után talpra állt, és úrrá lett a pusztuláson. Új élet kezdődött a 
romok helyén! Ma említésre sem érdemes közhely, akkoriban boldog 
igazság volt. Magyarország igazsága, a mi igazságunk. 


V. FEJEZET - 1956 októbere 


Végzetes félreértések 


MIT ÜNNEPELÜNK, ÉS MIÉRT? 


Mindenki, 1956 valamennyi főszereplője, félreértett mindent és 
mindenkit. Moszkvában nem értették a Magyarországon kialakult helyzetet, 
Nagy Imre félreértette Moszkva szándékait, a forradalmárok félreértették 
Nagy Imrét. A magyar pártvezetés nem értette az utca erejét, Nagy Imre 
félreértette a forradalmárokat, a forradalmárok a szovjet vezetés szándékait 
és a nyugatról kapott biztatást. 1956 októbere a félreértések hónapja volt. 

1956 végére a politikai élet egyre mozgalmasabb lett, és rövidesen újra 
meggyűlt a bajunk az oroszokkal. A , ruszkik"-kal, ahogy népünk emlegette 
őket. Mondhatjuk azt is, hogy a , ruszkik"-nak velünk, mert mint annyi 
minden a történelemben, ez is nézőpont kérdése, akkor is, ha ez nekünk 
nagy megrázkódtatás volt. A tizenkét napról tengernyi írás jelent meg, több, 
mint amit el lehet, vagy érdemes elolvasni. Nem óhajtom a listát 
feleslegesen gyarapítani, néhány dolgot azonban, mint kívülálló szemtanú, 
el szeretnék mondani. Ez a , kívülállás? kétségkívül szűkíti mozgásteremet, 
mert azt jelenti, nem voltam ,tűzközelben", távol voltam a fontos 
hírforrásoktól. Más oldalról viszont, valamennyi korabeli politikai, 
ideológiai és vallási irányzattól távol, tárgyszerűbb lehet a megítélés, s ez 
növelheti a mondanivaló hitelességét. Egy dolog biztosan állítható: miután 
1956-ban teljes és tökéletes kívülállókéul semmilyen formában nem voltam 
részese az eseményeknek, nem kell semmit elhallgatnom, kicsit sem kell 
, lalkkoznom?". Sem magamai, sem másokat, sem az eseményeket. És 
minthogy akkor sem akartam, és utólag sem akarok forradalmár lenni, 


hőskölteményt sem kell írnom. Nagy előny. Tévedhetek, az emlékezet is 
megcsalhat, de tartozom az olvasónak és magamnak is azzal, hogy legjobb 
tudásom és emlékezetem szerint mondom el, amit és ahogyan megéltem, 
láttam, gondoltam. TIapasztalataimat összevetettem mások élményeivel, és 
kiegészítettem — a később megjelent forrásokkal. Kísértésektől 
mentes szemtanúként ajánlhatom magamat az olvasó figyelmébe. 

Amikor Magyarországon és szerte a világban az 756-os forradalom 
ötvenedik évfordulója megünneplésének előkészületei folytak, feltettem 
magamnak a kérdést: látom a külsőségeket, a készülődést, mégsem érzem 
belülről az ünnep közeledtét? Miért nincs bennem semmi, amitől az ember 
lelke , ünneplőbe öltözik", amitől a költő ódát, a zeneszerző himnuszt ír? A 
választ keresve végigmentem három nemzeti ünnepünkön, és kiderült, hogy 
október 23-ához hasonlóan március 15-ével kapcsolatban sincs bennem 
semmi olyan érzés, hogy nekem ünnepelnem kellene azt a napot. Miért? 
Egyszerűen azért, mert serdülőkorom óta nem gondolom, hogy a 
, kétbalkezet?" ünnepelni kellene. A felelőtlenség nemzeti színekben 
előadva is inkább tragédia, mint ünnep. Ezt korábban részletesen 
kifejtettem. Mindemellett, a nézetek sokszínűsége jegyében, elfogadom 
barátom figyelmeztetését: vannak, akiknek szükségük van 1848. március 
15-e ,büszke emlékére?. Legyen, bár aggaszt, ha valakinek , büszke 
emlék"-re van szüksége. A kölcsönös megértés jegyében azonban ők is 
fogadják el, hogy én nem találtam semmit, amire e dátum kapcsán büszke 
lehetnék. Magánügy. Augusztus 20-ról - vagy ahogy a múlt század 
harmincas éveiben emlegettük: , szentistván"-ról - meg jobb nem is 
beszélni. — Gondoljunk csak bele, az  államalapításra emlékezve 
megünnepeltetnek velünk egy katolikus vallási legendát. Szent királyunk 
Szent Jobbja, ünnepi körmenet, meg ilyesmi. Mi közöm hozzá? Nekem, a 
protestánsnak, első királyunk I. István volt, az én egyházam nem ismer 
szenteket. Ez nem vitakérdés, ezek tények. Nem állok jobban a mára 
ugyancsak többszörösen kanonizált 1956-tal sem. Már évekkel ezelőtt 
felmerült bennem a kérdés: ugyan miért ünnepelném én ma 756 
, forradalmát", hisz annak idején távol állt tőlem, az események kortársától. 
Nem túlzás azt mondani, kifejezetten idegenkedtem tőle. 


Akkori önmagámra visszagondolva, ez lényegében két okra vezethető 
vissza. Egyrészt az "56-os események eszmei előkészítésén (Petőfi Kör, 
cikkek, tanulmányok) kommunisták dolgoztak, én pedig akkoriban nagyon 
távol álltam tőlük. A rákosista-sztálinista ortodox baloldal diktatúrájától és 
a horthysta - feudális és nacionalista, klerikális és rasszista-jobboldaltól 
meg kirázott a hideg, azok szóba sem jöhettek, így aztán az 756-os 
események idején számomra törvényszerűen a kívülálló szemlélő szerepe 
maradt. Másrészt a mi családunkból eredendően hiányzik a forradalmár 
hevület. Sem a Csemok-dédapa, a szepességi tót néptanító, sem egy cipszer 
néptanító lányával kötött házasságából származó fia, a nagyapám, az 1900- 
ban Budapestre került tanító, sem apám nem volt forradalmár alkat. Ami 
apámat illeti, ez több mint természetes: a Ludovika Akadémián végzett 
állatorvosokból ritkán lett forradalmár. Anyai ágon háromszáz évre 
visszamenően minden második bokorban református prédikátort, 
lelkipásztort vagy tanítót találtam, akik ugyancsak nagyon jámbor életű 
férfiak lehettek. Én meg, mint amolyan gyáva , úrigyerek", már kisdiákként 
ösztönösen irtóztam mindenféle felfordulástól. Szinte szégyellem bevallani: 
soha nem verekedtem. Nem vertem meg senkit, engem sem vertek meg 
soha. (Ebben valószínűleg az is szerepet játszott, hogy a körülöttem 
ülők  súgásban — és  puskázásban — mindig számíthattak rám.) 
Kiskamaszként olvastam Surányi Miklós - már említett - regényes 
Széchenyi-életrajzát. Ez a könyv alapozta meg bennem a Kossuth és a 
forradalmak iránt táplált, később már tudatos, történelmi elemzésekre 
támaszkodó ellenszenvet. Történelmi ismereteim bővülésével egyre 
határozottabban fogalmazódott meg bennem a kérdés: az érzelmeket 
félretéve, tisztán a józan ész alapján közelítve, nehezen érthető, hogy mi, 
magyarok miért imádjuk annyira a felkelést, a forradalmat, a lázongást mint 
műfajt? Ha meggondolom, hogy történelmünk során valamennyi 
számottevő, ilyen jellegű vállalkozásunk, az összes felkelés, forradalom, 
szabadságharc elbukott,  értetlenségem csak fokozódik. Győztes 
vállalkozásunk nem lévén, íme, bukott felkeléseink, forradalmaink listája: 
az idő korlátozása miatt, bizonyos mértékig önkényesen, a XV. 
századdal kezdem: 1437 - Budai Nagy Antal magyar-román 


parasztfelkelése; 1514 I Dózsa György parasztfelkelése; 1678 - Thököly 
Imre szabadságharca; 1703 - II. Rákóczi Ferenc kuruc szabadságharca 
(Cum Deo, pro patria et libertate - Istennel a hazáért és a szabadságért); 
1735 Péro szerb-magyar parasztfelkelése; 1784 - Horia és Closca román- 
magyar parasztfelkelése; 1848 - Kossuth Lajos, szabadságharc; 1918 - 
Károlyi — Mihály, őszirózsás forradalom; 1919 - Kun Béla, 
proletárforradalom és Tanácsköztársaság; 1956 - Nagy Imre, forradalom és 
szabadságharc. A lista 519 évet, összesen tíz forradalmat, felkelést és 
szabadságharcot ölel fel. Volt amelyik mindössze tizenkét napot élt, volt 
olyan, ami nyolc évig bírta. A végén valamennyi elbukott. Keresem az okot, 
az általános jellemzőt, ilyet azonban nehéz találni. Tízből négy 
parasztfelkelés volt, kifejezetten a földesúri elnyomás, az elviselhetetlen 
terhek ellen. Ihököly és Rákóczi felkelése főurak által a Habsburgok ellen 
vezetett mozgalom. 1918 és 1919 két forradalma a háború utáni zűrzavar, 
káosz következménye. A kirekesztettek lázadása, a nyomor, az 
elkeseredettség terméke. 1848 és 1956 mozgalmaira azt mondanám, lehet, 
hogy a katasztrofális történelmi tapasztalat ellenére azért szeretjük annyira 
ezeket a fegyveres kalandokat, mert kórosan túlértékelt nemzeti 
öntudatunkkal, nemzeti büszkeségünkkel nem fér össze, hogy ellentétek 
felmerülése . esetén türelmesen  egyezkedjünk? —Kompromisszumot 
keressünk, és akár engedmények, okos visszalépés árán megoldást 
találjunk? Lehet, hogy mindez fárasztó és bonyolult dolog, , kiművelt 
emberfő"-t, némi felkészültséget igényel? A forradalom meg olyan 
egyszerű, lengetni kell a zászlókat, aztán üsd, vágd, és kész. Kit érdekel, mi 
lesz utána? A menetrendszerű bukás, a menekülés, a megtorlás, ki milyen 
ügyes, vagy kinek hogy mér a sors. 1848-ban is így volt, 1956 után miért 
lett volna másként. Aztán az is eltart egy darabig, amíg a honmaradt békés 
és szorgalmas nép eltakarítja a forradalom után a lelkekben és az utcán 
maradt romokat. Es vezetésként, mint megvetett, , gyáva kollaboráns", 
buzgón ápolhatja , hős forradalmáraink?" emlékét. 1956 után éppúgy, mint 
az 1849-et követő időkben. A következmények elől szerencsésen 
kimenekült, ügyes honfitársaink pedig évtizedeken át jó hasznát látják 
külloldön a felfordulásnak, amit Magyarországon csináltak. Azt írtam, ,az 


érzelmeket félretéve? vizsgálódjunk. Kérdés: félre lehet-e tenni az 
érzelmeket egy olyan, érzelmektől túlfűtött nép esetében, mint a magyar? 
Van-e érv, létezik-e válasz, ami képes megállni ötszázhúsz év 
tapasztalatával szemben? Csak találgatok. Lehet, hogy azért szeretjük az 
erőszakos megoldásokat, mert népünknek az előrelátás nem tartozik az 
erényei közé? 

Nem értem, mit ünnepiünk bukott forradalmainkban? Mi volt olyan 
nagyszerű például 1956-ban? Kivéve talán az október 23-i sétát Budáról a 
Kossuth térre. Igaz, már a séta közben elhangzott itt-ott néhány aggasztó 
hülyeség (, Ruszkik! Haza!", ,mi van a magyar uránnal", meg hasonlók), 
ebből azonban számomra nem következett, nem látszott, hogy néhány óra 
múlva kitör a felkelés és néhány nap múlva szovjet tankok szétlövik 
Budapestet, vér, romok és megtorlás jön. Szeretném lehűteni naiv, 
megtévesztett, vagy egyszerűen csak reménytelenül elfogult honfitársaim 
lelkesedését, rávenni őket, ne csak nézzék az eseményeket, de lássák is, 
hogy - mint történelmünk során annyiszor-, 1956-ban is balekok voltunk a 
, nagyok" játszmájában. Richard Nixon, az Amerikai Egyesült Államok 
alelnöke mondta 1956. július 12-én, egy szigorúan titkos nemzetbiztonsági 
megbeszélésen: ,Az Egyesült Államok érdekeinek szempontjából nem 
volna maga a megtestesült rossz, ha a szovjet vasököl ismét lesújtana a 
szovjet tömb valamelyik országában." (Gáti, 2006, 73) Óhajuk valóra vált, 
a ,szovjet vasököl" lesújtott, és évekig jól szolgálta az USA 
antikommunista propagandáját. Más: John Foster Dulles, az Amerikai 
Egyesült Államok külügyminisztere mondta 1956. november 9-én, öt 
nappal a magyarországi szovjet beavatkozás után: , Sohasem kedveltük az 
erőszakos lázongásokat.?" (Gömöri, 2006. október 21.) Egyetértek Dulles 
úrral, én sem kedveltem. Ezért idegenkedtem Budapest 1956-os utcai 
mozgalmaitól. Rejtély, hogy az én népem annyi véres bukás után újra 
meg újra megpróbálja. Emlékeztetek Pethő Sándor 1925-ben 
megjelent müvére. A szabadságharccal kapcsolatban írta, hogy a magyar 
népből ,soha nem hiányzott az, hogy időnkénti felgerjedéseinek 
mámorában túlbecsülje a maga hatalmát s kitermeljen magából olyan lelki 
diszpozíciókat, amelyek elhályogosítják szemevilágát a valósítható és 


valósíthatatlan dolgok éles —— megkülönböztetésével szemben". 
Kíméletlen jellemrajz, pontosan illik "56 októberére. 


A lengyel út 


Vesztett illúziók. Ez a címe Charles Gáti "56-ról szóló könyvének Talán a 
legjobb, amit 1956-ról olvastam. Sokoldalú, figyelemre méltó írás, 
jellemző, találó cím. 1956 illúzió volt. Szép illúzió, de csak egy illúzió. 
Ellentmondásnak érzem, hogy azt fejtegeti, azt sugallja, lébe tett volna 
másként is. Nem egészen értem: ha eleve illúzió volt, akkor nem lehetett 
másként. Ha meg volt reális lehetőség, alakulhatott volna másként is, csak 
valakik, valahol, valamit elrontottak, akkor nem volt illúzió. Gáti abból 
indul ki, hogy az "56-os magyar és lengyel helyzet ,ha nem is teljesen 
azonos, de igen hasonló? volt. (Gáli, 2006, 209) Ebből arra a 
következtetésre jut, hogy lehetett volna egy , lengyel" megoldás, ahogyan 
Gomulka pártfőtitkár, Wyszinski bíboros, és a Szabad Európa Rádió 
(SZER) Lengyel Osztályának vezetője, bizonyos Nowak, együttműködve 
kihozták a helyzetből Lengyelország számára a lehetséges legjobbat. Ami 
ugyan félmegoldás volt, de mégis előrelépés a múlthoz képest. Nálunk nem 
lehetett , lengyel" megoldás. Miért? Legalább három okból. 

Először is a magyar és a lengyel helyzet nem volt , hasonló", 
ellenkezőleg, lényegesen különbözött egymástól. Ne feledjük, a lengyelek 
is csak azután lettek ilyen bölcsek és belátóak, miután a lengyel biztonsági 
erők, mintegy a , lengyel megoldás?" előfeltételeként, kíméletlenül leverték a 
nem sokkal korábban Poznanban kitört felkelést. Mert ők már akkor tudták, 
ahogy 25 évvel később Jaruzelski tábornok is tudta, hogy ha , saját erőből" 
nem tudják megvédeni a , szocialista, népi demokratikus"? hatalmat, akkor a 
szovjet hadsereg csinál rendet az országban. Ezt pedig lehetőleg el kell 
kerülni. Ez a lényeges előfeltétel, ez a felismerés nálunk hiányzott. 
, Lengyelország utat mutat" - skandálta a tömeg a Margit hídon. De nem 
tudták, mit kiabálnak, mert a ,lengyel út"-ból nálunk hiányzott a 
rendfenntartó erők sortüze. A szovjet vezetés meg azt látta, hogy nálunk - a 
lengyel példával szöges ellentétben - egy elbizonytalanodott hatalom, 


ahelyett hogy leverte, határozottan felszámolta volna a felkelést, 
egyezkedni próbált a felkelőkkel. Megítélésük szerint - a hatalom 
megtartásának esélyét tekintve a lengyel és a magyar helyzet között 
jelentős, lényegbeli különbség volt. A lengyelek keményen - szükség esetén 
a fegyverhasználattól sem visszariadva - kézben tartották a hatalmat, az 
, opportunista" magyar kormány pedig csak sodródott. Nem volt képes 
úrá lenni a helyzeten, a hatalom fokozatosan polgári, sőt 
, ellenforradalmi elemek" kezébe került. 

Másodszor maga Gáti adja meg a feleletet: nálunk azért nem lehetett 
, lengyel" megoldás, mert a válság lengyel és magyar szereplőinek politikai 
felkészültsége, —— tapasztalata,  — válsághelyzetek  —— megoldására való 
rátermettsége, készsége között számottevő különbségek voltak. Nagy Imre 
nem volt Gomulka, Mindszenty bíboros nem volt Wyszinski, a SZER 
Magyar Osztályának vezetője pedig meg sem közelítette a lengyel Nowak 
képességeit. Nézzük, mit jelent az, hogy Nagy Imre nem volt Gomulka? 
Elméleti — felkészültsége, — közgazdasági, —— agrárgazdasági, filozófiai 
tájékozottsága valószínűleg hosszakkal verte Gomulka hasonló ismereteit. 
1956 októberének utolsó hetében azonban, Moszkvában és Budapesten, 
nem a népi demokrácia és a szocializmus időszerű elméleti kérdéseinek 
megvitatása, hanem a hatalom, a lét és a nemlét rövidtávú kérdései voltak 
napirenden. Válságkezelésben, a hatalom, a politika gyakorlati kérdéseiben 
Gomulka otthonosan mozgott, Nagy Imrétől pedig idegen volt a politikai 
küzdőtéren nem mindig tiszta eszközökkel vívott hatalmi harc. Mit jelent, 
hogy Mindszenty bíboros nem volt Wyszinski? Felkészültségét, látókörét, 
világlátását tekintve Mindszenty bíborosként sem lépett túl , Pehm József, a 
korlátolt falusi plébános? képességein.  —— Megegyezésre való 
képtelensége, ultrakonzervatív meggyőződése, ,a politikai érzék teljes 
hiánya" (Fejtő) már közvetlenül a háború után megmutatkozott, amikor az 
államforma kérdésében élesen és nyíltan szembe ment a köztársasági 
eszmével, széltében-hosszában a királyság mellett érvelt. Wyszinski 
tisztában volt vele, hogy a megegyezés, még egy rossz egyezség is 
jobb, mint egy dicső háború, ezért - Lengyelország javára - jól együtt 


tudott működni a hatalommal. Balszerencsénkre Mindszenty mindezt 
nem tudta. 

A felsoroltak között Mr. Nowak és a SZER Magyar Osztályának vezetője 
között volt a legnagyobb különbség. Gáti írásának elévülhetetlen érdeme, 
hogy amit akkoriban érzékeltünk, nap mint nap saját bőrünkön 
tapasztaltunk, hiteles forrás is alátámasztjai: a SZER Magyar Osztálya 
, túlságosan is jobboldali volt, vagyis nem pusztán antikom-munista, hanem 
a munkatársak jó része az 1945 előtti  Horthy-rendszerrel is 
rokonszenvezett. A két világháború közti időszak ádáz  bolse- 
vizmusellenességén nevelkedtek, 18; a lengyel részleggel 
ellentétben képtelenek voltak felismerni és értékelni az ortodox és 
revizionista kommunisták közötti különbséget". (Gáti, 2006, 184) Ennyi, de 
ez többet immond mindennél. Gáti írja:  , Borbándi Gyula a 
leghatározottabban tagadja a puszta lehetőségét is annak, hogy a SZER 
vagy a felkelők bárminemű önmérsékletet gyakorolhattak volna az adott és 
ismert körülmények között." Borbándit idézi: , Ugyan, mit mondhattunk 
volna a magyaroknak? Legyetek józanok, térjetek haza otthonaitokba, 
fékezzétek . meg  indulataitokat? A Szabad Európa Rádió 
megszületésétől kezdve arra buzdítottuk őket, hogy szálljanak szembe a 
kommunizmussal. Most mondtuk volna a munkásoknak, hogy térjenek 
vissza az üzemekbe? Vagy a katonáknak, hogy menjenek szépen vissza a 
laktanyákba? Egyszerűen nem mondhattuk a magyaroknak: Legyetek 
szívesek, viselkedjetek higgadtan." (Gáti, 2006, 205) 

Felháborító szöveg. Egy beszűkült szemlélet, egy előítéletei és anyagi 
érdekei közé beszorult, bezárkózott ember árulkodó, önigazoló szavai. Több 
kérdésem van. Egy: Borbándi és munkatársai magánemberként miből 
gondolták, hogy van valamilyen érvényes mondanivalójuk a magyar 
munkások és katonák számára? Mit gondolt Borbándi, ha antikommunista 
reflexei mellett gondolkodott is egyáltalán? Volt-e valami halvány 
fogalmuk, hogy az 1945-öt megelőző rendszer jóvoltából az ország 
vagyonának mintegy negyven százaléka elpusztult? Eszükbe jutott-e 
valamikor is, hogy közel egymillió magyar állampolgárt mészároltak le egy 
sóhajtásnyi idő, mindössze négy év alatt? Kit a Donnál, kit Auschwitzban, 


kit valahol a kettő között, útközben. Olyan veretes nevek "jóvoltából", mint 
Horthy Miklós kormányzó és Bárdossy László miniszterelnök, akik külön- 
külön és együttesen is felelősek a Szovjetunió elleni, összesen közel 
háromszázezer áldozatot követelő fegyveres kalandért. Teleki Pál, Gömbös 
Gyula és Imrédy Béla miniszterelnökökkel együtt közösen felelősek azért a 
fajgyűlölő politikáért, ami 1941-1944 között végül közel hatszázezer 
polgári személy legyil-kolásához vezetett. Azt se felejtsük el, hogy mindez 
1945 előtt történt, vagyis a magyar kommunisták ebben biztosan ártatlanok 
voltak! De akkor a SZER Magyar Osztályán miért a kommunistákat 
gyűlölték, miért csak Recsk, a kitelepítés, a Hortobágy fájt? Még 
rágondolni is szégyen, hogy léteztek, de azért ezek nem megsemmisítő 
táborok voltak. Az áldozatok túlnyomó többségének legalább az élete 
megmaradt, ami például Auschwitzban ritkaságszámba ment, de még a 
Donnál is nagy szerencse kellett hozzá. Mi volt egy Recsk az ukrajnai 
hómezők, Auschwitz, Dachau vagy Mauthausen poklához képest? A 
Kamenyec-Podolszkiji mozgó tömegsírokhoz képest? Ha egyáltalán szabad 
ilyen morbid összehasonlításokat tenni? Olyan ez, mint valami pokoli 
póker, ahol az utókor százezrek halálával licitál. Te azt mondod: a 
kommunisták. Az én licitem: Horthy Miklós huszonöt éve. Te azt 
mondod: Recsk. Az én licitem: Auschwitz. Hova vezet ez? Kettő: Mi közük 
volt Borbándinak és társainak Münchenben, a , szabad világ" kényelmében, 
ehhez a fizikailag és lelkileg romba döntött országhoz? Mi közük volt az 
országhoz, amit elhagytak? Milyen jogon üvöltöztek bele a magyar munkás, 
paraszt, értelmiségi, pap, pedagógus, postás, katona, közgazdász, kubikos, 
mérnök, orvos, író életébe? Az én apám nehezen felépített és kiküzdött új 
életébe? Az én életembe? Netán jóvá akarták tenni, ami jóvátehetetlen? És 
ha akarták egyáltalán, jóvá tudták volna lenni közel egymillió magyar 
állampolgár pusztulását? El tudták volna feledtetni, ki tudták volna törölni 
az idegekből, a szívekből, az emlékezetből, a magyar történelemből az 
iszonyat falvait, városait? A doni katasztrófát? Kertész Imre író, Heisler 
Antal várpalotai orvos, a többszázezer üldözött és legyilkolt család 
tragédiáját? A , Topporczy család", a Rapaich család és a többi kitelepített 
kálváriáját? A , recski" internáltak és családjaik szenvedését? Ki tudta volna 


visszaadni az elveszett életeket, éveket, reményeket? Borbándi? Ha 
visszajönnek, le tudták volna törölni öt-tíz-tizenöt év könnyeit, a kínok 
hideg verítékét? El tudták volna törölni a szégyent? Persze hogy nem! De 
akkor milyen jogon avatkoztak az életünkbe? Mit tudtak ők müncheni, 
biztonságos irodáikból, jól fizetett állásaikból a mi gondjainkról? Mi közük 
volt, ha volt egyáltalán, a mi életünkhöz? Három: Kérdezem, ugyan miért 
nem mondhatták ennek a szerencsétlen - évtizedek hosszú során át 
butított, félrevezetett, uszított - népnek, hogy az isten szerelmére, menjetek 
haza? Az asszonyhoz, a férjhez, az apához, a gyerekhez. Menjetek, amíg 
mehettek! Ugyan miért nem mondhatták? Nem hihetem, hogy Borbándi 
olyan ostoba lett volna, hogy nem látta mindazt, amit az apám, egy tót 
tanító unokája látott, már október 23-án. Nem, Borbándi nem volt ostoba. 
Rosszabb. Ha tudták, látták a jövőt, és mégis tették, amit tettek, hogyan 
számoltak el a lelkiismeretükkel? Mi tartotta őket vissza, hogy csak egy 
kicsit tisztességesek legyenek? Legalább annyira, mint lengyel kollégájuk. 
A főnök vagy a gazda? Legfeljebb kényelmes állásukat, a mi bőrünkre űzött 
, összkomfortos. antikommunizmusukat" kockáztatták! Én csak egy ideig 
hallgattam a SZER uszító, gusztustalan magyar adásait, apám a stílusa miatt 
soha nem hallgatta. Többedmagammal tanúsíthatom, hogy a Nagy Imre és a 
kommunisták ellen uszító műsoraikkal jelentős és kártékony szerepet 
játszottak a budapesti utca jobbratolódásában, a kommunista reformerek 
bukásában. Elismerés jár Fejtő Ferencnek, aki már jóval Gáti könyvének 
megjelenése előtt felhívta a figyelmet ,a Szabad Európa Rádió jól fizetett 
emigráns munkatársainak ostoba és bűnös felhívásai"-ra. (Fejtő, 2006, 
294) Mondják, hogy egykori honfitársainkat, a SZER magyar munkatársait 
- akik időközben a hidegháború gátlástalan zsoldosai lettek - is meg kell 
értenünk. Egyfelől utálták a magyar , kommunizmus" -t, másfelől nekik ott 
Münchenben nyugatnémet márkában kapott fizetésükért, és nem a magyar 
kommunisták. reformjainak sikeréért kellett dolgozniuk. Rendben van, 
megértők leszünk. De szögezzük le: a Szabad Európa Rádió Magyar 
Osztálya egy hazug és primitív antikommunista propaganda terjesztésében 
volt érdekelt. Nem Magyarországért, nem értünk dolgozott. Értem, a 
barátaimért és a családomért biztosan nem! Súlyos felelősség terheli őket 


azért, hogy a , pesti srácokat" ráuszították a szovjet tankokra, felelősök az 
eleve értelmetlen harc sok száz áldozatáért, a romokért, családok százainak 
gyászáért. 

Harmadszor maga az 1956. október 23-i Kossuth tér adja a választ. 
Láttuk, hogy a lengyelek számára adódó , lehetséges legjobb? csak 
félmegoldás volt, de a lengyel nép felismerte, megértette, hogy ott és akkor 
ez volt a történelmileg behatárolt optimum. Talán jobban elmagyarázták 
nekik? Lehet. Még nem felejtették el a néhány hónappal korábbi poznani 
leckét? Lehet. Vagy egyszerűen arról van szó, hogy a mélyen katolikus 
országban Wyszinski bíboros tekintélye volt a döntő tényező? Valószínűleg 
mindez együtt. Tény, hogy a lengyel közvélemény elismerésre méltó 
bölcsességgel támogatta a kommunista Gomulkát és a megegyezést. És bár 
nem sikerült elérniük mindent, amit szerettek volna, szerény, de érzékelhető 
előrelépéssel kerültek ki a válságból. Nettó nyereségük volt, hogy Varsót 
nem lőtték szét. 

Ezzel a kiegyezésre törekvő lengyel politikával szemben mi történt 
Magyarországon? Október 23-án a hivatali kollégákkal együtt ott voltam a 
Bem téren. Meghallgattam a patetikus beszédeket, a harsogó szavalatokat, 
de nem lettem lelkes tőlük. Nem tagadom, soha nem szerettem az ilyen 
tömegmegmozdulásokat, és volt bennem jó adag bizonytalanság, félelem is, 
hogy mindjárt jön a karhatalom, és szétkergeti a tüntetőket. Mivel nem 
háborgatott senki, a lelkes tömeggel együtt átvonultam a Kossuth térre. 
Kíváncsiságból. Fogalmam sem volt, hogy mi lesz ebből, hogyan képzelték 
el ezt az egészet? Elismerem, délután egy jó nagy adag optimizmussal még 
el lehetett képzelni, hogy a békés felvonulás nyomán lesz valami változás 
az MDP vezetésében, talán visszajön Nagy Imre, talán lesznek reformok, 
kicsit javulnak a dolgaink. Ha meggondolom, hogy mennyien és mennyire 
vártuk, igen: a vörös, a kommunista Nagy Imrét és azt a kis javulást. 
Emlékezzünk, hogy 1953-ban Nagy Imre színrelépése egészen rövid idő 
alatt milyen kedvező változásokat hozott az életünkbe. Mi, a háború után 
a hazában maradt, vagy oda visszatért józanul gondolkodó többség, 
akkoriban nem voltunk olyan kényesek az erkölcseinkre, mint a nyugatra 
menekült, márkáért vagy dollárért , tiszták" Münchenben és New Yorkban. 


Vagy mint az utólag bátrak napjaink Magyarországán. Nem sokat törődtünk 
azzal, hogy sorsunk jobbrafordulása a marxizmus eszméi és a vörös csillag 
jele alatt jön el, csak jöjjön már. Sajnos a nemzet képviseletében a téren 
jelen lévő tízezrek többsége nem így gondolkodott. Ha gondolkodott 
egyáltalán és nem csak sodró lelkülete, indulatai vezették. Ez a felajzott 
tömeg nem volt képes felnőni a történelmi pillanat nagyszerűségéhez. 
Indulataik első célpontjaként lelle dezték az Országház tetején kivilágított 
vörös csillagot. Ady Endre, József Attila, az , EMBER? vörös csillagát. 
(Mit tudott ez a tömeg Adyról és József Attiláról?) , Oltsák el a csillagot, ne 
fogyasszon áramot" - skandálták a téren. Ez volt a kommunista, a vörös 
Nagy Imrét követelő és váró tömeg legsürgősebb gondja, leghőbb óhaja. A 
, szocialista forradalom? eszméit hordozó , munkások , ,a nép (ahogy 
például Fejtő Ferenc látta Párizsból a tüntetőket) követelése. 
Magyar paradoxon. A követelésnek eleget tettek, a csillag világítását 
kikapcsolták. Sokak szerint ez volt az első baljós jel. Mások azt mondják, 
ne csodálkozzunk, tüntető tízezrektől nem lehet elvárni, hogy 
higgadtan gondolkozzanak, mérlegeljenek, árnyaltan fogalmazzanak. A 
tömeg műfaja a jelszó, nem a filozófia. Rendben van. Nem várjuk el. 
Tudomásul vesszük a megnyilvánulásokat, de hozzá kell tennünk, 
hogy ezek kendőzetlenül megmutatták "56 hogyan kezdődött, és azt is, 
hogy már ott a téren elkezdődött. A minden mérlegelés nélkül feltörő 
indulatok ugyanis már 23-án este, a Kossuth téren világossá tették, hogy 
a nép és áhított vezére között kibékíthetetlen elvi ellentét feszül. Tetézte a 
bajt, hogy ezt kezdetben sem a nép, sem Nagy Imre nem vette észre, vagy 
ha igen, mindkét fél abban bízott, hogy a másik idővel majd , átáll? az ő 
oldalára. 

Aki a sodró érzelmek közepette időnként megpróbált körülnézni, azt is 
észrevehette, hogy itt nem a népi demokratikus rendszer reformjáról, sokkal 
inkább a megdöntéséről van, lesz szó. A tömeg képtelen volt , felnőtt" 
módra gondolkozni. (Nemzeti sajátosság.) Jószerivel gondolkodni sem volt 
képes. (Nincs közvetlen összefüggés, és tizenhét év telt el a két esemény 
között: Lengyelország a második világháborúban harcolt a németek ellen, 
Magyarország pedig egy puccsista náci kormány véres terrorja alatt, a náci 


Németország utolsó szövetségeseként, dicstelenül fejezte be a háborút. Nem 
elhanyagolható különbség.) A téren lévő tízezrek nem tudták megtagadni 
ösztönös önmagukat, többségük nem volt képes felülemelkedni mindazon, 
amivel a két világháború között mérgezték őket és apáikat, az egész 
nemzetet: az önveszélyes nacionalizmuson, az antikommunista gyűlöleten. 
És igen: a háború után elszenvedett méltánytalanságokon, sérelmeken, 
minden szenvedésen is, ha kell. Mert kellett. Kellett volna. (Megjegyzem, 
voltak a tömegben elszórva hangadók, akik radikális indulatokkal hergelték 
az embereket.) Egy időre otthagytam a Nagy Imrét követelő tömeget, és 
elmentem a Rádióhoz. Itt, anélkül hogy találkoztunk volna, vagy tudtunk 
volna egymásról, rövid ideig együtt voltam Gáti Károly újságíróval, a 
Rádiónál életutunk rövid időre találkozott. Hallgassuk meg Charles Gátit, 
mit tapasztalt Gáti Károly fiatal újságíró 1956. október 23-án este: 
, Hallottam, amikor a Rádiónál eldördültek az első lövések, és nem értettem, 
mi is történik itt." A Bródy Sándor utcától és a tömegtől egy kicsit távolabb, 
egyedül álltam a Múzeumkert sarkánál, és már jóval ,az első lövések 
eldördülése előtt elvonultam a helyszínről. Ebben nem annyira bölcs 
előrelátásom, mint az a tény játszott szerepet, hogy egy hirtelen érkezett 
nagy, fekete autóból két sötét ruhás, detektív kinézetű, férfi szállt ki, és 
késlekedés nélkül elvegyült, az akkor még csak a verbális agressziónál tartó 
tömegben. Ez azt a gyanút keltette bennem, hogy itt nemcsak hülyén és 
felelőtlenül, de ráadásul cinkelt kártyákkal játszanak. Gondolva, hogy ehhez 
az egészhez nekem semmi közöm, késedelem nélkül távoztam. A Kossuth 
térre visszatértemben a rádióból hallottam a Gerő-beszédet. 

Röviddel Nagy Imre megjelenése előtt érkeztem a térre. Közismert, hogy 
amikor kilépett a Parlament erkélyére, így szólította meg az egybegyűlteket: 
Elvtársak! Ma, tiszteletre méltó írástudók közül is többen írnak olyanokat, 
hogy ,elvakult marxizmusa", meg a , bolsevik mentalitás", meg a 
, pártfegyelem" mondatta vele, hogy elvtársak. És ezeket a kritikákat ötven 
év múlva az íróasztal mellől olyanok írják, akiknek soha nem kellett 
nemhogy százezer, de tízezer vagy akárhány ezer felizgatott ember elé sem 
odaállniuk. Mondani valamit, valami értelmeset, valami elfogadhatót, 
amitől hazamennek. Saját érdekükben. Mert olyan idők jártak, amikor nem 


lehetett tudni, valahol mennyi még a türelem? Valakik, valahol mikor adnak 
tűzparancsot? Mégis, mit kellett volna mondania? Ide figyeljenek emberek? 
Hölgyeim és uraim? Netán azt, hogy Testvérek? Senki sem lépheti át a saját 
árnyékát. Nagy Imre paraszti származású, vidéki, visszahúzódó ember volt. 
Kommunista meggyőződésű ember, de inkább professzor, mint forradalmár. 
Hiányzott belőle Marosán György sodró, a tömeget minden porcikájával 
érző és magával ragadó lendülete, ösztönös szónoki adottsága. 
Számára teljesen természetesen így szólította meg a tömeget: Elvtársak! 
Füttyszó, zúgás, a népnek nem tetszett az , elvtársak". Azt ordították: 
Nem vagyunk elvtársak! - Tisztelt honfitársaim vajon mit gondolnak"/ 
kérdőjeleim itt kezdődtek. Netán azt, hogy ha elég hangosan 
ordibálnak, — holnaptól csomagolnak az oroszok, és Mindszenty 
hercegprímás Őexellenciája vagy Tildy nagytiszteletű úr lesz a király? Ha 
Nagy Imre nem kell, akkor mégis kit akarnak pajzsra emelni? És komolyan 
azt gondolják, hogy a nép fog itt bárkit pajzsra emelni? Ez a , százezer", ott 
a Kossuth téren, nem hallott semmit Jaltáról és Potsdamról? Már 
ott érződött a nyugati rádiók ártalmas befolyása. Innentől nekem már 
nem volt mivel azonosulnom. Sem a téren, sem máshol. Némi 
egészséges cinizmussal azt mondanám, akkor nem is tudtuk, hogy a 
demokrácia egy fontos kelléke, egy , demokratikus alapjog?" már 1956-ban 
megadatott a magyar népnek: a hülyeség már ötven évvel ezelőtt 
állampolgári jog volt. 

Jószerivel még el sem kezdődött semmi, de számomra már akkor, a , nem 
vagyunk elvtársak"-ból minden nyilvánvaló volt. Egyébként nyilvánvaló 
lehetett volna mindenkinek, aki a Kossuth térnél messzebb, mondjuk 
Moszkváig ellátott. Aki vette magának a fáradságot, láthatta, hogy , ész, erő 
és oly szent akarat", minden tisztességes jobbító szándék, ígéretes törekvés, 
mindez együtt is kevés lesz, 1956 bukásra van ítélve. Keserű felismerés. 
Mást mondok, a helyzet rosszabb volt. Amikor az MDP Politikai Bizottsága 
úgy döntött, hogy engedélyezi a tüntetést és a tömeg közé, az utcára 
engedte a politikát, a békés kibontakozásnak, egy reformáló "56-nak abban 
a pillanatban elveszett minden esélye. Számomra már akkor is, később is 
furcsa és érthetetlen volt, hogy miért engedték az eseményeket idáig 


fajulni? Induljunk ki a hatalom logikájából, fogadjuk el, hogy 
ellenforradalom volt. Mégis, mennyien voltak? Október 23-án reggel még 
biztosan volt elég , ép" karhatalom. Ha lezárják a hidakat, megszállják a fő 
közlekedési csomópontokat, másként alakulnak a dolgok. Azt akkor sem 
tudtam, ma sem tudom, hogy jobban-e, vagy rosszabbul, de biztosan 
másként. Lehet, hogy Rákositól és rendszerétől nem tudtunk volna ilyen 
hamar megszabadulni, nem tudhatjuk, hogyan alakult volna a 
történelmünk. Fejtő Ferenc , Gerő tízezer rendőrre támaszkodó" gépezetéről 
beszél (Fejtő, 2006, 260). Ha ez igaz, aligha lehetett volna felkelést vagy 
forradalmat csinálni, ugyanis ennyi , forradalmár" nem volt, még a 
végén sem. Olyan magyarázatok is elhangzottak, hogy a Politikai 
Bizottságban nagy bizonytalanság volt a teendőket illetően. Lehet, hogy 
voltak  sztálinisták, akik az utcán akarták megsemmisíteni az 
, ellenforradalmi —banditákat". Hegedűs András szerint - aki a 
minisztertanács egykori elnökeként résztvevője volt az eseménynek — az 
MDP-vezetés bizonytalansága okozta a káoszt: , A tüntetést először 
betiltottuk, azután  engedélyeztük, majd újra  betiltottuk, és újra 
engedélyeztük, úgy, ahogy az egymást követő delegációk ,engedékeny? 
magatartást követeltek tőlünk, vagy időlegesen a keményebb vonal hívei 
kerekedtek felül. Ez a testület akkor már nem egy ország vezető 
kollektívája, hanem megzavarodott emberek csoportja, akik félóránként 
képesek homlokegyenest ellenkező határozatok meghozatalára." (Hegedűs, 
1988, 283) Megdöbbentő szavak. Szemléletes leírása annak a néhány 
órának, amikor az ország sorsa évtizedekre eldőlt. Az eseményeket, az 
országot, , megzavarodott emberek csoportja" irányította. E testület 
valószínűleg soha nem volt alkalmas az ország vezetésére. Rákosi Mátyás 
és Gerő Ernő éppen ezért választotta ki ezeket a személyeket, hogy az ő 
személyes hatalmuk mindig vita nélkül érvényesüljön. Mint ahogy 
érvényesült is. Amit láttunk és megéltünk, az a , személyi kultusz"-nak 
nevezett hatalmi mechanizmus tragikus végeredménye volt. A tüntetést a 
PB végül i ngedélyezte. Rákosi — ha valóban volt ilyen stratégiája—jól 
számított. A békés tüntetésből órák alatt a rendszer ellen törő fegyveres 
felkelés kerekedett, amit természetesen levertek. Igen! Természetesen. Aki 


23-an éjjel nem látta, hogy mi lesz a vége, az teljesen alkalmatlan volt 
a politikusi pályára. Hogy végül a szovjet csapatokat kellett bevetni, 
az ebben az összefüggésben mellékes. Rákosi politikai ellenfelét, Nagy 
Imrét - egy alpári koncepciós perrel takargatva a bosszút - többedmagával 
megölték. Ugyanakkor hibás is volt a számítása, meri mindezek után sem 
nyílt újra tér számára a magyar politikában. Azzal uugyanis a jelek szerint 
nem számolt, hogy az általa létrehozott belpolitikai a Szovjetunió 
nemzetközi megítélésében bekövetkezett kár miatt ő maga is tehertétel lesz 
a szovjet vezetésnek, és egykori vezető társa val (Gerő, Révai, Hegedűs 
András, Farkas Mihály, Kovács István) együtt végleg kivonják a 
forgalomból. 


KITÖR A FORRADALOM 


A ,Téren"? Nagy Imre röviden a , szocialista demokratizmus 
továbbfejlesztéséről", a , párton belüli tárgyalásról", a , kibontakozás 
lehetőségéről" beszélt. A mámoros tömeg ilyeneket hallott évek óta a 
rádióban, olvasott az újságokban (mindegyikben ugyanazt), nem volt 
boldog tőle. A beszéd stílusa, a szóhasználat egy pártfórumon elment volna, 
de mivel nem azon a hullámhosszon szólt, mint amit a vörös csillag felett 
nemrég , győzedelmeskedett" tömeg várt, csalódást okozott. Magam is úgy 
éreztem, hogy a beszéd nem volt szerencsés. De az október 23-i Nagy Imrét 
is meg kell érteni. Ő sem tegnap kezdte a politikát, ráadásul Moszkvában 
szerezte tapasztalatait, ahol bizonyos időszakokban a kommunista pártban 
túlélni sem volt egyszerű feladat. Ő nem az utcán, hanem pártszerű keretek 
között akart hatalomra kerülni. Jól tudta, hogy a szovjet vezetés, ha és 
egyáltalán elfogadja, csak ilyen körülmények között fogja lenyelni a Gerő 
(Rákosi) —VNagy Imre cserét. Azt is tudta, hogy ez kétes kimenetelű játszma 
lesz, eleinte vonakodott is , színre lépni". Alaptalan az a vád, hogy hagyta 
az eseményeket elfajulni, mert ő maga is az utcán akarta a Rákosi- 
csoportot legyőzni. Hívei az ő nevével, de nem az o vezetésevei vonultak az 
utcára, hogy az MDP vezetését az ő miniszterelnöki, vagy 
pártelsőtitkári megbízására kényszerítsék. Október 23-án szükségszerűen az 


események is sodorták. Ne gondoljuk, hogy csupán az utca. Legalább 
akkora erővel a pártvezetés rémülete és a szovjet vezetők tanácstalansága is, 
amely kapva kapott a mentőöv, Nagy Imre után, mert - bár nem sze-retlök 
személye esély volt egy békés, szocialista kibontakozásra. Tegyük hozzá: az 
egyetlen esély arra, hogy a válságot vérontás nélkül oldják meg. Nagy Imre 
is azt gondolta, hátha sikerül. Gondolhatta, mert nem ismerte eléggé a 
közeget. Nem ismerte fel, hogy az adott körülmények között 
Magyarországon egy megfontolt politikának, óvatos reformoknak nincs 
esélye. Nem számolt azzal, hogy a magyar nép számottevő és hangadó 
része — történelmi kudarcaitól eltorzult és kórosan túlméretezett nemzeti 
öntudatával, Irianon soha be nem gyógyult sebeivel, folyamatosan 
panaszolt sérelmeivel - nem volt vevő, nem is volt alkalmas a kis lépések 
politikájára. Itt azonnal zászlót bontanak, kivágják belőle a címert, és az a 
legkevesebb, hogy a Szovjetunió Vörös Hadseregét akarják hazazavami. Ha 
nem akar hazamenni, fegyveres harcban elkergetni. A főleg a Szabad 
Európa Rádió és az Amerika Hangja által éveken át folytatott együgyű 
antikommunista propaganda jó talajra lelt a Rákosiék alatt ténylegesen sok 
sérelmet szenvedett magyar közvéleményben. Bibó szavaival: , a faj és az 
erőszak mítosza által  visszavonhatatlanul megfertőzött"? tömegben. 
Megszületett az enyhén szólva ostoba rigmus: , Ruszkik! Haza!" Azon a 
, lényegtelen apróságon" a nagy többség könnyedén túltette magát, fel sem 
fogták, . hogy — nagyon veszélyes dolog packázni azzal a 
világhatalommal, amely éppen , tegnap" verte szét Európa egyik legerősebb 
fegyveres erejét, a német hadsereget. Tetszett, nem tetszett, az elbukott 
háború egyenes következményeként a Vörös Hadsereg itt volt. Ennek 
ellenére a megszállt országban, ott, a Kossuth téren is, a szabadság 
csalóka mámora kerítette hatalmába az embereket. 

, A többségében őszintén reakciós és németbarát" (Márai, 2006), részben 
egyszerűen csak naiv, tájékozatlan, a nyugati rádiók által félrevezetett és 
felhergelt sok szerencsétlen ember azt hitte, elhitte, hogy most bosszút 
állhat mindenért: a , ruszkikon? az elbukott háborúért, Úri vért, a Don- 
kanyarért, az odaveszett apákért, fiúkért, férjekért. A ,kommunistákon" a 
papa tsz-be kényszerített földjéért, szekeréért, meg a két szép lóért, az 


államosított patikáért, az odaveszett kisebb-nagyobb hatalomért. Recskért 
meg a kitelepítésekért, mindenért. Mindenki minden sérelméért. Beleértve a 
született buták, lusták, a tehetségtelenek, az aktív nácik, az új , proli" 
rendszert okkal, ok nélkül elkeseredetten gyűlölő , úri osztály", nemzetiek, 
keresztények, konzervatívok minden kudarcát. Olyanok is ordibáltak a 
téren, akiket semmilyen sérelem nem ért, csak magával ragadta a 
tömeghangulat. A sors furcsa fintoraként köztük olyanok is, akiket az 
ócsárolt , kommunista?" rendszer emelt fel a semmiből. (Jól jellemzi e 
hangulatot az ötvenes évekből származó  ,reakciós?" vicc: A 
viceházmesterné, akinek a férjét az új hatalom magas beosztásba emelte, 
tele szájjal ordítja a lépcsőházban: Ha nem lenne ez a rohadt rendszer, akkor 
most méltóságos asszony lehetnék.) 

A Gerő-beszéd külön történet, jól jellemzi a forradalmi folklór építgetőit. 
Később sokan hivatkoztak arra, hogy a beszéd agresszív hangneme 
robbantotta ki a forradalmat. , Gerő kikelt az ,ellenforradalmárok?, a 
, fasiszták? ellen (akiket Nagy Imre híveivel, a nacionalistákkal azonosított), 
a munkásosztályt a provokációktól óvta, a Szovjetunió bőkezűségét, 
barátságát éltette." (Fejtő, 2006, 239) Elnézést kell kérnem az általam 
igazán nagyrabecsült Fejtő Ferenctől, de ezzel a szöveggel sok baj van. 
Elfogadom, hogy amikor könyvét írta, fontos és hiteles iratok, okmányok 
nem álltak rendelkezésére. Lehet, hogy a Gerő-beszéd szövegét sem 
ismerte. Csak így képzelhető el, hogy olyanokat írt, amelyek egyszerűen 
nem felelnek meg a valóságnak. Először: Gerő nem , kelt ki? senki ellen. 
Beszéde a körülményekhez képest mértéktartó, inkább bürokrata, mint 
harcos megnyilvánulás volt. Nem beszélt sem , ellenforradalmárokról", sem 
, fasisztákról", így azokat nem is azonosíthatta ,Nagy Imre híveivel, a 
nacionalistákkal". A fasizmust csak a múltra vonatkozóan, mint Horthy- 
fasizmust emlegette, nem hozta semmilyen összefüggésbe az aznapi 
eseményekkel. Nagy Imre neve el sem hangzott a beszédben. A beszéd 
, legdurvább? kifejezése az volt, hogy ,a demokratikus szabadságot, 
amelyet államunk a dolgozó népnek biztosít, nacionalista jellegű tüntetésre 
használták fel". Másodszor: nem , a munkásosztályt óvta?" a provokációktól, 
hanem felszólította a  pártszervezeteket, hogy ,lépjenek fel minden 


rendbontó kísérlettel, — nacionalista — kútmérgezéssel, — provokációval 
szemben". Harmadszor: Gerő azt mondta, hogy a Szovjetunió a háború 
végén , mellénk állott, a teljes egyenjogúság alapján kötött velünk 
szerződéseket, és azóta is ezt a politikát követte és követi". E 
megállapításokat másféle, ezekkel ellentétes, tények alapján - ha voltak 
ilyenek - lehet vitatni, de azt mondani, hogy Gerő ,a Szovjetunió 
bőkezűségét, barátságát éltette", enyhén szólva belemagyarázás. Már csak 
azért is, mert Gerő nem , éltetett?" senkit és semmit, sem bőkezűséget, sem 
barátságot. A tények védelmében arra is fel kell hívnom a figyelmet, 
hogy Gerő ebben a beszédben olyanokat is mondott, amelyek 
megnyugtathatták volna a közvéleményt, ha az meg akart volna nyugodni. 
Például kijelentette, hogy  ,számos ... kérdés további alapos 
vizsgálatot követel meg, hogy megtaláljuk azokat a megoldásokat, amelyek 
országunk tényleges helyzetének, —— nemzeti sajátosságainknak, 
munkásosztályunk, népünk érdekeinek leginkább megfeleljenek". , Saját 
hagyományaink" fontosságáról és arról beszélt, hogy , alapos vizsgálatnak 
kell alávetni mezőgazdasági politikánkat is, ... biztosítani kell a 
termelőszövetkezeti mozgalom fejlesztésénél a teljes önkéntességet" és 
azt, hogy ,a szövetkezeti tagok teljes mértékben a szövetkezet gazdái 
legyenek". (A forradalom hangja. 1989, 23—25) A beszéd nem volt 
, kihívó". Ha , a tömeg elkeseredése a végsőkig fokozódott", akkor azt nem 
ez a beszéd, hanem a Szabad Európa Rádió folyamatosan uszító adásai 
okozták. Egyébként a , forradalom" kitörését szükségtelen a Gerő-beszéddel 
magyarázni, mentegetni. Mintha bizony nem lett volna elég a háborúban 
elszenvedett súlyos veszteség, a gazdasági gondok, a szegénység. Amennyi 
kár és sérelem, bántás és csalódás - a föld elvesztése, az apák és fiúk 
bebörtönzése, a kitelepítés, a polgári politikusok és a szociáldemokraták 
üldözése — 1945 után érte ezt a népet, nem csoda, hogy a forradalom 
, személyi feltételei"? már október 23-a előtt, Gerő nélkül is folyamatosan 
adottak voltak. Az utcai akciók már 23-án délután, jóval a Gerő-beszéd előtt 
elkezdődtek, és mint rövidesen kiderült, a , tárgyi feltételek", a fegyverek 
sem hiányoztak. A Rádiónál és több más helyen már jóval a Gerő-beszéd 
előtt elkezdődött a felkelés. Akik Gerő beszédét otthon hallgatták, azok 


ettől nem rohantak ki az utcára a ,kommunisták" ellen tüntetni. Október 23- 
án este nyolckor az események már régen túlmentek Gerő Ernőn és 
beszédén. Ki törődött azzal fél kilenckor, hogy mit mondott Gerő? Ezen 
csak évekkel az események után kezdtek rágódni és megsértődni 
egyes. politikai , elemzők". Azzal az alig titkolt céllal, hogy a , hős 
forradalmárok"-nak a felkeléshez ürügyet és mentséget konstruáljanak, 
bizonyítsák, hogy a , kommunisták", a hatalom provokálta a ,, békés" 
tüntetőket. 

Nagy Imre rövid beszéde után úgy gondoltam, nincs több dolgom a téren, 
otthagytam felhevült honfitársaimat és hazamentem, de álmom bán sem 
gondoltam, hogy 24-én mire ébredünk. 

Gáti Károly maradt, és így folytatja: , Hallottam, amikor a Rádiónál 
eldördültek az első lövések, és nem értettem, mi is történik itt. Elképesztett 
az ifjú harcosok hirtelen felbukkanása. Kik ezek az emberek? Honnan 
vannak fegyvereik?" (Gáti, 2006, 21) Jó kérdés! Tényleg, honnan? 
Géppisztoly meg lőszer nem hull csak úgy az égből, nyilván valakik 
megszervezték a fegyverellátást. ,Még egy-két napba telt, mire 
megértettem, mi is az, ami olyan különös és egyben zavarba ejtő: a rendszer 
megreformálását célzó mozgalommal párhuzamosan folyt egy, a rendszer 
megdöntésére irányuló forradalom is." (Gáti, 2006, 21) Gáti Károly itt 
fontos dologról tudósít. Szemtanúként utólag alátámasztja Mikojan és 
Szuszlov szavait, akik kezdettől fogva , ellenséges elemek? jelenlétéről 
beszéltek, továbbá a szovjet kormány nyilatkozatát, amelyben , sötét, 
reakciós és ellenforradalmi erők"7-ről van szó. Igazolja Kádár Jánost, aki 
már 25-én figyelmeztetett, hogy az ifjúság felvonulására azonnal ráépült az 
ellenforradalom. Igazolja Nagy Imrét, aki október 25-i beszédében a 
következőket mondta: , Kisszámú ellenforradalmár, felbujtó, 
Népköztársaságunk rendje ellen fegyveres támadást indított, amelyet 
Budapest dolgozóinak egy része, az ország helyzete felett érzett 
elkeseredése következtében támogatott." Gáti tényként említi, amit a mai 
napig tagadnak: ,a rendszer megdöntésére irányuló forradalom?" - a 
szocializmusban hívők és az uralkodó rendszer szemszögéből 
ellenforradalom — már október 23-án este megjelent Budapest utcáin. Gáti 


forradalmat mond, ez azonban nézőpont kérdése, azon múlik, ki hol állt 
azokban a napokban. Gáti , forradalma? Kádár Jánosnak és Nagy Imrének, 
a szocialistáknak és a kommunistáknak, a népi demokrácia híveinek a 
rendszert, a szocializmus vívmányait támadó , ellenforradalom" volt. Én 
kívül voltam az eseményeken, akkoriban a , forradalom-ellenforradalom" 
ellentétpáron sem elmélkedtem. Számomra az egész egy indulatai által 
vezérelt tömeg esztelen ámokfutása volt. Megint rohanunk a vesztünkbe — 
gondoltam, és ebben semmiképpen nem akartam részt venni. 


A SZOVJET JELENLÉT 


Kis időre hagyjuk magukra a forradalmárokat a Kossuth téren és a 
Rádiónál, vessünk egy pillantást az országra és a nagyvilágra. Amit látunk, 
lehangoló. Miközben , népünk" a , Budapesti ősz" című dráma , prológja" 
és , első felvonása" rögtönzéseivel múlatta az időt, ezzel egy időben már 
gyülekeztek Magyarország felett a történelem sötét viharfelhői. Nem 
tagadhatjuk, hogy a dráma , második felvonását" szakemberek imponálóan 
pontos, katonás dramaturgia szerint tervezték. Azt sem mondhatjuk, hogy 
amit látunk, a meglepetés erejével hat: anélkül, hogy a közvélemény bármit 
megsejtett volna, észrevétlenül felvonultak a d$úma második felvonásának 
igazi főszereplői. Az utca, a tömeg - saját nagyszerűségétől megrészegülve, 
mámoros jelszavaiba belefeledkezve - nem hallotta a közelgő vihar baljós 
moraját. Pedig, ha hinni lehet Georgij K. Zsukov honvédelmi miniszternek 
és első helyettesének, Vaszilij D. Szokolovszkij vezérkari főnöknek, 
és miért ne lehetne, a , Forgószél" fedőnevű akció már 23-án éjjel 
megindult. A Szovjetunió Kommunista Pártja Központi Bizottságának 
október 24-én a következő jelentést küldték: 

, Jelentjük. A Szovjetunió Kormányának a Magyar Népköztársaság 
Kormánya számára az országon belüli politikai zavargások elleni 
segílségnyújtásról szóló határozatának megfelelően a Honvédelmi 
Minisztérium a következő intézkedéseket hozta: 

Október 23-án 23.00-ra (figyeljünk a napra és az órára: 23-án éjjel 
tizenegy óráról van szó - Cs. A.) riadókészültségbe helyeztük 


- . a szovjet csapatok Magyarországon állomásozó különleges hadtestét 
két gépesített hadosztály állományban; 

- . a Kárpáti Katonai Körzet lövészhadtestét egy lövész- és egy gépesített 
hadosztály állományban; 

- . egy önálló gépesített hadseregünknek Romániában, a román-magyar 
határ közelében állomásozó hadosztályát. ... Riadókészültségbe helyeztünk 
összesen öt szovjet hadosztályt. ... Egyidejűleg riadókészülségbe helyeztünk 
repülőink állományából egy Magyarországon állomásozó vadászrepülő- 
hadosztályt, valamint a Kárpáti Katonai Körzet egy vadászrepülő- 
hadosztályát és egy  bombázórepülő-hadosztályát, — összesen 159 
vadászrepülőgépet és 122 bombázót." (Zsukov Szokolovszkij, 1993, 99) 

Ezek a szovjet egységek 24-én délig elérték a számukra korábban kijelölt 
térségeket. Vagyis még jószerivel el sem kezdődött, bele sem melegedtünk 
a , forradalomba", máris nyilvánvaló volt, hogy a szovjet kormány nem 
játszik. Látni kellett volna, mert látni lehetett, hogy a Szovjetunió 
nagyhatalom, ,nem barátai, hanem érdekei vannak , ahogy ezt W. S. 
Churchill miniszterelnök volt szíves Nagy-Britanniá-val kapcsolatban a 
nagyvilág tudtára adni. A szocialista testvériség egy ünnepi beszédben 
szépen hangzik, de egy dolog a pártkongresszusok világa, és más dolog a 
világ hatalmi-politikai berendezkedése. Csak naiv álmodozók képzelhetik, 
hogy a nagyhatalmakat - beleértve az úgynevezett , szabad világ?" 
nagyhatalmait is — liberális filozófiák kézikönyvei szerint irányítják. A 
Szovjetunió sem azért mozgósított és vetett be ekkora haderőt, hogy öt nap, 
vagy öt hónap múlva kivonuljon Magyarországról. Anasztáz Mikojan és 
Mihail Szuszlov ezt egyébként már október 25-én a napnál világosabban a 
magyar pártvezetés tudomására hozta. Nem is értették, hogy mit nem 
értünk. , Mi kijelentettük, hogy semmiképpen sem szabad felvetni a szovjet 
csapatok Magyarországról történő kivonásának kérdését, mert ez az 
amerikai csapatok bevonulását jelentené. Megmondtuk, hogy be lehet 
jelenteni: a szovjet csapatok, miután helyreállt a rend Budapesten, 
visszatérnek eddigi állomáshelyükre. P. S. E távirat megírása után, késő 
éjjel kaptuk meg Nagy Imre rádióbeszédének pontos fordítását. 
Megdöbbentő, hogy ebben a beszédben nem az hangzott el, amit a Politikai 


Bizottság ülésén - a mi jelenlétünkben — elhatároztak, hanem éppen az 
ellenkezője, nevezetesen: ,A magyar kormány tárgyalásokat fog 
kezdeményezni a Magyar Népköztársaság és a Szovjetunió közötti 
kapcsolatokról, többek között a Magyarországon állomásozó szovjet 
haderők — visszavonásáról, a magyar-szovjet barátság, a proletár 
internacionalizmus alapján. (Mikojan és Szuszlov jelentése az SZKP 
Központi Bizottságának. 1993, 51) Megértem Mikojan és Szuszlov 
megdöbbenését és felháborodását. Ők a szovjet párt és a szovjet kormány 
nevében és megbízásából kijelölték a határokat, megmondták világosan, 
hogy mit szabad, és mit nem. (Ékes orosz nyelven, de nem lehet 
kétségünk, hogy pontosan lefordították a magyar vezető elvtársaknak. Nagy 
Imrének erre nem is volt szüksége, hisz jól beszélt oroszul.) És erre mi 
történik? A magyar miniszterelnök rádióbeszédében pontosan az 
ellenkezőjét mondja annak, mint amire a csapatok visszavonásában 
mégis csak érintett másik féltől, a szovjet kormánytól felhatalmazást 
kapott. Persze hogy megdöbbentek, hisz ilyen még nem fordult elő a 
gyakorlatukban. Nem értem, hogy a nagyon határozott és teljesen 
egyértelmű (,semmiképpen sem szabad felvetni")  Mikojan-Szuszlov 
, eligazítás" és az MDP PB ilyen értelmű határozata után Nagy Imre és 
ugyanez a PB miért, milyen meggondolásból tolta félre a szovjet 
álláspontot, illetve kifejezett tilalmat. Ott nem maradt semmi, amit 
értelmezni kellett, vagy lehetett volna! Nagyhatalmak nem szoktak hozzá az 
ilyen magatartáshoz. Nem is szokták elfelejteni, még kevésbé 
megbocsátani a velük nyíltan szembeszegülőknek. Nagy Imre közelről 
ismerte a szovjet politikai vezetés módszereit, mégis a SZER és a budapesti 
utca nyomásának engedett. Ez súlyos, később végzetesnek bizonyuló hiba 
volt. 

Nézzük meg közelebbről ezt a , Ruszkik! Haza!", vagy diplomatikusan 
fogalmazva, a , vonják ki a szovjet csapatokat Magyarországról? című 
esztelenséget. Mint Zsukov idézett jelentéséből megtudhattuk, az október 
23-án éjjel 11 órakor riadókészültségbe helyezett csapatok, a páncélosokkal, 
tüzérséggel és légi támogatással megerősített mintegy harmincezer ember, 
24-én délig, tehát mindössze néhány óra alatt, gyakorlatilag megszállták 


Budapestet, egy sor vidéki várost, Magyai ország főbb stratégiai pontjait. 
Egy hadosztályuk arccal nyugat leié vonult fel. Ezt a hírt akkor nem tudtam. 
De, mint földrajzból (is) jeles tanuló, azzal tisztában voltam, hogy hazánk 
kisméretű, könnyen áljai ható ország. Csupa síkság, dimbes-dombos vidék, 
számottevő hegyek, áthatolhatatlan őserdők nélkül. Ez amúgy nyilván 
széles körben közismert volt, még ha nem is számolt vele mindenki. Ha ezt 
a helyzetet összevetem a forradalmi tömeg csökönyösen ismételgetett 
követelésével, hogy , Ruszkik! Haza!", vagy a kormány. , tárgyalásokat 
kezdünk a szovjet csapatok kivonásáról" című ígéretével, nem értettem, ma 
sem értem, hogy mi volt a távolabbi célunk, milyen előnyt reméltünk mi 
ettől? Kézzelfogható haszon nélkül csak úgy ordibálni a levegőbe, 
ez színtiszta butaság, sőt: felelőtlenség! Ha megnézzük a szovjet 
csapatok mozgását, látjuk, hogy úgy három-négy óra eltérés volt a 
Magyarországon, vagy a határainkon kívül, a Kárpáti Katonai Körzetben, és 
a román—magyar határ közelében riadókészültségbe helyezett, onnan 
induló — csapatoknak a kijelölt célpontokra történt megérkezése 
között. Feltéve, hogy a szovjet csapatokat kivonják az országból, 
Kecskemét és Szolnok helyett a Kárpáti Katonai körzet területén, 
mondjuk Uzshorodon (Ungvár) és Mukacsevón (Munkács), vagy Aradon 
állomásoztak, ez a változás egy Magyarországon történő későbbi fegyveres 
beavatkozás szempontjából legfeljebb három-négy óra eltérést, késedelmet 
jelent. Mondhatja erre valaki: na és a függetlenség? Válaszolhatnám erre, 
hogy a függetlenség nagyon értékes, nagyon szép dolog. Nemzeti 
függetlenség! Milyen felemelő szavak, a magyar nyelvnek vannak ilyen 
nemes szavai. Veszélyes, meggondolatlan szavak egy megszállt kis ország 
számára. Ha csak rágondolunk, máris meghatódunk, könnyezünk, halljuk a 
fanfárokat, látjuk a lobogó nemzeti színeket. Istenem! Nemzeti 
Függetlenség! A Himnuszt, Erkel lélekbe markoló, ünnepélyes akkordjait 
halljuk, és bár tudjuk, hogy nem igaz, de hisszük, mert hinni olyan jó: 
, Megbűnhődte már e nép... Kellenek az életben ilyen ünnepélyes 
pillanatok. 

A naptárban azonban a hétköznapok vannak többségben, és bár nagy kár, 
de a nemzeti függetlenség csak az elvont elméletekben gondolkodó 


filozófusok írásaiban létezik. Többnyire ők sem gondolják komolyan. Arra 
pedig még ükapáink ükapái sem emlékeznek, milyen is volt századokkal 
ezelőtt - ha és amikor egyáltalán még létezett - a független magyar nemzet. 
Az ötven évvel ezelőtti, de még a mai generációk is a könnyes szemmel 
énekelt Himnusz közben többnyire egy ideálképet őriznek arról, hogy 
milyen szép is lehetett-lenne-lehetne a független Magyarország. Ennyit a 
dolog elméleti, filozófiai oldaláról. A történelem ötven év előtti valósága 
azonban ennél durvább, és sokkal egyszerűbb volt. Magyarország, más 
kelet-európai országokkal (Bulgária, Csehszlovákia, Lengyelország, a 
Német Demokratikus Köztársaság és Románia) együtt az 1945-ben győztes 
nagyhatalmak közismert megegyezései (Jalta és Potsdam) értelmében a 
Szovjetunió hatalmi szférájába került. Ez egyszersmind azt is jelentette, 
hogy bárhol állomásoztak a szovjet csapatok, a Varsói Szerződés bármelyik 
országában, bármikor bevethetők voltak. Azt kell mondanom, hogy csak a 
korabeli pártzsargon köszön vissza Mikojan aggodalmából, hogy azért nem 
lehet kivonni a szovjet csapatokat Magyarországról, , mert ez az amerikai 
csapatok bevonulását jelentené." Bulgáriában és Csehszlovákiában például 
nem volt szovjet haderő, mégsem vonultak be az amerikai csapatok. Miért? 
Mert odaát egy kezdő őrmester is tudta, hogy oda nem lehet bemenni, mert 
az a ,kommunista", a , másik" zónában van. Másrészt, jóllehet 
Csehszlovákiában nem állomásoztak megszálló szovjet csapatok, a Varsói 
Szerződés egyesített hadserege 1968-ban mégis órák alatt megszállta az 
országot. Miután biztosították a repülőtereket, a laktanyákat, a 
telefonközpontot és a rádiót, csak utána keresték, hogy ki hívta be őket. Ez 
egy olyan krimi, ahol előbb lőnek, és csak azután kérdeznek. Korabeli vicc: 
Mutatja egy szovjet őrmester a Csehszlovák Kommunista Párt , egészséges 
erőinek": , Itt tessék aláírni." Kérdezik: , Mit?" Válasz: , Hát a segítséget 
kérő levelet, amit Moszkvába küldtek, de elfelejtették aláírni." 

Volt itt még egy szempont, még egy összefüggés, ami keresztezte a 
magyar követelést, és amit nemcsak az utca, de valahogy a 
tájékozott politikai vezetés sem akart észrevenni. Európában a haderők 
kérdésében akkoriban egyensúlyi elv érvényesült. A , status guo? 
megváltoztatása bonyolult, szinte megoldhatatlan feladat volt. A szovjet 


érdekszférából történő bármilyen csapatkivonás csakis hosszas 
tárgyalások, egyezkedések után, paritásos alapon történhetett volna. Ha egy 
ilyen kérdés a szuezi és a budapesti eseményekkel terhelt 
világpolitikában egyáltalán felvethető volt. A kölcsönös csapatcsökkentés 
tipikus patthelyzet volt. Az amerikaiak jogosan azzal érvelhettek, hogy a 
szovjet felvetés álságos, mert egy amerikai hadosztályt több ezer mérföldre 
az USA-ba, mondjuk Fort Braggbe ,kivonni" nem ugyanaz, mini ha 
egy szovjet hadosztályt Uzshorodra vonnak vissza. Bárhonnan közelítjük is 
ezt a csökönyös csapatkivonási követelést, ennek nem csak a kategorikus 
szovjet elutasítás miatt, de a nemzetközi összefüggések tükrében sem volt 
semmilyen realitása. Érdemes elgondolkodni azon, hogy az elkötelezetten 
szélsőjobboldali, antikommunista SZER vajon miért tartotta napirenden a 
felkelők fejében ezt a követelést, amiről ők aztán nagyon jól tudták, hogy 
teljesen reménytelen? Cui prodest? Kinek az érdekeit szolgálták? 

E kitérő után szenteljük figyelmünket újra Budapestnek, és próbáljunk 
meg tájékozódni a zűrzavarban. Akiben volt egy cseppnyi realitásérzék, 
tudta, hogy ott és akkor - Magyarországon 1956-ban - csak a 
, megreformálás"-nak, a kis lépések politikájának volt valami halvány 
esélye. Az esély csak halvány volt, mert az SZKP vezetőinek pillanatnyi 
szeszélye bármikor visszahelyezhette Rákosi Mátyást az MDP élére. És 
akkor fuccs, még a reformoknak is. Mondhatnám, hogy állításomat a 
végeredmény bizonyítja, de nem teszem, mert ez olcsó dolog, utólagos 
okoskodás lenne. A magyar 1956-ot nem lehet ilyen olcsón megúszni. 
Legyünk kortársak, csak így lehet érvényes véleményt mondani. Aki 
nyomon követte az eseményeket, mondjuk 1943-tól 1956 októberéig, annak 
világos lehetett, hogy a két világhatalom a háború után pontosan meghúzta 
a demarkációs vonalakat. Biztosan voltak azonban, akik nem figyeltek oda, 
vagy elfelejtették - most kizárólag a nem szakértő közvéleményről beszélek 
- a két fontos háromhatalmi találkozó, Jalta (Churchill, Roosevelt, Sztálin) 
és Potsdam (Churchill, Sztálin, Iruman) egyezményeit, amelyek kijelölték 
a befolyási övezetek határait. Még nekik is, még így is nyilvánvalóvá 
válhatott volna, ha veszik a fáradságot, és odafigyelnek a koreai háborúra, 
ahol mindkét fél, sőt az északiakat támogató ,kínai önkéntesek" 


is, tiszteletben tartották az északot a déltől elválasztó, amúgy egy országon 
belül húzódó, demarkációs vonalat. Méray Tibor - a koreai háború idején a 
Szabad Nép című pártlap tudósítója, "56-ban Nagy Imre híve — biztosan 
felhívta a figyelmet erre az összefüggésre. Nagy Imréről szóló könyvében 
írja: , Eisenhower elnök nagyon jól tudta, mint ahogy az orosz vezetők is 
nagyon jól tudták, hogy a jaltai és a potsdami megállapodások 
Magyarországot a Szovjetunió érdekszférájába utalták, s ezek a 
megállapodások minden vitán, veszekedésen, viszályon és hidegháborún túl 
a megosztott világ szent és sérthetetlen alaptörvényei." Méray így folytatja. 
, Ezt csak a nyugati rádiókban mennyekig dicsért hős magyar felkelők nem 
tudták, a budapesti utca emberei, akik puszta kézzel mentek neki a 
tankoknak", és ,új szakaszt nyitottak az emberiség történetében. 
Mindenesetre hasznos lett volna, ha a Szabad Európa Rádió és az Amerika 
Hangja ezt is közölte volna velük, nemcsak azt, hogyan kell,hármas 
csoportokban"? harcolni a szovjet gépóriások ellen, meg azt, hogy ne 
bízzanak Nagy Imrében." (Méray, 1989, 284) Figyelemre méltóan okos, 
fontos szavak! A jaltai és a potsdami megállapodások a gyakorlatban azt 
jelentették, hogy számunkra kizárólag a Varsói Szerződés keretein belül van 
valamennyi mozgástér. Akkora, amekkora, a lehetőségek határait újra meg 
újra ki kellett puhatolni. Ez a felismerés a jelentős részében már eleve 
elfogult, szovjetellenes és antikommunista, a végletekig manipulált, 
ráadásul egy álomvilágban élő közvéleménybe , nem ment át". Az Egyesült 
Államok budapesti nagykövetsége jelentette kormányának október 30- 
án: , Az egész nap folyamán Budapest lakossága a pszichológiai téboly 
állapotában volt." (Gyurkó, 1987, 345) 

Nagy Imre azzal nyilván tisztában volt, hogy a szovjet csapatok 
kivonását nem lehet felvetni. Világosan megmondták neki, biztos vagyok 
benne, hogy megértette. Mégis - mivel látta, hogy az utca ezen őrjöng, 
lövetni meg, ahogy a szovjet katonai parancsnokok javasolták, nem akart -, 
úgy gondolta, hogy a legfontosabb feladat, valahogy leszel élni a lázadást, 
békésen hazaterelni a felkelőket, kiüríteni az utcát. 

Ezt szolgálta volna beszédében a , tárgyalásokat kezdünk" - valljuk be, 
amúgy semmire nem kötelező - üres ígérete. A bejelentés inkább ártott, 


mint használt, mert bár felháborította Mikojant és Szuszlovot, megerősítette 
a szovjet vezetés Nagy Imrével szemben táplált ellenszenvét, ugyanakkor 
nem nyugtatta meg a felkelőket. Ők áhítattal hallgatták a SZER magyar 
adásában Bell ezredest, aki azt mondta, ne bízzanak a , moszkovita- 
kommunista" Nagy Imrében, amíg követeléseiket nem teljesítik, ne tegyék 
le a fegyvert. És az utca, a felkelők, Bell ezredesnek hittek, nem a 
kommunista Nagy Imrének. Innentől kezdve Nagy Imre, aki amúgy sem 
volt határozott, célratörő vezető, látva a békés megoldás reménytelenségét, 
végképp elbizonytalanodott. Főként ennek tudható be, hogy a kormány 
elmulasztotta a felkelők lefegyverzését, a rend helyreállítását, ami a nagy 
biztonsággal megjósolható szovjet beavatkozás elkerülése szempontjából 
döntő fontosságú lett volna. A mulasztás végzetes hiba volt. 

Gátit folytatva: , A Nagy Imre személyével kapcsolatos csalódottságom 
az ifjú budapesti felkelők iránti vegyes érzelmekkel párosult. Nyilvánvalóan 
egyetértettem velük a szabadság és függetlenség követelésében. 
Ugyanakkor zavartak és nyugtalanítottak az erőszak nap mint nap látott 
jelenetei. ... Ugyancsak nyugtalanított, hogy a felkelők minden jel szerint 
azt hitték, semmi sem lehetetlen. Úgy éreztem: egy dolog utcaszerte azt 
kiabálni: Ruszkik! Haza! - én is ezt kiabáltam -, és egészen más, ha valaki a 
Szovjetunió fölött aratott katonai győzelem révén kívánja Magyarországot 
felszabadítani. A követeléseket túlzónak tartottam, s meg voltam győződve 
arról, hogy túl messzire mentek. Másképp fogalmazva: ugyanúgy taszított a 
szabadságharcosok csodálatos, de veszedelmes romanticizmusa, mint Nagy 
Imre arra való képtelensége, hogy megértse és vezesse a forradalmat." 
(Gáti, 2006, 21-22) Gáti tehát egyetértett a felkelőkkel ,a szabadság és 
függetlenség követelésében7", de taszította veszedelmes romanticizmusuk, 
a , Szovjetunió fölött aratott katonai győzelem? pedig szerinte is 
irreális volt. Fontos megállapítások. Felmerül azonban a kérdés, hogyan 
lehet egy megszállt országot a megszálló hadsereg leverése nélkül 
felszabadítani? Arra, hogy maguktól kimennek, mint az október 24-i szovjet 
figyelmeztetésből kiderült, semmi esély nem volt. A szovjet csapatok 
inkább befelé, mint kifelé mozogtak. Én akkor sem gondoltam, ma 
sem gondolom, hogy a rendszert - amely egyébként nem volt 


kommunista, még csak szocialista sem, csak , népi demokratikus? - meg 
kellett, vagy meg lehetett volna dönteni. Akkor sem ordibáltam, hogy 
, Rusz-kik! Haza!", amikor ez divat volt. Semmit sem ordibáltam, csak a 
teljes bizonyosság csöndes szomorúságával néztem reformjaink tovaszál-ló 
reménye után. 

Egy pillanatig sem hittem, hogy bármit lehet tenni a szovjet vezetés 
akarata ellenére. Aki ezt nem látta, naiv álmodozó, vészesen tájékozatlan, 
ártó szándékú gazember, vagy teljesen hülye volt. Főleg az egyetemi ifjúság 
körében voltak jó szándékú, naiv álmodozók, akiktől még azt is elfogadom, 
hogy hittek. Hitték, hogy meg lehet forgatni a világot. Elég, ha 
, valamennyien elutasítjuk a rákosista rémuralmat, a szovjet megszállást, a 
társadalmi egyenlőtlenségeket és a nemzet megalázását". (Pomogáts, 2007) 
Csupán a történelmi hűség kedvéért jegyzem meg, hogy a társadalmi 
egyenlőtlenség nem rákosista találmány, évszázados jellemzője volt 
Európának, benne Magyarországnak is. Amit persze minden tisztességes 
embernek el kell utasítania és dolgozni kell azért, hogy az egyenlőtlenségek 
mérséklődjenek. Naivitás azonban azt hinni és nem kell olyan látszatot 
kelteni, hogy a , diadalmas forradalom és szabadságharc? meg fogja 
szüntetni a társadalmi egyenlőtlenségeket. Ez nem így működik. Feltéve, 
hogy 1956-ban győz a forradalom, az egyenlőtlenségek akkor is 
fennmaradtak volna. Mindössze annyi változással, hogy az elkergetett, 1919 
mintájára részben likvidált , kommunisták?" (beleértve Nagy Imrét és 
kormányát) helyébe a két világháború közötti rendi Magyarország ismert — 
és nem kevésbé gyűlölt - alakjai ültek volna. , A kormány élére az 
amerikai kormány Mindszentyt tartja a legmegfelelőbbnek" - nyilatkozta 
az amerikai tájékoztatási hivatal sajtófőnöke. (Gyurkó, 2001, 334) Senkinek 
ne legyenek kétségei, hogy - amennyiben a dolgok a kedvük szerint 
alakulnak - a bíborosnak, a katolikus egyháznak és az amerikai kormánynak 
döntő befolyása lett volna a magyar belpolitikára, és ők a jelek szerint nem 
Nagy Imrében gondolkodtak. 

Ami a szovjet megszállás elutasítását illeti, ez kísértetiesen hasonlít az 
1849-es trónfosztáshoz, nagyon hasonló következményekkel. Otthon, a 
négy fal között, baráti társaságban jól hangzott az ilyen , bátor" kijelentés. 


Realitása a nullával volt egyenlő. Egy nemzet politikai programjává emelni 
(Ruszkik! Haza!) nem volt más, mint közveszélyes meggondolatlanság. 
Olyan jelenség, amikor az ész megáll, érzelmek, majd indulatok vezérlik a 
cselekményt. Végül a , nemzet megalázása", így általánosítva, még a 
, Tákosista rémuralom" korszakára sem igaz. A , nemzet" egésze soha nem 
volt megalázva, sem én, sem a családom soha ilyet nem éreztünk. Ez 
legfeljebb a nemzeti érzést túlhangsúlyozó, a nemzeti függetlenséget 
túlértékelő, száz-százötven év előtti korszakok romantikus ábrándjaiban élő 
széplelkek és tudatos bajkeverők mindennapi , betevő? bánata volt. A két 
világháború között uralkodó rendszer politikai, gazdasági, katonai elitjét - 
velük együtt a , reakciós középosztály" jelentős részét is - valóban 
megalázták. A társadalom nagyobb része azonban - munkahelyemen együtt 
dolgoztam velük - felemelkedésként élte meg azt a korszakot. A 
tárgyilagosság kedvéért azt se felejtsük el, hogy a korábban kilátástalan 
szegénységben élő családok létbiztonságot, gyermekeik esélyt kaptak egy 
jobb életre. Nem érezték magukat megalázva, és kisebb gondjuk is nagyobb 
volt annál, hogy a szovjet csapatok - egyébként nem is látványos - jelenléte 
miatt . háborogjanak. Nem mellékesen jegyzem meg, mert 
szeretjük elfelejteni: egy támadó ország, ha csapatait leverik, országát 
elfoglalják és megszállják, ne beszéljen , nemzeti megalázásról". A 
rendszerváltás után írt történelmünk sajátságos módon ott kezdődik, 
hogy ,a ruszkik megszállták az országot és megerőszakolták a magyar 
anyákat". Ezen az ország elvakult nacionalista része naponta 
felháborodik. Azzal nem hajlandó számot vetni, hogy a második 
világháborúban ismét Magyarország volt a támadó fél, az agresszor 
megbüntetése pedig nem tekinthető nemzeti megalázásnak. Jut eszembe: 
Magyarország mikor kért bocsánatot a szovjet, az orosz vagy az ukrán 
néptől mindazért, amit hadserege 1941-1942-ben Ukrajnában művelt? 

Az én drága, bölcs apám - aki a magyar királyi honvédség hivatásos 
tisztjeként a Don-kanyarban , védte a keresztény Európát a bolsevizmustól", 
és olyan szerencséje volt, hogy hazakerült - így látta az eseményeket 24-én: 
- Fiam, meg vagytok ti őrülve? Mi a fenét csináltok ti Budapesten? Mégis 
mit képzeltek, az a három orosz hadosztály, akik a berlini bunkerig 


kergették a német hadsereget, meddig fogja ölbe tett kézzel nézni ezt a 
bohóckodást? - fakadt ki felháborodva. Nem volt ő jós, csak realista, aki 
világosan látta, hogy Budapest megőrült, és - bár fogalma sem volt arról, 
hogy már öt szovjet hadosztály tevékenykedett Magyarországon - már 
akkor világosan látta, hogy mi lesz a vége. 


MINEK NEVEZZÜK? 


Ötven éve folyik a vita: , minek nevezzelek"? Nem véletlenül mondtuk 
mi annak idején a Statisztikai Hivatalban mindarra, ami történt: , októberi 
sajnálatos események", röviden csak OSE-ként emlegettük. Eleinte az új 
hatalom is ezt a kifejezést használta. Máig nem tudtunk tudományosan 
helytálló megnevezést, általánosan elfogadott fogalmat találni valamire, ami 
maga volt a zűrzavar. Forradalom volt? Ellenforradalom volt? Ez is, az is, 
attól függ, ki honnan nézte. Felkelés volt? Az is. Nemzeti szabadságharc 
volt? Részben. Most mit kezdjünk ezzel? Ha mindehhez hozzávesszük a 
csendes többséget, akik csak elszenvedtük a vihart, mindez nem más, mint a 
régtől fogva darabokra szakadt, jelentős hányadában torz magyar politikai 
tudat pontos lenyomata. 

Ami "56-ban a megújulást szolgálta, ami haladó és megvalósítható volt, 
azt kommunisták készítették elő (későbbi korban , reformnmkommunisták"- 
nak neveztük volna őket), kommunisták szervezték. A reformáló mozgalom 
- bár követett el hibákat, voltak meggondolatlan lépései nem tagadta meg a 
rendszer szocialista elveit. Kétségtelen, hogy a Varsói Szerződésből való 
kiválás, a többpártrendszer és a semlegesség bejelentése értelmetlen, 
egyenként is teljességgel irreális, sőt kifejezetten provokatív lépés volt, 
együtt meg maga volt a katasztrófa, de nem irányult a népi demokratikus 
rendszer szocialista alapiai ellen, nem változtatták a reformot 
forradalommá. Ezt, az 1956-ban egyetlen progresszív - és az első napokban 
még nem teljesen irreális reformvonalat egyidejűleg jobbról és balról is 
támadás érte. 

Azzal a véleménnyel, hogy 1956-ban volt egy reformkommunista 
forradalom, és ennek megdöntésére megszervezte magát egy 


szélsőjobboldali és egy szélsőbaloldali ellenforradalom, Kopátsy Sándor 
egy figyelemre méltó írásában találkoztam. (Kopátsy, é. n. 55) A 
legfonto sabb kérdésben nincs köztünk vita: "56-ot a reformkommunisták 
szervezték, és ezt a mozgalmat egyidejűleg jobbról és balról támadták állítja 
ő is. Amivel vitatkozom, az sem egy mellékes névválasztási kérdés. 
Számomra a , reformkommunista forradalom" nem értelmezhető: egy 
mozgalom vagy , reform", vagy , forradalom". Abban 
valószínűleg egyetértünk, hogy ,,a szocializmus építésén munkálkodó népi 
demokratikus"? rendszer nem volt egyenlő a rátelepedett sztálinizmussal 
és Rákosi Mátyással. Abban is, hogy a rákosista-sztálinista diktatúrát 
emberarcú szocializmussal felváltani szándékozó mozgalom 
jelentőségét nem lehet eléggé méltatni. A három éven belül végrehajtott 
mindkét Rákosi-Nagy Imre csere jelentős változásokat hozott a 
politikában, azonban mindkettő a társadalom, a politika baloldalán ment 
végbe. Egy szélsőségesen baloldali, dogmatikus, gátlástalan diktatúra 
helyébe egy ugyancsak baloldali, mérsékelt szocialista irányzat lépett. A 
Nagy Imre nevéhez kötődő mozgalom azonban 1953-ban és 1956-ban is 
reform volt, nem forradalom. Történelmi paradoxon, és identitásbeli zavar, 
hogy a Magyar Szocialista Párt, amikor megemlékezik 1956-ról, 
a kommunista mártírok, Nagy Imre, Losonczy Géza, Gimes 
Miklós, Maiéter Pál, Szilágyi József emlékét gyászolja, egyidejűleg a 
, forradalmat" ünnepli. A Nagy Imre, Losonczy Géza, Donáth Ferenc, 
Vásárhelyi Miklós csoport politikai vonala a reform volt, nem a 
forradalom. Hamis hangokat hallunk, amikor a forradalmat Nagy Imrével, 
Nagy Imrét a forradalommal együtt emlegetik. Aki a magyar baloldalon 
meg akar emlékezni 1956-ról, annak tisztáznia kell, hogy kiket gyászol, 
mit ünnepel. 

Továbbmenve, mivel Nagy Imre vonala nem volt forradalom, a 
megdöntésére balról indított támadást sem nevezném  ,,baloldali 
ellenforradalomnak?. " Helyette azt "mondanám, hogy Nagy Imre 
reformer kormányát a sztálinista, dogmatikus baloldal támadta. Az órák 
alatt szétesett rákosista rendszer itthon maradt politikusai, polgári és katonai 
hívei - szovjet katonai segítséggel - szélsőbalról indítottak támadást Nagy 


Imre politikája és kormánya ellen. Ezt nevezte Kopátsy ,baloldali 
ellenforradalomnak". Baloldali ellenforradalom egy szocialista alapon álló 
reformer kormány ellen? Reform ellen ellenforradalom? Részletkérdésnek 
tűnik, de a kommunista reformerek elleni baloldali ellenforradalomról 
nekem valahogy nem áll össze a kép. Vagy akkor tisztázzuk, hogy mi a 
forradalom és az ellenforradalom. 

Ami "56-ban a szó igazi értelmében , forradalom?" volt, az a szocialista 
jellegű népi demokratikus rendszer - a hibásan, de az agymosás, a nép 
butítása céljából csökönyösen emlegetett ,kommunizmus"? -megdöntését 
célozta. Biztos, hogy a magyar baloldal ezt akarja ünnepelni? A jobboldal 
"56-os megemlékezéseiben a forradalmat ünnepli, de ebben nem a 
kommunista Nagy Imre mozgalmára, hanem a rendszer megdöntésére 
irányuló szándékra, Mindszentyre gondol. Ezt mi sem bizonyítja jobban, 
mint az a tény, hogy a rendszerváltás után az első demokratikusan 
megválasztott, jobboldali többségű, országgyűlés a kommunista Nagy Imre 
nevét visszautasította, tudatosan kihagyta az "56-os megemlékezésből. Saját 
szempontjából egyébként teljesen logikusan. Jobbról a háború után itthon 
maradt és nagyon hamar megszerveződő régi, horthysta polgári és katonai 
elit, a Mindszenty vezette római katolikus egyházzal együttműködve jelent 
meg restaurációs erőként. Ez volt a Nagy Imre miniszterelnök által 
képviselt politikai vonal, egyidejűleg a szocialista elkötelezettségű népi 
demokratikus rendszer elleni ellenforradalom.  Kopátsynak ez a 
meghatározása pontos. 

Mondhat bárki bármit, bizonygathatja, aki akarja, hogy "56 egy igazi 
baloldali, szocialista forradalom volt. Nem volt az. Ami szocialista volt, az 
nem volt forradalom, ami forradalom volt, az nem volt szocialista. Fejtő 
Ferenc is minden elfogadható indok nélkül , szocialista forradalomról" 
beszél, de ő legalább elismeri: , Nem kétséges, amint a menekültektől és a 
nyugati újságíróktól személyesen hallottuk, hogy az ellenforradalomnak, a 
régi rendszer visszatérésének veszélye valóban létezett, és az orosz 
csapatok első visszavonulása után megerősödött. ... Igaz az is, hogy 
Budapest utcáin és még inkább a forrongó vidéki városokban a szovjet 
beavatkozást megelőző héten jobboldali fordulat mutatkozott. ... És a 


Mindszenty környezetében megjelenő "keresztény párt" politikusai egy kis 
demagógiával könnyen kihasználhatták volna az undort, amit tizenegy évi 
kényszer után minden "szocialista" vagy "demokrata" kifejezés keltett. 
Elsősorban vidéken, ahol a vallásos érzület mély gyökeret vert. 
Úgyszintén igaz, hogy Budapest utcáin és még inkább a kevésbé 
iparosodott vidéki városokban aggasztóan felütötte a fejét a fasiszta 
szellem. — A nyilaskeresztesek megpróbáltak újjáalakulni 
Embervadászatra, sajnálatos módon a hatóságok ... felügyelete alól 
kiszakadt bandák önbíráskodására is sor került?" (Fejtő, 2006, 289-291) 
Nem kétséges, hogy ha a menekültek és a nyugati újságírók - akik nem 
voltak kifejezett hívei a Rákosi-rendszernek - ilyenekről számoltak be, az 
, ellenforradalmi" veszély valóságosan létezett. Két megjegyzésem van. Ha 
mindez igaz volt, amit Fejtő leír - és tudom, hogy igaz volt -, akkor 
legalábbis fenntartásokkal kell kezelni azt a megállapítását, hogy 756 
szocialista forradalom volt. Másrészt, csupán a pontosság kedvéért és a 
félreértések elkerülése érdekében, én nem beszélnék ,tizenegy évi 
kényszeréről. A háború után volt legalább két-három év, amikor a 
, demokrata", vagy a , szocialista" kifejezés legfeljebb a keresztény- 
konzervatív jobboldal, a , keresztény kurzus", eleve és reménytelenül 
elfogult, zsigerből antidemokrata, köreiben keltett már akkor is undort. 

Kortársként kételkedem abban a , példátlan nemzeti egységben" is, amit 
az 756-tal kapcsolatos folklórban lépten-nyomon olvasni, hallani. Ez 
egyszerűen nem felel meg a valóságnak. A magyar társadalom mint egy 
átkot, a múltjából cipeli magával a végletes megosztottságot. Ha 
a társadalom két szélső csoportját nézzük, voltak, akik egy szovjet típusú 
kommunizmusban hittek. A másik végletet a szélsőjobbon a nacionalizmus, 
a fajgyűlölet magyarországi hívei képviselték. 

Felületesen és tévesen , fasisztának?" nevezik őket. Mussolini fasiszta 
Olaszországa diktatúra volt, de nem volt fajüldöző. Mivel ezek a nézetek 
nem az olasz fasiszta mozgalom, hanem a német nemzeti szocialista párt — 
Nationalsozialistische Deutsche Arbeiterpartei (NSDAP), rövidítve , nazi" - 
eszmeiségét követik, a , náci", , nácizmus?" jobban kifejezi azt, amit 
mondani akarunk. A két szélsőség között, nagyjából középen volt a 


, balközép": egy munkás önigazgatásban gondolkodó jugoszláv irányzat, 
egy baloldali szociáldemokrata vonal és a népi baloldal, a Parasztpárt. A 
Jobbközépben egy jobboldali  — szociáldemokrata csoportot, a 
kereszténydemokratákat, a kisgazdákat és további két-három kisebb polgári 
demokrata pártot találunk. Ezek a jobboldali politikai csoportosulások a 
harmincas évekből való, valamiféle mérsékelt keresztény-konzervatív 
társadalmi — berendezkedésben — gondolkoztak. Összegezve: középen 
találhatunk legalább hatnyolc baloldali és jobboldali színezetű pártot. 
Hozzájuk számítva a két szélsőséges ideológiájú csoportot, ez összesen 
nyolc-kilenc, esetleg még több markáns politikai vonal. Ezek sem a jövőben 
követendő politika legfontosabb részleteiben, sem a Szovjetunióval 
szemben követendő magatartásban nem értettek egyet. Voltak forrófejűek, 
tapasztalatlanok és türelmetlenek, és voltak tapasztalt, megfontolt, 
türelmes politikusok is. Október 24-én Nagy Imre, a kommunista 
miniszterelnök, Grősz József kalocsai érsek és Tildy Zoltán református 
püspök egybehangzóan békére, rendre szólította fel az ország népét. Ennek 
a léiül lévő, valóban példás egységnek az utcán nyoma sem volt. Az utca a 
Szabad Európa Rádió hatása alatt állt és a szélsőséges, lázadó, fegyveres 
csoportok kezében volt. Ilyen körülmények között 1956 Magyarországán 
,példás nemzeti egységéről beszélni vagy teljes tájékozatlanságról 
árulkodik, vagy a történelem utólagos - a , forradalmi folklór" érdekében 
történő - átírását jelenti. 

Elmondok két korabeli igaz történetet. Két különböző helyszínről: egy 
városból és egy kis faluból. Két különböző emberről: egy férfiról és egy 
nőről. A két különböző ember a két történet két főszereplője: egy volt 
katonatiszt, és egy asszony, egy volt honvéd tiszthelyettes felesége. A két 
különböző történet azonos időben játszódik, valamikor 1956. október 25- 
30. között. Azonos az is, hogy mindkét katona, az egykori tiszt, és az 
asszony férje, az egykori tiszthelyettes, megjárta az orosz frontot. 
Mindketten túlélték, és 1945-ben hazajöttek. Mindkettőjüket 1946-ban, a 
kisgazda kormány idején rúgták ki - nyugdíj és vég kielégítés nélkül - a 
demokratikus hadseregből. 


A város, ahol az egyik történet játszódott, Székesfehérvár. A liszt az 
apám, aki október 26-án mesélte, hogy az előző napra tiszti gyűlést hívtak 
össze. (Elismerésre méltó szervezettség, pontos címlista, nevek, meghívók, 
kézbesítés, ment minden, mint a karikacsapás. Ezek után mondják nekem a 
népi mítosz áhítatos hívei, hogy spontán népfelkelés volt.) A gyűlésen 
elnöklő egykori tábornok azzal kezdte a napirendet, hogy mivel a 
kommunista rendszer megbukott (máris? október 25-én?), el kell dönteni, ki 
legyen az államfő. Hogy ezt, ha már így adódott, miért éppen egy 
székesfehérvári tiszti gyűlésnek kell eldöntenie, ne kérdezzék. Ebben az 
országban volt már Lajtabánság, miért ne lehetett volna mondjuk Fehérvári 
Alkormányzóság is? Idézet a tábornoki bevezetőből: , Az országnak királya 
nincs, a Kormányzó Úr, Horthy Miklós Őfőméltósága, akadályoztatva van. 
Az ilyen esetre az Aranybulla úgy rendelkezik, hogy az államfő jogait a 
hercegprímás gyakorolja, következésképpen Magyarország törvényes 
államfője ma Mindszenty József hercegprímás Őeminenciája." (Félénk, 
bizonytalan taps minden oldalról, a jelenlevők meg voltak hatva 
, királycsináló önmaguktól.) Miközben a székesfehérvári szovjet helyőrség 
riadókészültségben várta a parancsot, hogy Budapestre vonuljon , rendet 
csinálni". (Ez nem vicc, ez a magyar , forradalom és szabadságharc", 
Magyarország történelme 1956-ban.) Itt valami nincs rendben, tiszti gyűlés 
helyett egy elmegyógyintézet tévedésből szabadlábra került ápoltjaival ülök 
egy teremben gondolta teljes joggal az én édesapám, és a tanácskozás 
tizedik percében szépen hazasétált. Készéről a , forradalom?" ezzel be volt 
fejezve. Fejtő is említést tesz Mindszentyről. ,, Tény, hogy bizonyos 
emigránsok  katasztrofálisnak bizonyult befolyással voltak az agg 
Mindszenty bíborosra, akii a hosszú fogság igen megviselt (és akinek a 
politikai érzék soha nem volt erős oldala.)" (Fejtő, 2006, 289) Mit mondjak, 
nagy jóindulattal így is lehet minősíteni a bíborost. 

A másik történet , nemzeti forradalmunk" folklórjából. A helyszín: egy 
dunántúli kis falu. Az időpont: 1956. október 25-30. között valamelyik nap, 
késő délután. Az asszony, kézenfogva kislányát, a tizenegy éves Annát - aki 
tizennyolc év múlva a feleségem lesz -, munkából, fáradtan igyekezett 
hazafelé. Az utca túloldaláról, az egyik módos parasztporta kapuját 


támasztó gazda gúnyosan rákiabált: , Vége a ti világotoknak, Annus! Jössz 
te még mihozzánk egy liter tejért napszámba!" Az asszony nem szólt 
semmit. Erősebben szorította kislánya kezét, és fejét leszegve 
megszaporázta lépteit. Félt. - Mi lesz, ha újra ezek, a nagygazdák lesznek az 
urak a faluban? Nem lehet tudni, hova, merre fordul ez a megbolondult 
világ! - gondolta magában. Az asz-szony soha nem volt kommunista, egy 
honvéd tiszthelyettes felesége volt, így soha nem politizált. Férjével együtt 
két gyermeket neveltek, taníttattak. Az egykori főtörzsőrmester már túl volt 
azon a koron, amit fiatalságnak szokás nevezni, mégis, meglett férfiként, 
szakmát tanult. Még így, a két keresetből is nehezen élt a család. így nézett 
ki falun a , bolsevizmus?" ellen, a ,kommunista elnyomás?" ellen, a , nemzeti 
függetlenségért" harcoló ,, tiszta forradalom". Akiben kétség merül fel, hogy 
a falvak szegényei megnyugvással fogadták, amikor ,az oroszok rendet 
csináltak"? Magyarországon, az nem ismerte a , népet", amire akkoriban 
hivatkozott. A jobboldal, a régi, horthysta polgári és katonai elil 
aktivizálódása Budapesten is érzékelhető volt. Naponta lehetett olvasni a 
régi idők polgári pártjainak megjelenését a politikában. Bizonyítva e körök 
változatlanul naprakész politikai , éleslátását". Ennyit a forradalom 
szocialista, baloldali szellemiségéről, emberséges szándékairól, tiszta 
céljairól. 


Nagy Imre dilemmája 


Október 24-én Nagy Imre lett a minisztertanács elnöke, és elhatározta, 
hogy megkísérli a lehetetlent: egyidejűleg megfelel a felkelők és a szovjet 
vezetés egymásnak ellentmondó követeléseinek. Délben beszédet mondott, 
amit a Rádió közvetített. Beszédében kilátásba helyezte az 1953. júniusi 
kormányprogram megvalósítását, egyidejűleg a harcok beszüntetésére, a 
rend és a nyugalom helyreállítására szólította fel az ország népét. 
Kijelentette: , A békésen tüntető magyar ifjúsághoz csatlakozva ellenséges 
elemek félrevezettek sok jóhiszemű dolgozót, a népi demokrácia, a 
néphatalom ellen fordultak. ... Meg kell akadályoznunk közös erővel a 
vérontást, nem szabad engednünk, hogy vér szennyezze be szent nemzeti 


programunkat." Tildy Zoltán is a békességről beszélt a rádióban: , Minden, 
hazáját igazán szerető magyar ember legfőbb kötelessége most önkéntes 
fegyelemmel visszaszerezni az ország nyugalmát, hozzájárulni a belső 
békesség helyreállításához. ... Ez első és legfőbb kötelességünk." Grősz 
József kalocsai érsek, a püspöki kar elnöke, este hasonlóan nyilatkozott a 
rádióban: ,A katolikus egyház álláspontja nyílt, világos, elítéljük az 
öldöklést és a pusztítást! Híveink ezt tudják. Ezért hiszem és remélem, hogy 
híveink ilyen üzelmekben nem vesznek részt, hanem példát mutatnak a rend 
és a nyugalom megőrzésére, és békés munkával igyekeznek biztosítani a 
magyar jövőt." (A forradalom hangja. 1989, 32-33, 49) A hatalom 
igyekezett a helyzetet konszolidálni, a közvéleményt megnyugtatni. Ennek 
jegyében október 25-én Gerő Ernőt leváltották, Kádár János lett az MDP 
első titkára. Még aznap beszédet mondott a rádióban, melyben 
többek között a következőket mondta: ,A súlyos helyzetnek, amelybe 
kerültünk, az a jellemzője, hogy különböző elemek keverednek benne. 
Ifjúságunk egy része békésnek indult és a résztvevők nagy 
többségének céljaiban becsületes felvonulása néhány óra múltán a 
bekapcsolódott népellenes ellenforradalmi elemek szándékai szerint a népi 
demokrácia államhatalma ellen irányuló fegyveres támadássá fajult." (A 
forradalom hangja. 1989, 71) Az új első titkár után Nagy Imre 
beszélt. Elismerte a nép  elkeseredésének jogosságát:  ,,Kisszámú 
ellenforradalmár, felbujtó, Népköztársaságunk rendje ellen fegyveres 
támadást indított, amelyet Budapest dolgozóinak egy része, az ország 
helyzete felett érzett elkeseredése következtében támogatott. Ezt az 
elkeseredést a múlt súlyos gazdasági és politikai hibái okozták, amelyek 
helyrehozását az ország helyzete és a nép általános óhaja feltétlenül 
megkövetelte. A párt új vezetősége és az új vezetés alatt álló kormány el 
van szánva arra, hogy a tragikus események tanulságait a legmesszebbme- 
nően levonjuk. A rend helyreállta után rövidesen összeül az országgyűlés. 
Ezen az országgyűlésen mindenre kiterjedő és 
megalapozott reformprogramot fogok benyújtani, amely felöleli nemzeti 
életünk öszszes fontos kérdéseit. E program megvalósítása megköveteli a 
kormánynak  — a megújuló Hazafias Népfront legszélesebb 


demokratikus nemzeti erők összefogása alapján való átalakítását." (A 
forradalom hangja. 1989, 72) Ha azt mondják, hogy Gerő 23-i beszéde ,a 
végsőkig fokozta?" az elkeseredést, Nagy Imre 25-i beszéde alapot 
adhatott volna a  megnyugvásra, bizakodással tölthetett volna el 
mindenkit. Minden józan, tisztességes szándékú embert. Annál is inkább, 
mert Nagy Imre nem a levegőbe beszélt, 1953-ban egyszer már bizonyított. 

Október 24-én és 25-én kommunista, katolikus és református vezetők 
egybehangzóan elítélték az öldöklést, a rend helyreállítására, nyugalomra, 
békére hívták, kérték az ország népét. A nép meg lehetett elégedve, 
megnyugodhatott volna, hisz elérte célját: elkergette a gyűlölt rákosista- 
sztálinista vezetést, helyükre a többség bizalmát élvező Nagy Imre és társai 
kerültek. A Szabad Európa Rádió azonban nem volt megelégedve ezzel az 
eredménnyel, azonnal, percnyi haladék nélkül elkezdett uszítani az új 
vezetés, Nagy Imre, ,a kommunisták" ellen. Ilyen körülmények között a 
rend helyreállítására irányuló felhívásoknak nem volt foganatja. A 
fegyverletétel határidejét többször  meghosz-s/abbították, de az idő 
múlásával a fegyverek, a békétlenség, az öldöklés maradt, végül a 
felkelőket bevonták a nemzeti karhatalomba. 

Minden gondolkodó ember számára nyilvánvaló volt, hogy a fegyveres 
harc kilátástalan. Sem a forradalmat, sem a szabadságharcot nem vezethette 
győzelemre senki, mert 1956-ban Magyarországon a népi demokratikus 
rendszer elleni forradalomnak és a Szovjetunió elleni szabadságharcnak 
egyetlen percig sem volt esélye arra, hogy győzzön. 

Nagy Imre habozott a szocialista alapelvű népi demokratikus rendszert 
megdönteni szándékozó forradalom élére állni. Ugyanakkor fegyveres 
erővel sem akarta leverni forradalmat játszó honfitársait, a felkelőket. Ez 
volt Nagy Imre feloldhatatlan, tragikus dilemmája. Amikor a felkelés 
gócainak felszámolását, lemondással fenyegetőzve, megakadályozta - bár 
szándékait megértettem -, volt egy olyan rossz érzésem, hon ez súlyos hiba 
volt. Én ugyanis egyetlen percig sem hittem, hogy az elszabadult anarchiát 
pacifikálni lehet. Már csak azért sem, mert a SZER és más nyugati adók 
percnyi nyugtot sem hagytak a ,kommunista" Nagy Imrének és 
kormányának, és azért sem, mert az utcai anarchia természete már csak 


ilyen. Abban biztos voltam, hogy előbb-utóbb rendet kell teremteni, és 
abban is, hogy ha mi nem állítjuk helyre a rendet, akkor a szovjet csapatok 
be fognak avatkozni. Attól féltem, hogy minél később lép fel a hatalom, 
annál nagyobb lesz a felfordulás, annál több lesz az áldozat. Növekvő rossz 
érzésemet az okozta, hogy éreztem, a rend helyreállításának késedelme 
naponta, törvényszerűen és feleslegesen növeli az áldozatok számát. 
Október 22-én este még vértelenül meg lehetett volna akadályozni a 
felkelés kitörését. Határozott, ha úgy jobban tetszik: megfélemlítő 
fegyveres fellépéssel talán még 23-án is. Október 24-től azonban, a felkelés 
szélesedésével, napról napra nőtt a várható áldozatok száma. 

Nagy Imre azt gondolta, abban reménykedett, hogy az érzelmek, az 
indulatok lassan lecsillapodnak és átadják a terepet a józan 
beszédnek. Ebben kétségkívül tévedett. Nem ismerte, oly kevés időt töltött 
itthon, hogy nem is ismerhette eléggé honfitársait, akiknek egy része a 
rendszert "nem megreformálni, hanem az első perctől kezdve 
megdönteni akarta. Nem érzékelte, hogy fogy az idő, mert a magyar 
felkelés máris precedens a , szocialista táborban", és ettől a félelemtől 
nyomasztva a ,testvéri" országokban nincs, következésképpen a 
Szovjetunióban sincs türelem az ő reformjai, kis lépései sikerét kivárni. 
Nem számolt a szovjet vezetésen belül igencsak ingatag hatalmi 
viszonyokkal. Hogyan számolhatott volna, amikor ezeket a viszonyokat 
maguk a résztvevők sem tudták megbízhatóan előre kiszámítani 
(emlékeztetek Hruscsov puccsszerű leváltására). Lehet, persze arra 
hivatkozni, hogy Nagy Imre vonalának volt esélye, mert az SZKP 
vezetésében is hatalmi harc folyt, és Moszkvában óránként változtak az 
erőviszonyok. Erre nyilván senki nem tudott, erre nem lehetett felkészülni. 
Arra azonban számítani lehetett, arra fel kellett volna készülni, hogy 
bármilyen színezetű vezetés kerekedik felül Moszkvában a politikai 
bizottságban, akár Hruscsov, Malenkov, Mikojan, vagy a szóba jöhető 
személyek közül bárki más, a Varsói Szerződést és a szocialista tábort 
vezető Szovjetunió mint nagyhatalom, egyszerűen nem engedheti meg, és 
nem fogja tétlenül szemlélni a budapesti helyzet jobbratolódását, 
magyarországi katonai és politikai pozícióinak veszélyeztetését. Ez nem a 


sztálinizmus vagy a XX. szovjet pártkongresszus elméleti vitája, ez egy 
világhatalom létének, érdekviszonyainak szövevénye volt. Mindössze 
tizenegy év telt el a nagy világégés befejezése óta, a világ Jaltában 
és Potsdamban történt újrafelosztása még érvényben volt. A második 
világháborút lezáró egyezségek módosítása nem volt napirenden, erre majd 
csak bő harminc év múlva kerül sor. A napnál is világosabb volt, hogy 
egyik fél sem enged át a másiknak egy talpalatnyi területet sem. A 
Szovjetunió sem fog eltűrni egy semleges Magyarországot, nem fog - a 
második világháborúban, súlyos áldozatok árán szerzett - jogaiból engedni. 
Vásárhelyi Miklós mondja, hogy Nagy Imre , egy dologban talán naiv volt. 
Úgy gondolta, hogy a szovjet vezetésben Sztálin halála után valóban teljes 
fordulat állott be, hogy a megállapodás és az adott szó ezután kötelez. Ezt 
egyébként még "56-ban is láthattuk, amikor egyre nagyobb szorongással és 
aggodalommal mondtuk neki, hogy az események egyáltalán nem felelnek 
meg annak, amit a két szovjet küldött, Mikojan és Szuszlov ígért, más 
szóval, hogy a szovjetek nem kivonulnak, hanem friss csapatokat küldenek 
Magyarországra." (Vásárhelyi, 1989, 73) Vásárhelyi Miklósnál is 
megjelenik Mikojan és Szuszlov csapatkivonásra vonatkozó ígérete. Nem 
tudom, honnan származnak ezek az információk. A jóval a beszélgetés 
időpontja után nyilvánosságra került diplomáciai iratok ennek az 
ellenkezőjét bizonyítják. 

Méray Tibor Nagy Imréről szóló könyvében (Méray, 1989) úgy tudja, 
volt valami megegyezés Nagy Imre és Mikojan között, amelyben Mikojan 
áldását adta volna a Nagy Imre által képviselt politikára és kilátásba 
helyezte a szovjet csapatok kivonását. , Semmi ok feltételezni, hogy 
Mikojan nem volt őszinte, amikor a szovjet csapatok Magyarország 
területéről történő kivonásáról tárgyalt és mindenbe beleegyezett." (Méray, 
1989, 279) Semmi nyomát nem találtam a Méray által (forrás megjelölése 
nélkül) hivatkozott Nagy Imre-Mikojan megbeszélésnek, amikor Mikojan 
, mindenbe beleegyezett" volna. Mint láttuk, néhány nap szünettel október 
23-a óta folyt a szovjet csapatok bevonulása Magyarországra és ezt, az 
iratok tanúsága szerint, Mikojan is nagyon jól tudta. Akkor hol a 
magyarázat? Két eset lehetséges. Első változat: Alaptalan feltételezés, hogy 


Mikojan bármibe , beleegyezett? volna. Nagy Imre ennek tudatában mégis 
reménykedett, hogy végül kap még némi türelmi időt. Második változat: 
Azt sem lehet kizárni, hogy Nagy Imre megnyugtatása céljából Mikojan 
valóban mondott valami kétértelműt, valami félreérthetőt. Azt viszont sem a 
dokumentumok, sem az október 23-a és 30-a közötti események nem 
támasztják alá, hogy Nagy Imre, akinek a saját pártjában is többségben 
lévő, erős ellenzéke volt, bizalmat kapott volna a szovjet vezetéstől. 
(Megmondtuk, hogy a szovjet csapatok kivonását , semmiképpen sem 
szabad felvetni", Mikojan és Szuszlov az SZKP KB-nak küldött 
jelentéseiben végig ezt ismételgette. Miért mondták volna Nagy Imrének 
négyszemközt ennek az ellenkezőjét?) 

Jól jellemzi Nagy Imre bizonytalan helyzetét és ingatag kapcsolatát a 
szovjet vezetéssel, hogy annak a Mikojannak - egyes szerzők szerint a 
szovjet vezetés egyetlen liberális tagjának - a szavában és tanácsaiban volt 
kénytelen bízni (ha valóban bízott benne), aki már július 13-án, tehát 
hónapokkal korábban, tárgyalt Budapesten az MDP vezetőivel, Rákosival, 
Gerővel és Hegedűssel, akikkel közölte, hogy ,,a sikert az biztosíthatja, ha... 
csapást mérnek az ellenséges elemek főkolomposaira, és szétverik 
központjaikat. Továbbá támadásba kell lendülni az ideológia frontján a 
párttagság körében tapasztalható anti-marxista, antileninista 
megnyilvánulások ellen." (A. Mikojan távirata az SZKP Központi 
Bizottságának budapesti megbeszéléseiről. (Hiányzó lapok... 1993, 43) 
Fordítsuk le köznapi nyelvre a pártzsargont: a szovjet vezetés szemében az 
antimarxista-antileninista nézetek fő képviselője Nagy Imre, a központ 
pedig, amit szét kell verni, a Magyar írók Szövetsége és a Petőfi Kör. 
Tanulságos az egy nappal később, július 14-én Kádár Jánossal folytatott 
beszélgetése is, melynek során közölte Kádárral, hogy  , Nagy 
magatartásával kiérdemelte, hogy kizárják a pártból, mi azonban úgy 
véljük, hogy kizárása hiba volt, ez ugyanis kiemelte őt a párt ellenőrzése 
alól". (Andropov jelentése a Mikojan-Kádár találkozóról.: Hiányzó lapok... 
1993, 50) 

Mit várhatott Nagy Imre 1956. október végén attól a szovjet vezetéstől, 
amely 1956 júliusában, amikor pedig már elég feszült volt a helyzet, 


belpolitikai , megoldásként" Gerőt ültette Rákosi helyére, és az antimarxista 
nézetek elleni harc fontosságával volt elfoglalva. Nem gondolhatjuk 
komolyan, hogy a szovjet vezetés Magyarországon a három hónappal 
korábban antimarxistának, antileninistának minősített Nagy Imrével kereste 
a kibontakozást. Mindent összevetve, nem méltányos Nagy Imrének felróni, 
hogy miért nem tudott jobb eredményt kihozni egy eleve megoldhatatlan 
helyzetből. A tüzet a vízzel nem lehet összegyúrni, pedig 1956 októbere 
ilyen feladat elé állította a minisztertanács elnökét. Csakhogy a 
szélsőjobboldali uszítástól feltüzelt felkelőket nem lehetett Nagy Imre 
reformjainak kocsijába befogni. Ez a helyzet békés úton az első perctől 
kezdve tragikusan megoldhatatlan volt. 

Méray Tibor írja: , Egy életen át vergődött, vívódott, szenvedett és 
küzdött, hogy a néppel megszerettesse a pártot s a párttal megértesse 
a népet. S akkor került a kormány élére, amikor a nép fegyverrel a kezében 
kelt fel a párt diktatúrája ellen. Alig egy évvel ezelőtt látnoki szenvedéllyel 
figyelmeztetett: ,Félő, hogy váratlanul a szakadék szélén, ha nem a mélyén 
eszmélünk majd rá az újabb és az országra végzetessé válható hibákra. Azt 
hitte, ha saját testét szegezi a szakadék fölé, még áthidalhatja az. 
áthidalhatatlant." (Méray, 1989, 174) 


A FORRADALOM HÉTKÖZNAPJAI 


Közben a forradalom élte a maga hétköznapjait. Az MDP vezetése és a 
kormány két nap alatt kétszer is átalakult, de egyik sem elégítette ki a 
közvéleményt. Döbbenetes volt látni azt a politikai vakságot, 
hogy Moszkvában és Budapesten még október 23-án este is el tudlak 
képzelni egy Gerő vezette MDP-t, és a kompromittálódott régi gárdával teli 
Politikai Bizottságot. Mindez növelte a bizalmatlanságot. Utólag olvasva a 
moszkvai levéltárakból nyilvánosságra hozott iratokat, októberben egyedül 
Vas Zoltán ismerte fel, hogy mekkora baj van. Aggodalmait megosztotta 
Andropovval, de a szovjet nagykövet azt jelentette Moszkvába, hogy Vas 
, szélsőjobbos beállítottságú". Ennek az volt az , alapja", hogy Vas Zoltán 
néhány napra Jugoszláviába látogatott, hogy ápolja Titóval a 


kapcsolatainkat. Volt rajta mit ápolni a ,láncos kutyázás"?" évei után. 
Hazajött, és azt találta írni, mondani szerte a hazában, hogy a jugoszláv 
gazdasági rendszer jobb, hatékonyabb, mint a szovjet, és nekünk ,a 
szocializmus építésének jugoszláv tapasztalatait" kellene átvennünk. 
(Andropov jelentése a Szovjetunió Külügyminisztériumába 1956. október 
15-én: Hiányzó lapok... 1993, 95) Jellemző, hogy Andropov ezt az 
értesülést magyarországi forrásból szerezte. Vas Zoltán mint szélsőjobb? 
Két évvel korábban, Gerő Ernő oldalán a , szocialista tervgazdaság?-ot 
védelmezte Péter Görgy ellenében. 

Természetesen a KSH-ban is alakult forradalmi bizottság és nemzetőrség, 
voltak különböző gyűlések, de egészében véve nyugalom volt. A statisztikai 
munka persze szünetelt. Mivel a közlekedés nem működött, a Pesten, vagy 
még távolabb lakó munkatársak be sem tudtak menni dolgozni. Azokkal, 
akik közelebb laktak, és bejártak a hivatalba, egész nap az eseményeket, a 
várható fejleményeket vitattuk, takarítottunk, vagy kártyáztunk. Jelentős 
időt vett igénybe az élelmiszerek beszerzése, annak felderítése, hol osztanak 
kenyeret, krumplit vagy esetleg húst. A vezetőkkel szemben nem alakult ki 
elutasító vagy éppen ellenséges hangulat, mert Péter Györgynek, a KSH 
ötvenes évekbeli elnökének volt köszönhető, hogy az elnyomott, 
megfélemlített országban a KSH a béke és a nyugalom szigete volt. 
Egyébként ezekben a napokban a hivatal vezetői közül Péter György és 
Mód Aladárné Moszkvában voltak, és Prágán keresztül csak november 4- 
e után jöttek haza. Nem emlékszem, hogy távollétükben komolyabb fellépés 
lett volna ellenük. Egy alkalomra emlékszem, amikor egy gyűlésen az egyik 
kolléga felszólalt, mondván, hogy , mindenkit le kell váltani, aki alá a 
rendszer kocsit adott". Hát ilyen színvonalon folyt, folydogált nálunk a 
, forradalom". De ebből sem lett semmi, határozat sem született, mert arra a 
hírre, hogy a földszinten kenyeret osztanak, a , forradalmi népgyűlés" 
pánikszerűen feloszlott. Jól jellemzi a toleráns hangulatot, hogy amikor 
néhány kolléga nevét nyilvánosságra hozták azzal, hogy az Államvédelmi 
Hatóság (ÁVH) besúgói voltak, és kitiltották őket a hivatalból, velük 
szemben sem volt ellenséges vagy akár csak barátságtalan a közhangulat. 
Egyikükkel együtt teniszeztem a KSH csapatában, hát miért lettem volna 


vele barátságtalan? Úgy gondoltuk, hogy ezek a kollégák nem nagyon 
jelenthettek semmit rólunk, mert tudomásunk szerint a KSH-ban senkit nem 
ért bántódás. A nyugalmat kisebb események zavarták csak meg. Egyszer 
jöttek a felkelők, és a személyzeti főosztály vezetőjét elvitték a Fő utcai 
katonai ügyészségre. Mivel mi semmilyen , bűné?"-ről nem tudtunk, 
egyébként is népszerű ember volt, az asztalitenisz csapat tagja, nem 
vettük jó néven, hogy mindenféle idegenek jönnek, és nálunk 
intézkednek, hogy ki a bűnös. Az volt a benyomásunk, ezeknek kiadták, 
hogy a személyzeti főnököket válogatás nélkül be kell gyűjteni, mert ők a 
, forradalom esküdt ellenségei". Mindössze csak egy napig volt 
börtönben, mert másnap reggel a KSH forradalmi bizottságának elnöke, 
teljes elnöki díszben, bement a katonai ügyészségre, és kihozta a 
személyzeti főnökünket, aki egyébként régi barátja volt. Más alkalommal 
megjeleni a főkapunál egy csapat nem túl bizalomgerjesztő külsejű, 
fegyveres lelkelő (, előkelő" budaiként csak néztünk, hogy ezek lennének 
a pesti srácok"?), mondván, micsoda dolog, hogy a vörös csillag nálunk "ég 
mindig a hivatal tetején , éktelenkedik", és ,a forradalom nevében" 
fontoskodva követelték, hogy azonnal vegyük le, különben baj lesz. Mivel a 
csapatnak fegyverei voltak, nekünk meg legfeljebb csak seprünycleink, így 
hát egy lakatossal meg néhány ott lézengő kollégával késedelem nélkül 
felmentünk a lapos tetőre, és rövid ügyeskedés után szépen lefektettük a 
csillagot. Gondoltuk, ha ezeknek ez a mániájuk, hát leszereljük. Ha később 
más parancs jön, gond nélkül újra lel lehet állítani, mivel csavarokkal volt 
rögzítve. Állíthatom, hogy ez sem a földszinten, sem ott a tetőn politikailag 
senkit nem érdekelt. Amit esi náltunk, a hivatal békéje érdekében hideg 
fejjel elvégzett, precíz sZ/ak munka volt. Nekünk sem akkor, sem később, 
semmi bajunk nem volt a vörös csillaggal. Igazából az országnak sem a 
vörös csillag volt a ha ja, hanem a Rákosi-rendszer, ami - bár "56-ban a 
felkelők azonosnak tekintették - nem ugyanaz. Én véletlenül keveredtem 
bele, és a gazda sági hivatalban dolgozó kollégákat segítve vettem részt 
ebben a , csillagdöntő ellenforradalmi megmozdulásban". Hivatali életkép 
azokból a napokból: hármasban kártyáztunk, amikor kicsit bizonytalanul, 
olyan jöjjek, ne jöjjek módon, megállt az ajtóban az osztályvezetőnk, aki 


az MDP tagja volt. Hívtuk, szálljon be negyediknek. Mire ő: ,hát 
nem váltottatok le?" Mire mi: , most mit hülyéskedsz, osszál!?" 


ÉELSZABADULNAK AZ INDULATOK 


Azokban a napokban Buda és Pest olyan messze kerültek egymástól, 
mint száz évvel korábban. A , sajnálatos események" idején én sem mentem 
át Pestre, egyetlen egy alkalmat leszámítva, amikor 25-én feleségemet 
kísértem kora reggel a munkahelyére. Akkoriban még létezett a Kossuth 
híd, a Parlament déli szárnya közelében ért partot a pesti oldalon. Hamar 
elment a kedvünk a pesti sétától, mert a legváratlanabb helyeken feltépett 
mellkasú holttestekkel találkoztunk. Úgy gondoltuk, hogy a szocializmus 
építése nyilván szünetel, sarkon fordultunk és szépen hazamentünk Budára. 

Az indulatok már október 23-án éjjel, a Rádiónál elszabadultak, és a 
szellemet nem lehetett visszagyömöszölni a palackba. 25-én hallottam a 
rádióban, meg olvastam is a Kossuth téri sortűzről (Nagy Imre aggodalma, 
igyekezete, hogy mindenki minél előbb tűnjön el az utcákról, terekről, több 
mint megalapozott volt). Akkor úgy gondoltam, hogy a fegyvertelen, békés 
tömeg elleni értelmetlen támadás nyilvánvalóan provokáció volt. Mindkét 
oldalnak lehetett benne érdeke vagy indító oka. A felkelőket mozgató 
szélsőséges csoportok a sortűzzel az ,ávósok? gazságát akarhatták 
bizonyítani. A másik oldalon, a szétszéledt karhatalom egyes csoportjait a 
bosszú vezethette. Annyira bizonytalan volt az egész, hogy még csak 
gyanúm sem volt, kik lőttek. Igaz, ez nem is foglalkoztatott. A téren lévő 
szemtanúk pánikba estek, beszámolóik - érthetően - ellentmondásosak 
voltak. Elmondásuk szerint minden irányból lőttek, ezek alapján nehéz 
lenne választ adni a kérdésre. , A szemtanúk többsége a szörnyű káosz és 
pánik, a halálfélelem miatt erre nem tudott válaszolni" - írja Gyurkó László. 
(Gyurkó, 2001, 133) Tiszteletre méltó és kevésbé hiteles szerzőktől is 
tényként olvasom, hogy , az ávósok lőtték a védtelen tömeget". Azonkívül, 
hogy egy rendőrtiszt jelentette Kopácsi Sándor főkapitánynak, arról nem 
sokat lehet tudni, hogy mindezt mivel támasztják alá. Ez az , ávós" 
változat nem lehetetlen, lehetett egy kisebb csoport, amely bosszúból lőtt a 


tömegre. Ez azonban csak feltételezés, van ami ellene szól. Ha az , ávósok" 
lőni akartak, miért nem október 23-án lőttek a tömeg közé például a 
Rádiónál, amikor még megállíthatták volna az eseményeket? Másrészt azt 
lehetett hallani, mindenhol azt lehetett olvasni, hogy a rend-fenntartó erők 
órák alatt felbomlottak, az ávósok átöltöztek és a környező hegyekbe, a 
szovjet csapatokhoz menekültek. Nem életszerű, hogy ilyen űzött 
helyzetben, a város közepén, saját biztonságukat kockáztatva a fegyvertelen 
tömeget provokálják a Kossuth téren. 

Gyurkó László imponálóan részletes forráskutatás és elemzés után arra a 
megállapításra jutott, hogy ,a szovjetek? lőttek. (Gyurkó, 2001, 134.) 
Lehet, hogy valóban minden úgy történt, ahogy Gyurkó írja, nincs semmi, 
amivel megalapozottan cáfolhatnám, de levezetése nem mentes az 
ellentmondásoktáól, , bizonyítékai" nem meggyőzőek. Az októberi napokban 
erről a szovjet érintettségről én egy szót sem olvastam. nem is hallottam 
sehol, bár ez még nem bizonyít semmit. Azt azonban meg kellene 
magyarázni, mert én nem értem, hogy ha , a szovjetek? október 25-én a 
téren békésen kószáló, fegyvertelen tömeg ellen ilyen tevékenyek voltak, 
vajon miért nem lőttek október 23-án a Rádió előtt, vagy 30-án a 
Köztársaság téri pártházat támadó fegyveresekre? A Gyurkó által idézett 
bizonyítékok közül az Egyesült Államok és Jugoszlávia követségei ebben 
az ügyben nem tekinthetők elfogulatlan forrásnak. Mindkét ország a 
Szovjetunió lejáratásában volt érdekelt. A honvédvezérkar főnöke sem volt 
jelen a téren, idézett feljegyzése nem ér többet, mint Kopácsi 
rendőrtisztjének ellentétes értelmű jelentése. Mindezek a , források" 
híresztelésekre támaszkodtak. Azt pedig több forrásból tudjuk, hogy a téren 
levőknek fogalmuk sem volt, honnan lőnek, kik lőnek, a szemtanúk 
beszámolói még a lövések irányát sem tudták egyértelműen meghatározni. 
A Gyurkó szerint , perdöntő" Szuszlov beszámoló (Gyurkó, 2001, 134) 
októberről beszél, a szerző javítja ki a dátumot , valójában 25-re?, ami 
legalábbis megkérdőjelezi a , bizonyíték" megbízhatóságát, egyébként nincs 
akkora jelentősége, hogy ki lőtt, mint amekkorát sokan tulajdonítanak neki. 
Azokban a napokban a szovjet csapatok is lőttek éppen eleget, még az is 


lehet, a Kossuth téren is. Bárki lőtt, az "56-os események főszereplőinek 
megítélésén semmit nem változtat. 

Október 26-án újabb tragikus eset történt: Mosonmagvaiúvaron a 
határőrlaktanyából tüzet nyitottak a laktanya előtti téren tüntetőkre. Az eset 
tipikus példája annak, ahogy a tömegőrület, az általános esztelenség úrrá 
lesz egy, öt nappal korábban még teljesen normális, városon. Nem tudjuk 
pontosan, mi történt, még azt sem tudjuk, hogy hány áldozat volt. A 
visszaemlékezések különbözőképpen mondják el a történteket, a források 
eltérő adatokat közölnek az áldozatokról. Van , több mint ötven", van , több 
mint száz". A városban 55 kopjafát állítottak. Ha ennyi áldozat volt, mi 
végre felfelé licitálni? Ha meg 105 áldozata volt a sortűznek, miért csak 55 
kopjafát állítottak? A bánat 105 ártatlan-értelmetlen áldozatnál sem 
nagyobb, mint 55-nél, és ha csak öt ártatlan áldozat volt, az is maga a 
borzalom. Mint ahogy az is a város tragédiája, azt is el kell ítélnünk, hogy 
két vagy három határőrtisztet - akiknek a lövöldözésben betöltött szerepük 
legalábbis kétséges volt - a feldühödött tömeg bosszúból meglincselt. Nekik 
ki állít kopjafát? Annak idején olvastam az esetről, már akkor is sok volt az 
egymásnak ellentmondó hír. Valószínűleg nem is létezik , pontos" történet, 
annyi a bizonytalanság, a csúsztatás a visszaemlékezésekben. , Mi nem 
tudtuk, hogy mi a program, semmit nem tudtunk, de éreztük, hogy ez a 
budapesti — forradalom melletti szimpátiatüntetés-félének indul." 
(Ebinger Ede: Sortűz Mosonmagyaróváron. Az 1956-os Intézet Órai 
History Archívuma) Hát lehet, hogy annak indult, de a határőrség 
lefegyverzése nem a legjobb módszer a szimpátia kifejezésére. Nem volt 
senki, aki lehűtse a megbolydultakat. Szülő, tanár, férj, feleség. Senki. Aki 
megpróbálta, egy párttitkár meg egy tanárnő, lehurrogták. Korabeli 
párbeszéd a tömegben: , Azt mondták, megkérik a katonákat, hogy 
csatlakozzanak a tüntetőkhöz, tegyék le a fegyvert. ... fiúk, nem lesz ez 
jó, forduljunk vissza? - mondta Gíber Katalin tanárnő. Ihletett pillanat volt, 
amikor egy tanárnő képében maga a Gondviselés szólt az eszement 
emberekhez. Senki nem értette, nem is törődött a figyelmeztető szóval, mire 
a Gondviselés sértődötten elfordult a várostól. Egy diák képében megszólalt 
maga Lucifer, a mosolygó magyar felelőtlenség: , Csak nem fél, tanárnő?" 


Szegény tanárnő félt, de szégyellte bevallani, és - bár tudta, hogy kellene - 
nem fordult vissza. Ez később kevés híján az életébe került. Pedig ő aztán 
olyan ártatlan volt ebben az egész magyaróvári őrületben, mint egy aznap 
született csecsemő. , Egy idős bácsi" képében megszólalt az önveszélyes, 
szent-bamba magyar naivitás: , Aranyoskám, mitől fél, az én fiam is ott 
katona, csak nem fog az apjára lőni!" (Gíber Katalin: Sortűz 
Mosonmagyaróváron) Ez utóbbi egy picit sántít. Az idős bácsika vagy nem 
volt magyaróvári, csak eljött forradalmat nézni, vagy a fia nem volt , ott 
katona", mert abban az időben különösen ügyeltek arra, hogy a katonát a 
lakóhelyétől távoli helyőrségbe hívják be. Kérdésem is van: honnan tudta 
volna ez a szegény katona, hogy a papa is megbolondult, és ott van a 
tömegben? De ha tudta is - a papa jelenlététől függetlenül - attól félt, hogy a 
tömeg cgv szempillantás alatt meglincseli, és ettől a papa sem tudja 
megmentem. Mindig vannak karmesterek, akik uszítják a tömeget. 
Budapesten voltak 23-án, amikor vonultunk a Margit hídon, a Kossuth 
téren, a Rádiónál, Miskolcon is voltak, pont Magyaróváron ne lettek volna? 
De, mondjuk, ez mellékes. Az idős bácsi néhány évtizeddel korábban 
valószínűleg olvasta Várnai Zsenit, vagy legalább hallott róla: , Ne lőj fiam, 
mert én is ott leszek." És szegény komolyan vette a költőt. Elhitte a jámbor 
öreg, hogy a fia, ha egyáltalán ott van, és tudja, hogy a papa is ott van, 
megteheti, hogy ha parancs van, nem lő. Egy olyan helyzetben, ahol ha csak 
egyetlen katona pánikba esik, parancs nélkül is eldördülnek az első lövések. 

Nézzük a másik oldal szempontjait. Nem szokták emlegetni, de mi ne 
feledkezzünk meg róla, hogy 1956. október 23-án a Rákosi-rendszer 
megbukott, 24-től Nagy Imre volt a miniszterelnök. Október 26-án tehát 
törvényes, a nép által követelt kormánya volt Magyarországnak. Volt 
honvédelmi miniszter, érvényben voltak a törvények, és a hadseregre 
érvényes szolgálati szabályzat is. Aki a laktanyában állomásozó katonákat a 
fegyver letételére akarta rábírni, az már a Nagy Imre kormány 
megdöntésére irányuló szervezkedés céljait szolgálta. Egy határőrlaktanya 
köztudottan katonai intézmény, tudhatta mindenki, hogy tele van fegyverrel. 
A visszaemlékezések , többségében békés" tüntetőkről beszélnek, ami azt 
bizonyítja, hogy a téren voltak , kisebbségében békésen" tüntetők is. Akik 


törvénytelen dolgot követeltek a parancsnoktól, mert a vörös csillagot 1956- 
ban Nagy Imre kormánya nem tiltotta be (ezt a , boldogságot?" majd a 
rendszerváltás hozza el a magyar népnek), törvénytelen dolog lett volna azt 
leverni. Ugyancsak törvényellenes a kormány katonáit a fegyver letételére 
felszólítani. A világ bármelyik hadseregét nézzük, egy parancsnok 
kötelessége és felelőssége, hogy megvédje a rábízott laktanyát. A 
parancsnoknak felrótták, hogy ,a többségében békés? emberekre 
lövetett. Nincs szándékomban lekicsinyelni a borzalmat, ami ott, a 
laktanya előtt akkor történt. A parancsnoknak azonban a szolgálati 
szabályzat szerint kellett eljárnia, ami nem ismer ,ttöbbségében békés 
tömeget". A tömeg a szó szoros értelmében nem támadta meg a laktanyát. 
De ha egy része, a , békétlen kisebbség?" fenyegetően viselkedett, 
minden áron be akart hatolni a laktanyába , rábeszélni a legénységet a 
fegyver-etételre? és , leverni a vörös csillagot", a parancsnoknak azt meg 
kellett akadályoznia. Egy felizgatott tömeggel szemben állva nehéz 
azt megítélni, hogy már támadnak, vagy még csak fenyegetnek, adjuk hozzá 
mindehhez a katonák között kitört pánikot, és jobban megértjük azt, ami 
higgadt fejjel, ötven év múlva teljesen érthetetlen. 

A mosonmagyaróvári eseményekkel Gyurkó László is foglalkozik: ,a 
részleteket máig nem sikerült tisztázni. Az áldozatok számát sem" -írja. 
Ehhez képest azt állítja, hogy ,a laktanyát nem támadták meg?". Saját 
állításával szemben idézi a győri határőrkörzet parancsnokát, aki a perben 
azt vallotta, hogy , 26-án Mosonmagyaróvárról felhívott egy kétségbeesett 
hang, hogy a határőrséget megtámadták. Kiadtam a parancsot, aki a 
laktanyát megtámadja, azt le kell lőni". A legénység és a tisztek idegességét 
magyarázza, hogy ,a laktanyában hat vagon lőszert és robbanóanyagot 
tároltak". (Gyurkó, 2001, 240) Képzeljük el a helyzetet. A laktanya 
helyőrsége rettegve üldögél a mintegy hatvan tonna, iszonyú mennyiségű 
lőszer és robbanóanyag tetején. Ha illetéktelenek behatolnak a laktanyába, a 
helyzet ellenőrizhetetlenné válik, akaratlanul, gondatlanságból is történhet 
valami, ami felrobbantja ezt a töméntelen robbanóanyagot, s a robbanás a 
fél várost letarolja. Azt sem lehet kizárni, hogy a tüntetők egy csoportja a 


fegyvereket akarta megszerezni. És akkor a tömeg , békétlen része" be akar 
jönni a laktanyába. Volt ok bőven a legénység és a tisztek idegességére. 

Azt már én teszem hozzá, hogy ha a parancsnok illetéktelen személyek 
behatolását nem akadályozza meg, hadbíróság elé állítják. Nem 
mentegetem — a — parancsnokot, csak a nyilvánvaló tényeket 
bátorkodom közkinccsé tenni. Elfogadom, hogy ötven évvel későbbi,, 
jogászkodó" megítélés szerint a sortűz nem volt , arányos" fellépés. Ott és 
akkor, amikor másodpercek voltak a döntésre, mások voltak a 
megítélés szempontjai. A katonák nem akarták megvárni, hogy a tömeg 
, békétlen? részének sikerüljön behatolni a laktanyába, ami ugyancsak 
nem volt , arányos", sőt kifejezetten törvénytelen volt. Őszintén, igazán 
és mélységesen sajnálom mindazokat, akik hozzátartozóik elvesztését 
siratják, együtt érzek a meglincselt tisztek hozzátartozóival is. Ők együtt, 
mindnyájan a lelkiismeretlen emberek és naiv követőik által szervezett 
téboly, az anarchia áldozatai voltak. ,A körülmények szerencsétlen 
összejátszását, a szándékok kölcsönös félreértését, pánikjelenséget, a 
sokaság ismeretlen típusú viselkedését" említi az , Educafe felsőoktatási és 
kulturális portál". Pontos összefoglalás, amivel csak egyetérteni lehet. 

A laktanya előtti téren történtektől elvonatkoztatva, az eseményeket 
szélesebb — összefüggésbe helyezve, a hatalom gondolkodására, 
magatartására is következtethetünk. A tények makacs dolgok. Ilyen, 
eddig nem elemzett, nem is említett tény ebben a tragikus és szomorú 
történetben, hogy a , hatalom", Nagy Imre kormánya nem vezényelt 
karhatalmat (,ávéhásokat") a laktanyából a városba, hogy az ott 
,békésen7(?) tüntető tömeget  sortüzzel  szétkergesse. (Ismételten 
megjegyezném, hogy az ÁVH-t feloszlatták, a laktanya határőrök 
laktanyája, legénysége pedig sorkatona volt, akiket nem helyes, sőt tudatos 
félrevezetés, az ÁVH egykori kihallgató tisztjeivel azonosítani.) A 
hatalomnak Mosonmagyaróváron nem volt ilyen szándéka, a jelek 
szerint jól tűrte a békés tüntetőket. A visszaemlékezések szerint még a 
vörös csillagokat is le lehetett dobálni a tetőkről, erre sem reagáltak a 
rendfenntartó " erők. — Pedig ez, — mint említettem, törvénytelen 
cselekmény volt. Lényeges különbség ebben a tragikus történetben, hogy 


nem a laktanya , ment" a tömeg után a városba, hanem a tömeg ment a 
laktanyához.  Leszedetni a vörös csillagot, letétetni a fegyvert, 
egyszóval: provokálni a katonaságot. Mintha szándékosan keresték volna a 
bajt. Miért? Nem tudhatom, csak találgatok. Valakiknek talán nem 
tetszett, hogy az események ilyen békésen alakulnak? Egyesek minden 
áron vért akartak látni? Mert Londonban, New Yorkban és Münchenben 
a , vérengző kommunista?" az igazi hír a polgár reggelije mellé? 
Tagadhatatlan tény, hogy a Szabad Európa Rádió uszító programjai is 
felelősek abban, hogy az emberek felvonultak a laktanyához, a , moszkovi- 
ta, véreskezű Nagy Imre ávósai"-t lefegyverezni. Az is tény azonban, hogy 
nem volt kötelező odamenni. Nem bújhatunk mindig valaki háta mögé. 
Tetteinkért elsősorban mi magunk felelünk. A laktanyához vonuló tüntetők 
- sajnálom, de ki kell mondani: köztük maguk a későbbi áldozatok is - 
felelősek voltak abban, hogy részt vettek egy ilyen kockázatos, eszement 
akcióban. Az elkeseredés, az őszinte sajnálat, a részvét ismételt 
kinyilatkoztatása mellett, nem hallgathatom el, hogy meggondolatlanság 
volt egy katonai objektum előtt tüntetni. Aki csak bámészkodni ment oda, 
kíváncsiságból tette ki magát életveszélynek. Mivel lehet ezt lezárni? Le 
lehet-e zárni százak fájdalmát? Mégis le kell zárni végre, és tanulni kell az 
eseményekből. Ha a hideg racionalitás, vagy saját akkori életem 
szemszögéből nézem, azt látom, hogy aki nem akarta , megforgatni a 
világot", aki szürke polgárként otthon maradt, bement a munkahelyére 
dolgozni, elment bevásárolni a közértbe, szeretkezett, vagy sétált az 
unokájával, annak nem lett semmi baja. Sőt azoknak a , békés tüntetőknek" 
sem lett semmi bajuk, akik a városban a vörös csillagok leszedésével 
múlatták az időt. Külön sajnálom a diákokat. Velük kapcsolatban említenem 
kell a tanárok felelősségét. Nem volt elég ítélőképességük felismerni, hogy 
egy laktanya tele van fegyverekkel, sőt, esetenként nagymennyiségű 
robbanóanyaggal. Különleges törvények vonatkoznak rá, amit mi, civilek, 
nem is ismerünk. Nincs semmi keresnivalónk még a környékén sem. Nem 
felháborodni kell, hanem gyászolni a tudatosan gerjesztett téboly áldozatait 
és elítélni azokat, akik felelőtlenül uszították a tömeget. 


Október utolsó napjaiban felröppent a hír a Köztársaság téri börtönökről, 
ahol az , ávósok" állítólag foglyokat őriztek, élénk fantáziájú emberek még 
a segélykérő kiáltásokat is hallották a mélyből! Fúrógépek, markolók, a 
teljes politikai- és bulvársajtó megjelent a téren. Természetesen nem találtak 
semmit. Az egész csak pótcselekvés volt a kommunistaellenes hisztéria 
felszítására. Nem is nagyon takargatott igazolása volt ez a pártház elleni 
támadásnak. Az azonban megdöbbentett, hogy mi mindent meg lehetett 
etetni a tömeggel. A rádióból meg az újságokból értesültem arról is, hogy a 
, hép forradalma?" milyen , dicsőséges haditettet" hajtott végre a Köztársaság 
téren. A hír megdöbbentett. Felháborított. A tömeg dühének tárgya, a 
pártház, polgári intézmény volt, Nagy Imre miniszterelnök pártjának 
budapesti székháza. Ahol Mező Imre, a Nagy Imre-vonal támogatója volt az 
egyik titkár, kik ellen támadtak a , forradalmárok"? Nagy Imre, Losonczy 
Géza, Gimes Miklós ellen. Mező Imre, Donáth Ferenc és Vásárhelyi 
Miklós ellen, a kommunista baloldal ellen. Nincs mentség arra, hogy a 
magát forradalmárnak kinevező tömeg, ép ésszel felfogható indok 
nélkül, megtámadja egy törvényesen bejegyzett politikai párt székházát, 
ráadásul a magukat megadó katonákat és civileket lemészárolják. A 
felhőből odás, az elutasítás mellett bennem még a gondolata sem merült lel 
semmiféle mentségnek sem a támadók, sem a lincselők, sem a kormány 
számára. Arra gondoltam: íme, mennyit hazudoznak a , tiszta forradalom"- 
ról, , nemzeti egység"-ről meg arról, hogy Nagy Imre miért nem áll e 
forradalom élére. Még szép. És igen, azonnal arra gondoltam, hogy a 
kormány, személy szerint Nagy Imre miniszterelnök, súlyos hibát követett 
el, hogy fegyveres karhatalommal, késedelem nélkül nem kergette szét a 
Köztársaság téren tomboló tömeget. Azonnal, bárkivel, bármilyen módon. 
Értem ezen akár , sztálinista? tisztek vezette magyar alakulatok, vagy - ha 
végképp nem volt elérhető egyetlen zászlóaljnyi megbízható fegyveres erő 
sem, ami elég nagy szégyen szovjet katonai egységek bevetését is. Nagy 
Imre ettől visszariadt, és ezzel feláldozta a pártház védőit, azokat az 
elvtársait, akik az épületben tartózkodtak, dolgoztak. Lehet sok mindent 
magyarázni, csűrni, csavarni. Lehet azt mondani, hogy , rákosisták", 
meg ,ávéhások?" gyülekeztek a pártházban. Erre senkinek nem volt 


semmilyen bizonyítéka. Nagy találmány, hogy a pártház védői provokálták 
a tömeget. Aki ettől boldog, és megnyugszik a lelkiismerete, ám higy-gyen, 
amit akar, amit nem szégyell. Mondják azt is, hogy ,a nép 
jogos felháborodása, mert húst vittek be nekik". (És akkor már le kell, le 
szabad őket gyilkolni?) Lehet keresgélni, elemezni, hogy ki lőtt 
előbb (mindenki mást mondott), meg, hogy ezt mondták, meg azt 
mondták, meg a harckocsik ,nem is tudták hol az ellenség?. Egy 
írásában Borbándi még a szovjet parancsnokságot is felelőssé teszi, hogy 
miért nem avatkoztak be. Álságos szöveg. Ha beavatkoztak volna, 
akkor utólag , sztálinista-moszkovita nemzetgyilkos Nagy Imréről és 
véreskezű bolsevistákról"? szólt volna Borbándi története. (Nem mellesleg, 
e nélkül is ezt szajkózta a SZER éjjel-nappal.) A kormány nem igényelte a 
szovjet csapatok segítségét, előzőleg azt kérte, hogy vonuljanak 
ki Budapestről, és ne lépjenek fel a felkelők ellen. A szovjet alakulatok 
a magyar kormány felkérése nélkül, saját kezdeményezésből (akkor még) 
nem avatkoztak be. Sok mindent lehet. Csak egyet, azt az egyetlen egyet 
nem lehet! Nem lehet megengedni, hogy egy szedett-vedett, irreguláris 
csapat - bárhol, bárki ellen, bármilyen indítékkal -, fegyveres támadást 
intézzen. Ráadásul a kormány által meghirdetett és a felkelők által 
elfogadott tűzszünet idején! Egy hivatalban lévő kormány egyszerűen nem 
engedheti szabadjára az anarchiát, mert ezzel saját közjogi alapjait, a saját 
létezésének jogát számolja fel. Vannak helyzetek, amikor nincs idő, ezért 
nincs helye semmiféle mérlegelésnek. A Köztársaság tér ilyen volt. Nem 
kellettek információk, árnyalt elemzések, bármilyen színezetű kormánynak 
késlekedés és kímélet nélkül, azonnal be kellett volna avatkoznia. 
Elsősorban nem a Hatalom tekintélye, hanem a Polgárok biztonsága, az 
egész ország nyugalma érdekében. Majd amikor helyreállíttatott a rend, 
utána lehet elemezni az eseményeket és megnevezni a felelősöket. 

A mészárlást mentegetve szoktak hivatkozni a francia forradalomra, 
mondván, hogy egy forradalomban nem lehet az eseményeket ellenőrzés 
alatt tartani. Nagy igazság, az a bajom vele, hogy hangzatos menedék azok 
számára, akik a döntő pillanatokban gyengének, határozott döntést kívánó 
helyzetekben határozatlannak, tétovának bizonyultak. Ha a francia 


forradalomra hivatkoznak, tessék, korabeli francia példát állítok vele 
szembe, bizonyítandó, hogy a cselekvésre mindig van lehetőség. Kérdés 
csak az, van-e elszántság? És megtalálják-e az alkalmas embert? Azt 
hiszem Budapesten, 1956 októberében mindkettő sajnálatosan hiányzott: 
nem volt sem elszántság, sem alkalmas ember. A színhely: Párizs. Az 
időpont: 1795. október 5-e. Harmincezer royalista lázadó (,a körzetiek") 
gyűlt össze a Köztársaság, a IKKkonvent megdöntésére, a királyság 
visszaállítására. Szemben velük katonák, csendőrök, rendőrök. Összesen 
hatezerötszáz . ember, nekik kellene  "megvédeniük a  Konventet. 
Megoldhatatlan feladat az ötszörös túlerővel szemben. A helyzet 
reménytelen. Reménytelen lenne, ha valakinek mentő ötlete nem támadna. 
Hívatják a fiatal, becsvágyó, szinte ismeretlen tüzértábomokot - furcsa, 
idegen neve van, valami Napóleoné Muonaparte -, aki azonnal és 
energikusan intézkedik. (íme, a személyiség szerepe a történelemben.) Egy 
lovasezred talán jobb lett volna, mit kezdünk ezzel a tüzérrel? - 
elégedetlenkedett egy-két beijedt képviselő. Szólni azonban senki nem 
mert, senkinek eszébe nem jutott, hogy vitatkozni kezdjen a tábornokkal a 
teendőkről. Ő különben sem a szavak, nem a vita embere. Katona. Hívták, 
hátjött, hogy rendet tegyen az anarchiában. , Napóleon két nyolcas löveget 
állíttatott fel a Neuve-Saint-Roche utcában, szemben a templommal. 
Golyóik végigsöprik az utcát." Heves kézitusa után ,a tüzérek azonnal 
újabb hat ágyút állítanak fel, hármat a zsákutcától jobbra, hármat balra. 
Eképp megfutamítják a körzetieket, akik fejvesztetten menekülnek 
a Vendome tér és a Palais Royal felé. ... A Konvent megmeneküli 
" (Castelot, 1999, 61) Hát igen, a kartács elég hatásos tömegoszlató fegyver. 
Akkoriban Párizsban nem emlegették a , békés tüntetők" emberi jogait, és 
nem kifogásolták, hogy az ágyúk túl alacsonyra voltak irányozva. 
,, Vendémiaire"-tábomok nem volt boldog. Sajnálta az áldozatokat, a 
polgártársait, de meg volt győződve róla, hogy a törvényes hatalmat 
mindenkivel szemben meg kell védeni. 

Azt a vérengzést, ami mindnyájunk szégyenére a Köztársaság téren 
történt, azt az iszonyatot, amitől minden normális emberi lény elborzadt, 
visszariadt, minden rendelkezésre álló eszközzel meg kellett volna 


akadályozni. Lehet, nem mindenki gondolta-gondolja így. Magánügy. Az 
események utóéletének jellemzésére említem, vannak, akik még a 
Köztársaság téri mészárlás megtorlását is túlzottnak tartják, azt 
számolgatják, hogy ezért több embert végeztek ki, mint ahány áldozat volt a 
téren. Mintha ez a morbid matematika bármit is bizonyítana. A Köztársaság 
tér csak a teljes téboly bizonyítására alkalmas, ha ezt normális embereknek 
egyáltalán bizonyítani kell. A normális emberi érzés egyébként a 
megtámadottakkal rokonszenvez. De ha már ilyen morbid , számításokat" 
készítünk és emlegetünk, hát legyen. Tételezzük fel, mert elvben lehetséges 
volt, hogy október 30-án Nagy Imre kormányában van egy belügyminiszter, 
aki tudja, hogy egy belügyminiszternek mi a dolga, mi a kötelessége. Mező 
Imre ismételt kérésére a Köztársaság térre küld egy megerősített 
zászlóaljnyi megbízható karhatalmat, tiszti századokat (ha már Horthy 
Miklós fővezér volt szíves és kitalálta), vagy akármilyen fegyveres erőt. 
(Harckocsikat küldtek a pártház felmentésére, holott ez a fegyvernem nem a 
legjobb megoldás utcai harcokra.) Ha ez a karhatalom a tér kiürítése 
során kényszerből a fegyverét használja, az áldozatok száma többszöröse 
lett volna a felelősségre vonás során kivégzettek számának. De a 
kormány határozott fellépése, bár áldozatok árán, elejét vehette volna a 
november 4-e utáni vérontásnak. (A harcok összesen 2500 áldozatáról 
tudunk.) Más oldalról pedig miféle morbid összehasonlítás ez? Ha mondjuk 
egy rendőrtisztet, vagy egy kereskedőt öten bestiális módon meglincselnek, 
ezért mind az ötöt halálra ítélik és kivégzik, akkor ez egy , aránytalan", 
túlzott retorzió? Nem gondolom. 

Végezetül álljon itt október 30-a történetének egy, az ,ávósok" 
legyilkolásáról szóló, véres lapja: , A pártház ostromának áldozatául esett 
18 karhatalmista... Az elesett karhatalmisták valamennyien munkások vagy 
parasztok voltak. A legidősebb közülük 23 éves. Párttag csak egy volt 
közöttük." (Gyurkó, 1987, 261) Vesztére aznap bement a Budapesti 
Pártbizottságra egy fiatal pártfőiskolai tanár, Lakatos Péter. Majdnem azt 
írtam: az állati düh ártatlan áldozata lett, de ez így nem lenne igaz. Az állat 
nem öl ok nélkül, erre csak az ember képes. Lakatos Péter nem volt , ávós?" 
(megismétlem: akkor már senki nem volt , ávós"), nem támadott meg 


senkit. Civil volt, mégis minden ok nélkül meggyilkolták. Bizonyítva, hogy 
az ember rosszabb, mint az állat. Elkeserítő. Megrendülten, behunyt 
szemmel Radnótit hallom, és sírni tudnék; 
Oly korban éltem én e földön, mikor az ember úgy elaljasult, 
hogy önként, kéjjel ölt, nemcsak parancsra, 
s míg balhitekben hitt s tajtékzott téveteg 
befonták életét vad kényszerképzetek. 
Töredék 

Igen, , önként, kéjjel?" ölték meg őket , vad kényszerképzetek" rablói Egy 
szemtanú, John  Sadovy, a Life magazin  fotóriportere írta 
viszszaemlékezésében:  , Ekkor idegeim felmondták a szolgálatot. 
Könnyeim végigfolytak az arcomon. Három évet töltöttem a háborúban, de 
amit ott láttam, semmi nem volt ehhez a borzalomhoz képest." (Gyurkó, 
1987, 260) Kép a jövőből: az ártatlanul meggyilkolt tanárnak fiatal felesége 
volt. Özvegy Lakatos Pétemé nem véletlenül lett a Nagy hűre per egyik 
ülnöke. Ami persze egy jogállam jogszolgáltatása ... (már majdnem 
igazságszolgáltatást írtam, amikor eszembe jutott tanult jogász barátom, 
Nagy Zoltán figyelmeztetése: , Jegyezd meg jól, a világon sehol sincs 
olyan, hogy igazságszolgáltatás. Ami van, az a legjobb esetben is csak 
jogszolgáltatásnak minősíthető.") ... szóval ez az eljárás egy jogállam 
szempontjából az érintettség miatt természetesen elfogadhatatlan. De egy 
jogállamban a Köztársaság téri lincselés is elfogadhatatlan. A kígyó a saját 
farkába harap, és rettentően dühös. Egyébként teljesen mindegy volt, hogy a 
Nagy Imre elleni perben ki volt az ülnök. 

A Köztársaság téri vérengzés több volt, mint egy epizód 1956, a 
forradalom történetében. Idézett könyvében Gáti is elítéli. Arra a 
következtetésre jut, hogy ,A beavatkozásról szóló szovjet döntést 
tehát elsősorban a Köztársaság téri atrocitások váltották ki..." (Gáti, 
2006, 212) E megállapítás egyenesen következik a szerző (és mások) 
azon meggyőződéséből, hogy Mikojan jóváhagyta Nagy Imre politikai 
vonalát, a szovjet kormány október 30-i nyilatkozata pedig kilátásba 
helyezte a szovjet csapatok kivonását Magyarországról. Ha ez így 


igaz, akkor - e logika mentén haladva - 30-án történnie kellett 
valaminek, ami a szovjet álláspontot hirtelen és drasztikusan 
megváltoztatta. Ezt az erőltetett gondolatmenetet bizonyítandó hoztak be a 
képbe sok mindent: a kínai vezetés nyomását, a szovjet héják befolyásának 
erősödését és a Köztársaság téri vérengzést is. Aki figyelmesen és az 
elfogulatlan kívülálló szemével olvassa az október 30-i nyilatkozatot (ne 
feledjük, Moszkvában két órával előbbre jártak), látni fogja, hogy csak igen 
erős belemagyarázással lehet a szovjet csapatok kivonását kilátásba helyező 
okiratként értelmezni. 

Mindezek alapján egyetértek azzal a véleménnyel, hogy a Köztársaság 
téri - eléggé el nem ítélhető vérengzésnek nem volt szerepe a november 4-i 
támadásban. Gáti is felsorol több egyeli tényezőt. A beavatkozás utólagos 
indoklásához persze felhasználták. Érvként az egész világ számára jól 
hangzott, Hruscsov is használta, hogy Budapesten , ölik a kommunistákat". 
Aki azonban Gátit azzal utasítja el, hogy véleménye a , forradalom 
meggyalázása" (Péter, 2007) annak felhívom a figyelmét, hogy a 
forradalmat nem Gáti vitatható megállapítása gyalázta meg, hanem maga a 
sajnálatos tény, a Köztársaság téri lincselés. Függetlenül attól, hogy bárki, 
sztálinisták, vagy egykori forradalmárok, a forradalom utólagos hívei vagy 
a semlegesek mit mondanak ötven évvel később. 

Megismétlem, mert bár fontos, nem szokták emlegetni. A közvélemény - 
mondhatnám: a nép - nyomására, követelésére 1956. október 24-óta Nagy 
Imre kormánya képviselte az államhatalmat. A Kossuth Rádióban október 
24-én délben 12 óra 10 perckor Nagy Imre szózatot intézett a néphez: ,,Itt 
Nagy Imre beszél, a Magyar Népköztársaság Minisztertanácsának elnöke?" - 
kezdte beszédét. Következésképpen minden támadás, vagy fellépés — az 
október 25-i Kossuth téri, az október 26-i magyaróvári és az október 30-i 
Köztársaság téri is - Nagy Imre kormánya ellen irányuló, a ,kommunista?" 
(valójában ,népi demokratikus") rendszert megdönteni szándékozó, 
törvénytelen akciósorozat része volt. A Szabad Európa Rádió az első 
perctől kezdve durván támadta Nagy Imrét. , Október 24.: ,Ez hát Nagy 
Imre első cselekedete: golyó, akasztófa, üldözés, szovjet csapatok és terror! 
... Nagy Imre első aktusával odakötötte magát Rákosi politikai hullájához és 


átölelte Gerő Ernő agonizáló politikai programját." Október 25.: , Nagy 
Imre Káin-bélyeggel a homlokán kezdi." Október 26.:, Kádár és Nagy 
Imre éppúgy Moszkva megbízottjai, mint elődeik." Október 27.: ,Ki a 
jogtalan támadó ... Magyarországon? A hazaáruló és nemzetgyilkos 
Nagy Imre és bűnös kormánya. ... Nagy Imre hitvány moszkovitának 
bizonyult." Október 30.: , Nagy Imre kormánya ... ÁVH-s banditákkal mé- 
szároltatta le a nemzet színe-virágát.. Mondták ezt azon a napon, amikor 
Budapesten ártatlan sorkatonákat és honvédtiszteket mészárolt le, lincselt 
meg az elszabadult anarchia. Benkő Zoltán parasztpárti politikus írta a 
SZER adásairól: Olyan hangnemben (beszéltek), ami vetekedett a Rákosi- 
korszak rádiójával, s amilyen egyetlen civilizált ország valamirevaló 
sajtóorgánumában nem hangozhatott volna el."" (Gyurkó, 2001, 357) 
Fültanúként egyetértek. 

Nem helyes, nem igazságos Nagy Imre nevével együtt, mintegy 
harcostársaiként . emlegetni — azokat, akik  Mosonmagyaróváron a 
határőrlaktanyát akarták lefegyverezni, vagy akik Budapesten egy 
törvényesen működő párt székházát dúlták fel, legyilkolva civilek mellett 
a törvényes kormány fegyveres erejének katonáit és tisztjeit. Ezek annak a 
kommunista rendszert, Nagy Imre kormányát megdönteni szándékozó 
akciósorozatnak voltak a részei, amelyet az első pillanattól kezdve a Szabad 
Európa Rádió ösztönzött és vezérelt. Annak a 
forradalomnak ellenforradalomnak az epizódjai, amely a kommunistákat, 
beleértve Nagy Imrét, Losonczy Gézát, Donáth Ferencet, Vásárhelyi 
Miklóst, Kádár Jánost és Mező Imrét, akarta elkergetni, és olyan a 
háború előttihez hasonló - polgári rendszerben gondolkodott, amely 
, Magyarországot visszavezeti a nyugati táborba". Nekik nem Rákosi 
Mátyással volt bajuk, Nagy Imrétől Mező Imréig valamennyi 
, kommunistát" el akarták takarítani. A , népi demokratikus"? rendszerrel 
volt bajuk, helyette Horthy Miklós Magyarországát akarták visszaállítani 
Mondha ja valaki, hogy ez , vulgármarxista?" fantáziálás. Valamennyi 
félrevezetett magyarnak idézem: ,Az Egyesült Államok Tájékoztatási 
Hivatalának sajtófőnöke október 31-i sajtóértekezletén bejelentette: Nagy 
Imre kormányát az amerikai  külügyminisztérium csak átmeneti 


kormánynak tekinti. Amerika vaskezű kormányt vár emigráns politikusok 
részvételével, mely gyökeresen szakítani tud a kommunista rendszerrel 
és képes megtisztítani az államapparátust, mindezek után Magyarországot 
visszavezeti a nyugati táborba. A nyilatkozatért a szóvivőt leváltották. Nem 
mintha nem mondott volna igazat, csak nem volt felhatalmazása, hogy ezt 
kifecsegje." (Gyurkó, 2001, 151 ts.) Vagyis Nagy Imre takarodjon, majd az 
emigráns politikusok rendel tesznek Magyarországon. 


Az október 30-i szovjet nyilatkozat 


Szoktak hivatkozni - Fejtő, Gáti és Méray is hivatkozik - a szovjet 
kormány 1956. október 30-i nyilatkozatára, amely mint mondják -kilátásba 
helyezte a szovjet csapatok kivonását Magyarországról. Másnap, október 31 
-én pedig, , hitszegő módon", a katonai beavatkozásról döntöttek. , Az 
Elnökség 30-i ülése által megfogalmazott és a nyilatkozatban megerősített 
szándékok azt jelentették, hogy a Kreml... tággyalások után azonnal kivonja 
a régióban állomásozó szovjet csapatokat." - írja Gáti. (Gáti, 2006, 186) 
Pontosítok: a hivatkozott nyilatkozat a , Szovjetunió kormányának 
nyilatkozata?" volt, amelyet ,A KB, az Elnökség ülésén eszközölt 
módosításokkal"? elfogadott. Sem a hivatkozott nyilatkozatban, sem más 
okmányban nem találtam olyan utalást, amely kilátásba helyezte volna a 
szovjet csapatok kivonását. A nyilatkozat tele van olyan üres frázisokkal, 
mint ,a szocialista társadalom felépítésének közös eszméi és a proletár 
nemzetköziség elvei, ... a teljes egyenjogúságnak, a területi integritás 
tiszteletben tartásának, az állami függetlenségnek és szuverenitásnak, az 
egymás belügyeibe való be nem avatkozásnak elvei, ... Ez feltételezi a 
szocialista közösséghez tartozó országok szoros testvéri együttműködését, 
kölcsönös segítését ... meg kell valósítani a népek egyenjogúságának lenini 
elveit" stb. Ezek a szocialista pártzsargon unalomig ismert közhelyei voltak, 
amelyeket korábban sem szoktak komolyan venni. Nem is azért írták- 
mondták, hogy bárki szó szerint vegye. Kétségtelen, hogy szerepel 
a nyilatkozatban egy általánosságban fogalmazó, mégis reményt 
keltő mondat: ,A szovjet kormány a szocialista országok kölcsönös 


biztonságának biztosítása céljából kész megvizsgálni a Varsói 
Szerződésben résztvevő többi szocialista országokkal az illető országok 
területén tartózkodó szovjet csapatok kérdését." (Abban az időben 
Lengyelországban, Magyarországon és Romániában , tartózkodtak" szovjet 
csapatok.) Szó sincs arról, hogy a szovjet csapatokat, pláne , azonnal", 
kivonják Magyarországról! A ,kész megvizsgálni" kitétel is egy 
üres — lehetőség, egy  , mézesmadzag", bár elméletileg — valóban 
elképzelhető, hogy a , megvizsgálás" végén kivonulnak. Reményt keltő 
gesztus. Lehetne, ha nem lenne a nyilatkozatban egy külön 
Magyarországról szóló fenyegető bekezdés: ,A szovjet kormány 
szükségesnek tartja, hogy nyilatkozatot tegyen a magyarországi 
eseményekről." Az már önmagában aggasztó, hogy egy, a szocialista 
frázisok és jókívánságok szintjén mozgó dokumentumban külön kiemelnek 
és szégyenpadra ültetnek egy országot. Előbb jönnek a szokásos 
tiszteletkörök, sőt, egy kollektív önkritika, amit Rákosi helyett a szovjet 
kormány voll Kém leien megfogalmazni a nagyvilágnak, mondván, hogy a 
magyai dolgozok jogosan vetik fel, stb. Végül a hideg zuhany: ,A 
dolgozóknak ehhez a jogos és haladó mozgalmához azonban csakhamar 
sötét, reakciós és ellenforradalmi erők csatlakoztak, amelyek a dolgozók 
egy részének elégedetlenségét arra akarják felhasználni, hogy aláássák az 
országban a népi demokratikus rendszer alapjait, és visszaállítsák a régi 
földesúri kapitalista rendet." (A ,, Jelcin-dosszié?" 1993, 65-66) Ezt a 
szövegel nem lehetett félreérteni. Mégis félreértették! Ráadásul ez nem csak 
a szovjet kormány hangja volt. Tudni lehetett, hogy az öt , testvéri" ország 
közül négy hasonlóképpen , aggódott" a magyar , népi demokratikus rend" 
alapjaiért. 

Kétségtelen, hogy a Nyilatkozat végén volt egy kétértelmű, , ha akarom, 
félreértem" típusú mondat: , Ugyanakkor a szovjet kormány kész 
tárgyalásokba bocsátkozni a Magyar Népköztársaság kormányával és a 
Varsói Szerződésben részt vevő más államok kormányaival a szovjet 
csapatok magyarországi tartózkodásáról." (A ,, Jelcin-dosszié" 1993, 67.) 
Ez a mondat megér egy szövegelemzést, mert ezt értették úgy sokan - mert 
hinni akartak benne -, hogy a szovjet kormány hajlandó kivonni csapatait 


Magyarországról. A szöveg azzal kezdődik, hogy , a szovjet kormány kész 
tárgyalásokba bocsátkozni". Ez örvendetes, mert a tárgyalásokból kijöhet 
valami, jobb, mintha lőnének, léhát tárgyalhatunk. Miről? ,a szovjet 
csapatok magyarországi tartózkodásáról." Figyelem! Ez a szöveg nem azt 
mondja, hogy a csapatok , kivonásáról" tárgyalunk. Ezt a szöveget úgy is 
lehel értelmezni, hogy a szovjet kormány a Magyarországon 
, tartózkodásról" hajlandó tárgyalni, arról, hogy Szegeden, Szolnokon, 
Szombathelyen, mekkora szovjet katonai egység , tartózkodjon". Mi meg 
úgy értettük, hogy a határainkon kívül ,, tartózkodjanak". Legyünk 
jóhiszeműek, mondjuk, atárgyalások során ez majd áthidalható. És kivel 
akar tárgyalni a szovjet kormány? ,A Magyar Népköztársaság 
kormányával". Ez természetes, kivel mással, hisz ez a keltőnk ügye. 
Gondolnánk, de nem így van! A két országot érintő kérdésről nem csak 
velünk tárgyalnak, hanem: ,és a Varsói Szerződésben részt vevő más 
államok kormányaival". Ez a fél mondat fel kellett volna keltse a gyanút. 
Mivel a Varsói Szerződés többi aláírója jogilag és saját biztonsága 
szempontjából is érdekelt az ügyben, jelen lesz és beleszól a döntésbe. 
Nyilvánvalóan olyan értelemben, hogy a szovjet csapatok Magyarországról 
történő kivonásával nem értenek egyet. Bulgária, Csehszlovákia, és az 
NDK eleve érdektelen volt. Náluk nem , tartózkodtak? szovjet csapatok, 
nem volt várható, hogy ujjat húznak a szovjet vezetéssel. Saját 
szempontjukból még igazuk is volt. Látták, hogy Magyarországon a 
rendszer milyen , megbízhatatlan", a Varsói Szerződés biztonsága 
érdekében tehát nem lehet a szovjet katonai jelenlétről lemondani. 
Mindezzel nyilván a szovjet vezetés is tisztában volt, ezért ez az egész 
, vonják ki, nem vonjuk? hercehurca csak egy álvita volt. Fő gondjuk a 
magyarországi belpolitika jobbratolódása volt. 

Tegyük mindehhez hozzá, hogy a szovjet vezetés már júliusban bírálta 
Nagy Imrét téves nézeteiért, burkoltan megvádolták antimarxista nézetekkel 
is. Ilyen előzmények után ez a Nyilatkozat akár nagyon súlyos, veszélyes 
támadásnak is felfogható Nagy Imre és kormánya ellen. A szovjet vezetés a 
pártból való kizárása óta biztosan nem rokonszenvezett Nagy Imrével. 
Mikojan 1956 júliusában - amikor Moszkvában már eldöntötték, hogy 


Rákosit menesztik - nem vele tárgyalt. Hát akkor kivel? ,, Természetesen" 
Rákosival, Gerővel és Hegedűssel, a , nagyszerű trió"-val, akik, Farkas 
Mihállyal és Révaival együtt, első helyen voltak felelősek az ország "56-os 
válságáért. Moszkvában kezdettől fogva elégedetlenek voltak a 
magyarországi helyzet alakulásával, benne Nagy Imre szerepével, ezt több 
bizalmas jelentés tükrözi. 

Ezek a jelentések ,ellenforradalomról", Nagy Imre , opportunista 
természetéről" (már október 26-án!), , ellenséges tüntetésekről", Kopácsi 
budapesti rendőrfőkapitány ,árulásáról", a kommunisták üldözéséről, ,,a 
helyzet romlásáról" szólnak. Idézem az állítólag — , sorsdöntő" 
napon, október 30-án küldött jelentést, amikor Mikojan, állítólag, 
mindenben megállapodott Nagy Imrével, és az SZKP vezetése állítólag a be 
nem avatkozásról határozott: ,Az SZKP Központi Bizottságának! 1. A 
politikai "— helyzet az országban és Budapesten nem javul, 
ellenkezőleg, romlik. Ez a következőkben fejeződik ki: a párt vezető 
szerveiben tehetetlenség érződik, a pártszervezetekben bomlási folyamatok 
játszódnak le. A garázdálkodó elemek egyre arcátlanabbul viselkednek, 
elfoglalják a kerületi pártbizottságokat, ölik a kommunistákat. ... 2. A 
Corvin Színház körletében tevékenykedő ellenséges csoportosulás 
tárgyalásokat folytatott Nagy Imrével a békés fegyverletételről.... A 
felkelők kijelentették, hogy (fegyvereiket) csak akkor adják le, ha a szovjet 
csapatok elhagyták Budapestet, egyesek pedig egyenesen azt mondják: 
ha ... elhagyják Magyarországot. Ily módon ennek a gócnak a felszámolása 
békés úton szinte kizárt.... (Vagyis szó sincs a szovjet csapatok kivonásáról 
- Cs. A.) Van azonban egy nagy veszély, ... a magyar tisztek és tábornokok 
viszonya a szovjet tisztekhez az utóbbi időben megromlott, nincs meg az a 
bizalom, ami korábban megvolt. Előfordulhat, hogy a felkelők ellen 
bevetendő magyar egységek átállnak a felkelőkhöz, és akkor ismét a szovjet 
csapatok hadműveleteire lesz szükség. 3. Tegnap éjjel Nagy Imre magához 
kérette Andropovot, és megkérdezte tőle, igaz-e, hogy a Szovjetunióból 
továbbra is újabb szovjet katonai egységek érkeznek Magyarországra. ... 
Azt javasoljuk, utasítsák a honvédelmi minisztert, hogy állítsa le a csapatok 
küldését Magyarországra, és folytassa összpontosításukat szovjet területen. 


... Úgy gondoljuk, Konyev elvtársnak haladéktalanul Magyarországra kell 
jönnie. 1956. október 30. A. Mikojan, M. Szuszlov.?" (Hiányzó lapok... 
1993, 125-126) 

Gáti a következőket írja: Hruscsov , október 30-án, miután elolvasta 
Mikojan és Szuszlov biztató hangulatú jelentéseit, ... úgy döntött, hogy meg 
kell bíznia Nagy Imrében és Kádárban is". (Gáti, 2006, 187) Az idézett 
Mikojan-Szuszlov jelentés minden, csak nem , biztató hangulatú". 
Kizártnak tartom, hogy volt még egy, ezzel tel jesen ellentétes tartalmú 
jelentés, és azt is, hogy ezzel a Moszkvába küldött jelentésével egy időben 
Mikojan jóváhagyta volna Nagy Imre politikáját. Ellenkezőleg: az október 
30-i Mikojan Szuszlov-jelentés a szovjet vezetés elé tárta, hogy a 
beavatkozás elkerülhetetlen. A Varsói Szerződés logikája szerint ugyanis 
abban az országban, ahol a párt és a kormány tehetetlen, , ellenséges 
elemek, ellenforradalmárok garázdálkodnak, üldözik, ölik a 
kommunistákat", ott a szovjet hadseregnek be kell avatkoznia. Még csak 
találgatni sem kell, a jelentésből kiderül, hogy már október 29-én újabb 
szovjet csapatok érkeztek Magyarországra. 

Az általam megismert okmányok szerint Nagy Imre politikáját jóváhagyó 
döntés nem létezett, október 24-től teljes erővel folytak a beavatkozás 
katonai és diplomáciai előkészületei. íme: , Kivonat a KB Elnöksége 1956. 
október 30-i ülésének 49. sz. jegyzőkönyvéből. A magyarországi helyzetről. 
1. Az SZKP KB Elnökségében lefolytatott véleménycserének megfelelően 
meghatalmazni Hruscsov elvtársat és Malenkov elvtársat, hogy tárgyaljanak 
a LEMP (Lengyel Egyesült Munkáspárt - Cs. A.) képviselőivel. 2. 
Jóváhagyni a belgrádi szovjet nagykövetségen keresztül Tito elvtársnak 
küldendő távirat szövegét. Pozitív válasz esetén meghatalmazni Hruscsov 
és  Malenkov elvtársat, hogy tárgyaljanak Tito elvtárssal. 3. 
Megbízni Zsukov elvtársat, hogy az SZKP KB Elnökségében lefolytatott 
véleménycsere  figyelembevételével dolgozza ki a magyarországi 
eseményekkel kapcsolatos megfelelő intézkedési tervet, és jelentse az 
SZKP KB-nak." (.Hiányzó lapok... 1993, 130) A szövegből egyértelmű, 
hogy nem a csapatok kivonásáról, hanem a katonai intervencióról volt 
szó. Kizárt dolog, hogy október 30-án a KB elnöksége beleegyezett a 


csapatok kivonásába. Október 31-én táviratot küldtek ,, Togliatti elvtársnak": 
, Egyetértünk Önnel a magyarországi helyzet és a magyar kormány reakciós 
fejlődési tendenciái értékelésében. A rendelkezésünkre álló adatok szerint 
Nagy (figyelem: ismét semmi elvtárs, csak egyszerűen , Nagy" - Cs. A.) 
kettős pozíciót foglal el, és egyre inkább a reakciós erők hatása alá kerül. 
Egyelőre nem lépünk fel nyíltan Nagy ellen, de nem fogunk megbékélni 
azzal, hogy az események a tomboló reakció irányába forduljanak. SZKP 
KB." (Hiányzó lapok... 1993, 130) 

A történtekre egyértelmű, közvetlen bizonyíték eddig nem került elő, 
legalábbis én ilyennel nem találkoztam. A szovjet katonai beavatkozás 
előkészületei október 23-án (!) éjjel 11 órakor kezdődtek és azóta 
megszakítás nélkül folytak. Erre van bizonyíték. Arra is van bizonyíték, 
hogy október 29-én újabb szovjet alakulatok léptek be az ország területére. 
Nehéz elképzelni, még nehezebb elhinni, hogy a szovjet kormány azért 
küldött előbb három, majd még több hadosztályt, tüzérséget, légierőt - az itt 
állomásozó két hadosztály megerősítésére - Magyarországra, hogy 
megmutassa nekik a Lánchidat és a Halász-bástyát, és majd néhány hét, 
vagy akár néhány hónap múlva minél nagyobb katonai erő kivonásával 
legyen kénytelen bajlódni. 

A szovjet beavatkozás megítéléséhez gondoljuk végig a dátumokat és 
számoljunk visszafelé. Mikojanék jelentése szerint Nagy Imre 29-én éjjel 
kérette magához Andropovot, vagyis a szovjet csapatok második 
hullámának beözönlése már 29-én megkezdődött. Iekintve, hogy egy 
nagyobb csapategység indításra való felkészítéséhez legkevesebb három- 
négy nap kell (Zsukov közlése Hruscsov részére), a kijelölt csapatokat már 
25-én, napokkal a 30-i szovjet nyilatkozat előtt, riadóztatták. Nincs ebben 
semmi ördöngösség, sőt minden logikusan összeáll. Ha Gáti Károly iijú 
kulturális újságíró Budapesten október 23-án észrevette, egyidejűleg a 
szovjet elhárítás is észrevehette, hogy a felkelés célja a Szovjetunió által 
támogatott magyar , népi demokrácia" megdöntése. A szovjet politikai 
vezetés pedig időben megtette a szükséges intézkedéseket. Ilyen 
gyermekien egyszerű volt ez a történet. Mindaz, ami október 23-a és 


november 4-e között történt, csak a katonai felkészüléshez és némi 
diplomáciához szükséges időhúzás volt. 


, CSATLÓSOK? SORSA 


Majd jött a szokásos végjáték. A többpártrendszer, a Varsói Szerződésből 
való kilépés, és a semlegesség bejelentése végképp kívül helyezte a magyar 
kormányt a realitásokon, de ez már nem befolyásolt semmit. Akkor már 
napok óta folyt a szovjet csapatok felvonulása Magyarországon. Ma már azt 
is tudjuk, hogy az USA Nemzetbiztonsági Tanácsa egy titkos ülésen már 
1956 júliusában megállapította, hogy , rövid távon nincs esély a csatlós 
államok függetlenségének helyreállítására." (Gömöri, 2006. október 21.) 
Megjegyzem: igaz, hogy ezt akkor nem tudhattuk, de tudtunk a világ 
felosztásáról. Ismertek voltak azok a megállapodások, amelyeket Jaltában 
és Potsdamban kötöttek. Más szóval, az idézett , titkos?" helyzetértékelés 
semmi különöset nem tartalmazott, csupán a közismert nyers valóságot 
fogalmazta meg ilyen eufemisztikus kifejezéssel: , nincs esély?. És ugyan 
miért nincs esély? Mivel ezt az idézett titkos megállapítás már nem kötötte 
az orrunkra, megpróbálom kisegíteni az olvasót. Egy: azért nincs, mert a 
Szovjetunió a jelek szerint nem készül bejelenteni, hogy a kelet-európai 
, hépi demokráciákat" (az udvarias szovjet terminológia) kiengedi katonai 
és politikai befolyási övezetéből. Kettő: mert az USA nagyfokú józanságot 
tanúsító értékelése szerint a kelet-európai szovjet , csatlós államok? (a 
tapintatlan, durva és igaztalan USA terminológia) függetlensége, vagy egy 
sokadrangú helyi konfliktus nem ér meg egy nukleáris világháborút (ez a 
, sokadrangú hely? 1956-ban történetesen Magyarország volt). Mindezt 
Kelet-Európábán egy közepesen értelmes középiskolai tanuló, kis 
segítséggel, egyedül ki tudta következtetni. Október 27-én Dulles 
külügyminiszter kijelentette: ,Nem tekintjük ezeket a nemzeteket 
potenciális katonai szövetségeseinknek." A moszkvai nagykövetet még 
, külön utasították, hogy október 29-én személyesen informálja a szovjet 
vezetést erről a fontos amerikai állásfoglalásról". (Gömöri, 2006. október 
21.) 


Az ,oroszok?" - mint 1849-ben - 1956-ban is megkapták a nyugati 
nagyhatalmaktól a felhatalmazást: Mi Jalta alapján állunk, nem avatkozunk 
be. Most akkor mit csináljunk? Gyűlöljük az oroszokat, akik jöttek a 
tankjaikkal és legázoltak bennünket? Emlékeztetőül: bő száz év alatt 
négyszer kerültünk fegyveres konfliktusba velük. 1849-ben I. Miklós cár, 
1956-ban Hruscsov pártfőtitkár küldte csapatait Magyar-országra , rendet 
csinálni", 1914-ben Szerbia megtámadása hozta ránk az oroszokat, 1941- 
ben mi támadtuk meg őket. 

Vessünk egy pillantást az ő szempontjaikra is (audiatur et altera pars - 
hallgatassék meg a másik fél is), ismerjük meg, ők hogyan gondolkoztak! 
Valahogy úgy, hogy a magyarok 1941-ben megtámadták őket, pétiig ők 
békés szándékaikat hangoztatták. A támadó magyarokat leverték, a harcban 
elfoglalt Magyarországot megszállva tartják. A magyarok hamar 
elfelejtették 1941-1945 tanulságait, és 1956-hun , szabadságharcot" kezdtek 
ellenük. A felkelést leverték, a rendel hely reállították. Hagyományos 
meggondolatlanságunk rögzítése mellett el ismerem: a felkelőknek nem 
mindennapi megrázkódtatás lehetett, hogy az oroszok ,eltiporták a 
forradalmat". Az előzmények ismeretében csak azt nem értem, hogy min 
voltak meglepődve? Mégis, mire számítottak? 

Nem mehetek el szó nélkül amellett, hogy a , szabad világ? politikusai 
következetesen , csatlós államoknak? neveztek bennünket. A második 
világháború elején, amikor az Amerikai Egyesült Államok még sem 
katonailag, sem politikailag nem volt felkészülve a beavatkozásra, Nagy- 
Britannia elég nagy bajban volt. Létkérdés volt számára, hogy a 
Szovjetunió tartson ki. A Churchill-Roosevelt-levelezésből kiderül, hogy 
rettegtek egy  német-szovjet különbékétől. Mindent megígértek és 
megadtak, amit Sztálin kért: ha kellett, hadianyagot, ha kellett, élelmiszert, 
ha úgy adódott, néhány kelet-európai országot. Beleértve saját két 
szövetségesüket, Csehszlovákiát és Lengyelországot is. (Ha közös 
találkozóinkon vita merült fel a csehekkel vagy a lengyelekkel, azt szoktuk 
mondani nekik: most mit ugráltok, ti ugyanazt kaptátok jutalmul, amit mi 
büntetésként.) Amikor 1941. június 22-én Németország megtámadta a 
Szovjetuniót, még más volt a hangnem. W. Churchill olyanokat írt 


Sztálinnak, hogy ,a szovjet katonák és a szovjet nép bátorsága és szívós 
kitartása általános elragadtatást vált ki". Vagy nézzük ezt: , A páratlan 
győzelmek láncolata láttán ... nem találok szavakat, amelyekkel 
kifejezhetném az orosz fegyverek iránt érzett csodálatunkat és hálánkat." 
(Churchill, 1989) I levelek olvastán nem okozhat különösebb meglepetést, 
hogy az orosz helytállás árát a háború után a befolyási övezetekben is meg 
kellett fizetni. Az alkudozások során Churchillt elsősorban Görögország 
érdekelte. A Földközi-tenger medencéjében elfoglalt helyzete, tengeri 
kikötői, katonai bázisai létfontosságúak voltak Nagy-Britannia számára. 
Erről az országról Sztálin lemondott, de nagy árat kért érte. Ausztria 
semleges lett, a nyugati hatalmak pedig tudomásul vették, hogy a 
Szovjetunió által elfoglalt, kelet-európai és balkáni országok szovjet 
befolyás alá kerültek. 

Alá lehetett írni az egyezményeket. Ebben nincs is semmi kivetni való. 
Az viszont ízléstelen, hogy ezek a nagyhatalmak a háború után, az erkölcs 
palástját magukra öltve , csatlósozták?" az általuk eladott országokat. 
Elfelejtették, hogy nem a csehek, nem a lengyelek és nem a magyarok, az 
USA és Nagy-Britannia döntöttek úgy, hogy ezen a vidéken a Szovjetunió 
lesz az úr. Nyersebben szólva: az angolszász hatalmak Görögországért és a 
szorult helyzetükben kapott szovjet segítségért Bulgária, Csehszlovákia, 
Lengyelország, Magyarország és Románia , csatlósításával" fizettek. Öt 
ország 20 millió emberért - így nézett ki a háborút lezáró főkönyv. Akkor 
meg miről beszélünk? Nem nekünk, akiket eladtak, azoknak kell 
szégyenkezniük, akik saját szövetségeseiket is elárulták! 

Vannak, akik az Amerikai Egyesült Államokra haragszanak. Mert a 
SZER adásai szerint az USA csak aira várt, hogy mi kirobbantsuk 
a forradalmat, akkor ők jönnek, felszabadítják hazánkat, és ha már 
itt vannak, úgy mellékesen, a környékbeli ,rab népek?7-et is. Naponta 
hallottunk a nyugati határon készenlétben álló felszabadító erőkről. 
Olyan hír is elterjedt Budapesten, hogy vitéz kisbamaki Farkas Ferenc - 
Horthy Miklós szépen  dekorált,  , megbízható?" tábornoka, majd 
Szálasi Ferenc derék vezérezredese - parancsnoksága alatt a határon 
csendőrzászlóaljak várják az indulási parancsot, hogy segítsenek a 


szabadságharcosoknak Magyarországról kiverni az oroszokat. Ezzel az 
ostoba, de nagyon célzatosan terjesztett hírrel kapcsolatban már akkor 
három nagyon egyszerű kérdés merült fel bennem. Először: miért pont a 
kétes múltú csendőrök jönnek? Másodszor: gyanús volt, hogy ha 
valóban ott vannak a határon, mire várnak, miért nem jönnek be az 
országba? Harmadszor: megmagyarázhatta volna valaki a nemzetnek, hogy 
ha a magyar királyi honvédség 1943-1945-ben, többek között kisbamaki 
Farkas Ferenc altábornagy vezetésével, azt sem tudta merre, hogyan fusson 
az oroszok elől, ugyan milyen alapon gondolták, hogy majd most fordul a 
kocka? Az , utca? szent magyar együgyűsége. A baj csak az volt, hogy a 
SZER felelőtlen , hírei", antikommunista uszítása több mint kétezer 
megtévesztett magyar fiatal pusztulását okozták. Washingtonban azonban 
joggal azt mondták, hogy a Szabad Európa Rádió nem az USA 
külügyminisztériuma, mi nem ígértünk semmit Arról, hogy önök bizonyos 
rádióadókat félreértettek, mi nem tehetünk 


"TANULSÁGOK 


Az 1956-os magyarországi események mögött a haza vagy a haladás, a 
, függetlenségelvűek?" és a , haladáselvűek? örök vitája, régi dilemmája 
jelent meg. A nagy kérdés: óvatos, kis lépések akár szerényebb 
eredményeiért, valamekkora haladásért, feladni a , haza üdvét", a nemzeti 
függetlenség kétes célkitűzését (, lengyel út"), vagy kard ki kard!, nemzeti 
függetlenség, ruszkik haza, le akommunistákkal, a moszkovitákkal és Nagy 
Imrével (56 jelszavait idézem), még azon az áron is, hogy közben minden 
elvész. Minden! (, Magyar út".) Tetszik, nem tetszik, meg kellett tanulnunk: 
a kor történelme a fokozatosságnak, a reformoknak kedvezett. "56 ősze, a 
, forradalom" - amennyiben az volt - néhány rövid nap reményei ellenében 
csak vért és romokat, gyászt és könnyeket , hozott" ennek az országnak. 

Mi lehet számunkra 1956 tanulsága? Talán az, hogy vegyük észre és 
lássuk be, 1956 zaklatott, zavaros év volt. Egyfelől szovjet megszállással, 
de már a Szovjetunió Kommunista Pártja XX. kongresszusa, a Hruscsov- 
beszéd utáni reményekkel. Másfelől tisztességes emberek, kommunisták, 


hozzájuk csatlakozó  parasztpártiak,  szociáldemokraták és polgári 
radikálisok reménykeltő terveivel. Reményeinket, egy ország reményeit, az 
utcán órák alatt romba döntötte az elvakult indulat, az esztelen revánsvágy, 
a sötét düh, a túlméretezett nemzeti öntudat. Okos és óvatos reformok 
helyett lett , nagyszerű halál", vér, romok, megtorlás és máig nem csituló 
gyűlölet. Az áldozatok hozzátartozóinak keserűsége, a hatvanas években 
hátrányt szenvedők ellenszenve, az  7-56-ban rosszul  számítók, 
meggondolatlanul cselekvők engesztelhetetlen gyűlölete. Senkinek nincs 
sem oka, sem joga támadni, vagy akár csak megkérdőjelezni mások 
gyászhoz, megemlékezéshez való jogát. Azok jogát sem, akik nem akarnak 
ünnepelni. Még csak emlékezni sem akarnak arra a napra, amikor a fiút, a 
leányt, a férjet, az édesanyát, vagy az édesapát meggyilkolták. A barikád 
1956-ban is , sokoldalú? volt, és senkinek nincs joga kétségbe vonni, még 
kevésbé gyalázni egy másik ember másfajta emlékeit. A békétleneket pedig 
el kell szigetelnii nem szabad engedni, hogy ők, a demokráciából 
csúfot űzők uralják a közbeszédet és az utcát. Nem tudom, nem értem, 
miért nem tudtuk soha lefogni a megszállottak kezét? Világos után két 
évtized múlt el, míg valahogy talpra álltunk. 756 után ehhez 
, mindössze? nyolc-tíz év kellett. Gyorsul az idő. Ma pedig mindez már 
történelem, amit előítéletektől és indulatoktól mentesen kell tanulmányozni. 
És tanulni belőle. 

Magyarként minden alkalommal szégyenkezem, amikor felidézem 
spanyolországi látogatásunkat az Elesettek Völgyében. Közismert, hogy 
Madrid közelében közös sírkertben helyezték el a spanyol polgárháború 
áldozatait. A Santa Cruz dél Valié de los Caidos (Az Elesettek Völgyének 
Szent Keresztje) elnevezésű mauzóleum mind a köztársaságiak, mind a 
nemzetiek oldalán elesettek közös temetője. Közös gyász, közös emlékezés. 
Memento. Ünnepelve vagy gyászolva, de emlékezzünk 1956 tanulságaira, 
mert George Santayana amerikai filozófussal szólva ,,akik nem emlékeznek 
a múltra, arra ítéltetnek, hogy újra átéljék azt". 


VI. FEJEZET - Konszolidáció 


, Mielőbb állítsanak hadbíróság elé hat-nyolc ismertebb személyt, 
akik közvetlenül vezették a budapesti fegyveres felkelést. " 

Malenkov és Szuszlov ,ajánlása? 756 novemberében a magyar 
Kormánynak 

A KSH-ban a helyzet - mivel sem október 23-a előtt, sem október utolsó 
harmadában nem volt abnormális - egyik napról a másikra normalizálódott. 
Gyűjtöttük az adatokat a károkról, a termelés megindulásáról, a feloszlott és 
megmaradt termelőszövetkezetekről. A hiányosan és lassan beérkező 
adatokból össze kellett állítani a nemzeti jövedelem 1956. évi adatait. 
Továbbra sem ártottam bele magam a politikába. Újságot csak ritkán 
olvastam. Rövid időn belül látnom kellett, hogy a sajtó, benne a Szabad 
Nép utódja, a Népszabadság is, ,pártosan?" tájékoztat, továbbra sem 
tárgyilagos. Ahogy 1956 októberének sajtója sem dicsekedhetett a 
tárgyilagosság erényével! Amennyi ostoba, zagyva, felületes, hazug, sőt 
uszító hír és publicisztika abban a tizenkét napban megjelent, elvette a 
gondolkodó emberek kedvét az újságolvasástól. Az enyémet biztosan. Ami 
nagyobb baj, elvette a közvéleménytől a tájékozódás lehetőségét. így aztán 
az emberek, ha tájékozódni akartak, hallgatták a Szabad Európát. Ami 
olyan volt, amilyen, éppen csak tájékozódásra nem volt alkalmas. 1956 
októbere után is volt elég főszerkesztő, újságíró, akik meggyőződésből 
írták, amit írtak. Sokan egyszerűen vezeklésből dobták félre az újságírói 
hivatás alapelveit, hogy korábbi , tévelygéseiket" jóvátegyék. Voltak a 
nehezen elviselhető, ügyeletes túllihegők. A publicisztikáknál ez még csak 
elment volna, de - az ötvenes évek első feléhez hasonlóan a híreket is 
tendenciózusan adagolták, ami végképp elvette a sajtó hitelét. Az adott 
helyzetben naivitás lett volna azt képzelni, hogy a sajtó állapota kizárólag 
az újságírókon múlott. Tetszett, nem tetszett, tudomásul kellett vennünk 
a győztesek szempontjait. Ennek megfelelően valamennyi újság, napilap, 
hetilap, — folyóirat, — valamennyi hír, — minden publicisztika a 
hatalom szemléletéhez igazodott. 

Ha netán olvastam volna a sajtót, a megtorlásokról akkor sem értesülök. 
Nekem annyira elegem volt az októberi zűrzavarból, és mindabból, ami 
utána következett, hogy a munkámon meg a sporton kívül nem akartam 


foglalkozni semmi mással. Az én környezetembe kósza hírek is csak 
elvétve érkeztek, ezeket vegyes érzelmekkel fogadtam. Bizonytalan voltam 
a dolgok megítélésében, bár az egyértelmű volt számomra, nem voltam 
naiv, hogy a megtorlást Moszkvából vezényelték. De akkor mi a szerepe 
Kádár Jánosnak? Kétféle érzés volt bennem. Egyfelől elfogadhatatlannak 
tartottam, hogy politikai okokból valakit felelősségre vonjanak. A vádaknak 
közük nem volt a tényékhez. Nagy Imre követett el hibákat. Súlyos hibákat 
is. Ne feledjük azonban, hogy az ötvenes években Rákosit politikai 
gyilkosságok bűne terhelte. Ennél is nagyobb bűne, hogy beteges 
hatalomvágya megakadályozta az 1953-as Nagy Imre vonal kibontakozását, 
mégsem követelte senki az életét. Nagy Imre az MDP vezetésének 
egyetlen népszerű tagja volt, csaknem biztosra vehető, hogy ha programját - 
akár csak miniszterelnökként - folytatja, nem kerül sor 1956 októberére. 
Kérdezem: 1956. október végén, azokban a megbolydult napokban, ugyan 
ki, melyik politikus nem követett el akár súlyos hibákat is? Abban a 
helyzetben, amikor az MDP , nagyszerű" vezetésének egyik része 
pánikszerűen elmenekült az országból, és az általa összehozott csődtömeget 
ráhagyta az itthon maradottakra. (, Haladó hagyomány", már Kossuth is ezt 
csinálta.) A vezetés másik része pedig, akik itthon maradtak, , megszűnt 
vezető testületként működni". Másfelől az én szememben ez az egész 
megint csak kommunisták közötti leszámolás voli a kommunisták megint 
egymást gyilkolták. Ki érti ezt? A bosszút tehál elutasítottam, de félig- 
meddig az ő belügyüknek tekintettem. Zavart, hogy nem ismertem, nem is 
értettem a politikai harc hátterét, csak a kérdőjeleim szaporodtak. Ki akar itt 
bosszút állni? A sztálinista magyar baloldal? A szovjetek? Kádár János 
személyesen? Ez utóbbi volt a legkevésbé valószínű. Abban biztos voltam, 
hogy a szovjet vezetés és a magyar sztálinista baloldal - Kádár szándékaitól 
függetlenül -meg fogja torolni a , forradalom" tizenkét napját. A szovjetek 
megtépázott nemzetközi tekintélyüket, közel hétszáz fős veszteségüket, 
a harckocsikban bennégett katonáikat, a magyarok és nem feltétlenül csak a 
sztálinisták - a rettegést és a Köztársaság terel akarták megbosszulni. 
Nyilvánvaló volt, hogy a korábbinál sokkal szigorúbb megszállás 
következik. - Legalább valami kézzelfogható , eredménye? is volt 1956 


októberének - háborogtam magamban. Közismert, hogy Nagy Imre, Maléter 
Pál és Gimes Miklós kivégzéséről is csak utólag jelent meg egy rövid hír. 
Ennyit tudtam. Finoman szólva nem keltett bennem rokonszenvet az 
MSZMP és első titkára, Kádár János iránt. Az első perctől kezdve 
nyilvánvaló volt, hogy ha magyar karhatalom nem lép fel, akkor a szovjetek 
fognak rendet csinálni Budapesten. Annak idején nem titkolt ellenszenvvel 
néztem az elszabaduló indulatokat, a  vérengzéseket, a kormány 
tehetetlenségét. A bukás csak idő kérdése volt. Amikor aztán a változás 
bekövetkezett, érzelmileg elutasítottuk Kádár Jánost és a nevével fémjelzett 
új rendszert. Azt azonban láttuk, hogy ő az egyetlen, az adott helyzetben a 
legjobb megoldás, helyette csak rossz és még rosszabb változatok 
következhetnek. 

Van itt még valami. Elismerem, rideg és szenvtelen, de évszázados 
történelmi tapasztalat, miszerint  forradalmárnak lenni kockázatos, 
sőt életveszélyes foglalatosság. Aki kimegy az utcára forradalmat csinálni, 
ne panaszkodjon, ha eltapossák vagy lelövik. Az általános fejetlenségben 
ugyanis minden megtörténhet, és meg is történik. (Példa rá 1956-ban a 
Kossuth tér és Mosonmagyaróvár.) A forradalom áldozatokkal, túlnyomó 
többségében ártatlan áldozatokkal jár. Jó példa erre 1849, 1919 és 1956 
történelme. A bukás után törvényszerűen mindig megtorlás következett, 
többségében ugyancsak ártatlan áldozatokkal. Ahol forradalom és megtorlás 
van, ott teljesen értelmetlen az ártatlan áldozatokra hivatkozni, mert az 
mindkét oldalon természetes. Mint ahogy az is természetes, hogy a rend 
helyreállítása után mind a hatalom, mind az eltiport forradalmárok saját 
ártatlan áldozataikat mutatják fel és panaszolják. Mindez szóról szóra 
érvényes 1956 történetére is. Az emberiesség, az elpusztított ártatlanok és a 
józan ész nevében számomra a forradalom is meg az azt követő megtorlás 
is egyaránt elfogadhatatlan. Függetlenül az áldozatok számától és arányától. 

Térjünk vissza a KSH-ba. A belső politikai mozgásokból annak idején 
annyi jutott el hozzám, hogy buzgó kollégák kezdték szervezni az MSZMP- 
t, de az első hetekben-hónapokban kevesen kérték átigazolásukat az új 
pártba. A közgazdasági főosztály vezetője, a mi főnökünk, Mód Aladárné 
nem tartozott közéjük. Tájékozottabb kollégák mesélték, hogy a KSH-ban 


volt valami pártgyűlés, ahol Marosán György, a központi szónok, 
indulatosan kérte számon: micsoda dolog, hogy egy Mód Aladárné nem 
tudja, hol a helye. Számomra az "56-os forradalom 1957 tavaszán zárult le. 
Valamikor az év elején a folyosón összetalálkoztam régi kedves 
ismerősömmel, Editkével. Editke a személyzeti főosztályon a közgazdasági 
főosztály előadója, kedves, e mellett nagyon csinos nő volt, aki után az 
utcán megfordultak a férfiak. Olyan vonzó jelenség, akiről rögtön a 
tízparancsolat, abból is felebarátunk feleségének megkívánása jut minden 
valamirevaló férfiember eszébe. Sajnálatos módon kizárólag plátói alapon 
rokonszenveztünk egymással. Editke mosolyogva üdvözölt: 

- Hát maga jó nagy meglepetést okozott nekünk. - mondta évődve. 

- Kedves Editke, és min lepődtek meg? - kérdeztem. - Hát azon, hogy 
nem vett részt az ellenforradalomban. - Miért volt ez olyan nagy 
meglepetés? - Azért, mert a maga édesapja horthysta katonatiszt volt, 
és voltak, akik ebből olyan következtetésre jutottak, hogy maga is 
csatlakozni fog az ellenforradalomhoz - válaszolta mosolyogva. 

Gondoltam magamban, horthysta katonatiszt volt, ez igaz, de ez nem 
jelenti azt, hogy elvakult vagy hülye lett volna. - Látja, Editke, nem mindig 
voltak jók a maguk prognózisai, időnként tévedtek az emberek 
megítélésében - válaszoltam. 

A tavaszi MUK-ozást (, Márciusban Újra Kezdjük") komolytalannak 
tartottam. Kíváncsi lettem volna, hogy a megelőző hónapok , leverő? 
tapasztalatai birtokában, ugyan kinek lett volna kedve vagy mersze 
egyáltalán megnyikkanni. Elérkezett — május  1-je, nem volt 
különösebb szervezés, csak ilyen , kivonulsz-nem vonulsz?" típusú kérdezz- 
felelek. Arra nem emlékszem, hogy ott voltam-e a Hősök terén, de 
arra igen, hogy nagyon sokan ott voltak. Élveztük a békét és a 
nyugalmat. Ránk fért. Ebben a nagy, megkönnyebbült nyugalomban, 
valamikor május végén vagy június elején, idézést kaptam a katonai 
ügyészségtől, hogy ekkor, meg ekkor jelenjek meg a Fő utca nem tudom 
hány szám alatt. Nem voltam boldog, mert azért akkoriban nem volt 
teljesen kockázatmentes dolog meghívót kapni a katonai ügyészségre. De 
nem is voltam különösképpen megijedve sem, mert én semmiben nem 


vettem részt, nem csináltam semmit. Mondhatom, hogy nálam 
jellegtelenebb figura kevés volt az októberi Budapesten. Nem értettem, 
hogy tőlem meg mit akarhatnak? Kicsit feszélyezett a dolog, de miután 
nem jöttek értem, csak beidéztek, úgy gondoltam, hogy nagy baj nem 
lehet. A megadott időben pontosan megjelentem a Fő utcában a megadott 
címen, az ügyeletes rögvest bevezetett egy kis szobába. Az asztalnál 
egy civil férfi ült, mutatta, hogy vele szemben foglaljak helyet. 
Megtörtént az adatok felvétele, ahogy ez ilyenkor szokás. 

- Tudja-e, miért idéztük be? - kérdezte udvariasan a nyomozó. 

- Fogalmam sincs-válaszoltam. Tényleg fogalmam sem volt, mert angyali 
naivitásomban sem az idézés kézhezvételekor, sem ott, a kihallgató 
szobában nem jutott eszembe, hogy esetleg a ,,csillagdöntés? ügyében 
érdeklődhetnek. Nem erről volt szó, a hivatali kollégák közül senki nem 
jelentett fel azért az , ellenforradalmi" akcióért. Pedig ez súlyosabb lehetett 
volna, mint amiért elővettek. 

- Azért idéztük be, mert a KSH-ból őrizetbe vett személyek vallomásából 
az derült ki, hogy volt egy gyűjtés az elesett forradalmárok családtagjai 
javára, és a gyűjtőíven a maga neve is szerepel. Ez azt bizonyítja, hogy 
maga is adakozott, és most az a kérdés, hogy miért? 

A nyomozó végig udvarias volt. Nem volt agresszív, nem akart 
megfélemlíteni, egyszer sem emelte fel a hangját, mintha csak a tegnapi 
futballmeccsről csevegtünk volna. - Erre az epizódra én nem emlékszem, de 
ha önök ezt találták, akkor ez nyilván így volt, nem vitatom - válaszoltam 
tökéletes lelki nyugalommal. - És ahogy most felidézem, valóban volt 
valami gyűjtés, nem is nagyon figyeltem, adtam tíz forintot. Hogy miért 
adtam? Mert ha bármire gyűjtenek, adok. Ugyanígy adtam volna, ha 
mondjuk a vakok vagy az elesett ávéhások családja javára gyűjtenek. 

- Elfogadom a válaszát, de figyelmeztetem, hogy az adakozás helytelen 
volt. - Értem - válaszoltam. Akkor sem hittem, ma sem hiszem, hogy 
helytelen volt az adakozás, de mégis, mit mondtam volna? Ott, a katonai 
ügyészség kihallgató szobájában kezdjek filozófiai vitát a nyomozóval a 
jótékonykodás léleknemesítő hatásáról? 


- Akkor jó. Itt egy üres papír, meg egy toll. írja le (nem, nem százszor 
büntetésből, csak egyszer a dossziénak - Cs. A.), tudomásul veszi, hogy ez a 
cselekedete helytelen volt, megígéri, hogy ez többet nem fog előfordulni, és 
írja alá - így a nyomozó. Örültem, hogy ezzel lezárul az ügy. Még arra sem 
méltattak, hogy informátornak beszervezzenek. Leírtam, aláírtam. Ezt annál 
is inkább megtehettem, mert a dolgokat elnézve semmi esély nem volt arra, 
hogy 1956 , sajnálatos eseményei" a közeli jövőben, mondjuk húsz-harminc 
éven belül megismétlődjenek. Kezet fogtunk, és kegyelemben elbocsátott. 
Ezzel az , ellenforradalom? során tanúsított magatartásomért történt 
felelősségre vonásom lezárult, ettől kezdve számomra 1956 megszűnt 
létezni. 

Nem akartam én semmit ,elfojtani" magamban, ahogy manapság 
mondják az események résztvevői, meg olyanok is, akik közelében sem 
voltak az eseményeknek. Nem is lett volna mit. Egy kívülállónak nincs mit 
elfojtania. Ha szóba került, ha vitatkoztak, hogy forradalom volt, vagy 
ellenforradalom, nem érdekelt, kívül maradtam. Én továbbra is az OSE 
alapján álltam. Nem voltam boldog tőle, sőt kifejezetten bosszantott, hogy 
mások felelőtlensége - most nem a gyűjtőívre, hanem az egész mozgalomra 
gondolok - hülyesége miatt engem is elővettek, de ez hamar elmúlt. A 
hivatalból tudomásom szerint mindössze két kollégát tartóztattak le, és ők is 
enyhe ítéletet kaptak. Hozzátéve, hogy könnyű volt nekem, akinek 
mindössze ha egy órájába, meg egy aláírásába került az egész 756-os 
mozgalom. Mindegy. Engem előtte nem kérdeztek,  csináljunk-e 
forradalmat. Én nem akartam, de ha már így alakult, ezzel kellett együtt 
élni. 

Továbbra is távol tartottan magam mindentől, ami politika, a 
munkámmal meg a sporttal törődtem. Időközben a KSH-ban is sok minden 
megváltozott. Mindenekelőtt a személyzeti főosztály már nem ellenezte, így 
1957-ben beiratkoztam a Marx Károly Közgazdaságtudományi Egyetem 
esti tagozatára. Az ötvenes évek derekán is volt ilyen szándékom, hogy a 
főiskolán szerzett tudást egyetemi szintre emeljem, főleg elméletileg 
akartam mélyebb ismereteket szerezni. Akkor elutasítottak mondván, hogy 
nincs szükségem két diplomára. Most sikerült. Az esti tagozaton kezdtem, 


de a munka mellett ez nem ment, egy év után átmentem a levelező 
tagozatra. Az egyetemen 1962-ben diplomát, 1964-ben egyetemi doktori 
címet szereztem. 

A második hároméves terv (1958—1960) a helyreállítás terve volt. 
Helyre kellett állítani az ország lelki egyensúlyát, rendbe kellett tenni a 
gazdaságot. Nem volt egyszerű feladat, de jobban sikerült, mint gondoltuk. 
Az időszak gazdasági fejlődését legjobban kifejező nemzeti jövedelem a 
három év alatt 23 százalékkal nőtt. Ezen belül az ipar nettó termelése 1960- 
ban 40 százalékkal magasabb volt, mint 1957-ben, jelezve, hogy az ágazat 
hamar kiheverte az 1956-os megrázkódtatást. A mezőgazdasági nettó 
termelés három év alatt több mint 4 százalékos csökkenése viszont azt jelzi, 
hogy nehéz volt a szétzilált szövetkezeti gazdaságok megszilárdítása, 
egyidejűleg országszerte a nagyüzemi mezőgazdaság feltételeinek 
megteremtése, a mezőgazdaság szocializálása. Az 1956 októberi-novemberi 
események alatt a termelőszövetkezetek, szövetkezeti csoportok jelentős 
része feloszlott. Sokan kiléptek. Hazavitték a lovat, tehenet, ekét, boronát, 
szekeret, és várták, hogy kinek lehet eladni a gabonát, húst, tejet. Számomra 
meglepő volt, hogy ilyen körülmények között - a hivatalosan ekkor már 
ellenforradalomnak nevezett események, és az ismert felfordulás után - 
nagyon rövid időn belül újra napirendre tűzték a szövetkezeti mozgalom 
kérdését. Ez azzal magyarázható, hogy 1957-1958-ban a vártnál gyorsabban 
jött rendbe az ország. A , mezőgazdaság szocialista átszervezése?" nemcsak 
fontos gazdasági kérdés volt, ami a mezőgazdaság hatékony és 
versenyképes működését ígérte. Fontos ideológiai célkitűzést valósított 
meg, ,a szocializmus alapjainak lerakását" jelentette a mezőgazdaságban. 
Igaz, hogy Lenin valamikor azt mondta, hogy a mezőgazdaság szocialista 
átszervezését fokozatosan, a parasztságot meggyőzve kell végrehajtani. Azt 
fejtegette, hogy a parasztság kistulajdonosi lelkivilága miatt ehhez hosszabb 
időre, ha nem is emberöltőkre, de egykét évtizedre lesz szükség. De ki 
törődött azzal, hogy mit mondott Lenin? A rendszer azt hangoztatta, hogy a 
marxizmus-leninizmus elveit követi, de egyrészt fogalmuk sem volt arról, 
hogy mi is van abban megírva, másrészt nem törődtek vele. Mivel 
, antileninista"? módon nagyon rövid idő, mindössze három év alatt végre 


akarták hajtani, nem ment kényszer nélkül. Ha több a türelem, nem kellett 
volna helyenként - főleg a tehetősebbek körében - erőszakos eszközöket 
alkalmazni, aminek később a hozamok visszaesésével fizettük meg az 
árát. A gazdaság fejlődésével párhuzamosan a lakosság életkörülményei 
is javultak. A fogyasztás a három év alatt 20 százalékkal, nőtt, az egy főre 
jutó jövedelem mind a munkásoknál, mind a parasztságnál 1960-ban 16 
százalékkal volt magasabb, mint 1957-ben. 


VII. FEJEZET - A hatvanas évek 


, Aki nincs ellenünk, az velünk van. " Kádár János, 1961 

A hatvanas évek Kádár János fontos beszédével kezdődtek. 1961 
decemberében tette azt a később híressé, majd társadalmi programmá vált 
bejelentését, hogy , aki nincs ellenünk, az velünk van". Ezt legalább olyan 
fontosnak tartottam, mint 1953-ban Nagy Imre beszédét, legalább olyan, ha 
nem nagyobb, hatása volt az országra. Számomra ezzel a beszéddel 
kezdődött az országban a megbékélés. Ma úgy mondanám: ha az ötvenes 
évek a ,Rossz", a hatvanas évek a ,Remény"? évei voltak. Akik 
gyógyíthatatlan sebeket kaptak, akár 1956-ban, akár a megtorlásnak, vagy 
konszolidációnak nevezett időszakban - voltak ilyenek, nem is kevesen, 
mindkét, vagy inkább mindhárom oldalon -, azokhoz érthetően nem jutottak 
el ezek a szavak. A nagy többség azonban értékelte a gesztust. Aki felül 
tudott emelkedni kisebb-nagyobb sérelmein, nem volt teljesen vak vagy 
reménytelenül elfogult, az elfogadta az MSZMP első titkárának békére 
jobbról is balról is kinyújtott kezét. Én minden esetre ezek közé tartoztam. 
Olyan kis pont voltam, hogy senki nem akart velem semmiféle alkut kötni, 
nem akart semmilyen egyezségre rávenni, így nyugodt lelkiismerettel, 
könnyű szívvel tehettem. Megelőlegeztem a bizalmat, és később sem 
kellett csalódnom. Nem lehet eléggé hangsúlyozni, milyen nehezen akar 
átmenni a rivaldán, hogy Magyarország egy vesztes háború és egy 
elbukott szabadságharc terhével a vállán 1945-től 1990-ig a szovjet 
csapatok által megszállt ország volt. Ezt annak idején szemérmesen 


takargatták, a rendszerváltás óta pedig úgy tesznek, úgy ítélkeznek a Kádár- 
rendszerről, mintha független állam lett volna. A szovjet jelenlét olyan 
szoros és intenzív volt, hogy a szovjet , tanácsadók? ott ültek nemcsak 
a minisztériumokban, hanem a nagyobb vállalatoknál is. Már a Magyar 
Nemzeti Bankban dolgoztam, amikor az egyik angyalföldi gépipari vállalat 
vezérigazgatója említette, hogy a vállalathoz kirendelt szovjet , tanácsadó" 
jobban ismeri a gyárat, mint ő. Jellemző történet a szovjet jelenlétre. 
Valamikor a hetvenes években tervhivatali és pénzügyminisztériumi 
szakértők javaslatot dolgoztak ki, hogyan lehetne az ipari mamutvállalatok 
irányítását javítani. Mérsékelni az irányítás központosítását. Ieret adni a 
helyi aktivitásnak. Valahol leírták, hogy holdingokká kellene átalakítani 
ezeket a vállalatokat. A javaslatot elküldték a pártközpontba Havasi 
Ferencnek. . Másnap szólt a telefon, a szovjet nagykövetség 
gazdaságpolitikai titkára felelősségre vonta Havasit. - Mit akarnak az 
elvtársak ezzel a holdinggal? Hogy képzelik ezt az elvtársak? Vagyis a 
tanulmányt Havasival egyidejűleg a szovjet követség is megkapta. És 
nagyon felháborodott. 

Összehasonlítani . csak — összehasonlítható adatokat, időszakokat, 
helyzeteket szabad - tanultuk a KSH-ban. Minden más eljárás sarlatánság, 
hamisítás. Megszállt országban élni, túlélni, függetlenül politizálni - 
függetlenül? miket beszélek? egy nagyon szerény mértékben saját 
szempontokat is érvényesítő politikát sikerre vinni -, nagyon bonyolult 
mutatvány. Egy korszakot csak a körülményekkel együtt lehet megítélni, ezt 
senki ne feledje, amikor bírálja Kádár János országlását. Ami nem volt 
hibátlan, de a , falak7-at figyelembe véve - különösen a térség többi 
országával összemérve - sikeresnek kell tekintenünk. (A , Falak?" Kovács 
András gazdasági reformot támogató nagy sikerű filmje volt a hatvanas 
évek végén, amelyben mozgásterünk korlátáit érzékeltette.) Lappangó, nem 
ritkán külföldről fizetett ellenzéki pozícióból könnyű volt - minden 
felelősség nélkül - bírálni a rendszert. Panaszolni, hogy , diktatúra van, 
nincs szabadság, lábbal tapossák az emberi jogokat, a KGST maga a csőd", 
és még tucatnyi , bölcs" kritika. Mindez akár rendben is lett volna, a baj az 
volt, hogy ,gazda nélkül csinálták a számítást". Arról ugyanis nem 


hallottam egyetlen javaslatul sem, hogy mit kéne csinálni mondjuk a 
kétosztatú világrenddel, az országot megszálló szovjet csapatokkal, az 
országban dolgozó szovjet , tanácsadókkal", és az olyan katonai és 
gazdasági egyezményekkel, intézményekkel mint például a Varsói 
Szerződés és a Kölcsönös Gazdasági Segítség Tanácsa. Ha erre valakinek 
van forgatókönyve gondoltam magamban és ha lehetne, valamivel jobb, 
mint amil 1956 bán elővezettek, akkor én is tudok egy másféle társadalmi- 
gazdasági stratégiát, másfajta pénzügypolitikát felrajzolni. Könnyű, és 
milyen , bátor?" volt úgy bírálni és bölcselkedni, hogy ezeknek az ilyen- 
olyan , színű", jobboldali, népi, liberális és szélsőbaloldali , maoista" 
ellenzékieknek soha nem kellett Hruscsovval, sem  Brezsnyevvel 
találkozniuk, és biztosítaniuk, hogy a Magyarországon kiügyeskedett 
kevéske szabadságunkat békén hagyják. Jó áron és lehetőleg folyamatosan 
kapjuk az olajat, és továbbra is jó áron megvegyék gépipari, könnyűipari és 
mezőgazdasági termékeinket. Ekkor, 1970-ben mondtam, szűk baráti 
körben először, hogy Széchenyi István óta Kádár az egyetlen, 
akit államférfinek lehet nevezni. 


ENYHÜLÉS 


Az enyhülést bizonyítandó, 1961 szeptemberében Péter János református 
püspök lett a külügyminiszter. A , kommunista?" kormányban! Az új 
szemlélet változatlanságát jelezte, hogy tizenkét évig, egészen 1973. 
december közepéig maradt a külügyek élén. A hatvanas évek elején terjedt 
el a következő vicc: Néhány presbiter kifogásolta, hogy püspökük, egyházi 
ember létére, , összefeküdt" a kommunistákkal. Péter János egy bibliai 
idézettel válaszolt: , Es beméne Dániel az. oroszlánnak az ő barlangjába." 
Mire az egyik presbiter epésen megjegyezte: , Püspök uram, de az nincs a 
Bibliában, hogy és olt nyala vala." 

A KSH-ban különösebb izgalmak nélkül folytatódott az élet. Évről-évre 
korszerűbb módszereket alkalmaztunk, jobb, megalapozottabb jelentések 
készültek azon az osztályon, ahol dolgoztam. Rövidesen érdekes munkát 
kaptam. Az előzmény röviden annyi, hogy Magyarország, mint a többi 


ország, tagdíjat fizetett az ENSZ.-nek és szakosított (egészségügyi, 
kereskedelmi, fejlesztési, oktatási) nemzetközi szervezeteinek. A tagdíjat az 
ENSZ statisztikai hivatala számításai alapján a világszervezet 
tagdíjbizottsága állapította meg. Először összeadták a tagországok dollárra 
átszámított nemzeti jövedelmét. Megállapították, hogy a világ összes 
nemzeti jövedelmében mekkora az egyes országok százalékos részesedése, 
és a beszedni tervezett összeget - nemzeti jövedelmük arányában - 
szétosztották az országok között. Fizessenek a gazdagok. Az Egyesült 
Államok sokat fizetett, Egyiptom keveset. Valamikor a hatvanas évek elején 
az ENSZ Tagdíjbizottsága meglepetésszerűen értesítette a magyar 
kormányt, hogy Magyarország tagdíját húsz százalékkal felemelték. 
Valamelyik ENSZ-alkalmazott felfedezte, hogy a , kommunista országok" 
nemzeti jövedelme nem tartalmazza a szolgáltatásokat. Ilymódon kevesebb 
tagdíjat fizetnek, mint szolgáltatásokkal együtt számított nemzeti 
jövedelmük alapján fizetniük kellene. Mivel adatuk nem volt, kérni meg 
nem kértek, olyan , gondolom? alapon 20 százalékkal megemelték a 
nemzeti jövedelmünket, és kedvesen közölték, hogy ezentúl 20 százalékkal 
több tagdíjat kell fizetnünk. A Külügyminisztérium hozzánk fordult, hogy 
csináljunk valamit. Már csak presztízsből is, meg, az sem mindegy, hogy 
évente százezer dollárral kevesebbet, vagy többet fizetünk. Valóban nem 
mindegy. Főosztályvezetőnk nekem adta a feladatot, hogy nézzem meg mit 
lehet csinálni. Éppen nyakig benne voltam egy szovjet mérlegrendszer, 
és értelemszerűen az orosz nyelv tanulmányozásában (a főiskolán tanultunk 
oroszul), amikor sürgős jelzéssel megkaptam a munkát. 

A haza mindenek előtt, tehát orosz nyelv és szovjet mérlegrendszer félre, 
helyette a nyugati országok által használt 
, Nemzetgazdasági Számlarendszer" (System of National Accounts - SNA) 
és a francia nyelv került az asztalomra. (A gimnáziumban a háború alatt 
angolt nem tanítottak, a német mellett második nyelvként franciát 
tanultam.) A mi rendszerünket jól ismertem, az összehasonlítás érdekében 
megismerkedtem a nyugatiak rendszerével is. Nem kellett hozzá sok 
idő, hogy kimutassam: igaz, hogy nemzeti jövedelmünket-mivel nem 
számoljuk bele a szolgáltatások (egészségügy, oktatás, művelődés, 


közigazgatás stb.) teljesítményének értékét - az összehasonlíthatóság 
érdekében fel kell emelni. Nem 20, hanem részletes kimutatásunk 
szerint csak 12 százalékkal. Ezzel azonban nem ér véget a helyesbítés, 
mert van egy ellenkező előjelű különbség is a két rendszer között: a 
forgalmi jellegű adók. Az ENSZ statisztikusai nem vették észre, vagy 
ügyeimen kívül hagyták, hogy a nyugati országok forgalmi adók nélkül, 
mi pedig forgalmi adókkal együtt, piaci árakon (at market prices) számoljuk 
a nemzeti jövedelmet. Az összehasonlíthatóság érdekében tehát a forgalmi 
adókat le kell vonni a mi nemzeti jövedelmünkből. Néhány egyéb, kisebb 
értékű módosítással együtt, összesen közel 22 százalékot. Vagyis nem 20 
százalékkal növelni, hanem 10 százalékkal csökkenteni kell a nemzeti 
jövedelmünket, és értelemszerűen - az ENSZ logikája és érvelése alapján - 
a tagdíjunkat. Két hölgy, magyar részről főosztályvezetőnk, Mód Aladárné, 
és a csehszlovák statisztikai hivatal főosztályvezetője, vettek részt a 
fellebbezési tárgyaláson. Az írásos anyagot, ami a KSH általam készített 
számítása volt, a  Külügyminisztérium már korábban elküldte a 
bizottságnak. Néhány formális kérdés és némi hümmögés után elismerték, 
hogy nincs min vitatkozni, elfogadták az adatainkat, az érvelésünket, 
megnyertük a fellebbezést. Mondanom sem kell, hogy itthon nagy volt az 
öröm. Nőtt az ország, és benne a KSH presztízse, mert a külügy szerint arra 
még nem volt példa az ENSZ történetében, hogy egy ország 
megfellebbezze a Tagdíjbizottság döntését. Ráadásul a fellebbezőnek 
legyen igaza, és mindezen felül egy , szovjet csatlós, kommunista"? ország 
igazát el is ismerjék. A tekintély növekedése mellett volt anyagi haszon is, 
mert a külügy szerint évente 2-300 ezer dollár megtakarítás származott 
abból, hogy húsz százalékos emelés helyett tíz százalékkal csökkentették a 
tagdíjunkat. 

Részt vettünk a nemzeti jövedelem KGST-országok közötti nemzetközi 
összehasonlítási "munkáiban, ami bővítette ismereteinket, javította 
módszereinket. A munka részeredményeinek egyeztetésére időnként 
összeültünk valamelyik fővárosban, kétszer Moszkvában, egyszer 
Berlinben vettem részt ilyen egyeztetésen. Érdekes volt. A nemzeti 
jövedelem egy főre számított értéke alapján az NDK bizonyult a 


legfejlettebb . KGST-országnak. . Második — Csehszlovákia lett, a 
harmadik helyre a Szovjetunió került. Ebben az összehasonlításban az NDK 
50, Csehszlovákia 45, a Szovjetunió 10 százalékkal volt jobb, mint a 
negyedik helyezett Magyarország. Utánunk Lengyelország, Bulgária 
és Románia volt a sorrend. 

Úgy tűnt, hogy a dolgok lassan egyenesbe jönnek. Volt érdekes és 
hasznos munkám, a munkahelyemen megbecsültek, volt rendes fizetésem, 
kaptam egy szoba-hallos lakást a KSH-tól. Feleségemmel, Marikával, 
kiegyensúlyozott házasságban éltünk, igényeinket mindig a lehetőségek 
szintjén tartottuk, szóval nem volt semmi, ami ezt az idillt megzavarta 
volna. Egyszer még szakszervezeti beutalót is kaptunk. Ránk fért a pihenés, 
kellemes két hetet töltöttünk Lillafüreden. 


BORÚS ÉG ALATT 


Szorgos munkával, derűsen teltek a napok, mígnem egy nap új vezető 
került osztályunk élére. Az új főnök belépésével borúsra fordultak napjaim. 
Már rosszul kezdődött. Ő  agráregyetemet végzett, korábban a 
mezőgazdasági osztályt vezette, halvány fogalma sem volt a mi 
munkánkról. Majd beletanul - gondolta a főnöknőnk. A helyzetet 
súlyosbította, hogy kettőnk természete nagyon nem illett össze. Erőszakos 
és gyanakvó volt. Mivel nagyon kötődtem a szakmához, a munkámhoz, 
a megkínlódott évtizedemhez, kértem a főosztály vezetőjét, hogy 
beszéljünk az osztályon kialakult helyzetről, mert az új vezetővel 
nehéz együttműködni. így szokott ez lenni. Ahogy az embernek kezd 
jobban menni a sora, azonnal vérszemet kap, fejét felemeli, és körülnéz. 
Rögtön igényei, sőt kifogásai támadnak. Komolyan veszi a 
meghirdetett elveket. Létező, vagy csupán elképzelt jogait kezdi 
védelmezni. Hármasban, a főosztályvezető, az új osztályvezető, meg én, két 
teljes napol beszélgettünk. Mondták, hogy megértették a problémáimat, az 
új osztályvezető változtatni fog a módszerein, a vezetési stílusán. 
Megnyugodtam, gondoltam minden rendbe jön. Ó, az én végtelen 
naivitásom! Néhány lényegtelen formaságon, meg egy-két igyekvő 


mondaton kívül semmi sem változott. Valóban méretes naivitás volt 
részemről azt képzelni, hogy egy negyvenes éveiben járó férfi meg tud 
változni. Olyan típus volt, akit beosztottként sem viseltem volna el, 
nemhogy főnökként. Én őszintén hálás voltam a KSH-nak. Azonnal 
befogadtak, sokat tanultam, sokat kaptam. Úgy éreztem, adtam is. Soha 
nem vitattam a főnöknő jogát, hogy azt nevez ki az osztály élére, akit akar 
és érti, nem érti - holnaptól ő fogja irányítani a nemzetijövedelem- 
számítást. De van egy pont, ahol megszűnik az együttműködés minden 
lehetősége. Úgy gondoltam, hogy a KSH-ban eltöltött közel egy 
évtizedes, eredményes munkám alapján nekem is jogom van megválogatni, 
hogy kivel dolgozom együtt és kivel nem. 

Ahogy írom e sorokat, és visszagondolok a történtekre, felmerülhetett 
volna bennem, hogy lám, azért nem lehettem én az osztály vezetője, mert 
nem voltam párttag. Lehetett volna búsongani háttérbe szorításom 
körülményein, indítékán, ez azonban fel sem merült bennem. Miért? 
Egyszerűen azért, mert a KSH-ban nem párttagság szerint dőltek el a 
beosztások, az előléptetések. Párton kívüliként magam is osztályvezető- 
helyettes voltam és néhány év múlva osztályvezető lettem. Kétségtelen, 
hogy az új osztályvezető sokkal jobban megfelelt  főnöknőnk 
elképzeléseinek, mint én. Mivel soha nem dolgozott ezen a területen - üres, 
fehér lap volt, nem zavarták semmiféle, a népgazdasági mérlegrendszerre 
vonatkozó előtanulmányok, tapasztalatok, elképzelések. Egy üres lapra az 
ember azt ír, amit akar. Az új ember velem ellentétben - ilyen , üres lap" 
volt. Én másféle rendszert vázoltam, mint amit a főnöknő hallani szeretett 
volna. Meg lehet érteni, hogy az évtizedes szakértelmet feláldozta egy, a 
szakmában kezdő, de szakmailag könnyebben kezelhető személyért. 

Akkoriban már enyhült a dolgozók egykori röghöz kötöttsége és úgy 
döntöttem, hogy elmegyek. Nem volt könnyű döntés, hisz akkor már több 
mint tíz éve dolgoztam az. osztályon, és nagyon szerettem azt a munkát. A 
megváltozott viszonyok azonban lehetetlenné tették, hogy maradjak. Egy 
barátom ajánlott a Pénzügyminisztériumba. Faluvégi Lajos, abban az 
időben a költségvetési főosztály vezetője, két fokozattal magasabb rangot, 
főosztályvezető-helyettesi beosztást, és huszonöt százalékkal magasabb 


fizetést ajánlott. Megegyeztünk. Kikértek, a KSH hozzájárult az 
áthelyezésemhez, kipakoltam az íróasztalomat, és vártam KSH-beli utolsó 
munkanapom végét. Egyszer csak hívatnak a főosztályvezetőhöz. 

- Péter elvtárs nem járult hozzá, hogy elmenjen a KSH-ból. 
Beszélt Tímár elvtárssal (aki akkor pénzügyminiszter volt), az áthelyezés 
törölve. Osztályvezetői kinevezést kap, és dolgozzon tovább - közölte Mód 
Aladárné főosztályvezető. 

Osztályvezető lettem, de ezenkívül minden maradt a régiben, semmi nem 
oldódott meg, csak mindenki lépett egyet előre. Valaki azt gondolta, hogy 
nekem valamilyen magasabb rang hiányzik, holott nekem a tisztességes 
munkakörülmények hiányoztak, ezek nélkül pedig én nem tudtam dolgozni. 
Egy év alatt kétszer szervezték át az osztályomat, a szakemberek felét más 
osztályokra helyezték. Gondoltam magamban, ez nem fog nektek működni, 
mert szakmailag én még elbírok veletek. Az osztályomra helyezett új 
kollégákkal szorosan együttműködve, a kétszer kizsigerelt osztállyal jobb 
éves jelentést csináltunk, mint valaha. Az igaz, hogy azokban a hetekben 
nem sokat aludtam, viszont élveztem a kihívást és a sikert. Persze nem 
sokra mentem vele - nem is azért csináltam -, mert közben a főnökömmel 
semmit nem javult a helyzet, sőt. Egyszer hívattak az elnökhöz. Ott ült a 
főnöknőm és a személyzeti főosztály vezetője. 

- Hallom, hogy maga nem jön ki a főnökével és, tudja, nálunk az 
a szokás, hogy mindig a főnöknek van igaza - tért mindjárt a tárgyra 
az elnök. - A hír igaz és egyetértek, nem is lehet másként. - Akkor most mi 
legyen? Módné elvtársnő azt javasolta, hogy helyezzük át magát 
az Országos Tervhivatalba osztályvezetői beosztásba. Én azonban 
úgy gondoltam, hogy mivel mégis csak a maga életéről van szó, 
először kérdezzük meg magát, hogy mit gondol erről? - kérdezte. 

- . Mindenekelőtt köszönöm Péter elvtárs figyelmét. A korábban a 
Pénzügyminisztériumban számomra felajánlott állást időközben betöltötték, 
a Tervhivatalba pedig nem szeretnék menni. Szakértőként be vagyok 
jegyezve a nemzetgazdasági számlarendszer témában az ENSZ Technikai 
Segélyszolgálatánál, ezt választanám. Kérem, hogy a KSH egyrészt ehhez 
járuljon hozzá, másrészt támogassa az ENSZ nél a jelölésemet - 


válaszoltam az elnöknek. - Egyetértek, így fogjuk rendezni, ahogy maga 
kérte - mondta az elnök, és ezzel vége voll a beszélgetésnek. 

Ebben az ügyben főnökeim közül egyedül ő viselkedett úriemberként. 
Egyébként én nem haragudtam közvetlen főnökeimre sem. Senki nem tud 
kibújni a bőréből. Én sem. Én szerettem a főosztályt vezető Mód 
Aladárnéval dolgozni, és számos jelből arra következtettem, ö is kedvel. 
Főnöknőm azonban eljutott arra a pontra, ahova sok asszony eljut az élete 
folyamán, hogy tudniillik nem lehet egyszerre két férfivel törvényes 
kapcsolatot létesíteni, mert az bigámia. Egy ideig éreztem, hogy 
mindkettőnket szeretne megtartani. Nagyon jól tudta, hogy nekem 
ujjgyakorlat az, amivel az új főnököm birkózva küzd meg, még csak most 
ismerkedik a területtel, de végül választania kellett. Ő a másik férfit 
választotta. Van ilyen. A szakítás fájdalmas volt, de nem volt más 
megoldás. A továbbiakban elvették tőlem az osztályt, vártam az ENSZ 
szerződést. Keserves hónapok következtek. Az ENSZ-ben lassan mentek a 
dolgok, nekem meg már elegem volt az egészből. 


Korábban imádtam a munkámat, soha nem lelkiztem, de amikor tizenhat 
év után végül odajutottam, hogy elmegyek a KSH-ból, számot vetettem 
döntésem  indítékaival. Hogy jutottunk, jutottam ide? kérdeztem a 
legilletékesebbtől, magamtól. Egy dolog biztos, az én szememben rangnak 
soha nem volt jelentősége. Álmaimban színvonalas elemzések, jól sikerült 
tanulmányok, szép lányok, asszonyok és egy jól megírt könyv szerepelt, de 
soha nem álmodoztam arról, milyen jó lenne, ha osztályvezető lehetnék. 
Pályafutásom során a rang csak megtalált, megtörtént velem, anélkül hogy 
előtte vártam volna. Ez nem mond ellent annak, hogy amikor valahova 
kineveztek, megválasztottak, mindig a feladatot tartottam szem előtt, 
legjobb tudásom szerint igyekeztem elvégezni, amivel megbíztak. 


Az is igaz, hogy - akartam-nem akartam tudat alatt növelte 
önbizalmamat, hogy már az ötvenes évek első felében a gazdaságirányítás 
és a tudomány rangos helyeire - Népgazdasági Tanács titkársága, 


Pénzügyminisztérium, Közgazdaságtudományi Intézet - akartak elvinni. Sőt 
egyszer el is vittek. A KSH elnöke egyidejűleg tanszékvezető egyetemi 
tanár volt a Marx Károly Közgazdaságtudományi Egyetem Statisztikai 
Tanszékén. Valamikor 1954 környékén úgy döntött, hogy a tanszéket meg 
kell erősíteni, és engem választott erre a feladatra. Áthelyeztek az 
egyetemre, tanársegéd lettem a Statisztikai tanszéken. Fél év múlva 
kiderült, hogy  távozásommal pótolhatatlan űr támadt a nemzeti 
jövedelemmel foglalkozó osztályon, erre visszahelyeztek a KSH-ba. (A 
hetvenes években újra kapcsolatba kerültem a Közgazdasági egyetemmel. 
Címzetes egyetemi docens lettem és Máriás Antal Gazdaságpolitikai 
tanszékén vezettem szemináriumot. Ez azonban csak másodállás volt.) 
Mindez biztonságérzetet adott anélkül, hogy legyez-gette volna a 
hiúságomat. Soha nem volt annyi szabadidőm, hogy hiú legyek. Az adott 
helyzetben azonban elgondolkoztam: ha ennyi helyről megkeresték a KSH- 
t, hogy engedjenek át hozzájuk, akkor mégsem lehetek olyan hülye, akinek 
minden vacak levelét kétszer át kell írnia egy olyan főnöknek, aki soha nem 
volt az irodalmi önképzőkör diákelnöke, és nem is ért ahhoz a szakmához, 
amit irányítania kellene. Mindez javította az önértékelésemet, és az sincs 
messze az igazságtól, hogy elkényeztetett. Ezt - az ember legyen őszinte 


saját magához - el kell ismernem, de azt is állítom, hogy nem lettem tőle 
primadonna. Amit az is bizonyít, hogy amíg normális körülmények között 
dolgozhattam, négy osztályvezető alatt szolgáltam, és a csábítások 
ellenére eszem ágában sem volt elmenni a KSH-ból. Főként azért nem, mert 
főnökeim békén hagytak, és szerettem, amit csináltam. Más oldalról 
a növekvő önbizalom biztosan mérsékelte bennem a főnöki 
túlkapások iránti tűrőképességet. Én a szellemi tulajdonomért is 
harcoltam. A rendszer azt hirdette, hogy , megszűnt embernek ember által 
való kizsákmányolása". Akkor meg miért kell nekem egy erőszakos, 
bizalmatlan, ráadásul hozzá nem értő főnököt eltűrni, sőt kiszolgálni? 
Bizalom nélkül soha nem tudtam dolgozni. Az a furcsa helyzet állt 
elő, hogy az ezer gonddal-bajjal terhelt ötvenes években - "56 előtt is, meg 
utána is - jól éreztem magam a hivatalban, mindig éreztem a munkámhoz 
elengedhetetlen bizalmat. Ez a bizalom a hatvanas évek elején, az új főnök 
megjelenésével, egyszeriben köddé vált. Amikor a nagypolitikában sok 
minden jobb, könnyebb lett - a konszolidációnak is nevezett korszak kellős 
közepében éltünk -, nekem egyszer csak beborult az ég. 


ÍRÁSRA VALÓ IDŐK 


Elkezdtem cikkeket írni. A Magyar Nemzet - akkoriban a Hazafias 
Népfront lapja - megkereste a KSH-t, ugyan jelölne ki valakit, aki néha írna 
a gazdaságról, a nemzeti jövedelemről, a lakosság életszínvonaláról, a 
beruházásokról. Engem jelöltek ki, így lettem , valaki".  Cikkeim 
megjelentek a Magyar Nemzetben. Később írtam, a Statisztikai Szemlébe, 
majd, első ízben 1965-ben, a Közgazdasági Szemlébe is, mindjárt egy 
, nehézsúlyú? elméleti kérdés vitájában kellett részt vennem. 

Ez utóbbi írásom azzal függött össze, az adta az időszerűségét, hogy a 
reform-viták során felmerült a kérdés, hogyan kezeljük a szolgáltatásokat, 
mi legyen az egészségüggyel, az oktatással, a köz-igazgatással, a 
tudománnyal, a közlekedéssel? Többen felismerték-fel-ismertük, hogy 
mivel a szolgáltatásokat éveken keresztül másodrendűnek tekintettük, 
fontos ágazataik - mint például az oktatás és az egészségügy - nem 


fejlődtek, és ez a gazdaságban is gondokat okozott. A szolgáltatások 
minden gazdaságpolitikai előterjesztésben, jelentésben az anyagi termelés 
ágazatai után, , vonal alatt" jelentek meg. Akkori logikánk és elméletünk 
szerint teljesen jogosan, hisz ezek az ágazatok csak , fogyasztották" a 
nemzeti jövedelmet. Ez a módszer főleg a beruházások és a béremelések 
elosztásában okozott torzulásokat: az egészségügy vagy az oktatás soha 
nem kapott annyi beruházást, ami indokolt lett volna, és nem emelték a 
béreket az ott folyó munka érdeme, fontossága szerint. Senki nem akarta a 
marxizmust. , fellazítani", még kevésbé revizionista alapon ,elárulni a 
proletariátust?". Ésszerű gazdasági fogalmakat akartunk létrehozni a 
szocialista magyar gazdaságpolitika számára. Mivel a hivatalos nemzeti 
jövedelmet a KSH számította, nem maradhattunk távol a téma elméleti 
összefüggéseinek vitájától. 

A vitában két nézet ütközött. A hagyományos nézetrendszer híveinek az 
volt az álláspontja, hogy a nemzeti jövedelmet a , termelő munka" állítja 
elő, a termelő munka pedig Marx szerint anyagi javak előállítása, illetve 
azok eljuttatása a fogyasztóhoz. Ezen az elméleti alapon a KGS1I- 
országokban a nemzeti jövedelmet az anyagi termelés ágazataiban termelik, 
ahol rádiót és toronydarut, kenyeret és húst, hokedlit, harisnyát és házakat 
állítanak elő. Továbbá az említett anyagi javakat a fogyasztóhoz eljuttató 
teherszállításban és a kereskedelemben. Ialán nem túlságosan bonyolult a 
képlet. Ez a felfogás időnként furcsa kérdéseket hozott felszínre. Mit 
csináljunk a vasút működésének költségeivel? Például a sínpálya 
karbantartási és értékcsökkenési költségeivel. Hogy lehet ezt megosztani a 
személyvonatok és a tehervonatok között? Vagy amikor a pályaőr tiszteleg, 
az ő bérét milyen alapon osszuk el az anyagi meg a nem anyagi ágazatok 
között? Persze mindig elosztottuk valahogy, a marxista elmélet , főpapjai" 
soha nem jöttek ellenőrizni, hogy helyesen számítjuk-e a nemzeti 
jövedelmet. A másik nézet szerint a nemzeti jövedelembe be kell számítani 
az úgynevezett ,nem anyagi ágazatok", a korábban említett 
szolgáltatások teljesítményének értékét is. E téren is merültek fel kételyek, 
hogy például a védelem , szolgálatainak"? értékét beszámítsuk-e a nemzeti 
jövedelembe. Többek számára az már végképp elfogadhatatlan volt, 


hogy az is a nemzet gyarapodásának tűnjön, ha több embert hívunk be 
katonai szolgálatra. Válaszunk az volt: jó, lehet ilyen elvi alapra állni, 
de akkor a több géppuskagolyót, több ágyút és több tankot is ki kell hagyni 
a nemzeti jövedelemből, bár ezek anyagi javak. 

A vitát a szakemberek kezdetben igyekeztek egyszerű technikai- 
módszertani mederben tartani, olyan , mindegy, hogy mit hová írunk" 
alapon kezelni. Csakhogy ez nem működött, mert a marxizmus 
felkent , főpapjai" riadót fújtak, a bővítés-pártiakat éles, nem ritkán politikai 
ízű, támadások érték, , revizionistáknak" nevezték őket. Idilién a helyzetben 
kénytelenek voltunk a kérdés politikai gazdaságiam összelÜg-géseivel is 
foglalkozni. Mivel akkor a KSH-ban én voltam a nemzeti jövedelemmel 
foglalkozó osztály vezetője, emellett több mint tíz éve dolgoztam a 
témában, engem bíztak meg, hogy az általunk helyesnek tartott , kibővített" 
nemzetijövedelem-felfogást összehozzam a marxizmussal. írjak egy cikket 
a Közgazdasági Szemlének, melyben a marxista elmélettel összhangban 
alátámasztom a szolgáltatásokkal kihöví tett nemzeti jövedelmet. 

Nosza, elő A tőke három kötetét, hozzá a negyediket, az Értéktöbblet- 
elméleteket, nézzük meg, mit mond nekünk Marx Károly a nemzeti 
jövedelemről? Hol van az Marx Károlynál leírva, hogy a nemzeti 
jövedelemben csak a termelő munka vehető figyelembe, ami viszont 
az anyagi javak előállításával egyenlő? Kiderült, hogy Marx Károly és 
a nemzeti jövedelem  , marxista?" elmélete és gyakorlata között 
nincsen semmi összefüggés! A több évtizedes , marxista" gyakorlat 
vélekedéseken, hiedelmeken, önkényes értelmezéseken, csúsztatásokon 
alapult. Valaki egyszer régen, amikor a marxista gazdasági elmélet még 
gyermekcipőben sem járt, elolvasta A tőke első kötetét, és mivel 
olvasmányaiban a harmadik kötetig soha nem jutott el, annak alapján, amit 
olvasott, így döntötte el, és ezzel kész. Először is az említett négy kötetben 
a ,nemzeti jövedelem? kifejezés egyetlen egyszer jelenik meg, 
egy mellékes utalás formájában. Ebből egyértelművé vált, hogy a 
nemzeti jövedelem elméletére, értelmezésére, számításának gyakorlatára 
Marx Károly semmiféle eligazítást nem adott. Marx Károly nem 
foglalkozott a nemzeti jövedelemmel. Bővítjük vagy nem bővítjük, a 


marxizmus szemszögéből közömbös kérdés. Az életműből nem következik 
az sem, hogy a nemzeti jövedelmet a termelő munka állítja elő, Marx ilyen 
összefüggésről sehol nem írt. Ennek ellenére azt gondoltam, lépjünk 
tovább, és nézzük meg a termelő munkát. A négy kötet tanulmányozásából 
megállapítható, hogy a termelő munkára vonatkozóan Marx kétféle 
meghatározást adott. Az egyik A tőke első kötetének mindjárt az elején van, 
ahol az egyszerű munkafolyamat szempontjából határozta meg a termelő 
munkát, mint a , természet elsajátítását", mint , anyagi javak létrehozását". 
És az Értéktöbblet-elméletekben ad egy másik meghatározást is, amely a 
termelő munkát , társadalmi összefüggéseiben? értelmezi, és e szerint 
minden munka termelő, amelynek eredménye piacra kerül (értéktöbbletet 
termel). Cikkemben kimutattam, hogy ha a nemzeti jövedelmet a Marx által 
értelmezett termelő munka eredményének tekintjük is, második 
meghatározása szerint a szolgáltatások is értéket termelnek, amennyiben 
teljesítményük piacra kerül. Vagyis ezeket a , nem anyagi" ágazatokat is 
nyugodtan be lehet számítani a nemzeti jövedelembe, attól az még marxista 
marad. Az egyik lektor, Huszár István - akkoriban a KSH elnökhelyettese -, 
javasolta a cikk megjelenését, mondván, hogy ,ez is egy lehetséges 
értelmezés". A másik bíráló Földes Károly volt. Azt írta, hogy ,ez 
egy sokkal rosszabb nézet, mint a Burgerné féle", és nem javasolta a 
cikk megjelenését. (Burgerné Gimes Anna - a kor neves közgazdásza, 
később akadémiai doktor, egyetemi tanár - a fogyasztói szolgáltatásokról írt 
cikket a Közgazdasági Szemle részére, az elmarasztaló megjegyzés erre 
vonatkozott.) Cikkem végül mégis megjelent (Közgazdasági Szemle. 1965. 
évi 2. szám). Később hallottam, hogy a pártközpont illetékes 
osztályvezetője végül azzal a hátsó szándékkal engedélyezte a cikk 
megjelenését, hogy az én cikkem ürügyén, megfelelően ,átpolitizálva? a 
témát, majd jól megbírálják a , téves nézeteket", és kikészítik az egész 
magyar , revizionista, reformer vonalat". Ezzel a politikai légkörrel függött 
össze, hogy egy kicsit a lövészárokból kidugott sapka szerepét töltöttem be. 
A KSH vezetése a kibővített, korszerűbb nemze-tijövedelem-felfogást 
támogatta, mégis ésszerűbb volt, hogy rangban alacsonyabb szerző jelenjen 
meg egy ilyen tanulmánnyal, ő fogja fel az esetleges politikai támadásokat. 


ílymódon annak is kisebb volt a valószínűsége, hogy egy ilyen magamfajta, 
jelentéktelen káder , leterítésé-crt?"? egy politikailag súlyosabb személyiség 
tollat ragadjon. Végül a pártközpont terve nem jött be. Több mint négy éven 
keresztül egy sor nem sok, annyi sem jelent meg ellenem, illetve az általam 
felvázolt elgondolás ellen. 

Cikkem nem ostromolta a marxista közgazdaságtudomány, vagy akár 
csak a politikai gazdaságtan csúcsait. Egyrészt én sem filozófus, sem 
polgazdos nem voltam, a téma nem tartozott a szakmámhoz, másrészt már 
egy-két hónap múlva magam is jobban meg tudtam volna írni. Annyira 
azért megalapozott volt, hogy csak négy hosszú év csendje után jelent meg 
az első és egyetlen kritika. A közgazdasági egyetemről egy politikai 
gazdaságtan szakos tanár jól kioktatott, a marxista elmélet magaslatairól 
keményen megbírált, hogy miket hordtam össze. Egyebek között azt írta, 
nem nagy felfedezés, hogy Marx a termelő munkára kétféle meghatározást 
adott, ezt már régen tudja mindenki. Akkor miért nem így tanítják? - 
kérdezhettem volna. Miért etetik a hallgatókat az anyagi termelés 
kizárólagosságának sulykolásával? Mondhattam volna, hogy ugyan mutassa 
már meg, hol van erről szó az egyetemi politikai gazdaságtan 
tankönyvekben, vagy a jegyzetekben, amelyeket ő, vagy bárki írt, de nem 
akartam mellékvágányra vinni a vitát. Másik észrevétele az volt, hogy 
összevissza beszélek, mert Marx olyat sehol sem írt, hogy a szolgáltatás, 
ahol a munkafolyamat végén nincs anyagi termék, szintén lehet termelő 
munka. Ha figyelmesen elolvasta volna Marx Károly A tőke című művének 
magyar fordítását - amit az ember elvárt volna tőle, politikai gazdaságtant 
oktató egyetemi adjunktustól -, abból maga is azonnal rájöhetett volna, 
hogy ez nem igaz. Nem sajnáltam a fáradságot. Irány a Széchényi 
Könyvtár, lássuk az eredeti, német nyelvű lipcsei kiadást. Válaszomban 
ebből idéztem: A tőke harmadik kötetében félreérthetetlenül le van írva, 
hogy, a személyszállítás is termelő munka, bár a , munkafolyamat" végén 
nem jelenik meg anyagi termék, sem annak a fogyasztóhoz történő 
eljuttatása. Ebben az esetben a személyvonat , helyváltoztatása? (,, Sein 
Keisen, seine örtliche Bewegung") a termelési folyamat. Ezzel vége lett a 
vitának, de a KGST-országok továbbra sem szándékozlak kibővített 


nemzeti jövedelmet számítani, így minden maradi a régiben. Elkezdtem írni 
a kandidátusi disszertációmat erről a témáról. A léiéig jutottam, .miikor 
1971-ben kineveztek a Minisztertanács Gazdasági Bizottsága nikárságának 
vezetőjévé, és ezzel egyszeriben vége lett a tudományos ambícióknak. 
Bekerültem az operatív gazdaságirányítási munka kellős közepébe, ami 
akkoriban sem volt állóvíz. De ez már egy másik, egy későbbi történet. 
Ekkortájt keresett meg barátom, Boér Jenő. Tímár Mátyás, akit akkor 
neveztek ki miniszterelnök-helyettessé és a Minisztertanács Gazdasági 
Bizottsága elnökévé, meg akarja erősíteni a GB titkárságát, szakembereket 
keresnek - mondta a barátom, aki időközben Tímár titkára lett. Akkoriban a 
szakmában mindenki, aki élt, a gazdasági reform bevezetésén dolgozott, 
engem is érdekelt a várható új világ, vonzott a lehetőség. Habozás nélkül 
igent mondtam a megtisztelő felkérésre, de nem hallgathatom el, hogy 
érzelmileg nagyon nehezen váltam el a KSH-tól, első nagy szerelmemtől. A 
politikai viszonyok változásának jellemzésére megjegyzem, hogy még 
mindig pártonkívüli voltam. 1967. szeptember 15-én bemutattak a 
Minisztertanács Titkárságán és -milyen helyzeteket teremt az élet - két nap 
múlva megérkezett az ENSZ kikérője. A Kongói Demokratikus 
Köztársaságba, Kinshasszába akartak szakértőnek szerződtetni. Igaz, hogy 
az ország nem tartozott Afrika legkellemesebb éghajlatú országai közé, de 
amikor jelentkeztem, úgy gondoltam, mindent meg lehet szokni. 
Kétszázezer európai - többségében belga - él ott évtizedek óta, ha azok 
kibírták, mi is kibírjuk - gondoltam. Nem mellékesen, erre vártam hónapok 
óta, szakmailag és anyagilag is kedvező lehetőség volt. Ennek ellenére egy 
perc alatt eldöntöttem, hogy maradok. Először is érdekelt a reform. 
Nagy kihívásnak éreztem a gazdasági racionalitás és a politikai- 
ideológiai szempontok várható ütközését. És mindezt a ,testvéri 
szocialista országok? közösségébe -  féltékenységébe, irigységébe, 
gyanakvásába - ágyazva kellett elképzelni. Másodszor ez egyszerűen 
lelkiismereti kérdés volt számomra. Azt gondoltam - persze ez is csak 
túltengő önbizalmammal magyarázható hogy ha egyszer kiszemeltek erre a 
munkára, kötelességem az éppen induló reform szolgálatába állítani a KSH- 
ban tizenhat év alatt összeszedett tudományomat, erőmhöz mérten segíteni 


a reform sikerét. Ezért maradtam. Anyagiakban sokat áldoztam azért, hogy 
maradjak és tegyem a dolgom. Igen, a szakmai kihívás és a kötelesség 
marasztalt. . Arról nem is beszélve, hogy miután végigvittek a 
Minisztertanács Titkárságán, mindenhol bemutattak, mint új munkatársat, 
két nap múlva nem mondhattam, hogy bocsánat, én most mégis inkább az 
ENSZ-be mennék némi dollárt keresni. Lesült volna a képemről a bőr. 
Hosszú időn át árnyékként kísért volna a szégyen, hogy a nagyobb pénzért 
megfutamodtam.  Cserbenhagytam azokat, akik bíztak bennem. A 
Külügyminisztérium közölte az ENSZ illetékes hivatalával, hogy időközben 
a Kormány szakértője lettem, és nem tudnak nélkülözni. így ért véget, 
mielőtt még elkezdődött volna, évek óta dédelgetett, első ENSZ-kalandom. 


VIII. FEJEZET - Fékezett reformok 


, Gúzsba kötve táncolni. ?" Nyers Rezső 


REFORMEREK ELLENSZÉLBEN 


Országház. Az ország háza - ízlelgettem a szót. Ezentúl itt fogok 
dolgozni. Ez járt a fejemben a buszon meg a villamoson, amikor 
szeptember 15-én munkába mentem. Előző munkahelyemhez képest ez 
egy teljesen más világ volt. A KSH a gazdaság és a társadalom mozgását, a 
végbement folyamatokat elemezte, néha egy kicsit a tudományba is bele- 
belekapott. Némi kitekintéssel a jövőre, de alapjában véve a múlt világa 
volt. A minisztertanács gazdasági bizottságában, a gazdaságirányítás 
legmagasabb rangú operatív testületében a munka értelemszerűen a jövőről 
szólt. Kis és nagy ügyek vegyesen kerültek a bizottság asztalára, a 
tanácskozás végén pedig az eseményeket, folyamatokat, az ország 
mindennapi életét közvetlenül érintő döntések születtek. Érdekes munka 
hetekig-hónapokig gyűjteni az adatokat, vizsgálódni, kutatni, elemezni. 
Megírni egy tanulmányt és javaslatokat tenni. Tudom, mert végigcsináltam. 
A KSH tevékenysége mindig egy kicsit statisztika, egy kicsit kutatás volt. 


Igazi szellemi izgalom, ahogy az adatokat összerakva, tanulmányozva az 
ember előtt megnyílik az ország, a társadalom vagy a gazdaság egy szelete. 
Egészen más világ egy törvénytervezet, beruházásokat, vállalatok százait, 
állampolgárok százezreit érintő döntés. A titkárságon használtuk a 
statisztikai és más tudományos elemzéseket, segítettek abban, hogy minél 
megalapozottabb, színvonalasabb véleményeket adjunk a GB elnökének. 
Sokkal-sokkal nagyobb volt a felelősség - úgy éreztem. 

Nem jöttem üres kézzel az ország házába. Hoztam, amit a Péter György 
vezette KSH-ban tanultam. Azt a szellemet, a stílust, az igényességet, 
másfél évtized minden tapasztalatát. Hoztam a reform iránti 
elkötelezettséget. Ez nem csak a helyzethez alkalmazkodó ügyes, fennkölt 
szóvirág. Ahogy mondani szokták, papírom volt róla. A várakozás 
hónapjaiban, amikor Kongó rejtelmeivel barátkoztam, és még szó sem volt 
arról, hogy áthelyeznek a minisztertanács titkárságára, írtam egy cikket. 
, Reform és közvélemény" címmel a Magyar Nemzet 1967. szeptember 3-i 
számában jelent meg. (A reformokkal mai akkor is sok gond volt. Még el 
sem indult, már a fél ország jajgatott és tiltakozott, mondván, ha ezt 
bevezetik, az a szocializmus, sót a világ véget jelenti.) , Nem elég a jóra 
vágyni, a jót akarni kell! És nem elég akarni, De tenni, tenni kell. - Váci 
Mihálynak e tömörségükben is oly kifejező sorai egy békés eszmecserének 
indult, de csakhamar szenvedélyes közgazdasági vitává kerekedett 
beszélgetés során jutónak eszembe? - mondandómat ezzel indítottam, majd 
a cikk így folytatódott: ,, Társadalmi-gazdasági életünk olyan változásának 
küszöbén állunk, amelynek nyomán számtalan, az elmúlt húsz év során 
sziláidnak es változhatatlannak tartott fogalmunkat ... gyökeresen át kell 
értékélnünk. Természetes, hogy e rendkívüli változás a közvélemény egy 
részét némi bizonytalansággal tölti el." Amikor húsz év , gyökeres 
ártértékeléséről" írtam, azt akartam jelezni, hogy nem lehel néhány 
formai módosítással letudni a feladatot. Készüljünk fel rá, mert szembe 
fogunk kerülni a piac, a szövetkezeti, sőt a magántulajdon és a teljesítmény 
szerinti elosztás nehéz kérdéseivel, hogy csak a legkényesebbeket említsem. 
Mit fogad el ebből a politika, mit és mennyit az. elmúlt két évtizedben 
másféle szocializmushoz szokott közvélemeny? Nem is beszélve a 


, testvérpártok" ideológusairól. , Ami gazdasági fejlődésünket illeti, erről az 
elmúlt években kétségkívül sokat olvastunk, hallottunk. (Meggyőződésem 
szerint azonban a közgazdasági közvélemény kialakításában, formálásában 
sokat tehetünk, de eleget soha.) Akár ma is mondhatnám! A 
következőkben arról írtam, hogy a gazdaságban a kétségtelen 
eredményekkel együtt él a hanyagság, az érdektelenség, és ezen változtatni 
kell. , Ez pedig a régi módon élve, a régi módszerekkel gazdálkodva nem 
megy. Új, az eddiginél hatékonyabb, rugalmasabb, a mai kor 
követelményeinek jobban megfelelő mechanizmusra van szükség ... S hogy 
milyen lesz ebben az új mechanizmusban? ... a kimerítő, részletes választ 
maguknak a kérdés feltevőinek kell a következő évek során megadniuk. 
Röviden szólva: a mechanizmus olyan lesz, amilyenné mi magunk 
formáljuk majd." 

Negyven éve leírt sorok üzennek a mának: olyan lesz a jövőnk, 
amilyennek mi magunk alakítjuk. Ebben mindenkinek közre kell működnie. 
Csak a hályogkovácsoknak, a hályogban érdekelt politikusoknak vannak 
egyszerű megoldásai. Negyven évvel ezelőtt sem voltak, ma sincsenek 
csodaszerek. A gazdaság bonyolult szövedékét nem lehet ötletekkel, 
törvényekkel , rendbe tenni", ha a közeg nem működik együtt. , Azt, hogy 
az emberek egy adott időszak fejlődését általában kedvezőnek vagy 
kedvezőtlennek ítélik-e, sohasem a nemzeti jövedelem, az acéltermelés 
vagy a beruházások, mindig az életszínvonal alakulása dönti el. 
Pontosabban ... a hatás, amit ez a változás a közvéleményben kiváltott." Ma 
sincs ez másként. Ma is meg kell győzni az embereket - és a piacgazdaság 
viszonyai között ez ma nehezebb, mint eddig bármikor -, hogy Európa 
átlagához közelítő életkörülményekre csak akkor számíthatunk, ha az 
ország teljesítménye közelít az európai átlaghoz. , Úgy tűnik, hogy míg - 
helyesen - mérlegre tesszük, hogy mit kap az egyén a társadalomtól, 
eközben nem esik szó, vagy nagyon kevés szó esik arról, hogy mit ad 
mindezért az egyén a társadalomnak. Az egyén és a társadalom 
kapcsolatának két oldala az elmúlt években egymástól meglehetősen 
függetlenül, egymástól sajátságos módon -bár teljesen indokolatlanul - 
elszakadva funkcionált. A következő években gazdasági fejlődésünk, a 


reform sikere nem kis mértékben azon is múlik majd, hogy ... milyen 
mértékben sikerül az egyén e kettős szerepének egységét megvalósítani, 
hétköznapi gyakorlattá tenni. Más szóval: milyen mértékben és milyen 
széles körben sikerül tudatosítani, hogy a holnap jobb életéhez a ma 
gondosabb, színvonalasabb, hatékonyabb munkáján keresztül vezet az út. 
És nem nehéz belátni, hogy ez az. egyetlen út, az egyetlen lehetőség 
számunkra." Sürgettem a kitekintést határainkon túlra, mert ,a jobb, a 
színvonalasabb . megismerése  igényesebbé tesz. ... — igényesebbé 
önmagunkkal szemben is. 

S egy önmagával szemben igényesebb, önmaga számára mind magasabb 
követelményeket támasztó társadalom minden bizonnyal megkeresi ... a 
módját, hogy a társadalmi munka mind magasabb s/intü ökonómiája révén 
mindjobban közeledjék a javak előállítása tekintetében a világszínvonalhoz. 
Ez az egyetlen lehetséges útja ugyanis az életkörülmények 
világszínvonalához való közeledésnek". Ma is csak ezt lehet, ezt kell 
ezerszer elismételni. A reformról befejezésül a következőket írtam: 
, Egészen bizonyos, hogy számtalan nehézséggel, sok meglepetéssel kell 
számolnunk, különösen az első években. Az új térhódításának útja nem lesz 
töretlenül egyenes vonalú. Mindez azonban nem változtat azon a tényen, 
hogy a reform egész társadalmunk közös ügye, sikere pedig - s úgy 
gondolom, ehhez kétség sem férhet - mindnyájunk elsőrendű érdeke." Ezt a 
cikket ma szinte szóról-szóra ugyanígy megírhatnám. Annyi változott, hogy 
ma nem adnám a Magyar Nemzet címet viselő lapnak. A cikk megjelenése 
óta éppen negyven év telt el, és a reformmal ugyanott tartunk, mint négy 
évtizeddel ezelőtt. Mert a nép - világjelenség - nem szereti, ha reformálják. 
Nem szeret fizetni azért, ami korábban ingyenes volt, és lehetőleg kibújik 
az adófizetés alól. Ugyanakkor  méltatlankodik az egészségügyi 
szolgáltatások színvonala miatt, fel van háborodva, ha nincs minden sarkon 
kórház, minden városban egyetem, és folytathatnám. De az is igaz, hogy ha 
a hatalom veszi magának a fáradságot, és türelmesen elmagyarázza, hogy 
mi miért történik, a nép több megértést és bizalmat szavaz a reformoknak. 
A felelős politikus ma is arról ismerszik meg, hogy arról beszél az 
embereknek, hogyan tudjuk közösen növelni az ország teljesítményét. 


Nyilvánosan letettem a garast a reform mellett, mert úgy gondoltam, 
hogy Magyarország nagyon megérett a változásra. A gazdasági reformot 
korszakos jelentőségű vállalkozásnak tartottam, és tartómmá is. Betetőzése 
volt mindazon gondolatoknak, amelyeket az ötvenes évek derekán Péter 
György fejtegetett, 1957 után Ajtós István és mások vittek tovább, majd 
1965-1967-ben Nyers Rezső, Tímár Mátyás, László Andor, Faluvégi Lajos, 
Csikós-Nagy Béla, Gyulai Miklós, Nagy Tamás irányításával szakemberek 
egész sora (elnézést kérek mindazoktól, akiket kihagytam) formált 
összefüggő — és a gyakorlatba átültethető —— reformprogrammá. 
Reformkommunistáknak nevezték őket, bár ebben a névsorban én csak egy, 
legfeljebb két kommunistát tudok felfedezni. Reformerek voltak, az 
kétségtelen. És hiába vitatják napjainkban, munkásságuk hozzájárult ahhoz, 
hogy a rendszerváltás nagyobb zökkenők nélkül ment végbe. , Gúzsba 
kötve táncoltunk?" - mondotta egy alkalommal Nyers Rezső. Igen, mert ezek 
gúzsba kötött idők voltak. Ennek ellenére , táncolni" kellett, mert az ország 
élni, fejlődni akart, tízmillió ember életéről volt szó. Ennek a tízmilliónak 
együtt kellett működnie a szovjetekkel, ukránokkal, oroszokkal, 
grúzokkal, bolgárokkal, románokkal, csehekkel és a keleti németekkel. Ez a 
tízmillió nem , merülhetett alá" valamilyen jól fizetett semmittevésbe, hogy 
ott majd kivárja amíg az idők Jobbra" fordulnak, nem szedhette a sátorfáját, 
hogy majd , kitántorog Amerikába?" vagy Münchenbe. Mindenekelőtt azért 
nem, mert ez volt a hazája és ebben a hazában ez a tízmillió volt a magyar 
nemzet. Meglepő? Igen, a hatvanas és a hetvenes években is volt magyar 
nemzet. Sőt az ötvenes években is élt ezen a tájon tízmillió ember, mi, akik 
a magyar nemzetnek tudtuk magunkat. Nem volt szükségünk arra, hogy 
elvadult nacionalisták, rendszerfüggetlen talpnyalók, rákosista költők és 
mindenhonnan kikopott, öreg politikai szélkakasok oktassanak ki, mit jelent 
magyarnak lenni. Mert mi magunk voltunk a magyar nemzet, és ezt akkor 
senki, sem Rákosi Mátyás, sem Kádár János nem kérdőjelezte meg. 

Reform. Ez volt abban az időben a varázsszó, minden e körül forgott. 
1967 ősze az előkészítés végső szakasza, az utolsó simítások ideje volt. 
Arra szolgált, hogy az 1968. január 1-jei átállás minél kevesebb zavart 
okozzon, és utána se legyenek nagyobb zökkenők. A vállalatok, a 


minisztériumok, a Magyar Nemzeti Bank lázasan dolgoztak, a lakosság, az 
egész ország a gazdasági reform előkészítésének lázában égett. Ami nem 
jelenti azt, hogy teljes és harmonikus egység, lelkes egyetértés kísérte volna 
a reform gondolatát, az előkészítésről kiszivárgott hírekéi Sok hívet szerzett 
a reformgondolatnak a televízióban dr. Agy, aki a nép egyszerű 
gyermekeinek hétről-hétre közérthetően magyarázta, mit miért teszünk. A 
megérdemelten nagy sikert aratott filmsorozat forgatókönyvét Kopátsy 
Sándor írta. (Nem ártott volna napjainkban is igénybe venni, nem lenne 
ennyi, időnként szándékosan gerjesztett értetlenség.) A diagnózisban nem 
volt sok vita. Abban nagyjából mindenki egyetértett, hogy a gazdaság nem 
úgy működik, ahogy kellene, ezért változásokra van szükség. A kérdés az 
volt, hogy hol és milyen típusú változtatások legyenek, de a kérdésre adott 
válasz már megosztotta a politikát és a szakmát is. Voltak akik némileg 
leegyszerűsítve a kor valóságát, úgy vélték, hogy Magyarország a 
szocializmust építi, az európai szocialista országokat tömörítő, Kölcsönös 
Gazdasági Segítség Tanácsa nevű szervezet tagja, gazdasága tervgazdaság, 
következésképpen ehhez illeszkedő, terv típusú eszközökkel kell a 
szükséges változásokat kikényszeríteni. Például a vállalatokat feszesebb 
terv előírásokkal, a tervek szigorúbb számonkérésével kell a kívánt 
irányba terelni. Az állam, a vállalatok és a lakosság körében a legszigorúbb 
takarékosságra, a pazarlás megszüntetésére van szükség. Nem mondhatom, 
hogy butaságokat beszéltek, hisz azt látták, hogy a szocialista országok 
, béketábomak"? nevezett közösségében ez volt a gyakorlat. E nézetek 
képviselőit dogmatikusoknak neveztük. Nagyobb részük nem ismerte a 
gazdaság működését, többnyire csak felszínes benyomások. alakították 
véleményüket, álláspontjukat. Tulajdonképpen nem ismerték a területet, 
amiről beszéltek, nem tudták, miről van szó, de nagyon határozottan 
hangoztatták, hogy mit kellene tenni. Egy másik befolyásos réteg, akiket ,a 
marxizmus főpapjainak" neveztünk, Marx sűrű idézgetésével támogatta a 
tervgazdaság megerősítésének szükségességét, követelték a terv előírások 
tekintélyének helyreállítását, a nagyobb állampolgári fegyelmet. Végül 
létezett a vállalati és szövetkezeti vezetők nagyon széles rétege, akik nem 
poltikai alapon, és nem a marxizmus eszméit féltve álltak ellen a reformnak, 


hanem egyszerűen azért, mert számukra idegen, ismeretlen világgal 
fenyegetett. Ha meggondolom, milyen könnyen mondtuk rá akkoriban 
valakire, hogy dogmatikus. Pedig nem volt dogmatikus, nem foglalkozott a 
marxizmus elméleti kérdéseivel, csak a felkészültsége hiányzott. És mivel 
élettapasztalatai között nem találta a fogódzót, nem tudott csatlakozni az 
új eszmékhez, előjött a konzervatív közhelyekkel takargatott kényelem. Az 
eredendő lustaság, ami körömszakadtáig védi saját érdekeit, ellenáll minden 
változásnak, minden új gondolatnak. 

A dogmatikus ellenzék mentségére mondom, a reformgondolat hívei, a 
reformok kidolgozói nem voltak sem elég körültekintők, sem elég 
mértéktartók. Az egyik: nem számoltak két - később döntőnek bizonyult - 
körülménnyel. A nemzetközi környezet nem úgy alakult, ahogy szerettük 
volna. Volt ebben némi csodavárás is, hogy a lengyel és a csehszlovák 
pártban elkezdődött erjedés jó hátszél lesz a magyar reformoknak. 
Eltúloztuk e három ország reformereinek, megújítási törekvéseinek erejét, 
hatását. Nem számoltunk azzal, hogy a Kölcsönös Gazdasági Segítség 
Tanácsában (KGST) a szovjet párt dogmatizmusa erősen fékezni fogja 
reformjainkat. — Főleg az jött nagyon rosszul, ami 1968-ban 
Csehszlovákiában történt. Külön tanulmányt lehetne írni a Prágai Tavaszról. 
Arról, hogy Óta Sik ígéretes reformelképzeléseit a radikálisok hogyan 
sodorták szovjetellenes, antikommunista követelésekig, amelyek - tetszik, 
nem tetszik, tény - kívül estek a ,létező szocializmus? realitásainak 
keretein. E kereteket pedig Moszkvában határozták meg. Miközben 
semmiben nem segítették a tervezett társadalmi-gazdasági reformokat, 
túlmentek a csehszlovák dogmatikusok és a szovjet párt tűrőképességének 
határán, kiprovokálták a fegyveres beavatkozást. Ilyen körülmények között 
azt a néhány kis lépést sem tudták megtenni, amire lett volna lehetőség. A 
csehszlovák párt, személy szerint maga Alexander Dubcek is a szláv 
testvériségen alapuló kiváló szovjet kapcsolatokban bízva, túlzott 
önbizalommal nézte a jövőt. A mi helyzetünk nem azonos a magyar "56-tal, 
nálunk nem lesz ellen-forradalom - nagyjából ez volt a megnyugtató válasz 
Kádár János figyelmeztetéseire. Nem vették észre, hogy a kérdést, mit kell 
ellenforradalomnak minősíteni, nem Prágában, hanem Moszkvában döntik 


el. A magyar 7"56-hoz képest volt azonban egy lényeges különbség: a 
cseheknek akik dühöngtek meg sírtak - volt annyi eszük, hogy nem 
támadlak rá a szovjet tankokra. Csehszlovákia megszállása, a 
politikai légkör keményedése nyomán a magyar ortodox vonal is 
megerősödött, és már az indulásnál lefékezte a reformot. 

A másik a belső környezet. A közeg, ahol a reformokat meg kellett 
valósítani. A magyar reformerek, sem a szakemberek, sem a politikusok, 
nem számoltak azzal, hogy Magyarországon soha nem volt erős polgárság, 
nem működött piacgazdaság. Vagy ha számoltak is vele, alábecsülték a 
reformokra gyakorolt fékező hatását. A reformot meg előző két évtizedben 
felnőtté vált generációk életéből kim.múllak olyan fogalmak, mint piac, 
érték, kereslet, kínálat, befektetés, hozam, ráfordítás, költség és haszon. A 
tervgazdaság szűk keretei nem kedveztek az önálló gondolkodásnak, a 
kezdeményezőkészségnek Ezen akart változtatni a reform, amikor nagyobb 
szabadságot, önálló döntési lehetőséget adott a vállalatoknak. Fel akarta 
szabadítani, a mezőgazdasági fejlődés szolgálatába akarta állítani az. önálló 
cselekvésben rejlő erőt. Nem tervszámok tömegével, hanem közvetett 
módon, szabályozókkal akarta a nagyobb önállóság kereteit, feltételeit 
megtelem leni. Az új rendszer azonban a nagyobb önállósághoz nagyobb 
felelősséget is rendelt. A tehetséges, mozgékony vezetők azonnal 
megtalállak helyüket az új feltételek között. Sokakat közülük politikai 
támadások értek, termelőszövetkezeti elnököket meghurcoltak azért, mert 
éltek az új gazdaságirányítási rendszer nyújtotta önállósággal. Ez mind az 
ortodox baloldal aknamunkája volt. Az is igaz, hogy a vezetők jelentős 
része nem szerette a nagyobb önállóságot, nem kért a vele járó 
nagyobb felelősségből. Kényelmesebb és biztonságosabb volt az a világ, 
amikor a minisztérium megmondta, hány vég szövetet, hány autóbuszt, 
hány pár cipőt, hány tonna cementet kell gyártani. Hány lakást kell átadni. 
Falun is egyszerűbb volt az élet, amikor a járási pártbizottság megadta a 
vetéstervet. Ez a réteg csak elszenvedte az új irányítási rendszert anélkül, 
hogy a maga helyén - mint igazgató, tsz elnök, termelési főosztályvezető, 
főkönyvelő, állattenyésztő, export bonyolító stb. - hozzá tette volna azt a 
szükséges többletet, ami a rendszer működéséhez elengedhetetlen volt. 


Egyidejűleg a városi, járási, megyei pártszervekhez rohangált panaszkodni, 
árulkodni. Többnyire olyan hibákat emlegetve, panaszolva, amelyeket az új 
rendszer logikája szerint neki magának kellett volna önálló döntéssel 
megoldania. Ennyire megosztott vállalati vezető réteggel nehéz volt a 
reformot sikerre vinni. 

Miközben készülődtünk a reform indulására, 1967 végén családunkban 
nevezetes esemény történt: nagy örömünkre megszületett második 
kislányunk, Zsuzsanna Ágnes. Gabi lányunk örömmel hirdette barátainknak 
a nagy eseményt: , kistestvérem van, kistestvérem van". 

A reformmal kapcsolatban volt egy bizonyos csodavárás. Az 1968-at 
megelőző években ezer gonddal küszködtünk, ahogy egy kis ország 
gazdasága araszolgat előre. így volt ez a piacgazdaságok Nyugat- 
Európájában is, amire pedig sokan oly gyakran és oly szívesen 
rácsodálkoztak. És alig titkolt irigységgel állapították meg, hogy 
a vasfüggönyön túl, , odaát" milyen jól mennek a dolgok. Kiépített 
infrastruktúra és árubőség van, csillognak-villognak a kirakatok, a gazdaság 
(akkor még nem nagyon emlegettük a , dzsídípít") növekszik, és nicsak, 
milyen magas az életszínvonal. Kádár János hiába figyelmeztetett, hogy 
,Ott sincs kolbászból a kerítés". Igaz, hogy , odaát" - időnként és egyes 
országokban két számjegyű - munkanélküliség, nálunk meg létbiztonság 
van, de ezt egy pillanatra tegyük félre. Nézzük, milyen ott a gazdasági 
modell? Piaci modell van. Ha mi is bevezetjük a piaci modellt, egy csapásra 
búcsút inthetünk elmaradottságunknak, a restségnek, tunyaságnak, a 
szegénységnek. A hiánygazdálkpdásnak. Minden, amitől a húszéves 
tervgazdaság évei alatt szenvedünk, minden gondunk, ha nem is egy 
csapásra, de rövid időn belül megszűnik. Sok fórumon, vitán vettem részt, 
sok előadást tartottam, ezek a nézetek mind megjelentek. Ebből a 
várakozásból hiányzott az a történelmi tény, hogy Magyarország és Nyugat- 
Európa gazdasági fejlettsége között sok évtizednyi különbség volt, már a 
második világháborút megelőző korszakban is. Ezek az országok már sok- 
sok évtizeddel azelőtt (1968-at írtunk) fejlettebbek, gazdagabbak, egyesek 
sokkal gazdagabbak voltak, mint mi. Attól tartottam, hogy a reform utáni 
időkre mi valami jobbat ígérünk, de ha Európában beüt egy visszaesés, 


gazdasági növekedésünk lelassul, azt fogják mondani: tessék, a reform 
mennyi galibát okozott, és a gazdaság ugyanúgy rosszul teljesít, mint 
korábban. 

Bonyolította a helyzetet, hogy egy magát , munkás-baloldalnak"? nevező 
csoport - elsősorban Biszku Béla, Gáspár Sándor, Komócsin Zoltán és 
mások is - hangzatos jelszavakkal léptek tél a reform ellen mondván, hogy 
veszélyben ,a munkásság érdeke", és a , dolgozók életszínvonala". Az 
említett pártvezetők (és súgóik) közgazdasági felkészültség nélkül 
természetesen nem értették, miről van szó, ami keveset megértettek belőle, 
mélységesen utálták. Egyrészt mert nem tudták követni az eseményeket, 
másrészt mert annyit azért megértettek, hogy a reform jelentősen 
csökkenteni fogja ,a politika? befolyását a gazdaságra, korlátozza az ő 
hatalmukat. Jöttek a szovjet hivatkozások, a Pravda meg ,a szovjet 
elvtársak", a legfelső vezetésből valamelyik ismert név idézgetése, akik 
, óvták a magyar elvtársakat" a meggondolatlan lépésektől. A szovjet 
viszonyokról saját élményem alapján számolhatok be. Jó tíz évvel később 
második feleségemmel a Szovjetunióban nyaraltunk, Grúzia és 
Örményország, Tbiliszi és Jereván volt az úti cél. Egyetlen ideillő esetet 
mondanék el. A színhely Jalta. Hosz-szú sor áll egy üzletszerű épület előtt. 
Állj be a sor végére - mondtam a feleségemnek, Annának, megnézem, mit 
árulnak az elején. Almát árultak. Akkora almát, mint amekkora dió termett 
anyám kertjében, igaz, hogy mindössze 30 kopejkáért. Ahogy mentünk az 
országúton Kutaiszi felé, látjuk ám, hogy az út mentén kedves grúz fiúcskák 
álldogálnak, és vödörből almát kínálnak. Ezek olyan igazi alma formájú és 
méretű almák voltak, igaz, hogy háromszor annyit, 1 rubelt kértek kilójáért. 
Rögtön láttuk, hogy a grúz egy életrevaló nép. Ezt Kutaiszi-ben a 
szállodában is megerősítették. Elmesélték, hogy hetente külön repülőgépek 
mennek Tbilisziből Moszkvába, grúz kolhozpaiasztok viszik a gyümölcsöt 
és a zöldséget a moszkvai piacokra. Mindebből azt is megállapíthattuk, 
hogy a Szovjetunióban is más van a Pravda bán, és más az életben. Most 
mit csináljunk, ha egyes magyar elvtársak azt hitték, hogy a Pravda és a 
való élet egy és ugyanaz. Ez lett volna a nagyobbik baj. Ám lehet, hogy ők 
is tudták, amit mi, csak itthon azt hirdették, hogy a Pravda vezércikke az 


igazság maga. Olyan kevés magyarjár Grúziába, ki tud mindennek utána 
járni? 

A hatvanas-hetvenes évek fordulóján tűnt fel és lett pillanatok alatt a 
közönség kedvence Koncz Zsuzsa. Számomra - és százezrek számára - ő 
volt a hetvenes évek igazi, nagy ajándéka. Szerény megjelenése, a simogató 
hangja, szép magyar beszéde. Nekem felüdülés volt az egyes dalokból 
átszűrődő társadalmi-politikai mondanivaló, ami Bródy Jánost dicsérte. ,, El 
ne hidd, ha bárki mondja, hogy ez jó így" és , Azt hiszed, hogy mindig 
mindent megbocsátunk, azt hiszed, hogy megtagadjuk minden álmunk"? - 
hallgattuk egyszer, tízszer, százszor. Majd később a híres , És ha engem 
egyszer, lánckerék taposna, alattam a föld is sírva beomolna." A 
rendszerváltás környékén született dalok, amikor sokan azt hitték, hogy 
, türelemmel és akarattal... megfordítható, a világ". Hogy jóvá lehet tenni a 
múltat, , visszaadni az életeket". Nem lehet, de ezt sokan nem ismerték fel, 
és sokan nem is akarták elfogadni. És mi lett belőle? , A képzelet nyomán, 
elég egy mozdulat, és láncát tépi már, a visszafojtott indulat?" - énekelte 
csalódottan. Pedig akkor még nem volt székházostrom, a csőcselék még 
nem szabadult rá a városra. És a kérdés, amire azóta sincs válasz: , miért 
hagytuk, hogy így legyen?" Bizony, én is ezt kérdezném azoktól, akik 
hagyták. Koncz Zsuzsa kezdettől fogva igényes és választékos, elegáns és 
ízléses volt, és az is maradt. 

A GB titkárság időnként átalakult panaszirodává, munkaidőnk jelentős 
részét azzal töltöttük, hogy a különböző pártemberek, befolyásos vállalati 
vezetők panaszaira, kérdéseire válaszoltunk. Magyaráztuk a mechanizmust. 
Felmerült egy olyan érv is, amivel részletesebben kellett foglalkozni. A 
szakszervezet és a , munkás-baloldal?" kifogásolta, hogy a parasztság 
jövedelme az utolsó néhány évben olyan gyorsan nőtt, hogy meghaladta a 
munkások jövedelmét. Ez igaz volt, de ebből nem következett, hogy a 
reform munkásellenes lett volna. KSH-ban töltött éveimre tekintettel én 
kaptam a feladatot, hogy válaszoljak. Szakmai szempontból könnyű is, meg 
nehéz is volt válaszolni. Könnyü volt, mert bemutattuk, hogy az MSZMP 
legutóbbi kongresszusa kimondta: a parasztság életszínvonala érje utol a 
munkásokét. Ez egy politikai döntés volt. Kimondta az utolérést, de arról 


nem szólt, hogy mennyi idő alatt, egy év, öt év vagy tíz év alatt következzék 
be. A múlt század hatvanas évei végén a parasztság reáljövedelme más 
európai országokhoz hasonlóan - nagyjából 10-15 százalékkal elmaradt 
a munkásoké mögött. Egyrészt a parasztság érdekeltségének megteremtése, 
másrészt az ágazat pénzügyi helyzetének javítása érdekében a reform 
bevezetését megelőzően felemeltük a felvásárlási árakat, nőttek a paraszti 
(pontosabban a mezőgazdaságból származó) jövedelmek. A párthatározat 
egy év alatt megvalósult: a paraszti jövedelmek utolérték a munkásokét. Ez 
önmagában még nem lett volna baj. A gondot az okozta, hogy a 
jövedelmezőség javulása nyomán több ágazatban jelentősen nőtt a termelés, 
nőtt a parasztság jövedelme, ami aztán két-há-rom év alatt valóban 
meghaladta a munkások jövedelmét. A mezőgazdasági termelés növekedése 
megfelelt a politika szándékainak, hisz javult az élelmiszerellátás, az 
üzletekben húst, tejet, a piacokon zöldséget, gyümölcsöt lehetett kapni, és 
élelmiszerek exportjára is jutott. A mezőgazdasági termelés bősége tette 
lehetővé a gabona és a hús exportjának növelését a Szovjetunióba, ahol 
ezekért kőolajat és dollárt kaptunk. Fel kellett ismerni, és el kellett 
fogadtatni, hogy Magyarország számára a mezőgazdaság fontos 
nyersanyagtermelő ágazat. Az ország termőföld ellátottsága Európában a 
legjobbak közé tartozik, területe a mezőgazdasági termelés számára 
kedvező éghajlati zónában van. E két tényező felértékeli az ágazat 
adottságait. Igaz, hogy a Közös Piac mezőgazdasági termékekből már a 
hatvanas években önellátó volt, Magyarországnak azonban ott volt a 
hatalmas szovjet piac, szinte korlátlan felvevőképességével. Akkoriban egy 
folyóiratban egyebek mellett kifejtettem, hogy aki Magyarországon a 
mezőgazdaságot nem mint fontos nyersanyagtermelő ágazatot kezeli, az 
vak. (Ezek után bő tíz év múlva azzal fog megvádolni egy Bácskai 
Tamás nevű egykori banktisztviselő, hogy ,az élelmiszer gazdaság 
rovására" akartam az ipar számára , a hitelforrásokat íijraelosztani". Ebből 
természetesen egy szó sem volt igaz, már csak azért sem, mert nem én 
osztottam a hitelforrásokat. Ma valakit le akartak járatni, a tények 
már akkor sem számítottak.) A reform intézkedései, amelyek az ágazat 
jövedelmezőségét, pénzügyi helyzetét javították, feltétlenül helyesek voltak. 


Fontos eredményként könyvelhettük el, hogy a mezőgazdaság, mint egy 
kísérleti laboratórium, bemutatta, hogy az. érdekeltség, a jövedelmezőség 
javítása, az önállóság feltételeinek biztosításával együtt milyen jelentős 
eredményeket hozhat a gazdálkodás eredményességében. A hatvanas évek 
első felében még sokat szidott termelőszövetkezet bizonyított: a 
nagybirtokokba összevont kisparaszti gazdaságok hozama, 
jövedelmezősége jelentősen javult. 

Mindez nem valósulhatott volna meg a háztáji gazdaságok rendszere, a 
nagyüzemi termeléssel való szerves együttélése nélkül. A hetvenes években 
a munkaigényes ágazatok - mint az állattartás, a  zöldség-és 
gyümölcstermesztés - hozamának számottevő részét, egyes termékeknél 30- 
40 százalékát, a háztáji gazdaság, a magántermelő adta. Egy olyan politikai 
légkörben, amikor a dogmatikus baloldal egyes képviselői a szövetkezeti 
tulajdont támadták, államosítani akarták a termelőszövetkezeteket. Ez a 
törekvés Kádár János politikai bölcsességén hajótörést szenvedett. A 
politika elismerte a mezőgazdaság eredményeit és a földtulajdont, ahogy az 
kialakult. A Magyar Szocialista Munkáspárt Központi Bizottsága - a 
termelőszövetkezetek államosítása helyett - a fejlődés szerves részének 
nyilvánította, és beemelte a szocialista szektorba a szövetkezetek háztáji 
gazdaságát. Ezzel a háztáji gazdaság, egyben az egész mezőgazdasági 
tulajdoni és termelési rendszer politikai legitimitást kapott. Nem 
mulaszthatom el megemlíteni, hogy a mezőgazdaság eredményei - számos 
szakember, elnökök és agronómusok mellett - elsősorban Fehér Lajos és 
Erdei Ferenc elszántságát, kitartását dicsérték. Ők voltak azok, akik az 
ötvenes évek végén a szövetkezetek szervezése, nagyméretű, korszerű 
üzemek létrehozása mellett kardoskodtak. A mezőgazdaság alig több mint 
egy évtized múlva nemzetközi mércével mérve is jó eredményeket tudott 
felmutatni. A ,létező szocializmusban?" nem létezett olyan mérce, 
amivel mérni lehetett volna a köztünk és a többi szocialista ország között 
az  élelmiszerellátásban — mutatkozó különbséget. Akkoriban úgy 
fogalmaztunk, hogy nálunk van élelmiszerellátás, a többi szocialista 
országban meg nincs. A mezőgazdasági termékek bősége nyomán a tsz- 
tagok, a mezőgazdaság korábbi nincstelen parasztjai, egykori 


agrárproletárok, a hetvenes években olyan jó körülmények között 
éltek, mint történelmük során korábban soha. 

Ami a parasztsággal, a mezőgazdasággal szembeni támadásokat illeti, 
tipikus magyar jelenséggel álltunk szemben. A Magyar Nemzeti Bankban 
később kollégám és barátom, Pulai Miklós első elnökhelyettes mondta 
egyszer: , Az úgy nem fog működni, hogy a lángost szeretjük, de a 
lángossütőt nem." Vagyis elvárjuk, hogy legyen lángos, de azt utáljuk és 
elutasítjuk, ha a lángossütő meggazdagszik. A mezőgazdaságra lefordítva: 
az üzletekben legyen hús, gyümölcs és zöldség, az exporthoz is kell a 
gabona meg a hús, de a paraszt azért ne gazdagodjon. Vagy legalábbis ne 
nagyon. A paraszt pedig gazdagodott. Újabb támadások jöttek, hogy nézzük 
meg, milyen házakat, mit házakat, palotákat építenek vidéken a parasztok. 
Megnéztük. A KSH kimutatta, hogy ezeket nagy többségükben olyan 
családok építették, amelyekben az egyik családtag az iparban vagy a 
kereskedelemben dolgozik, így a mezőgazdaságból származó jövedelem 
mellett máshonnan is van jövedelmük. A statisztika a munkások és a 
parasztság mellett bevezette a , kettős jövedelmű? családok megnevezést. 
Kimondtuk. hogy a parasztságnak nincs kötött munkaideje, a jószágot 
reggel, délben, este el kell látni, rendszeresen etetni, itatni kell, az. istállót, 
disznóólat ki kell takarítani. Lónak, tehénnek nem lehet azt mondani, hogy 
szabad szombat van. Nem lehet öt órakor letenni a szerszámot és 
hazamenni nézni a tévét. Ezek mind igaz érvek voltak. 

Ugyanakkor nehéz is volt a szakmai válasz, meri a támadás 
nyilvánvalóan politikai indítékú volt. A , munkás-baloldal" emllilelt 
politikusai valójában nem a munkások életszínvonaláért aggódtak, a 
reformot akarták kerülő utakon aláaknázni. Mindemellett volt legalább 
három szempont, amit ugyancsak mérlegelni kellett Az egyik a 
mezőgazdasági termékek felvásárlási árainak emelése, ami helyes volt, 
a mértéke és ütemezése azonban vitatható. Az elég egyértelmű volt, hogy a 
mezőgazdaság hozamainak emelését nem lehel tervutasításokkal, 
büntetésekkel kikényszeríteni. Aki a földdel és az állatokkal dolgozik, 
mindig tud legalább három érvet mondani, hogy a hozam miért lett annyi, 
amennyi, és miért nem lett húsz százalékkal több. A hozamok növelése 


érdekében emelni kellett a jövedelmeket, ez nem kétséges. A döntéshozók 
bizonytalanok voltak abban, hogy a kívánt cél elérése érdekében mennyivel 
kell a felvásárlási árakat emelni. Utólag derült ki, hogy az emelés mértéke 
túlzott volt. Ebből, főleg vidéken, lett is politikai feszültség, és azt is tudtuk, 
hogy gerjesztik is az elégedetlenséget. A másik a mezőgazdaság 
beruházásaira fordított összeg, ami, eltúlzott, esetenként pazarló volt. 
Milliárdokat — fordítottunk — szarvasmarhaprogramra, sertésprogramra, 
betonvárakat építettek a teheneknek, disznóknak, juhoknak, azzal a jól 
titkolt céllal, hogy a háztájiban ellehetetlenítsék az állattenyésztést. 
Veszteséges állattenyésztő telepek egész sorát hozták létre. Kemény 
dollárokért hoztunk be sertéshizlaló telepet kiszolgáló olyan automata 
technológiát, amelynek működtetésére a magyar ugar nem volt 
fogadóképes. Képzeljük el a helyzetet: egy reformügyben semleges magas 
rangú politikai vezető elment látogatóba egy téeszbe vagy állami 
gazdaságba, és egyebek mellett nagy büszkén megmutatták neki a nemrég 
vásárolt nyugati technológiát. Azt az automata futószalagot, ami a 
sertéstelepen az állatokhoz vitte a takarmányt. A baj az volt, hogy a kényes 
technika egy hét alatt elromlott, és azután ugyanúgy vödörrel hordták be a 
takarmányt, mint a hagyományos disznóólakban. Minek adtunk ki 
ennyi pénzt, ha nem tudjuk működtetni? - hangzott a jogos kérdés. E 
túlméretezett fejlesztési programok mögött a központosító, a reform és 
a háztáji gazdaságok ellen ható szándékot éreztem. Ráadásul mindez olyan 
helyzetben történt, amikor takarékoskodni kellett volna a beruházásokkal. A 
harmadik: a parasztság, mint politikai erő megítélésének kérdése. A pártban 
dolgozó reformvonal politikai bázist keresett, azt gondolták, hogy az 
agráriumnak adott kedvezményekkel megnyerik Fehér Lajost és a 
parasztságot. Az első célt elérték, a másodikat nem. Fehér Lajos a reform 
mellé állt, de nem a parasztságot állította a reform, hanem a reformot a 
parasztság szolgálatába. A parasztságot nem sikerült megnyerni, mert a 
parasztság eleve nem alkalmas arra, hogy politikai bázis legyen. A 
parasztság mindig a saját gazdasági érdekei mellett fog politizálni. A 
történet végéhez visszatérve, amikor a paraszti jövedelmek növekedésének 
fékezése céljából megadóztatták a sertéstenyésztést, egyik évről a másikra 


annyira lecsökkent a sertésállomány, hogy ötven millió dollárért kellett húst 
behozni. Miután a politikai feszültséget a mezőgazdaságon belül nem 
lehetett levezetni, egyetlen megoldás maradt: engedni kellett a Gáspár 
Sándor képviselte szakszervezeti vonalnak, és 8 százalékkal felemeltük a 
munkások herét. Ami gazdasági oldalról, teljesítménnyel ugyan nem volt 
megalapozva, de az adott helyzetben több mint kívánatos volt. 

A reform egyik nagy gondja a szerkezetátalakítás volt, a nem 
jövedelmező üzemek, vállalatok bezárása, a munkások átcsoportosítása. Ez 
váltotta ki a legnagyobb politikai ellenállást. Kutatásaim közben találtam 
egy levelet, amelyet Lenin írt , Krizsanovszkij elvtársnak, a Tervbizottság 
elnökének". A levélben Lenin a veszteséges üzemek bezárását 
szorgalmazta, azt javasolta, hogy ha másként nem megy, a fejadagok 
csökkentésével kell a munkásokat arra ösztönözni, hogy más, jövedelmező 
vállalatokhoz menjenek. Krizsanovszkij elvtárs ide, Lenin elvtárs oda, a 
veszteséges vállalatok bezárása Magyarországon politikai tabu volt, ebben 
nem számítottak a szovjet tekintélyek sem. Azt hiszem, az egykori szovjet 
tekintélyek elméleti munkássága abban az időben már a Szovjetunióban 
sem számított. Az olyan vállalatok felszámolása, ahol elavult gépeken 
nehezen és csak veszteséggel eladható termékeket gyártottak, elvben helyes 
cél volt. A gondot az okozta, hogy nem volt működő piac, nem voltak a 
piac által szabályozott árak, vagyis nem volt objektív mérce arra, hogy 
melyik a gazdaságos vállalat, és melyik az, amelyik , csak fogyasztja a 
nemzeti jövedelmet". Ilyen körülmények között nehéz volt érvelni egy 
vállalat megszüntetése mellett, mert mindig akadt ellenérv. Valamennyi 
minisztérium vezető munkatársai tudták, hogy piac hiányában az árakat és a 
támogatásokat az irányító hatóságok határozzák meg, vagyis kis túlzással 
szólva, nagyjából előre lehetett tudni, hogy melyik lesz a ,jó", és melyik 
lesz a , rossz" vállalat, de mivel a struktúrapolitika és a gyárbezárás volt 
a divat, szorgalmasan fújták a , tegnapi vezércikkel". IPeisze az egész elhalt 
a politikai agitáció szintjén, gyárat egyetlen egyet sem zártak be, ez nem 
fért volna bele a szocializmusról költött mítoszba. Nehogy félreértsük a 
politika szándékait, hoztak egy olyan az MNB-nek szóló határozatot, hogy 


a vállalatokat , szigorúan, de az ellehetetlenülést megakadályozva kell 
finanszírozni". 

Időközben beléptem a Magyar Szocialista Munkáspártba. Ez abban a 
korban nem volt sem különleges, sem egyedi eset. Manapság az MSZMP- 
tagságról rengeteg buta, gyermeteg, , történet?" él a köztudatban. Ezek - a 
, rendszerváltó?" konzervatív és liberális politikusok által terjesztett - 
elméletek nagyjából úgy szólnak, hogy a , kommunista" (a szerző teszi 
idézőjelbe) pártba az ,ember? azért lépett be, mert 1.) valamivel 
kényszerítették; 2.) e nélkül nem juthatott előre a ranglétrán; 3.) ha nem lép 
be, nem kap pénzt tudományos kutatásaihoz; 4.) nem lehet nagykövet, sem 
kereskedelmi tanácsos; 5.) nem engedik ki dolgozni külföldre: követségre, 
kereskedelmi  kirendeltségre, vállalati képviselőnek.  , Rendszerváltó 
elitünk"? bölcs politikusai és ideológusai azt el sem tudták képzelni, hogy 
valaki saját elhatározásából, segítő szándékkal lépett be a pártba. Mivel 
kellő fantázia híján nem tudták elképzelni, következésképpen el sem tudták 
fogadni, mert nem fért bele a nap mint nap gyalázott rendszerről terjesztett 
rémtörténeteikbe, hogy 6.) valaki segítő szándékkal és azzal a határozott 
elképzeléssel lépett be a pártba, hogy közéjük áll és segít Nyers Rezsőnek, 
Tímár Mátyásnak, Vályi Péternek, Fehér Lajosnak és a többi 
reformpolitikusnak átformálni ezt az országot. (Akadhatott köztük, aki 
tudta, hogy ilyen is volt, de gondosan titkolta, mert nem illett a Kádár- 
rendszerről nagy gonddal festegetett éjfekete képbe.) Saját történetemet a 
résztvevő  hitelességével tudom elmondani. Ha valaki teljes körű 
információk alapján összerakja a mozaikokat, az én esetemet is be tudta 
volna rakni a 2. pontba, de ez nem lett volna igaz. Mi történt? Békésen 
írtam az értékeléseket, elemzéseket, kommentárokat, javaslatokat a 
miniszterelnök-helyettesnek, amikor bejött hozzám a titkára. - Jó lenne, ha 
kérnéd a felvételedet a pártba, mert a főnök rövidesen váltani akar a 
GB titkárságán, és téged akar a titkárság vezetőjévé kinevezni - 
mondta nekem minden különösebb bevezető nélkül. Nem kis 
meglepetéssel, némán vártam a folytatást. - Értsd meg, a Minisztertanács 
Gazdasági Bizottsága Titkárságának vezetője nem lehet pártonkívüli, ilyen 
előterjesztést a főnöktől nem fogadnának el. Kész. Választ nem is várt, 


gondolta erre csak egyféle válasz lehetséges, sietve visszament az irodájába. 
Megértettem az üzenetet. Persze, "mondhattam volna, hogy én 
nem szeretnék párttag lenni, csakhogy ez következetlenség lett volna, 
mert a hatvanas évek elején a IKSH-ban már foglalkoztam a 
gondolattal, hogy kérem felvételemet a pártba. Most, hogy így alakult, újra 
átgondoltam a helyzetet. Az MSZMP , Magyar" párt, , Szocialista? párt 
és , Munkáspárt". Ez a párt sem a nevében, sem a programjában nem 
volt kommunista, nem volt semmi, ami zavart volna. Az ,aki nincs 
ellenünk" program biztató volt a jövőre nézve. Mivel nekem ez így rendben 
volt, elfogadtam a főnök elképzelését és feltételét. Annál is inkább, mert 
másokhoz hasonlóan én is úgy láttam, hogy a pálya széléről csak bekiabál 
az ember, a kutya se figyel rá. Hatni az eseményekre csak belülről lehet. 
Elsősorban a közvetlen környezetre, de ez a hatás számtalan áttételen 
keresztül kisugározhatott az ország életére is. Más oldalról meg nagyon 
hülyén nézett volna ki, hogy a reform kellős közepén, a minisztertanács 
titkárságának munkatársaként ugyan mi bajom van a párttal? Miért nem 
akarok belépni, hogy a pártban segítsek a reformvonalnak a párt 
dogmatikusai elleni vitában? Két héten belül felvettek a pártba, és néhány 
hónap múlva kineveztek a GB Titkárság vezetőjévé, ami annyit jelentett, 
hogy gyakorlatilag én lettem a GB titkára. 

Amíg Tímár Mátyás titkárságán dolgoztam, készítettem a főnöknek egy 
előterjesztést a káderpolitikáról. A mondanivaló lényege az volt, hogy ha a 
káderpolitikán nem változtatnak, a reform meg fog bukni. Megbuktatja a 
sok politikai ellenség, az ellenérdekelt, felkészületlen, lusta középvezetők 
hada. Tudtam, hogy Kádár János a reform indítása alkalmából adott 
fogadáson megnyugtatta a régi gárdát: , nem lesz őrségváltás". Azt sem volt 
nehéz kikövetkeztetnem, hogy Kádár János a reform indításának talán 
legfontosabb kompromisszumát jelentette be azon a fogadáson. Gondoltam, 
ez elég nagy baj, de ha e nélkül nincs reform, akkor ezt a kompromisszumot 
el kell fogadni. Azt javasoltam, hogy nem kell őrségváltást hirdetni, de 
reformgúlát kell létrehozni. Egy-két kulcsfontosságú ponton egyértelműen 
reformgondolkodású felkészült személyt kell kinevezni azzal, hogy az 
alájuk beosztott szinteken majd ők hajtsák végre a szükséges 


változtatásokat. Főnökömnek tetszett a javaslat, átküldte Nyers Rezsőnek. 
A csehszlovák események következményei azonban sajnos elsodorták ezt a 
, nagyszerű" gondolatot. A politikai erőviszonyok pedig úgy változtak, 
hogy néhány éven belül nem a reformgúla, hanem a reformellenes gúla 
valósult meg. Mert a régi gárda tudta, hogy a reform vezető politikusait el 
kell távolítani a hatalomból. De addig még volt két évem a Gazdasági 
Bizottság titkáraként működni. 

A Gazdasági Bizottság titkárságáról már korábban az volt a véleményem, 
hogy a reform előtti időkben, a jobbára adminisztratív feladatokat ellátva 
valószínűleg kiválóan működött, de 1967 óta az , új idők új dalai" másféle 
követelményeket támasztanak. Úgy véltem, hogy ennek a titkárságnak, az 
elnök munkáját segítve, a reform motorjává, kovászává kellene válnia. 
Reformszellemű egyeztető szerepet kellene betöltenie a kormány és a párt, 
a kormány és a minisztériumok, sőt a kormány és a vállalatok között. Az 
elméleti munka befejeződött, és a végrehajtás során ezer ellentmondás 
került felszínre, amelyeket a reform szellemében kellett feloldani. Úgy 
láttam, hogy csak a titkárság képes összehangolni a gazdaság bonyolult 
működését. Azt is láttam, hogy erre a feladatra az adott létszám nem elég. 
Amikor tudomásomra hozta elképzelését, hogy én leszek a GB titkárság 
vezetője, mindezt elmondtam Tímár Mátyásnak. Javasoltam, hogy vegyünk 
fel még öt-hat embert, különböző témák szakértői sokat segíthetnek a 
gazdaságszervező munkában. Nem volt sikerem, főnököm nem szerette a 
javaslatot. Előjött a Gerő-fóbia, ami nem feltétlenül Tímár Mátyás fóbiája 
volt. Mit akar maga itt? Gerő-féle titkárságot akar létrehozni? - volt az 
elutasító válasz, vagyis minden maradt a régiben. Meg voltam győződve, 
hogy igazam van, de azt is felismertem, hogy az elképzelés 
valóra váltásának nincs esélye. Látszott, hogy politikai körökben félnek 
attól, és nem fogják engedni, hogy a kormány mellett működő gazdasági 
bizottság elnökeként olyan hatalomhoz jusson valaki, mint amilyen 
Gerő Ernőnek, a Népgazdasági Tanács (NI) egykori elnökének volt. Az 
a korszak, amit , ötvenes éveknek" emlegetünk, még élénken élt a politikai 
vezetők idegeiben. Azok, akik valamilyen vezetőként végigélték a Rákosi- 
korszakot, amikor az NT titkára, Szita János - elődöm ebben a beosztásban 


- vagy valamelyik beosztottja felemelte a telefont, minisztereknek ment fel 
a vérnyomása. Az is világos lett számomra, hogy ez egy tudatos elgondolás. 
A GB elnöke Gerő Ernő székében ült, ám nem lett a Politikai Bizottság 
tagja. A reformer politikus Tímár Mátyásnak nem akarták a feladathoz 
szükséges politikai tekintélyt megadni. Kádár János nem akarta, hogy a 
Politikai Bizottságban dolgozó Nyers Rezsőnek egy nagyhatalmú támasza 
legyen a kormányban. Felmérve az enyhén szólva nem nagyon biztató 
szocialista külvilágot, hozzátéve a  dogmatikusok, a ,régi gárda?" 
ellenállását, csak , fékezett habzású", óvatos változásokat volt hajlandó 
eltűrni. És ha az ember körülnézett, nehéz lett volna vitatkozni vele. Az is 
teljesen nyilvánvaló volt, hogy nem fog olyan személyi változásokba 
belemenni, amelyek a régi gárdával kialakított egyensúlyt, ettől el nem 
választhatóan a szovjet vezetés bizalmát, veszélyeztetheti. Balszerencsénkre 
a szovjet vezetés Magyarországon rendre olyan személyeket fogadott 
bizalmába, akik megfelelő képességek, képzettség, tapasztalat 
hiányában sokféle módon akadályozták a szocialista eszme terjedését, egy 
egészségesebb . közgondolkodás kialakulását. Nincs mit tenni  - 
gondoltam magamban. Ha így van, akkor gyerünk, táncoljunk , gúzsba 
kötve?. Lássuk, hol vannak a falak, és mit lehet tenni, ha elmegyünk a 
, falakig?. 

Első kérdés: hol vannak a falak? Ez nem egészen egyértelmű, mert ha 
valaki nem elég biztos önmagában, lusta vagy gyáva, akkor a falak nagyon 
közel tudnak jönni. Ha viszont valaki vállal egy ésszerű kockázatot, akkor 
sok mindenről lehet beszélni úgy, hogy nem is látjuk a falakat. Az egyik 
folyóiratnak írtam egy tanulmányt a negyedik ötéves tervről, a Politikai 
Bizottság egyik tagja is elolvasta, és üzente, hogy beszélni akar velem. Jó 
hangulatú beszélgetés volt, közölte, hogy neki tetszik az írásom, de nyíltan 
megmondta, hogy ilyen kritikákat, amiket írtam, csak a párt központi 
bizottsága mondhat ki. Ha ebben a formában jelenne meg, több politikus is 
személyes támadásnak venné. Javasolta, hogy bizonyos részeket hagyjak ki, 
enyhítsek néhány megfogalmazást, és akkor megjelenhet a dolgozat. Mire 
nagy tisztelettel mondtam, hogy megértem a tanácsait, de ha a javasolt 
módosításokat végrehajtom, nincs értelme a cikkel megjelentetni. 


Kölcsönös nagyrabecsülésünk kinyilvánítása mellett visszavontam a cikket. 
Mindenesetre a közélet, a rendszer fejlődéseként könyveltem el, hogy nem 
hívtak fel telefonon, hogy vigyem a cikkemet, mert nem kell, hanem 
meghívtak a legmagasabb rangú párttestület egyik tagjához beszélgetni. 
Ha már ilyen szépen összejöttünk, gazdasági kérdésekről kezdett 
velem beszélgetni. Fejlesztésekről, szabályozási kérdésekről kérdezte a 
véleményemet. Egyebek mellett elmondtam, hogy a fejlesztési 
döntéseket előkészítő bizottságok semmire sem alkalmasak, az elnök jó 
esetben valahogy tájékozódik és dönt - a bizottság nevében. Rosszabb 
esetben minden teketória nélkül dönt, ahogy valamelyik érdekcsoport 
kívánja. A döntések sokoldalúbb megalapozása és a demokratikus vita 
feltételeinek biztosítása érdekében valahogy lelket kéne lehelni az 
országgyűlésbe, és egy sor gazdasági dolgot ott kellene megvitatni. 
Nem egyszer a Politikai Bizottság sincs kellőképpen felkészítve arra, 
hogy fontos gazdasági döntéseket megvitasson. A döntési rendszer 
véletlenszerűségeit az új irányítási rendszer sem oldotta meg - érveltem. 
Lényegében egyetértett velem. Nyilván nálam okosabb emberek ezt már a 
reform előkészületi szakaszában javasolták, de az adott, merev belpolitikai 
helyzetben egyszerűen képtelenség volt a legcsekélyebb változást is elérni. 
Abban az időben írtam a nemzeti jövedelemmel kapcsolatban egy másik 
cikket egy másik folyóiratnak. Drecin József, az Országos Tervhivatal 
elnökhelyettese - akivel baráti viszonyban voltunk - volt a lektor. (Egy 
alkalommal egymás mellett ültünk egy unalmas értekezleten, ilyenkor az 
ember próbálta elfoglalni magát. Egyszer csak ránézett a karórámra, amit 
apámtól kaptam húsz évvel azelőtt. - Mi ez? A bérmálásra kaptad ezt az 
órát? Miért nem veszel valami rendes órát? - kérdezte. - Tévedsz, nálunk 
nincs bérmálás, mert én evangélikus vagyok, de majdnem eltaláltad, mert az 
érettségire kaptam - válaszoltam.) A szerkesztőségben találkoztunk. 
Elmondta kisebb észrevételeit, majd az egyik oldalnál megállt - Te itt 
lényegében azt írod, hogy hülyék, hülyén vezetik az országot. Ebben neked 
tökéletesen igazad van, de ezt ma még nem lehet leírni - fejtegette. 
Harcosan védtem a szöveget, mondván, hogy én ilyet nem írtam, de ő nem 
tágított. - Kisfiam (tudni kell, hogy egyidősek vagyunk), hidd el, hogy a 


javadat akarom. Hozzuk rendbe valahogy ezt a szöveget, mert amúgy a cikk 
jó - próbált meggyőzni. Egy ilyen kedves felszólításnak nem lehetett 
ellenállni, a fogalmazás kis módosításával, mindenki okulására a cikk 
megjelent. 

A szovjet kapcsolat meghatározó volt a magyar gazdaság számára: az 
export legnagyobb része a Szovjetunióba ment, az import nagyobb része is 
onnan származott. Olajat, földgázt, nyersanyagokat vásároltunk tőlük, 
gépipari, könnyűipari, mezőgazdasági és élelmiszer-ipari termékeket adtunk 
el nekik. Különböző tárgyalásokon a szovjet partnerek gyakran emlegették, 
hogy Magyarország tulajdonképpen gyarmatosította a Szovjetuniót, mert 
évszázados tapasztalat szerint a , nyersanyagokat vásárolunk tőlük és 
iparcikkeket adunk el nekik" jellegű kereskedelem a gyarmattartó és 
gyarmata között szokásos. A KGSTI-országokkal számunkra kedvező 
cserearányok mellett kereskedtünk, amiből számottevő nyereségünk 
származott. A KSH 1968-ban készült bizalmasan kezelt számításai szerint 
importáraink hozzávetőleg mintegy 15 százalékkal, exportáraink kereken 
50 százalékkal magasabbak voltak a világpiaci áraknál. Az importáraknál 
különösen az olaj ára volt kedvező: a 25-30 dolláros világpiaci ár mellett a 
szovjet olajat 15-16 rubelért kaptuk. Az exporton belül a Szovjetuniónak 
és a többi KGS1-országnak szállított ipari fogyasztási cikkeinket (ruhaipar, 
cipőipar) a világpiaci áraknál közel 80 százalékkal, a gépipar termékeit 
(autóbusz, számítástechnika, hajó, daru stb.) mintegy 50, az élelmiszereket 
és az élelmiszeripari alapanyagokat 22 százalékkal magasabb árakon 
sikerült eladnunk. A KGS1-kereskedelem különösen az exportban volt 
nagyon fontos számunkra. Szokták mondani, hogy vásárolni könnyű (most 
nem a válsághelyzetekről beszélek), olajat, földgázt, vasércet, szenet, 
bármilyen alapanyagot a világpiacon korlátlanul be lehetett szerezni. Eladni 
nehéz. A gyors ütemű iparosítás nagyon lassan javuló minőségű termékeit 
ilyen mennyiségben és ilyen árakon nem tudtuk volna eladni a nyugati 
országokban, ami munkanélküliséggel járt volna. Ez a rendszer nagyon 
kellemes és hasznos volt a KGST kis országainak, de ugyanezt nem lehetett 
elmondani a Szovjetunióról. A világpiacon kemény valutáért bármikor 
eladható olajért, földgázért és különféle nyersanyagokért a bolgár, lengyel, 


magyar és román ipar viszonylagos műszaki színvonalú, esetenként 
mérsékelt minőségű termékeit kapta. Igaz, hogy ezek az iparcikkek 
kedveltek voltak a szovjet lakosság körében - és nemcsak az Urálon túli 
területeken -, ez azonban nem változtat azon, hogy a KGSI-kereskedelem 
a Szovjetunió számára gazdaságilag előnytelen volt. A , gyarmati" helyzetet 
- ami persze csak gazdasági értelemben volt igaz, politikailag és katonailag 
fordítva érvényesült - a szovjet vezetés politikai megfontolásból tartotta 
fenn. Kozma Ferenc (professzor emeritus, már a múlt század hetvenes- 
nyolcvanas éveiben neves közgazdász) egy tanulmányában figyelmeztetett, 
hogy , a Szovjetunió egyre nehezebben tudja betölteni a kiegyenlítő tartály 
terhes tisztét". 

A szovjet-magyar gazdasági kapcsolatokban a politikai megfontolások 
meghatározó szerepet játszottak. Egy példa erre a sok közül a Debreceni 
Gördülőcsapágy gyár rekonstrukciója. A szakértői vélemények egyöntetűen 
a svéd SKF ajánlata mellett szóltak. Az SKF-é volt a világ egyik legjobb, ha 
nem a legjobb csapágygyártó technológiája. A gondot az okozta, hogy a 
szovjeteknek is voltak gördülőcsapágygyártó gépeik, és minden áron azokat 
akarták nekünk eladni. Az ügy elhúzódott, mert a gyár a szovjet nyomás 
miatt bizonytalan volt. A GB titkárság az előzetes egyeztetéseken jelezte a 
gyárnak és a minisztériumnak, hogy a svéd ajánlatot támogatjuk. Mivel a 
szovjet gyár kereskedelmi vonalon nem jutott semmire, az ügy szokás 
szerint a legfelső politikai vezetés szintjén kötött ki. Egyszer csak Vályi 
Péter magához hívatott, és közölte, hogy a szovjet gépek mellett kell 
dönteni. Kész. Már nem emlékszem mi volt az a nyomós érv, amire a 
tárgyaláson Vályi Péter kénytelen volt meghajolni. Lehetett gazdasági, 
lehetett politikai, az is elképzelhető, hogy a gyárat közben megpuhították. A 
lényeg az, hogy a debreceni gyár beruházásához szovjet gépeket 
vásároltunk. Ezt a végén a GB is jóváhagyta. 

Vályi Pétert személyesen ismertem, személye és tragikus balesete nem 
maradhat említés nélkül. 1973. szeptember 14-én meglátogatta a Lenin 
Kohászati Műveket. Az igazgatóságon folytatott megbeszélés után 
megmutattak . néhány üzemrészt a  — miniszterelnök-helyettesnek. 
Meglátogatták a martinüzemet is, bár a gyártásvezető figyelmeztette a 


, martin?" az üzem legveszélyesebb része. A figyelmeztetés elleneié Vályi 
Péter és még néhányan felmentek arra a-munkások számáia készült - 
keskeny pallóra, ami az öntőgödrökben elhelyezett 600-700 fokos kokillák 
felett vezetett. Az iszonyúan magas hőmérséklet miatt ez eleve és 
nyilvánvalóan életveszélyes vállalkozás volt! Egy hirtelen mozdulattól vagy 
a nagy hőségtől Vályi Péter elvesztette az egyensúlyát és az öntőgödörbe, a 
kokillák közé zuhant. Életét nem leheteti megmenteni. Kiválása - az emberi 
vonatkozásokon túl - nagy veszteség volt a kormány, a reform, az egész 
magyar politika számára. A GB munkája kapcsán kért tőlem néhányszor 
tájékoztatást. Amikor hivatalos látogatásra az Egyesült Államokba utazott, 
én állítottam össze az általános felkészítő anyagot, akkor alkalmam volt 
hosszasabban beszélgetni vele. Időszerű, a GB elé kerülő ügyek mellett 
még Nemeskürty István Reguiem egy hadseregért című könyve is szóba 
került. Világos fejű, nyitott, elméletileg felkészült, emellett nagyon jó 
gyakorlati "érzékkel megáldott ember volt. Kitűnően látta az 
összefüggéseket, határozottan, világosan érvelt. Iragikus balesetével 
kapcsolatban Péter György öngyilkosságához hasonlóan - különféle 
elméletek születtek, sokféle szóbeszéd terjedt a városban. Ezektől eltérően 
én két tényezőt emelnék ki, amelyek együtt vezettek a tragédiához. Az 
egyik: Vályi Péter vonzódása a műszaki folyamatokhoz. A olvadt acél 
kokillákba töltése lenyűgöző látvány, tisztes távolból néhányszor én is 
megcsodáltam. Ő közelebb akart menni, hogy jobban lásson. Egy 
műszaki érdeklődésű ember, aki mindent közelről meg akar nézni, körbe 
akar járni. Egy másik tényezőnek nagyobb része volt a tragédiában. Az 
erős —— feudális  —— hagyományokkal,  — magatartásmintákkal —— megvert 
országokra jellemző túlzott, gyakran szervilizmusba hajló tisztelet, ami 
megbénította azt a két a személyt, akik egyáltalán sikerrel 
közbeavatkozhattak volna. Évtizedek múltán igazán nem akarok senkit 
megbántani, ugyanakkor nem hallgathatom el akkori véleményemet: a gyár 
vezérigazgatójának és a biztosítás parancsnokának meg kellett volna 
akadályozniuk, hogy a miniszterelnök-helyettes egy ilyen fokozottan 
veszélyes helyre menjen. Ráadásul a helyben dolgozó szakember 
figyelmeztette őket a veszélyre! Egy politikai vezető nem magánember, 


élete, egészsége, biztonsága közügy. A biztosítás parancsnokának joga volt 
és kötelessége lett volna azt mondani: Vályi elvtárs! Én felelek az ön 
biztonságáért, felkérem önt, ne menjen oda! Ha a miniszterelnök-helyettes 
ennek ellenére odamegy, az egy más helyzet. Valamikor a nyolcvanas évek 
közepén Aczél Görgy, aki akkor a Politikai Bizottság tagja volt, Rio de 
Janeiróba látogatott, és egy napra az én gondjaimra bízták. Nem ugyanaz a 
helyzet, de nagyon hasonló. Délelőtt megmutattam a város szépségeit. Ebéd 
közben közölte velem, hogy utána felmegyünk egy favelába. - Az lehet, 
Aczél elvtárs, de ne haragudjon, nem velem, mert a favela (szegények lakta 
nyomornegyed, sok esetben kábítószerüzlettel súlyosbítva) nagyon 
veszélyes hely, ahol nem szeretik az idegeneket - válaszoltam. - Mitől fél, 
itt van velünk a biztosítóm, neki van fegyvere - hangzott a magabiztos 
válasz. - Aczél elvtárs, mire ő csak a kezét mozdítja, már szitává lőtték, 
velünk együtt, és ebben az akcióban én nem szeretnék részt venni - 
mondtam. Ezzel a kérdés részemről eldőlt. Vannak helyzetek, amikor nem a 
rang, hanem a helyismeret dönt, és azt az alacsonyabb rangúnak 
érvényesítenie kell. A kísérőt Rióban nemcsak azért osztották a magas 
rangú vendég mellé, hogy megebédeltesse és megmutassa a Krisztus- 
szobrot, hanem azért is, hogy megóvja az általa nem ismert veszélyektől, 
adott esetben saját magától is, ha kell. 

A , szocialista táboron?" belül kialakult kellemes viszonyoknak káros 
hatása is volt: ellustult a gondolkodás, lassult a műszaki fejlődés, 
elkényelmesedett, sőt megszűnt a piackutatás, a piaci munka. Ahol éves 
kontingensek határozzák meg a kereskedelmi forgalmat, ott nem kell a 
vevőt elragadtatni, mindenképpen megveszi, ami neki az éves tervekben elő 
van írva. Egy rendhagyó eset a , kereskedelmi" tárgyalásokról: Agyőri Rába 
autóbuszba való nagyon jó hátsó hidakat gyártott és adott el jó áron az 
amerikaiaknak. Ez a ,barátaink?" tudomására jutott, a szovjetek és a 
románok is kértek több ezer hátsóhidat. Horváth Ede, a Rába legendás 
vezérigazgatója közölte, örömmel áll rendelkezésre, a hátsóhíd darabja 
hatezer nyugatnémet márka. Na, lett erre nagy felzúdulás, erről szó sem 
lehet, mit képzel, mi klíring rubelben kereskedünk és ettől nem lehet eltérni. 
Horváth Ede nem azzal érvelt, hogy mi most éppen a piaci szocializmuson 


dolgozunk, hanem udvariasan azt mondta, hogy nagyon sajnálja, de klíring 
rubelben nem lesz üzlet, mert ő a Rába teljes hátsóhíd-gyártásál ezen az 
áron dolláréri el tudja adni az amerikaiaknak. A két magyar tárgyaló 
minisztérium képviselői szívesebben megegyeztek volna, a békesség 
kedvéért, de a Rába nem tágított. A szokásos , kereskedelmi" forgatókönyv 
szerint jött az , elvtársi" lépés: a szovjet kereskedők bepanaszolták a 
magyarokat, személy szerint Horváth Edét a szovjet pártvezetésnél, újabb 
fejlemény: Kádár János hívatja Horváth Edét. Mit csinált maga már megint 
- dörrent rá nagy mérgesen a vezérigazgatóra Úgy hallottam,, hogy már 
megint konfliktus van a szovjetekkel. Horváth Ede szépen, akkurátusán 
elmagyarázta a helyzetet. Magának van igaza, tartson ki volt a pártfőtitkár 
szűkszavú összefoglalója. Ebből a múltra vonatkozóan több tanulság is 
adódik. Egy: Horváth Ede jól érvelt, és kitartott. Tudta, hogy végül a 
szovjetek elfogadják a feltételeit, mert már csak presztízsből sem 
maradhattak le az amerikaiak mögött kettő Akinek voltak érvei, volt 
mersze, a Kádár Jánosig hullámzó szovjet konfliklusban is tudott nyerni. 
Aki persze gyáva volt, felkészületlen, vagy egyszerűen csak tehetségtelen, 
és esetenként fogalma sem volt, hogy mit kéne mondani, az elkönyvelte, és 
terjesztette: , Ezek a rohadt ruszkik már megint legázoltak bennünket, de hát 
mit tehettem volna?" 

Tisztelet a kivételeknek, Magyarországon és talán az NDK-t és 
Csehszlovákia nyugati részét kivéve - a többi KGST országban is teret nyert 
az igénytelenség. Olyan helyzetekkel kerültünk .szembe, hogy például a 
Csepel Autógyár nyugati licenc alapján automata sebességváltókat gyártott 
és szerelt az autóbuszokba. Ettől persze a busz ára is magasabb lett vagy 20 
százalékkal. A messze a legnagyobb tételben vásárló szovjet vevő 
kijelentette, nekik nem kell az automata sebességváltó, mert a buszvezetők 
adott képességei mellett rövid időn belül tönkremegy, a szervizük pedig 
nem alkalmas arra, hogy megjavítsa. Ezt az érvelést el kellett fogadni, de 
így persze nehéz a vevő kedvében járni, haladni a korral, kényelmesebb, 
korszerűbb terméket kínálni. Nesze neked, műszaki fejlődés, nesze neked, 
, minden piacon eladható? termék. Jó volt és kellett is a KGST adta 
biztonság, de a túlzott biztonság lustává, kényelmessé tett. Valahogy úgy 


volt ez, mint a sportban: ha valaki ellazsálja az edzéseket, izmai 
elsatnyulnak, és aztán, amikor akarja, akkor sem lesz képes jobb 
teljesítményre. így járt a magyar gazdaság is. Ezen próbált a reform 
változtatni. Ha akkor nem tesznek annyian keresztbe, fejlettebb gazdasággal 
mentünk volna a rendszerváltásba, bár a ,szocialista környezet" 
igénytelensége, mindenképpen korlátozta volna fejlődésünket. 

Beszámoló készült a GB számára a Csepel Vas- és Fémművek 
helyzetéről. A , Vörös Csepel", , akinek?" - ahogy az indulóból tudjuk -, a 
Váci út felel, pikáns téma volt. Gondoltam megnézem belülről a 
, munkásosztály fellegvárát". Néhány napot Csepelen töltöttem, és a 
gyár vezetőivel folytatott személyes beszélgetéseken igyekeztem 
megismerni gondjaikat. Azt is fel akartam deríteni, igaz-e, hogy a 
Csepel Művek a reform ellenzékének , fellegvára". Hamar kiderült, hogy 
Csepel enyhén szólva nem volt reformpárti, de ezért csak a 
reformpolitika felelősségét tudtam tetten érni. Csepel nem azért nem volt a 
reform híve, mert a vezetés szemellenzős, dogmatikus emberekből állt. 
Egy-két emberen talán túlment a történelem, képességeiket, ismereteiket 
meghaladta az új feladat, az újszerű gondolkodás. Olyan azonban nem 
merült fel részükről, hogy ez az új irányítási rendszer nem jó és ez az oka az 
ő bajaiknak. Az sem hangzott el, burkoltan sem, hogy állítsuk vissza a 
tervutasításos irányítási rendszert. Azt viszont én nem minősítettem a 
reform elleni támadásnak, hogy mondjuk Borbély Sándor, a gyári 
pártszervezet titkára megemlítette, hogy van egy két olyan előírás, amit 
felül kellene vizsgálni, mert rossz irányba kényszeríti a gyár vezetését. 
Felírtam, továbbítottam a Pénzügyminisztériumnak azzal, hogy ugyan 
nézzék már meg, mert én úgy látom, hogy a gyárnak igaza van. Válasz: 
minden úgy jó, ahogy van. Ebből is érzékelni lehetett, hogy a jó öreg 
dogmatizmus él és virul, csak most , reformdogmatizmus"7-nak nevezik. Két 
év múlva, már a Magyar Nemzeti Bankban, beszéltünk erről László 
Andorral, az MNB elnökével. Egy alkalommal el panaszolta Nyers 
Rezsőnek, hiába a reform, a dogmatikus szemlélet tovább él, a vállalat 
éppúgy ki van szolgáltatva a minisztériumnak, mint azelőtt, csak most nem 
a terv, hanem különböző szabályok kötik gúzsba. - Igen, más is 


panaszkodott erre, de hát akkor mi mivel vagyunk különbek, mint 
Rákosiék? - kérdezte Nyers Rezső. Azzal, hogy én ezt most el merem neked 
mondani - válaszolta László Andor. 

Csepel iskolapéldája volt annak, hogyan gyártottuk az ellenzéket. A 
, Vörös Csepel? akkor már hosszú ideje nem kapott pénzt fejlesztésre. 
Amikor az egész gyárat végigjártuk, egyes üzemekben századfordulós 
állapotokat találtam. Csepel vezetői nem akartak rábeszélni, hogy kapjanak 
milliárdokat az acélmű rekonstrukciójára, vagy bármire. Csepel arra akart 
rábeszélni, hogy a kormány végre mondja meg, mi legyen a vállalattal. A 
csepeli vezetés tiszta helyzetet akart. Mondják meg mi nem kell, akkor azt 
felszámolják. Az ő alapállásuk nekem rokonszenves volt, beleértve a 
párttitkárt, Borbély Sándort is. Ha olyan ,utánam matrózok? stílusú 
pártember lett volna, biztosan mély ellenszenvet éreztem volna vele 
szemben. De erről szó sem volt, Borbély is végig készséges volt a 
párbeszédre, aktívan, valamilyen megoldást keresve vett részt a vitában. - 
Ők már többször felvetették, hogy az acélgyártást (a martinüzemet) és a 
csőgyártást le kellene állítani, de a felügyelő minisztérium nem hagyta jóvá 
javaslatukat - említette beszélgetés közben. Itt jött elő az irányítás és a 
politika felelőssége. A kormány mondhatta volna, hogy kérem, Csepel egy 
elöregedett gyár, a teljes rekonstrukcióra nincs pénz, ezért az egész gyárat 
meg kell szüntetni. Utána felszántani a helyét, és bevetni kukoricával. 
Azt is lehet mondani, hogy leállítjuk az acélgyártást és a csőgyártást, 
megtartjuk a transzformátorgyárat, a fémmüvet, a szerszámgépgyártást, erre 
biztosítunk ennyi meg ennyi pénzt. Ez egy elképzelés. Csakhogy akkor arra 
is kell elképzelés, hogy ha Csepelen a Siemens Martin Acélmű leáll, honnan 
vesszük a kieső acélt, az nem Csepel ügye. Ez iparpolitikai, sőt 
gazdaságpolitikai kérdés, melynek keretében azt is meg kell vizsgálni, hogy 
reális-e a magyar gazdaság acél fogyasztása? Erre Csepel nyilván nem 
tudott válaszolni, neki az. építőipartól a gépiparig valamennyi vevőt ki 
kellett szolgálnia. Mivel a terv kereslet oldalról nem szabályozta vissza az. 
acélfelhasználást, akkor erre az acélmennyiségre szükség volt. Ha a 
kormány úgy látja, hogy a csepeli húszezer emberrel nem tud mit csinálni, 
nem is vállalja a politikai feszültséget, akkor oda kell adni nem tudom hány 


milliárd forint hosszú lejáratú állami kölcsönt, és rendbe kell hozni Csepelt. 
Csak a köztes megoldás nem jó, mert akkor megmarad az elavult gyár a 
veszteséggel, és nő a politikai feszültség is. Mi pedig imádtuk a köztes 
megoldásokat. 

Az egyik éves terv kapcsán napirendre került az azóta híressé, sőt 
hírhedtté vált gabcíkovo-nagymarosi vízlépcső. Vaskos előterjesztés, 
a Nehézipari Minisztérium kérte napirendre tűzését. Azóta mindenki ismeri 
az ügyet, akkor én először találkoztam vele. A lényege, hogy 
több tízmilliárdnyi beruházással, Nagymarosnál a folyamot lezáró 
gáttal Gabcíkovó (Bős) térségében 880 megawatt kapacitású erőmű 
épülne. A beruházás Csehszlovákiával közös vállalkozás, az erőmű 
kapacitásának fele, 440 megawatt a magyar részesedés. Az energetikai 
szakértő kollégával mind a ketten kiszámoltuk, hogy az egy 
megawatt erőművi kapacitáshoz szükséges beruházás nagyon magas. 
Hívtam a Minisztérium szakembereit, ugyan jöjjenek már, és magyarázzák 
el nekem ezt az egészet. Másnap összeültünk. - Miért jó ez nekünk, hisz egy 
440 megawattos erőművet jóval olcsóbban meg lehet építeni? - 
érdeklődtem. Mondták, ne tőlük kérdezzem, ők egyetértenek velem, de ez 
nem villamosenergia-termelő beruházás, ez vízgazdálkodás, 
folyamszabályozás, a hajózás biztosítása miatt szükséges. Célja, hogy 
a Duna-Rajna-Majna-csatomán keresztül a Fekete-tengerig érő hajóút jöjjön 
létre Európában. Jó, köszönöm szépen. Következő nap megbeszélés a 
Vízügyi Hivatal szakembereivel. Ugyanarra a kérdésre ugyanazt a választ 
kaptam. Ne tőlük kérdezzem, ez nem vízügyi, ez energetikai beruházás. 
Ilyen , egybehangzó?" szakvélemények birtokában a GB elnökének a 
beruházás elhalasztását javasoltuk. Kifejtettük, hogy az adott szűkös 
források (a források, mióta az eszemet tudom, mindig szűkösek voltak) 
mellett nem célszerű egy ilyen nagyon lassan megtérülő beruházásba 
kezdeni. A vízienergia-termelés valóban nagyon olcsó, hisz nem kell hozzá 
fűtőanyag. Helyette viszont ott van a sokkal nagyobb összegű beruházás 
évenként ismétlődő értékcsökkenési leírása, ami éppen olyan költség, mint 
az olaj. A hajózás elősegítése helyes cél, de a megtérülés nagyon lassú és 
bizonytalan. Mivel ebből több ország húzna hasznot, javasoltuk 


Németország és Ausztria részvételének lehetőségét is megvizsgálni. Végül 
a tervhivatallal együttműködve sikerült kihajózni a tervből a beruházást. A 
kormány elrendelte az előkészítő munkák leállítását. Bevallom, tudtuk, 
hogy ez újra elő fog jönni. 

Rövid ideig dolgoztam a GB-titkárság vezetőjeként. A , szocialista 
tervgazdaság" csodatévő erejébe vetett hit végül áttört, 1973-ban, szovjet 
nyomásra a gazdasági szabályozókkal szemben a terv került előtérbe. Kádár 
János elzarándokolt az Országos Tervhivatalba, elmondta, hogy erősíteni 
kell a tervgazdálkodást, a népgazdasági terv fontosságát hangsúlyozta. A 
Tervhivatal csak kihasználta a , szocialista testvérországok" reformmal 
szembeni ellenszenvét. Ismerjük el, mi lebecsültük ezeket az országokat, 
ennyiben mi is hibásak voltunk a kialakult helyzetért, saját balsorsunkért, 
ha így jobban tetszik. Tudtuk, hogy a magyar reform egyedül maradt, 
mégsem vontuk le az ebből adódó következtetéseket. Nem vettük észre, 
hogy a megváltozott környezetben óvatosabban, nagyobb körültekintéssel 
kell mozognunk. Úton-útfélen magyaráztuk, hogy a mi reform-politikánk az 
egyedül üdvözítő. Az, hogy a bolgárokat, vagy a lengyeleket oktattuk, még 
elment volna, de mi a cseheket és az NDK-sokat, sőt a szovjeteket is 
át akartuk nevelni. Ezek az országok meg csak hallgatták a mieinket. A 
németek és a csehek némi lenézéssel, mert tudták, hogy az ő gazdaságuk 
jóval fejlettebb, mint a miénk. Úgy gondolkoztak rólunk, hogy ezek a 
magyarok még a nyereg alatt puhították a szűz lányokat, amikor mi már 
ipart csináltunk. (Nagyjából igazuk is volt.) Mi ugyanígy gondolkodtunk a 
bolgárokról meg a románokról. A szovjetek meg nem is értették. Ott volt a 
kontinensnyi országuk, hatalmas belső piaccal, nyersanyaggal, évi 
hatszázmillió tonna kitermelt kőolajjal, százféle politikai gonddal, 
elkötelezettséggel. Most mit jönnek nekünk a magyarok azzal, hogy a 
KGS1 nem jól működik mondták nem kis sértődöttséggel. Nem szerették az 
okoskodó magyarokat. Reformügyben szokássá vált a nagyotmondás. 
Voltak tudósaink és politikusaink, akik a , nyugati" külföldön kétszer 
akkorát mondtak, mint amennyit terveztünk, és négyszer annyit sejttettek, 
mint ami valójában megvalósult. Piaci szocializmusról szóltak a 
tudományos előadások, holott a korábbi tervlebontás helyett szabályozók 


lebontása, majd később , árlebontásos? mechanizmus érvényesült. Az állami 
bürokrácia csorbítatlan hatalmával. Jobban kellett volna figyelni arra, hogy 
ne sértsük lépten-nyomon a KGS1-partnerek érzékenységét. 

Nyers Rezsőt leváltották. Állami  Tervbizottságot hoztak létre, a 
Gazdasági Bizottság, vele együtt a titkársága is, megszűnt. Persze a 
vezércikkek szintjén minden maradt a régiben, az átszervezés - mint mindig 
- arra szolgált, hogy ,a szocialista tervgazdaság még hatékonyabban 
fejlődjön". A reformot tulajdonképpen már 1972-ben lefékezték, 1973-ra a 
szervezeti és a személyi kérdések rendezése maradt. Elhelyeztem a titkárság 
munkatársait, rólam pedig a GB elnöke gondoskodott. Javasolta, hogy 
nevezzenek ki vagy a KSH-ba elnökhelyettesnek, vagy a Kohó- és Gépipari 
Minisztériumba miniszterhelyettesnek. Megkérdeztem a 
Külügyminisztériumot, ahol azt válaszolták, hogy jelölésem az ENSZ-nél 
változatlanul él, bármikor jöhet egy ajánlat. Időközben megkeresett a 
Kereskedelmi Kamara elnöke, Kallós Ödön, és Pulai Miklós MNB első 
elnökhelyettes is, aki az elnök nevében a Magyar Nemzeti Bankba hívott, 
mindketten elnökhelyettesnek. Személyes találkozásunk alkalmával László 
Andor, az MNB elnöke, az iparfinan-szírozás felügyeletét ajánlotta, ahol - 
elmondása szerint - mindenképpen változtatni akarnak, és mivel szabad 
vagyok, rám gondoltak. Nem , pártunk és kormányunk? rakott egy hirtelen 
munka nélkül maradt kádert az MNB nyakába, hanem - három másik 
ajánlatom mellett - az elnök és az első elnökhelyettes hívott egy feladatra az 
MNB-be. Mivel a négy ajánlat közül ez utóbbi érdekelt legjobban, 
köszönettel elfogadtam László Andor és Pulai Miklós megtisztelő ajánlatát. 


A NEMZETI BANKJA 


A Magyar Nemzeti Bankba 1973. augusztus 1-jével neveztek ki 
elnökhelyettesnek. Az elnök az Ipari Hitelfőigazgatóság felügyeletével 
bízott meg, ami öt főosztály irányítását jelentette. Megjelentem a Nemzeli 
Bankban, tele tettvággyal, és már az első, bemutatkozó főosztályvezetői 
értekezleten, együttműködésünk nyitányaként, tisztáztam néhány dolgot. 
Jeleztem, hogy mostantól sok minden másként lesz, de ha valamit ezután 


másként csinálunk, ne tekintsék elődöm bírálatának. Más vezető jött, 
természetes, hogy más a stílus, más módszerek következnek. Ezzel elejét 
akartam venni, hogy az előző és az új vezető összehasonlítgatásával 
foglalkozzanak a főosztályokon. Közöltem, hogy szexuális ügyekkel nem 
óhajtok foglalkozni. Ilyennel csak akkor jöjjenek, ha valaki még az ajtót se 
csukta be, és ezzel közbotrányt okozott. Iegyék közhírré, hogy utálom az 
intrikát, ebben nem leszek senkinek partnere. Viszont bárkivel szívesen 
beszélek, ha valami olyan gondja van, amit velem akar megosztani. Úgy 
gondoltam, hogy a keretek kijelölésével nyugodt légkörben folytatódhat a 
munka. 

Már két hónap múlva felfedezték, hogy más szelek fújnak. Beiktatásom 
másnapján elkezdtem a főosztályvezetőkkel beszélgetni, meg kellett 
ismernem a feladatokat, a folyamatban lévő ügyeket. Az egyik főosztály 
vezetője a beszélgetés túlnyomó részében az osztályvezetőire panaszkodott, 
elmondta, hogy milyen gyenge munka folyik az osztályokon. Beszéltem a 
két osztályvezetővel, ők meg a főosztályvezetőre panaszkodtak, hogy 
szakmailag felkészületlen. Jött a szokásos november 7-i jutalomosztás. Az 
alapszervi párttitkár minden alkalommal részt vett a vezetői értekezleten, 
jutalomosztásnál és fizetésemelésnél a szakszervezeti titkárt is meghívtam. 
Vitába is keveredtem vele mindjárt az elején. Amikor arról kérdeztem őket, 
hogy milyen elveket alkalmazzunk a jutalmazásnál, a szakszervezet 
képviselője elmondta, a kialakult szokás szerint megnézik, hogy a 
jutalmazásra kapott keret ösz-szege hány százaléka a teljes béralapnak, és 
ezt a százalékot vetítik a lizetésekre. - így, a fizetéséhez képest mindenki 
egyforma jutalmat kap, így igazságos - foglalta össze. Mostantól kezdve 
nem így lesz, mert amit eddig csináltatok, az nem jutalmazás, hanem 
mechanikus fizetés kiegészítés. A jövőben a jó teljesítményt jutalmazzuk - 
közöltem velük. Adtam három napol a főosztályvezetőknek, hogy ebben a 
szellemben dolgozzák át javaslataikat. Megtörtént. A , panaszkodós" 
főosztály két osztályvezetőjének fele akkora jutalmai adtam, mint ameny- 
nyit a többi osztályvezető kapott. A főosztályvezető ezzel 
lelkesen egyetértett. Amikor közöltem a főosztályvezetői jutalmakat, 
megdöbbenve tapasztalta, hogy ő is fele akkora jutalmat fog kapni, mint a 


kollégái. A főosztályvezetők jutalmát az elnök hagyta jóvá, így a panasz az 
ő asztalára került. Másnap szólt a telefon, az elnök keresett. - Mondd kérlek 
ezt komolyan gondolod? - kérdezte. - A lehető legkomolyabban. - Alig két 
hónapja vagy a Bankban, nem ismered az embereket, honnan tudsz ilyen 
különbségeket tenni? - kérdezte. - Elmondtam a vezető munkatársakkal 
történt beszélgetésemet. - Ahol a vezetők ilyeneket mondanak egymásra, ott 
a főosztályvezető biztosan nem való vezetőnek. Neki még ez a fele jutalom 
is sok, de nem akartam nagyon a leikébe gázolni - válaszoltam. Kis csend 
után: Igazad van, egyetértek. Lassan mindenki belátta, hogy ez az 
igazságos. 

A következő hetekben, hónapokban fokozatosan megismertem a 
munkatársaimat, és ahol szükségesnek láttam, ott személycseréket hajtottam 
végre. Ahol a főosztályvezető alkalmatlan, vagy csak nem elég jó, ott az 
osztálytól, a főosztálytól sem lehet színvonalas munkát várni. Igyekeztem 
fiatalítani, és közgazdasági egyetemet végzett munkatársak felvételével 
javítani a banki szolgáltatások színvonalát. Két év alatt negyvenkét 
vezetőből huszonnégy nyugdíjazással, áthelyezéssel távozott. Húsz váltás 
különösebb vita nélkül, rendben megtörtént, az egyik főosztályon érintett 
négy személlyel azonban a pártszervezet végrehajtó bizottsága is 
foglalkozni óhajtott. Ennek az volt a háttere, hogy a négyből kettő párttag 
volt, kiváló kapcsolataik voltak a Bank párttitkárával, és közös erővel ki 
akarták fúrni a főosztályvezetőhelyettest, akit az elnök javaslatára hoztam el 
a GB titkárságáról. Meghívtak a végrehajtó bizottság ülésére, ahol 
megindokoltam, hogy a főosztály helyettes vezetője miért marad, és azt is, 
hogy a főosztályvezető, két osztályvezető és egy osztályvezető-helyettes 
miért nem alkalmas arra, hogy maradjon. Majdnem megettek. Kilencórás 
terméketlen vita végén az egyik vb-tag feltette a kérdést: vagyis nem értesz 
egyet a párt álláspontjával? Egy birkának is becsületére váló türelemmel, 
órákon ál próbáltam újra meg újra elmagyarázni nekik a napnál is 
világosabb helyzetet. Hiábavaló igyekezet volt, minden érv lepergett 
róluk, összefoglaló kérdésük jól mutatta, hogy nem érvekről, 
erőpróbáról volt szó. - A párt álláspontját nem tudom összeegyeztetni a 


fess, 


főosztály munkájáért viselt felelősségemmel - válaszoltam, és erre már nem 


tudtak mit válaszolni. Már nagyon untam őket. Éjjel tizenegy óra 
volt, egyszer s mindenkorra le akartam zárni a témát. - Két lehetséges 
megoldás van - foglaltam össze a vitát. Egy: elmentek az elnökhöz, és 
kéritek, hogy a szóban forgó főosztályt helyezze a párt vb felügyelete 
alá. Előre megmondhatjátok neki, én támogatom ezt a szervezeti 
változást. Kettő: elmentek az MSZMP Központi Bizottsága illetékes 
titkárához, és kéritek a leváltásomat. Előre megmondom, nem fogok 
hadakozni ellene. Olyan harmadik változat nincs, amit ti szeretnétek, hogy a 
munkáért én vagyok a felelős, de ti mondjátok meg, hogy kikkel 
dolgozzam. Ez velem nem fog működni. 

Első javaslatom végrehajthatatlan volt, ezt fel sem merték vetni az 
elnöknek. Második javaslatomhoz is hiányzott a kellő elszántság, a 
KB titkárához nem mertek, vagy nem akartak elmenni. Az is kiderült, 
hogy a körülmények hatására nekem is engednem kellett, és mégis lett 
harmadik változat. Két nap múlva egyezséget ajánlottak. A főosztályvezető 
és az egyik osztályvezető (aki az ötvenes években a Bank párttitkára volt) 
leváltásával egyetértettek, a másik osztályvezető és az osztályvezető- 
helyettes maradjon. Mivel küszöbön állt az elnökváltás, és az új elnököt 
nem akartam egy ilyen kellemetlen erőpróbával várni, elfogadtam az 
ajánlatukat. Gondoltam, az új vezető majd rendet tesz a főosztályon. 

Minden tőlem telhetőt megtettem, hogy a kollégák megértsék, azok az 
idők elmúltak, amikor a Bank a vállalat felettese volt. A modern idők 
újszerű kapcsolatokat követelnek. Mi partnerei vagyunk a vállalatoknak, 
pénzügyi, bankári szolgáltatást nyújtunk nekik. Ami nem jelenti azt, hogy 
nem kell megkövetelni a hitelszerződések előírásait. Ami kapcsolatunk a 
vállalattal egyenrangú felek szerződéses kapcsolata, ezt soha ne feledjék 
hirdettem az igét. Volt, aki ráérzett, mit és hogyan kell tennie. Volt akiknél 
ez hosszabb időt vett igénybe. Kevesen, de voltak olyanok is, akik nem 
tudtak, nem akartak alkalmazkodni a megváltozott követelményekhez. 
Ezektől megváltam. Egy főcsoportvezető bejelentkezett, beszélni szeretne 
velem. Két napon belül egymással szemben ültünk, kérdeztem, miben 
segíthetek? Legutóbb nem kapott fizetésemelést, ezt kifogásolta. 
Elmondtam, hogy ő az elmúlt években képzettségéhez és végzett 


munkájához képest aránytalanul magas fizetést kapott. Nem akarom 
csökkenteni a fizetését, mert elismerem, hogy igyekezettel dolgozott. Most 
egy-két fizetésemelésből ki fog maradni, hogy a nála képzettebb, jobb 
teljesítményt nyújtó kollégák legalább utolérhessék. Nem akarom a 
bankban eltöltött évek szerint mérni a fizetést. Úgy gondolom, hogy ez 
tisztességes megoldás az ő számára is. Megértette, bár nem örült a 
válaszomnak. Ennek ellenére kénytelen volt elfogadni, mert nem volt jobb 
ajánlata, máshol nem kapkodtak utána. Az öt főosztályon dolgozók 
túlnyomó többsége egyetértéssel, egyes esetekben örömmel fogadta a 
változásokat. Akik hosszú banki szolgálat után kénytelenek voltak 
nyugdíjba, vagy más beosztásba menni, azok érthetően nem szerették, 
igazságtalannak érezték a személyükre vonatkozó döntést. Elismerem, nem 
tudtam két, egymást kizáró igazságnak eleget tenni. Az egyén - saját 
szempontjából méltányolandó - igazsága állt szemben az ügyfeleket 
kiszolgáló banki munka színvonalával. Néha nehéz szívvel, de mindig 
munkánk színvonalát részesítettem előnyben. Igyekeztem 
megakadályozni, hogy a vállalatokkal packázzanak, követelményeket 
támasztottam és számon kértem. Ezt nem mindenki szerette. A folyosói 
közvélemény  , mosolygó gyilkosának nevezett. A , mosoly? igaz. 
Mindenkinek megadtam a tiszteletet, soha senkivel nem voltam goromba. A 
, gyilkos?" igazságtalan volt. Legfeljebb elavult  beidegződéseiket, 
megkövesedett rossz szokásaikat , gyilkoltam meg". 

Alig egy éve voltam a Bankban, amikor az ENSZ kérte a 
Külügyminisztériumot, hogy Mr. Csernok szakértőként , mielőbb?" menjen 
Kuvaitba. Bementem az elnökhöz, letettem az asztalára a levelet. -Most itt 
az alkalom, hogy simán megszabadulj tőlem, ha esetleg már megbántad 
korábbi döntésedet, hogy egy ilyen izgága alakot, mint én, idehoztál. Gond 
nélkül elválhatunk. Nincs keserű szájíz, nem kell magyarázkodni, 
kellemetlen dolgokat mondani, csak annyit, hogy elengedsz az ENSZ-be, 
mert nem akarsz megfosztani egy ilyen nagyszerű állástól. - mondtam 
László Andornak. - Ezt a Kuvaitot most azonnal felejtsd el, mert itthon 
nagy szükség van minden olyan emberre, aki a reform érdekében dolgozik - 
hangzott az elnöki döntés. (Utólag rögzítem, hogy 1974-ben a Nemzeti 


Bank elnöke a reformért elkötelezetten dolgozó vezetőnek minősített.) 
Kuvaitban érdekes munka várt rám, meg kellett volna szerveznem a 
nemzetgazdasági számlarendszer ösz-szeállításához szükséges statisztikai 
adatbázist. A vonzó munka mellé úgy ötször-hatszor akkora lett volna a 
fizetésem. Mivel még a CiB idejében egy algíri lehetőség is elúszott, immár 
a harmadik ENSZ szerződésem szállt el az álmok birodalmába. Nem 
sajnáltam, dolgoztam tovább a Nemzeti Bankban. 

Röviddel ezután László Andort, akivel szerettem együtt dolgozni, és 
akinek sokat köszönhettem, nyugdíjba küldték, Tímár Mátyást leváltották 
miniszterelnök-helyettesi beosztásából, és 1975-től államtitkári rangban ő 
lett a Nemzeti Bank elnöke. Egyik-másik elnökhelyettes kollégám aggódott 
az új elnök személye miatt, én győzködtem őket, hogy Tímár képzett, 
művelt, jószándékú ember. Senkinek nem kell aggódnia sem magáért, sem a 
Bankért, jó főnök lesz. Másokhoz hasonlóan kifogásolták, hogy nem elég 
határozott. Elismertem, hogy Tímár Mátyás stílusában több a diplomácia és 
kevesebb a keménység. Egyszer, még a GB-n, amikor egy ügyben én is 
nagyobb határozottságot javasoltam, bölcsen azt mondta: soha nem kell 
berúgni az ajtót, de ha kinyílik, rögtön tegyük oda a lábunkat, nehogy újra 
becsukják. Megértettem. Másrészt felhívtam figyelmüket, hogy ő 1967-ben, 
a GB elnökeként, nem lett a Politikai Bizottság tagja. Vagyis a Gerö 
székéhez és felelősségéhez nem kapta meg azt a politikai súlyt, ami ehhez 
a beosztáshoz feltétlenül kellett volna. Hogyan lehet ilyen 
körülmények között keménykedni? - érveltem. Nyilvánvalóan nem akarták, 
hogy a reform túl sikeres legyen. Kádár János nagy nehezen elfogadta, 
hogy reformokra van szükség, de a belső ellenzékre és a szocialista 
, testvérekre? figyelemmel csak egy ,fékezett habzású" reformot 
engedélyezett. És még azért is mennyit kellett hallgatnia Moszkvában. 

Időközben családi állapotomban változás következett be. Huszonkét évi 
házasság után, 1974-ben, közös megegyezéssel elváltunk. Gabi lányom 
akkor tizenöt éves volt, ő velem jött, a hétéves Zsuzsi az édesanyjával 
maradt. Fájdalmas volt a válás, de úgy éreztem, mindenkinek ez a legjobb 
megoldás. Nem vagyok kimondottan agglegény típus, egy kamasz lánnyal 
meg végképp nem akartam egyedül maradni. , Nem jó az embernek egyedül 


lenni, alkotok hozzáillő segítőtársat" -mondá az Úr (Mózes 2:18). Milyen 
igaz - gondoltam, és remélve, hogy magamnak új feleséget, lányomnak 
, édes mostohát" találok, néhány hónap múlva összekötöttük az életünket a 
közgazdász Annával. Ez a kapcsolat immár harminchárom éve sikeresen 
működik. 

A reform szellemében igyekeztünk minél jobb bankári szolgáltatást 
nyújtani a vállalatoknak. Kicsiknek, nagyoknak egyformán. A Nemzeti 
Bank főhatóság jellegét ki akartam törölni a fejekből, ezt a formaságok 
változtatásával is igyekeztem nyilvánvalóvá tenni. Ahol kellett, segítséget 
nyújtottunk a vállalatoknak pályázatuk kidolgozásához. Néhány vállalatnál 
személyesen közreműködtem, hogy a beadott hitelkérelem minden 
szempontból rendben legyen. Az erősen műszaki beállítottságú vállalati 
vezetők körében igyekeztem a figyelmet a piaci összefüggésekre irányítani. 
— Ne haragudjatok — ismételgettem konokul, - nem az a kérdés, hogy meg 
tudjátok-e oldani a gyártást. Van kidolgozott eljárás, műszaki tapasztalat, 
vannak gépek, ismert anyagok, ez nem nagy művészet. El tudjátok-e a 
terméket adni? Ez az igazi nagy kérdés. És mennyiért tudjátok eladni? Vevő 
és ár, erre kell összpontosítani. - győzködtem őket több, kevesebb sikerrel. 
Hagyjuk az elméleti vitákat. Nevezhetik ezt piaci szocializmusnak, vagy 
szocialista piacgazdaságnak, ki ahogyan akarja. Lehet a szocialista 
tervgazdaság elsőbbségét emlegetni, ez mind nem változtat azon a tényen, 
hogy a terméket el kell adni, és jó áron kell eladni, mert másképp 
tönkremegy a vállalat. És akkor már nem lesz miről vitatkozni. A nagyobb 
beruházásoknál az előzetes hitelbírálatot általában a vállalatnál tartottuk. 
Ennek a vállalat munkájának megbecsülése mellett - az volt az előnye, hogy 
ha bármilyen kiegészítő adat kellett, rendelkezésre állt a vállalat egész 
műszaki, kereskedelmi és gazdasági szervezete. Igaz, hogy a 
minisztériumok munkatársai nem voltak boldogok, amikor délelőtt tíz 
órakor a Hajdú megyei Tégláson tartottunk egyeztető megbeszélést egy 
beruházási hitelről. A hitelszerződés aláírására az esetek nagy többségében 
ugyancsak a vállalatoknál került sor. 

Egyik legnagyobb ügyfelünk, a Rába Magyar Vagon- és Gépgyár 
vezérigazgatója Horváth Ede volt. A  Rábában mindig történt 


valami, mindig kitaláltak valamit, mindig volt valamilyen hitelkérelmük 
valamilyen fejlesztésre. Több alkalommal, személyesen is jártam a gyárban. 
Az ilyen látogatásokra a vállalattal foglalkozó előadót vagy 
főcsoportvezetőt mindig magammal vittem. A műhelyekben tisztaság 
volt, szervezett munka folyt. A különböző gépsoroknál különböző 
színű munkaruhában dolgoztak, ami megakadályozta a csellengést. Az 
öntödében a munkások fehér overallban dolgoztak. Senkit nem 
láttam kormos, piszkos munkaruhában. A műhelyek sarkában ott álltak 
az automaták, ahonnan hűsítőt vehetett, aki akart. Horváth Ede 
szakmunkásból lett gyárigazgató, de kevés hozzá hasonló dinamikus, 
tárgyaló-képes, rátermett igazgatót ismertem akkoriban az iparban. Igazi 
menedzser volt, élvezet volt vele tárgyalni, akár éles vitákat folytatni. 
Érezhető volt, hogy amerikai útjain vendéglátóitól sok mindent ellesett, 
és nemcsak a formaságokat. Vitathatatlan tehetsége mellé bőven 
voltak irigyei is. Egyik nap Háry Béla, az MSZMP Győr-Sopron megyei 
első titkára hívott telefonon. - Itt járt a megyében Maróthy László elvtárs, a 
politikai bizottság egyik tagja. Tartott egy tájékoztatót, ahol többek között a 
Rábával is foglalkozott. Azt mondta, hogy könnyű a Rábának jó 
eredményeket elérni, ha a Nemzeti Bank elengedi a tartozásait. Nekünk a 
Rába fontos, a megyének ez egy nagyon kellemetlen ügy. Mit szólsz ehhez? 
- kérdezte. - Légy egészen nyugodt, ebből egy szó sem igaz. - mondtam. - 
Jaj, ez nagyon jó hír, nem tudnál erről valamilyen írásos anyagot készíteni, 
és eljönni Győrbe, hogy beszéljünk róla? Mégis csak a PB egyik tagjáról 
van szó. Ennek semmi akadálya, egy hét múlva jelentkezem. A főosztály 
készített egy okos, nagy táblázatot, amelyben bemutattuk a Rába 
hitelmérlegét, összes hitelfelvételét és törlesztését tíz évre visszamenőleg. 
Természetesen szó nem volt hitelek törlésről, vagy elengedésről, a Rába a 
szerződések szerint pontosan fizetett. Maróthyt valaki félrevezette. Egy más 
alkalommal ismét meglátogattuk a Rábát, ezúttal egy kellemetlen ügyben. 
Az Állami Tervbizottság elrendelte, hogy végig kell nézni a vállalatok 
pénzügyi helyzetét, és ahol szabad pénz van, azt gyorsított hiteltörlesztésre 
el kell vonni. Nem értettem ezzel egyet, de hát a parancs az parancs. Nesze 
neked szerződés, a vállalkozás jogbiztonsága, hogy a reformról meg a 


bizalomról most ne is beszéljünk. Ettől kezdve a vállalatok bizalmatlanok 
lettek. Jellemző erre Papp Istvánnak, a Videoton vezérigazgatójának 
megjegyzése, amikor nála is lezártuk a , pénzelvonási" kalózkodást. - 
Tudod, hogy mikor fogtok nálam még egyszer szabad pénzt találni? - 
mondta mérgesen. - Tudom, ha van egy csepp eszetek, akkor soha - 
válaszoltam mély meggyőződéssel. Horváth Ede is fel volt háborodva, 
joggal. - Miért szavaztátok meg a Központi Bizottságban ezt a hülyeséget? - 
kérdeztem tőle. - Hát igen, igen, kisebbségben maradtam. - válaszolta. - 
Értem, de akkor ne velem vitatkozz - mondtam neki. Bevontuk a pénzét, és 
elvonultunk a feldúlt csatatérről. Nem voltunk büszkék. Én különösen 
utáltam, hogy olyat kell tennem, ami ellentétes a reform elveivel, és amivel 
kárt okozok. Ráadásul tudtam, hogy időszerűtlen, esetenként értelmetlen 
célokra milliárdokat költünk. Munkatársaim sem szerették, mert a jól 
dolgozó, előrelátó vállalatokat sújtotta, és semmivel nem lehetett 
megvédeni. Horváth Edével e kellemetlen közjáték ellenére, kapcsolatunk 
felhőtlen maradt. 

Háry Béláról eszembe jut egy történet. Képzeld - mesélte -, nemrég a 
megyében járt a szovjet belügyminiszter egyik helyettese. Meg akarta nézni 
Hegyeshalmon a határellenőrzést. Elvittük, megmutattuk. Majd? elájult, 
amikor meglátta, hogy a kocsik átvizsgálása nélkül, csak úgy özönlik be , az 
imperializmus". Magyaráztuk neki, hogy ekkora forgalomban nem lehet a 
kocsikat átvizsgálni, de láttuk, hogy nagyon nem tetszett neki a dolog. - A 
Varsói Szerződés nyugati határáról van szó, és az ellenőrzés nem 
megnyugtató, - jelentette ki. Később megértettem, mitől volt ideges a 
szovjet belügyminiszter. Náluk más volt a határon az ellenőrzési rendszer. 

Valamikor a hetvenes évek második felében Annával kettesben 
gépkocsival elmentünk a Kaukázusba nyaralni. Barátaink azt mondták, nem 
vagyunk teljesen normálisak, nem tudjuk, mire vállalkozunk. Persze nem 
autóztuk végig az utat, Odesszától Szűcsiig hajókáztunk, onnan mentünk 
kocsival Tbilisziig (Grúzia), majd Jerevánig (Örményország). Nagyon 
érdekes, kalandos, de egészében kellemes út volt. A román-szovjet határon 
a román határőrség ránézett az. útlevélre és mehettünk tovább. Nem így a 
szovjet oldalon. Diplomataútlevéllel mentünk, előre be voltunk jelentve, ez 


mind nem számított. Rá kellett állnom a kocsival egy szerelőaknára, ahol 
egy kézi rellektorral alulról gondosan megvizsgálták a kocsit. El nem tudom 
képzelni, mit kerestek. (Hát ehhez képest a mi hegyeshalmi ellenőrzésünk 
bizony felidegesíthette a szovjet belügyest. Persze, mások voltak a 
körülmények: Hegyeshalmon százával jöttek a gépkocsik, ott a román- 
szovjet határon meg egy lélek se. Mi voltunk az, egyedüli belépők, volt 
idejük bőven velünk foglalkozni.) Kisinyov érintésével 
megérkeztünk Odesszába, ahol behajóztunk egy nagy komphajóba (ferry 
boat). Szép, modern jószág volt, szovjet megrendelésre a finnek építették. A 
hajó éjszaka ment, reggelre Jaltába érkeztünk. Barátunk, aki a MAHARI- 
nál dolgozott megszervezte, hogy szovjet partnerük gondoskodjon rólunk. 
Kaptunk egy fekete Volgát és egy kísérőt, aki megmutatta város 
nevezetességeit. Köztük a leghíresebb a Livadia Palota, itt volt a második 
világháborúban a  Churchill-Roosevelt-Sztálin tanácskozás színhelye. 
Elvittek a Krím félsziget belsejébe, Bahcsiszerájba is, ahol megnézhettük a 
híres szökökutat, ami a valóságban egy nagyon szép falikút. (Zárójelben: 
ezt magánturistaként nem tudtuk volna megnézni, mert az odavezető út 
Szevasztopol, a hadikikötő mellett, tilos zónán keresztül vezet, ahová 
külföldi nem léphet be.) Este továbbhajóztunk, és két nap alatt Szocsiba 
érkeztünk. Itt újra autóba ültünk, és Kutaiszin keresztül irány Tbiliszi. 
Kutaisziban az Aranygyapjú legendájáról híres ókori Kolkhisz királyság 
fővárosában tettünk egy kitérőt, felmentünk a közeli Gelati Kolostorba. Séta 
közben találtunk egy jókora termet, telis-tele különböző mérető Sztálin- 
mellszoborral. Begyűjtötték, mert az volt a parancs, de nem semmisítették 
meg, mert soha nem lehet tudni ... Mentünk volna tovább Tbiliszibe, amikor 
az úton szembe jött egy rendőrautó, szemmelláthatóan minket 
kerestek. Kérdezték, van-e valami gondunk, segíthetnek-e valamiben? 
Köszöntük szépen, mondtuk, hogy semmi gond, megyünk tovább. 
Pontosan nyomon kísértek. Amikor elindultunk, a szálloda jelentette a 
következő megfigyelési pontnak, mi pedig ,elvesztünk"7, mert a 
számítható időn belül nem értünk oda. Erre elkezdtek keresni. Haszna is 
volt a figyelemnek, jó volt tudni, hogy vigyáznak ránk. 


Tbilisziben megtaláltuk a teret, ahol szállodánknak lennie kellett volna, 
de sehol nem találtuk. A tér közepén volt egy hatalmas épület, tetején nagy 
tábla hirdette: éljen a kommunista párt. Háromszor körbe-autóztuk a teret, 
szálloda sehol. Végül megkérdeztünk egy járókelőt, ugyan mondaná meg, 
hol van ez a szálloda? Rámutatott a tér közepén a , Szlava? feliratú épületre, 
hogy ott van, ni. A bejárat mellett volt egy tenyérnyi tábla: Inturiszt. Na, 
gondoltuk, itt sem a turizmusból akarnak megélni. A szálloda kellemes volt, 
a kiszolgálás udvarias, a saslik ízletes, na és a pezsgő! Új fent beigazolódott 
Pulai Miklós örökbecsű mondása, miszerint gépkocsiban a Mercedes, 
pezsgőben a Szovjetszkoje Igrisztoje az igazi. Gondot a reggeli okozott. 
Üres volt az étterem, leültünk egy asztalhoz, mire jött a kiszolgáló nő és 
kérdezte, hogy milyen gruppéhoz (csoporthoz) tartozunk. Mondtuk 
semmilyenhez, mi egyedül vagyunk itt. Ebből nagy izgalom támadt, ketten- 
hárman ösz-szedugták a fejüket, néha bizalmatlanul ránk néztek. - Hogy 
kerülhettek ezek ide - gondolták. Tbilisziben valószínűleg mi voltunk az 
első maszek turisták, szegények, nem tudták, ilyenkor mi a teendő. 
Némi magyarázkodás után azért kaptunk reggelit. Másnap ugyanez a 
jelenet megismétlődött. Naponta meg kellett dolgoznunk a reggeliért, mert 
a személyzet változott. A városban az tűnt fel legelőször, hogy a 
buszok homlokzatán, ahol nálunk a 12-es van, náluk Sztálin arcképe volt 
kirakva. Huszadik kongresszus ide, leleplezések oda, Grúziában mindezek 
után húsz évvel zavartalanul virult a Sztálin-kultusz. Elgondolkoztató és 
érthető is volt egyúttal. Sztálin Grúzia szülöttje, honfitársai az , oroszok?" 
aknamunkájának tekintették és soha nem hitték el a bűneiről szóló híreket. 
Kedves, barátságos népnek ismertük meg a grúzokat. Autómosót kerestünk, 
mert az Opel Diplomát mindenütt elég nagy feltűnést keltett, körbejárták, 
benéztek az ablakon, megtapogatták, így több ujjlenyomatot gyűjtöttünk, 
mint amennyi az I BI archívumában van. Az út sara, pora is megviselte a 
kocsit. Késő délután lett, mire a város szélén találtunk egy autómosót. Már 
bezárt, de vagy tíz ember még nagy beszélgetés közepette ott üldögélt a 
bejáratnál. Autónk itt is nagy feltűnést keltett, körbefogtak, kérdezték mi 
járatban vagyunk? Mondtuk magyar turisták vagyunk, ismerkedünk 
Griúziával. Magyar emberek Tbilisziben? Szinte hihetetlen. Felderült az 


arcuk, egymás szavába vágva kezdtek beszélgetni feleségemmel, Annával, 
mert én mindössze ha húsz-harminc szót tudtam oroszul. Kiderült, hogy 
az egyik férfinak a fia abban az időben Magyarországon szolgált. - Szereti a 
magyarokat - mondta a papa. Nagy hátbaveregetések és sok harasó, harasó 
közben lemosták a kocsit. És nem fogadtak el semmit érte. Ne sértsenek 
meg bennünket. - mondták nem kis büszkeséggel. Annyit kértek, hogy 
csináljunk róluk a kocsival együtt egy fényképet. 

Tbilisziből minden incidens nélkül elmentünk Jerevánba. Rózsaszínű 
homokkőből épült szép város, tele ligetekkel, szökőkutakkal, ivókutakkal. 
Ezeket a környékbeli hegyek táplálják kristálytiszta forrásvízzel. Másnap 
már a reggelinél éreztük, hogy ez egy más világ. Oda ültünk, ahova 
akartunk, senki nem kérdezte, hogy kerültünk oda. Érezhetően lazább volt 
az élet a városban. Mintha nem is a Szovjetunióban lettünk volna. 
Szigorúan magánemberként utaztunk, ennek ellenére a Goszbank valahogy 
megtudta, és a jereváni kirendeltség ránk talált a szállodában. Az igazgató 
orosz volt, a titkára örmény, rokonszenves, kedves emberek. Az ebédnél 
többször megújítottuk a magyar-örmény, a magyar-orosz és a magyar 
szovjet barátságot. Mindannyiszor a finom Szovjetszkoje Igrisztoje 
pezsgővel koccintottunk, így megúsztuk nagyobb mennyiségű vodka 
ilyenkor szokásos elfogyasztását. Hangsúlyozták, hogy nincs kicsi meg 
nagy ország, mi testvéri országok vagyunk. Ebben - nem tudom hányadik 
üveg pezsgő után- igazi internacionalista egyetértés alakult ki. Tudni kell, 
hogy az örmény címerben benne volt a Törökország területén fekvő 
Ararát. Tiszta időben jól lehetett látni a ethegyet. (Nincs ebben semmi 
különös, a mi címerünkben is benne van két szlovák hegy.) A titkár 
elmondta, hogy a török mészárlás idején őt az anyja bedugta a disznóólba, 
így menekült meg. Hang nélkül, ömlő könnyein át az ólból nézte 
végig családja legyilkolását. Miközben mesélt annyira felindult, 
hogy könnybe lábadt a szeme. Mindenkinek el kellene olvasnia 
Franz Werfel A Musza Dag negyven napja című megrázó művét, több 
ezer békés örmény lemészárlásának torokszorító történetét. (Jó lecke 
magyaroknak, balsors ügyben.) 


Hazafelé két napot töltöttünk Szocsiban, majd a komphajó visszavitt 
Odesszába. Onnan kocsival folytattuk az utat, Kisinyovon keresztül 
érkeztünk a szovjet-román határra. Először jó száz méterre, egy ellenőrző 
pontnál várattak vagy húsz percet. A határállomás várótermében is 
üldögéltünk vagy fél órát. Eközben az előttünk a határra érkezett egyetlen 
szovjet rendszámú személykocsit vizsgálta egy ingujjra vetkőzött katona. 
Mikor az ingujjas katona immár zubbonyban bejött az irodába, láttam, hogy 
tiszt. Kissé idegesen reklamáltam, hogy miért váratnak? Kérdezte a 
feleségemet, hogy a férje miért ideges? Anna - még szerényen, udvariasan - 
kifogásolta a hosszú várakozást. - Sok a munkánk - így a tiszt. Na erre én is 
bekapcsolódtam. - Sok a munka? Ez az egyetlen kocsi volt olyan sok? - két 
hét után már én is beszéltem ennyit oroszul. Megkaptuk a pecsétet, de kint 
az őr meg akarta nézni a csomagtartónkat. Ez már túl sok volt. Anna - aki 
ekkor már jobban félt tőlem, hogy valami hülyeséget mondok, mint az 
orosz katonától - megmutatta diplomata útlevelünket és azt mondta: 
Nyet! Csak így, minden teketória nélkül, hogy nyet. A katonának leesett 
az álla, tanácstalanul nézett ránk, mi meg elhúztunk, de azért behúztuk 
a nyakunkat, hátha utánunk lőnek. - Moszkvában biztos kitört az 
ellenforradalom - gondolhatta a katona, mert ilyen még nem történt 
vele, hogy egy külföldi azt mondja neki: Nyet! 

A napi taposómalomból kilépve felüdülés volt, amikor a hetvenes évek 
közepén fiatal közgazdászok - köztük Bauer Tamás, későbbi SZDSZ-es 
politikus - látogattak a bankba. Meg akarták ismerni, hogyan működik a 
gyakorlatban a vállalati hitelezés, a hitelkérelmek elbírálása. Felajánlottam, 
hogy tanulmányozzanak néhány hitelügyet, és utána beszélgessünk. Két hét 
múlva ismét összeültünk. A hitelbírálati rendszer nagyon bürokratikus - 
foglalták össze tapasztalataikat a záró megbeszélésen. Kedvenc témám volt, 
ezt a kritikát gyakran megkaptam. - Gyerekek, a megállapítás helyes, 
egyetértek - kezdtem a mondókámat. Egyszerűbben is oda tudnánk adni a 
hitelt. Két oldalon leírjuk, mindketten aláírjuk és kész. Csakhogy ehhez 
nekem garanciákat, jogokat kellene kapnom. Egészen odáig, hogy nagyobb 
összegű hitel esetén pénzügyi biztost ültethessek a vállalat igazgatóságába, 
aki nélkül nem lehet semmilyen pénzügyi döntést hozni. Ha pedig 


nem jönnek a vállalt eredmények, nem tudják törleszteni a hitelt, akkor 
jön a zálogjog, eladjuk a vállalatot, épületet, gépeket, és kész. A földet 
felszántjuk és zabot termelünk. Vagy krumplit. Ezeket sajnos ma nem lehet 
megcsinálni. Abban viszont én nem vagyok partner, hogy adjuk oda 
gyorsan a pénzt, de a banknak nincs semmilyen biztosítéka. Több esetben 
olyan gyengének tartottuk a vállalat vezetését, hogy ha tőlünk függ, 
elutasítottuk volna a hitelkérelmet. Olyan paragrafus azonban nincs a 
hitelpolitikai irányelvekben, hogy a Nemzeti Bank - ha befektet a vállalatba 
- átveheti a tulajdonosi jogokat gyakorló minisztériumoktól a személyzeti 
politikát. Ma a gazdaság működésének normális menete helyett ez a 
hitelbírálati rendszer van. Ez sem biztosíték, de legalább megpróbáljuk 
részleteiben megnézni a vállalat működését, és ezzel valamelyest 
mérsékeljük a kockázatot. Megértették. Ezzel függ össze egy epizód a 
magas rangú vezetők mozgásáról. Éppen a dorogi  brikettgyár 
beruházásához kért hitellel foglalkoztunk, amikor felhívott Marjai József 
miniszterelnök-helyettes: , Miért nem adják már oda ezt a dorogi hitelt, mi 
tart ezen ennyi ideig?" hangzott a lényegre törő kérdés. - Marjai elvtárs! Én 
oda tudom adni ezt a hitelt huszonnégy óra alatt is, ha ilyen értelmű 
utasítást kapok a Bank elnökétől. I egépeljük, aláírom, és kész. De ha végig 
kell csinálnunk azt a hitelbírálatot, ami elő van írva, akkor az annyi ideig 
tart, amíg zöld ágra tudunk vergődni a vállalattal. A vállalat 
együttműködése nélkül nehéz. Marjai nem vont felelősségre, nem 
vitatkozott. Ö hümmögött, én megígértem, hogy igyekszünk felgyorsítani a 
munkát. Szó sem volt utasításról, ehhez nem is lett volna joga. Nem akarom 
én a hőst eljátszani, ilyen erényekre nem is volt szükség. Azt azonban el 
akarom mondani, mert ezzel tartozom a múlt igazságának: általános 
érvénnyel nem igaz, hogy a szakembereket elnyomta a politika. Volt egy 
rendszer, amelyben ritkán, de előfordult, hogy a párt legfelső vezetése 
döntött vállalati beruházásokról, hitelekről is. Ebben nem lehetett 
visszabeszélni, már csak azért sem, mert az ügyben megfelelő 
kormányhatározat is született, amit végre kellett hajtani. A mindennapok 
száz meg száz ügyében azonban mindenki a saját hatáskörében, saját 
felelősségére döntött. Példák sorával lehet bizonyítani, hogy ha valakinek 


voltak érvei és tudott érvelni, az jó eséllyel vitatkozott. Sokan egykori 
tehetségtelenségüket, lustaságukat, gyávaságukat leplezik, amikor lépten 
nyomon a diktatúrára hivatkoznak. Megyei pártbizottságokon, kiemelt 
nagyvállalatoknál rendre a párt kiemelt politikusaival találkoztam. Ha 
védhető volt, józan, szakszerű beszéddel, érvekkel mindig meg tudtam 
védeni a kormány, vagy a Nemzeti Bank álláspontját. Soha nem jöttem el 
úgy sehonnan, hogy a politika rám erőszakolt volna valamit. Persze, 
aki csak hebegett-habogott, nem voltak érvei, vagy nem merte 
elmondani, azt legázolták. 

Horváth Ede 1990-ben könyvet írt. Érdekes olvasmány. Ebben szerepel a 
következő részlet: , A régi vezetők stílusa, mentalitása, életvitele meg az 
enyém, tűz és víz volt. Ok csézáról vadásztak és a vadászház költségeit a 
gyár állta. Én meg a munkának éltem." (Horváth, 1990, 29) Amikor a 
könyv született, már közel tíz éve nem találkoztunk, így emlékezett 
együttműködésünkre: , Kérdés: - No még egy név, Csemok Attila. Akiről 
mindig meleg szavakkal szokott beszélni. - A Magyar Nemzeti Bank 
elnökhelyettese volt. Korábban is Iímár mellett dolgozott, azt hiszem a 
titkárságán, amikor az miniszterelnökhelyettes volt. Nem azért szóltam róla 
elismerőleg, mert hiteleket adott (a hiteleket a Bank , adta", az elnökség 
hagyta jóvá, én legfeljebb javasol lám Cs. A.), hanem mert korszerűen 
gondolkodott. Volt mersze kiválasztani a jó vállalatokat és kockáztatni a 
fejlesztésük érdekében. Odaállt a jó ügyek mellé. Nagy ritkaság, hogy egy 
olyan színvonalú közgazdász, mint ő, a műszaki és a konkrét üzleti 
ügyekhez is annyira értsen. De félre ne érts, vele is veszekedtünk, ha úgy 
jött ki a lépés. De ez a veszekedés csak az eszmecsere egy szenvedélyesebb 
formája volt, mondhatnám úgy, hogy hevesebben tárgyaltunk." (Horváth, 
1990, 68) 

Itthon tovább zajlott az élet. Az éves hitelnyújtási lehetőségen belül a 
kormány létrehozott egy elkülönített keretet, amely a nyugati országokkal 
folytatott kereskedelem fellendítését szolgálta. A gazdasági egyensúly 
javításához szükség volt a dollárbevételek növelésére. A feltételek 
nyilvánosak voltak, bárki, bármelyik vállalat vagy szövetkezel pályázhatott. 
A Taurus Gumiipari Vállalat is kért -és kapott beruházási hitelt, azzal a 


céllal, hogy nyíregyházi gyárában valósítsa meg a mezőgazdasági 
abroncsok gyártását. Abban az időben Tatai Ilona volt a vállalat 
vezérigazgatója. Akkoriban nem volt általános a női vezérigazgató. 
Energikus, — képzett, modem gondolkodású menedzser volt ő 
is. Rokonszenves, nyílt egyéniség, női mivoltához illően több diplomáciával 
és kevesebb keménységgel dolgozott, mint mondjuk Horváth Ede. (Később 
bevitték a Politikai Bizottságba, nem vagyok meggyőződve, hogy jót tettek 
vele és a vállalattal. Napjainkban a kormányfő, Gyurcsány Ferenc egyik 
vállalatánál dolgozik.) A hitelszerződés aláírására Nyíregyházán, a gyárban 
került sor. Ilyenkor mindig volt egy kis ünnepélyesség, előfordult, hogy 
néhány műszaki és munkás is jelen volt az aláírásnál. A vezérigazgató 
beszélt, én is mondtam néhány szót, sikert kívánva a nagy vállalkozáshoz. 
Egy teremben hosszú asztal, elő volt készítve minden, kölcsönösen aláírtuk 
a rengeteg oldal papírt. Kézfogások, koccintás, egyszer csak szétnyílt a 
függöny, és ott álltam egy színpadon, két-háromszáz ember előtt, akiknek 
Tatai Ilonka mert magunk között szeretettel így neveztük, nekünk ö ,az 
Ilonka? volt - elmondta, hogy aláírtuk a szerződést, meglesz a beruházás, és 
közölte, hogy most pedig Csemok elvtárs szeretne néhány szót szólni. 
Meglepetés volt nekem is, meg a hallgatóságnak is. Mit tehettem, 
mosolyogtam, összekaptam magam és elmondtam a jelenlévőknek, hogy 
ennek a beruházásnak csak az egyik célja, hogy gyártsunk néhány tízezer 
gumiabroncsot. Ez fontos cél, mert export lesz belőle és a 
mezőgazdaságnak is szüksége van rá. Még fontosabb, hogy nőni fog a gyár 
bevétele és a nyeresége. Van azonban még egy fontos célja ennek a 
fejlesztésnek, ami nem szerepel a hitelszerződésben, pedig nyilvánvaló. 
Több lesz Nyíregyházán a munkahely, a gyáriak nagyobb biztonsággal 
nézhetnek a jövő elé, lesz munka, lesz megélhetés, fizetésemelés, prémium, 
jobb lesz minden család élete. Ez is fontos célja ennek a hitelszerződésnek. 
Őszinte, nagy tapsot kaptam. - Remélem, nem haragszik ezért a 
meglepetésért, de nagyon jó volt, hogy mindezt az emberek magától, a 
bankártól hallották. - mondta Ilonka kedves mosollyal. - Már miért 
haragudnék - válaszoltam, biztos, hogy jó hangulatban, jól indítottuk a 
beruházást, most már magukon a sor. Valóban jó ötletnek tartottam, hogy az 


üzem dolgozói közül két-háromszáz embert bevontak abba a nagy örömbe, 
hogy végre pont került a beruházást támogató hitelre. 

A Ganz-MÁVAG rekonstrukciója egyike volt azoknak az ügyeknek, 
amelyek végül oda vezettek, hogy elmentem a Bankból. A fejlesztési terv 
kidolgozására az Országos Tervhivatal, a Pénzügyminisztérium, az Ipari 
Minisztérium és a Magyar Nemzeti Bank részvételével tárcaközi 
bizottságot hoztak létre, melyben szakértőként Horváth Ede is részt vett. 
Hónapokig nyűglődtünk, mert a fejlesztés kiemelt politikai kérdés volt, 
gazdasági oldala viszont sehogyan sem akart összeállni. Az MNB azt 
javasolta, hogy mivel a gyár elöregedett, a víz-, gáz-és a gőzvezetékeket, a 
csatornahálózatot teljesen ki kellene cserélni, jobb lenne az egész gyárat 
ledózerolni, és a helyén lakókörzetet kialakítani. A gépgyártást a városon 
kívül, úgynevezett , zöldmezős" beruházással, korszerű körülmények között 
kellene megoldani. Azt is mondtam, hogy erre a beruházásra mi nem 
tudunk hitelt adni, mert semmilyen feltételnek nem felel meg, 
mindenhonnan húzzák ki, hogy bankhitel. Nehezen, de kihúzták. Az 
előterjesztés az MSZMP Gazdaságpolitikai Bizottsága elé került, ahol 
eldöntötték, hogy a Ganz-MÁVAG-ot rekonstruálni kell és erre az MNB 
adjon hitelt. Azért, mert az 01 elnöke, a pénzügyminiszter és az ipari 
miniszter gyávák voltak, féltek Kádár Jánostól, Németh Károlytól, meg 
nem tudom még kitől, és nem merték megmondani, hogy ez a rekonstrukció 
kidobott pénz. Ráadásul, hogy a költségvetés száraz lábbal megússza, 
átrakták az egészet a hitelszférába. Mi meg a Nemzeti Bankban kínlódjunk 
egy hitelből nem finanszírozható beruházással, csak azért, mert valamikor 
volt egy  párthatározat, hogy a  Ganz-MÁVAG-ot kiemelten kell 
kezelni. Közben a gazdasági reform nagyobb dicsőségére egy olyan 
párthatározat is született, hogy a bajbajutott vállalatokat , szigorúan, de az 
ellehetetlenülést , megakadályozva kell finanszírozni". Ez egy 
tipikusan  kétfenekű politikai határozat volt, amit egy bankban 
nyilvánvalóan nem lehetett végrehajtani. Vagy szigorúan finanszírozunk, és 
akkor ellehetetlenülés van, vagy megakadályozzuk az ellehetetlenülést, de 
akkor nincs szigorú finanszírozás, akkor pénzosztás van. Az egész arra volt 
jó, hogy akár van rajta sapka, akár nincs, a Nemzeti Bankot mindig elő 


lehessen venni. Rá lehessen mutatni, hogy ő a felelős. Ezek az , elvtársak" 
még azt is gondolták, hogy , a Tímár bukott ember, neki mindegy". Mintha 
időgépben ültem volna, ami visszavitt egy másik korba. Amiről egy 
évtizede azt hittem, hogy végképp túl vagyunk rajta. Ebben az időben 
kezdtem el azon gondolkodni: kell ez nekem? 

Jöttek az ügyek egymás után. Az Egyesült Izzó körül is botrány lett. Az 
Izzó néhány évvel korábban többmilliárd forint fejlesztési hitelt kapott. Ezt 
is a költségvetésből hajózták ki, a kormány elhatározta, hogy hitelből az 
MNB finanszírozza. Ebben az időben az OT, a PM és az Árhivatal is arra 
játszott, hogy a politikai vezetés úgyse érti a pénzügyi összefüggéseket, azt 
gondolják, hogy a hitelszféra egy feneketlen zsák, amibe minden belefér. 
Amikor pedig a zsák, mert nem feneketlen, kiszakad, lehet az MNB-re 
mutogatni. Az Izzóról el kell mondani, hogy termelésének nagyon nagy 
hányadát dollárért exportálta. Amikor a Bank elnöksége jóváhagyta a hitelt, 
a vállalat pénzügyi egyensúlya azon alapult, hogy a devizaszorzó egy dollár 
egyenlő 42 forinttal. Akkor mindenki ezzel számolt. Évekkel később, a 
nagy megszorítások korában valaki kitalálta, hogy a vállalatokat jobb 
munkára kell rákényszeríteni, ezért a devizaszorzó egy dollár egyenlő ló 
forint legyen. Hogyanjutottak erre, hogy pont 36? Hasból, az. aznapi 
Népszabadság vezércikkből, olyan , legyünk szigorúak elvtársak" alapon. És 
azért, hogy a fogyasztói árak két százalékkal kisebb mértékben 
emelkedjenek. Tíz évvel mentünk vissza az időben, a hatvanas évek 
közepén volt az a szokás, hogy vállalatokat a tervelőirányzatok 
, szigorításával" akarták , hatékonyabb"? munkára ösztönözni. 

Ez a 36 forint a tervbürokrácia tipikus ötlete volt, amit a politika gyorsan 
felkarolt. Nem mellékesen, ettől megnőtt az állami bürokrácia mozgástere, 
mert sokkal több vállalatnak kellett támogatást adni. E döntés nyomán - 
amelynek az égvilágon semmi közgazdasági alapja nem volt - az Izzó egyik 
pillanatról a másikra 15 százalékkal kevesebbet kapott az exporttal szerzett 
dollárjáért. Következmény: feleakkora lett a nyeresége, mint amivel a hitel 
odaítélésekor számoltunk, így nem tudta a hiteleit törleszteni. A , központi 
irányítás" egy ostoba döntése jóvoltából azonnal , csődbe ment, rosszul 
dolgozó" vállalat lett. Egyszer csak hívat az elnök. Mit csináltatok már 


megint - mondta idegesen. - Dienes Béla (az Izzó vezérigazgatója) a 
Központi Bizottság ülésén megtámadta a Bankot. - Fogalmam sincs, miről 
van szó, nincs semmilyen ügyünk az Izzóval. Megnézem és visszatérek - 
válaszoltam. Megszereztem Dienes Béla felszólalását, melyből kiderült, 
hogy a hír nem felelt meg a valóságnak. Az Izzó vezérigazgatója azt 
mondta, hogy bizonyos szabályozókat, köztük a devizaszorzót, felül 
kellene vizsgálni, mert lehetetlen helyzetbe hozzák a vállalatokat. A 
korabeli , szent tehén", a szabályozórendszer ellen intézett támadástól az 
összes párt- és állami bürokrata azonnal felháborodott. Bizottságot 
alakítottak, hogy megvizsgálja - nem ám a szabályozókat, hanem az Izzó 
gazdálkodását. A Bank meg attól sértődött meg, hogy valaki a 
devizagazdálkodást, az MNB szent tehenét meg merte kérdőjelezni. Az volt 
a bosszantó, hogy az egész mögött két PB-tag, Németh Károly és Havasi 
Ferenc rivalizálása állt. Németh Károly a  reformellenes vonal 
egyik képviselője és Dienes Béla pártfogója volt, Havasit akarták 
megbuktatni. Én egyáltalán nem értettem egyet ezzel a politikai vonallal, de 
azt sem mondhattam, hogy az Izzónak nincs igaza. Jellemző volt, ahogy 
a pártközpont  gazdaságpolitikai osztályán az egyik munkatárs 
kifakadt: Nem értem, ha el akarják veszejteni a kapitányt, miért kell ehhez 
az egész hajót elsüllyeszteni? 

Az Ózdi Kohászati Üzemek meddőhányó-feldolgozó beruházásával 
kapcsolatban vitánk volt a vállalattal, ők egy nyugatnémet technológiai 
akartak megvenni, mi pedig azt mondtuk, hogy a lIatabányán kifejlesztett, 
hasonló műszaki megoldást támogatjuk. Ebben az ügyben megkeresett a 
Borsod megyei első titkár, Grósz Károly is. Meglátogattam Miskolcon, jó 
másfél órát beszélgettünk. Röviden ismertettem a beruházást, részletesen 
elmondtam a vállalattal kialakult vitánkat. Kérdezett egy-két dolgot, majd 
közölte, nagyon örül, hogy eljöttem, és mindezt elmondtam, mert a vállalat 
gazdasági igazgatójának ugyanaz a véleménye mint nekünk. Első 
találkozásom Grósz Károllyal a teljes nézetazonosság és a kölcsönös 
nagyrabecsülés jegyében zajlott. 

Megkértek a pártközpontból, menjek már el Nógrádba, van ott egy 
vállalat, a nemrég kinevezett igazgatónak gondjai vannak, segíteni kellene 


neki. A vállalat nem hozzám tartozott, nem is hivatalos látogatásról volt 
szó, magánemberként, közgazdászként látogattam mmeg a gyárat. 
Úgynevezett , zöldmezős? beruházás volt, annak minden 
gyermekbetegségével. Nem különösebben bonyolult technológia, a 
legmodernebb olasz gépsorok, és mégis, 30-40 százalék körül volt a 
selejt. Hosszasan beszélgettünk, de mindig ugyanott kötöttünk ki, amit ő 
maga már korábban megfogalmazott, de nem volt senki, akivel meg tudta 
volna beszélni. Elmondta, hogy ő mérnök, de érti az új mechanizmust, nem 
is azzal van a baj. A gondok gyökere ott van, hogy ez úgynevezett 
zöldmezős beruházás, itt elsőgenerációs munkások és  munkásnők 
dolgoznak. TIartottunk tanfolyamokat, hogyan kell bánni a gépekkel, hogyan 
kell kezelni, tisztogatni, karbantartani. Igyekeztek, de nehéz dolguk volt, 
mert nincs benne a vérükben, nincs meg az alapműveltségük, fontos 
alapismeretek hiányoznak. Tudod mi a legnagyobb problémám? Hogy az 
embereket megtanítsam fürödni! fakadt ki a végén ez a rokonszenves, fiatal 
igazgató. Sajnos nem ez volt az egyetlen ilyen vállalat Magyarországon. És 
ez nem a reform vagy a dogma-tizmus kérdése vagy bűne volt. Szívszorító 
volt nézni, ahogy az emberek a gépek mellett igyekeztek a feladatnak 
megfelelni, de a kezük, az agyuk, az egész lényük a nagykalapácshoz, a 
kapához, a csákányhoz szokott. Évszázadok mulasztása, az elmaradt 
polgárosodás, a falvak előbb elnyomott, majd szabadságában magára 
hagyott népe köszönt vissza. Mindezt a lemaradást csak közösen, 
türelemmel, csak fokozatosan lehetett felszámolni. A mindenkori 
kormányzatoknak máig jelentős adósságai vannak, nap mint nap találkozni 
iskolázatlan, képzetlen tízezrekkel, a tudatlanság, a műveletlenség riasztó 
jeleivel. 

A hetvenes évek második felében, négy év alatt elvesztettem a szüléimét 
és a testvéremet. Családunkban nem volt szokás az érzelmeket szabadjára 
engedni, de sírtam, amikor a kórházban elbúcsúztam anyámtól. Ő már nem 
tudta, nem érezte a búcsút. Felnőtt életük második felében nem sok örömük 
volt. A veszteség okozta fájdalom lassanként eltompult. Az emlékekből 
kihullott minden rossz, az 1938 után következő negyven év eseményei 
éppúgy, mint személyes rossz tulajdonságaink. Ma már csak anyám 


mosolyára, apám találó mondásaira, öcsém  horgásztörténeteire, a 
mosolygós együttlétekre emlékezem. 

Annával úgy döntöttünk, hogy az örökség rám eső részéhez kérünk 
lakásépítési hitelt és a Lajos utcai panelből kiköltözünk valamelyik Buda 
környéki kisvárosba. Akkoriban ez még nem volt divat. Szentendre mellett 
döntöttünk, ahol telket vettünk, és megkezdtük az építkezést. Ilyenkor nagy 
előny, ha az ember jól nősül. Anna családja tele volt építőipari 
szakemberrel, mi ketten is beszálltunk a segédmunkába, barátaink is 
segítettek. így hétvégeken és a szabadságokat is erre használva, bő hét 
hónap alatt felépült a ház, 1980 augusztusában avattuk. Nemcsak néztük, mi 
történik, , téglát téglára rakva? mi magunk is építettük. Mint a 
szocializmust, csak annál sokkal-sokkal jobban. Nem csoda, hogy a mi 
munkánk eredménye szilárdabbnak bizonyult: házunk ma is áll, a 
szocializmus meg hol van már? Igaz, hogy nem is szólt bele senki, mit 
hogyan kell csinálni. Egy névtelen , kedves? honfitársam feljelentett a 
pártközpontban, hogy építőipari vállalatok ingyen építették fel a házunkat. 
Én a Bankban névtelen levelekkel elvből nem foglalkoztam. Pártom - 
ahelyett, hogy papírkosárba dobta volna átküldte a feljelentést az MNB-be, 
hogy vizsgálják ki. Kivizsgálták, és rögvest megállapították, hogy sem az 
építőipar, sem az építőanyag ipar nem tartozik hozzám, ezekhez semmi 
közöm, a vád teljesen légből kapott. Mivel Magyarországon nőttem fel, 
ahol az irigység nemzeti tulajdonság - mint a németeknél a szorgalom, a 
svájciaknál a takarékosság, a franciáknál a Veuve Cliguot pezsgő, a 
braziloknál meg a szamba -, mindenről számlát kértünk. Egy barátunk 
megtervezte a házat, Anna módosította, úgy ahogy mi szerettük volna, és 
utána mindent mi csináltunk. A szó szoros értelmében látástól vakulásig 
dolgoztunk. Anna volt a művezető és a szakácsnő, Irénnel, a húgával 
együtt bográcsban főzték a telken a gulyást meg a paprikás krumplit. A 
rokonok betonoztak, falaztak, vakoltak, burkoltak, festettek. Időnként 
néhány órára jöttek a barátaink, jött Cíabi lányom a barátjával 
segíteni. Egyik hétvégére, amikor négy kőműves falazott egyszerre, 
felvettünk két segédmunkást, hogy ne álljon le a munka, mindig legyen 
anyag a kőműveseknek. Egy napot kibírtak, de másnap már nem jöttek 


dolgozni, mondván, ők azt az iramot, amit mi diktálunk, nem bírják. Én 
ötvenéves voltam, ők huszonöt. Az biztos, hogy megállás nélkül 
dolgoztunk. Két hét alatt kiástam vagy ötven méternyi árkot 
vízvezetéknek, csatornának. Mivel a munkára jelentkezők kétszáz forintot 
kértek méteréért, azt mondtam, ennyiért én is kiásom. Szabadságon voltam, 
két hét alatt megkerestem a banki havi fizetésem négyötödét, és nem 
mellesleg, az egészségemnek is jót tett a fizikai munka. Ennél is többet 
kerestem, amikor cserepeztünk. A sógorom egy barátjával rakta a cserepet, 
én voltam a segítőjük, én szolgáltam ki okét anyaggal, adogattam a 
cserepeket, szerszámot, mikor mi kellett. A cseiepezés jobban lizető munka 
volt: két és fél nap alatt megkerestem a havi fizetésemet. Mondd, sógor, 
mennyit keresel te ott a bankban? kérdezte munka közben Matyi, a burkoló, 
kőműves és mellékesen ezermester. Úgy tizenkétezret havonta. - Te, ennyit 
én egy hétvégén megkeresek - mondta nem kis lenézéssel. Majd hozzáfűzte: 
jó lenne, ha valami kereső foglalkozás után néznél. Akkoriban (1979-et 
írtunk) már nem éreztem magam jól a bőrömben, komolyan gondolkoztam 
azon, hogy összefogom azt a csapatot, Annával csinálunk valamilyen 
kivitelező vállalkozást és ötszörösét megkeressük a banki fizetésünknek. 
Anélkül, hogy hülye parancsok között kellene bűvészkednünk. Aztán a 
vállalkozói buzgalom valahogy elmúlt. 

Míg én országszerte népneveltem, hirdettem az igét, a Bankban valahogy 
elterjedt, hogy a Csernok ki akarja fúrni a Tímárt, mert elnök akar lenni, és 
a , balosokhoz", az ,ipari lobbihoz", személy szerint Borbély Sándorhoz 
fűződő kapcsolatait akarja erre felhasználni. Ezt a tömény ostobaságot a 
jelek szerint valakik Tímár Mátyással is elhitették, máig sem értem, hogyan 
sikerült, hisz ő aztán úgy ismert, mint a tenyerét. Tények először: Olyan, 
hogy ,ipari lobbi" csak a központi irányítás kevésbé művelt köreiben 
létezett. Az ipar nem volt egységes, soha nem ,, az iparért", mindig egy-egy 
vállalatért lobbiztak. Tények másodszor: Borbély Sándor a pártközpont 
ipari osztályának vezetője, majd a KB titkára lett, és vállalati ügyekben 
időnként megkért, látogassam meg. Soha nem lobbizott egyetlen vállalat 
érdekében sem. Folyamatban lévő ügyekről kért tájékoztatást, 
álláspontunkat, amit minden esetben az MNB szakfőosztálya alakított ki, 


mindig elfogadta. Az MNB, mint intézmény őt nem érdekelte, köztünk ez 
soha szóba nem került. Soha nem jöttem el tőle úgy, hogy valamit rám 
erőszakolt volna. Egyszer maga Tímár Mátyás is szóvá tette. - Azt beszélik, 
sokat jársz a Borbélyhoz. - Nem többet, mint ahányszor hív, mert 
én egyetlenegyszer sem jelentkeztem be hozzá. - válaszoltam. - Ha 
azt mondod ne menjek, akkor nem megyek. Ha legközelebb a KB 
titkára hív, megmondom, hogy nem tudok menni, mert Tímár elvtárs 
megtiltotta. Ezt akarod? Persze, hogy nem akarta, de éreztem, hogy a 
bogarat már betették a fülébe. Tények harmadszor: Magamban 
mosolyogtam, de szégyelltem is magam. Ezek engem erkölcsileg és 
szakmailag ilyen alacsonyra értékelnek? Feltételezik rólam, hogy hajlandó 
lennék Tímár Mátyás ellen, akinek annyit köszönhetek, bármilyen 
akcióra? Másrészt el tudják képzelni, hogy nekem az MNB elnöki 
posztja elérendő cél lehet? Ráadásul ilyen áron? Nincs nekem elég bajom az 
elnök helyetteseként? Hallottam, hogy volt aki megcélozta Tímár Mátyás 
helyét, de nekem eszem ágában sem volt bejelentkezni ebbe a sorba. 
Bankosként elég gyakran tartottam előadást. Rendszeresen az 
újságíróiskolán és az országos vezetőképzőn, esetenként vidéki városokban 
a közgazdasági társaság helyi szervezete, vagy a helyi pártszervezet 
kérésére. Ezeken az előadásokon sok minden szóba került, nem ritkán 
bíráltam a kormány intézkedéseit. Tudomásul vettem, hogy vannak tabuk, 
mint a szovjet csapatok jelenléte, a KGST, a Varsói Szerződés, a párt vezető 
szerepe és a proletár internacionalizmus. I zekét adottságnak tekintettem, 
mint azt, hogy reggel felkel a nap. Egyik sem érdekelt, nem óhajtottam 
ezekre a kérdésekre vesztegetni a drága illőmet. - Azt viszont, hogy a 
kormány mit döntött egy beruházásról, az árrendszerről, vagy a 
devizaszorzóról, azt miért ne lehetne bírálni? kitől nem fog a szocializmus 
összedőlni. - gondoltam. Ha ilyen veszély akkor még nem is fenyegetett, a 
minisztertanács elnökéhez azért eljutottak ezek a bírálatok. Nem lehetett 
tőle boldog, mert a főnököm szerint azt mondta, hogy , rúgjalak ki". Tímár 
soha nem mondta, hogy elküld, vagy kérjem a felmentésemet, mert már 
neki is elege van belőlem. Ettől függetlenül akkoriban már hónapok óta 
rosszul éreztem magam a bőrömben, de valószínűleg a Tímár Mátyással 


szemben végig érzett elkötelezettségem miatt nem akartam változást 
kezdeményezni. Valami külső ösztönzés hiányzott? Arra vártam, hogy a 
, történelem" majd megoldja? Lehet. Egyszer aztán megjelent a külső hatás 
és tíz perc alatt fenekestől felfordult minden körülöttem. 

A Bank elnöksége 1981 október végén tárgyalta az 1982. évi hiteltervet. 
Ennek volt egy olyan részlete, hogy ipari beruházásokra 4 milliárd forintnyi 
hitelkeret áll rendelkezésre. Az ipari főosztályok kimutatták, hogy a 
kormány döntéseiből következően 1982-re 7 milliárd forint hitelfolyósítási 
kötelezettségünk van. Elmondtam, hogy én nem akarok ezen vitatkozni, 
mert ez nem hitelpolitikai kérdés. Ez egyszerű matematika: négyből nem 
lehet hetet kiosztani. Azt még hozzá lettem, nem vagyok hajlandó a 
kormány határozatait rangsorolni. Nézetkülönbség alakult ki az elnök és 
köztem. Vitánk során éppen csak a lényegről nem esett szó: hogyan lesz a 
négyből hét. Hallottam ellenzékiségről, független értelmiségiekről és a 
miniszterelnök velem kapcsolatos  megjegyzéséről. Amíg ezekről 
négyszemközt beszéltünk, egyikünk sem vette komolyan. Más lett a 
helyzet, amikor ugyanazokat a mondatokat húsz ember hallotta. 
Kényszerpályára kerültem. Tudtam, hogy minden, ami az elnökségben 
elhangzik, két nap alatt a Bankban és két hét alatt a vállalatoknál elterjed. 
Ezt nem engedhettem meg magamnak, ilyen körülmények között nem 
maradhattam a Bankban. Hirtelen ólmos fáradtság vett erőt rajtam. 
Lepergett előttem a megelőző hónapok filmje: Ganz-MÁVAG, Egyesült 
Izzó, árfolyamvita, a Borbély Sándor ügy, hogy csak a legfontosabbakat 
említsem. Ez a látszólag jelentéktelen vita csak az utolsó csepp volt a 
pohárban. Kell ez nekem? 

Tűrőképességem utolsó tartalékait emésztette fel ez az értelmetlen 
szóváltás. Két perc alatt döntöttem: nekem ebből elég. Úgy éreztem ez az a 
pont, amikor nem szabad több kompromisszumot vállalni, mert az ember 
lejáratja magát, nem csak mások, főként saját maga előtt. A tü-körbenézés 
jó példa, ott és akkor világosan éreztem, ezt most azonnal abba kell hagyni. 
Az ülés után kértem öt percet az elnöktől, csak any-nyit mondtam, én ezt 
nem csinálom tovább, vedd úgy, hogy benyújtottam a lemondásomat. - Ez 
ama ritka döntések egyike - fűztem hozzá, ami neked is jó, nekem is jó, és 


még Lázár elvtársnak is jó lesz. Tímár Mátyás szemmel láthatóan nem vette 
komolyan. Azt hiszem azt gondolta, hogy részemről csupán forrófejű, 
meggondolatlanság az egész. Alszik rá egyet, a felesége majd meggyőzi, 
hogy úgysem tud mit csinálni, egy ilyen beosztást nem szoktak csak úgy 
odadobni - gondolhatta. 

Ahogy emlékezem e negyedszázados történetre, Beke Kata jut eszembe. 
Már a rendszerváltás előtt figyelemmel kísértem írásait, következtetéseivel 
többnyire egyetértettem. A rendszerváltás után az Oktatási Minisztériumban 
az Antall-kormány politikai államtitkára lett. A történelem ismétli önmagát, 
még az ilyen kis ügyekben is. Saját lemondásával kapcsolatban írta Antall 
József miniszterelnökről: , Nem hitte el? Nem tudta elképzelni, hogy valaki 
könnyű szívvel odahagyja a magas állást, fizetést, autót, nem látott még 
szabad embert, valóban? Nem tudom." (Beke, 1993, 74) Valahogy így volt 
ez bő tíz évvel korábban is, egy másik rendszerben. El sem tudták képzelni, 
hogy valaki , könnyű szívvel odahagyja a magas állást, fizetést, autót". 
Akkoriban valóban nehéz volt elképzelni egy , szabad embert", na de 1993- 
ban? Úgy látszik ez a jelenség nem rendszerfüggő, de ez a 
folyamatosság nem boldogít. 

Bár még nem tudtam, hol fogom folytatni, feleségem, Anna igazi társként 
mellém állt, döntésemmel egyetértett. Aludtam rá egyet, és másnap 
felszabadultan ébredtem. A kocka el volt vetve. 


IX. FEJEZET - Kisakkozott világ 


Az ésszerű gondolkodás soha nem tartozott népünk erényei közé. 
Kossuthot például mindenki imádja (régen volt), Kádárt pedig sokan 
gyűlölik. Egyikük sem szolgált rá, sem az imádatra, sem a gyűlöletre. Ha 
azt is megnézzük, ki mit tett az országért, a mérlegelés egyértelműen Kádár 
János javára szól. Életéről, politikai szerepéről figyelemre méltó művek 
születtek, ezek segítenek, hogy bárki tárgyilagos véleményt alkosson róla. 
(Kopátsy, 2001; Huszár, 2006; Moldova, 2006) A három szerző közül 


ketten - velem együtt a hatalomra kerülése utáni első években egyáltalán 
nem voltunk Kádár János hívei. 


KESERŰ HATALOM 


Kádár János nem kívánta a hatalmat, ellentétben Rákosival, nem volt a 
hatalom megszállottja. Ha nagyon akarja, már 1956 júniusában ő lehetett 
volna az ország első embere, a Magyar Dolgozók Pártja főtitkára. Amikor 
Moszkvában végre elhatározták Rákosi leváltását, utódjául Gerő Kádárt 
javasolta, ő azonban elhárította az ötletet, és a pártegység megőrzésére 
hivatkozva Gerőt alkalmasabbnak tartotta erre a feladatra. Ha akkor 
elvállalja, ha a szovjetek beleegyeznek, hogy kicserélik a politikai bizottság 
felét, ha bevonják Nagy Imrét a vezetésbe, a helyzet az év végére nem jut el 
a robbanásig. Kádár valószínűleg nem Gerő nagyszerűsége miatt, hanem 
azért nem vállalta, mert Mi-kojannal folytatott beszélgetéseiből világossá 
vált számára, hogy a szovjet vezetés nem hajlandó lényeges változtatásra, 
sem a pártvezetés személyi összetételében, sem a politikai vonalban. Ebből 
akár azt a kő-vetkeztetést is levonhatjuk, hogy a magyar 1956-ot 
eredendően a szovjet vezetés merevsége, rugalmatlansága okozta. Kádár 
János végül háborús körülmények között lett Magyarország vezetője. Oly 
korban, amikor  Kelet-Európábán egy ország első emberét nem 
Budapesten, Prágában vagy Varsóban, hanem Moszkvában választották. A 
szovjet vezetés döntött úgy, hogy rábízza az országot. Amikor megkapta ezt 
a keserű hatalmat, ezt a keserves felelősséget, Moszkvában már 
rég eldöntötték, hogy szovjet csapatok bevetésével számolják föl a felkelést. 
Az volt a feladata, hogy tegyen rendet Magyarországon. Ehhez egy 
megszállt ország végletesen megosztott népét, túltengő önbizalmukban 
megalázott százezrek romba dőlt lelkét, romos fővárost, és egy szektás, 
sztálinista baloldal bosszúszomját kapta , hozományul". A feladatot 
Hruscsovtól kapta, de a megbízást saját lelkiismeretére hallgatva fogadta el, 
mert meg volt győződve róla, hogy az adott helyzetben ő a legjobb 
megoldás Magyarország számára. 1956. november 4-én szinte reménytelen 
feladattal szembesült. 


Gáti így látja Kádár és Münnich döntését: , Hivatásos politikusok 
elképzelhetetlenül nehéz körülmények között meghozott, 
értelmes döntésnek neveznék elhatározásukat hozzátéve talán, hogy egy 
hazafias érzésű politikusnak pontosan így kellett választania. A 
valóságban azonban, ahol számít a tisztesség és a becsület is. Kádár olyan 
embernek mutatkozott, aki minden határon túl képes hasznossági 
alapon dönteni, s akinek hiányzik az erkölcsi iránytűje." (Gáti, 2006, 192) A 
megállapítás első fele kristálytiszta lényeglátás. A politika haszonelvű 
cselekvés, és Kádár 1956 novemberében sokmillió ember érdekében 
cselekedett. Ennél nem tudok erkölcsösebbel, tisztességesebbet elképzelni. 
A második mondat azonban nem ide, inkább egy olyan könyvbe való, 
amely a politika és az erkölcs viszonyáról elmélkedik. Legfeljebb kérdezni 
tudok. Gáti azt mondja, ,,a valóságban azonban, ahol számít a tisztesség és a 
becsület is...". Kíváncsi vagyok, hogy a XX. században hol, melyik 
országban volt ilyen , valóság?7? Azt tudom, hogy 1956. október végén 
Magyarország nem ilyen hely volt. Másrészt nem értem. Amennyiben 
Kádár és Münnich elhatározása , hazafias érzésű politikusok értelmes 
döntése?" volt, milyen elvont tisztesség, milyen becsület az, ami ezt 
megkérdőjelezi, erkölcstelennek minősíti? Aki , hasznossági alapon"? dönt, 
az szükségképpen tisztességtelen és erkölcstelen? Magyarország 
évszázados baja, hogy történelme során képtelen volt saját haszna és saját 
érdekei szerint cselekedni. (Ami persze nem jelenti azt, hogy urai a 
tisztesség és az erkölcs jegyében hozták döntéseiket.) Egy nemzet 
sorsfordulóin a , tisztesség? és a , becsület" túlértékelése nagyon veszélyes 
tud lenni. Kérdezem: a Rádió és a Köztársaság téri pártház védőinek 
lemészárlása, vagy a miskolci lincselés után milyen tisztességről beszélünk? 
Hová lett a hivatalban lévő magyar kormány becsülete, ha saját 
állampolgárait, sőt saját karhatalmát sem tudta megvédeni a tomboló 
anarchiától? Mindezek után Kádár János az a személy, akinek , hiányzik az 
erkölcsi iránytűje"? Kinek van erkölcsi alapja ezt kijelenteni? , Idegenbe 
szakadt hazánkfiainak", akik elvonultak a feldúlt országból, és ránk hagyták 
a csődtömeget? Azoknak, akik itthon , alámerültek"? Vagy netán Rákosi 
elvtárs nyugatra menekült egykori lelkes híveinek? 


Így vagy úgy, valakiknek működtetniük kellett ezt a Magyarország nevű 
, vállalkozást"! Úgy, ahogy lehetett, ahogy a , falak" engedték. Lehet, hogy 
Kádár János nem mindig érzékelte helyesen, hol vannak, de a falak 
létezését nem lehet tagadni. Kádár a hatvanas években mondta egy 
beszélgetésen, hogy sok egykori MDP-tag, kényes erkölcsére hivatkozva, 
nem állt mellé november elején, hogy segítsen az országot talpra állítani. 
Zömmel a dogmatikusok álltak csatasorba, ők határozták meg a politikát. - 
Akkor most senki ne bíráljon engem - fakadt ki -, hogy milyen lett ez a 
politika. 1956 novemberének első napjaiban Kádár és Münnich Rákosiék 
visszatérését akadályozta meg, e döntésük ezreknek jelentett életet és 
szabadságot. Lehet ennél magasabb erkölcsiség, nagyobb tisztesség? 

Dühödt vádak érték-érik. , Elárulta Nagy Imrét?" - hangzik az erkölcs 
magaslatairól, de én fellebbezést nyújtok be az ítélet ellen. Hogy 1956 
októberének utolsó napjaiban ki árult el kit, arra nem könnyű válaszolni. Ha 
például egy miniszterelnök tétlenül tűri, hogy a csőcselék lemészárolja a 
segítségét kérő elvtársait, ezt hogyan minősítsük? Bármennyire nehéz 
kimondani, a november 1-jei Nagy Imrével már nem lehetett együtt 
menetelni. Minden józanul gondolkodó, felelős politikus látta, hogy 
tehetetlenül sodródik, bukása, az azt követő anarchia csak idő kérdése. 
Szovjet kapcsolataikon keresztül október utolsó napjaiban már többen 
értesülhettek róla, hogy Nagy Imre kormányát Moszkvában. leírták, 
ellenforradalmámak minősítették. November első napjaiban arra a kérdésre 
kellett válaszolni: Nagy Imrével a szovjetek ellen, vagy a szovjetekkel az 
országért. Az épület már összeomlott. Kádárnak a romok alól kellett 
kimentenie a sorsára hagyott Magyarországot. 

Napjainkig sokan gyűlölik, elítélik, mert 1956-ban , behívta az 
oroszokat" és , leverte a forradalmat". E két megállapítás egymásnak is 
ellentmond és külön-külön egyik sem igaz, mégis, 1990 óta a nyilvánosság 
valamennyi csatornáján nyilvánvaló tényként emlegetik. Kérdezem: ha 
Kádár leverte a forradalmat, miért kellett még az oroszokat is behívnia? 
Még 2006-ban is olvashattunk olyanokat - általam nagyra becsült szerzőtől 
is -, hogy ,a Kádár által levert forradalom". Másoktól olvastunk-hallottunk 
ennél durvábbakat is, de azokat most inkább hagyjuk. Valóban? Behívta? 


Leverte? Menjünk sorjában, de ne az indulatokkal, ne az előítéletekkel, a 
tényekkel foglakozzunk. Először is Kádár János és vele együtt a szovjet 
követségre távozó Münnich Ferenc helyzete enyhén szólva bizonytalan 
volt. Budapestről történt eltűnésük és Moszkvába szállításuk idején a 
szovjet vezetés még nem döntötte el: foglyok, majd később vádlottak vagy 
tanúk les/nek-e? Vagy ők lesznek az új urak? Tény, hogy szükség esetére 
tartalékban tartották Rákosit, Gerőt és Hegedűs Andrást is. Brioni szigetén 
a november 2-i Hruscsov-ITito találkozón szinte csak az utolsó órákban dőlt 
el, hogy ki lesz az első titkár. Hruscsovot-Tito győzte meg, hogy Kádár 
jobb lesz, alkalmasabb arra, hogy megbékítse az országot. Nem ő 
döntött, róla döntöttek. Nagy különbség! Kádár János örült, hogy él és 
szabadlábon van, nem volt abban a helyzetben, hogy behívjon bárkit. 
Másodszor, ez a ,behívta az oroszokat"? című vád egyszerűen 
ostobaság. Nemcsak Kádár Jánossal, de bárkivel összefüggésben, tekintettel 
arra az egyszerű tényre, hogy az , oroszok?" 1945 óta több hadosztálynyi 
erővel bent voltak az országban. Aki fizikailag , bent van", azt logikailag 
lehetetlenség , behívni". Zsukov jelentéséből tudjuk, hogy már október 23- 
áról 24-ére virradó éjjel további jelentős szovjet haderő szállta meg az 
országot. Sem akkor, sem október 29-én nem kérdezték: jöhetnek-e az 
újabb hadosztályok? Jöttek, hívás nélkül. Kádár János még Budapesten, 
Nagy Imre kormányában dolgozott, amikor a legnagyobb titokban már folyt 
a szovjet beavatkozás második hullámának diplomáciai és katonai 
előkészítése. A magyar októberrel kapcsolatos játszmában , nagyfiúk", 
Hruscsov, Malenkov, Szuszlov, Tito és Togliatti játszottak, és akkor a 
kínaiakat még nem is említettem. Kádár János ebben a játszmában még 
lapot sem kapott, nemhogy adut. Nem Kádár hívta be a szovjeteket, hanem 
Hruscsov , hívta", jelölte ki Kádár Jánost, hogy szoros szovjet felügyelet 
mellett tegye rendbe Magyarországot. 

A felkelést (forradalmat, ellenforradalmat, nemzeti szabadságharcot - 
kinek ahogy tetszik) azonban nem ő, hanem a Szovjetunió Vörös Hadserege 
(a Krasznaja Armija) verte le. Október 23-a és november 4-e között nem 
volt egy zászlóaljnyi megbízható és bevethető magyar fegyveres erő sem az 
országban, amivel meg tudták volna akadályozni a Köztársaság téri 


vérengzést. Honnan lett volna november 4-e után a nagyon népszerűtlen 
Kádár Jánosnak olyan magyar karhatalma, amivel helyre tudta volna állítani 
a rendet. Mikojan és Szuszlov október 30-án azt jelentette az SZKP 
Központi Bizottságának, hogy a magyar hadsereg megbízhatatlan, bármikor 
átállhat a felkelők oldalára. Ezekkel verte le Kádár a felkelést? Olyan hírek 
már a november 4-ét követő napokban eljutottak a KSH-ba, hogy a szovjet 
csapatok körülzárták a laktanyákat, és lefegyverezték a magyar 
alakulatokat. Évtizedek múlva az írásos bizonyíték is a kezembe került. 
Zsukov marsall jelentette november 5-én: , A november 5-re virradó éjjel a 

szovjet csaltatok lefegyverezték két lövészhadtest irányítását és 
hadtestközvetlen egységeit, öt lövészhadosztály, két gépesített hadosztály, 
öt légvédelmi tüzérhadosztály, valamint két önálló harckocsiezred, három 
önálló páncéltörő ezred egységeit, és a katonai oktatási intézményeket. A 
fegyverzetet őrzés alá helyeztük. Csapataink ellenőrzésük alatt tartják a 
teljes magyar légierőt." (Hiányzó lapok... 1993, 137) A november 4-i 
szovjet . beavatkozás után a magyar fegyveres erő megszűnt 
létezni, laktanyáiba bezárva, lefegyverezve várta a további parancsokat. 
Akik leverték a forradalmat, ténylegesen felszámolták a különböző 
fegyveres csoportokat, azok a Vörös Hadsereg Konyev marsall 
főparancsnoksága alá beosztott hadosztályai voltak. Ebbe sem Kádár 
Jánosnak, sem a magyar kormánynak semmi beleszólása nem volt. Ezek a 
szikár tények. Ettől még gyűlölheti, aki akarja, ,a Kádárt", ez ma már 
alkotmányos jog. Sőt követelmény azok számára, akik vinni akarják 
valamire az új, demokratikus világban. De legalább keressenek valami jobb 
ürügyet. 

Ha 756 októberében a felkelők komolyan gondolták, hogy 
szabadságharcot kezdenek a megszálló orosz csapatok ellen, akkor magától 
értetődik, hogy e vállalkozásukat a szovjet csapatok verték le. Kevésbé az 
, oroszok", többnyire grúz, tatár, kirgiz és egyéb népek jöttek a második 
hullámban. Lehet, persze, hogy lehet beszélni olyan magasztos dolgokról, 
mint a népek önrendelkezési joga, meg szuverenitás, de ez a filozófusok 
szakmája. A hatalom filozófiájának mások a szempontjai. Ezt nem kellett 


feltétlenül szeretni - ezt annak idején Kádár János sem követelte -, de 
tudomásul kellett venni. 


MEGTORLÁS 


Az eseményeket összerakva egyértelmű, hogy a szovjet vezetés az első 
pillanattól kezdve el volt szánva, hogy ha kell, fegyverrel akadályozza meg 
a helyzet jobbratolódását, ,,aa tomboló reakciót", az ,,ellen-forradalmat". A 
, Forgószél" fedőnevű katonai akció tulajdonképpen nem november 4-én, 
hanem október 23-án, magyar idő szerint éjjel 11 órakor indult. A politikai 
döntés nyilván valamivel korábban született. Nagyjából akkor, amikor a 
Rádiónál a tüntetés légy veres támadássá fajult. Az sem volt kétséges, hogy 
a felkelési meg fogják torolni. Donáthról és Losonczyról a Brioni szigetén 
folyó november 2-i tárgyalások során maga Hruscsov jelentette ki, hogy 
, hétpróbás csirkefogók, akiket az elsők között kell felakasztani". (Huszár, 
2006, 80) E megjegyzés bizonyítja, hogy Moszkvában a Kádár János 
személyére vonatkozó döntés előtt már névre szólóan tárgyaltak a 
megtorlásról. 

Diplomáciai iratok bizonyítják, hogy a szovjet vezetés - személy szerint a 
Magyarországra küldött Malenkov, Szuszlov, Arisztov és Iván A. Szeröv 
hadseregtábomok, a Szovjet Állambiztonsági Bizottság elnöke, aki a 
magyar állambiztonsági szervek működését a helyszínen irányította - már 
november végén szükségesnek tartotta, hogy megfélemlítés céljából nagyon 
rövid időn belül, állítsanak bíróság elé hatnyolc ismertebb személyt 
(neveket is említettek). , Akik közvetlenül vezették a budapesti fegyveres 
felkelést", és akiket ,a magyar elvtársak Szeröv elvtárssal együtt" 
választanak ki. (Hiányzó lapok... 1993, 182) Csak nagyon elkötelezett 
Kádár-gyűlölő, menthetetlenül elfogult, vagy nagyon naiv ember hiheti el, 
hogy amikor a szovjet legfelső vezetés másod- és harmadrendű személyek 
felelősségre vonásával foglalkozott, Malenkov és Szuszlov az ítéletre 
vonatkozó kívánságokat fogalmazott meg, akkor Moszkvában ölbe tett 
kézzel várták, hogy a Szovjetuniót megalázó, ,a munkásosztályt eláruló 
ellenforradalmárok", a , hétpróbás csirkefogók?" - Nagy Imre, Losonczy 


Géza, Maléter Pál, Donáth Ferenc és mások - sorsáról mit dönt Kádár 
János, az MSZMP politikai bizottsága, vagy a magyar igazságszolgáltatás. 
Nagy Imréről Mikojan már júliusban úgy nyilatkozott, hogy megérdemelte 
a pártból való kizárást, október 24-én opportunistának nevezte, 30- 
án Hruscsov azt írta Togliattinak, hogy a reakciós erők hatása alá 
került, Zsukov marsall pedig november 4-i jelentésében már , Nagy 
Imre ellenforradalmi kormányát" emlegette. Egyet kell értenünk Vásárhelyi 
Miklóssal, amikor azt mondja: , Maiéter, Nagy Imre, Losonczy sorsa meg 
volt pecsételve. Őrajtuk nem lehetett segíteni." (Vásárhelyi, 1989, 67) 

Az iratokból arra lehet következtetni, hogy Kádár, amikor elvállalta ezt a 
feladatot, nem bosszúban, nem megtorlásban gondolkozott, brre a keserves 
útra, lépésről lépésre szorította a saját szélsőbalos ellenzéke és pártfogójuk, 
a tekintélyében súlyosan megsértett szovjet vezetés. Kutatásai alapján 
Huszár Tibor arra a következtetésre jut, hogy ebben a drámában , Kádár 
sem volt bűntelen", mert nem tett semmit Nagy Imréék megmentésére. 
Huszár a megállapításait tiszteletre méltó, részletes kutatással támasztja alá, 
ez. utóbbira azonban nincs, a dolog természetéből következően nem is lehet 
bizonyítéka. Nem tudhatjuk, mit tett és mit nem tett Kádár János az 
ítéletekkel kapcsolatban. Nagy Imre, Losonczy Géza, Maléter Pál, Gimes 
Miklós, Szilágyi József önfeláldozásig hajthatatlan magatartását hősies 
helytállásként kell tisztelnünk. Ez azonban kizárta mindenfajta megegyezés 
lehetőségét. Döntéseiben Hruscsov sem hagyhatta figyelmen kívül a szovjet 
vezetésben ülő sztálinisták és a Szovjetunió nagyhatalmi tekintélye 
miatt háborgók véleményét, akik példát akartak statuálni. Ne feledjük: a 
Varsói — Szerződés  — megszilárdításáról, —— megingott —— önbizalmának 
helyreállításáról volt szó. Azt nem várhatták - nem várhatta senki -, hogy 
Hruscsov bocsánatot kér a november 4-i katonai akcióért, kivonja a 
szovjet csapatokat Magyarországról és visszahelyezi Nagy Imre kormányát 
a hatalomba. Az egyetlen út a vádlottak bűnbánata, együttműködése, 
valamilyen megegyezésre való készsége lehetett volna, e nélkül 
remény sem volt arra, hogy a szovjet - és magyar - héják bosszúvágyát 
bárki mérsékelje. Emlékeztetek Vásárhelyi Miklós véleményére. 


Az ítéletekre vonatkozó szovjet , ajánlásoknak"? természetesen nincs 
írásos nyoma, ilyeneket nem szoktak leírni. (Malenkovék néhány harmad 
vonalbeli személyre vonatkozó ajánlása az egyetlen ilyen irat, amit én 
ismerek.) Már csak azért sem, mert a szovjet vezetők a világ előtt meg 
akarták őrizni a magyar kormány szuverenitásának látszatát. Ezek az 
elvárások valószínűleg Hruscsov és Kádár személyes beszélgetésein 
hangzottak el. Lehet igazi kétely mögötte, mégis naivitás vagy alaptalan 
vádaskodás számon kérni, hogy Kádár János miért nem állt ellen, miért nem 
vitatkozott, miért nem próbálta enyhíteni az ítéletekre vonatkozó szovjet 
elvárásokat. Először is, nem tudjuk mi hangzott el a bizalmas Hruscsov- 
Kádár találkozókon. Ilyen esetekre a történelem is alkalmazhatja a római 
jog ,pozitív kétely? (dubium posi-tivum), és a , kétség a tényekben" 
(dubium facti) elvét. Kádár János és a szovjetek sok szempontból 
tisztázatlan szerepe indokolja ezt az eljárást. Lehet, olyan volt a légkör, 
hogy Nagy Imrét, Losonczyt és Maiétert szóba se lehetett, szóba se merte 
hozni. Lehet, hogy megkísérelte, de csak Donáth Ferenc és Kopácsi Sándor 
esetében járt sikerrel. Ami nem volt lebecsülendő eredmény, mert 
mindketten rajta voltak , a legsúlyosabb ítélettel sújtandók" szovjet listáján. 
Emlékszünk, hogy Hruscsov milyen , elítélően" nyilatkozott Donáthról és 
Losonczyról, el lehet képzelni, milyen sorsot szántak Nagy Imrének és 
Malétemek. Másodszor Kádár az első időkben nem volt az a kiemelkedő 
vezető, akivé később lett. Bizonytalan helyzetében nem mehetett szembe 
az MSZMP politikai bizottságával, ahol többen voltak, akik bosszút akartak 
állni a rettegés napjaiért. A meglincselt budapesti karhatalmistákért, 
mosonmagyaróvári  határőrökért, miskolci rendőrtisztekért, a bestiális 
kegyetlenséggel legyilkolt katonatisztekért, pártmunkásokért és polgári 
személyekért. Tragikus, de ezekkel az emlékekkel szemben nem 
érvényesülhetett a megbocsátás higgadt bölcsessége. Súlyos hiba volt, hogy 
Nagy Imre kormánya nem lépett fel az utcai anarchia ellen. Kérdés, amire 
nincs válasz, hogy megbízható karhatalom hiányában nem tudott, vagy a 
felkelők megnyerése érdekében nem akart fellépni. A következmény sem 
maradt el: az anarchista csoportok vérengzésére kegyetlen megtorlás volt a 
válasz. 


Kivel vitatkozzunk 1956 tragikumáról?  Léteznek-e elmondható, 
elfogadható érvek egy ilyen vitában? Tegyük hozzá azt is, voltak sokkal 
véresebb forgatókönyvek, de azokat Hruscsov - ki tudja, hogy menynyiben 
Kádár hatására - levette a napirendről. Kósza hírként hallottuk, hogy a 
kínai, a bolgár, a csehszlovák és az NDK-beli német kormány szigorú 
megtorlást akart. Ha Budapesten következmények nélkül lehetett 
forradalmat csinálni, miért ne lehetne Berlinben vagy Varsóban 
is? Köztudott volt, hogy Rákosi Mátyás és néhány közvetlen 
munkatársa (elsősorban Gerő és Hegedűs) vissza akarnak kerülni a 
hatalomba, erről győzködik Hruscsovot. Tartottunk attól, hogy visszatérnek. 
Biztosak voltunk abban, hogy a szovjet vezetés - Rákosiék 
törekvéseitől teljesen függetlenül - jó ideig lebegtetni fogja a Rákosi-Gerő 
kettős visszatérését, ezzel is biztosítva, hogy Kádár a szovjet 
elképzelések engedelmes végrehajtója legyen. 

Több mint valószínű, hogy mindezek együtt, szerepel játszottak abban, 
hogy a bíróságok jóval több halálos ítéletet hoztak, mint amennyit a 
politikai vezetés indokoltnak tartott volna. Egy példa a kirívóan 
aljas ítéletek közül: Pálinkás-Pallavicini őrnagyot állítólag azért ítélték 
halálra és végezték ki, mert Mindszenty Józsefet vidéki házi 
őrizetéből katonaként, a törvényes kormány parancsára Budapestre hozta. 
Kellett , egy arisztokrata is a megtorlás — névsorába? Számos 
dokumentum bizonyítja, hogy a szovjet pártvezetés elejétől végig 
közvetlenül jelen volt és irányította a megtorlást. Huszár Tibor kutatásai 
szerint személyesen Ponomarjov szorgalmazta, hogy a szovjet KGB vegyen 
részt a ,Nagy Imre csoportja" tevékenységét vizsgáló, leleplező 
munkában. A , szovjet tanácsadók" jelenléte a megtorlás kíméletlenségét 
volt hivatva biztosítani. Biszku Béla sem azért utazott Moszkvába, hogy 
elmondja ,a szovjet elvtársaknak", mit döntött a magyar párt 
politikai bizottsága, hanem azért, hogy meghallgassa, és Budapesten 
továbbítsa a szovjet párt , ajánlásait". 

Egy barátom, aki reformerként ugyancsak nem tartozott Kádár János 
hívei közé, később egy társaságban azt fejtegette, hogy őt is meg lehet 
érteni. - Gondoljátok végig a helyzetet az ő szempontjából is -nmagyarázta. 


, tt van ez csődtömeg, amit Nagy Imréék rám hagytak, és amivel most - 
szovjet parancsra - nekem kell megbirkóznom. Kommunista meggyőződésű 
emberként, kötelességből vállaltam ezt a nagyon népszerűtlen feladatot, 
mert Rákosi sokkal rosszabb lenne, mint én. Nagy Imre is tudja ezt, mégis - 
ahelyett, hogy segítene a nyugalom helyreállításában, az ország 
megbékítésében - a forradalom hős miniszterelnökének szerepében 
tetszeleg. Akadályozza a nyugalom helyreállítását, nehezíti a helyzetemet." 
Gondolatmenetével egyetértettünk. A , tömeggyilkos? és , véreskezű"? Kádár 
képe nem is 1957-ben bukkant fel. Különböző - a szélsőbaltól a 
szélsőjobbig terjedő skálán mozgó - ellenzékiek, főleg értelmiségiekből álló 
csoportok , ápolták". Köztük nem kevesen olyanok is, akik az ötvenes évek 
elején különböző beosztásokban, így például a Szabad Nép című pártlap 
szerkesztőségében, vagy az írószövetségben, hű és harcos követői voltak 
, Pártunknak és Rákosi elvtársnak". Egy idő után azt mondták, bocsánat, 
tévedtünk, és 1956 már a másik oldalon találta őket, mértéktartás és 
realitásérzék nélkül, harcosan a , forradalom" mellé álltak. A felkelés 
leverése után pedig meg voltak lepve, hogy a megtorlás - korábbi 
érdemeikre való tekintet nélkül - őket, az elvtelen köpönyegforgatókat 
is elérte. Ettől kezdve Kádár János és az MSZMP kérlelhetetlen ellenfelévé, 
sőt ellenségévé váltak. Az ő szemükben minden rossz volt, amit ők 
csináltak. Az a történet hamis, amely egyszer úgy szól, hogy , Kádár János 
és az MSZMP a szovjetek bábja volt" (ami egyértelműen csak 1956-1960- 
ra igaz), máskor meg úgy, hogy , Kádár behívta az oroszokat, leverte a 
forradalmat és véres megtorlást szabadított a nemzetre? (ami nem igaz), és 
mindenért Kádár Jánost teszi felelőssé. Nem a megtorlás nem igaz, hanem 
Kádár János egyszemélyes felelőssége. 

, Kádár János szerepét nem lehet mentegetni?" - véli Berecz János. 
(Berecz, [2003] 110) Berecz egy cikkéből Moldova idéz: , Sokféle 
értelmezés látott már napvilágot ... egyesek elítélik, mások 
mentegetik Kádár Jánost. Bármennyire is fájdalmas számomra, nem 
hallgathatom el a véleményemet. Álláspontom szerint - a nagyarányú hazai 
és nemzetközi nyomás ellenére - sem került volna sor Nagy Imre 
kivégzésére, ha Kádár János ezzel nem ért egyet." (Moldova, 2006, 210) 


Ennyi. Nincs egy hivatkozás, semmi, ami valószínűsítené a cikk írójának 
, álláspontját". . Szereptévesztés. (Nem tudok szabadulni attól az 
érzéstől, hogy Berecz az Ellenforradalom tollal és fegyverrel című, 1981- 
es műve feledtetésére kompenzál.) Senkinek nem kell Kádár János szerepét 
mentegetni, erre nem szorul rá. Mérlegelni kell a körülményeket, és 
tárgyilagos véleményt kell mondani az eseményekről. 
Mindenkitől, különösen egykori munkatársától elvárható azonban, hogy 
okmányokra, beszélgetésekre, valamilyen - akár közvetett - bizonyítékra 
támaszkodva mondjon véleményt egy ilyen kényes kérdésben. Vagy, 
ha nem tudja, ne mondja. , Véleménye? és , álláspontja" nem elég, 
ezzel nem sokra megyünk. Berecz János nagyon távol volt akkoriban 
a legfelső körökben zajló eseményektől ahhoz, hogy , véleményét" kellően 
megalapozottnak fogadjuk el. Ez nem filozófiai vagy irodalmi vita, ahol 
többféle vélemény lehetséges, és majd megvitatjuk a különböző nézeteket. 
Ez nem , álláspont" kérdése. Ide tények kellenek: Kádár egyetértett, vagy 
nem értett egyet? Erről eddig senki nem tudott meggyőző választ adni. Én 
még csak találgatni sem tudok, ] ény, hogy abban az időben Kádár még 
Magyarországon sem volt az a tekintély, akinek beleegyezésétől bármi 
függött volna. Ezzel én is csak valószínűsíteni tudom, hogy Kádár János 
véleménye az ügyben nem volt perdöntő. Tett valamit, az tény, mert voltak, 
akik elkerülték a legrosszabbat. 


MEGBÉKÉLÉS 


, Aki nincs ellenünk, az velünk van" - adta tudtára mindenkinek, hogy 
nyugalmat, együttműködést ajánl elég széles rétegeknek, hisz csak annyit 
kért, ne legyen , ellenünk". A nagy többség értékelte a gesztust, és elfogadta 
a békére nyújtott kezet. És jöttek a történelem kacskaringós útjai: a 
manapság annyit gyalázott Kádár János rendszere "56 követeléseinek nagy 
többségét fokozatosan megvalósította. Honfiúi hevület, barokk jelszavak, 
zászlólengetés, romok és megtorlás nélkül. A nemzet nagy többségének 
bizalmával és  együttműködésével. Elment a falakig. Nem lett 
többpártrendszer, nem léptünk ki a Varsói Szerződésből, és itt maradtak a 


szovjet csapatok. Ez azonban a nagy többség számára elfogadható egyezség 
volt, és Magyarország az 1957-es reménytelenségből kilábalva egy évtized 
alatt élhető ország, a , szocialista tábor legvidámabb barakkja? lett. Amit 
évtizedek távlatából lehet elemezni, bírálni. Gúnyolni nem kellene, mert az 
utólag bátrak azt azért ne felejtsék el, hogy az elnevezés akkor viták, 
kölcsönös engedmények és sok-sok munka eredményeként - Magyarország 
teljesítményének nemzetközi elismerését, több millió magyar ember 
nyugalmát, javuló életét jelentette. A gazdasági reform jóvoltából lépésről 
lépésre teret nyert egy gondolkodóbb, önállóbb szemlélet. Nem volt még 
piac-gazdaság, de megtanultuk, hogy van áru, amit jó áron el kell adni, 
van érték, pénz és hitel. Megnyílt a nyugati határ, a magyar turista a 
Trabantjával eljutott Párizsba és Versailles-ba, megjárta Kómát és Nápolyi, 
Madridot, Toledót és Salamancát. Az üzletekben egyre nagyobb lett a 
választék. Az ország nagy többsége ideológiai béklyók nélkül élhetett, és a 
kulturális életben is érezhető volt a fokozatos enyhülés. Fontos politikai 
esemény — volt, amikor az  MSZMP Központi Bizottsága a 
termelőszövetkezetek háztáji (magán) gazdaságát beemelte a szocialista 
szektorba. Ez a lépés a biztonságot ígérte, jót tett a mezőgazdaságnak, az 
országnak. A magánvállalkozás az iparban és a kereskedelemben is terjedt. 
Kevesebb lett az éberség és több lett a hús, jobb lett a kenyér a boltokban. A 
, béketábor" Moszkvában szűkre szabott lehetőségeiből Kádár János hozta 
ki a legtöbbet. Igaz, hogy a hetvenes-nyolcvanas évek gazdasági 
nehézségeit még a KGST tagjaként is rugalmasabban, jobban lehetett volna 
kezelni, de erre az általános politikai elbizonytalanodás légkörében nem 
kerülhetett sor. 

Az illegalitás évei, Horthy és Rákosi börtönei Kádár Jánost fizikailag is 
nagyon megviselték. 1956 és az utána következő időszak sem a pihenés 
évei voltak. Ha nyolc-tíz évvel korábban, 65-70 évesen visszavonul és a 
, régi gárda" helyébe egy fiatalabb, nyitottabb, aktívabb csapat lép, dolgaink 
valószínűleg jobban alakulnak. Ha azonban mérlegre tesszük a XX. század 
öt különböző szakaszát - az első két évtizedet Irianonig (1901-1919); a 
Horthy-korszakot (1920-1945); a Rákosi korszakot (1947-1956); a Kádár- 
korszakot (1956-1989); a rendszerváltás utáni évtizedet (1990-2000) - 


Magyarország a , Kádár-korszaknak? nevezett harminchárom év alatt 
használta ki legjobban a kor adta lehetőségeket. Mindent összevetve, a XX. 
század politikusai között Kádár János volt az egyetlen államférfi az ország 
élén. 


X. FEJEZET - Mindenki nem mehet 
Brazíliába 


E mondat valóban elhangzott. Amikor 1982 tavaszán az újságíró-iskolán 
a búcsúfoglalkozást tartottam, már tudott dolog volt, hogy Brazíliába 
megyek a Medicorhoz. A gazdaságpolitika mellett azt is kérdezték, miért 
megyek el? - Azért, mert nem értek egyet a gazdaságpolitika fő vonalával, 
és úgy gondolom nem lenne helyes, ha ennek ellenére ragaszkodnék a 
beosztásomhoz - indokoltam döntésemet. Üljön a helyemre valaki, aki hisz 
ebben, szerintem ez így tisztességes. Én nem hiszek, ezért lemondtam. Erre 
közbeszólt az egyik hallgató: -Mindenki nem mehet Brazíliába! Ez igaz, de 
csak a rangért, pénzért, a személyi használatú autóért, hit nélkül nem szabad 
felelős beosztást betölteni - válaszoltam. Ez nálam már egészségügyi kérdés 
is volt, mert - a különböző párt- és kormányhatározatokat olvasva - 
megfájdult a fejem, felment a vérnyomásom, altatóval aludtam. 
Sorsomról, saját felelősségemre, de feleségemmel, életem társával 
egyetértésben így döntöttem, mert azt gondoltam, így helyes. Ebben 
maradtunk. Én megértettem őket, remélem, ők is megértettek engem. 
Brazília véletlen volt, ez az egzotikus ország alkalmasnak látszott arra, 
hogy minél távolabb kerüljek a , magyar valóságtól", ötvenhárom éves 
voltam. Ha maradok, szenvedek még pár évig a Bankban, hatvanévesen 
szépen elküldenek nyugdíjba, és kapálhatom a szőlőt Szentendrén. Ha 
felállok, és elmegyek egy vállalathoz, külföldre, akkor jórészt rajtam 
múlik, hogy meddig dolgozom. 

Van abban valami meseszerű, hogy kinézek az ablakon, és az Atlanti 
óceán hullámait látom. Csodálatos. Órákig el lehet nézni, ahogy 
ostromolják a homokos partot, hallgatni, ahogy szelíden mormolnak, vagy 


dühödten csattognak. Éjjel-nappal, fáradhatatlanul. Szó, ami szó, jó 
messzire kerültünk Bántapusztától és Kópházától, a világ másik végére, 
egészen Rio de Janeiróig. Elmondhatjuk Adyval: 
Akarom, mert ez bús merészség, 
Akarom mert világ csodája: 
Valaki az Értől indul el S befut a szent, nagy Óceánba. 
Az Értől az Óceánig 

Igen, választásunk , bús merészség? volt, s hogy itt vagyunk, a , világ 
csodája". Ha belegondolok, hogy kerültünk ide! 

A döntés gyors volt és egyszerű. Az ember teszi a dolgát, aztán egyszerre 
valami elromlik. Valójában nem is egyszerre, a , rossz? hetek, hónapok alatt 
rakódik le (,mint a guanó") az idegekben, aztán jön egy hétköznapi ügy, 
elindítja a láncreakciót, és akkor változtatni kell. Azonnal. Rendben van, 
változtassunk, de Rio még nem jelent meg a láthatáron, addig még történt 
egy és más. Amikor lemondtam még nem tudtam, mit fogok csinálni. 
Gondoltam, van hat hónap felmondási időm, ez alatt csak kitalálok valamit. 
Jöhet egy ENSZ-szerződés, felmelegítjük a családi építési vállalkozást, 
vagy elmegyek a barátomhoz, a szentendrei HÉV-végállomásnál működő 
falatozójába , forró kutyát" árulni. Az sincs kizárva, hogy adódik egy 
gazdasági kapcsolatok ápolásával foglalkozó beosztás valamelyik 
követségen. Egyelőre felmondási időmet töltöttem, nem voltam 
kétségbeesve, hogy mi lesz velem. 

Év végéig nem történt semmi, az első kérdés 1982 januárjában hangzott 
el: - Hallom szabad listán vagy. Nem akarsz Rióban vállalati igazgató lenni? 
A Medicorban voltam az éves elképzelésekről tárgyalni, a kérdést a 
vezérigazgató, Martos István tette fel. Rio de Janeiro vonzó ajánlatnak tűnt, 
igent mondtam. Elmondtam Annának, hogy megyünk Rióba. Percekig nem 
jutott szóhoz. Megszakadt a szíve, hogy itt kell hagyni Szentendrét, ahol 
alig egy éve laktunk, de belátta, hogy Riót érdemes megpróbálni. Nekem is 
nehéz volt, még jobban fájt, hogy két lányomtól messze kerülünk, de akkor 
nem volt jobb megoldás. A baráti kör jót szórakozott: Soha nem dolgoztál 
külföldön, soha nem dolgoztál vállalatnál, soha nem dolgoztál a 


külkereskedelemben, egy kukkot sem tudsz portugálul teljesen logikus, 
hogy elmész a világ másik végébe, Rióba egy vállalathoz kereskedelmi 
igazgatónak. - Hát rólad aztán tényleg nem lehetne a szerénység 
szobrát megmintázni - így hangzott a véleményük. Soha nem volt 
szándékom egy ilyen szoborhoz modellt ülni. Nem is erre szerződtettek. 
Rióban nem az lesz a dolgom, hogy szerény legyek, hanem az, hogy 
üzleteket szerezzek. - védekeztem. Az egy pillanatra sem jutott 
eszembe, hogy nem tudok megfelelni a feladatnak. Abban biztos voltam, 
hogy ha a brazil piacon lehet valamit csinálni, akkor megcsinálom. Volt 
bennem egy jó adag elszántság, volt hozzá önbizalmam, de hát 
önbizalom nélkül az ember nem megy semmire az életben. Saját 
vállalkozásban felépíteni a házunkat ahhoz is kellett önbizalom. És 
megcsináltuk. Pedig az sem állt közelebb tanult szakmánkhoz. 

Már készülődtünk a nagy útra, tanultunk portugálul, amikor megkeresett 
Faluvégi Lajos, egykori pénzügyminiszter, abban az időben miniszterelnök- 
helyettes, az Országos Tervhivatal elnöke. Javasolta, hogy Rio helyett 
menjek a Pénzügyminisztériumba miniszterhelyettesnek. - Köszönöm a 
bizalmat, az igazán megtisztelő ajánlatot, amit azért nem tudok elfogadni, 
mert nekem nem a Magyar Nemzeti Bankkal, nem Tímár Mátyással vagy 
Fekete Jánossal van bajom, hanem az egész gazdaságpolitikával, a 
, reformok reformjával". Úgy gondolom, jobb, ha egy időre elmegyek innen 
jó messzire - mentegetőztem. Fonák helyzetben éreztem magam. Egy 
magas rangú politikus kitüntet a bizalmával, fontos beosztást kínál, hogy 
jövök én ahhoz, hogy visszautasítsam. Ennek ellenére egy pillanatra sem 
inogtam meg. Az a reform, amire én 1967-ben elszerződtem, füstbe ment, 
tudtam, az államigazgatásban nincs már teendőm, éreztem, hogy számomra 
Rio a megoldás. Megértett és végül barátságban váltunk el. Nagyon 
sajnáltam, amikor évekkel később, Rióban olvastam a gyászhírl. 

Áthelyezésem ügye a pártközpontba került, ahol a gazdaságpolitikai 
osztályon némi meglepetést okozott. - Most mit vagytok így meglepődve, 
mindig mondtam, hogy a Csemok nem teljesen normális - jegyezte meg az 
osztály helyettes vezetője. Ettől függetlenül az áthelyezést jóváhagyták. 
Mint később megtudtam, a vállalat, ahova engem kereskedelmi igazgatónak 


szerződtettek, ebben az időben még nem is létezett, mert a Külkereskedelmi 
Minisztérium még nem hagyta jóvá a vállalatalapítást. A hatvanas években 
külföldön árut eladni vagy vásárolni kizárólag a Külkereskedelmi 
Minisztériumhoz tartozó külkereskedelmi vállalatokon keresztül lehetett. A 
külkereskedelmi jog az ,impexek" monopóliuma volt, ahol a portástól a 
vezérigazgatóig mindenki utálta, ha ezt a kellemes helyzetet bárki 
megkérdőjelezte. A vállalatoknál ugyanakkor senki nem szerette saját 
kiszolgáltatott helyzetét, megpróbált kitömi, külkereskedelmi jogot 
szerezni. A Martos István vezette Medicor Művek azok közé tartozott, 
amelyeknek sikerült rést ütniük az inpexmonopólium betonfalán, és önálló 
exportjogot . kaptak. Nem meglepő, hogy a Külkereskedelmi 
Minisztériumban nem imádták Martos Istvánt. Ugyanakkor, ha valaki 
külföldön vállalatot akart alapítani, azt a Külkereskedelmi Minisztérium 
vezette tárcaközi bizottság - melyben a Pénzügyminisztérium és az MNB 
képviselője is részt vett - engedélyezte. A bizottság ülésén a külkeresek 
ellenezték a Medicor brazíliai vállalatalapítási tervét. , Minek ez nekünk", 
, messze van", , Martos újabb agyréme"?" stb. Mivel Martos terjesztette elő, 
eleve meg volt pecsételve a sorsa. Később mesélte a Nemzeti 
Bankos kolléga, hogy ő csak hallgatta a vitát, és amikor már nagyon 
belemelegedtek, megszólalt: Gyerekek, én békésen hallgattam, ahogy ti jól 
elvitatkoztatok, de az MSZMP KB titkársága már jóváhagyta, hogy a 
Csernok lesz a vállalat kereskedelmi igazgatója. E bejelentés után 
a bizottság azonnal váltott, előremutató, jó elgondolásnak ítélte és 
engedélyezte a Medicor do Brasil alapítását. Később kiderült, hogy a 
történelem nem a bürokratákat, hanem Martos István előrelátó 
tervét igazolta. A Medicor do Brasil nevet, tekintélyt szerzett a 
Medicornak Brazíliában. Húsz év alatt 80 millió dollárnyi Medicor áru 
értékesítését készítette elő, és több száz készüléket helyezett üzembe. 
Minden azzal kezdődött, hogy Pedro Álvares Cabral portugál tengernagy 
tizenhárom vitorlásból álló flottája 1500. április 22-én felfedezte Brazíliát. 
A föld birtokbavételével egy időben az erdőkben nagy mennyiségben 
találtak egy fafajtát, ami vörös színéről a ,pau brasil" nevet kapta. 
Portugálul a ,pau"? fát, ,brasa?" parazsat jelent, a pau-brasil jelentése: 


parázsszínű fa vagy , vörös fa". Brazília - portugál nyelven Urasil - később 
e fáról kapta nevét. Rio de Janeirót két évvel később, 1502. január 1-jén 
fedezték fel. A név eredete egy tévedés. Egy Gaspar Lemos nevű portugál 
elhajózott a Guanabara-öböl előtt, azt hitte, hogy egy nagy folyam 
torkolatát látja, és mivel januárt (janeiro) mutatott a naptár, Rio de Janeiro, 
Január folyó lett a hely neve. Amikor 1504-ben a portugálok partra szálltak, 
hiába keresték a folyót, a név ennek ellenére megmaradt. Magát a várost 
1565-ben alapították. 

Brazília őslakói indiánok voltak. A felfedezés idején mintegy 1,5 millióra 
becsült lélekszámúk az évszázadok során töredékére zsugorodott. Akiket a 
bevándorolt európai telepesek nem mészároltak le, azokat megfertőzték, a 
fehér emberre már nem veszélyes betegségekben haltak meg. Amazónia 
őserdeiben ma is él még néhány törzs, létszámukat 250-300 ezerre becsülik. 
A cukornád- és kávéültetvényeken dolgozni Afrikából, főleg Angolából és 
Guineából hurcoltak be rabszolgákat. Leszármazottaik, az afrobrazilok ma a 
lakosság hozzávetőleg mintegy 40 százalékát teszik ki. Amikor 1888-ban 
felszabadították őket, az ültetvények munkáskéz nélkül maradtak, mert 
egykori rabszolgáik szétszéledtek. A brazil kormány az európai országoktól 
kért és kapott segítséget, megindult a bevándorlók első jelentős hulláma. 
Főleg olaszok, portugálok, kisebb számban németek, ukránok, 
japánok, finnek, sőt még magyarok is érkeztek. A betelepülés később több 
hullámban folytatódott. A második világháború alatt es után főleg 
Európából jöttek, napjainkban Koreából, Kínából jön az utánpótlás. 
Mondhatjuk, hogy Brazília etnikai szempontból a világ egyik 
legvegyesebb, legszínesebb országa, az itt lakóktól idegen a nacionalizmus, 
a sovinizmus, a rasszizmus. Békében élnek egymás mellett fehérek, 
feketék, sárgák, afrikaiak, arabok, európaiak, kelet-ázsiaiak, japánok, 
koreaiak, lengyelek, magyarok, németek, ukránok, katolikusok, 
muzulmánok, zsidók. 

Brazília évszázadokon át Portugália gyarmata volt, 1821-től a portugál 
király, VI. Joao fia, Pedro lett a kormányzó. Ez a Pedro egy évvel később 
véget vetett a gyarmati kornak, 1822-ben kikiáltotta Brazília függetlenségét. 
Hálából I. Pedro néven az ország császárává emelték. Felesége, Maria 


Leopoldina főhercegnő, II. Ferenc osztrák császár leánya, Mária Lujza 
francia császárné húga volt. A császárság kora 67 évig tartott. II. Pedro 
császárt 1889-ben lemondatták és kikiáltották a köztársaságot. Brazília ma 
27 állam szövetsége, hivatalos neve Brazil Szövetségi Köztársaság. A 
legújabb kort nézve, 1964-től 1984-ig katonai diktatúra volt, a katonák 
1985-ben parlamentáris keretek között polgári kormánynak adták át a 
hatalmat. Azóta négyévenként általános és titkos választásokon választják 
meg az államelnököt, a szövetségi képviselőház és a szenátus tagjait, az 
államok  kormányzóit,  törvényhozóit, a polgármestereket és az 
önkormányzati képviselőket. Brazília lakossága mintegy 180 millió, 
legnagyobb városa Sao Paulo, 20 millió lakosával a világrangsorban a 
harmadik. Rio de Janeiro 6 millió, a vele egybeépült önálló 
önkormányzatokkal együtt több mint 8 millió lakosával az ország második 
legnagyobb városa. A hatmillió lakost 19 , alpolgármesterség?" igazgatja. Ha 
meggondolom, hogy Budapest 1,7 millió lakosa 23 kerületi önkormányzatot 
kénytelen eltartani, ez Rióval összevetve nagyon soknak tűnik. 

Többször kérdezték tőlünk, mennyi idő alatt éreztük magunkat otthon 
ebben a közép(kelet?)-európainak teljesen ismeretlen világban? Azonnal. 
Rio de Janeiróba 1982. szeptember 2-án reggel érkeztünk, és még aznap 
délután belevetettük magunkat a Copacabana nevű kerület főutcája, az 
Avenida Nossa Senhora de Copacabana (Copacabanai Miasszonyunk 
Sugárút) forgatagába. Magával ragadott a tej fehértől az ébenfeketéig 
mindenféle színárnyalatú embertömeg nyüzsgése. Otthon voltunk. Az 
emberek közvetlenek, barátságosak, segítőkészek. Gyér portugál 
tudásunkból azonnal hallották, hogy külföldről jöttünk. Amikor kiderült, 
hogy magyarok vagyunk, jött a nagy meglepetés: a riói utca népe tudott 
rólunk. Ismerték Puskást és Kocsist (portugálul Puszkasz és Kokszisz) - 
Brazília végül is a foci ötször megkoronázott királya - de azt is tudták, hogy 
Magyarország Ausztria szomszédja, emlegették az Império Austriaco- 
Hungaró-t, az Osztrák-Magyar Császárságot, és Imperatriz Leopoldinát, a 
brazil császárnét. Annyira tisztelik az emlékét, hogy Rio egyik kerületét 
róla nevezték el, a kerület .szambaiskolája is az ő nevét viseli: Imperatriz 


Leopoldinense. Az utca embere többet tud a magyarokról, mint az átlag 
magyar a brazilokról. 

Nyolcvankettő szeptember elején a választási kampány kellős közepébe 
érkeztünk. Jól jellemzi a katonai diktatúra felfogását, hogy -nem kis 
meglepetésünkre - a vöröscsillagos Munkáspárt is részt vett a kampányban. 
Az ilyenkor díjtalan választási tv-műsorban ott lobogtak a vörös zászlók. A 
brazil katonai diktatúra elég kulturált és okos volt, nem tiltotta be a vörös 
csillagot sem. Ez a Munkáspárt húsz év múlva megnyerte az 
elnökválasztást, elnökük, Luis Ignácio Lula da Silva lett Brazília elnöke. A 
választási kampányban nem mocskolta egyik párt sem a másikat. Amikor a 
szokásos tv-vitában a kormánypárt jelöltje valami nagyon közvetett utalást 
tett arra, hogy a Munkáspárt jelöltjének nincs felsőfokú végzettsége, a 
műsorvezető azonnal félbeszakította és udvariasan figyelmeztette. Mi arra 
figyeltünk fel, hogy az új elnök beiktatási ünnepségét megelőző estén a 
leköszönő szociáldemokrata elnök és felesége, mindketten magasan 
kvalifikált értelmiségiek, magánemberként, meghívták az új elnököt egy 
volt szakszervezeti vezetőt, egykori esztergályost - és feleségét az elnöki 
rezidencián adott családi vacsorára. - Brazília egy civilizált ország 
állapítottuk meg irigykedve. 

Évek múlva vendégeink jöttek, rokonok, barátok vegyesen. - Rióban 
rögtön otthon érzi magát az ember, milyen kedves, barátságos ország. Az 
otthoni légkör, az ideges emberek, a néhány éve gerjesztett gyűlölet után 
igazi felüdülés - jegyezték meg. 

Rio a világ egyik legszebb városa, a , Csodálatos Város", Cidade 
Maravilhosa. Déli része, a Zona Sül valóban csodálatosan szép 
környezetben, — hat-nyolcszáz méter "magas hegyek és hívogató 
tengeröblök közé épült. Akár a Corcovado tetejéről, a Krisztus-szobortól, 
akár a Pao de Agucar-ról, a Cukorsüvegről nézzük, lenyűgöző látvány. 
Negyedszázada élünk itt, százszor voltunk fenn, de minden alkalommal újra 
elkápráztat. Az összképet a , favelák?" (szegények lakta nyomornegyedek) 
sem tudják lerontani. A favelák valamennyi dél-amerikai ország nagyobb 
városaiban a város szélére telepedtek. A riói favelákat ezzel szemben a 
város legkülönbözőbb részein emelkedő hegyekre (morro), több esetben 


luxusnegyedek mellé építették. A riasztó szociális különbségek mérséklése, 
a szegénység enyhítése érdekében a szövetségi kormány, az államok és az 
önkormányzatok az elmúlt húsz évben sokat tettek. Javult a favelák 
vízellátása, csatornázása, elektromos hálózata, de e téren még hosszú 
évtizedek jelentős fejlesztéseire lesz szükségu 

Rossz nyelvek, így Sao Paulo lakói, a paulisták szerint (a két város között 
erős a rivalizálás) a riói embereket igazán csak három dolog érdekli: a foci, 
a homokos tengerpart, a , praia? és a karnevál. Ebben van ugyan némi 
túlzás, de tény, hogy Brazília messze legnépszerűbb csapata, a Flamengo 
mérkőzésein 80-90 ezer néző szurkol a Maracana stadionban kedvenc 
csapata győzelméért. A több mint negyven kilométernyi homokos 
tengerpart hétvégeken zsúfolásig megtelik (hét közben csak , félház? van). 
Mivel életük jelentős részét egy szál fürdőruhában töltik, a testmozgásnak 
nagy kultusza van. A tengerparton hajnaltól késő estig gyalogol, kocog, fut, 
tornázik valamennyi korosztály. A homokon fociznak, röplabdáznak. A 
fiatalok, különösen a lányok, nagyon szépek. A brazil , mulata" világszerte 
ismert fogalom. Előnyük a hátsójuk, köznapi nyelven bum-bum, 
emelkedettebben , preferencia nációnál" (nemzeti kedvenc). A fürdőruha 
ezt ki is hangsúlyozza, mert mindössze néhány madzagból és három 
egészen kisméretű zsebkendőből áll (neve fio dental, azaz fogtisztító cérna), 
így aztán a férfiember kedvére gyönyörködhet a pucér fenekekben. 
Félmeztelenül napozó lányok (topless) nincsenek, ha nagy ritkán valaki 
ilyesmire vetemedik, azonnal kihívják a rendőrséget. , A feneketek lehet 
pucér, de a ciciket nem engedjük közszemlére tenni?" - mondja a 
közvélemény. 

A karnevál valami egészen különleges dolog, kevés olyan ember van a 
világon, aki ne hallott volna róla. Európai ésszel nehéz megérteni ezt a 
mámort, ezt a kedves őrületet, amiben napokig lubickol az egész ország. 
Káprázatos felvonulások, utcabálok, zártkörű bálok váltogatják egymást. 
Rióban is az utcán van a város, éjjel-nappal táncolnak, énekelnek, 
dobolnak, bolondoznak, nemre, bőrszínre, fajra, társadalmi helyzetre való 
tekintet nélkül. A karnevál eredete századokkal korábbra nyúlik vissza, 
szervesen összekapcsolódik Afrika néger törzseinek rituális szokásaival. 


, Aki énekel, elfelejti a rosszat" brazil közmondást a rabszolgatartók is 
elfogadták, "megengedték néger rabszolgáiknak, hogy  énekeljenek, 
táncoljanak. Ezek az ősrégi dalok és táncok kifejezték a rabszolgák bánatát 
és örömét, beszéltek harcról és győzelemről, fiatalságról és szerelemről, 
meséltek az ősi Afrikáról, amit elveszítettek. Ehhez az afrikai alaphoz jött 
hozzá idővel a portugálok ibériai latin szellemisége, szenvedélye, ebből 
alakult ki évtizedek alatt a brazilok nemzeti tánca, a szamba és a 
, Karneválok Karneválja", a Riói Karnevál. Mai formáját a múlt század 
harmincas éveiben kapta, amikor megalakultak a szambaiskolák (Scolas de 
Samba), és a korábbi szabad, keresetlen népünnepélyből szervezett 
látványosság, a szambaiskolák vetélkedője, kezdetben tízezrek, a televízió 
megjelenésével milliók szórakozása lett. A szambaiskolák a város 
szegényebb kerületeiben, részben a favelákban alakultak. Egy-egy iskola 
több ezer tagja egész évben gyakorol, folyik a lázas készülődés a következő 
karneválra. Tanulják az újabb táncokat, énekeket, tervezik a ruhákat, 
jelmezeket, vagy éppen azt, hogyan lehet jelmeztelenül?" úgy megjelenni a 
felvonuláson, hogy ne legyen belőle botrány. Nem ritka a félig meztelen 
hölgy, egy-két merészebb lány többel is megmutat. A felső osztályba 
tizennégy együttes (iskola) tartozik, ezek két csoportban, vasárnap és hétfő 
éjjel vonulnak. Helyszín a Sambodromo, egy másfél kilométeres utca, a 
legendás Rua Margues de Sapucai. A zene betölti a teret, az utca két 
oldalán, beton lelátókon énekel, táncol, ujjong a közönség. A dobosok 
hatása frenetikus. Egy-egy iskolában közel háromszáz dobos veri az ütemet. 
Ahol ezek elvonulnak, ott szinte remeg a levegő, de még a betonlelátó is. 
Nem túlzás, a szívünk is a dobok ritmusára ver. A hangulat az önkívülethez 
közelít. Ilyen színpompás, ilyen káprázatos, ilyen magával ragadó 
látványosságot korábban legmerészebb álmainkban sem tudtunk elképzelni. 
Minden iskolának más a színe. Rengeteg ötlet, csillogó-villogó arany és 
ezüst flitter, páva- és strucctollak, gyöngyök, a táncosok saját teste, 
lehetőleg minél kisebb helyen eltakarva. Mindez gyönyörű éjfeketében, 
kávébarnában és tej fehérben előadva. Úgy táncolják a szambát, 
ahogy rajtuk kívül a világon senki halandó nem tudja. Nehogy valaki azt 
gondolja, hogy a karnevál csak a szép, jóalakú fiatal nők és férfiak ünnepe. 


Szó sincs erről. Vonulnak egészen apró gyerekek (ők az iskola , kicsinyei") 
és 80-90 éves nők és férfiak, akik évtizedek óta az iskola tagjai. Ők a , velha 
guarda", a régi gárda. Az iskolákat pontozzák, a két utolsó kiesik, és alsóbb 
osztályba kerül, az alsóbb osztályból az első és második helyezett felkerül a 
felső osztályba. Az iskolákat szponzorok támogatják. Ezenkívül 
szereplésüket is elismerik, helyezésük szerint a karnevál bevételéből is 
részesednek. 

Évekkel ezelőtt csak a riói karnevál létezett, egy évtized alatt azonban 
komoly versenytársak jelentek meg a különböző színhelyeken. Tőlünk 
északra, Recifében és Salvadorban a karnevál megőrizte eredeti, 
népünnepély jellegét. Nincs hivatalos, szervezett felvonulás, az utcákon 
százezrek, helyiek és turisták hömpölyögnek, tácolnak, nevetnek, énekelnek 
éjjel nappal. Álomszerű kavalkád, ami megszakítás nélkül, hat-nyolc napig 
tart. Aki elfárad, alszik egy órácskát, aztán mehet tovább a tánc meg az 
ének. Mókás, amikor olvassuk az európai sajtóban, hogy a karnevál kétszáz 
halálos — áldozatot követelt. A karnevál — a  legszervezettebb, 
legbiztonságosabb esemény Brazíliában. Huszonöt év alatt egyetlen egy 
halállal végződő baleset történt: egy hölgy elvesztette az egyensúlyát, és 
leesett egy hat méter magas díszkocsiról. Amiről szenzációs tálalásban 
írtak, az a kétszáz haláleset nem a karneválon, hanem a karnevál hetében 
történt (természetes halál, baleset stb.) Rio de Janeiróban. (Aki meg akar 
ismerkedni ezzel a csodálatos országgal, ajánlhatom Bede Béla - Lempert 
Márta: Brazília; dr. Hirschlcr Kata lin: Rio de Janeiro és környéke és Kutasi 
Kovács Lajos: A Zöldpokol tói a Vidámkikötőig című köteteit.) 

Brazília ma már nem csak a futball, a szamba és a karnevál országa. 
Negyedszázaddal ezelőtt , Belgindiának" nevezték magukat, mert az ország 
déli része olyan fejlett volt, mint Belgium, az északi-északkeleti rész pedig 
olyan elmaradott, mint India. Brazília gazdasága ma már a tizedik 
legnagyobb a világon. Az elmúlt negyedszázadban látványos gazdasági 
fejlődésnek lehettünk tanúi, amit a kivitel növekedésével lehet a legjobban 
szemléltetni. A nyolcvanas évek elején még csak 20 milliárd dollár körüli 
kivitel közel kilencszeresére, 2007-ben 176 milliárd dollárra nőtt. 
Behozataluk 100 milliárd dollár körül volt, így kereken 76 milliárd dollár 


többletet könyvelhettek el. Tegyük hozzá: mindezt egy erősen felértékelt 
árfolyam mellett, ami miatt a központi bankot állandóan támadják. Nagyot 
fejlődött az ország ipara. 2006-ban két és fél millió gépkocsit gyártottak, e 
mellett jelentős a számítógép-és a repülőgépgyártás is. A kávé, kakaó és 
szója változatlanul meghatározó kivitele mellett 10 milliárd dollárért 
exportáltak gépkocsit és gépkocsirészegységeket, és több mint 4 milliárd 
dollár volt a repülőgépexport. 

A közlekedés egészen eredeti felfogás szerint bonyolódik. A 
legfontosabb szabály: szeresd felebarátodat (ez egy vallásos nép), ne üsd el 
a gyalogost, aki minden rendszer nélkül kóvályog az utakon, és ne menj 
neki autóstársadnak, aki megy, fordul, megáll a legváratlanabb helyeken. 
Esetleg szembe jön egyirányú utcában. A látszólagos rendetlenségben azért 
van rendszer: mindenki vigyáz a másikra. Ma sávot akar váltani, beengedik. 
Dudát elvétve hallani. A rendőrség jelen van az utcán, de olyan, hogy 
, okmányéllenörzés", ismeretlen fogalom. Itt ok nélkül nem állítanak meg 
senkit. 11 illetet Ion, de igaz. Kióban (és hazafelé utazva Franciaországban, 
Németországban, Ausztriában és Svájcban) huszonöt év alatt egyetlen 
egyszer sem igazoltattak. Szentendrén volt olyan év, hogy egy héten belül 
háromszor . állítottak meg , okmányellenőrzés?" címén. Rióban korán 
kapcsolatba kerültünk a brazil — rendőrséggel. Egy városszéli 
bevásárlóközpontba igyekeztünk autóval, amikor egyszer csak köhögni 
kezdett, majd leállt a motor. Lehúzódtam a padkára, fogalmam sem volt mi 
történt. Közben besötétedett, a ritkán lakott környék nem volt túl 
barátságos. Két percen belül beállt elénk egy rendőrautó. Na, mondom, már 
csak ez hiányzott. Ám láss csodát, a rendőrök nem az okmányokat kérték, 
hanem megkérdezték, mi a probléma? Mondtam nem tudom, megállt a 
motor. Zsenge portugál tudásom hallatán sem az okmányaimat, hanem azt 
kérték, nyissam ki a motorháztetőt. Ingujjra vetkőzve keresték a hibát. - 
Szinyor, nincs ennek a motornak semmi baja, elfogyott a benzin. - közölte 
az egyik. -Az lehetetlen, a mutató szerint még bőven van benne. - Rossz a 
mutató. Na várjon. Nyolc autót állítottak le, míg végre a kilencediknek volt 
gumicsöve és palackja is, amibe leszívtak egy liter benzint és betöltötték a 
kocsimba. - Párszáz méterre van egy kút, tankolja meg a kocsit - mondták 


búcsúzóul. Más alkalommal a televízióban láttuk a brazil rendőrséget 
akcióban. A színhely Sao Paulo, Paguaembu Stadion. A televízió ráközelít a 
lelátóra, ahol tizenöt-húsz suhanc hatalmas horogkeresztes vörös zászlót, a 
náci Németország lobogóját feszíti ki. Az események ezután villámgyorsan 
követték egymást. Néhány percen belül megjelent egy csapat rendőr, a 
tetteseket gumibotokkal és jól irányzott rúgásokkal perceken belül 
eltávolították a lelátóról. A társaság felét letartóztatták, zászlójukat 
elkobozták. Gondolom egy őrmester irányította az akciót, tudta és tette a 
dolgát, nem kérdezte meg az igazságügy-minisztert, hogy mit is kéne 
csinálni. Ha ilyesmire vetemedik, mint alkalmatlant azonnal elbocsájtják a 
rendőrségtől. Mint ahogy az igazságügy-miniszter is megnézhetné magát, 
ha azt válaszolná, hogy nem ért a futballhoz! Másnap a - nem , újmagyar" 
értelmezés szerint hanem ,igaziból" - polgári sajtó nem a , békés 
tüntetőkről" fecsegett, megnyugodva. állapította meg, hogy a botrányos 
jelenetet a rendőrség példaszerű gyorsasággal felszámolta. Mert Brazília 
civilizált ország, ahol komolyan veszik a rasszizmust. 

A Medicor márkát egy patinás európai cég vezette be a brazil piacon. 
Mivel nagyon magas közvetítői jutalékot kért, és karbantartó szolgálatára 
sok panasz érkezett a vevőktől, a Medicor idővel úgy döntött, saját céget 
alapít. A döntéshez a végső lökést az adta, hogy az egyik minisztérium 
közölte, ha nem szervezzük meg saját karbantartó szolgálatunkat, nem 
vásárolnak több készüléket tőlünk. Ilyen előzmények után alakult meg 
1982-ben a Medicor do Brasil, 51 százalékos brazil és 49 százalékos 
Medicor részesedéssel. Egy brazil röntgenorvos lett az elnök-igazgató, egy 
Medicoros műszaki ember lett a műszaki igazgató, én pedig a kereskedelmi 
igazgatói posztot kaptam. A vállalat kevesebb mint egy év alatt csődbe 
ment, erre a brazil igazgató letette a kulcsot az asztalra, és elvonult. 

Ekkor, 1983 májusában keresett meg a brazil tulajdonos. - Nem vennéd át 
a vállalat vezetését? - kérdezte. - A vállalat csődben van. Ha akarod, 
elvállalom, mert úgy látom, vannak lehetőségeink a piacon, ígérni annyit 
tudok, hogy megpróbálom talpra állítani a céget. Egy-két év múlva 
meglátjuk, mire mentem. Azzal a kikötéssel vállalom, ha szabad kezet 
kapok, egyedül én leszek az igazgató. Engem most ti jelöltök, tehát 


magyarként brazil igazgató leszek, nem akarok magam mellé egy magyar 
igazgatót. Ahhoz, hogy ezt a csődöt rendbe tegyem, minden erőmre 
szükségem lesz, sem időm, sem kedvem nincs, hogy állandóan egyeztessek, 
tudakoljam, hogy ki mit szól ahhoz, amit csinálok - válaszoltam. 

Beszélgetés közben mellékesen szóba került, hogy a brazil igazgató 
érezhetően nem rokonszenvezett velem, ahol lehetett, betartott. Te, mondd 
már, mi van itt a vállalatnál? Azt még csak értem, ha egy magyar fúr, 
nemzeti hagyomány nálunk, de, hogy a brazilnak mi a baja velem? - 
kérdeztem. - Valaki a magyarok közül betette a brazil igazgató fejébe, hogy 
téged a szovjet állambiztonsági szolgálat (KGB) küldött ide brazil 
rezidensnek - hangzott a válasz. Ezt nem mondod komolyan! Én a KGB 
brazil rezidense? - kérdeztem nem kis meglepetéssel. - El kell ismerned, ezt 
könnyű volt elhinni, mert ki olyan hülye, hogy a magyar központi bank 
alelnöki székéből csak úgy eljön ide, egy ilyen kicsike kis vállalathoz 
beosztott igazgatónak. Te egyáltalán nem nézel ki hülyének, hát mégis, mit 
gondoljon? - kérdezett vissza, miközben láthatóan jól szórakozott. 

A Medicor vita nélkül elfogadta jelölésemet, őket nem érdekelte, hogy 
medicoros kiküldöttként brazil igazgató leszek. A vállalati közgyűlés 
megválasztott, magyarként és medicorosként, mint a brazil többségi 
tulajdonos által jelölt , brazil" igazgató vezettem a vállalatot. Nagyon 
megkönnyítette a munkámat, hogy Martos István korszerű, messze a kor 
szemlélete előtt járó vezető volt. Vezérigazgatói utasításban úgy 
rendelkezett, hogy a külföldi vegyesvállalatokat azok közgyűlése irányítja, 
a Medicor különböző adminisztratív és műszaki részlegei nem 
avatkozhatnak e vállalatok életébe. Ez a szemlélet akkoriban nem volt 
általános. 


UZLET A LÁTHATÁRON 


Elkezdtünk dolgozni, és jöttek a sikerek. Azzal indítottunk, hogy 
meglátogattuk azokat a kórházakat, ahova a vállalatunknál fellelhető iratok 
szerint korábban a Medicor röntgenkészülékeket szállított, de nem tudtunk 
róluk semmit. Először az egyik riói egyetemi kórház röntgenosztályát 


látogattam meg. Vezetője, egy fóorvosnő, nagyon magas hangon kezdte, 
hosszú percekig levegőt sem vett, úgy zúdította rám a mérgét. A Medicor- 
készülékek rosszak, nem működnek, ez felháborító és elfogadhatatlan. 
Mikor végre szóhoz jutottam, udvariasan csak any-nyit mondtam: - 
Doktornő, önnek teljesen igaza van, ez valóban elfogadhatatlan. A 
meglepetéstől nem jutott szóhoz erre a válaszra nem számított. Én meg 
ütöttem a vasat, amíg meleg. - Dotora, adjon nekem két hónapot, teljesen 
ingyen rendbe tesszük a gépeit, és utána, ha ön meg lesz elégedve, 
beszélünk a karbantartási szerződésről. A röntgenosztályon négy, a 
sebészeten további két röntgengép volt, egy sem működött. Itt értük tetten 
először azt a panaszt, hogy a Medicor korábbi képviselője nem gondozta a 
készülékeinket. Kitelepült a kórházba három szerelő, és négy hét alatt 
rendbe hozták mind a hat gépet. A készülékek kifogástalanul működtek, a 
fóorvosnő ragyogott, nagyon meg volt velünk elégedve. Tudtuk, hogy a 
kórház pincéjében, ládákban, van még egy nagyon értékes Medicor 
röntgenkészülék. Miután a bizalom helyreállt, "megemlítettem a 
föorvosnőnek, nem is tudott róla. - Adjon egy helyet a nap alatt, és 
díjmentesen felszereljük. - ajánlottam nagy buzgón. A Medicor márka 
dicséretére mondom, hogy a készülék akkor már nyolc éve hevert beládázva 
a pincében, ez azonban nem hagyott nyomot rajta. Felszereltük, és minden 
nehézség nélkül üzembe helyeztük. Ezért szerelésért a Medicort korábban 
képviselő világcég fizetett nekünk, mert ők a felszerelésért járó díjat már 
nyolc évvel korábban felvették a Medicortól. Én meg prémiumot adtam a 
szerelőknek a jó munkáért. Megkötöttük a karbantartási szerződést, soron 
kívüli, díjmentes oktatást tartottunk a kiszolgáló személyzetnek, szent volt a 
béke, helyreállt a bizalom. Bizalom, bizalom, bizalom, ez az üzlet alapja. Jó 
hírünk eljutott az Oktatási Minisztériumba, a következő években több mint 
20 millió dollár értékben vásároltak tőlünk különböző készülékeket. 

Néhány hónap múlva a magyar Külkereskedelmi Minisztériumból jött 
két hölgy a kereskedelmi kirendeltségre ellenőrizni. Szerettek volna egy élő 
vegyesvállalati igazgatót látni. Hosszan elbeszélgettünk, elmondtam, hogy 
élünk, mit csinálunk. Eldicsekedtem kezdeti sikereinkkel, mellékesen 
hatásos ösztönző rendszerünkkel is, hogy prémiumot fizetek a magyar 


szerelőknek. A hölgyek ligyelmeztettek, hogy szabálytalan, amit csinálok. - 
Jaj, ha én a maguk szabályai szerint dolgoznék, a vállalat már rég 
tönkrement volna. Nézzék, ez egyszerű számítás kérdése: a szerelésért 
kaptunk 25 ezer dollárt, a szerelés nekünk tokkal-vonóval 5 ezer dollárba 
került. Három hél alatt kerestünk húszezer dollárt. Sürgősen kellett a pénz, a 
prémiumot azért kapták, mert határidőre befejezték a munkát. Logikus, 
nem? magyaráztam a bizonyítványt. A minisztériumban, hónapokkal 
később megmutatták a két hölgy jelentését. Elismerésre méltóan 
rugalmasak voltak, a szabálytalanságról nem írtak egy szót sem, sőt 
megdicsértek: , A Medicor do Brasil igazgatója egy dinamikus vezető." 
Lám, lehetett az a rendszer olyan, amilyen, ha a benne élő ember nem volt 
rosszindulatú, elvakult, vagy teljesen hülye, akkor azért működött, és nem 
is rosszul. 

Egy vidéki kisváros egyetemi kórházában, ugyancsak ládákban találtuk 
egy röntgengépünket. Nyolc éve hevert ott egy féltetö alatt az udvaron. 
Szerelőink kikotorták a szemét közül, elzavarták a patkányokat meg a 
svábbogarakat, néhány alkatrészt újra krómoztattunk, felszereltük, és a gép 
ragyogóan működött. Voltak más típusú találkozásaink is. Egy kórházban 
két Medicor készülék volt felszerelve, egyik sem működött. Az egyikről a 
hálózati kábel, a másikról a röntgencső hiányzott. Hímeztek-hámoztak, mire 
nagy nehezen kibökték, hogy egy másik cég készülékeire szerelték fel. 
Pótolni, ami ott elromlott. Az igazgató nagyon magas lóról kezdte 
készülékeinket szidalmazni. - Kedves igazgató úr - válaszoltam -, ezek a 
kelet-európai gépek valóban ilyen vacakok, lám, önnél sem működnek. De 
tudja, olyan gépet még sehol nem találtak fel, amelyik kábel és cső nélkül is 
működik. Itt nem kötöttünk üzletet. 

A Medicor do Brasil irányítását 1983 novemberében vettem át. Nem 
sokkal később összeismerkedtem Király Jánossal, egy háború utáni magyar 
emigránssal, akivel hamar összebarátkoztunk. Brazíliában lengyel lányt vett 
feleségül, két fia már nem beszél magyarul, gondolom lengyelül sem. Ok 
már tősgyökeres brazilok. Az ő barátja a leendő kormánypárt befolyásos 
képviselője, és nem mellékesen Minas Gerais szövetségi állam 
kormányzójának közeli munkatársa és a család barátja volt. A , barátom 


barátjának a barátja" típusú kapcsolat gyümölcsözőnek bizonyult: egy nap 
ott ültünk Tancredo Neves kormányzó irodájában. Ebben az időben még 
Joao Figueiredo tábornok volt az elnök, a küszöbön álló elnökválasztáson 
Tancredo Neves volt a polgári jelölt. Némi udvarias bevezető csevely után a 
kormányzó felhívatta az egészségügyi államtitkárt: - , Szinyor Secretário 
(államtitkár, nálunk miniszternek megfelelő beosztás), itt van nálam egy 
magyar küldöttség, kedvező hitelt ajánlottak fel kórházi berendezéseik 
megvásárlására, most odamennek hozzád. Én támogatom az ügyet." így 
indult első nagy üzletünk, a Minas Gerais-i szerződés. Az állam területe 
hatszor, lakossága másfélszer akkora, mint Magyarország területe és 
lakossága. A történet előzményéhez tartozik, hogy a brazil-magyar 
külkereskedelem nagyon szerény keretek között zajlott. Mi kávét, kakaót, 
szóját vásároltunk tőlük, évente mintegy  száz-százötven millió 
dollár értékben, és mindössze néhány millió dollárért sikerült nekik 
magyar terméket eladni. Ezen a számunkra nagyon hátrányos 
külkereskedelmi egyenlegen akart változtatni a néhány évvel korábban 
aláírt brazil magyar kereskedelemfejlesztési egyezmény, és egy bankközi 
megállapodás, amelyben egy magyar bank 110 millió dollár hitelkeretet 
biztosított a brazil vevőknek magyar áruk vásárlására. A brazil kormány 
hajlandó volt többet vásárolni, a magyar kormány pedig kedvező 
hitellel támogatta a reménybeli brazil vevőket. Ez sokat segített, de a 
piaci munkát nem helyettesítette. A vevőket nekünk kellett meggyőzni, 
hogy tőlünk vegyék a röntgengépeket. Minas Gerais Állam végül 12,5 
millió dollárnyi hitelt vett igénybe Medicor készülékek vásárlására. 1984- 
ben ünnepélyesen aláírtuk a szerződést, és szűk egy év múlva kiszállítottuk 
az első készülékeket. A több, mint ötszáz készülék négy év alatt kiérkezett, 
valamennyit fel is szereltük. Ebből az üzletből kifizettük a vállalat 
adósságait, és megalapoztuk üzleti hírnevünket. A fővárosban, Belo 
Horizontéban műszaki képviseletet nyitottunk, és működésbe lépett 
, Brazília legjobb vevőszolgálata?". így hirdettük magunkat, de ezt nem csak 
mi mondtuk, a kórházaknak is ez volt a véleménye. Olyan készülékeink 
működtek húsz évig, amelyeket más országokban, megfelelő karbantartás 
hiányában, egy-két év múlva kidobtak. 


Nem volt ebben semmi ördöngösség. Van egy mondás, miszerint az üzlet 
nagyobb részt szerencse dolga. Ez így igaz. A szerencse mellé azonban más 
is kellett: a vevő iránti elkötelezettség. A feladat nem volt nagyon 
bonyolult. Csak emlékeznem kellett, hogy én mit szerettem volna, amikor a 
televízió vagy a hűtőszekrény elromlott? Gyors, készséges, szakszerű 
kiszolgálást. Azt, hogy az eladónak lontos legyen, hogy én, a vevője meg 
legyek elégedve. A Medicor do Brasilnál közöltem a szerelőkkel, hogy 
elégedett vevőket akarok látni. Kiadtam a jelszót: a vevőnek mindig igaza 
van. A gépnek működnie kell, az orvost ki kell szolgálni, a készülék 
kezelését el kell magyarázni, többször is, ha kell. Ehhez a magyar 
szerelőknek legalább alapfokon meg kellett (kellett volna) tanulniuk 
portugálul. Az elképzelésem az volt, egyébként az ésszerűség is ezt kívánta, 
hogy a nyelvtanulás Magyarországon történjen. Az egyik aligazgatótól 
kértem szerelőket néhány éves kiküldetésre. Feltétel: portugál alapfokú 
nyelvtudás. Azt kérdezte, minek a nyelvtudás, a szerelő beszélgessen a 
készülékkel. Fel sem merült benne, hogy a készüléket át kell adni, 
működését el kell magyarázni. Persze Magyarországon kevesen tudtak 
nyelveket, ráadásul a portugál ritka nyelv volt, így nekem is engedményeket 
kellett tennem. A helyszínen úgy oldottuk meg a dolgot, hogy brazil- 
magyar szerelőpárokat alakítottunk, akik szerelés előtt két-három napig 
felkészültek a feladatra. A brazil szerelő műszakilag, a magyar 
nyelvismeretben. Nem folytattunk hosszú vitákat a kórházzal, hogy ki a 
hibás, nem próbáltunk kibújni a garanciális kötelezettség alól. Ez üdítő 
újdonság volt számukra, mert a nagy világcégek nem így dolgoztak. 
(Világhírű cégre panaszkodtak egy kórházban, hogy a gépük öt éve 
használhatatlan, mert nem küldenek szerelőt.) A gépnek működnie kell, 
mert száz ember vár a vizsgálatra - ez volt üzleti filozófiánk alapja. Vita 
nélkül kicseréltük a hibás alkatrészt, és utána kezdtünk vitatkozni a gyárral. 
Mindezt persze nem ingyen csináltuk, egy év garancia és karbantartás bele 
volt építve a készülék árába. Első nagy szerződésünket sikeresen 
lebonyolítottuk. Nem voltak szállítási késedelmek. A röntgengépek 
felszereléséhez szükséges építési munkákat megterveztük, a kórház 
időben előkészítette a helyszínt. Az igazgatók tudták, hogy a kormány 


figyelemmel kíséri a Minas-Medicor-programot. Ez a figyelem főleg 
ránk irányult, de egyidejűleg a kórház előkészítő munkája is terítékre 
került. Mindent összevetve a készülékeket felszereltük, üzembe helyeztük, 
és közel negyedszázadon át karbantartottuk. A kormány meg volt elégedve, 
s ez nekünk fontos referencia volt. 

A Medicor gyárak igyekeztek megfelelni a követelményeknek, ennek 
ellenére nem mondhatom, hogy a kiszállított készülékek mindig olyan 
állapotban érkeztek, hogy csak be kellett dugni a csatlakozót a falba, és 
működött. Erre fel voltunk készülve. Bármilyen állapotban érkezett, a vevő 
minden esetben kifogástalanul működő készüléket kapott. Úgy lehetne 
jellemezni, hogy a Medicor do Brasil szűrő volt az évtizedeken át a KGSI- 
piac követelményeihez szokott , szocialista? magyar iparvállalat és a 
Siemens, a Philips, a Toshiba, a Coulter minőségéhez szokott brazil vevők 
között. (Azért tettem idézőjelbe a , szocialista? szót, mert a butaság, a 
restség és a hanyagság - bár létezett mint politikai követelmény, nem 
szerepelt a marxizmus-leninizmus alapelvei között.) Naivitás lett volna azt 
képzelni, hogy évtizedek  beidegződésein, a követelmények és 
következmények nélküli termelési rendszeren, a termékek minőségén 
jóakarattal vagy akárhány határozattal javítani lehet. Sok vitánk volt a 
gyárak műszaki vezetőivel. Nehezen fogadták el, hogy Brazíliában a világ 
élvonalával kell lépést tartanunk, és ez rájuk is vonatkozik. Műszaki jellegű 
panaszainkra rendszeres volt a válasz: , az lehetetlen", , ilyen még soha nem 
fordult elő". Ilyenkor azt a módszert alkalmaztuk, hogy jöjjön ki Brazíliába 
a gyár képviselője. Ha bebizonyítja, hogy nincs igazunk, mi fizetjük a 
repülőjegyét, ha igaz a panaszunk, a gyár fizeti. Erre azonnal kicserélték 
a hibás alkatrészt. 

Brazíliában mi nem vonhattunk vállat, nem mondhattuk, hogy nem a mi 
, sarunk". A feladat adva volt. Ha a Medicor márka meg akart kapaszkodni 
a piacon, a vevő csak kifogástalan készüléket kaphatott, és az 
alkatrészellátásról is gondoskodnunk kellett. A gyárak, ha nehezen is de 
lassan megértették és elfogadták, hogy a piacon maradásért, az. 
ő munkahelyeikért, értük is harcolunk, amikor a gyári hibák miatt 
veszekszünk velük. A Medicor do Brasil vevőszolgálata kivívta a kórházak 


elismerését. A Hospitalar című rangos szaklap 2000-ben közvélemény- 
kutatást végzett a kórházak körében, a Medicor do Brasil a harmadik helyen 
végzett, pedig nem három cég indult a versenyben. 


SOK HŰHÓ - SEMMIÉRT 


Brazília messze van Magyarországtól, ennek ellenére Kióba gyakran 
jöttek látogatók, üzletemberek, állami tisztviselők, turisták és újságírók is. 
A nyolcvanas évek közepén újságírókból álló csoport érkezett Rióba. A 
Heti Világgazdaság helyettes főszerkesztője, Hirschler Richárd interjút 
készített velem. A HVG-ben a beszélgetés , Pályaválasztás? címmel 1986. 
július 26-án jelent meg. Néhány részlet, ízelítőül: , Általános feltűnést 
keltett annak idején, 1981 őszén, s nem csak szakmai berkekben, amikor 
Csemok Attila, a Magyar Nemzeti Bank alelnöke lemondott posztjáról.... 
Az 57 éves, gazdaságpolitikusból lett üzletembert munkatársunk Rio de 
Janeiróban interjúvolta meg ... HVG: Ön korábban a Magyar Nemzeti Bank 
alelnöke volt, most pedig a Medicor brazíliai vegyes vállalatának elnök- 
igazgatója. Ritkán fordul elő, hogy valaki ilyen jelentős pályamódosításra 
szánja el magát. Melyek voltak döntésének mozgatórugói? Cs. A.: ... Az 
igazság az, hogy annak idején ... nem értettem egyet az MNB politikájával, 
és túl sok gazdaságpolitikai természetű vitám volt az MNB falain kívül 
is. Erkölcstelennek tartottam volna, ha legjobb meggyőződésem ellenére, az 
elnök egyik helyetteseként, továbbra is irányítom ennek az intézménynek 
egyik jelentős területét, az iparfinanszírozást. Nem értek egyet a parancsra 
tettem" magyarázatokkal. Változtatni mindenkinek jogában áll, elhatározás 
kérdése, hogy valaki vállalja ennek kockázatát, konzekvenciáit. HVG: 
Tulajdonképpen mivel nem értett egyet? Cs. A.: Megkísérlem a lényeget 
röviden elmondani. ... a tervbe mind több ellentmondás, megoldatlan kérdés 
került ... Ha a hitelterv húszmilliárd forint hitelkeretet szab meg, ebből nem 
lehet . huszonötmilliárdnyi hitelt folyósítani olyan beruházásokra 
amelyeknek végrehajtását felső szintű határozatok támogatták. ... Bár a 
nemzetközi hitelpolitika nem volt az én szakterületem, úgy éreztem, jogom 
és kötelességem e területen is véleményt nyilvánítani. Már csak azért 


is, mert egyik alelnökként én is viselem a felelősséget a bank egész 
tevékenységéért. . (Ez a közös felelősség a gyakorlatban úgy 
érvényesült, hogy időnként az orrom alá dugtak külföldi hitelfelvételre 
vonatkozó okmányokat, mutatták, hol írjam alá. - Cs. A.)... Nézetem szerint 
túlságosan " előnyben részesítették a finánchiteleket. Ez 

akadályozott fontos devizakitermelő vállalatokat abban, hogy .. . közvetlenül 
vegyenek fel hitelt a nemzetközi pénzpiacon. ... "Továbbmenve: 
kezdettől fogva elleneztem, hogy az árfolyamot a devizakitermelés átlagos 
költségéhez kössük. ... Értelmetlennek és károsnak tartottam a forint 1979- 
1980. évi felértékelését. ... Hibásnak tartottam a kompetitív. árrendszert. 
Nem értettem egyet azzal, hogy a banki hitelezést az üzleti szempontok 
helyett... állami határozatok szabják meg. ... ha az állam eldönt bizonyos 
fejlesztéseket, köztük vállalatiakat is, akkor ezeket finanszírozza az állami 
költségvetésből, és legalább az amúgy is nevetségesen szűkre szabott 
hitelsávban hagyjunk valami önálló vállalkozói mozgást, önálló vállalat- 
bank üzleti kapcsolatot, mérlegelést. Sok vitám volt a KGST megítélése 
körül is. ... Azt hiszem, ennyi éppen elég ahhoz, hogy az ember - ha ad 
magára valamit - felálljon, és ne csinálja tovább. ... HVG: Sikeresnek tartja 
magát jelenlegi funkciójában? Cs. A.: Ezt másnak kell megítélni. Úgy 
érzem, hogy azoknak a várakozásoknak, amelyek miatt a Medicor do Brasil 
részvényesei kineveztek, megfeleltem.... HVG: Hogyan ítéli meg a magyar 
gazdaságot a riói távolságból? Cs. A.: Sajnos úgy látom, hogy az utóbbi öt 
év gazdasági fejleményei az én nézeteimet igazolták. ... Ma is az a 
véleményem, hogy... a költségvetési elvonások nyakló nélküli növelése 
hozta bizonytalan helyzetbe a vállalatokat.... Már öt évvel ezelőtt állást 
foglaltam a bankrendszer decentralizálása, a Magyar Nemzeti Bank 
monopolhelyzetének megszüntetése, jegybanki funkcióinak erősítése 
mellett. De ma is azt mondom, hogy az egésznek csak akkor van 
értelme, ha a bankreformot más lépések is követik. így például olyan 
gazdasági környezetet kellene teremteni, amelyben ... a vállalatok csak a 
piac igényeinek kielégítésével — juthassanak pénzbevételhez és 
nyereséghez, viszont egyidejűleg élvezhessen az állami tulajdon körében is 
a vállalkozás, a vállalkozó jogi biztonságot. HVG: Mit tartana még 


fontosnak a jelenlegi gazdasági helyzetben? Cs. A.: ... Sokféle téveszmével 
le kell számolni. Egyebek között tudomásul kell venni, hogy a szocializmus 
- ami a jövedelemelosztást illeti - megvalósult szakaszában sem lehet az 
egyenlőség társadalma." 

Nem gondoltam, hogy ettől az ártalmatlan beszélgetéstől Budapesten 
kitör a botrány. Azon pedig végképp elképedtem, hogy kiktől, honnan és 
milyen jelzőket , arattunk". Hirschler Richárd ellen fegyelmi eljárás indult, 
leváltották, csökkentették az év végi prémiumát, behívták a pártközpontba. 
Amikor ezt megtudtam, azonnal levelet írtam a Budapesti Pártbizottság 
gazdaságpolitikai titkárának és a Magyar Kereskedelmi Kamara elnökének, 
mondván, hogy ami a HVG-ben megjelent, szó szerint megfelel annak, amit 
elmondtam, az interjúért minden felelősséget vállalok. Nem is törődtek 
vele. Beszéltem Pulai Miklóssal, aki nem háborodott fel azon, amiket 
mondtam az interjúban. Elmondása szerint Fekete János megkereste őt, 
hogy írjanak közösen egy cikket ellenem. - Nincs abban az interjúban 
semmi kivetni való, az Attila csak azt mondta el, amiről az elnökségben 
vitatkozni szoktunk - hárította el Pulai a felkérést. 

Rádai Eszter beszélgetése Hirschler Richárddal: ,,Rádai: ... Te egyébként 
nem voltál tipikus főszerkesztő-helyettes a pártállami időkben. ... Hirschler: 
Engem, bár pártonkívüli voltam, 1985 januárjában neveztek ki 
főszerkesztő-helyettesnek ... pedig valóban nem voltam afféle jó elvtárs? . 
Vince Mátyás döntése a kinevezésemről tehát nem volt szokványos, de ő 
más bátor lépéseket is tett: olyan embereket hívott a HVG-hez, akiket 
politikai okokból sehol máshol nem alkalmaztak volna. Szóval miközben 
elfogadták a kinevezésemet, egyáltalán nem nézték jó szemmel. Aggályaik 
hamarosan be is igazolódtak, amikor elkövettem az első ,nagy bűnt: 
interjút készítettem Csemok Attilával, a Magyar Nemzeti Bank korábbi 
elnökhelyettesével, aki egyrészt elmondta, miért vált meg a posztjától, 
másrészt bírálta az 1970-es évek szerinte hibás árfolyam-politikáját, 
valamint a külföldi hitelek felvételét. Mire a magyar gazdaságpolitika 
akkori irányítói, Marjai, Fekete, Havasi állítólag teljesen kiborultak, kitört a 
botrány, és fegyelmi indult ellenem. Végül megszüntették az eljárást... 
Jellemző, hogy ugyanazt a Csemokot, aki miatt engem seggbe rúgtak, a 


következő április 4-én magas állami kitüntetésben részesítették. így 
működött a rendszer. Egyébként, miközben Lakatos Ernő, az MSZMP KB 
agitprop osztályának főnöke - akinek igazoló jelentést kellett írnom - 
keményen lehordott, Tardos Márton is szemrehányást tett telefonon, hogy 
mi ez a ,hálós fordulat Szerinte ugyanis az interjú és Csemok 
megjelenése a balos irányzat, a Grósz-féle vonal előretörését hozza, így 
próbálják Havasiékat megfúrni. Ugyanakkor Németh Miklós is fölhívott, 
hogy megkérdezze, , hogyan készült ez az interjú. , Úgy, hogy én 
kérdeztem, és a Csemok válaszolt? - mondtam." (www.médiakutató.hu, 
Szemtanú című rovat.) A történethez tartozik, hogy Martos István 
javaslatára és az Ipari Minisztérium előterjesztésére 1987-ben valóban 
, Április 4." érdemrendet kaptam. 

Hirschler nekem azt is elmondta, hogy Tímár is fel volt háborodva, 
felhívta telefonon, hogy miért közölte a HVG ezt a Nemzeti Bank ellen 
intézett támadást. Mire Hirschler felajánlotta, hogy írjanak ellencikket, azt 
is leközlik. Mivel a Nemzeti Bankban senki más nem vállalta, Bácskai 
Tamás , független tudóssal? írattak egy , választ". Az a Bácskai vállalkozott 
erre, akivel korábban tulajdonképpen baráti viszonyban voltunk. Cikke tele 
volt hazug vádakkal, csúsztatással. Nézeteit és stílusát ismerve, a cikk felét 
nem is ő írta, csak a nevét adta az egészhez. , A kiigazítási folyamat tovább 
tart, mint gondoltuk." - ezzel az , elegáns" megállapítással mentegette a 
gazdasági gondokat. Igaz is, az ember feje nem káptalan, nem gondolhattak 
mindenre. Azt gondolták, hogy most jól a földbe vernek - én meg a riói 
tengerparton jót szórakoztam rajta. írtam egy hosszabb észrevételt a 
válaszra, a HVG természetesen nem közölte. Örültek, hogy élnek. 

Két nagyvállalat, a Rába és a Kőbányai Gyógyszerárugyár vezér- 
igazgatója (Varga Edit) is foglalkozott ezzel az interjúval. Evekkel később 
megerősítették, hogy amit jósoltam, bekövetkezett. Horváth Ede: , Úgy 
tudom, (Csernok) a MEDICOR kirendeltségvezetője lett Dél-Amerikában. 
Már régen kint van és mintha nem sietne vissza. A Világ-gazdaságban 3-4 
éve megjelent egy cikke a magyar helyzetről. Amit abban megjósolt, az 
mind bekövetkezett." (Horváth, 1990, 69) Varga Edit: Arról van szó , amit 
nagyon világosan fejtett ki Csernok Attila, a Magyar Nemzeti Bank egykori 


elnökhelyettese . ...: gátoltuk a gazdasági egyensúly szempontjából 
kulcsfontosságú területek műszaki fejlődését és aláástuk a későbbi évek 
amelyeket ma élünk gazdasági egyensúlyát... a beruházások 1979 1980. évi 
drasztikus és sajnos differenciálatlan visszaszorításáért, a korszerűsítések 
elmaradásáért a későbbi évek exportteljesítnényének stagnálásával, vagy 
akár visszaesésével nagy árat fogunk fizetni. Ez a jóslásszerű idézet nem 
túlságosan pesszimista." (Varga, 1988, 50) Varga Edit széles látókörű, 
nemzetközi összefüggésekben gondolkodó vezetőként az iparvállalatok 
élvonalába emelte, és évtizedeken keresztül ott tartotta a Kőbányai 
Gyógyszerárugyárat. 

- Miért kellett ezt csinálni a Tímárral? - támadtak nekem barátaim, 
egykori kollégáim. - Miért? Mit csináltam a Tímárral? Elolvastátok 
egyáltalán az interjút? Nem tudtok olvasni? Nagyobb baj, hogy a jelek 
szerint Tímár és Fekete sem tud olvasni. Még nagyobb baj, hogy Havasi, 
Marjai és Lakatos Ernő sem tud olvasni. Felületesek, az indulataik vezérlik 
őket. Támadásnak minősítik, ha azt mondom, hogy önálló hitelező 
bankokra lenne szükség, vagy, hogy egy vállalat forint és deviza ügyeit az 
MNPB-ben egy helyen kellene kezelni? Ha el merem mondani, hogy azért 
jöttem el, mert nem értettem egyet velük? Nagy baj van, ha egy ilyen 
jelentéktelen figura, mint Csernok Attila - tizenkétezer kilométerre 
Budapesttől, az óceán másik partján - mond öt mondatot, és ez ekkora 
riadalmat, ekkora felzúdulást okoz. Vagy ennyire meg vannak ijedve Grósz 
Károlytól? El sem tudják képzelni, hogy egy újságíró kíváncsi volt egy nem 
szokványos kádermozgás hátterére. Más ügyben utazott Rióba, véletlenül 
kéznél voltam és megkérdezte. Én meg válaszoltam. Ennyi volt, nem több. 
Nem mondtam, hogy hülyék, hülyén vezetik az MNB-t, egy rossz szót nem 
mondtam rájuk. Mutassa meg nekem valaki azt a mondatot, amivel 
sértettem az MNB-t, vagy a vezetőit. Nevek pedig el sem hangzottak a 
beszélgetésben. Annyit mondtam, hogy egy sor dologban más volt a 
véleményem. Kulturált országban ilyenkor a tisztviselő lemond és kész. Én 
ezt tettem. 

Tardos Márton meg egyenesen már a nagypolitika szintjére emelte az 
ügyet, és , balos fordulat"-ról beszélt. Olyan képtelenségeket mondott, hogy 


, a Csernok megjelenése a Grósz-féle vonal előretörését hozza". Hogy lehet 
ilyet komolyan gondolni, hogy lehet egy ilyen mondatot elmondani? Az 
interjúban egyetlen , balos?" mondat nem hangzott el! Az interjú idején 
Rióban halvány fogalmam sem volt róla, de rövidesen kiderült: valahogy 
megtudták, hogy szerepelek Grósz Károly terveiben, ez okozta a hisztériát. 
Mivel én Rióban nem ismertem Grósz Károly terveit, ennek semmi köze 
nem lehetett ahhoz, amit a HVG-nek mondtam. Gyalog sem voltam a 
sakktáblán, és a , demokratikus ellenzék" egyik vezető politikusa szerint az 
én megjelenésem , a Grósz-féle vonal előretörését hozza?. Fel voltam 
háborodva. Mit tudtak ők, mit tudhatott bárki 1986-ban a Grósz Károly és 
köztem lévő viszonyról, kettőnk szerepéről, felfogásáról ebben a 
kapcsolatban? Legfeljebb sunyi pletykák és zavaros feltételezések lehettek, 
mert engem erről senki nem kérdezett. Arról nem is beszélve, hogy azok az 
elvtársak, akik 1986-ban az én ,balos nyomulásomon" felháborodtak, 21 
évvel korábban, állami vagy pártfunkcionáriusként, reggel, délben, este 
akkurátusán felmondták a Népszabadság aznapi vezércikkét. El is 
magyarázták a népnek, ha az volt a pártfeladat. Buzgó MSZMP-s aktivisták 
voltak, amikor én, egy pártonkívüli - a Statisztikai Hivatal dolgozója, Péter 
György, Huszár István, Mód Aladámé és Zala Júlia szakmai és politikai 
támogatása mellett -, marxizmusnak mondott megkövesedett dogmákat 
bíráltam a Közgazdasági Szemle hasábjain. Ami a pártközpontban többek 
szerint a rendszer ideológiai alapjait érintette. Mindenesetre politikailag 
kicsit kényesebb ügy volt annál, hogy ki vegye fel a hiteleket és milyen 
legyen az árfolyampolitika - amikről 1986-ban beszéltem. 


Kísértés 


Szinte a botránnyal egy időben itthon voltam szabadságon és képbe 
kerültem. Egyik barátom, felhívott, hogy Grósz aki akkor már budapesti 
első titkár volt - beszélni akar velem. A titkárságán Demján Sándorral (ma 
nagyvállalkozó) találkoztam, együtt várakoztunk. Grósz Károly régi 
ismerősként üdvözölt és rögtön a tárgyra tért. A gazdaság nem jól működik, 
a káderpolitika merev. Sokkal rugalmasabban kell politizálni, reformokra, 


új emberekre van szükség, az a szemlélet, ami most van, nem maradhat. 
Példaként említette Medgyessy Pétert, aki tehetséges miniszterhelyettes, és 
neki panaszkodott, hogy az állami apparátus nem kap egyértelmű irányítást. 
Nyugtalanság és várakozás van, mert mindenki látja, hogy a dolgok rosszul 
mennek, mégsem történik semmi. (Medgyessy Péter miniszterelnök- 
helyettes lett a Grósz-kormányban - Cs. A.) Rövidesen változások lesznek. 
Ezeket a pártközpontban Németh Miklóssal együtt készítik elő. Új kormány 
kell, teljesen más felfogású, fiatalabb emberekkel. - Tímár és Fekete elvtárs 
nyugdíjba megy, veled a külkereskedelmi miniszter vagy a Nemzeti Bank 
elnöke posztján számolunk. Tudni akarom, hogy mit szólsz hozzá? - 
nagyjából ezeket mondta. - Köszönöm a megtisztelő bizalmat, ha úgy 
adódik, számíthatsz rám. A külkereskedelmi miniszteri poszthoz nincs elég 
szakmai ismeretem, számomra a Nemzeti Bank jobb választás lenne - ezzel 
fejeztük be a beszélgetést. 

Barátaim később megkérdezték, miért akarták  Iímár Mátyást 
nyugdíjazni? Nem tudtam rá válaszolni, Grósznál ez a kérdés eszembe sem 
jutott. Grósz tájékoztatója befejezett tényként említette, hogy személyi 
változások lesznek, fiatalítani akarnak. Németh Miklós említése azt jelezte, 
hogy nem titkos puccsról, hanem a politikai vezetéssel egyeztetett dologról 
van szó. Nem volt mit kérdezősködni. Abban az időben a magyar politikai 
élettől nagyon távol álltam. Azzal volt tele a fejem, hogy mikor kapjuk meg 
az előleget a következő kétmillió dolláros szállítmányra. A bankelnökséget 
nem én kezdeményeztem, kicsit kívülről néztem az egészet. Soha nem 
szerepelt terveim, sem titkos vágyaim között, hogy a Nemzeti Bank elnöke 
legyek. Négy éve dolgoztam Brazíliában, és nagyon jól éreztem ott magam, 
sikeres és elismert voltam. Mindemellett amikor Grósz Károly megkeresett, 
és elmondta, hogy az új csapatban szüksége van rám, nem mondhattam, 
hogy , én nagyon jól érzem magam Rióban, siker és napsütés vesz körül, 
háromszor annyit keresek, mint egy MNB-elnök, a főnökeim tizenkétezer 
kilométerre vannak, hagyjatok békében". A szó szoros értelmében persze 
mondhattam volna, de később soha nem bocsátom meg magamnak, hogy 
amikor a leendő miniszterelnök az ország érdekében egy feladathoz társakat 
keresett, nem álltam a rendelkezésére. 


Egy év szünet következett, majd 1987 nyarán Grósz, már mint 
miniszterelnök, hívatott. - Megbeszéltem a Gazdával (ez Kádár János volt), 
egyetértett, te leszel a Nemzeti Bank elnöke. Novemberben a Medicor 
hazarendelt, ha már itthon voltam, jelentkeztem Grósz Károlynál. Közölte, 
hogy vagy a decemberi, vagy a márciusi váltásnál kerülök sorra, időben 
értesítenek. Beszélgettünk, elmondta az új kormánylistát. Teljesen 
magamba roskadtam, mert a nevek hallatán nem tudtam felfedezni a beígért 
új szellemet. Hogy tudok én ezzel a kormánnyal együttműködni? - merült 
fel bennem a riadt kérdés. - Ahogy elnézem ezt a névsort, neked valóban 
szükséged lesz egy megbízható bankelnökre - nyögtem ki nagy nehezen. 
Elutazásom előtt felhívtam Németh Miklóst, aki megerősítette a Grósz 
Károly által mondottakat. Rióba való visszautazásomkor, a repülőgépen 
végiggondoltam a jövőt, és fizikai rosszullét kerülgetett. Ie jó isten, 
belesodródtam valamibe, amiről kezdetben csak ködös elképzeléseim 
voltak, és amikor láttam, mi lett belőle, már nagyon nem szerettem. De 
ebből már nem lehet kimászni. Anna is beteg lett a hírtől, amikor megtudta, 
lehet, hogy nemsokára csomagolni kell. A végleges hazautazás előtt - 
gondolván, hogy erre egyhamar nem lesz alkalom - körülutaztuk a világot, 
Bangkok, Szingapúr, Tahiti, Bora-Bora, Santiágo de Chile voltak a főbb 
állomások. Aztán jöttek barátaimtól a levelek, a hírek. Tímár és Fekete 
sorba járják a befolyásos politikusokat, Nyersnél, Lázárnál, Németh 
Károlynál, Havasinál kilincselnek a változás ellen. (Hozzá kell tennem, 
hogy 2005-ben és 2006-ban Annával néhányszor hallgattuk Fekete Jánost 
az ATV-ben. Örömmel állapítottuk meg, hogy milyen jól néz ki, és azt is, 
hogy azon kevesek közé tartozik, akik érvényes dolgokat mondanak a 
magyar gazdaságról.) Ijedtében az egész pártvezetés összezárt Grósz Károly 
ellen, hirtelen még Havasi és Németh Károly is egy oldalon találta magát. 
Érezték, ha változás jön, azt politikailag nem élik túl. Egyébként helyesen 
érezték, és mint később kiderült nem tudták megakadályozni. Ennyit a 
korabeli politikai vezetés éleslátásáról. A , régi gárda? légüres térben. Kádár 
kegyeiből élt, teljesen el volt szakadva a valóságtól. Olyan hírt is kaptam, 
hogy ott tartanak, ha már minden kötél szakad, legalább ne Csernok legyen 
az utód, inkább Bartha Ferenc, az NGKB titkára. Mind e hírekkel 


ellentétben az én tippem a nyerő: a kormányára novemberben tett 
kiábrándult megjegyzésem miatt Grósz , kiszeretett" belőlem. Ahogy az 
ismert sláger mondja, mindegy, így vagy úgy, végül nagy-nagy örömünkre 
nem lettem bankelnök. Ez további húsz kellemes és hasznos évet hozott 
nekünk Rióban. Nem először történt, hogy akik a pályám során ártani 
akartak nekem, végül is jót tettek velem. Először a KSH-ban, ahonnan 
kiutáltak, másodszor az MNB elnöki posztjáért vívott csatájukban. Az csak 
később derült ki, hogy mekkora szerencsém volt. Néhány hónap múlva, 
amikor a bős-nagymarosi vízlépcsőt a parlament - pártnyomásra - 
jóváhagyta, biztosan lemondtam volna. Ha esetleg mégsem, a bankelnökség 
akkor sem tartott volna tovább röpke két évnél, mert jött 1989-1990, a 
rendszerváltás. 


Rióból nézve 


Amit Rióból néztünk végig. A rendszerváltás előtt, 1989 tavaszán, az 
MSZMP felelősségéről, a költségvetési egyensúlyról, az Európába vezető 
útról szóló írásomat közölte a Népszabadság. Ketten foglalkoztak vele. Az 
egyik jegyzet szülővárosomból, Székesfehérvárról érkezett: ,, Felismerés 
már van. Sokáig nem értettem édesapámat, aki személyes ,kincsként? régi 
napilapokat őriz. Az újság élete egynapos, különösen a mai, percről percre 
változó világban. Mégis akad kivétel, mint a Népszabadság 1989. május 10- 
i száma. Csemok Attila Amegújulás buktatói? címmel írt elemzése teszi 
becsessé e lapot. Érdemes tudni a szerzőről, hogy neves közgazda, hét éve 
mondott le a Magyar Nemzeti Bank elnökhelyettesi posztjáról. Nem tudott 
azonosulni a követett gazdaságpolitikával. Azóta a Medicor do Brasil 
igazgatója. Ránézve, bele-beleolvasva cikkébe egy pillanatra úgy tűnhet, 
kívülről szemléli a hazai történéseket és nem történéseket. Elolvasva, majd 
újraolvasva, pontos, precíz áttekintést kapunk gazdaságunk állapotáról, az 
azzal szoros kapcsolatban lévő politikai, társadalmi helyzetről. Nem 
kibicként teszi találó megállapításait, felelős állampolgárként kritizálja a 
kormány gazdaságpolitikáját, teszi mérlegre az MSZMP szerepét. 
Figyelemre méltó a párt vezető szerepéről fogalmazott gondolata. Felhívja a 


figyelmet a jelszavak?" veszélyére; egy súlyos gazdasági helyzetben lévő 
országban kevesebb retorika, még kevesebb bizottság, és jóval több 
stabilizációs intézkedés szükségeltetik". Kritikusan boncolja a költségvetés 
és a gazdasági szabályozás kapcsolatát, a költségvetés konzervativizmusát. 
Feltárja a bürokrácia monopolhelyzetét. Nem marad meg a hibák, tévedések 
citálásánál. Csernok Attila tud a mai gyakorlatnál egy jobbat. Javaslatai 
programszerűek, világosak, végrehajthatók. Közbeszúrt figyelmeztetései 
megszívlelendők. Hegel keserűen találó gondolatával zárja cikkét:, Ahhoz, 
hogy valami megváltozzon, valamit meg kell változtatni". Külön sorban 
teszi hozzá: felismerés már van. A tényleges változások még váratnak 
magukra!" De meddig?! k. é.?" (Megjelent a Fejér Megyei Hírlap 1999. 
május 23-i számában.) 

A másik fővárosi írás volt: , Csernok. Úgy nyolc évvel ezelőtt a 
szerkesztőség vendége volt Csernok Attila, a Magyar Nemzeti Bank fiatal, 
akkori elnökhelyettese. Háttérbeszélgetésre jött hozzánk, invitálásra. Hogy 
mi volt az a háttérbeszélgetés? Amolyan második nyilvánosság. Felfedése 
titkoknak. Kényszerű eszköz, hogy megtudjunk olyasmit is, amiről a 
felelősök nem voltak hajlandók velünk nyíltan beszélni. Faggatóztunk tehát, 
hogy nélkülözhetetlen információkhoz jussunk. Nos Csernok Attila 
előadása rendhagyó volt számunkra. Őszintesége, nem tudok rá jobb szót, 
megdöbbentő volt. Mert eladdig bizony nem kényeztettek el bennünket az 
őszinte szóval. Megnyugtatás, információnak álcázott közgazdasági 
blablákkal helyettesítették az igazmondást. Csernok nem kertelt. Nem 
tekintette titoknak, amit tudott. Azt sem, milyen sziszifuszi, eredménytelen 
küzdelmet folytattak néhá-nyan a kormány értelmetlen beruházási politikája 
ellen, az eladósodás megfékezéséért, egy jobb pénzügyi politikáért. Sok-sok 
milliárdról beszélt, egy szegényedő ország fölöslegesen elpazarolt 
milliárdjairól. Az adriai olajvezetéktől kezdve számos olyan objektumot 
említett, amelynek építése ellen hiába emelték fel a szavukat. Bizonyította 
az elpazarolt hitelek módszerét, a vállalkozásellenes adópolitika okozta 
tragédiát. Jósolta: ha nem hallgatnak a jó szóra, csőd lesz a vége. És akkor 
majd végül meg kell mondani a népnek az igazat. Amit Csernok Attila 
mondott, nem egy kávéházi kibic szószátyárkodása volt, hanem egy felelős 


pénzügyi politikusé, aki a kormányzattal szembeni hiábavaló birkózásról 
vallott. Elhűlve hallgattuk. Emlékszem, első reagálásom egy csöndesen 
feltett kérdés volt: ,Ezután is lehet hazudni?" Mert hát nyilvánvalóvá vált, 
hogy az az optimizmus, amely belengte a felülről ihletett cikkeket, hamis, 
hazug. Nagy bűnnek bizonyult akkor így vélekedni. Az említett kijelentés 
híre is igen rövid utat tett meg. Néhány nap sem telt bele, és a lap egyik 
szerkesztőjét már felelősségre vonta Óvári Miklós, a politikai bizottság 
tagja: ,Maguknál büntetlenül lehet azt mondani, hogy hazudunk? Az 
igazság eltitkolása nem volt bűn. Leleplezése annál inkább. Csernok Attila 
aztán belefáradva a hiábavaló küzdelembe, föladta a harcot. Lemondott, és 
elment külkereskedőnek Brazíliába. És most, hosszú keserves évek után 
olvasom a Népszabadságban Csernok Attila Brazíliából küldött cikkét. A 
megújulás buktatóit. Úgy is fogalmazhatok, hogy egy próféta egykor 
pusztába kiáltott szavát. Mert Csernok jószerint ma sem mond mást, mint 
amit akkor mondott nyolc évvel ezelőtt... És a mélyből való 
felkapaszkodásra sem tud más medicinákat ajánlani, mint amiket akkor 
ajánlott. ... Csernok Hegelt idézi: ahhoz, hogy valami megváltozzék, 
valamit meg kell változtatni. Megérjük valaha is? Csatár Imre." (Megjelent 
a Magyar Nemzet 19989. június 10-i számában.) 

A rendszerváltás eseményeiről Brazíliában értesültünk. A kommunista 
mártírok, Nagy Imre, Maléter Pál és Gimes Miklós, Losonczy Géza és 
Szilágyi József emlékére a Hősök terén rendezett gyászszertartást 
szabadságunk alatt, videón néztük meg. Felháborító élmény volt. Mi még 
gyászunkban sem tudunk megbékélni.  Tisztességgel, méltósággal 
viselkedni sem. Az 756-os kommunista mártírok, köztük az egykori 
miniszterelnök gyászszertartásán a kommunisták elleni gyűlölet sistergő 
szavai mérgezték a Hősök terén a szertartás légkörét. Nem hittem a 
fülemnek. , Nem a kommunista Nagy Imrét jöttem temetni" - harsogta egy 
ismeretlen, Orbán nevű szakállas. - Ha nem, hát nem, de akkor mit keresett 
ott a téren? Ki hívta, ki engedte oda, kérdeztük egymástól. Durva 
faragatlanság alázta meg a mártírok emlékét, családtagjaikat, tisztelőiket. 
Egy maroknyi csoport gátlástalan vezérének nyegle, erőszakos kivagyisága 
gázolt bele százezrek megemlékezésébe, gyászába. Már akkor kérdeztem 


bennfentes barátaimtól: milyen jogon vett részt a gyászszertartáson? Kik a 
felelősek azért, hogy szót kapott? Az MSZMP elnökségének bambasága, 
tehetetlensége? Németh Miklós és Pozsgay Imre , okos"? helyezkedése? A 
rendezők felelőtlensége, naivitása? A későbbi események arra utalnak, hogy 
mindez együtt. Később, Pünkösti Árpád Szeplőtelen fogantatás (kérdőjellel 
hitelesebb lenne) című fontos művéből tudtam meg, hogy a , tisztaszemű 
ifjak" megtévesztették a rendezőket. Már akkor sem mentek a szomszédba 
egy kis átverésért. A beszéd egyébként nem aratott osztatlan sikert. Mark 
Palmer amerikai nagykövet (, túlzó radikalizmus") és Jeszenszky Géza, az 
Antall-kormány későbbi külügyminisztere (,óriási politikai baklövés?) 
mellett például az én családom és baráti köröm sem volt elragadtatva tőle. 

A rendszerváltás évében, 1990-ben igazi nagy öröm ért bennünket. Rio 
de Janeiróban megszületett első unokánk, Gabriella kislánya, Patrícia. A 
brazil törvények szerint brazil, a magyar törvények szerint magyar 
állampolgár. Korán óvodába került, szinte előbb beszélt portugálul, mint 
magyarul. Romário nevét a családban egyedül ő tudta és tudja helyesen 
kiejteni. Ma az érettségijére készül. Nem kisebb örömet szerzett 2002-ben 
második unokánk, Zsuzsanna kisfia, Gergő születése. Ő 2009-ben kerül 
szembe az első nagy megpróbáltatással: megkezdi az iskolát. E könyv 
megjelenése előtt, 2008-ban nagy örömünkre megérkezett harmadik 
unokánk, Zsuzsi lányom kislánya, Eszter. 


Második kísértés 


Öt év múlva, 1991-ben még egyszer megkísértett a Magyar Nemzeti 
Bank elnöki karosszéke. A rendszerváltás után az Antall-kormány egyik 
minisztere Brazíliába látogatott, üzente, hogy beszélni akar velem. Közel 
húsz éve ismeretük egymást, egy tudományos konferencián sokat 
beszélgettünk, és néhány kellemes napot töltöttünk együtt Ankarában. 
Előadását meghallgatni Sáo  Paulóba utaztam, és mivel másnap 
mindkettőnknek a fővárosban volt dolga, együtt utaztunk Bra-zília-városba. 
O a magyar kormányt képviselte a brazil Oktatási Minisztérium és a 
Medicor Művek között létrejött adásvételi és finanszírozási keretszerződés 


aláírásán, a szerződést pedig a Medicor nevében én írtam alá. A gépen 
beszélgettünk, először csak általános dolgokról, régen találkoztunk, hogy 
vagy, hogy megy a sorod? Kerültük a politikát, de egyszer csak komolyra 
fordult a beszélgetés. Elmondta, hogy elnököt keresnek az MNB élére, mert 
Surányi Györgyöt Antall nem akarja megtartani. - Egyáltalán nem biztos, 
hogy lesz belőle valami, de ha pozitívan nyilatkoznál, én felvetem 
Antalinak a nevedet, hogy itt van egy lehetséges jelölt Surányi utódjának. - 
foglalta össze a lényeget. Ez váratlan volt. Egyrészt igazán megtisztelve 
éreztem magam, hogy közel tíz év távollét után sem felejtettek el. Valaki 
váratlanul feltűnik a múltból, és egy ilyen ajánlatot tesz. Korábbi jó 
viszonyunkra tekintettel nem akartam udvariatlan lenni, de ezen a ponton 
már nem volt kibúvó, színt kellett vallanom. — Igazán nagyon megtisztelő 
az ajánlatod, hogy egyáltalán eszedbe jutottam, de ne haragudj, nekem ez a 
jelenlegi rendszer, ez a kormánykoalíció túlságosan jobboldali - hárítottam 
el udvariasan a lehetőséget, hogy rákerüljek a jelöltek listájára. Félig- 
meddig velem egyetértve mondta, hogy néha neki is nehéz, például Kónya 
Imre és társai őt is zavarják, de nem mindenki ilyen. Vitatkozott, igyekezett 
meggyőzni. - Miért mondod, hogy ez a rendszer túlságosan jobboldali? A te 
apád méneskari százados volt, nem? Ludo-vikás tiszt volt, nem? Akkor meg 
mit akarsz, mi a bajod velünk? - fakadt ki. Tanulságos volt, hogy a rendszer 
egyik vezető politikusa számára - aki közelről ismerte az uralkodó 
szellemet - magától értetődött, hogy egy ludovikás tiszt fia megbízható 
bankelnök lesz az Antall-kormány számára. - Nézd, először is apám nem 
méneskari volt, hanem állatorvos, nem százados volt, hanem őrnagy, a 
Ludovika igaz. De ettől még nem lettem Antall József, még kevésbé a 
jobboldali koalíció híve. I losszú lenne sorolni kifogásaimat a két 
világháború közötti múltba révedé ideológiájuk, a szakmai ismeretek 
hiányát nemzeti elkötelezettséggel és antikommunista uszítással leplező 
minisztereik, kárpótlást hirdető, a  termelőszövetkezeteket szétverő 
politikájuk miatt - foglaltam össze legfőbb kifogásaimat. Ennyiben 
maradtunk. Surányit végül Bod Péter Ákos ipari miniszter váltotta, aki 
korábban ,,a testvéri szocialista országok" ipari fejlődéséről értekezett egy 
folyóirat hasábjain, közelébe sem járt a  pénzügyeknek. (Ahogy 


visszagondolok az elmúlt húsz évre, a Magyar Nemzeti Bank élén hat 
változás történt. Öt különböző személy került az elnöki székbe, és nem 
nagy öröm, hogy közülük egyedül Surányi György - Antall József, majd 
Horn Gyula választása - az, aki gyakorlati ismeretei és elméleti 
felkészültsége révén nemcsak beült az elnöki székbe, de igazi szakmai 
elnöke volt a jegybanknak. Olyan elnök, akinek azon a lapos közhelyen túl, 
hogy , a kormány költsön kevesebbet", a követendő monetáris poltikáról is 
voltak és vannak elképzelései.) 


Újabb üzletek 


Másnap a magyar miniszter jelenlétében aláírtunk egy újabb 12 millió 
dolláros szerződést, ezúttal a brazil Oktatási Minisztériummal. E szerződés 
annak volt köszönhető, hogy a kórházakkal jó kapcsolatot építettünk ki. 
Belő Horizontéban és több más városban mindenki megelégedésére már 
működtek a Medicor-készülékek. Ez hatásos referencia volt. E mellett az 
Oktatási Minisztériumban jó kapcsolatokkal rendelkező sáo pauloi 
barátunk, Julius Vajda (Vajda Gyuszi a Brazil-Magyar Kereskedelmi 
Kamara elnöke volt, 45-ös emigráns) segített meggyőzni az illetékes 
vezetőket, hogy korszerű, jó készülékeket fognak kapni. A szerződést két év 
alatt teljesítettük. Az egyetemi kórházak megrendelései kitöltötték a 
keretszerződésben előirányzott összeget, sok esetben a készülékek helye is 
elő volt készítve. Az északi államok fővárosaiban működő egyetemek 
Manaus, Sáo Euis, Fortaleza, Natal, Recife éppúgy részesültek a Medicor 
készülékekből, mint Rio de Janeiro, vagy délen Porto Alegre szövetségi 
egyetemei. A vevőszolgálat egyre bonyolultabb, egyre költségesebb lett. 
Esetenként több ezer kilométert kellett utaznunk, a repülőjegy drágább volt, 
mint egy budapesti utazás. Viszont ezek az egyetemi kórházak voltak 
később a referenciáink. 

Nem sok idő kellett hozzá, barátok közvetítésével eljutottunk a brazil 
szárazföldi hadsereg főorvosához. Mindenekelőtt referencialistát kért. Egy 
idő után a különböző városok egyetemi kórházaiból jelezték, hogy 
kapitányok és őrnagyok járják a kórházakat, és kérdezik, milyenek a 


Medicor készülékek, milyen a karbantartás? A  Hadseregügyi 
Minisztériumban (Ministério do  Exército) az indító megbeszélésen 
tábornokok, ezredesek, kórházigazgatók vettek részt. A hadsereg egészség- 
ügyi csoportfőnöke, egy háromcsillagos tábornok így kezdte beszédét: 
, Uraim! Tudom, hogy a Medicort nem sorolják a világ élvonalbeli cégei 
közé, amelyek a legfejlettebb műszaki színvonalat képviselik. Ennek 
ellenére készülékei korszerűek és megbízhatóak. A Medicor do Brasil pedig 
Brazíliában az egyik legjobb vevőszolgálatot adja. Tudom, mert 
ellenőriztük. Teljes bizalommal vagyok irántuk." 1997-ben aláírtuk a 
szerződést. Negyven kórházba és egészségügyi intézménybe szállítottunk 
röntgenkészülékeket, — elektrokardiográfokat,  — elektroence-falográfokat. 
Három év alatt összesen 36 millió dollár értékben. Az Amazonas 
őserdeiben olyan helyeken szereltünk, ahol csak a madár jár. Például a 
brazil-kolumbiai határon, egy Tabatinga nevű faluban. Út nincs, a légi 
közlekedést olyan kis gépek biztosítják, amelyekre egy nagyobb hátizsák is 
alig fér fel. Nem volt más megoldás, vízi úton szállítottuk a ládákat a 
helyszínre, két hétig tartott, míg odaértek. Nem volt könnyebb a 
Venezuelával határos Roraima állam fővárosába, Boa Vistába sem eljutni. 
Szerelőink oda-vissza négy napot utaztak repülővel, egy kiszállás egy hetet 
vett igénybe. Ehhez képest Amazonas állam fővárosa, Manaus kórházait 
ellátni nem okozott gondot, szinte rutinfeladatnak számított. Délen Rio 
Grande do Sül államot akár légi úton, akár közúton sokkal könnyebb volt 
megközelíteni. A hadsereggel kötött szerződés végrehajtása során először 
kerültünk szembe azzal a feladattal, hogy egy Európa-méretű, nyolc és fél 
millió négyzetkilométer kiterjedésű területen kellett a vevőszolgálatot 
megszerveznünk. 

Brazíliában a szokásos napi gondokat leszámítva, nagyjából rendben 
mentek a dolgok. Egészen addig, amíg a Medicor először kezdett nagy 
késésekkel fizetni, majd közölte, hogy pénzügyi nehézségei miatt a 
szerződés szerint járó összeg felét tudja csak kifizetni. Hiába hivatkoztam a 
szerződésre, akkor már hetvenöt százalékos tulajdonrészükkel azt csináltak, 
amit akartak. És ők úgy akarták, hogy jöj jön egy fiatal, új erő, az majd 
megoldja a gondokat. Ezt is meg lehetett érteni. Hetvennégy éves voltam, 


nekem is elég volt a huszonegy év, békében elváltunk. Javukra írom, hogy 
távozásom után az új igazgatónak (aki jó barátunk), a szerződés szerint 
mindent kifizettek. Amit egy vitában megjósoltam, bekövetkezett: a 
Medicor csődöt jelentett, a Medicor do Brasil pedig vidáman működik 
tovább. 


A SZÜLŐFÖLD NEM ERESZT 


A nyarakat Szentendrén töltjük. Amíg mindketten dolgoztunk, ez a 
néhány hetes szabadságot jelentette. Amióta nyugdíjasok vagyunk, májustól 
októberig, több, mint öt hónapot élünk itt. Élvezhetnénk a házunkat, 
kertünket, a lányokat és az unokákat, a rokonokat és a barátokat. Élvezzük 
is. Élhetnénk a nyugdíjasok gondtalan, békés életét, de nem sikerül, mert 
nem lehet légüres térben élni. Nem tehetünk úgy, mint együtt a három kis 
majom, akik közül az egyik nem lát, a másik nem hall, a harmadik nem 
beszél. Nem lehet figyelmen kívül hagyni, ami körülvesz, a politikát és a 
közállapotokat, amiben élünk. 

Az egész ott kezdődött, hogy egyik nyári szabadságunk alkalmával, 
emlékeim szerint 1992-ben megjelent Csurka István írása, melyben Antalit 
támadta, és alig kódolt rasszizmus áradt belőle. Nem voltam Antall József 
híve, de a cikket ízléstelennek tartottam. Ahogy olvastam, bizonyos szavak 
kiugrottak a szövegből. Csurkánál minden második sorban valami 
, nemzeti?" volt, néhány sorral lejjebb pedig a , szociális" szemléletről 
értekezett. Csurka egyszerre volt nemzeti és szociális, vagyis nemzeti 
szocialista. (Nem tudtam szabadulni attól az érzéstől, hogy Csurka 
jóvátételben" írta ezeket a cikkeit. Jóvá akarta tenni a két József Attila- 
díjat, amit a ,kommunistáktól" kapott, és azt is, hogy annak idején - például 
Döglött oknak című darabjával - maga is hozzájárult a megbékéléshez.) A 
magyar nyomtatott sajtóban megjelent a nyílt nácizmus. Volt mái ilyen a 
történelemben, fajüldözés, öldöklés, pusztítás, romok és gyász járt a 
nyomában. De Pista, ez a nemzeti szocializmus, a nácizmus ideológiája- 
olvastam két nap múlva Debreczeni József nyílt levelét. 


Rongálja a közállapotokat, hogy a nemzet erkölcseit olyanok óvják, akik 
erre eleve alkalmatlanok. ízléstelen, ahogy az MSZMP egykori vezető 
politikusai, párttagok, párttitkárok kommunistáznak, szónokolnak a 
jobboldalon. A névsor gondolom ismert. Akkor nekem hazudtak, vagy most 
hazudnak az új gazdának? Mit kezdjek a köpönyegforgatók , igazságával"? 
Vagy itt van az egykori , polgári" miniszter, aki az auschwitzi vonatok 
kapcsán kijelentette, nem ért a futballhoz. Említhetem az egykor ifjú 
liberális(?)  demokratát(?), aki eddig egyetlen egyszer, akkor is a 
koalíciókötésre vonatkozó jókora hazugsággal, jutott hatalomra. Módfelett 
szelektív erkölcsi érzékünk bizonyítéka, hogy a nép e méretes átverése 
kapcsán nem zengett az ország , talpbkövünk, a tiszta erkölcs? válságáról. 
Félművelt politikai , elemzők" emlegetik a , hazugsággal hatalomra került" 
jelenlegi kormányt. Ami egyrészt hülyeség, az értelmesebb része maga is 
tudja, hogy nem igaz, másrészt lazán , elfeledkeznek?" arról, ami ebben az 
országban 2002 áprilisa óta történt és történik. , Fennkölt" pártatlansággal 
ostorozzák a , politikai osztály" hitelvesztését, közben szó sem esik az , ifjú 
és keresztény demokraták" által azóta feldúlt közéletről, közhangulatról. 

Riasztó jele az ország morális leépülésének, hogy nem kellett egy 
évtized, és a nácizmus beépült a közbeszédbe. Tisztátalan gondolatok 
szennyes szavakat formálnak és a mai Magyarországon nincs eszköz a 
megfékezésükre. A dogmatikus liberalizmus - az Alkotmánybíróság 
tevékeny közreműködésével - a szólásszabadság védelmére hivatkozva 
szabad utat adott a legaljasabb indulatok kiélésére is. A szólásszabadságot a 
nyugati demokráciákban nem arra találták ki, hogy embereket 
megalázzanak, megfélemlítsenek. Fiárom jogász egyszer úgy gondolta, 
hogy a szólásszabadság a világ legfontosabb alapjoga. Ez egy önkényes, 
semmivel alá nem támasztható egyéni vélemény. Demokráciában el kell 
fogadnunk, hogy vannak ilyen nézetek. De ezt alkotmányos alapjoggá 
emelni maga a paktumdiktatúra! És az emberi méltóság, az nem alapjog? 
Miért nem? Ki követelheti magának a jogok hogy rangsoroljon az 
állampogári jogok között? Eredmény? A napi politizálásba beemelt 
jobboldali radikalizmus tizenkilencedik századbeli sötét ideológiákat, 
Európában a második világháború után a csatornába szorított, törvényen 


kívül helyezett, mélyen a civilizációs minimum alatt lappangó nézeteket, 
irányzatokat, személyeket legitimált, emelt be a közéletbe és a 
közbeszédbe. És a felelőtlenül szabadjára eresztett, tűrt, sőt támogatott aljas 
szavak megmérgezték az életünket, és ami nagyobb baj, az ifjúság éppen 
csak hogy alakuló eszmevilágát is. Brazíliából nézve is nagy baj, 
Magyarországon benne élve alig elviselhető, hogy a szavak már semmit 
nem jelentenek, már senki nem veszi észre, mit beszél. Van aki mítosznak 
tartja a holokausztot, anélkül hogy tudatában lenne, e kijelentésével a 
holokauszttagadók mellé áll. Holott a szólásszabadság egy önkényesen, 
sokféleképpen értelmezhető mítosz, a holokauszt pedig tény. Nem árt, ha 
már valaki használja, tisztában van az idegen szavak jelentésével. Riasztó 
jele az ország morális állapotának, hogy 2006-ban, a Kossuth téren a Jogos 
(?) felindulásból békésen (?) tüntetők"7-kel együtt megjelent az esztelen 
nacionalizmus, a kendőzetlen antiszemitizmus, és a gátlástalan anarchia. A 
nácizmus! Mindezt a ,keresztény"- és ,ifjúdemokrata"?" ország-gyűlési 
képviselők megjelenésükkel nyíltan támogatták. Ja kérem, ha az elmúlt 
másfél évtizedben a demokratikus közélet - a dogmatikus liberalizmus által 
olyannyira védelmezett szólásszabadság - törvényes része lett a baloldaliak 
és a liberálisok gyalázása mellett egy , kevéske? rasszizmus, egy kis soft 
zsidózás, mondván: , nem kell olyan érzékenynek lenni", akkor ne tessenek 
csodálkozni. Inkább szégyenkezni! 

Olykor , bölcs? tanácsokat kapunk, hogy ez nem jogi kérdés, a 
társadalom majd kiveti magából. És ezt messziről komolynak tűnő 
politikusok komoly képpel mondják. A szemünkbe. Mások azt mondják, 
elhanyagolható kisebbség. Már bocsánat, de ez is hülyeség, öt ember is sok, 
ha inzultál az utcán valakit. Ráadásul ennél többen vannak. A jelek szerint a 
két nagy ellenzéki párt frakciójában is számottevő azoknak a száma, akik 
vonzódnak a szélsőséges nézetekhez. Mennyien lehetnek? Ötszáz-ötezer- 
százezer ember? Vagy esetleg kétmillió? Nem tudom, de ne legyenek 
illúzióink. — Hitlerek  harmincán voltak, amikor először vonultak 
Münchenben. Tíz év múlva Európa tízmilliókban számolta az áldozatokat! 
Sopronnál kelet felé átlépve a határt mintha magunk mögött hagynánk 
Európát. Egy másik világba érkezünk, ahol hetven-nyolcvan éves, vagy 


még régebbi, zavaros radikalizmussal keveredett aljas, ostoba eszmék 
terjednek viharos gyorsasággal. Tudom, hogy ez az ország kisebbik fele, de 
azt is tudom, ha egy bődön mézbe csak egy csepp ecet kerül, elromlik az 
egész. Ráadásul itt jóval többről van szó. Bibó István szavaival azokról , a 
faji gyűlöletre és kegyetlenségre mindenkor kész" magyarokról, , akiket az 
erőszak és a faj mítosza visszavonhatatlanul megfertőzött, akik egy 
organikusan beteg szellemű és beteg társadalmú ország minden baját az 
idegenekben, a kisebbségekben látják". (Losonczi, 2005) És a baloldalban - 
teszem hozzá. A szomszédos Ausztriában, tehát nem a Marson, egy külföldi 
állampolgárt, aki nem fenyegetett senkit Auschwitzba tartó vonatokkal, 
nem fecsegett idegenszívűekről, nem készített és nem olvasott fel a 
Bundesrat előtti téren semmilyen listát zsidó politikusokról, nem skandálta, 
hogy , zsidóbérenc", , mindössze?" tagadta a holokausztot, a bíróság rövid 
úton három évre börtönbe zárt. - Ne felejtsd el, hogy Ausztria egy civilizált 
európai ország - jegyezte meg erre egyik barátom. (- Európa a Lajtánál ér 
véget - állítólag Metternich kancellár mondta egy magyar arisztokratának. - 
Európa az Arlberg-hágóig tart - ironizált tággyalópartnerünk Bázelben egy 
beszélgetésen. Minden viszonylagos, de azért érdemes kívülről is megnézni 
magunkat, és néha elgondolkodni.) Nálunk, a demokrácia és a , szent 
szólásszabadság" nagyobb dicsőségére, a , Kossuth tér?" van. Ahol nem csak 
a teret, a nemzeti színeket is bemocskolták! Ahova meghívták az időközben 
kiszabadult brit holokauszttagadót. Az elvtársak összetartanak, alakul a 
náci, a rasszista intemacionálé. A teret rendbe lehet tenni, pénzkérdés. De a 
szégyent, mindnyájunk szégyenét, a megalázott lelkeket, a megsértett 
emberi méltóságot hogyan fogják reparálni? Ellenzéki képviselők nyíltan a 
köztársaság demokratikus rendje ellen lázítanak, mások az ország pénzügyi 
egyensúlyát veszélyeztető felhívásokat tesznek közzé - minden törvényes 
következmény nélkül. Rosszabb, mint Weimar! Én is tudom, gondosan el is 
magyarázták, hogy ma minden más, mint a weimari köztársaság idején. 
Csakhogy van egy kemény azonosság, amit nem nagyon emlegetnek: a náci 
radikalizmus a demokratikus állampolgári jogokkal visszaélve pontosan 
úgy, mint a weimari Németországban Magyarországon is a törvényes 
kormány megbuktatásán dolgozik. Nemzetközi sajtótájékoztatón liberális 


politikus "magabiztosan kijelentette: , Magyarországon nincs fasiszta 
veszély." Egyetértek. Egyrészt a veszélyen már rég túl vagyunk, mert 
amivel 2006-2007 Magyarországán szembekerültünk, az nem veszély, tény 
volt. Másrészt, aminek az utcákon nap mint nap tanúi vagyunk, az nem 
fasizmus, hanem nácizmus. Tessék pontosan fogalmazni. A nácizmus feljött 
a csatornából és - a magyar demokrácia nem nagy dicsőségére - mint legális 
politikai erő, megjelent az utcán. Eljött az ideje, hogy a magyar jogállam 
végre tegyen valamit, mielőtt az anarchia elsöpri és fehér bolsevisták veszik 
át a hatalmat. 

Ma mi van? Az ország civilizált fele döbbenten - és a jelek szerint 
némileg tanácstalanul - nézi az elmúlt években háromszor csalódott 
jobboldal dühödt ámokfutását. Az egész ország látja kárát, hogy egy 
műveletlen, bárdolatlan, gátlástalan csoport képtelen hazugságok tömegével 
mérgezi a közbeszédet, ámítja a közvéleményt. Renegátok mondanak 
ítéletet az erkölcseinkről, a mindennapjainkról, az életünkről. Cinkos 
mosollyal félrenézve engednek szabad utat az aljas indulatoknak. Sem az 
Antall-, sem a Boros-, sem a Hom-kormány idején nem volt ilyen 
faragatlan, ilyen közönséges, ilyen durva a politika jobboldala. Nem 
szerveztek rohamosztagokat. Magukat újságnak nevező nyomdai termékek 
mocskolnak, ha baloldali vagy liberális vagyok. Nem kell semmit újra 
kitalálni. Egymásra figyelő gondolatokat, az országért tenni kész kezeket 
kell találni. Keressük meg közösen, hogyan lehetne ezt a , faji gyűlöletre és 
kegyetlenségre mindenkor kész országot", honfitársainkat, ,akiket az 
erőszak és a faj mítosza megfertőzött", a nevelés, a tanítás, a felvilágosítás 
eszközeivel, jó szóval, türelemmel, segítő figyelemmel ebből az iszonyú 
állapotból egy más, egy jobb minőségre felemelni. , Boldoggá és 
becsvágyóvá" (Széchenyi) tenni. Párbeszédet kezdeményezni mindenkivel, 
aki erre hajlandó. Meggyógyítani ezt a beteg lelkű országot. Már holnap 
elkezdeni járni az országot és gyógyítani! 


osztani magad: - hogy így sokasodjál; 
kicsikhez hajolni: - hogy így magasodjál; 
hallgatni őket, hogy tudd a világot; 


róluk beszélni, ha szólsz a világhoz. 


Széjjel szóródni - eső a homokra 
sivatagnyi reménytelen dologra, 
s ha nyár se lesz tőled - s a táj se zöldebb, 
kutakká gyűjt a mély: - soká isznak belőled. 


Váci Mihály: Eső a homokra 


Tudom, hogy ez ma szinte reménytelen, mégis sok százezer, jobb sorsra 
érdemes magyarral együtt ismételgetem: abba kell hagyni a gyűlölködést, 
mert mérgezi az életünket, felőrli a nemzet erejét. Hinni akarom, hogy nem 
reménytelen. Bízom abban, hogy akik olvassák e sorokat, sokan lesznek, 
akik egyetértenek velem és a kezüket nyújtják. Tudom, vannak, lesznek 
félmüveit vagy csak tájékozatlan emberek, akik soha nem fogják 
abbahagyni, mert politikai egzisztenciájuk, hatalomvágyuk hazug alapja ez 
a háború. Mégis mondom, hogy a gyűlölködés rajongóinak, a magyar 
Apokalipszis lovasainak is előbb-utóbb be kell látniuk, hogy a gyűlölet soha 
nem vitt sehova. 

Gyűlölni egy más világnézet, egy más vallás híveit vagy egy nemzetet, 
amely egykor védte a hazáját, és amikor megtámadtuk, visszalőtt? Gyűlölni 
a — tehetősebbet, a  tehetségesebbet, az okosabbat,  ügyesebbet, 
szorgalmasabbat? Vagy a szebb arcút, netán magasabb termetűt? 
Terméketlen, önpusztító, kártékony lelkiállapot. Visszamenőleg húsz-ötven- 
száz év távlatából gyűlölni valamit, ami már régen a történészek gondja, 
valakit, aki már régen meghalt, végképp teljesen értelmetlen dolog. 
Félrevezetett emberek, beteg lelkek, javíthatatlan ostobák vagy hivatásos 
bajkeverők foglalatossága. Nagyon bízom benne, hogy ez a felismerés 
fokozatosan teret nyer a hazában. Ha tévednék, és mégsem, nagyon rossz 
lesz itt, ebben az országban élni. 

Rio de Janeiro - Szentendre, 2006-2007 

